
PRATARMĖ 


Ši knyga ne apie tai, kas yra ar buvo, bet apie 
tai, kas galėtų būti. Taigi veikėjų paveikslai sukurti 
nusižiūrėjus į dar negimusius arba šią knygą rašant 
ką tik pasaulį išvydusius konkrečius asmenis. 

Joje daugiausia kalbama apie valdytojus ir 
inžinierius. Mat šiuo istorijos tarpsniu, tai yra 
1952-aisiais Viešpaties metais, mūsų visų laisvė ir 
net gyvybė didžia dalimi priklauso nuo inžinierių 
bei valdytojų drąsos, sumanumo beigi vaizduotės, 
todėl belieka tikėtis, kad Dievas suteiks jiems jėgų 
padaryti taip, kad mums visiems pavyktų išnešti 
sveiką kailį ir net išlikti laisviems. Tik čia bus pa- 
sakojama apie jau kitą istorijos pakopą, kai nebėra 
karų ir taip toliau... 

PIRMAS SKYRIUS 


AILIUMO miestas Niujorko valstijoje padalytas į tris dalis.* 

Siaurvakarių pusėje gyvena valdytojai, inžinieriai, valstybės 
tarnautojai ir viena kita saujelė šviesuomenės. Siaurės rytuose 
įsikūrė mašinos. Pietinėje dalyje, atskirtoje nuo anų dviejų Irokėzo 
upės, glaudžiasi visi kiti miesto gyventojai. Ilgainiui šiai miesto da- 
liai prigijo Sodžiaus vardas. | 

Beje, susprogdinus tiltą, jungiantį tuodu Irokėzo krantus, 
įprasta gyvenimo tėkmė juose, reikia manyti, bemaž nepasikeistų. 
Juk ir vieno, ir kito kranto gyventojai jau kuris laikas neturi jokių 
bendrų reikalų ir leidžiasi tiltu į priešingą pusę nebent iš smalsu- 
mo. 

Mat per karą visoje Amerikoje, šimtuose tokių pramonės 
miestų ir miestelių kaip Ailiumas, valdytojai bei inžinieriai išmoko 
apsieiti be vyrų ir moterų, kurie tuo metu paprasčiausiai buvo išėję 
kariauti. Todėl iš esmės karą laimėjo iki šiol neregėtas technikos 
suklestėjimas: mašinos viską tvarkė ir gamino pačios, be jokios 
žmonių pagalbos. Siaurinės pakrantės gyventojų kalba tariant, karą 
laimėjo galvočiai. Manoma, kaip tik jų dėka išliko gyva ir demok- 
ratija. 

Praėjus gal dešimčiai metų po to, kai nurimo karo viesulai ir 
audros, vyrai ir moterys pagaliau grįžo namo ir buvo numalšintos 
riaušės, o tūkstančiai tų, kurie bandė žlugdyti mašinų darbą, 
priėmus įstatymą prieš sabotažą, atsidūrė už grotų, daktaras Po- 
las Proteusas erdviame savo kabinete glostė katę. Turėdamas vos 
trisdešimt penkerius metus, jis buvo jau bene svarbiausias ir 
ryškiausias asmuo Ailiume — Ailiumo gamyklų vyriausiasis val- 
dytojas. Aukštas, liesas, tamsoko gymio, iš pažiūros jautrus vyras 
švelniu pailgu veidu, kuriame tarsi brūkšnys juodavo akinių 
rėmeliai. 

Jis pats, beje, nei dabar, nei kada nors anksčiau nesijautė esąs svar- 
bus ar tuo labiau ryškus asmuo. Siuo metu jam visai nuoširdžiai rūpėjo 
tik viena — kad katė kuo greičiau apsiprastų svetimoje vietoje. 

Tie, kurie buvo pakankamai solidaus amžiaus, kad prisimintų, 
ir pernelyg seni, kad tiktų jam į varžovus, lyg susitarę graudenda- 


* Taip prasideda monumentalusis garsaus romėnų karvedžio Gajaus Juli- 
jaus Cezario (100—44 m. pr. Kr.) veikalas “Galų karo užrašai" (“De bello Galli- 
co"): “Visa Galija padalyta į tris dalis". Vert. 

vosi sakydami, kad jis kaip du vandens lašai panašus į savo tėvą 
jaunystėje. Niekas neabejojo, o kai kuriuose sluoksniuose apie tai 
būdavo kalbama su priešiškumo gaidele, jog vieną gražią dieną Po- 
las padarys tokią pat stulbinančią karjerą kaip ir jo garsusis gim- 
dytojas. O jo tėvas, daktaras Džordžas Proteusas vyresnysis, mirė 
būdamas pirmasis šalies gamybos, komercijos, ryšių, maisto 
pramonės ir resursų direktorius — tai yra antrasis pagal svarbą 
žmogus po JAV prezidento. 

Beje, tikimybės, kad puikieji Proteusų genai bus pratęsti, per- 
duoti tolyn į ateitį, praktiškai nebuvo jokios. Polo žmona Anita, 
karo metais dirbusi jo sekretore, deja, pasirodė esanti nevaisinga. 
Likimo ironija, jei tik, žinoma, kam nors nepasirodys pernelyg 
storžieviška ironizuoti šia tema, slypėjo štai kur: Polas tą moterį 
vedė, kai po vieno iš intymių vakarėlių, surengtų kontoroje pergalės 
proga, ji pasisakė esanti nėščia. 

— Na, kniaukse, ar patinka tau šičia?— meiliai ir lyg 
atsiprašinėdamas jaunasis Proteusas spausdinimo kalkės ritinėliu 
perbraukė katei nugarą, išriestą lanku. Mmmm, gerai taip, ar ne? 

Jis pasigavo ją šiandien netoli golfo aikštelės ir atsinešė ga- 
myklon gaudyti pelių, mat vakar vakare pelės pragraužė 
apsauginę kontrolinio kabelio dangą ir laikinai sutrikdė septy- 
niolikto, devyniolikto ir dvidešimt pirmo gamyklos korpusų 
darbą. 

Polas įjungė vidaus telefoną. 

— Katarina? 

— Klausau, daktare Proteusai! 

— Katarina, kada gi pagaliau baigsi spausdinti mano kalbą? 

— Kaip tik baigiu. Na, dar dešimt penkiolika minučių, garbės 
„žodis, - atsakė daktarė Katarina Finč, jo sekretorė — vienintelė 
moteris Ailiumo gamyklose. Iš tikrųjų ji buvo daugiau aukštos jo 
tarnybinės padėties simbolis negu tikra pagalbininkė, nors ir 
gebėdavo būti naudinga, kai prireikdavo trumpam pakeisti Polą 
jam susirgus ar panorus anksčiau išeiti iš darbo. Beje, tik didieji 
tūzai — vyriausieji gamyklų valdytojai ir dar viršesni — turėdavo 
sekretorius. Mat per karą valdytojai ir inžinieriai susigaudė, kad 
didžiąją dalį sekretoriaus ir kitokių pagalbinių darbų daug geriau, 
pigiau ir greičiau atlieka mašinos. Anitą kaip tik tuo metu, kai Po- 
las ją vedė, buvo ruošiamasi atleisti iš darbo. O Katarina taip 
nepakenčiamai ilgai terliojosi su Polo rankraščiu todėl, kad spaus- 
dino jį plepėdamasi su daktaru Badu Kolhaunu, kuris, visų 
įsitikinimu, buvo jos širdulis. 

Badas, Ailiumo naftos perpylimo bazės valdytojas, turėdavo 
darbo tik tada, kai reikėdavo priimti arba išsiųsti degalų siuntas. 

Visą kitą laiką jis praleisdavo štai šitaip — glamonėdamas Katari- 
nos ausis savo švelnia daininga Džordžijos tartimi. 

Polas paėmė katę ant rankų ir priėjo prie didžiulio lango, 
atstojančio vieną kambario sieną. 

— Zinok, čia visur šmirinėja aibės pelių, kniauksiuke!- 
švelniai tarė jis. 

„Ir parodė katei seną mūšio lauką — kaip jis atrodo taikos me- 
tu. Cia, šiame upės slėnyje, kur kadaise mohaukai galabijo algon- 
kinus, danai — mohaukus, anglai — danus, o amerikiečiai — an- 
glus, virš sutrūnijusių kaulų, supuvusių medinių įtvirtinimų, 
surūdijusių patrankų sviedinių ir sudūlėjusių strėlių antgalių, 
driekėsi didžiulis trikampis iš plytų ir metalo sijų, kiekviena 
kraštinė po pusę mylios — Ailiumo gamyklos. 

Taigi ten, kur kadaise žmonės, klykčiodami karo šūkius, 
triuškino vienas kitam kaukoles arba ne mažiau nuožmiai grūmėsi 
su atšiauria gamta, dabar ūžė, kaukė ir žlegėjo mašinos, 
gaminančios vaikų vežimėlių dalis, butelių kamščius, motociklus, 
šaldytuvus, televizorius ir paspirtukus — žodžiu, kuo taikiausią 
produkciją. 

Polas pažvelgė tolyn — pro didžiojo trikampio stogus ir saulėje 
mirguliuojančią Irokėzo upės vagą į kitame jos krante plytintį 
Sodžių. Daugelis jo gyventojų tebeturėjo senoviškas Amerikos 
pionierių pavardes: van Zantas, Kuperis, Kortlandas, Stouksas... 

— Daktare Proteusai!- vėl pasigirdo Katarinos balsas. 

— Klausau, Katarina. 

— Ir vėl! 

— Trečias penkiasdešimt aštuntajame korpuse? 

— Taip, pone. Vėl įsižiebė signalinė lemputė! 

— Paskambinkite daktarui Seferdui ir paklauskite, ką jis ke- 
tina daryti. 

— Bet šiandien jis nesveikuoja. Nejaugi pamiršote? 

— Na, ką darysi, - sumurmėjo Polas.— Matyt, reikės pačiam 
tvarkytis. 

Jis apsivilko apsiaustą, pasiėmė katę ir ilgesingai atsidusęs 
žengė į kambarį, kuriame sėdėjo Katarina. 

— Nesikelkite, nesikelkite,- tarė jis Badui, patogiai 
išsipleikusiam ant minkštasuolio. 

— Niekas ir nesiruošia keltis, - burbtelėjo Badas. 

"Trys šio kambario sienos nuo lubų iki grindų buvo nukabinėtos 
stebėjimo prietaisais, o ketvirtoji, kaip ir visuose kituose konto- 
ros kambariuose, švytėjo įstiklinta — vientisas skaidrus didžiulis 
langas. Tie prietaisai, cigarečių pakelio didumo dėžutės, visos su 
blizgančiais variniais numeriais, dengė sienas tarsi apdailos 

plytelės. Kiekvienas iš jų buvo prijungtas prie tam tikros grupės 
staklių kuriame nors ceche. Akį traukė skaistus raudonas rubi- 
nas, švytintis kairėje rytinės sienos pusėje, penktoje eilėje, septin- 
tame nuo apačios stebėjimo blokelyje. 

Polas pirštu pastukseno skaitiklį. 

— Aha, taip ir yra. Vėl trečiasis numeris penkiasdešimt 
aštuntajame paikioja. Na, nieko.- Jis apžvelgė kitus prietaisus. Ž 
Tikriausiai viskas? 

— "Taip, tik šitas. 

— O kam gi katinas?— paklausė Badas. 

Polas spragtelėjo pirštais. 

— Džiugu, kad paklausėte. Turiu jums užduotį, Badai. Man 
reikia aparatuko, galinčio parodyti šitai katytei, kur esama pelių. 

— Elektroninio? 

— Būtų neblogai. 

— Vadinasi, reikalingas itin jautrus daikčiukas, reaguojantis į 
pelės kvapą. 

— Arba į žiurkės. Pamąstykit apie tai, kol manęs nebus. 

Lauke švietė blyški kovo saulė. Polas pasuko link savo auto- 
mobilio. Umai jam toptelėjo, kad Badas Kolhaunas iš tikrųjų ne- 
truks išrasti tokį prietaisą, kuriuo galės naudotis net katė. Kartais 
Polui atrodydavo, kad jam pačiam būtų buvę geriau gyventi kokiu 
nors kitu istoriniu laikotarpiu, tačiau dėl Bado tokių abejonių nie- 
kad nekildavo. Tai buvo tipiškas amerikietis, kurio skiriamieji 
bruožai susiklostė vos susiformavus nacijai — neišsenkamos ener- 
gijos, chaotiškos įžvalgos ir mechaniko fantazijos mišinys. Dabar, 
kai visos Amerikos industrija, galima sakyti, susilydė į vieną 
milžinišką Rubio „Goldbergo mašiną, tokiems badams kolhaunams 
išaušo aukso amžius ar kažkas labai panašu į tai. 

Polas stabtelėjo prie Bado automobilio, pastatyto greta jo 
mašinos. Badas ne sykį jam demonstravo visus šio technikos ste- 
buklo privalumus, ir dabar Polui šovė į galvą juokais juos išbandyti. 

— Važiuojam, -— tarė jis automobiliui. 

Pasigirdo tylus zirzimas, paskui spragtelėjimas, ir durelės 
pačios atsidarė. 

— Ropškis vidun, iš prietaisų skydo atsakė jam balsas, 
įrašytas į magnetofono juostą. 

Starterio pedalas nusileido, motoras suūžė ir tučtuojau ėmė 
dirbti vienodai ir tyliai. Užgrojo radijas. 

Polas valiūkaudamas spustelėjo mygtuką prie vairo. Sumurkė 
dar kažkoks mechanizmas, švelniai girgžtelėjo traukės ir priekinių 
sėdynių atkaltės ėmė iš lėto, labai pamažu loštis atgal tarytum du 
tingūs meilužiai. Vaizdas Polui pasirodė toks pat nemalonus kaip 

ir tas, kurį kadaise buvo matęs veterinarijos klinikoje: arklį prive- 
da prie visomis kryptimis besisukaliojančio stalo, pririša, užmigdo 
narkoze, o paskui, traukydami įvairius svertukus bei rankenėles, 
paverčia jį taip, kad būtų patogu operuoti. Polo vaizduotė nupiešė 
Katariną, kuri kaip anas arklys lošiasi lošiasi lošiasi, o Badas, ne- 
atleisdamas piršto nuo mygtuko prie vairo, kažką niūniuoja sau 
po nosimi. Polas nusipurtė ir spustelėjęs kitą mygtuką atstatė 
sėdynes. 

— Viso labo, — tarė jis mašinai. 

Motoras nutilo, radijas išsijungė ir durelės užsitrenkė. 

— Niekam neleisk savęs mulkinti!- šūktelėjo Bado automo- 
bilis, kai Polas jau lipo į savąjį. 

— Niekam neleisk savęs mulkinti! Niekam neleisk savęs mul- 
kinti! Niekam neleisk savęs mulkinti! Niekam neleisk... 

— Gerai, neleisiu! 

Tik po tų žodžių protingoji Bado mašina pagaliau nusiramino. 

Polas važiavo švarutėliu plačiu bulvaru, kertančiu gamyklos 
teritoriją, įdėmiai stebėdamas pro šalį šmėkščiojančius korpusų nu- 
merius. Priešinga kryptimi, pagrindinių vartų link, be paliovos 
pypsėdamas ir vinguriuodamas padaužiškais zigzagais, nuzvimbė 
nedidelis autobusiukas. Kažką šūkaudami ir kvatodami jo kelei- 
viai šelmiškai mojavo Polui. Polas dirstelėjo į laikrodį: baigė darbą 
antroji pamaina. Polą erzino tai, kad norėdamas palaikyti normalų 
darbą gamykloje, jis turi pataikauti neurotinei tų pienburnių links- 
mybei. Kai prieš trylika metų jis, Finertis ir Seferdas pradėjo dirbti 
Ailiumo gamyklose, dievaži buvo labiau subrendę, ne taip kvailai 
pasitikintys savimi ir jau tikrai nemanė esą Dievo išrinktieji. 

Tiesa, ir senais laikais kai kas iš jų — beje, ir garsusis Polo 
gimdytojas — manė mokslininkus, inžinierius ir valdytojus esant 
esmine nacijos dalimi. Ir kai tapo aišku, kad karo vis dėlto nepa- 
vyks išvengti, buvo nuspręsta, jog šios amerikiečių dalies išma- 
nymas ir nuovoka — vienintelė jėga, kuri gali pasipriešinti neabe- 
jotinai užpuolikų armijos gausybei. Tada ir imta kalbėti apie gi- 
lesnes ir patikimesnes slėptuvės tai esminei visuomenės daliai ir 
apie tai, kad būtina ją apsaugoti nuo fronto baisybių. Nors, reikia 
pasakyti, anais laikais labai nedaug kam toji elito išsaugojimo te- 
orija buvo tikrai prie širdies. Kai pačioje karo pradžioje Polas, Fi- 
nertis ir Šeferdas baigę koledžą buvo palikti užnugaryje, pasijuto 
labai kvailai ir nejaukiai, skirtingai nei tie, kurie vis dėlto išėjo į 
frontą. Tačiau dabar, kai tą nelemtą elito teoriją imta skiepyti dar 
mokykloje, tai yra nuo mažens kalti į galvą, kad vieni iš tikro ne 
tik gali būti, bet ir yra pranašesni už kitus ir kad inžinieriai su val- 
dytojais visai teisėtai ir pelnytai atsidūrė visuomenės hierarchijos 

viršūnėje, tokių minčių kaip tąsyk jiems niekam seniai nebeky- 
la. 

Polui ūpas iškart pasitaisė pagaliau atsidūrus penkiasdešimt 
aštuntajame korpuse, siaurame ir ilgame pastate, nusidriekusia- 
me per gerus keturis komplekso kvartalus. Tai buvo Polo 
numylėtinis. Kiekvienąkart kilus kalboms apie tai, kad reikėtų nu- 
griauti persenusią šiaurinę jo dalį, Polas sugebėdavo įtikinti štabą 
nedaryti šito. Mat šiaurinė šio ilgo korpuso dalis buvo seniausias 
pastatas visoje gamykloje, ir Polas saugojo jį kaip istorinę vertybę. 
“Kad būtų ką parodyti lankytojams", - sakydavo jis vyresnybei, 
nors iš tikro lankytojų nemėgo ir nepripažino, o penkiasdešimt 
aštuntojo korpuso šiaurine dalimi rūpinosi iš esmės vien savo ma- 
lonumui. Seniai seniai čia buvo paprasčiausių mechaninių staklių 
cechas, įkurtas dar Edisono 1886-aisiais, tuo pačiu metu kaip ir 
Senektedyje. Jame apsilankęs Polas tučtuojau atsikratydavo blo- 
gos nuotaikos. Mat čia būdamas jausdavo kažką tokio, ką tardavo 
esant nebylų praeities palaiminimą ir pritarimą. Jam regėjosi, kad 
praeitis čia tarytum pripažįsta savo skurdų menkumą. Atsidūręs 
tarp šių sienų, būdavo, tarsi žvelgi į dabartį praeities akimis ir 
aiškiai matai, kokį ilgą kelią nuo anų laikų spėjo nueiti žmonija. 
Kartkartėmis Polui baisiai knietėjo patirti šį jausmą. 

Mat Polas iš paskutiniųjų stengėsi įtikinti save, kad žmonijos 
reikalai iš tikrųjų klostosi kaip niekada gerai. Juk po neregėtai 
klaikių ir kruvinų paskutiniojo karo skerdynių pasaulis pagaliau 
išsivadavo iš didžiųjų siaubų: visuotinio bado, visuotinės nelaisvės, 
visuotinių kančių ir visuotinių žudynių. O planetos galvočiai išvien 
su pasaulinės raidos dėsniais pagaliau sulaukė išsvajotosios 
galimybės imti ir paversti Žemę patogia ir visiems malonia vieta, 
kur kiekvienas galėtų ramiai laukti paskutiniojo teismo dienos lie- 
"damas skalsų taikaus darbo prakaitą. 

Kartais Polas nuoširdžiai gailėdavosi nepatekęs į frontą, kur 
būtų galėjęs savo ausimis išgirsti pragarišką kautynių gausmą, sa- 
vo akimis pamatyti žuvusius ir sužeistuosius ir galbūt net pats gauti 
šratų, sakykime, kur nors į koją. Gal jam tokie sukrėtimai būtų 
padėję daug lengviau ir aiškiau įžvelgti tai, kas kitiems atrodė taip 
suprantama ir akivaizdu: kad viskas, ką jis daro, darydavo ir dar 
padarys, būdamas valdytojas ir inžinierius, yra gera, svarbu ir 
reikšminga, o ne beprasmiška ir apgailėtina, ir kad jo kasdienis 
triūsas iš tikro padės priartinti žmonijos aukso amžių. Tačiau pas- 
taruoju metu darbas, sistema ir apskritai visa gyvenimo sankloda 
vis dažniau ėmė jam kelti nerimą, graužatį ir net pasišlykštėjimą. 

Taigi jis stovėjo senojoje penkiasdešimtojo korpuso dalyje, da- 
bar apstatytoje suvirinimo staklėmis ir aparatais, kurie detales pa- 

dengdavo tam tikros rūšies izoliacija, ir ramino save, žvelgdamas 
į senovines kirviu tašytas medines sijas ir aprūkusias mūro sienas, 
ant kurių vienas Dievas žino prieš kiek metų darbininkai tai šen, 
tai ten buvo išraižę savo inicialus: KTM, D.G., G.P, B.D.H., HB, 
N.N.S. Polui ūmai pasidingojo, kad jis Edisonas ir stovi vienišo 
plytinio pastato tarpduryje, o nuo aukštumų dvelkiantis vėjas 
šiurena nykioje Irokėzo pakrantėje želiančius karklus. Jam dažnai 
taip atsitikdavo penkiasdešimt aštuntajame korpuse. Sijose tebe- 
buvo žymu, ką Edisonas kadaise padarė iš tos apleistos ir atkam- 
pios plytų daržinės: nuo varžtų likusios skylės. medyje buvo matyti 
ten, kur kitados viršuje pritvirtinti smagračiai perduodavo energiją 
daugybei sukamųjų diržų, o storų tašytų lentų grindys vis 
dar buvo pajuodusios nuo tepalo ir įdubusios ten, kur stovėjo 
sunkios netobulos staklės, kurių mechanizmus tie diržai kadaise 
suko. 

Polo kabinete ant sienos kabojo senoviška nuotrauka, vaiz- 
duojanti cechą tokį, koks jis buvo iš pat pradžių. Visi darbininkai, 
daugiausia vaikinai, surinkti iš aplinkinių fermų, stovėjo petys į 
petį tarp primityvių gremėzdiškų staklių kone plyšdami iš puikybės 
ir pasididžiavimo, visi kaip vienas pasipuošę juokingomis aukštomis 
apykaklėmis ir katiliukais. Fotografas, regimai įsimiklinęs paveiks- 
luoti daugiausia sporto komandas arba religines brolijas, bus 
pasistengęs pagal laiko reikalavimus perteikti savo herojams pa- 
grindinius ir vienų, ir kitų bruožus. Kiekviename veide atsispindėjo 
neslepiamas atleto pasigėrėjimas savo fizine jėga ir orus išdidumas 
žmogaus, kuris suvokia priklausąs slaptam ordinui, neabejotinai 
iškilusiam virš visos visuomenės, ir dabar dalyvauja labai svarbio- 
se ir jaudulingose apeigose, apie kurias neišmanėliai gali tik 
spėlioti ir, be to, spėlioti klaidingai. Beje, šlavėjai buvo apimti tos 
didybės nė kiek ne mažiau nei meistrai, inspektoriai ar pats 
viršininkas, kuris vienintelis iš jų visų neturėjo pintinėlės su 
pusryčiais. 

Pasigirdo zumerio gaudesys, ir Polas žengtelėjo į šalį, praleis- 
damas bėgiais dundantį mechaninį šlavėją, kuris daugybe 
besisukančių šluotų, šiūruoklių, šveistuvų, šepečių, braukčių ir 
šepetėlių kėlė debesis dulkių ir tuoj pat jas siurbė garsiai ir godžiai 
čepsėdamas. Katė, tupėjusi Polui ant rankų, įsikabino nagais į jo 
drabužius ir grėsmingai sušnypštė, įsmeigusi padėrusias akis į 
dundančią mašiną. 

Umai Polas pajuto nemalonų peršėjimą akyse ir susigriebė 
žiūrįs tiesiai į akinamus žiežirbų purslus, tykštančius iš po suviri- 
nimo staklių. Jis prisitvirtino prie akinių tamsius apsauginius stik- 
lus ir per maloniai kvepiančius ozono debesis nužingsniavo prie 

trečiosios tekinimo stakljų grupės korpuso vidury, naujojoje ce- 
cho dalyje. 

Polas trumpam stabtelėjo prie kraštinių suvirinimo staklių. Jį 
apėmė noras, kad Edisonas būtų dabar su juo ir savo akimis 
pamatytų visa tai. Iš nuostabos senis tikriausiai amo netektų. Stai 
automatiniai gniaužtai stvėrė nuo rietuvės viršaus du metalinius 
skritulius ir nurideno loveliu tolyn. Tenai juos pačiupo pora 
mechaninių rankų ir pakišo po suvirinimo staklėmis. Suvirinimo 
vamzdeliai nusileido, purkštelėjo po čiurkšlę žiežirbų ir vėl paki- 
lo. Kelios dešimtys elektroninių akių, įdėmiai apžiūrėjusios suvi- 
rinimo siūles, perdavė į Katarinos kambarį signalą, kad 
penkiasdešimt aštuntojo korpuso penktoje suvirinimo įrenginių 
grupėje viskas eina kaip iš pypkės. O suvirintos plokštės dabar jau 
kitu loveliu dardėjo rūsin, į plačiai pražiotus presavimo staklių nas- 
rus. Tenai kiekviena iš dvylikos mašinų kas septyniolika sekundžių 
užbaigdavo savųjų darbų ciklą. 

Polui, iš tolo žvelgiančiam į penkiasdešimt aštuntojo korpuso 
gilumą, jis atrodė panašus į didžiulę gimnastikos salę, kurioje 
pavienės sportininkų grupės be galo be krašto tobulina kokius nors 
pratimus ir judesius — rankų mostus, šuoliukus, pritūpimus, svydžius 
ir nusilenkimus. Šiuos naujosios eros kūdikius Polas labai mėgo: pa- 
tys savaime jie buvo be galo mieli ir patrauklūs padarai. 

Atidaręs suvirinimo staklių kontrolinę dėžutę, Polas pamatė, 
kad jos užprogramuotos šį darbą dirbti dar tris dienas. Nustaty- 
tam laikui pasibaigus jos automatiškai išsijungs ir ims ramiai laukti, 
ko! Polas gaus naujus nurodymus iš štabo ir perduos juos dakta- 
rui Losonui Seferdui, tiesioginiam savo pavaldiniui, atsakingam 
už korpusus nuo penkiasdešimt trečiojo iki septyniasdešimt pir- 
mojo imtinai. Tuomet Seferdas, kuris šiandien nesveikuoja, sure- 
guliuos kontrolinius prietaisus taip, kad mašinos imtų štampuoti 
užpakalines šaldytuvų sieneles ir pagamintų jų lygiai tiek, kiek ma- 
no reikiant didysis kompiuteris, vardu EPIKAKAS, įsikūręs Karl- 
sbado olose. 

Polas ramino katę, ilgais ir jautriais savo pirštais švelniai glos- 
tydamas jai nugarą. Visiškai abejingai jis pagalvojo apie tai, ar iš 
tiesų Seferdas šiandien negaluoja. Tikriausiai ne. Ko gero, jis yra 
sveikas kaip ridikas ir dabar atakuoja įtakingus asmenis 
mėgindamas išsirūpinti siuntimą į kitą vietą, kad tik nereikėtų būti 
Polo pavaldiniu. 

Mat Seferdas, Polas ir Finertis kartu atvyko darbuotis į 
Ailiumą būdami dar visai geltonsnapiai. Finertis dabar pakviestas 
į svarbų postą Vašingtone, Polas gavo aukščiausią kokią tik 
įmanoma tarnybą Ailiume, o Seferdas, nors ir neblogas darbinin- 

kas, tačiau pasipūtėlis ir garbėtroška, tapęs viso labo tik Polo pa- 
valdiniu, laikė save skaudžiai ir nepelnytai nuskriaustu bei 
pažemintu. Paskyrimai į vienokias ar kitokias tarnybas buvo 
aukščiausios valdžios galioje, tad Polui beliko pasikliauti apvaiz- 
da, kad Šeferdas kada nors bus paaukštintas. 

Pagaliau Polas atsidūrė prie trečiosios tekinimo staklių grupės, 
kaip tik ten, kur įvyko gedimas. Polas jau seniai norėjo nurašyti tą 
netikusį šlamštą, bet vis nepavykdavo. Staklės buvo pasenusio mo- 
delio — jas turėjo valdyti žmonės. Per karą jos greitosiomis buvo 
pritaikytos prie naujų darbo sąlygų, tačiau jų tikslumas taip ir liko 
menkas, na o ilgainiui, kaip rodė skaitiklis Katarinos kabinete, ge- 
rokai sumažėjo ir pajėgumas. Polas galėjo kirsti lažybų, kad da- 
bar, kaip ir tada, kai jas dar aptarnaudavo žmonės, šios griuvenos 
tebegamina ne mažiau kaip dešimt nuošimčių broko ir pridaro 
didžiausias krūvas atliekų. 

Penkios eilės staklių, po dešimt kiekvienoje, kaskart sutarti- 
nai suleisdavo peilius į plieninius ruošinius, išspjaudavo gatavas 
detales ant nuolat slenkančių konvejerio juostų, stabtelėdavo ly- 
giai tiek, kiek reikia įtvirtinti naują ruošinį, drūtai suimdavo jį ir 
apdorojusios vėl švystelėdavo ant konvejerio... 

Polas atidarė dėžutę, kurioje buvo juosta su programomis, 
valdančiomis visas šias operacijas,- mažytė kilputė, be paliovos 
slystanti per magnetinius dekoderius. Kadaise į ją buvo įrašyti visi 
aliai vieno judesiai, kuriuos atlieka tekintojas gamindamas veleną 
vienos arklio jėgos varikliukui. Polas ėmė skaičiuoti, prieš kiek 
metų tai buvo padaryta. Vienuolika? Dvylika? Ogi net prieš tryli- 
ka metų! Jis pats dalyvavo įrašant tuos judesius... 

Dar nespėjus nudžiūti rašalui diplomuose, Finertis, Šeferdas 
ir jis buvo atsiųsti čionai daryti tų įrašų. Cecho viršininkas nurodė 
jiems geriausią darbininką — kokia gi buvo jo pavardė?- ir trys 
gabūs daug žadantys jaunikaičiai, linksmai ir draugiškai šai- 
pydamiesi iš sutrikusio meistro, prijungė įrašymo aparatą prie 
staklių valdymo pulto. Hercas! To žmogaus pavardė buvo Rudis 
Hercas. Seno kirpimo darbininkas, jau ruošiamas atleisti į pensiją. 
Prisiminęs pavardę Polas atkūrė atmintyje ir tą baimingą pagarbą, 
kurią senis atvirai rodė tokiems nepaprastai šauniems ir protin- 
giems ponaičiams. 

Baigę darbą jie paprašė cecho viršininką išleisti su jais Rudį 
Hercą, ir triukšmingai rodydami visiems savo iš piršto laužtą 
demokratizmą bei solidarumą, pasikvietė senį į alinę kitoje gatvės 
pusėje. Rudis nelabai suvokė, kam reikalingi tie įrašai, tačiau tai, 
ką vis dėlto pajėgė suprasti, be jokios abejonės gerokai paglostė 
jo savimeilę: juk iš daugybės tūkstančių tekintojų pasirinko kaip 

tik jį, kad magnetofono juostoje įamžintų ne kieno nors kito, o 
kaip tik jo judesius. 

Taigi dabar šioje dėžėje susirangiusi maža kilputė buvo visa, 
kas liko iš Rudžio. Ji buvo lygiai tas pat kas ir Rudis aną popietę, 
taip rimtai spaudaliojęs elektros jungiklį, reguliavęs sukimosi greitį 
ir tekinimo peilius. Joje puikiausiai tilpo tai, kas iš esmės buvo 
Rudis savo staklėms, kariniam šalies pajėgumui ir visai jos ekono- 
mikai. Si menka trumputė magnetinės juostos atkarpėlė — lyg ko- 
kia sula ar syvai, išsunkti iš to mažo mandagaus žmogelio 
didžiulėmis rankomis su gedulingomis panagėmis, žmogelio, 
šventai įsitikinusio, jog pasaulis būtų išgelbėtas, jei kiekvienas kas 
vakarą perskaitytų bent po eilutę iš Biblijos, žmogelio, kuris 
žavėjosi škotiškais aviganiais, nes neturėjo vaikų, žmogelio, kuris... 
Ką dar kalbėjo Rudis aną popietę? Polui toptelėjo, kad šiuo metu 
senis tikriausiai jau arba miręs, arba suvaikėjęs stumia dienas ko- 
kiame nors Sodžiaus užkampyje. 

Spustelėjęs tam tikrą valdymo pulto mygtuką ir pasiuntęs 
staklėms signalus iš magnetofono juostos, Polas gali priversti tą 
Rudžio Herco santrauką, esmę, kvintesenciją gaminti iš karto 
vieną, šimtą ar net tūkstantį velenų. 

Polas užtrenkė dėžės dureles. Juosta sveikut sveikutėlė. Su de- 
koderiais irgi viskas gerai. Ir apskritai visur tvarka kaip bažnyčioje, 
kiek jos, žinoma, gali tikėtis iš tokių suklebusių mechanizmų. Jie 
tiesiog atitarnavo savo laiką, štai ir viskas. Visai šiai staklių gru- 
pei jau seniai metas į muziejų. Net ir kontrolinė dėžė atrodė 
iškasenų iškasena — gremėzdiška, dideliausiais varžtais prisukta 
prie grindų, su storomis plieno durimis ir kabančia spyna. Tokiose 
dėžėse juostos su darbo programomis buvo rakinamos riaušių me- 
tais, ką tik po karo. Dabar, priėmus griežtus įstatymus prieš 
sabotažą, kontrolinius įrenginius reikėjo saugoti nebent nuo 
dulkių, tarakonų ir pelių. 

Vėl atsidūręs senojoje pastato dalyje Polas neiškentė ir 
stabtelėjo tarpdury pasiklausyti kerinčios penkiasdešimt aštuntojo 
korpuso muzikos. Štai jau daugelį metų jo sąmonės užkaboriuose 
klaidžioja mintis pasikvietus talkon kompozitorių mėginti ką nors 
sukurpti iš tų nuostabių ir kuo įvairiausių garsų, na, sakykim, 
“Penkiasdešimt aštuntojo korpuso siuitą". Tai buvo laukinė, 
barbariška muzika, kurios įmantrus, tačiau pašėlęs ir gaivališkas 
ritmas čia sutapdavo su bendra muzikine fraze, čia vėl nuo jos at- 
siskirdavo, palikdamas ištisą srautą savarankiškų balsų lietis be jo- 
kios tvarkos, chaotiškai. Polas pabandė toje gaudesių lavinoje 
užčiuopti, išskirti atskiras temas. Na va! Tekinimo staklių tenorai: 
“Furazuauauauakt! Ting! Furazuauaua..." Suvirinimo staklės, ba- 

ritonai: “Vaaaaaziuzip! Vaaaaaziuzip!" O štai įsitraukia presai, ge- 
rokai sustiprinti rūsio rezonatoriaus. Jie atlieka galingą bosų 
partiją: "Augrump! Tonka tonka! Augrump! Tonka tonka..." Ko- 
kios nuostabios, užburiančios dermės! Net paraudęs iš malonu- 
mo, užmiršęs viską pasaulyje, Polas atsidavė širdį smelkiančiam 
jų Žavesiui. 

Akies krašteliu jis pagavo kažkur nuošalėje pašėlusiu greičiu 
šmėkščiojant sukamuosius judesius ir tuojau atsigręžė ton pusėn, 
džiaugdamasis proga pasigėrėti spalvingu šokiu, kurį be atvangos 
šoko staklės, mitriai vyniodamos ryškių spalvų izoliaciją ant juo- 
do kabelio, besirangančio tarsi gyvatė. Tūkstančiai mažučių šokėjų 
neįtikimai mikliai sukosi vienas aplink kitą, zujo išdarinėdami 
sudėtingiausius piruetus, susiblokšdavo krūvon ir po keleto taktų 
vėl išsiskirdavo, nuostabiai vikriai ir užtikrintai megzdami tvirtą 
ir tankų tinklą aplink juodą kabelio gumą. Ziūrėdamas į tas šaunias 
mašinas, Polas nejučia nusijuokė. Jis turėjo nukreipti žvilgsnį į šalį, 
kad neimtų svaigti galva. Senais laikais, kai šias stakles 
ir po darbo rasdavo sėdinčias savo vietose — pakerėtas to magiškai 
žavaus spalvų šokio. 

Umai jo akis užkliuvo už nesimetriškos širdies, negrabiai 
kažkuo aštriu iškrapštinėtos senoje plytų sienoje. Jos viduryje pui- 
kavosi raidės K.L.—- M.V. ir data — 1931. Tiedu K.L. ir M.V. 
įsižiūrėjo vienas kitą kaip tik tais metais, kai mirė Edisonas. Polas 
vėl pagalvojo, kaip būtų šaunu pavedžioti senį po penkiasdešimt 
aštuntąjį korpusą, ir staiga jam smilktelėjo, kad daugelis iš čia 
tebeūžiančių staklių, ko gero, pasirodytų tikras persenęs šlamštas 
net pačiam Edisonui. Pynimo, tekinimo, suvirinimo prietaisai, pre- 
sai ir konvejerių takai — viskas, ką jis čia regėjo, buvo įrengta dar 
Edisono laikais. Net pagrindiniai automatinio valdymo elementai. 
O elektroninės akys ir kitos naujovės, kurios visiškai pavadavo 
žmogų gamyboje, buvo išrastas jau trečiajame amžiaus 
dešimtmetyje. Vienintelis tikrai naujas dalykas — visų šių elementų 
derinys, kombinacija. Polas nutarė, kad būtų neblogai šią mintį 
įterpti į savo kalbą, kurią jis rengėsi sakyti šį vakarą klube. 

Katė vėl išrietė nugarą ir suleido nagus į Polo švarko rankovę 
— link jų šniokštuodamas ir garsiai čepsėdamas vėl artinosi me- 
chaninis šlavėjas. Perspėdamas jis suzvimbė, ir Polas pasitraukė iš 
kelio. Katė sušnypštė, purkštelėjo, suakėjo nagais Polui ranką ir 
šoko žemėn. Iš įtampos virpančiomis kojomis ji liuoktelėjo prie 
dulkes springstančios mašinos. Aplink šmėžavo, bildėjo, kaukė ir 
ugnimi spjaudė geležinės pabaisos, todėl katė stypsojo ties pačiu 
šlavėjo bėgių viduriu, vos už kelių jardų nuo čežančių jo šepečių. 

Polas ėmė neramiai dairytis jungiklio, norėdamas sustabdyti uolųjį 
šiukšlininką, tačiau nespėjo — katė jau pasiruošė kautis. Ji narsiai 
pasitiko priešą iššiepusi baltus smailius dantukus ir grėsmingai 
vedžiodama į šalis lanksčią uodegą. Staiga vos už kelių colių nuo 
jos akių švystelėjo suvirinimo liepsnos liežuvėlis. Šlavėjas čiupo 
pratisai kniaukiančią ir besidraskančią katę ir be ilgų ceremonijų 
drėbė ją į skardinį galvanizuotą savo pilvą. 

Polas gerokai priduso, kol nubėgo gal ketvirtį mylios išilgai 
viso korpuso, tačiau spėjo pavyti stropųjį tvarkdarį kaip tik ties 
šiukšliavamzdžiu. Tenai šlavėjas pravėrė savo besočius nasrus ir 
išspjovė katę tiesiai į vamzdį, kuriuo ji nudardėjo į kieme stovintį 
atliekų sunkvežimį. Kai Polas išpuolė į lauką, katė jau buvo spėjusi 
persiristi per kėbulo kraštą, šleptelėti ant grindinio ir dabar pa- 
klaikusi skuodė link aukštos vielinės tvoros. 

— Ne, ne, miauksiuke! Stok!-— nusigandęs suriko Polas. 

Katė užkliudė išilgai tvoros nutiestą signalizacijos vielutę, ir 
sargo namelyje prie vartų užkaukė sirena. Jau kitą akimirką katė 
palietė aukštos įtampos elektros laidą tvoros viršuje. Pasigirdo keis- 
tas poškėjimas, sužibo žalsvų kibirkščių spiečius, ir nematoma jėga 
švystelėjo katę aukštai į orą. Ji nukrito ant asfalto — pastirusi, ne- 
gyva ir rūkstanti, bet užtat jau anapus. 

Netrukus prie jos mažo kūnelio tarsi įkastas sustojo didžiulis 
kulkosvaidžiais ginkluotas šarvuotis ir ėmė nervingai sukioti į šalis 
šaudymo bokštelį. Jo liukas žvangėdamas prasivėrė ir pro jį atsar- 
giai dairydamasi išlindo gamyklos sargo galva. 

— Ar viskas gerai, pone? 

— Išjunkite sirenas. Tai viso labo katė bandė peršokti tvorą.— 
Polas pritūpė ir baisiai nusiminęs ėmė apžiūrinėti katę pro tvoros 
plyšius.— Nugabenkite ją į mano kabinetą. 

— Atsiprašau, nesuprantu? 

— Katę — norėčiau, kad nuneštumėt ją į mano kabinetą. 

— Kad ji nebegyva, pone. 

— Girdėjote, ką aš jums pasakiau? 

— Klausau, pone. 

Kai sėdo į savo mašiną, paliktą priešais penkiasdešimt 
aštuntąjį korpusą, Polas vėl buvo niūrus kaip dargana. Aplinkui 
nesimatė nieko, kas būtų galėję jį prablaškyti, višai nieko, išskyrus 
juodą asfaltą, pro šalį bėgančius nykius sunumeruotus pastatus ir 
keletą kuokštais išsipešiojusių debesų šaltoje melsvoje dangaus 
dryžėje, įsispraudusioje tarp aklinų mūrų. Šiek tiek gyvybės 
šmėkštelėjo nebent važiuojant pro siaurą tarpeklį, Žiojintį tarp 
penkiasdešimt septintojo ir penkiasdešimt devintojo korpuso. Te- 
nai buvo matyti Irokėzo pakrantė, atkarpėlė upės tėkmės ir pilki 

Sodžiaus namų priebučiai anapus jos. Ant vieno stogo supamojo- 
je kėdėje sėdėjo senis ir kaitinosi šykščiuose pavasario saulės spin- 
duliuose. Salia jo persisvėręs per turėklus mažas berniukas 
švystelėjo Žemyn popieriaus skiautę ir atidžiai stebėjo, kaip toji 
lėtai ir tingiai vinguriuodama leidžiasi žemyn prie vandens. Mažylis 
pagaliau atplėšė žvilgsnį nuo baltos popieriaus atkarpėlės, ir jo akys 
susitiko su Polo akimis. Senis irgi nustojo suptis ir apstulbęs 
pažvelgė į jį — gyvą padarą Ailiumo gamyklų teritorijoje. 

Kai Polas žengė pro Katarinos Finč darbo stalą į savo 
kabinetą, ši ištiesė jau išspausdintą jo kalbą. 

— Labai vykusiai čia pasakėt apie antrąją technikos 
revoliuciją, tarė ji. 

— Et, visa tai persenęs šlamštas. 

— O man pasirodė labai originalios mintys, ypač ten, kur 
įrodote, kad pirmoji technikos revoliucija nuvertino raumenų, o 
antroji — proto darbą. Buvau tiesiog sužavėta. 

— Toks matematikas Norbertas Vyneris visa tai pasakė dar 
apie keturiasdešimtuosius metus. Tos mintys jums atrodo origina- 
lios tik todėl, kad esate labai jauna ir nenuraukiat nieko, išskyrus 
tai, kas darosi jūsų panosėje — čia ir dabar. 

— Iš tikro atrodo neįtikima, jog kadaise viskas galėjo būti ki- 
taip. Argi nejuokinga, kad dar visai neseniai žmonės būdavo su- 
renkami į vieną vietą ir laikomi tenai kiaurą dieną vien tam, kad 
būtų galima pasinaudoti jų mintimis. Paskui pertrauka, paskui vėl 
mąstymas, paskui vėl pertrauka... Bet juk taip neįmanoma 
žmoniškai mąstyti! 

— Na taip, be to, labai neekonomiška,- pritarė jai Polas.— 
Ir labai nepatikima. O kiek išeidavo broko ir koks pragariškas dar- 
bas buvo tvarkyti visa tai! Pagirios, šeimyniniai barniai, nesutari- 
mai su vyresnybe, skolos, karai — visos žmogiškos nelaimės ir 
rūpesčiai vienaip arba kitaip atsiliepdavo produkcijos kokybei.— 
Jis nejučia nusišypsojo: - Beje, džiaugsmo akimirkos irgi. Prisime- 
nu laikus, kai reikėdavo plūktis su tais nelemtais laisvadieniais, 
ypač apie Kalėdas. Cia jau nieko negalėjai padaryti — reikėdavo 
su tuo paprasčiausiai susitaikyti. Jomarkas prasidėdavo maždaug 
gruodžio penktą. Artėjant Kalėdoms, kebeknių vis daugėdavo. Pas- 
kui — šventės, po kurių broko būdavo prigaminama katastrofiškai 
daug. Paskui — Naujieji metai ir dar vienas broko paūmėjimas, 
po kurio padėtis pagaliau imdavo pamažu rimti ir taisytis, kol apie 
sausio penkioliktą viskas įeidavo į normalias vėžes, kurios, teisybę 
pasakius, irgi buvo pakankamai kreivos, šleivos ir siaurutės. Mes 
privalėdavom atsižvelgė į visa tai net nustatydami produktų kainas. 

— Kaip jūs manate, ar bus dar trečioktechnikos revoliucija? 

Polas sustingo savo kabineto tarpduryje. 

— Trečioji? O kokia ji galėtų būti? 

— Neturiu supratimo. Bet juk pirmoji ir antroji kadaise taip 
pat atrodė neįtikimos. 

— Ypač tiems, kuriuos turėjo pakeisti mašinos, savaime su- 
prantama. Sakote, trečioji? Tam tikra prasme ji jau vyksta, jei jūs 
turite omeny mąstančias mašinas. Trečioji technikos revoliucija 
įvyks, mano galva, kai mašinos pakeis žmogaus smegenis. Tam tik- 
rose srityse didieji kompiuteriai, tokie kaip EPIKAKAS, tai atlie- 
ka gana neblogai jau dabar. 

— Aha, susimąsčiusi atsiliepė Katarina. Ji iš lėto ritinėjo pieštuką 
tarp dantų.— Pirmiausia raumenų darbas, paskui paprasčiausios inte- 
lekto operacijos, o galiausiai — ir pats mąstymas. 

— Manau, kad šito nebesulauksiu. Tiesa, jei jau kalba pakry- 
po į technikos laimėjimus, kur dingo Badas? 

Katarina ištiesė Polui suglamžytą Bado skalbyklos sąskaitą. 

— Sitą jis paliko jums. Atvyko barža su kroviniu, tad jis turėjo 
skubiai grįžti į darbą. 

Polas apvertė popiergalį ir kitoje pusėje, kaip ir tikėjosi, 
pamatė pelių detektoriaus ir puikios signalinės sistemos schemą. 

— Įstabus protas, Katarina. 

Mergina abejodama pakraipė galvą. 

Polas uždarė duris, tylutėliai jas užsirakino ir ištraukęs apatinį 
stalčių popierių šūsnyje susirado butelį. Akimirką jam užgniaužė 
kvapą, kai gerokai gurkštelėjo viskio. Kūną užliejo maloni šiluma, 
akys sudrėko. Polas padėjo butelį atgal į vietą. 

— Daktare Proteusai, jums skambina žmona,- pasigirdo Ka- 
tarinos balsas iš garsiakalbio. 

— Proteusas klauso, - Polas norėjo sėstis, tačiau jam sukliudė 
ant kėdės padėta kartoninė dėžė su negyva kate. 

— Tai aš, brangusis, Anita. | 

— Sveikutė, sveikutė!-— jis atsargiai perkėlė dėžę ant grindų 
ir pamažu nugrimzdo į kėdę.- Kaip laikaisi, širdele?— paklausė 
vis tebegalvodamas apie katę. 

— „Ar viskas paruošta, kad šis vakaras būtų puikus? — Sodrus 
spalvingas kontraltas suskambo žaviai, aistringai ir užtikrintai: 
kalbėjo Ailiumo viešpaties ponia. 

— Kiaurą dieną prasiniurkiau su ta kalba. 

— Vadinasi, ji bus nuostabi, brangusis. Pitsburgas tavo ran- 
kose. Dėl to negali būti nė mažiausios abejonės. Tegu tik Krone- 
ris su Baeriu išgirsta tave šįvakar. 

— Tai ir Kroneris su Baeriu ruošiasi atvykti?— Tiedu buvo 
Rytų rajono valdytojas ir vyriausiasis inžinierius. Ailiumo gamyk- 

los sudarė tik mažytę to rajono dalelę. Vien Kroneris su Baeriu 
galėjo spręsti, kas užims svarbiausią postą tame rajone — Pitsbur- 
go gamyklų valdytojo vietą, kuri prieš dvi savaites liko tuščia, anks- 
tesniam valdytojui netikėtai mirus.— Na, tai tuomet reikės plyšti 
iš linksmumo! 

— Jei tau ši naujiena nelabai prie širdies, turiu atsargoje kitą, 
kuri tikrai tave pradžiugins. Bus dar vienas aukštas svečias. 

— Nejaugi? 

— Neužmiršk užsukti Sodžiun ir parūpinti jam butelaitį 
airiško. Klube juk tokio nėra. 

— Finertis! Edas Finertis! 

— Taip, Finertis. Jis paskambino šiandien po pietų ir prisispyręs 
reikalavo, kad tu žūtbūt gautum jam airiško viskio. Jis vyksta iš 
Vašingtono į Čikagą i ir ketina sustoti paviešėti čionai. 

— Kiekgi metų jau spėjo praciti, Anita? Penkeri? Šešeri? 

— Lygiai tiek, kiek tu esi vyriausiasis valdytojas. Lygiai tiek. 

Polą erzino tas dirbtinis Anitos linksmumas, tyčia rodomas 
Finerčio atvykimo proga. Jis puikiai žinojo, kad Anita to žmogaus 
nė iš tolo negali pakęsti. Ji taip linksmai čiauškėjo visai ne dėl to, 
kad iš tikrųjų džiūgautų jam atvykus, o dėl to, kad siaubingai mėgo 
imituoti draugiškus jausmus, kurių niekada nejautė. Be to, išvykęs 
iš Ailiumo, Edas Finertis padarė stulbinančią karjerą ir tapo šalies 
Pramonės planavimo biuro nariu. Sis faktas, be abejo, daugiausia 
padėjo išdildyti nemalonius jos prisiminimus apie nesutaikomą jų 
prieštarą praeityje. 

— Tu neklydai sakydama, kad ši naujiena tikrai pradžiugins 
mane, Anita. Puikumėlis! Ji visiškai kompensuoja žinią apie 
Kronerį su Baeriu. 

— Bet, manau, tu pasistengsi ir jiems būti kuo malonesnis, 
tiesa? 

— Na, žinoma. Pitsburgas — štai kur krypsta mūsų širdys. 

— Pažadėk, kad neimsi siautėti, jei pasakysiu tau kai ką nau- 
dinga. 

— Nepažadu. 

— Tiek to, vis vien pasakysiu. Emė Holporn sakė girdėjusi 
kažką apie tave ir Pitsburgą. Jos vyras šiandien kalbėjęsis su Kro- 
neriu, ir Kroneris minėjęs, esą jam kilęs įspūdis, kad tau nusispjauti 
į Pitsburgą. 

— Na, kokia kalba turiu tai kas kartą sakyti — esperanto, ar kokį 
galą? Angliškai kartojau jam gal tuziną sykių kuo įvairiausiomis progo- 
mis, kad beprotiškai geidžiu, noriu, trokštu ir šaukiuosi tos vietos. 

— Deja, kaip matai, Kroneriui kitaip atrodo. Tu pernelyg dro- 
vus ir kuklus, brangusis. 

— Na ką gi, Kroneris tuomet tikras gudročius. 

— Ką nori tuo pasakyti? 

— Kad jis tikriausiai geriau žino, ko noriu, nei aš pats. 

— Vadinasi, tu iš tiesų nelabai veržiesi į Pitsburgą? 

— Nesu visiškai tikras. Galimas daiktas, kad jis tai pajuto 
anksčiau už mane patį. 

— Tu pavargai, brangusis. 

— Ko gero. 

— Tau reikia atsipalaiduoti. Gurkštelėk ko nors ir pareik 
šiandien namo kiek anksčiau. 

— Gerai. 

— Aš myliu tave, Polai. 

— Ir aš myliu tave, Anita. Na, viso. 

Vedybinio gyvenimo techniką Anita buvo išstudijavusi iki 
pačių panagių, iki mažiausių ir subtiliausių smulkmenėlių. Nors ji 
viską darė stulbinančiai racionaliai ir metodiškai, vis dėlto dėjo 
pastangų tą nemalonų savo bruožą pripildyti švelnumo ir šilumos, 
tad Polas galėjo tik miglotai nujausti jos jausmus esant prėskus ir 
seklius. Gali būti, kad toji neaiški nuojauta didžia dalimi lėmė 
vangią ir slogią jo būseną, kurią jau buvo linkęs laikyti liguista. 

Polas padėjo ragelį. Jo galva buvo nusvirusi ant krūtinės, akys 
užmerktos. Kai jas atmerkė, žvilgsnis nejučia įsirėmė į kartoninę 
dėžę su negyva kate. 

— Katarina! 

— Taip, pone. 

— Liepkite kam nors užkasti tą katę. 

— O mes čia spėliojome, ką jūs ketinate su ja daryti. 

— Dievas žino, ką ketinau,- jis žvilgtelėjo į menkutę apsvilusią 
stipeną ir liūdnai palingavo galvą.— Dievas žino. Gal norėjau palaidoti 
krikščioniškai? O gal tikėjausi, kad atsigaus? Žodžiu, kaip nors atsikra- 
tykite jos, gerai? 

Išeidamas jis stabtelėjo prie Katarinos stalo ir pasakė, kad 
nesijaudintų dėl rubino, švytinčio rytinėje sienoje, septintame blo- 
kelyje nuo apačios, penktoje eilėje iš kairės. 

— Tėn jau nieko negalima padaryti, - paaiškino jis.— Trečioji te- 
kinimo staklių grupė penkiasdešimt aštuntajame korpuse kadaise bu- 
vo visai nieko, o dabar paseno ir tapo našta puikiai sutvarkytam ga- 
mybos kompleksui, kuriame viskas šiaip jau eina kaip sviestu patep- 
ta. Juk ji buvo sukurta visai ne tam darbui, kurį dabar atlieka. Vieną 
gražią dieną įsijungs avarinė sirena, ir viskas bus baigta. 

Kiekviename kontroliniame skydelyje, be skaitiklio ir tamsraudonės 
lemputės, kuri užsižiebdavo atsiradus gedimui, buvo dar įtaisytas garso 
signalas, įsijungdavęs sistemai galutinai ir nepataisomai sutrikus. 

ANTRAS SKYRIUS 


BRATPŪRO šachas, šešis milijonus narių vienijančios kol- 
hauri sektos dvasinis vadovas, raukšlėtas, išmintingas ir tamsru- 
dis kaip kakava be pieno, visas blykčiodamas auksu ataustu bro- 
katu ir žaižaruodamas brangakmenių žvaigždynais, skendo tarp 
dangiškai žydrų ištaigaus limuzino pagalvėlių tarsi prabangi segė 
brangenybių dėžutėje. 

Kitame užpakalinės limuzino sėdynės gale sėdėjo daktaras 
Juingas Dž. Holjardas iš Jungtinių Valstijų valstybės departamen- 
to, kokių keturiasdešimties metų, kiek aptukęs, bet žydintis 
malonių manierų džentelmenas vešliais kviečių spalvos ūsais. Jis 
vilkėjo margus marškinius ir liemenę, kurie ryškiai skyrėsi nuo tam- 
saus gerai pasiūto kostiumo, o į švarko atlapą buvo įsisegęs 
dekoratyvinių gėlių puokštelę. Visa tai jis dėvėjo taip oriai, taip 
rimtai, kad galėjai įtarti jį ką tik išsiskyrus su labai prašmatnia ir 
elegantiška kompanija, kurioje visi vilkėjo kaip tik šitaip. Nors iš 
tiesų taip rengdavosi tik jis vienas, ničnieko baisaus jam dėl to ne- 
atsitikdavo. 

Per vidurį buvo įsitaisęs Chašdrachras Miazma, šacho sūnėnas 
ir vertėjas, išmokęs anglų kalbos iš guvernanto ir niekada anksčiau 
negavęs kojos iškelti iš šacho rūmų. Tai buvo nervingas nuolat 
besišypsantis jaunuolis, tarytum atsiprašinėjantis dėl savo men- 
kučio svorio ir dar kuklesnės socialinės padėties. 

— Kabu?-— paklausė šachas tęvu spigliu balseliu. 

Holjardas išbuvo šacho draugijoje jau ištisas tris dienas ir 
galėjo be Chašdrachro pagalbos suprasti net penkis šacho 
dažniausiai vartojamus žodžius. Kabu reiškė “kur?", siki —"kas?", 
aka san —"kodėl?". Brahous brahouna, bouna saki buvo 
palaiminimų ir padėkos žodžių mišinys, o sumkliš — šventas hol- 
hauri sektos gėrimas, kurio Chašdrachras visuomet turėdavo 
skautiškoje gertuvėje, jeigu kartais prireiktų šachui. 

Šachas kuriam laikui paliko savo karinę ir dvasinę tvirtovę kal- 
nuose, nusprendęs pasižvalgyti, ar negalėtų iš šios galingiausios 
pasaulyje nacijos išmokti ko nors, kas būtų naudinga ir jo paties 
tautai. Daktaras Holjardas šiame žygyje atliko gido ir svetingo 
šeimininko vaidmenį. 

— Kabu?— pakartojo klausimą šachas dairydamasis aplinkui. 

— Šachas pageidauja žinoti, labai prašom, kur mes dabar esa- 
me?- išvertė Chašdrachras. 


22 KURTAS VONEGUTAS K PIANOLA 


— Aš ir pats tai supratau, labai patenkintas savo nuovoka 
maloniai nusišypsojo Holjardas. Visi tie kabu, siki ir aka saki jam 
jau seniai stovėjo skersai gerklės. Jis palinko šacho pusėn. 

— Ailiumas, Niujorko valstija, jūsų didenybe. Mes tuojau 
pervažiuosim upę, kuri dalija šį miestą į dvi dalis. Kitoje jos pusėje 
matyti Ailiumo gamyklos. | 

Limuzinas sustojo prie pat tilto, kur didžiulė kelininkų briga- 
da lopė nedidukę asfalto skylę. Brigada prasiskyrė duodama kelią 
senam plimutui išdaužtu priekiniu žibintu, važiuojančiam iš 
priešingos pusės. Limuzinas mandagiai praleido plimutą ir tada 
pajudėjo pats. 

Sachas atsisukęs pasižiūrėjo į darbininkus pro užpakalinį langą 
ir ištarė neįprastai ilgą frazę. 

Daktaras Holjardas nusišypsojo ir ėmė supratingai linkčioti 
galvą laukdamas vertimo. į 

— Sachas,-—- išvertė Chašdrachras,- labai prašom, pageidau- 
ja sužinoti, kieno tie vergai, kuriuos mes matome visą kelią nuo 
pat Niujorko. 

— Tai ne vergai,- atlaidžiai šyptelėjęs paaiškino Holjardas.— 
Tai laisvi žmonės, gavę darbą per valstybės įdarbinimo biurą. Jie 
turi tokias pat teises kaip ir kiti piliečiai — žodžio, tikėjimo ir bal- 
savimo. Prieš karą jie Ailiumo gamyklose valdė mašinas. Dabar 
mašinos dirba pačios — ir nepalyginamai geriau. 

— Aha!- tarė šachas, kai Chašdrachras išvertė Holjardo žodžius. 

— Automatinis valdymas pigesnis, be to, pagaminama dau- 
giau ir pigesnės produkcijos. 

— Aha! 

— O kiekvieną Žmogų, kuris nesugeba atlikti savo darbo ge- 
riau negu mašinos, valstybė įdarbina arba armijoje, arba Restau- 
racijos daliniuose. 

— Aha! Kabu bonanza pak? 

= Ece? 

— Jis sako: iš kur imami pinigai jiems mokėti?— išvertė 
Chašdrachras. 

— O, iš mokesčių, kuriais apdedamos mašinos ir asmeninės 
įplaukos. Paskui Žmonės, tarnaujantys armijoje arba dirbantys Res- 
tauracijos daliniuose, tuos pinigus vėl sugrąžina sistemai, mo- 
kėdami už produktus ir visa kita, ko reikia jų gyvenintui. 

— Aha! 

Daktaras Holjardas, uolus ir pareigingas žmogus, apie savo 
paties išlaidas, beje, teturintis gana miglotą supratimą, atkakliai 
bandė įrodyti šachui Amerikos privalumus, nors ir žinojo, kad tik 
nedaugelis jo argumentų tikrai pasiekia tikslą. Jis paaiškino šachui, 

kad efektas ypač ryškus tokiuose industriniuose rajonuose kaip Ai- 
liumas, kur dauguma gyventojų dar neseniai užsidirbdavo pragy- 
venimui, vienaip arba kitaip aptarnaudami stakles. O Niujorke, 
pavyzdžiui, yra daugybė profesijų, kurias sunku arba neapsimoka 
mechanizuoti, tad nuo neefektyvaus darbo buvo atpalaiduota daug 
mažiau gyventojų. 

— Kupo,- burbtelėjo šachas, supratingai linktelėjęs. 

Chašdrachras plykstelėjo visas drovumo raudoniu ir lyg ne- 
noromis, lyg atsiprašinėdamas išvertė: 

— Sachas sako: komunizmas. 

— Visai ne kupo!- pasipiktino Holjardas.- Mašinos juk ne- 
priklauso valstybei. Ji tiesiog apdeda mokesčiais tą pramoninės ga- 
mybos pelno dalį, iš kurios anksčiau būdavo apmokami darbinin- 
kai, ir paskirsto gautas lėšas. Visa pramonė pas mus privačiose ran- 
kose, valdoma privačių asmenų, o kad nereikėtų eikvoti energijos 
nercikalingai konkurencijai, jos veiklą derina privačių pramo- 
nininkų komitetas, o ne politikai. 

Mechanizavę gamybą mes apsidraudėme nuo klaidų ir bro- 
ko, ncišvengiamų, kai joje dirba žmogus, o ištobulinę jos valdymą, 
pašalinome nereikalingą veržimąsi pirmauti. Sitaip mes neregėtai 
padidinome vidutinio žmogaus pragyvenimo lygį. 

Versdamas Holjardo žodžius šachui, Chašdrachras vienoje vie- 
toje užsikirto, ir jo veidą iškreipė sutrikimo išraiška. 

— Labai prašome, o tas “vidutinis žmogus"... Bijau, kad mūsų 
kalboje jam atitikmens nėra... 

— Na, suprantate, — ėmė kantriai aiškinti Holjardas.—- Papras- 
tas žmogus, na, kaip koks praeivis gatvėje, arba tie, kurie lopė tiltą, 
arba antai tas vyrukas sename automobilyje, ką tik pravažiavęs pro 
mus. Žodžiu, mažas, pilkas, niekuo neišsiskiriantis iš kitų, tačiau 
geros širdies žmogelis, kokių šimtus gali sutikti kasdien. 

Chašdrachras išvertė Holjardo žodžius. 

„— Aha,- apsidžiaugė šachas linguodamas galvą,- takaru. 

— Ką jis pasakė? 

— Takaru,- paaiškino Chašdrachras.— Vergas. 

— Visai ne takaru!- Sį kartą Holjardas kreipėsi tiesiai į 
šachą.- Pi-lie-tis. 

— Ą-a-a-a!- supratingai nutęsė šachas.— Pi-lie-tis!-— ir pa- 
tenkintas susijuokė.- Takaru — pilietis! 

— Jokių takaru!- pyktelėjo Holjardas. 

Chašdrachras abejingai gūžtelėjo pečiais. 

— Sacho šalyje yra tiktai išrinktieji ir takaru. 

Umai Holjardas pajuto turįs opą, kuri atsivėrė ir vis labiau jį 
kamuodama plėtėsi visus tuos metus, kai jis kilo karjeros laiptais 


24 KURTAS VONEGUTAS K PIANOLA 


ir vežiojo po Ameriką nevešėlius tamsuolius magnatus, at- 
vykstančius čionai iš tolimiausių ir tamsiausių civilizacijos užkam- 
pių. 

Limuzinas vėl buvo priverstas sustoti. Vairuotojas ėmė pypinti 
dar vienai grupei Restauracijos, urbanizacijos ir remonto asocia- 
cijos juodadarbių, kurie palikę ant plento kastuvus, karučius ir kitą 
įrangą, akmenimis svaidė į voverytę, prigludusią už medžio šakos 
kokių šimto pėdų aukštyje. 

Holjardas nuleido lango stiklą. 

— Nagi patraukite iš kelio visą šitą šlamštą! -— tarė jis griežtai. 

— Pi-lie-tis! Pi-lie-tis! —- cypčiojo šachas, kukliai šypsodamasis 
dėl savo netikėtai išryškėjusio gabumo kalboms. 

— Gatavutė!- riktelėjo vienas iš voverės medžiotojų. 

Labai nenoromis ir sunkiai slėpdamas įniršį jis atpėdino prie 
kelio ir nutempė nuo jo porą karučių, įdėmiai tyrinėdamas limuziną 
ir jo keleivius. Paskui, žengęs į šalį, sustojo kaip įbestas. 

— Ačiū! Seniai taip reikėjo! - linksmai ir draugiškai šūktelėjo 
Holjardas, limuzinui lėtai plaukiant pro tą žmogų. 

— Į sveikatą, ponas daktare! -— atsakė žmogus ir spjovė Hol- 
jardui į veidą. 

Holjardas kažką neaiškiai sumurmėjo ir, neprarasdamas orios 
veido išraiškos, nusišluostė spjaudalą. 

— Netipiškas atvejis, - nusiminęs paaiškino jis. 

— Takaru jamu brouha, pa dinka bu,- atsiliepė šachas 
užuojautos kupinu balsu. 

— Sachas sako, — niūriai išvertė Chašdrachras, - kad po karo 
takaru visur tokie. 

— Ne takaru...-— vėl žiojosi aiškinti Holjardas, tačiau nutilo 
ūmai apsigalvojęs. | 
| — Sumkliš,- atsiduso šachas, ir Chašdrachras paslaugiai 
ištiesė jam gertuvę su šventuoju gėrimu. 

TREČIAS SKYRIUS 


DAKTARAS Polas Proteusas, geriausiai apmokamas žmogus 
visame Ailiume, savo pigiu senutėliu plimutu važiavo per tiltą 
Sodžiaus pusėn. Automobilis tarnavo jam dar nuo riaušių laikų. 
Skyrelyje pirštinėms pasidėti, tarp visokio smulkaus nereikalingo 
šlamšto, kartu su senomis degtukų dėžutėmis, mašinos techniniu 
pasu, žibintuvėliu ir popierinėmis nosinėmis mėtėsi senas aprūdijęs 
pistoletas, išduotas jam irgi dar anais senais laikais. Laikyti 
pistoletą ten, kur jį lengvai galėtų pasisavinti asmuo, neturintis 
teisės nešioti ginklą, buvo baisus ir pavojingas nusižengimas. Net 
veikiančios armijos kariai ir karininkai privalėdavo apsieiti be gin- 
klo, kol neišsilaipindavo atlikti okupacinės tarnybos kokiuose nors 
tolimuose užjūriuose. Ginkluota buvo tik policija ir gamyklų sar- 
gai. | 

Polūi tas pistoletas buvo visai nereikalingas, tiesiog už- 
miršdavo jį grąžinti. Metams bėgant ginklas vis labiau rūdijo ir il- 
gainiui ėmė atrodyti Polui kaip miela ir nepavojinga seniena. Sky- 
relis pirštinėms pasidėti neužsirakindavo, tad Polas dėl visa ko bu- 
vo pridengęs pistoletą servetėlėmis. “ 

Variklis dirbo netolygiai — čia užspringdamas, čia vėl užsi- 
vesdamas, čia sulėtindamas, čia vėl paspartindamas apsisukimus. 
Dar du jo automobiliai — vienas visiškai naujas, atlenkiamu 
viršumi, ir kitas labai brangus sedanas — nuolat būdavo namuose, 
kaip mėgdavo sakyti Polas, palikti Anitos valioje. Nė viena iš jo 
gerųjų mašinų nėra buvusi Sodžiuje. Daugybę metų nesilankė te- 
nai ir Anita. Jam pačiam ji niekada nesakydavo nė žodžio dėl keisto 
pomėgio važinėtis tuo senu laužu, tačiau, matyt, manė reikiant kaip 
nors tai paaiškinti kitiems. Jam ne kartą pasitaikė išgirsti ją pori- 
nant svečiams, esą Polas pats patobulinęs mašiną taip, kad ji toli 
pranokstanti visą tą serijinį šlamštą, gaminamą Detroite. Bet tai 
buvo grynas melas. Ypač nelogiškas atrodė tokios unikalios 
mašinos autoriaus ir savininko delsimas imti ir sutvarkyti išdaužtą 
priekinį kairį žibintą. Ir dar jam būtų buvę labai įdomu išgirsti Ani- 
tos aiškinimą, kam jis laiko bagažinėje odinę striukę ir kodėl 
kiekvienąsyk prieš pervažiuodamas Irokėzą apsivelka ją vietoj 
švarko ir nusiriša kaklaraištį. Nors, antra vertus, į tokias keliones 
jisai leisdavosi nebent rimtam reikalui ištikus, na, sakykim, parvežti 
airiško viskio vienam iš tų nedaugelio žmonių, kuriuos jis laikė ar- 
timais draugais. 

Vos pervažiavęs tiltą, Polas turėjo sustoti: tenai būriavosi gal 
keturiasdešimt vyrų. Pasirėmę ant laužtuvų, kastuvų ir kirtiklių, 
jie iš lėto rūkeno ir tingiai šnekučiavosi, glaustu rateliu apstoję 
kažką pačiame kelio viduryje. Šiek tiek sutrikę j jie dirstelėjo į Polą 
ir labai pamažu, tarytum pasaulyje tyvuliuotų vien bekraštės lais- 
vo laiko marios, ėmė trauktis į šalis, palikdami siaurutį taką Polo 
mašinai, kuriuo ji vos galėjo prasisprausti. Kai jie prasiskyrė, Po- 
las pamatė, koks čia reikalas. Prie poros pėdų skersmens įdubos 
klūpojo nedidukas žmogelis ir kastuvu tapšnojo ką tik užpiltą as- 
falto lopą. 

Zmogelis oriu judesiu parodė Polui važiuoti, bet, supranta- 
ma, aplinkui, ne per lopą, o kiti sulaikę kvapą stebėjo, kad 
vairuotojas tiksliai vykdytų nurodymą. 

— Ei, bičiuk, tavo kairysis priekinis išmaklintas! — šūktelėjo 
kažkuris iš vyrų. Kiti irgi vienas per kitą ėmė rėkaloti tą patį. 

Polas mandagiai linktelėjo dėkodamas už perspėjimą. Jam 
staiga panižo visą odą, tarytum ji būtų buvusi seniai prausta. Tie 
žmonės priklauso vadinamajai Restauracijos, urbanizacijos ir re- 
monto asociacijai, kurią jie patys trumpai vadindavo RURA. Jie 
pralaimėjo varžybas su mašinomis ir, neturėdami jokio kito pajamų 
šaltinio, buvo priversti rinktis armiją arba tą nelemtą atstumtųjų 
prieglaudą. Kareiviai, kurių egzistencijos tuštybę maskavo bent jau 
blizgančios varinės sagos ir sagtys, lakuota oda ir geras milas, nie- 
kada taip negadindavo Polui nuotaikos kaip tie bėdžiai. 

Taigi jis lėtai pravažiavo pro graudžią kelio darbininkų rikiuotę 
bei mandagiai pažibinčiais mirksintį vyriausybinį limuziną ir 
atsidūrė Sodžiuje. 

Salūnas buvo tuojau už tilto, tačiau mašiną pavyko pastatyti 
tik už geros pusės kvartalo. Mat čia dar viena minėtosios asocia- 
cijos brigada, pasitelkusi gaisrininkų siurblį, plovė nutekamuosius 
šulinius. Sprendžiant iš visko, šis darbas čia buvo itin mėgstamas. 
Kiekvienąkart, kai Polui pasitaikydavo atvykti Sodžiun, gaisrininkų 
siurblys darbuodavosi kaip pašėlęs, jei tik oro temperatūra, žinoma, 
būdavo nors vienu laipsniu aukščiau nulio. 

Aukštas vyras, tikras milžinas, labai oriai ir išdidžiai laikė 
padėjęs rankas ant veržliarakčio, kuriuo reguliuojamas srovės stip- 
rumas. Salia jo stovėjo dar vienas, lyg koks pagalbininkas ar pava- 
duotojas. Aplinkui juos ir per visą žarnos ilgį iki pat nutekamojo 
šulinio žiočių stoviniavo žioplių minia. Mažas murzinas berniūkštis 
pasičiupo baloje ant šaligatvio plūduriuojantį popiergalį ir, grei- 
tosiomis sulankstęs iš jo laivelį, paleido jį plaukti toliau. Visi tuo- 
jau sužiuro į tą kreivą šleivą laiviūkštį, tarytum linkėdami jam ge- 
ro vėjo, ir neatitraukė akių visą tą laiką, kol jis galynėjosi su 

pašėlusiais sūkuriais, strigo klastingose seklumose bei šokčiojo per 
pavojingas sraunumas, o paskui, išplaukęs į pagrindinę gilią tėkmę, 
narsiai pakilo ant aukštos didžiosios keteros ir, pergalingai 
stabtelėjęs prieš lemiamą šuolį, smigo pačion nutekamojo šulinio 
pragarmėn. 

— Uch!- nejučia išsprūdo šalia Polo stovinčiam žmogui, ta- 
rytum jis pats būtų plaukęs anuo laiveliu. 

Polas prasibrovė pro būrį žioplių, salūno lankytojų, ir atsidūrė 
prie baro. Tiesiai jam už nugaros stovėjo sena pianola*. Kol kas 
Polo, regis, niekas nepažino. O ir kas jį čia galėjo pažinti! Juk dau- 
giausia būdavo savo krante ir niekada neleisdavo Ailiumo laik- 
raščiuose spausdinti savo pavardės, juo labiau portreto. 

Barą buvo apgulę bemaž vien pensininkai, per seni tarnauti 
armijoje arba dirbti RURA daliniuose. Priešais kiekvieną jų stovėjo 
po bokalą jau seniai išsivadėjusio alaus. Stiklų viršus nuo begali- 
nio siurbčiojimo buvo pasidaręs matinis. 

Seniukai čia kiurksodavo nuo ankstyvo ryto ligi vėlaus vaka- 
ro, todėl kitus lankytojus reikėdavo aptarnauti per jų galvas. Visi 
knapsojo sumerkę akis į kitame baro gale mirguliuojantį televizo- 
riaus ekraną. O jame moteriškė, plati ir galinga kaip žemė mai- 
tintoja, be garso, kuris, matyt, buvo išjungtas, čia rodė dantis, čia 
aistringai krutino burną ir vieną po kito kūlė kiaušinius į veikiantį 
mikserį. Seniukai spoksojo į ją užsimiršę, retsykiais pasitaisydami 
dantų protezus arba apsilaižydami lūpas. 

— Atleiskite, - sutrikęs kreipėsi į juos Polas, tačiau niekas 
nesiteikė net pajudėti, kad jis galėtų prieiti prie baro. Senas 
nusišėręs škotiškas aviganis, susirangęs po vieno iš lankytojų ta- 
burete, iššiepė bedančius nasrus ir piktai suurzgė. 

Polas pamojavo ranka, kad jį greičiau pastebėtų lėtas ir ne- 
paslankus barmenas. Mindžikuodamas nuo vienos kojos ant kitos, 
jis nei iš šio, nei iš to prisiminė mechanizuotą barą, kurį buvo 
suprojektavęs kartu su Seferdu ir Finerčiu, kai jie, trys jauni 
inžinieriai, dar tryško kūrybine energija ir noru patobulinti pasaulį. 

Jie tiesiog apstulbo, kai restoranų tresto savininkas vis dėlto 
susidomėjo jų projektu ir net nusprendė jį išbandyti. Bandomąjį 
variantą jis įrengė už kokių penkerių durų nuo čia, kur dabar ner- 
vingai trypčiojo Polas. Tėn visur puikavosi atsiskaitymo automatai 
ir daugybė aptarnaujančių konvejerių, orą grynino germicidinės** 
lempos, buvo įrengtas tolygus, akims labai sveikas apšvietimas ir 
nuolat grojo puikiausi muzikos įrašai. Net kėdės, pasitarus su ant- 


* Mechaninis pianinas. Vert. 
** Bakterijas naikinančios. Vert. 

ropologais, buvo sukurtos tokios, kad jose sėdėti vidutiniam 
žmogui būtų kuo patogiau. 

Jau pirmąją dieną toji užeiga virto tikra sensacija. Eilė į ją 
nutįso per keletą kvartalų. Tačiau praėjus gal savaitei po atidary- 
mo, kai gyventojai pagaliau patenkino savo smalsumą, diena bu- 
vo laikoma nepaprastai sėkminga, jei tenai užsukdavo koks pen- 
ketas lankytojų. Tuo metu beveik šalimais atsirado šis Viktorijos 
laikų stiliaus salūnas, tikra dulkių ir mikrobų veisykla — prastai 
apšviestas, su niekam tikusia ventiliacija, aptarnaujamas apsmu- 
kusio, nerangaus ir, ko gero, ilganagio apkemžėlio. Tačiau jis be- 
mat nurungė modernųjį konkurentą. 

Pagaliau Polui pavyko patraukti barmeno dėmesį. Tasai 
nenaudėlis, vos jį pamatęs, tučtuojau liovėsi vaidinti uolų dorovės 
sargą ir akimirksniu pavirto vaišingu ir paslaugiu šeimininku, kaip 
du vandens lašai panašiu į Polo klubo patarnautoją. Polas net kurį 
laiką baiminosi, ar tik nebuvo atpažintas, tačiau iš to, kad tipas 
anapus prekystalio nė sykio nesikreipė į jį vardu, nusprendė, jog 
atspėta bus tik jo visuomeninė padėtis. 

Sodžiuje tokių žmonių kaip šis padavėjas gyveno labai nedaug 
— tai policininkai, gaisrininkai, sportininkai profesionalai, vairuo- 
tojai ir itin gabūs amatininkai, kurių neįstengė pakeisti mašinos. 
Tad jie, nors ir gyvendami tarp tų, kurie vis dėlto buvo pakeisti, 
laikėsi nuošaliai ir žiūrėjo į juos su tam tikra panieka ir šiek tiek 
iš aukšto. Jie manė esą arčiau valdytojų bei inžinierių, gyvenančių 
anapus upės, tačiau šis jausmas toli gražu nebuvo abipusis. Mat 
inžinieriai su valdytojais savo ruožtu manė, jog minėtųjų profesijų 
asmenys liko dirbti savo vietose visai ne dėl kokių nors ypatingų 
gabumų, o tik dėl to, kad keisti juos mašinomis kol kas netikslin- 
"ga. Trumpiau tariant, tas jų pranašumas neturėjo jokio apčiuo- 
piamesnio pagrindo. | 

Stai ir barmenas, vos tik pajutęs, jog Polas — didelės girios 
paukštis, tuojau leido suprasti, kad visi eitų po paraliais, kol jis 
aptarnaus šį retą svečią. Lankytojai, savaime suprantama, tuojau 
sužiuro nepaprasto ateivio pusėn. 

Polas tyliai užsisakė airiško viskio butelį ir, norėdamas išvengti 
įkyrių žvilgsnių, pasilenkęs paglostė seną aviganį. Suo kimiai 
amtelėjo, o jo šeimininkas pasisuko taip, kad susidūrė akis į akį 
su Polu. Beje, senis buvo toks pat bedantis kaip ir šuo. Polui pir- 
miausia krito į akis raudonos jo dantenos ir didžiulės įdiržusios 
plaštakos. Visa kita senio povyzoje buvo blanku ir neaišku, tary; 
tum išblukę. 

— Jis niekam nieko nedaro, - lyg atsiprašė, lyg pasiteisino se- 
nis.— Paprasčiausiai apžlibo iš senatvės ir kartais nesigaudo kas ir 

kaip.- Jis brūkštelėjo savo plačiais delnais šuniui per išsipūtusius 
šonus.-— Tai geras šuva, nors ir iškaršęs. 

Senis ilgu įdėmiu žvilgsniu pervėrė Polą. 

— Klausykit! Kertu lažybų, kad mudu pažįstami! 

Polas neramiai dirstelėjo į sandėliuką, kur nulindo barmenas 
atnešti jam viskio. 

— Tikrai? Esu čia buvęs gal porą sykių. 

— Ne, ne čia. Gamykloje. Jūs esate jaunasis daktaras Proteu- 
sas!-— garsiai ištarė senis. 

Daugelis išgirdo jo žodžius, o arčiau sėdintys įrėmė į Polą ne- 
geras akis ir pritilo gaudydami kiekvieną žodį. 

Senis tikriausiai buvo visiškai kurčias, todėl čia šaukė 
nepakenčiamai garsiai, čia vapėjo kažką sau po nosimi. 

— Tai ką, daktare, nejau manęs pažint nebeįmanoma? 

Senis nesimaivė. Jis tikrai labai apsidžiaugė ir pasijuto išdidus, 
kad gali štai taip, visų akivaizdoje, lyg niekur nieko šnekučiuotis 
su tokiu dideliu žmogumi. 

Polas paraudo. 

— Kad kažkaip neprisimenu. Senasis suvirinimo cechas, ar ne? 

Senis nusiminęs brūkštelėjo ranka sau per veidą. 

— Ak, iš manęs jau vieni pelai beliko — ne tik jūs, bet ir ge- 
riausias draugas, ko gero, nebepažintų,— tarė jis geraširdiškai ir 
ištiesė rankas delnais į viršų.— O jūs pažvelkite čionai, daktare. 
Vien jos nepasikeitė nuo to laiko. Kitų tokių visame pasaulyje ne- 
rasi. Jūs pats taip sakėte. 

— Hercas!- apstulbo Polas.— Jūs Rudis Hercas! 

Rudis patenkintas susijuokė ir išdidžiai apmetė žvilgsniu 
sėdinčius salūne, tarytum sakydamas: “Matot, Rudis Hercas tik- 
rai pažįsta daktarą Proteusą, o ir daktaras Proteusas, po šimts 
pypkių /vis dar atsimena jį. Na, kuris iš jūsų galėtų pasigirti tokia 
pažintimi?“ 

— Ar tai tas pats šuo, apie kurį tiek daug kalbėjote prieš 
dešimt... ne, prieš penkiolika metų? | 

— Jo vaikas, daktare,— vėl susijuokė senis.— Bet aš ir tada 
jau nebuvau jauniklis, ar ne taip? 

— Buvot velniškai geras tekintojas, Rudi. | 

— Aš ir pats taip sakau. Bet žinoti, kad šitaip apie Rudį ma- 
no tokie puikūs žmonės kaip tamsta — tai jau daug. Tai, ko gero, 
ir yra visas mano turtas, jei suprantat, ką noriu pasakyti. Na, dar 
šuo. 

Rudis paspaudė ranką šalimais sėdinčiam striukam bu- 
kam, gerokai aptukusiam vidutinio amžiaus žmogeliui. Apva- 
lus jo veidas šmėksojo viršum baro visai be jokios išraiškos, o 

akys atrodė klaikiai didelės ir blausios dėl neįtikimai storų 
akinių stiklų. 

— Ar girdėjai, ką apie mane pasakė daktaras Proteusas? — Ru- 
dis mostelėjo Polo pusėn.- Sitaip kalba apie Rudį galvočiausias 
žmogus Ailiume, o galbūt ir visoje Amerikoje. ž 

Polas meldė Dievo, kad barmenas paskubėtų. Zmogus, ku- 
riam Rudis pakratė ranką, dabar įbedė į jį niūrias, bespalves, storų 
linzių nežmoniškai išdidintas savo akis. Polas vogčiomis apsidairė, 
bet nesutiko nė vieno draugiško žvilgsnio. 

Rudis Hercas dėl savo pirmykščio naivumo buvo įsitikinęs, kad 
girdamas Polą miniai, glosto jo savimeilę. Rudis buvo taip susenęs, 
kad gerai prisiminė tik tuos laikus, kai pats buvo dar ganėtinai 
pajėgus ir jaunas. Tai, kas vyko jau išėjus į pensiją, nepaliko jo 
sąmonėje jokių pėdsakų. 

Bet tie kiti sėdėję salūne, trisdešimties, keturiasdešimties ar 
penkiasdešimties metų vyrai — jie tai visi buvo su pėdsakais. Ke- 
liolika jauniklių prie atskirų staliukų, abu kareiviai ir trejetas 
merginų buvo panašaus amžiaus kaip Katarina Finč. Jie negalėjo 
prisiminti tų laikų, kai viskas klostėsi kitaip, ir kaži ar būtų pajėgę 
juos įsivaizduoti, nors dabartinė tvarka juos irgi ne itin džiugino. 
Tačiau visi kiti, dabar štai niūriai dėbsantys į jį, be jokios abejonės, 
kuo puikiausiai prisimena viską. Juk tai jie kadaise kėlė riaušes, 
niokojo įmones ir laužė mašinas. Beje, dabar jų žvilgsniuose 
nebūtum įžiūrėjęs nei įniršio, nei grasinimo, greičiau vien pasi- 
piktinimą ir norą jam priminti, kad tai jis metė akibrokštą 
įsiverždamas čionai, į jų valdas. 

O barmenas vis gaišo, delsė rodytis. Polas iš paskutiniųjų 
sutelkė dėmesį į Rudį, stengdamasis nepastebėti kitų. Zmogėnas 
storo stiklo akiniais, kuriam Rudis susižavėjęs liaupsino Polą, bu- 

"kai spoksojo į jį nemirksėdamas. 

Polas savo ruožtu irgi tauškė visokius niekus apie šunį, apie 
tai, kaip mažai pasikeitė Rudis, apie praėjusias dieneles ir panašiai, 
nuolat jausdamas, kad visi šie veidmainingi paistalai tiktai įrodo, 
koks jis šlykštus pamaiva ir dviveidis. 

— Et, išgerkim už senus laikus!- pagaliau šūktelėjo Rudis, 
aukštai pakeldamas stiklinę. Jis tarytum nepastebėjo, kad į jo tostą 
buvo atsakyta visiška tyla ir kad išgėrė tik jis pats. Pliaukštelėjęs 
liežuviu ir prisimerkęs iš malonumo, jis vienu mauku ištuštino 
stiklinę ir trinktelėjo ją į barą. 

Polas prisiversdamas nusišypsojo ir nutarė daugiau burnos ne- 
bepraverti, nes kiekvienas jo ištartas žodis būtų nuskambėjęs kaip 
pasityčiojimas. Jis sukryžiavo rankas ir atsirėmė jomis į pianolos 
klaviatūrą, bandydamas kažką niūniuoti. 

— Geriau išgerkim už mūsų sūnus, - ūmai pasiūlė dručkis su 
storo stiklo akiniais. Jo balsas pasirodė neįtikimai laibas, per daug 
laibas tokio sudėjimo žmogui. Sį kartą pakilo net keletas stiklinių. 
Kai visi išgėrė, žmogėnas pasisuko į Polą ir kuo draugiškiausiai 
nusišiepęs paaiškino: - Mano berniukui kaip tik suėjo aštuoniolika, 
daktare. 

— Labai puiku! 

— Jam prieš akis visas gyvenimas. Nuostabus amžius!-—- aki- 
niuotis nutilo, tarytum laukdamas atsakymo. 

— Na, taip. Norėčiau, kad man būtų aštuoniolika, - vangiai 
atsiliepė Polas. 

— Jis geras vaikinas, daktare, nors kažin kokiais gabumais, 
žinoma, negali pasigirti. Jauniklis kaip ir jo seniukas, daktare: vi- 
sas jo talentas — gera širdis ir troškimas būti naudingam, kiek 
leidžia jėgos, - akiniuotis vėl nutilo, laukdamas, ką pasakys Polas. 

— Iš esmės tas pats tinka mums visiems,- vėl nenoromis 
atsiliepė Polas. 

— Na ką gi, jei jau pas mus apsilankė toks puikus žmogus kaip 
jūs, norėčiau pasitarti dėl savo berniuko. Jis ką tik išlaikė valstybinį 
patikrinimą. Vos galo negavo ruošdamasis, ir viskas veltui. Pasirodė 
netinkamas net baigti koledžą, nes į dvidešimt septynias laisvas 
vietas atsirado šeši šimtai norinčių, dručkis gūžtelėjo pečiais ir 
liūdnai palingavo galvą.- Neturim lėšų pasiųsti jo į privačią 
mokyklą, todėl dabar reikia spręsti, kaip tvarkytis toliau. Ką gi vis 
dėlto jam rinktis, daktare — armiją ar RURA? 

— Manau, kad ir apie vieną, ir apie kitą galima pasakyti gana 
daug gero,- netvirtai pradėjo Polas.— Nors aš pats, atvirai kal- 
bant, nieko neišmanau nė apie vieną iš jų. Galbūt kas nors, saky- 
kim, Matisonas, galėtų...— jis užsikirto nebaigęs sakinio. Matiso- 
nas buvo Ailiumo gabumų tikrinimo ir kadrų skirstymo skyriaus 
viršininkas. Polas labai menkai tepažinojo tą žmogų, bet kažkodėl 
klaikiai jo nemėgo, kaip apsigimusio biurokrato, savo tarnybą 
garbinančio tarsi švenčiausiąjį sakramentą.-— Jei norite, paskam- 
binsiu Matisonui, pasiteirausiu jo nuomonės ir pranešiu jums, ką 
jis pasakys. 

— Daktare, prabilo akiniuotis visai rimtai, net nemanydamas 
juokauti.— Ar neatsirastų mano mažyliui prieglobstis jūsų gamyk- 
loje? Jis turi auksines rankas ir jauste jaučia mašinas. Duokit kad ir 
tokią, kokios jisai gyvenime nematė — per dešimtį minučių ją visutėlę 
išnarplios ir vėl sudės kaip buvusią. Tiesiog prie nagų limpa vaikiui 
šitas darbas. Ak, kad taip jam kokią vietelę gamykloje!.. 

— Reikia mokyklos baigimo pažymėjimo, — tarė Polas ir tirštai 
nuraudo.- Tokia tvarka, ir ne aš ją sugalvojau. Kartais mes 

pasikviečiam žmonių iš Restauracijos, kai reikia surinkti naujas 
stakles arba ką nors pataisyti, tačiau labai labai retai. Gal jam ge- 
riau atidaryti nuosavą dirbtuvę? 

Žmogėnas sunkiai atsiduso ir visas keistai susitraukė. 

— Remonto dirbtuvę, tarsi aidas pakartojo jis.— Sakote, remonto 
dirbtuvę? Kiek, jūsų nuomone, Ailiumas gali sutalpinti remonto 
dirbtuvių? Na, žinoma, ką gi daugiau, jei ne remonto dirbtuvę! Aš ir 
pats norėjau atidaryti, kai atsidūriau gatvėje. Ir Džo, ir Semas, ir Alfis. 
Mes visi auksarankiai, tad ir atidarysim po remonto dirbtuvę. Po re- 
monto meistrą kiekvienai Ailiumo luženai! O mūsų pačios galės klestėti 
tapusios siuvėjomis — po keletą siuvėjų kiekvienai Ailiumo damai! 

Rudis Hercas, regis, šį nemalonų pokalbį tiesiog praleido pro 
ausis, širdyje vis tebešvęsdamas džiugų susitikimą su savo didžiuoju 
geruoju draugu daktaru Proteusu. | 

— Muziką!- iškilniai pareiškė jis.— Visi paklausykime muzikos! 

Jis ištiesė ranką pro Polo petį ir įmetė smulkią monetą į 
mechaninį pianiną. 

Polas žengė žingsnį į šalį. Mechanizmas keletą akimirkų la- 
bai rimtai krenkštė ir girgždėjo, o paskui ėmė pliumpinti kažką iš 
“Aleksanderio regtaimų" programos, žvangėdamas, dzingsėdamas 
ir tilindžiuodamas tarsi iš pamatų virstanti varpinė per žemės 
drebėjimą. Ačiū Dievui, tęsti pokalbį pasidarė nebeįmanoma, be 
to, barmenas pagaliau teikėsi grįžti iš sandėliuko ir ištiesė Polui 
per senių galvas nešvarų ir klaikiai apdulkėjusį butelį. 

Polas jau pasisuko eiti, bet jam alkūnę tvirtai sugniaužė 
kažkieno stipri kaulėta ranka. Tai buvo Rudis, pats sau dabar 
atrodęs plačios širdies ir itin vaišingas šeimininkas. - 

— Juk užsakiau šią dainą jūsų garbei, daktare, suriaumojo jis 

perrėkdamas pragarišką pianolos barškėjimą.— Palaukit, kol ji baigsis! 
| Rudis elgėsi taip, tarytum ši seniena būtų buvusi naujausias 
technikos stebuklas ir susižavėjęs rodė į pašėlusiai dūkstančius 
klavišus aukštuose registruose, grojančius pagrindinę melodiją, ir 
lėtai, ritmingai tūpinėjančius žemesnėse oktavose, bumbsinčius 
akompanimentą. 

— Jūs tik pažvelkite, kaip jie įdumba ir vėl pakyla, daktare! Ta- 
rytum dvasios per juos bėginėtų, žiūrėkite, kaip duodas tie kipšiukai! 

Muzika nutrūko staiga, tarytum automatas būtų atmatavęs ly- 
giai tiek linksmybės, kiek priklauso už penkis centus. Tačiau Ru- 
dis vis nesiliovė: 

— Net šiurpas ima, kai žiūri, kaip jie krūpčioja, ar ne, dakta- 
re? Rodos, taip ir matai vaiduoklį, iš viso spėko per juos tvatijantį! 

Polas ištrūko iš senio gniaužtų ir galvotrūkčiais puolė prie savo 
mašinos. 

KETVIRTAS SKYRIUS 


— BRANGUSIS, atrodai, lyg ką tik būtum regėjęs vai- 
duoklį,- tokiais žodžiais pasitiko Polą Anita, jau išsipusčiusi eiti į 
pokylį, rengiamą šįvakar klube. Ji visa jau buvo tenai, toje puikio- 
je rinktinėje draugijoje, kurioje taip troško sužibėti šį vakarą. 

Karališku mostu ji ištiesė Polui kokteilį, kupina spindinčio ir 
oraus pasitikėjimo savimi, ir Polas ūmai pasijuto pilkas, apgai- 
lėtinas ir menkas, ničniekam visame pasaulyje neįdomus žmogelis. 
Galvoje sukosi vien tai, kas galėtų suteikti malonumą Anitai, o 
visa kita tartum kaži kur prasmego, išnyko, nebeteko reikšmės. Tai 
buvo ne valingas jo sąmonės aktas, o tarsi koks refleksas, savaiminė 
reakcija į jos buvimą šalia. Polą erzino tokia jo paties jausmų au- 
tomatika, ypač kai jis palygindavo save su tėvu, kuris tokiais atve- 
jais tikrai kuo puikiausiai susitvarkydavo pasilikęs sau neliečiamą 
pirmenybės ir nepriklausomo sprendimo teisę. 

Kai pro bokalo viršų Polas įdėmiau nužvelgė Anitą, galvon 
jam kažkodėl atėjo žodžiai “apsiginklavusi nuo galvos iki kojų". 

Juoda, kūną dailiai apgulusi tiesaus kirpimo suknelė, nuogi 
įdegę pečiai ir grakštus kaklas, ant piršto žybčioja vienintelis, tačiau 
puikus brangakmenis, veidas subtiliai paryškintas skoningo grimo. 
Et, Anita išties buvo puikus sekso, skonio ir vyrų psichologijos 
išmanymo derinys. 

Umai ji pritilo ir nusigręžė vengdama jo žvilgsnio. Visai 
netyčia jam pavyko tapti viršesniam. Matyt, ji kaip nors pagavo 
mintį, kuri ką tik visai netikėtai toptelėjo Polui: jos jėga ir puikios 
manieros — tai tik veidrodinis jo paties svarbos atspindys, atvaiz- 
das tos galios ir pasitenkinimo savimi, kurį iš esmės turėtų jausti 
jis, Ailiumo gamyklų vyriausiasis valdytojas. Trumpą akimirksnį ji 
pasirodė j jam bejėgė, išsigandusi maža mergiūkštė, ir Polas vėl pa- 
juto jai kuo nuoširdžiausią švelnumą. 

— Neblogas kokteilis, mieloji, tarė jis. — Ar Finertis viršuje? 

— Išsiunčiau jį į klubą. Kroneris su Baeriu atvyko tenai 
anksčiau, ir aš paprašiau Finertį užimti juos, kol tu persirengsi. 

— Kaip jis atrodo? 

— Na, kaip visuomet — klaikiai. Dievaži, man regis, jis vilki 
vis dar ta pačia nudyžta eilute, kurią dėvėjo atsisveikindamas su 
mumis prieš septynetą metų. Ir, kertu lažybų, ji nuo tada nė sykio 
nevalyta. Pabandžiau įkalbėti jį užsimesti tavo senąjį smokingą, bet 
jis nė girdėti nepanoro. Išdrožė taip, kaip stovi. Ko gero, krakmo- 

lyti marškiniai būtų tik dar labiau pabrėžę, koks purvinas jo kak- 
las. 

Anita timptelėjo žemyn suknelės iškirptę, pasižiūrėjo į 
veidrodį ir nežymiai truktelėjo ją vėl aukštyn: delikatus kompro- 
misas iš jos pusės. 

— (Garbės žodis, - kreipėsi ji į Polo atspindį veidrodyje, - man 
beprotiškai patinka tas vyrukas, tu gi Žinai, brangusis, bet atrodo 
jis tikrai siaubingai. Siaip ar taip, kuomet jo padėties žmogus 
vaikšto nesiprausęs, nebežinai, nė ką manyti. 

Polas nusišypsojo ir pritardamas linktelėjo. Anita kalbėjo 
gryną teisybę. Finertis visuomet buvo baisingai apsileidęs, ir dau- 
gelis priekabesnių mokytojų anais senais laikais niekaip negalėdavo 
patikėti, kad šitoks nevala gali taip stulbinančiai daug išmanyti. 
Retsykiais, dažniausiai užbaigus kokį rimtesnį projektą ir dar 
nepradėjus kito, šis niaura išstypėlis airis pritrenkdavo visus: jis 
netikėtai apsireikšdavo rūpestingai nusiskutęs, žvilgančiais tarsi du 
vaškiniai obuoliukai skruostais, apsivilkęs naujutėlę tviskančią 
eilutę, pasirišęs kaklaraištį, pasipuošęs naujais batais, kojinėmis, 
marškiniais ir, kas žino, gal net apatiniais baltiniais... Inžinierių ir 
valdytojų žmonos puldavo prie jo kaip musės prie medaus, saky- 
tum norėdamos parodyti, kaip vis dėlto svarbu rūpintis savo 
išvaizda ir kaip maloniai tai atsiperka. 

Jos paskelbdavo jį esant gražiausiu vyru visame pramoninia- 
me Ailiumo rajone. Įmanomas dalykas, kad jis iš tikrųjų toksai ir 
buvo — savotiškas vulgaraus lėbautojo tipas, karikatūriškai gražus 
lyg koks Abraomas Linkolnas, tik vietoje tylaus liūdesio akimis 
spinduliuojantis įniršį įžūlus priešgina. Po tokių nėtikėtų čius- 
tijimosi priepuolių damos vis labiau nusivildavo stebėdamos, kaip 
„Finertis be jokio gailesčio dremžia kasdien vis tą pačią šventinę 
eilutę, kaip sakoma, nesiskirdamas su ja nei labryt, nei labvakar, 
o smulkiausias jo odos poras ir raukšleles pamažu vėl užpildo 
dulkės, suodžiai ir mašinų alyva. 

Turėjo Finertis ir kitų nemalonių bruožų. Pavyzdžiui, į griežtą 
ir nuobodžią tarsi jaunylių skautų būrys inžinierių bei valdininkų 
draugiją jis kartais imdavo ir atsivesdavo moterį, vos prieš 
pusvalandį susižvejotą Sodžiuje. Ir kai po vakarienės ateidavo 
žaidimų metas, Finertis ir jo mergina, pasiėmę į abi rankas po 
dideliausią bokalą kokteilio, droždavo į krūmokšniais apaugusią 
golfo aikštelę, jei būdavo šilta, arba į jo automobilį, jei oras pasi- 
taikydavo kiek vėsesnis... 

Beje, Finerčio automobilis, bent jau tais senais laikais, buvo 
nepalyginamai labiau aptriušęs nei dabar Polo plimutas. Siaip ar 
taip, tą socialine prasme nekalčiausią bičiulio ydą Polas, ko gero, 

savotiškai pamėgdžiojo. Finertis tvirtindavo, kad jo aistra knygoms, 
plokštelėms ir tauriems gėrimams suryjanti visas lėšas, nepalik- 
dama nieko nei drabužiams, nei kitiems dalykams, kurie pritiktų 
jo padėties žmogui. Tačiau sykį Polas, apskaičiavęs Finerčio knygų, 
plokštelių ir butelių kolekcijos vertę, nusprendė, kad tam knarzai 
airiui būtų su kaupu užtekę ne vienam ir ne dviem naujiems auto- 
mobiliams. Tada jis ir ėmė įtarti, kad Finerčio gyvenimo būdas ne 
toks jau gaivališkas, kaip atrodo, kad iš tikrųjų tai gerai apgalvo- 
tas akibrokštas Ailiumo valdytojams bei inžinieriams ir jų neprie- 
kaištingoms žmonelėms. 

Antra vertus, Polas niekaip negalėjo suprasti, kodėl Finerčiui 
taip norisi įžeidinėti visus tuos puikius ir mielus žmones. Jam vi- 
sai nuoširdžiai atrodė, kad Finerčio karingumas, kaip ir karingu- 
mas apskritai, atsirado dėl kokių nors skriaudų ar nuoskaudų, 
patirtų vaikystėje. Beje, vienintelę užuominą apie nelinksmą 
Finerčio vaikystę Polas išgirdo ne iš jo paties, o iš Kronerio, kuris 
šiaip jau itin skrupulingai paisė savo darbuotojų kilmės. Sykį jis 
labai paslaptingai ir su užuojautos gaida balse šnipštelėjo Polui, 
esą Finertis — mutantas, pagimdytas visiškų kvailių ir neturtėlių. 
Pats Finertis vieną vienintelį kartą atvėrė Polui savo širdį kamuo- 
jamas klaikių pagirių ir giliausios depresijos. Sunkiai atsidusęs jis 
nei iš šio, nei iš to pareiškė, kad niekada gyvenime nesijautė 
priklausąs kokiam nors luomui. 

Supratęs, kiek daug malonumo jam teikia prisiminti audrin- 
gus Finerčio išpuolius prieš visuomenę, Polas ne sykį rimtai 
susimąstydavo apie tikruosius savo paties giliai slypinčius polin- 
kius ir patenkintas netgi leisdavo sau šiek tiek pasvajoti, kaip būtų 
saldu, jei... Bet toje vietoje jis visuomet sustodavo, neleisdamas 
vaizduotei per daug įsisiautėti, tarsi nujausdamas, kad jo prigimčiai 
toks žaidimas pernelyg pavojingas. 

Polas pavydėjo Finerčiui sugebėjimo bagi savitam, ir kuo 
įvairiausias problemas gliaudyti tarsi riešutus. Bet kokiu metu, bet 
kokiais laikais Finertis visada būtų buvęs tarp geriausiųjų. Muzi- 
kos klestėjimo amžiuje jis būtų galėjęs tapti puikiu pianistu, tačiau 
lygiai taip pat sėkmingai — architektu arba rašytoju. Nežmoniška 
savo intuicija Finertis kaipmat pagaudavo bet kokios žmonių veik- 
los esminius principus. 

Polui nedavė ramybės tai, kad jis pats gali ir visada galėjo būti 
tik toks, koks yra dabar. Prisipildamas stiklą viskio aiškiai pajuto, 
kad turėjo neišvengiamai vesti Anitą ir atsidurti kaip tik tame 
taške, kuriame yra dabar — štai šiame bute, šioje padėtyje, šioje 
klaikioje būsenoje... 

Jam pasidarė baisu — būti taip įaugusiam į visuomenės ir is- 
torijos mechanizmą, kad galėtum judėti tik viena kryptimi, viena 
linija ir tik į vieną vienintelį tau skirtą tikslą. Finerčio atvykimas 
sudrumstė jo ramybę, vėl sužadinęs abejones, ar gyvenimas tikrai 
privalo rutuliotis kaip tik šitaip ir tekėti tik ta vaga, kuria teka. 
Andai Polas buvo jau bemaž apsisprendęs kreiptis į psichiatrą, kad 
tas padarytų jį paklusnų, su viskuo susitaikiusį ir pakantų. Bet štai 
atsirado Finertis, ir jo širdis vėl ėmė neramiai spurdėti. Matyt, Fi- 
nertis įžvelgė jo esybėje tai, ko negalėjo rasti kituose, lyg kokią 
maištautojo gyslelę, kurią jau ir pats Polas ėmė savyje vis aiškiau 
užčiuopti. Juk turėjo būti kokia nors priežastis, dėl kurios tas keis- 
tuolis pasirinko jį savo vieninteliu draugu. 

— Atvirai kalbant, geriau jau Finertis būtų atsibeldęs kurią 
nors kitą dieną, - pasakė Anita.— Mat susidaro daugybė keblumų. 
Baeris turėjo sėdėti man iš kairės, o Kroneris — iš dešinės, bet 
dabar galva neišneša, kur ką sodinti. Ar Edas Finertis didesnis šulas 
nei tiedu?— paklausė ji abejodama. 

— Jei nori, žvilgtelėk į “Zinyną",- atsakė Polas.— Manau, kad 
VPPB aukštesnė institucija nei rajonų valdytojai, tačiau daugiau 
smegenų prasme negu valdymo. Beje, Finerčiui nusispjauti, kur 
tu jį pasodinsi — jis puikiausiai gali jaustis virtuvėje, prie vieno 
stalo su tarnais. 

— Jei jis išdrįstų bent nosį kyštelėti virtuvėn, Sveikatos ap- 
saugos ministerija patupdytų jį už grotų, — prisivertusi nusišypsojo 
Anita. Buvo akivaizdu, kad jai labai sunku ramiai kalbėti apie 
Finertį ir dar nuduoti, kad tas nepakenčiamas jo darkymasis gana 
žavus ir sąmojingas. Ji peršoko prie kitos temos. 

— Na, papasakok, kas gero nutiko šiandien. 

— Nieko ypatingo. Tokia pat diena kaip ir visos kitos. 

— Nupirkai viskio? 

— Taip. Dėl jo turėjau belstis į aną krantą. 

— Nejaugi tai jau taip sunku?— sumurmėjo ji. Anita niekaip 
negalėjo suprasti, kodėl jis niršta kiekvienąkart, kai prireikia nu- 
vykti Sodžiun, ir mėgdavo iš to pasišaipyti. - Nejaugi tai jau taip 
baisu?— pakartojo ji tokiu balsu, tarsi įkalbinėtų mažą tingų 
berniuką padaryti paslaugą mylimai mamytei. 

— Taip, pakankamai. 

— Argi?— nustebo Anita.- Tikiuosi, didelių peštynių neki- 
lo? 

— Ne. Priešingai — visi buvo itin mandagūs, o vienas pensi- 
ninkas, senų laikų pažįstamas, mūsų susitikimo proga net iškėlė 
šaunią puotą. 

— "Tai juk labai smagu! 

— Tikrai, ar ne? Jo pavardė Rudis Hercas.— Ir netardamas 
nė žodžio apie save, Polas nupasakojo įvykį salūne. Umai jis 
susigriebė, kad kalbėdamas įdėmiai tyrinėja Anitą, tarsi daryda- 
mas eksperimentą. 

— Ir tau dėl to sugedo nuotaika? — nusikvatojo ji.— Na, žinai, 
tu pernelyg jautrus. Kalbėjai taip, lyg tave būtų ištikę kažin kas 
baisaus, o iš tiesų juk visai nieko rimto. 

— Jie nekenčia manęs. 

— Priešingai — jie norėjo parodyti, kad myli ir gerbia tave. 
Ko gi tu dar nepatenkintas? 

— Tas žmogus su storo stiklo akiniais davė man suprasti, kad 
per tokius kaip aš jo sūnaus gyvenimas nuėjo šuniui ant uodegos. 

— Tai tu taip manai. Esu tikra, kad jis to nesakė. Neprisigal- 
vok niekų. Tiesiog tu pats išverti viską taip, kad būtinai jaustu- 
meis dėl ko nors kaltas! Jeigu to žmogaus sūnus netinka niekur 
daugiau, kaip tik į armiją arba į RURA, kuo gi čia dėtas tu? 

— Taip, tikrai niekuo dėtas. Tačiau jei ne tokie kaip aš, jis būtų 
ramiausiai plušėjęs kokioje nors gamykloje... 

— Negi jis badmiriauja? 

— Zinoma, ne. Kas gi leis šiais laikais badmiriauti? 

— Jis turi namus, šiltų drabužių ir kitko, dėl ko anksčiau būtų 
nuo ryto ligi vakaro kiurksojęs prie kokių nors sumautų staklių ir 
keikęs jas paskutiniais žodžiais. Būtų gaminęs broką, kasmet 
streikavęs, riejęsis su meistru ir vaikščiojęs į darbą pagiriomis. 

„— Javo, tavo teisybė, pasiduodu,- Polas iškėlė aukštyn ran- 
kas. Zinoma, tu teisi. Tiesiog velniškai kebliais laikais gyvena- 
me. Žmonės visada sunkiai prisitaiko prie naujų idėjų. Jie tiesiog 
primygtinai atsisako prie jų taikytis, štai kur bėda. Norėčiau gy- 
venti po kokio šimto metų, kai visi jau bus apsipratę su permaino- 
mis. 

— "Iu paprasčiausiai pervargai. Pasakysiu Kroneriui, kad tau 
būtina pailsėti. 

— Aš pats jam pasakysiu, jeigu reikės. 

— Visai nenorėjau kištis į tavo reikalus, bet juk tu niekada 
nieko neprašai, mielasis. 

— Jeigu neprieštarauji, palikime tai man, gerai? 

= Neprieštarauju ir pasižadu išvis niekada PHONE 

— Aš paruošei man drabužius? 

— Jie ant lovos,- sausai atsakė Anita. Polo žodžiai ją užga- 
vo.- Smokingas, marškiniai, kojinės, rankogalių segtukai ir nau- 
jas kaklaraištis. 

— Naujas kaklaraištis? 

— Diubonė. 

— Diubonė?! O Viešpatie aukščiausiasis! 

— Kroneris su Baeriu dėvi tik diubonė kaklaraiščius. 

— O mano apatiniai irgi tokie pat kaip jų? 

— Šito tai jau negaliu pasakyti. 

— Aš rišiuosi juodą kaklaraištį. 

— Mielasis, prisimink Pitsburgą. Juk sakei, kad nori tenai. 

— Sugalvok tu man — diubonė!- jis ėmė kopti laiptais į 
miegamąjį, pakeliui vilkdamasis švarką ir marškinius. 

— Edai! 

Išsipleikęs Anitos lovoje tysojo Finertis. 

— A, štai ir tu,- nutęsė jis ir bakstelėjo pirštu į šalia gulintį 
smokingą.— O aš maniau, kad tu šičia, ir gal pusvalandį kalbėjausi 
su tavim. 

— Anita sakė, kad tu išėjai į klubą. 

— Ji išbruko mane pro paradines duris, 0 aš grįžau pro 
užpakalines. 

— Labai džiaugiuosi, kad taip padarei. Kaip laikaisi? 

— Blogiau nei bet kada, bet dar yra vilties. 

— Na, ir puiku,- pabandė nusišypsoti Polas nesuprasdamas, 
ar Finertis rimtai kalba, ar juokauja.— Gal apsivedei? 

— Ką tu! Niekada gyvenime! Uždaryk duris. 

Polas uždarė. 

— Kaip tavo darbas Vašingtone? 

— Išėjau. 

— Taikai kur aukščiau? 

— Manau, kad taip, nes ko gi būčiau išėjęs. 

— O kur? 

— Niekur. Į jokią kitą vietą, į jokią tarnybą. 

— Mažai mokėjo, pavargai ar dar kas nors? 

— Vemt verčia, — iš lėto nutęsė Finertis. — Mokėjo fantastiškus 
pinigus. Tiesiog juokingai daug — tarsi televizijos žvaigždei su met- 
riniu biustu. Tačiau kai šįmet gavau kvietimą į Lankas, žinai, Po- 
lai, kažkas manyje tarsi nutrūko. Supratau, kad neištversiu tenai 
dar vienos vasaros. Paskui gerai apsidairiau ir sumojau, kad ir vi- 
so kito nepajėgsiu ilgiau tverti, todėl ėmiau ir mečiau viską po 
velnių. Ir štai aš čia. 

Polui atsiųstą kvietimą atvykti į Lankas Anita buvo rūpestingai 
padėjusi prieškambaryje ant veidrodžio, kad juo būtinai 
pasigrožėtų kiekvienas peržengęs jų namų slenkstį. 

Lankomis buvo vadinama sodria žole apžėlusi plokščia sala 
Šventojo Lauryno upės deltoje, Čipjua įlankoje. Tenai kas vasarą 
rinkdavosi svarbiausi ir daugiausia žadantys Rytų bei Vidurio 
Vakarų regiono Žmonės - tie, kurių raida, anot “Zinyno", dar ne- 

buvo pasibaigusi. Kiekvieną vasarą jie-praleisdavo tenai savaitę 
dvasinio tobulėjimo orgijų: dalyvaudavo komandinių sporto 
žaidimų rungtynėse, chorų konkursuose, arba žybsint petardoms 
ir fejerverkams rūkydami nemokamus cigarus ir maukdami 
nemokamą degtinę, užmegzdavo aibes naujų ryšių ir pažinčių per 
išgertuves ir vakarėlius. Be to, mėgaudavosi profesionalių aktorių 
vaidyba žiūrėdami specialiai ta proga sukurtus spektaklius, kurie 
labai maloniai ir labai taikliai atskleisdavo jiems sėkmingo siste- 
mos gyvavimo pamatus bei prielaidas ir visiems metams į priekį 
suteikdavo šviežių įspūdžių, įkvepiančių naujiems dideliems 
žygiams ir darbams. | 

Finertis išsitraukė iš kišenės suglamžytą cigarečių pakelį ir 
pasiūlė Polui vieną, sulinkusią bemaž stačiu kampu. Polas išlygino 
ją šiek tiek virpančiais pirštais. 

— Ko taip jaudiniesi?— pasiteiravo Finertis. 

— Turėsiu sakyti kalbą šįvakar. 

— Ooo!- Finertį tarytum nuvylė jo atsakymas.— Kokia pro- 
ga kalbėsi? 

— Sią dieną prieš trylika metų Ailiumo gamyklos buvo per- 
duotos Valstybės pramonės tarybai. 

— Kaip ir visos kitos šalies gamyklos. 

— Ailiumo kiek anksčiau. 

Visa šalies pramonė atsidūrė vienose, Valstybės pramonės ta- 
rybos, rankose netrukus po to, kai Finertis, Polas ir Seferdas atėjo 
dirbti į Ailiumo gamyklas. Tai buvo padaryta atsižvelgiant į sunkią 
šalies padėtį karo metu. Tokios pat vieningos tarybos buvo sukur- 
tos transportui, žaliavoms, maisto pramonei bei ryšiams tvarkyti. 
Visos jos buvo Polo tėvo valdžioje. Toji sistema taip sumažino val- 
dymo išlaidas ir leido atsisakyti tokios daugybės visai nereikalingų 
pareigybių, kad buvo palikta ir po karo. Taigi dažnai būdavo mini- 
ma, kaip vienas iš nedaugelio karo teikiamos naudos pavyzdžių. 

— Argi tai, kas dėjosi čia visus tuos trylika metų, tikrai 
džiugina tave? 

— Apie tai reikėtų tarti porą žodžių. Rengiuosi savo kalbą 
gristi vien faktais, skirtingai nuo evangeliškų Kronerio pamokslų. 

Finertis neatsakė nieko, aiškiai nebenorėdamas toliau kalbėti 
šia tema. 

— Nieko sau,- prabilo jis galų gale.- O aš maniau, kad šiuo 
metu jau turėjai būti priėjęs liepto galą. Dėl to ir atvažiavau. 

Polas išdarinėjo grimasas, niekaip negalėdamas užsisegti 
marškinių apykaklės. 

— Ne, kodėl gi, tavo spėjimuose nemažai tiesos. Jau kalbama 
apie tai, kad man būtų ne pro šalį šnektelėti su psichiatrais. 

— Aha, vadinasi, esi jau neblogai prinokęs. Na ir puiku! 
Spjaukime į tą tavo sumautą vakarėlį. Mudviem reikia pasikalbė- 
t. 

Miegamojo durys prasivėrė ir tarpdury pasirodė Anita. 

— O, Edai, tu vis dar čia? O kas gi tuomet su Baeriu ir Kro- 
neriu? 

— Kroneris su Baeriu, o Baeris su Kroneriu,- paaiškino Fi- 
nertis.— Būk gera, uždaryk duris. 

— Jau laikas į klubą. 

— Tai tau laikas į klubą, o mudu su Polu ateisime vėliau, — 
nesutiko Finertis. 

— Eisime kartu ir tučtuojau, nes jau vėluojame gerą dešimtį 
minučių. Ir nereikia manęs gąsdinti, Edai, aš ne iš bailiųjų. 

Anita per jėgą nusišypsojo. 

— Gal tikrai eime,- sumurmėjo Polas. 

— Anita,-— ramiai tarė Finertis, — jeigu tu neimsi rodyti dera- 
mos pagarbos žmogaus teisei pabūti vienumoje, aš sukonstruo- 
siu mašiną, kuri turės viską, ką turi tu, ir dar mokės mandagiai 
elgtis. 

Anita paraudo. 

— Nepasakyčiau, kad tavo sąmojis būtų itin žavingas. 

— Nerūdijantis plienas, - kalbėjo tuo pačiu tonu Finertis.- 
Nerūdijantis plienas, aptrauktas porėta guma ir elektros šildomas . 
iki 98,6 laipsnio Farenheito. 

— Klausyk... — žiojosi sakyti Polas. 

— Ir raudonuoja pagal pageidavimą,- pridūrė Finertis. 

— O man regis, tokį kaip tu būtų nesunku sukurpti iš maišo, 
sklidinai pripilto purvo,- atrėmė Anita.- Ir kiekvienas, kuris 
pabandytų prie tavęs prisiliesti, išsiteptų!-—- Ji trenkė durimis ir 
Polas išgirdo, kaip žemyn laiptais nukaukšėjo smailūs jos Kulniu- 
kai. | 

— Kurių velnių tu užvirei tą košę?— pyktelėjo Polas.— Na, 
pasakyk man, mielas žmogau? 

Finertis tysojo nejudėdamas ant lovos, įsmeigęs akis į lubas. 

— Nežinau,- lėtai prabilo jis.— Tačiau nė kiek neapgailes- 
tauju. Jei nori, eik su ja. 

— O ką tu ketini veikti? 

— Eik gi, sakau!- atkirto Finertis taip, tarytum Polas bū- 
tų sutrukdęs jam sučiuopti nepaprastai slidžią ir be galo svarbią 
mintį. 

— Butelis airiško stovi popieriniame krepšyje prieškam- 
baryje,- pasakė Polas ir žengė pro duris. 

PENKTAS SKYRIUS 


POLAS pasivijo Anitą jau garaže. Ji mėgino užvesti 
paradinį jų automobilį atlenkiamu viršumi. Net nežvilgtelėdama 
jo pusėn ji palaukė, kol Polas atsisės šalia. Visą kelią iki pat 
klubo jiedu tylėjo. Polui gerokai sugadino ūpą nepelnytai 
užgaulus Finerčio elgesys, ir jis su kartėliu galvojo apie tai, kad 
kalčiausia čia bus jo paties vaizduotė, per tuos ilgus išsiskyrimo 
metus sukūrusi idealizuotą išmintingo ir geraširdžio bičiulio 
paveikslą, matyt, labai mažai ką bendra beturintį su gyvu, rea- 
liu žmogumi. 

Klubo tarpduryje Anita pataisė Polui kaklaraištį, nuleidusi 
kiek žemiau peleriną, apsinuogino dailius pečius, nusišypsojo ir 
ryžtingai žengė į šviesos nutviekstą vestibiulį. 

Kitame jo gale žiojėjo atviros durys į barą ir pro jas galėjai 
matyti, kaip pora tuzinų puikiausių Ailiumo gamyklų jaunimo 
žiedų, visi kaip vienas vienodai trumpai apsikirpę ir apsivilkę 
visiškai vienodus smokingus, būriuojasi aplink du pagyvenusius, 
gal penkiasdešimties metų ponus. Vienas iš jų, Kroneris,- aukštas, 
stambus, orus ir iš pažiūros retapėdis, žvelgė į jaunimą su švelnia 
meile, tarsi milžinas į būrelį nykštukų. Kitas, Baeris,- smulkutis, 
judrus, triukšmingas ir be galo plepus. Kartais atrodydavo, kad jis 
ir pats nežino, ką šneka. Jis nuolat juokėsi, prunkštė, kumšėjo vi- 
sus alkūnėmis, tapšnojo per pečius ir į kiekvieną repliką atsaky- 
davo vis tokia pat žodžių papliūpa: 

— Puiku, teisingai, žinoma, taip, taip, be abejo, žavinga! 

Į Ailiumą buvo įprasta siųsti dar visai žalius naujokėlius, kad 
jie čia pajustų, kas yra tikra industrija, apsiplunksnuotų ir įgustų į 
rimtesnius darbus. Taigi darbuotojai čia visuomet būdavo jauni ir 
kaskart vis kiti, nesikeisdavo tik vyriausi — Polas ir jo pavaduoto- 
jas Losonas Seferdas. Dručkis Seferdas dabar kaip tik stovėjo kiek 
atokiau prie baro ir nutaisęs daug išmanančio žmogaus išraišką 
atsainiai klausėsi naivaus geltonsnapių čiauškėjimo. 

Žmonos patyliukais šnekučiavosi dviejose gretimose salėse, 
viena ausimi atidžiai klausydamos, kas vyksta vyrų pusėje. Jos 
kiekvienąkart atsisukdavo, kai tenai balsai imdavo gausti garsiau 
nei paprastai arba užgoždamas kitus kokią nors trumpą, bet gilią 
išmintį netikėtai subūbsėdavo sodrus Kronerio bosas. 

Jaunikliai puolė karštai sveikinti Polą su Anita, juokais vai- 
dindami nuolankų susižavėjimą, kuris iš tiesų slėpė kilnų tikrųjų 
vakaro šeimininkų norą padrąsinti senimą, didžiadvasiškai 
pakviestą linksmintis kartu. 


| 

Baeris pamojavo ranka ir tęvu spigiu balseliu šūktelėjo jiems 
keletą sveikinimo žodžių. Kroneris nežymiai linktelėjo ir liko 
stovėti kaip buvęs, laukdamas, kol jiedu prieis arčiau ir galima bus 
pasisveikinti ramiai, be bruzdesio, kaip pridera. 

Po keleto akimirkų Polo ranka jau skendėjo didžiuliame 
minkštame Kronerio delne, ir Polas prieš savo valią ūmai pasijuto 
esąs klusnus ir mylintis mažas vaikelis, tarytum vėl būtų atsidūręs 
tėvo draugijoje, stingdančioje jo paties valią ir vyriškumą. Krone- 
ris, artimiausias tėvo draugas, visuomet keldavo jam tokius jaus- 
mus, ir sprendžiant iš visko, sąmoningai siekė šito. Polas gal 
tūkstantį kartų žadėjo sau Kronerio akivaizdoje neprarasti vyriško 
orumo ir savitvardos, tačiau kiekvieną sykį visiškai nevalingai Po- 
lo jėga ir ryžtas vėl tarsi.žaisliukas atsidurdavo milžiniškose senio 
rankose. 

Nors toji Kronerio spinduliuojama tėviška galia taip smarkiai 
veikė tiktai Polą, milžinas aiškiai stengėsi tokius pat jausmus su- 
kelti ir kitiems. Jis pats gana drąsiai tvirtino esąs tėvas bei 
užtarytojas visiems be išimties savo pavaldiniams, po to jau ne taip 
tvirtai pridurdamas — ir jų žmonoms. Ir jo žodžiuose buvo nemažai 
tiesos. Sitaip jis iš tikrųjų valdė visą nemažą pramoninį Rytų rajoną 
ir atrodė, kad daryti tai kaip nors kitaip būtų buvę stačiai neįma- 
noma. Kroneris puikiausiai žinojo apie visus gimimus ar sunkes- 
nius negalavimus ir baisiai krimsdavosi tais retais atvejais, jei ku- 
ris nors iš jo globotinių nueidavo klystkeliais. Be abejo, jis mokėjo 
būti ir rūstus, bet ir vėl — tiktai tėviškai. 

— Kaip laikaisi, Polai?— švelniai pasiteiravo jis. Aukštai pa- 
kelti veržlūs antakiai bylojo, kad čia būta ne įprasto pasisveikini- 
mo, 0 tikrai nuoširdaus susidomėjimo. Ir balsas skambėjo kaip tik 
taip, kai jis užduodavo šį klausimą žmogui, ką tik pasveikusiam 
po plaučių uždegimo ar ko nors blogiau. 

— Jis niekada nesijautė taip puikiai kaip dabar,— skubiai 
įsikišo Anita. 

— Džiaugiuosi tai girdėdamas. Labai labai gerai, Polai,- ne- 
paleisdamas rankos, Kroneris įdėmiai žvelgė jam į akis. 

— "Tai ką, vadinasi, gerai jauties, ar ne? Pakenčiamai, a? Visai 
nieko, tiesa? Na, ir puiku! Teisingai, žinoma, taip, taip, be abejo, 
nuostabu!-— ėmė tarškėti Baeris, keletą sykių smagiai pliaukštelėjęs 
Polui per petį.- Puikumėlis, gerumėlis. Tiesiog žavinga! 

Paskui Baeris, viso Rytų pramoninio rajono vyriausiasis 
inžinierius, ūmai pasisuko į Anitą, prasižiojo, išpūtė akis ir atsilošęs 
skėstelėjo rankomis. | 

— Ohohohoho! Cia tai bent! Na taip, be abejo, teisingai, 
žinoma! Tiktai pažvelkite, kaip ji atrodo! Tikrai, vyručiai, dievaži! 

Na, žinot, tiesiog žodžių trūksta!- ir jis išsišiepė tarsi geležėlę 
radęs. 

Kur nors kompanijoje Baeris visuomet būdavo beviltiškas kre- 
tinas, išvis nepajėgus suprasti, kad tikrai nėra toks malonus ir 
sąmojingas pašnekovas, koks pats sau visai nuoširdžiai atrodo. Sykį 
kaži kas ėmė jam atsakinėti jo paties beprasmiškomis replikomis, 
tačiau jis vis tiek ničnieko nesuprato. Siaip nebūtum radęs geres- 
nio už jį inžinieriaus, neišskiriant nė Finerčio. Mažai kas rajone 
vyko be jo žinios ir pritarimo, tačiau šičia, šalia Kronerio, jis atrodė 
tarsi foksterjeras šalia senbernaro. Polas dažnai susimąstydavo apie 
ši keistą duetą ir buvo įsitikinęs, kad vyresnybė vargiai rastų jį kuo 
nors pakeisti. Baeris įkūnijo mokslo ir technikos žinias pramonėje, 
o Kroneris buvo jos tikėjimas, religija, dvasia, nors visai prastas 
inžinierius, nuolat stebindavęs Polą tamsumu ir visišku kai kurių 
technikos dalykų neišmanymu. Tačiau visus jo trūkumus atstojo vie- 
nas vienintelis neįkainojamas privalumas — begalinis jo tikėjimas 
sistema ir nuostabus gebėjimas įdiegti kitiems šį tikėjimą ir norą 
besąlygiškai vykdyti tai, kas įsakyta. 

Zodžiu, toji porelė buvo vandeniu neperliejama, nors iš 
pažiūros neturėjo jokių sąlyčio taškų. Atrodė, kad būdami kartu 
jiedu tarsi sudaro vieną žmogų. 

— Argi jums kas nors sakė, kad Polas nesveikuoja? — juokda- 
masi paklausė Anita. 

— Girdėjau, kad jis skundžiasi nervais, - sududeno Kroneris. 

— Netiesa, tarė Polas. 

Kronerio veidą nušvietė šypsena. 

— Smagu girdėti, Polai. Tu vienas iš puikiausių mūsų darbuo- 
tojų.— Jis patenkintas nužvelgė Polą.- Eini tėvo pėdomis, vyruti. 

— Kas jums sakė apie jo nervus?— paklausė Anita. 

— Nebeatsimenu,-— atsakė Kroneris. 

— Na, kaipgi, kaipgi! Daktaras Seferdas!- džiugiai suskubo 
Kroneriui į pagalbą Baeris.—- Cionai, šiandien iš ryto. Prisimeni? 
Juk Seferdas, tiesa? . 

— Klausyk, — netikėtai nutraukė jį Kroneris.— Seferdas ir dar 
kai ką šnekėjo. Gal tu ir tai prisiminsi gerdi pasispaudęs? 

— Sakai, dar kai ką, dar kai ką? Na, žinoma, kaipgi!- 
murmėjo Baeris, akivaizdžiai sutrikęs, kad negali prisiminti, ką dar 
vis dėlto kalbėjo Seferdas. Jis vėl paplekšnojo Polui per petį.— Va- 
dinas, jautiesi geriau, ar ne? Tai ir yra svarbiausia. Na, ir žavu! 
Na, ir puiku! Nuostabumėlis! 

Daktaras Seferdas tylutėliai pasitraukė nuo baro ir nupėdino 
prie prancūziško lango, grakščiai žvelgiančio golfo aikštelėn. Seferdo 
sprandas virš ankštos apykaklės liepsnojo sodriu raudoniu. 

— Beje,- kuo širdingiausiai užbosijo Kroneris, - kurgi mūsų 
mielas bičiulis Finertis? Kaip jis laikosi? Manau, gyvenimas 
Vašingtone jam turėjo pasirodyti šiek tiek...— jis stabtelėjo 
ieškodamas tinkamesnio žodžio.-— Siek tiek mažiau laisvas nuo 
įvairių formalumų nei čia. 

— Jei norit sužinoti, ar jis pagaliau ėmė praustis, tai galiu jums 
atsakyti, kad toli gražu ne,- tarė Anita. 

— Kaip tik šito aš ir norėjau paklausti, patvirtino Krone- 
ris.— Na ką gi, mes visi turime trūkumų, o dėl privalumų, tai re- 
tas kuris gali pasigirti turįs jų tiek, kad galėtų darbuotis Valstybės 
pramonės planavimo biure. Tad kurgi jis, mūsų mielasis Edas? 

— Tikriausiai ateis kiek vėliau, tarė Polas.— Truputį pavar- 
go kelionėje. 

— O kur Mamutė?- paklausė Anita, norėdama nukreipti 
kalbą. 

Mamute visi vadino Kronerio žmoną, kurią jis imdavosi į vi- 
sus viešus pokylius ir pasodinęs tarp kitų žmonų tučtuojau 
užmiršdavo iki to jaudinančio momento, kai ateidavo laikas išplėšti 
iš damų draugijos ir pristatyti namo visus šimtą aštuoniasdešimt 
svarų jos gyvojo svorio. 

— Ji turi problemų su virškinimu,-— sielvartingai paaiškino 
Kroneris. | 

Visi, kuriuos pasiekė ši liūdna žinia, užjaučiamai palingavo 
galvas. 

— Pietūs, - paskelbė filipinietis kelneris. 

Vienu metu buvo atsiradę maksimalistų, norinčių, kad stalus 
aptarnautų mašinos, tačiau šis jų siūlymas didžiule balsų persvara 
buvo atmestas. 

Kai Polas, Kroneris, Baeris ir Anita, lydimi visų kitų, žengė į 
žvakėmis apšviestą valgomąjį, ketvertas pačių jauniausių, vėliausiai 
Ailiuman atvykusių inžinierių užbėgę jiems už akių pastojo kelią. 

Fredas Beringeris, striukas bukas papūstžandis su plyšeliais 
vietoj akių, sprendžiant iš visko, buvo jų lyderis. Sis pinigais 
aptekęs, triukšmingas ir kvailas kaip bato aulas akiplėša buvo pui- 
kios Mineapolio inžinierių bei valdytojų šeimos atžala. Jis vargais 
negalais įveikė koledžo mokslo aukštumas ir nežinia per kokį 
stebuklą prasmuko pro kvalifikacijos tikrinimo mašinų vilkduobes. 
Nepaisant to, vis tiek niekas nebūtų priėmęs tarnybon tokio pelų 
maišo, jei ne Kroneris, kuris, sužavėtas Beringerio genealoginio 
medžio, vis dėlto priglaudė jį ir pasiuntė į Ailiumą šiek tiek pra- 
prusti. Beringerio toks nusižengimas įprastoms normoms nė kiek 
nesutrikdė. Jis suprato tai kaip įrodymą, kad vardas ir pinigai vi- 

sada nušluosto nosį bet kokiai sistemai, ir elgėsi atitinkamai, atvi- 
rai spjaudamas į visus ir į viską. Nemaloniausias dalykas toje isto- 
rijoje buvo tas, kad įžūlus jo darkymasis kėlė susižavėjimą jo ben- 
dradarbiams, gavusiems tarnybą per sunkų ir kruopštų darbą. Po- 
las liūdnai pagalvojo, kad žmonės, griaunantys sistemą, visada žavi 
tuos, kurie jai paklūsta. Siaip ar taip, Kroneris nesiliovė tikėjęs 
paslėptais vaikėzo gabumais ir Polui neliko nieko kito, kaip laiky- 
ti tą bukagalvį, paskyrus jam į aukles kokį nors sumanesnį 
inžinierių. 

— Kas nutiko, Fredai?- Ar tik nesiruošiate mūsų apiplėšti? — 
pasiteiravo Polas. 

— O didmeistri, o šaškių čempione, iškilmingu balsu prabi- 
lo Fredas.— Visų akivaizdoje noriu pareikšti, kad kviečiu jus dvi- 
kovon tuojau po pietų. 

Kroneris su Baeriu atrodė užganėdinti. Mat jie šventai tikėjo, 
kad geriausias būdas stiprinti draugiškas Rytų rajono šeimos 
dorovės šaknis yra burti kuo daugiau ir kuo įvairiausių komandų 
ir rengti kuo daugiau ir kuo netikėčiausių varžybų. 

— Jūs vienas ar visi keturiese?— pasitikslino Polas. Jis iš 
tikrųjų buvo klubo šaškių čempionas, nors formalus turnyras iki 
šiol dar nebuvo surengtas. Tiesiog niekas nepajėgdavo jo sukirs- 
ti. Savo pranašumą jam reikėdavo įrodyti gana dažnai — šito rei- 
kalaudavo kone kiekviena naujai atvykusių inžinierių grupė, kaip 
ir štai šis ketvertukas. Ilgainiui kviesti Polą į dvikovą tapo 
savotišku ritualu, o maža uždara bendruomenė, gyvenanti 
šiauriniame upės krante, regis, taip stokojo savitų papročių, jai 
vienai suprantamų juokų, ceremonijų ir apeigų, kuo bent jau sa- 
vo pačios akyse būtų galėjusi skirtis nuo visos kitos visuomenės. 
Saškių varžybos tarp Polo ir naujai atvykusių inžinierių buvo vie- 
na iš seniausių klano tradicijų, puoselėjama jau gal kokius sep- 
tynerius metus. 

— Iš esmės aš vienas, bet tam tikra prasme ir mes visi,- vy- 
lingai atsakė Beringeris. 

Kiti trys prunkštelėjo tarsi sąmokslininkai. Iš visko buvo ma- 
tyti — ruošiama kažkokia staigmena, ir keletas vyresniosios kar- 
tos inžinierių pastebimai atkuto tai pajutę. 

— Gerai jau, bala nematė, geraširdiškai atsakė jiems Polas.— 
Aš vis tiek laimėsiu, net jei dešimt tokių kaip jūs ims pūsti man į 
veidą cigaro dūmus. 

Ketvertukas prasiskyrė, praleisdamas Polą su Anita ir abu 
garbės svečius prie stalo. 

— O,- apmaudžiai tarė Anita, apžiūrėjusi galustalėje išdė- 
liotas korteles su svečių pavardėmis, įvyko klaida. 

Ji paėmė kortelę, gulėjusią jai iš kairės, suglamžė ir atidavė 
Polui. Jos vieton padėjusi kitą, patenkinta atsisėdo tarp Kronerio 
ir Baerio. Paskui pakvietusi padavėją paprašė nunešti atliekamą 
lėkštę bei įrankius. Polas žvilgtelėjo į kortelę. Tenai buvo išspaus- 
dinta Finerčio pavardė. 

Prie stalo susirinko praktiški žmonės, nelinkę skrajoti padebe- 
siais. Jie mokėjo vertinti ir puikią mišrainę su krevetėmis, ir 
konsomė*, ir vištieną su padažu, ir žirnelius, ir nuostabiai pakepin- 
tas bulves. Visi šveitė tylomis, susižavėjimą šeimininkės kulinariniais 
sugebėjimais daugiausia reikšdami įvairiais ženklais ir mimika. 

Protarpiais Kroneris sududendavo neilgą pagiriamąjį žodį ku- 
riam nors patiekalui, jam paantrindavo Baeris, o paskui ir visi kiti 
imdavo pritardami kinkuoti galvas. Vienu metu dėl kažko pusbal- 
siu susiginčijo ketvertas geltonsnapių, iškvietusių Polą į šaškių 
turnyrą, bet kai visų akys pakrypo jų pusėn, jaunikliai nuščiuvo. 
Beringeris susiraukęs nubraižė ant servetėlės mįslingą diagramą 
ir atkišo ją kitiems trims. Vienas iš jų kaži ką joje pataisė ir grąžino 
servetėlę Beringeriui. Iš pradžių Beringerio veidas parodė, kad jis 
viską suprato, paskui — kad jis sužavėtas. Beringeris patenkintas 
linktelėjo ir vėl kibo į valgį. 

Polas suskaičiavo sėdinčius prie stalo — dvidešimt septyni 
inžinieriai ir valdytojai su žmonomis, visas Ailiumo gamyklų per- 
sonalas, išskyrus vakarinę pamainą. Užstalėje tarsi švarplos bur- 
noje žiojėjo dvi laisvos vietos: baltos staltiesės lopinėlis ten, kur 
turėjo sėdėti Finertis, ir nepanaudoti įrankiai ten, kur buvo pa- 
skirta vieta Seferdui, taip ir negrįžusiam iš savo skubios kelionės 
žaliojon golfo vejon. 

Finertis tikriausiai vis dar tebetysojo išsipleikęs jų miegama- 
jame, spoksodamas į lubas ir šnekučiuodamasis pats su savim. Nors 
visai gali būti, kad jiems išvažiavus jis surengė ekspediciją po 
įtartiniausius Sodžiaus užkampius. Polas vylėsi, kad dabar jie ne- 
pasimatys dar gerus keletą metų. Zavus liberalas, pasišventėlis, re- 
to akiračio platumo laisvamanis, kuriuo jaunystėje jis taip karštai 
žavėjosi, pasirodė esąs viso labo atkarus sugižėlis bambeklis. Jo 
išėjimas iš darbo, nepelnytas ir gana bjaurus išpuolis prieš Anitą, 
besaikis žavėjimasis neurozėmis gerokai atšaldė Polą. Koks apmau- 
dus nusivylimas! Mat Polas tikėjosi patirti iš Finerčio tarsi kokią 
magišką paslaptį, ką nors, kas būtų galėję numalšinti keistą, 
geliantį bevardį jo nerimą, kuris, neduodamas jam ramybės nė aki- 
mirkai, kaip andai Seferdas suformulavo Kroneriui, baigė įvaryti 
Ji į psichozę. 


* Mėsos nuoviras (pranc.). Vert. 


KURTAS VONEGUTAS K PIANOLA 47 


Polas širdyje visiškai atleido Šeferdui. Jam pasidarė netgi ne- 
smagu, jog žmogus taip kremtasi, kad paaiškėjo esąs informato- 
rius. Polas atsistojo. 

— Kurgi susiruošei, brangusis?— pasiteiravo Anita. 

— Ieškoti Seferdo. 

— Jis nesakė, kad tu visai beviltiškas, - įsiterpė Baeris. 

Kroneris susiraukęs piktai dėbtelėjo į jį. 

— Jis tikrai nesakė šito, Polai. Jei nori, aš pats nueisiu jo at- 
vesti. Aš kalčiausias, kad pradėjau tą kalbą. Tai ne Seferdas, vargšas 
berniukas... : 

— Aš tiesiog pamaniau, kad tai Seferdas, - sujudo taisy- 
ti padėtį ir Baeris. 

— Bus geriau, jeigu aš tai padarysiu pats, - pasakė Polas. 

— Eiva kartu,- pašoko ir Anita. Jos balse suskambo keršto 
gaidelė. 

— Ne, nereikia, - ramiai sulaikė ją Polas ir nužingsniavo išilgai 
baro. Anita leidosi jam iš paskos. 

— Nė už ką nenoriu praleisti tokios progos,- pasivijusi 
paaiškino ji. 

— Tai kad nebus ką praleisti, - atsiduso Polas.— Tiesiog pa- 
sakysiu jam, kad viskas gerai ir kad puikiausiai jį suprantu. Aš tik- 
rai suprantu jį. 

— Jis gviešiasi tos tarnybos Pitsburge, Polai, todėl ir pri- 
pliauškė Kroneriui, esą tu jau visai nusibaigęs. O dabar kiūto 
suglaudęs ausis, nes viena koja jau liko be darbo. Nenaudėlis! Taip 
jam ir reikia! 

— Visai neketinu jo mesti lauk. 

— Bet gali šiek tiek palaikyti jį nežinioje, tegu pasikankina! 
Jam tai išeitų į sveikatą. - 

— Anita, labai prašau tavęs — tai mano ir Seferdo reikalas. 

Jiedu stovėjo ant minkštos velėnos viename iš golfo takelių, 
virpančiame paslaptingame juodų ir tamsmėlynių šešėlių pasaulyje, 
užlietame blausios jauno mėnulio šviesos. Ant suoliuko prie pirmo- 
sios aikštelės, plačiai išžergęs ištiestas kojas, sėdėjo Seferdas. Salia jo 
tvarkingai išrikiuotos stovėjo net trys tuščios kokteilio stiklinės. 

— Sefi,-— tyliai pašaukė jį Polas. 

— Sveikas, — tai buvo pasakyta be jokios intonacijos ir nereiškė 
jokios būsenos. 

— Dink iš čia! - pakuždom tarė Polas Anitai, kuri stovėjo čia 
sunerdama, čia vėl atleisdama rankų pirštus.— Sriuba atauš,- kiek 
galėdamas malonesniu balsu pridūrė. 

Jis atsisėdo ant suoliuko taip, kad trys tuščios stiklinės liktų 
tarp jo ir Seferdo. 


46 KURTAS VONEGUTAS K PIANOLA 


— Iš tiesų man nusišvilpt, ar tu sakei jiems ką nors, ar ne. 

Anita stovėjo už kokio tuzino jardų. Jos siluetas kaip tik til- 
po prancūziško lango rėmuose. 

— Dėl manęs tai tu gali kad ir sprogti iš įniršio, — niūriai at- 
kirto Šeferdas.- Na gerai, aš pasakiau jiems, tai kas? Gali dabar 
iššveisti mane lauk. 

— Vardan Dievo, Sefi, niekas nesirengia tavęs niekur šveisti. 

Polas niekad dorai nežinojo, ką jam daryti su tuo žmogumi. Mat jis 
vis dėlto negalėjo patikėti, kad kas nors iš tikrųjų sugeba mąstyti taip 
kaip Seferdas, kuris, vos atvykęs į Ailiumą, Polui ir Finerčiui, tokiems 
pat naujokams kaip ir jis, visai rimtai paskelbė žūtbūtines varžybas. Kel- 
damas aplinkiniams juoką, jis tarsi koks maniakas nerasdavo kitos kal- 
bos, kaip tik apie konkurenciją. Įsikibęs į atlapus kiekvienam, kuris tik 
sutikdavo jo klausytis, be galo ir be krašto gvildendavo įvairius, jo nuo- 
mone, aštrius momentus, kurių metu esą išryškėdavę jo paties ar kieno 
nors kito privalumai ar trūkumai, o tuo tarpu visiems kitiems tai buvo 
paprasti, kasdieniniai įvykiai, neverti, kad juos išvis kas nors pastebėtų. 
Tačiau Seferdui gyvenimas atrodė tarsi golfo aikštelė, su daugybe pradžių, 
painių takelių ir pabaigų, su kruopščiai ir be galo griežtai skaičiuojamais 
taškais po kiekvieno įvarčio — kad būtų galima kiekvieną partiją paly- 
ginti su kitomis. Jis nuolat krimtosi dėl pralaimėjimų arba džiūgavo dėl 
pergalių, kurių niekas kitas, išskyrus jį patį, net nepastebėdavo, tačiau 
žaidimo taisyklių laikėsi stoiškai. Jis niekad neprašydavo lengvatų, bet ir 
pats niekam jų neteikdavo ir jam buvo visiškai tas pats, kas šiuo metu jo 
varžovas — Finertis, Polas ar dar kas nors kitas. Zodžiu, jis buvo puikus 
inžinierius, klaikiai nuobodus kompanionas, užsispyręs savo likimo kal- 
vis, o broliškų jausmų arba paramos iš jo tikėtis buvo tas-pat kaip iš ožio 
pieno. 

Stengdamasis sėdėti tyliai, tačiau sunkiai nustygdamas vieto- 
je, Polas pabandė įsivaizduoti save Šeferdo vietoje. Šeferdas ką 
tik pralaimėjo kėlinį ir niūrus, bet su pagarba negailestingiems 
rungtyniavimo dievams nori susimokėti už pralaimėjimą ir kuo 
greičiau pradėti kitą rungtynių ratą, kurį jis, kaip visada, buvo ku- 
pinas ryžto laimėti. Gyvenimas, kurį jis pasirinko, sunkus, bet jis 
ir nenori lengvesnio — vienas Dievas težino kodėl. 

— Ketinai užkirsti man kelius į Pitsburgą, ar ne?— pagaliau 
paklausė Polas. 

— Manau, kad labiau tinku tai tarnybai, — atsakė Šeferdas.— 
Bet koks dabar skirtumas. Aš išlėkiau iš žaidimo. 

— Tu pralaimėjai. 

— Dėjau visas pastangas laimėti ir pralaimėjau,- pataisė 
Šeferdas. Jam tai buvo gyvybiškai svarbu.— Na, o dabar gali ma- 
ne pribaigti. 

Geriausias būdas įgelti Šeferdui buvo atsisakyti konkurenci- 
jos. 

— Nežinau, nutęsė Polas.- Manau, kad tu tikrai labiau tik- 
tum į Pitsburgą. Jei nori, parašysiu tau rekomendaciją. 

— Polai!- neiškentė Anita. 

— Grįžk vidun, Anita,- ramiai atsiliepė Polas.— Mes irgi ne- 
trukus ateisime. 

Anita tuo tarpu, rodėsi, plyš iš nekantrumo su kaupu duoti 
Šeferdui tai, ko jis taip geidė — žūtbūtinę kovą, kurioje jis 
pasisemtų stiprybės naujam, kaip jis pats sakydavo, žaidimo cik- 
lui. 

— Aš atleidžiu tau,-— staiga tarė Polas. —- Noriu, kad ir toliau 
talkintum man, jei tu, žinoma, nieko prieš. Geresnio Žmogaus į 
tavo vietą nerasi. 

— Zinoma, tau bus labai smagu laikyti mane po padu, ar ne? 

Polas liūdnai nusijuokė. 

— Ką tu?! Viskas liks po senovei. Kaip galėjai taip pamany- 
ti?.. 

— Jeigu tu manęs nemeti lauk, tai aš pats noriu pereiti į kitą 
vietą. 

— Labai prašom. Tik tu gerai Žinai, kad ne aš tvarkau perve- 
dimus. Na, o dabar eime į valgomąjį. Girdi?— Jis ištiesė Seferdui 
ranką, kai tas atsistojo. Seferdas nepaspaudęs jos šmurkštelėjo pro 
šalį. 

Jį sustabdė Anita. 

— Jeigu jums kilo kokių nors abejonių dėl mano vyro sveika- 
tos, derėjo pirmiausia jas išsakyti jam pačiam arba jo gydytojui, — 
pašaipiai tarė ji. 

— Jūsų vyras ir jo gydytojas jau keletas mėnesių puikiausiai 
žino tai, ką aš pasakiau Kroneriui ir Baeriui. Jo nervai taip išklibę, 
kad jam negalima patikėti kojinės siuvimo mašinos, ne tik Pitsbur- 
go!- Šeferdas kaitino save, pajutęs grįžtant buvusią dvasios 
pusiausvyrą, ir, suprantama, vildamasis, kad jo žodžiai bus išgirsti 
valgomajame. 

Polas čiupo juos abu už parankių ir nusivedė į barą, o sėdintieji 
prie stalo užkandę žadą spoksojo, kol visa trijulė šypsodamasi, pe- 
tys prie peties, artinosi prie jų. 

— Negera?— maloniai kreipėsi Kroneris į Šeferdą. 

— Taip. Tikriausiai nuo žlėgtainio, kurį suvalgiau per prieš- 
piečius. 

Kroneris užjaučiamai palingavo galvą ir pasisuko į padavėją. 

— Manau, pieniškas traškutis nepakenks berniukui, tiesa? — 
Kroneris iš paskutiniųjų stengėsi palaikyti harmoniją savo šeimoje, 

pakliuvusiam į keblią padėtį jos nariui skubėdamas švelniai ir 
tėviškai parodyti išeitį. Polui buvo aišku, jog Kroneris visą vakarą 
įvairiomis pastabomis, kaip kad dabar su tais pieniškais traškučiais, 
mandagiai palaikys versiją apie sutrikusius Seferdo vidurius. 

Po kavos su likeriu Polas pasakė kalbą, kurioje pirmiausia 
trumpai paminėjo, kaip prieš keturiolika metų Ailiumo gamyklos 
buvo prijungtos prie bendros industrinės sistemos, esančios 
Valstybės pramonės tarybos žinioje. Paskui jis perėjo prie platesnės 
temos, kurią pavadino antrąja technikos revoliucija. Jis skaitė sa- 
vo kalbą, stengdamasis lygiais laiko tarpais atplėšti akis nuo 
rankraščio. Tai buvo, kaip jis ir sakė šiandien popiet Katarinai Finč, 
tikras senas šlamštas — nuvalkioti paistalai apie progresą, bandy- 
mas sustiprinti tikėjimą tuo, ką jie daro ir kas jau padaryta 
pramonėje. Mašinos darbavosi Amerikos labui nepalyginamai 
šauniau, negu kada nors tai darė patys amerikiečiai, gamindamos 
daugybę geresnių ir pigesnių prekių. Kas išdrįstų pasakyti, kad tai 
ne puiku, ne didinga ir nenusipelnė žmonių dėkingumo bei pagar- 
bos? Paprastai tokius arba panašius žodžius kartodavo visi, kas sa- 
kydavo kalbas. 

Vienoje vietoje Kroneris pakėlė savo stambią plaštaką ir 
paprašė leidimo papildyti pranešimą. 

— Vien norėdamas pabrėžti tai, ką tu pasakei, Polai, pami- 
nėsiu įdomų dalyką, kuris, man regis, čia neblogai dera. Viena ar- 
klio jėga atstoja maždaug dvidešimt dviejų, be to, ne iš kelmo spirtų 
vyrų jėgą. Jeigu paverstume kurių nors didžiųjų metalo apdirbi- 
mo staklių arklio jėgas į žmonių, pamatytume, kad tik per vieną 
valandą ir tik vienui vienerios staklės padirba daugiau nei visi 
Jungtinių Valstijų vergai pilietinio karo metais per ištisą parą. 

Jis palaimingai nusišypsojo. Kroneris buvo viso Rytų rajono 
tikėjimo ir pasididžiavimo trykšlė bei kertinis akmuo. 

— Dievaži, labai įdomūs skaičiai, - sutiko Polas, akimis 
ieškodamas rankraštyje vietos, kur sustojo.— Jie išties labai tinka 
kalbant apie pirmąją technikos revoliuciją, kai mašinos pakeitė 
raumenų darbą. Tačiau antrąją revoliuciją, tą, kurią mes vykdome 
dabar, ne taip paprasta išreikšti skaičiais, kaip kad sutaupytą 
raumenų darbą. Tai būtų lengviau padaryti išradus naują vienetą, 
maždaug tokį kaip arklio jėga, kuriuo galėtume išreikšti mono- 
toniško darbo išsekinto žmogaus irzlumą ir nuovargį, tačiau tokio 
vieneto, deja, nėra. 

— Bet įmanoma apskaičiuoti broką, tai aš jums visai rimtai 
sakau,-— šį sykį įsiterpė Baeris.— Taip pat aibes įvairiausio plauko 
klaidų, nuostolių, prastovų ir šiaip netikėčiausių kebeknių. Ir visa 
tai galima puikiausiai išreikšti doleriais, doleraičiais, doleriukais, 

kuriuos nuostolingas žmogaus darbas rydavo tarytum smakas pa- 
kulas. | 

— Taigi, — tarė Polas.— Bet aš stengiausi pasižiūrėti į visa tai 
darbininko akimis. Dvi technikos revoliucijos išvadavo žmoniją nuo 
dviejų rūšių katorgiško darbo, ir man norėtųsi kokiais nors skaičiais 
išreikšti antrosios rezultatus. 

— Pavyzdžiui, aš dirbu kaip katorgininkas, - pareiškė Baeris. 
Visi nusijuokė. 

— Aš kalbu apie tuos, anapus upės, tarė Polas. 

— Jie niekada nedirbo,- įsiterpė Kroneris. Vėl visi sutarti- 
nai nusikvatojo. 

— Ir jie veisiasi kaip triušiai, - piktai pridūrė Anita. 

— Kas čia laido šlykščius juokelius apie triušių vislumą?— gar- 
siai paklausė tarpdury sustojęs Finertis. Jis tankiai alsavo ir gero- 
kai svirduliavo į šalis. Iš visko sprendžiant, jam pavyko rasti viskio 
butelį.— Tai kas gi vis dėlto čia. pliauškia tokias bjaurastis? Kai 
viena maža triušiukė stryktelėjo triušiukų pažiūrėti pas savo 
triušiuką, o vienas toks klerkiukas... 

Kroneris stebėtinai vikriai pašoko ant kojų. 

— O, Finertis! Kaip jautiesi, mano berniuk?— maloniai pra- 
kalbo jis, mostu kviesdamas padavėją.- Kaip tik suspėjai į 
kavogėrį, mažyli, ir gausi dideliausią puodą kvapios ir juodos kaip 
naktis kavutės.- Jis apkabino Finertį per pečius savo dideliausia 
ranka ir nuvairavo jį tiesiai prie vietos, iš kurios ką tik pakilo Ani- 
ta. Finertis pastvėrė šalia sėdėjusio vyriausiojo inžinieriaus kortelę, 
prisikišęs prie akių dėbtelėjo į ją, paskui į inžinierių ir suriaumojo: 

— O kur, velniai rautų, mano kortelė?! 

— Nagi duokite greičiau jam tą nelemtą kortelę, dėl Dievo 
meilės! - maldaujamai sukuždėjo Anita. 

Polas išsitraukė kortelę ir kišenės, išlygino ją ir padėjo priešais 
Finertį. Finertis patenkintas linktelėjo ir sustingo niūriai tylė- 
damas. | 

— Mes kaip tik kalbėjomės apie antrąją technikos revoliu- 
ciją, - užbosijo Kroneris lyg niekur nieko. Polas pasakė, kad nėra 
tokio vieneto, kuriuo būtų galima tiksliai apskaičiuoti, kiek 
katorgiško darbo ji atlieka už žmoniją. Manau, kad tai įmanoma 
gana aiškiai pavaizduoti grafiškai, nubrėžus kreivę. Ji padaro 
akivaizdžius daugelį panašių dalykų. 

— Bet tik ne mažą triušiuką tamsiame sandėliuke,- pertarė 
jį Finertis, tačiau į jį niekas nekreipė nė mažiausio dėmesio, 
pabrėžtinai klausydamiesi vien Kronerio. 

— Stai imkim ir palyginkim žmogaus darbo valandų ir vakuu- 
mo lempų skaičių, - nė kiek nesutrikęs varė toliau Kroneris.- Ir 

pamatysim, kad žmogaus, darbo valandų sumažėjo tiek, kiek 
padaugėjo lempų. | 

— Kaip triušių, vėl įsiterpė Finertis. 

Kroneris atlaidžiai nusišypsojo: 

— Taip, anot jūsų, kaip triušių. Beje, Polai, noriu priminti dar 
vieną šio reiškinio aspektą, apie kurį tau tikriausiai yra kalbėjęs 
tėvas. Iš pradžių Žmonės neteikė daug reikšmės tam, ką tu vadini 
antrąja technikos revoliucija, ir tai truko palyginti netrumpai. Vi- 
siems buvo galva pramušta dėl atominės energijos ir visi vienas 
per kitą šaukė, kad pradėjus ją plačiai naudoti taikiems tikslams, 
pasaulis pasikeis iš esmės. Didysis atomo amžius — štai kur krypo 
visų protai ir širdys. Ar pameni, Baeri? O tuo metu vakuumo 
lempų daugėjo kaip triušių. 

— Nuo jų nė per žingsnį neatsiliko narkomanija, alkoholiz- 
mas, savižudybės ir panašūs dalykai, - kandžiai metė Finertis. 

— Edai!- pasipiktinusi šūktelėjo Anita. 

— Ne per seniausiai baigėsi karas, - ramiai atsakė jam Kro- 
neris.— Po karo visada taip būna. 

— Visuotinis pagedimas, neregėta daugybė skyrybų, vaikų nu- 
sikaltimai — visa tai augo kartu su vakuumo lempų skaičiumi, — 
toliau savo varė Finertis. 

— Na, gerai, kalbėk toliau, Edai,- tarė Polas, - kaži, ar tau 
pavyks įrodyti esant loginį ryšį tarp tų visų dalykų. 

— Net jeigu tai ir visai menkutis ryšelis, vis tiek būtina 
susimąstyti, - atsakė Finertis. 

— Esu tikras, kad ryšio stoka akivaizdi, ir nėra ko tiek daug 
kalbėti apie tai čia ir dabar!-— kietai nukirto Kroneris: | 

— Otaijau arba vaizduotės, arba sąžinės stoka! - atrėmė Fi- 
nertis. | 

— O Dieve! Sąžinės! Apie ką ten judu postringaujate? — ūmai 
pratrūko Anita, nervingai gniaužydama tarp pirštų servetėlę.— Gal 
verčiau palikime šią nuobodybę ir eikime pasižiūrėti šaškių 
čempionato? 

Vietoj atsakymo prie stalo pasigirdo palengvėjimo atodūsis, 
ir visi ėmė pritariamai kinkuoti galvas. Siek tiek įsižeidęs Polas 
atidėjo į šalį nebaigtą skaityti pranešimą. Visi svečiai, išskyrus 
Finertį, sugužėjo į žaidimų kambarį, kur ant šviestuvais apstatyto 
stalo gulėjo paruošta skaisti ir spindinti naujutėlė šaškių lenta. 

Polo varžovų ketvertukas visus aplenkęs nurisnojo į priekį, 
skubiai dėl kažko pasitarė ir trys iš jų nužingsniavo į rūbinę. Ket- 
virtasis, Fredas Beringeris, mįslingai šypsodamas įsitaisė prie len- 
tos. 

Polas atsisėdo priešais. 


KUKTAS VONEGUTAS K PIANOLA 53 


— Iš didelės sumos žaisim?— paklausė juokdamasis. 

— Iš mažos, iš mažos, - nuduodamas išsigandęs ėmė ranko- 
mis mojuoti Beringeris. 

— Palaukit, Fredai, jūs iš Minesotos, jei neklystu? Ar tik kar- 
tais nerizikuojate prarasti Minesotos šaškių čempiono karūnos? 

— Labai apgailestauju, bet daugiausia rizikuoju laimėti šio 
klubo čempiono karūną. O pralaimėti nė nemanau. 

— Ojjuk tu pralaimėsi, tikrai pralaimėsi, - prapliupo Baeris.— 
Jie visi, visi jie prakiša, ar ne taip, Polai? Visi visi visi, be išimties, 
be išlygų ir be rimtesnio pasipriešinimo. Kaip mane gyvą matote. 

— Iš kuklumo susilaikysiu neatsakęs, — pusiau juokais tarė Po- 
las.— Tegu už mane kalba mano laimėjimų lentelė.- Jis leido sau 
patirti tą mažytį malonumą — tarti žodį, kad dar nė sykio nebuvo 
nugalėtas. 

Sprendžiant iš šurmulio, staiga kilusio rūbinėje, šios dienos 
žaidimą turėjo paįvairinti kažkoks nepaprastas triukas, tačiau Po- 
las nė kiek dėl to nesijaudino. 

— Kelią Čarliui Šaškininkui! Kelią Čarliui Šaškininkui!- pa- 
sigirdo Beringerio pagalbininkų balsai iš vestibiulio. 

Aplink stalą susispietę žiūrovai prasiskyrė, ir trijulė įritino pa- 
klode uždengtą žmogaus ūgio dėžę su ratukais. 

— Ar viduje žmogus?-— pasiteiravo Kroneris. 

— Smegenys, smegenys, gerbiamasis!-— triumfuodamas 
paaiškino Beringeris.— Tai šio pasaulio šaškių čempionas Carlis 
Saškininkas, užsimojęs nurungti ir visas kitas planetas! 

Jis stvėrė paklodę už kampo ir karališku mostu atidengė 
metalinę dėžę su šachmatų lenta priekinėje sienelėje. Kiekviena- 
me langelyje pūpsojo po žalią ir raudoną Icmputę. 

— Malonu susipažinti, Carli,- sulemeno Polas bandydamas 
nusišypsoti. 

Supratęs, kas čia ruošiama, visas paraudo ir ėmė tylomis niršti. 
Jam iškart kilo noras atsistoti ir išeiti iš kambario. 

Baeris atlapojo dureles užpakalinėje dėžės sienoje. 

— Vaje, vaje, išties, tikrai, - ėmė jis malti savo greitakalbe. S 
Žiūrėkit, žiūrėkit, žiūrėkit, šitas eina tenai, anas čionai, o tas, va- 
jetau — O, taip, taip, taip! Nuostabu. Matysit, jis net turi atmintį. 
Juk ši juostelė čia įbrukta kaip tik dėl to, ką, vaikinai, a? Juk tai 
atmintis, ką? Juk tiesa, atmintis, a? 

— Taip, pone,- pats dorai nežinodamas, kaip ten yra iš tikrųjų, 
atsakė Beringeris.— Manau, kad taip. 

— Ar tai tu pats jį padarei?— nepatikliai paklausė Kroneris. 

— Ne, pone,- atsakė Beringeris.— Tai mano tėvas. Saškės — 
jo aistra. 

— Beringeris, Beringeris, Beringeris,- susiraukė, tarsi 
krimstelėjęs rūgštaus obuolio Baeris, stengdamasis prisiminti kažką 
seniai užmiršta. 

— Na, pamenat Deivą Beringerį? Tai Deivo sūnus,- priminė 
jam Kroneris. 

— O!- Baeris susižavėjęs ėmė dar atidžiau apžiūrinėti Čarlį.— 
Jergutėliau, tuomet nieko keisto, nieko keisto, nieko keisto! 

Mat Fredo tėvas buvo vienas iš geriausių šalyje kompiuterių 
specialistų. 
dijos pradžios. Diestelėjos į į beviltiškai buką ir sšankia iš pasi- 
tenkinimo Beringerio marmūzę, Polas iškart suprato, kad tas mul- 
kis giliau mygtukų ir lempučių ničnieko apie mašiną nenutuokia. 

Pro valgomojo duris įsvirduliavo Finertis, kažką ragaudamas 
iš lėkštės, kurią laikė prisikišęs prie pat burnos. Pastatęs ją ant 
Carlio viršaus, jis susidomėjęs pasilenkė prie atidarytos užpakalinės 
sienelės, visai prie pat Baerio galvos. 

— Kas nors jau statė pinigų už jį?— paklausė labai rimtai. 

— Tikriausiai visai išprotėjai!-- pasibaisėjo Polas. 

— Kaip liepsite, jaunuoli, kaip liepsite, - sujudo Beringeris ir 
išsitraukęs iš kišenės tekštelėjo storą piniginę ant stalo. 

Kiti trys geltonsnapiai įjungė Carlį Saškininką į elektros tinklą 
ir paspaudė kelis mygtukus. Dėžė sugaudė, jos viduje ėmė kaži kas 
spragsėti, priekyje sumirkčiojo žalios ir raudonos lemputės. 

Polas pakilo iš vietos. 

— Pasiduodu,- tarė jis if patapšnojo per dėžę.- Sveikinu, 
Čarli, tu pasirodei gabesnis Ž žmogus negu aš. Ponios ir ponai, leis- 
kite pristatyti jums naują klubo čempioną. 

Tai pasakęs Polas pasisuko eiti į barą. 

— Brangusis,- išsigando Anita, pačiupusi jį už rankovės. — 
Neatsisakyk žaisti. Tiesiog neatpažįstu tavęs. 

— Aš negaliu apstumti šitos velnio dėžės. Ji nemoka klysti. 

— Bet juk tu gali su ja žaisti. 

— Na ir kas iš to? 

—' Žaisk, Polai!- tarė Finertis.- Ką tik apžiūrėjau tą Čarlį. 
Jis man nepasirodė toks jau nenugalimas. Statau už tave. Štai 
penkiasdešimt dolerių grynais. Mielai kirsiu lažybų su kiekvienu, 
kuris tikisi, kad tas Carlis Saškininkas ką nors gali. 

Seferdas skubiai numetė ant stalo tris banknotus po dvidešimt 
dolerių. Finertis paklojo tiek pat. 

— Jau geriau lažinkis, kad saulė ryt nepatekės,- sutrikęs 
sumurmėjo Polas. 

— Zaisk,- paragino jį Finertis. 

Polas vėl atsisėdo į savo kėdę ir vangiai stumtelėjo pirmą 
pasitaikiusią figūrą į priekį. Vienas iš geltonsnapių paspaudė 
atitinkamą mygtuką, ir languotoje Carlio Saškininko krūtinėje 
įsižiebė lemputė, žyminti Polo ėjimą. Tučtuojau įsižiebė ir kita, ro- 
dydama Beringeriui, kur jam eiti. 

Beringeris išsišiepė ir padarė tai, ką jam liepė mašina. Jis 
užsirūkė cigaretę ir ėmė patenkintas tapšnoti priešais gulinčią 
krūvelę pinigų. 

Polas vėl paėjo. Vėl buvo paspaustas mygtukas, ir tuojau pat 
užsižiebė pora lempučių. Taip tęsėsi keletą ėjimų. 

Polas didžiai nustebo, kai nukirtęs vieną iš Beringerio figūrų, 
visai neatsidūrė mirtiname pavojuje. Paskui jis nukirto dar vieną 
pėstininką, paskui dar. Labai dėl to sutrikęs jis pagarbiai palinga- 
vo galvą: mašina tikriausiai labai toli į priekį apskaičiavo partiją, 
sukūrusi iki šiol dar neregėtą gynybos sistemą. Tarsi patvirtinda- 
mas jo mintis, Carlis Saškininkas ėmė grėsmingai šnypšti, ir tas 
šnypštimas tolydžio vis garsėjo. 

— Kad jau tokia padėtis, statau tris prieš vieną, kad laimės 
Polas, - pasiūlė Finertis. Beringeris ir Seferdas tučtuojau pasiga- 
vo jo žodžius ir paklojo dar po vieną dvidešimtinę. 

Polas už vieną savo pėstininką numušė tris. 

— Sustokit, palūkėkit,- sulemeno Beringeris. 

— O ko gi laukti?— nustebo Finertis. 

— Kažkas čia ne taip. 

— Paprasčiausiai judu su Čarliu Šaškininku gaunat į kaulus, 
štai ir viskas. Visada kas nors laimi ir kas nors pralaimi,- ramiai 
paaiškino Finertis.— Ioks jau yra gyvenimas. 

— Teisingai, bet jei Carlis Saškininkas gerai jaučiasi, jis nega- 
li pralaimėti, - sunerimęs Beringeris atsistojo.— Klausykit, gal 
mums verčiau atidėti partiją, kol išsiaiškinsim, ar su juo viskas ge- 
rai, - Beringeris abejodamas paplekšnojo Carliui per pilvą.- 
Jėzusmarija, taigi jis karštas tarytum keptuvė! 

— Nagi sėskite baigti partijos, jaunuoli! Nekantrauju sužinoti, 
kas taps čempionu, tarė Finertis. 

= Rrrrrjūs nematot!- įniršęs suurzgė Beringeris. — Juk 
jis sugedęs!— ir maldaujančiomis akimis apžvelgė susirinku- 
sius. 

— Jūsų ėjimas. 

Beringeris beviltiškai dėbtelėjo į žybsinčias lemputes ir 
pastūmė vieną savo figūrą. Polo pėstininkas kaipmat nukirto net 
dvi Beringerio šaškes ir tapo dama. 

— Tikriausiai tai patys klastingiausi spąstai šaškių istorijoje, — 
patenkintas nusijuokė Polas. Pagaliau jam visa tai ėmė patikti. 

— Kiekvieną akimirką Čarlis Šaškininkas gali rasti spragą ta- 
vo gynyboje ir būsi priverstas tarti graudų “ate" čempiono titu- 
lui, - pašaipiai tarė Finertis.- Na, o dabar, pykšt pokšt, tapu ta- 
pu ir greičiau leisk uždangą, Polai. 

— Svarbiausia — tiksliai apskaičiuoti,- tarė Polas. Jis truk- 
telėjo nosimi — ore tvyrojo svilėsių tvaikas. Netrukus jam ėmė 
peršėti akis. 

Vienas iš Beringerio pagalbininkų atvožė dureles Čarlio nu- 
garoje, ir iš ten išvirto klaikiai dvokiančių žalsvų dūmų kamuolys. 

— Dievulėliau! Gaisras! Degam!- nesavu balsu sukliko Bae- 
ris. 

Atstatęs gesintuvą kambarin įpuolė padavėjas ir nukreipė 
putojančią tryškę tiesiai į Carlio vidurius. 

Gavusios vandens jo detalės ėmė piktai šnypšti ir pūkšėdamos 
spjaudyti garo debesėlius. Lemputės ant plokščios geležinės Carlio 
krūtinės patrako žybsėti ir mirkčioti, tarytum žaisdamos beprotišką 
blico partiją su pačiu velniu pagal taisykles, suprantamas tik jiems 
vieniems. Paskui jos užsižiebė visos vienu metu, Carlio viduriai ėmė 
ūžti ir gausti vis garsiau ir garsiau, kol užkaukė galingai lyg 
žemiausias vargonų registras ir staiga nutilo. Viena po kitos užgeso 
ir lemputės — tarytum kaimo žiburiai vėlyvą vakarą. 

— Vaje, vaje! Vajetau mano!- graudžiai sumurmėjo Baeris. 

— Fredai, kaip gaila! -- su užuojauta tarė Anita, priekaištingai 
žvelgdama Polo pusėn. š 

Inžinieriai apspito suodiną ir apsvilusį Carlį Saškininką. Tie, 
kurie stovėjo arčiausiai, atsargiai lytėjo pirštais išsilydžiusius va- 
kuumo vamzdelius ir apanglėjusias laidų liekanas. Visų, veiduose 
buvo išrašytas didžiausias sukrėtimas — žuvo kažkas nuostabaus. 

— "Toks mielas daikčiukas,- liūdnai prabilo Kroneris uždė- 
damas ranką ant peties Beringeriui.- Ar norite, aš pats papasa- 
kosiu jūsų tėvui, kaip viskas atsitiko? Zinoma, jei tik jums nuo to 
bus lengviau. 

— "Tai visas jo gyvenimas, suprantama, išskyrus laboratoriją, — 
atsakė Beringeris. Jis atrodė baisiai susikrimtęs, bemaž visai 
sugniuždytas.— Metų metai darbo. Ak, kodėl būtinai turėjo taip 
atsitikti? — Tie jo žodžiai nuskambėjo tarytum dar vienas bepras- 
miškas atgarsis klausimo, kurį žmonija gvildena štai jau milijonai 
metų, o patys žmonės, atrodo, ateina į šį pasaulį vien tam, kad jį 
užduotų. 

— Dievas davė, Dievas ir atėmė,- filosofiškai tarė Finertis. 

Beringeris prikandęs lūpą linktelėjo galvą sutikdamas ir tik 
paskui jo sąmonėje blykstelėjo baisus įtarimas. Buką apvalų jo 
veidą pamažu iškreipė bjauri pykčio grimasa. 

— Ahaaa!- nutęsė jis apsilaižęs sukepusias lūpas.- Štai kas 
čia toks protingas! Vos neužmiršau to galvočiaus! 

— Tai jau nederėtų. Juk paklojau nemažą krūvą pinigų už 
laimėtoją. 

— Paklausyk, Finerti,- taikytojo balsu sududeno Kroneris.— 
Gal laikykim, kad partija baigėsi lygiosiomis, ką? Aš noriu pasa- 
kyti, kad berniukui ir be to nuotaika sugadinta, todėl... 

— Lygiosiomis?!-— pasibaisėjo Finertis.— Na jau ne, velniai 
rautų! Polas garbingai sudirbo tą vargo Saškininką į šipulius. 

“ — Atrodo, aš pradedu kai ką suprasti, - Beringerio balse pa- 
sigirdo grasinimo gaidelė. Jis čiupo Finertį už atlapų.— Sakyk, pra- 
keiktas galvočiau, ką padarei Carliui? 

— Paklausk Baerio. Jo galva buvo visai prie manosios. Ei, Ba- 
eri, ar aš ką nors dariau tai sumautai dėžei? 

— Ką? A? Ar darei ką nors? Ar tu ką nors padarei? Atseit, 
ar sugadinai? Na, ką jūs! Ką jūs! Ne, ne, ne!-—- somojavo rankomis 
Baeris. 

— Taigi, rubuili jaunikaiti, sėskite ir užbaikite partiją arba pa- 
siduokit,- pašaipiai tarė Finertis.— Aš trokštu kuo greičiau gauti 
savo pinigus. 

— Jei nieko nedarėte Čarliui, tai kodėl buvote taip įsitikinęs, 
kad jis pralaimės? — neatlyžo Beringeris. 

— Todėl, kad man visada labiau prie širdies žmogus negu 
mašina, ypač jei už jos slėpdamasis toks avigalvis kaip jūs užsipuola 
tokį puikų vyrą kaip Polas. O be to, Carliui buvo išklibęs vienas 
toks sujungimukas. 

— Jūs privalėjote mane įspėti!-— įsiutęs suriaumojo Beringe- 
ris, ranka teatrališkai rodydamas į mašinos liekanas.— Pažvelkit, 
ne, jūs tik pažvelkit, ką padarėte nutylėjęs apie gedimą! Turėčiau 
dabar tavo purvinu snukiu visas grindis čia išvalyti! 

— Na, na, na, tyliau, tyliau prašyčiau, sududeno Kroneris, 
dėl visa ko atsistodamas tarp Beringerio ir Finerčio.— Būtinai 
reikėjo kaip nors pranešti apie tą nesklandumą, Edai. Negražu, 
tikrai negražu šitaip daryti. 

— Jeigu Čarlis Šaškininkas užsimojo nurungti tokį vyrą kaip 
Polas, tai galėjo bent jau susičiupinėti tas sumautas vielutes, kad 
jį kur perkūnas nuplotų! Jeigu Polas sugeba pats dorai prižiūrėti 
visą savo mintijimo įrangą, tai tegu ir Carlis neatsilieka! Kas gy- 
vena elektronais, tas ir žūva nuo jų. Sic semper tyrannis.* — Jis 
plačiu mostu susišlavė nuo stalo pinigus.— Labos nakties. 

Anita suleido nagus Polui į ranką. 


* Taip visada (bus) tironams (/ot.). Vert. 

— Ak, Polai, Polai, jis sugadino mums visą vakarą! 

Eidamas pro šalį, Finertis sustojo prie Anitos su Polu. 

— Gerai padirbėta, čempione. 

— Prašom atiduoti jiems pinigus,- užsiplieskė Anita.- Juk 
mašina sugedusi. Reikia turėti sąžinės. Argi aš neteisi, Polai? 

Didžiausiai visos gedulingai nusiteikusios kompanijos nuosta- 
bai, Polas nesusivaldęs garsiai nusikvatojo. 

— Sveika dvasia sveikame kūne,- pašaipiai tarė Finertis.-— 
O aš skubu namo, kol šie sportiški džentelmenai nesusirado virvės. 

— Namo? Į Mašingtoną?— nudžiugo Anita. 

— Ne, mieloji, pas jus. Aš nebeturiu namų Vašingtone. 

Anita užmerkė akis. 

— Na taip, suprantama. 

ŠEŠTAS SKYRIUS 


— O KOKIA buvo jo veido išraiška, kai jis ištarė tuos 
žodžius?— paklausė Anita. 

Užsitraukęs antklodę ant galvos ir susirietęs į kamuoliuką ta- 
me tamsiame jaukiame urve, kokiu kiekvieną naktį jis paversdavo 
savo patalus, Polas taisėsi užmigti. 

— Jo veidas buvo liūdnas,- sumurmėjo.- Bet jis visada at- 
rodo liūdnas, tikrai. Malonus ir liūdnas. 

Stai jau tris valandas jiedu svarstė šio vakaro įvykius klube, vis 
grįždami prie to, ką gi vis dėlto Kroneris pasakė atsisveikindamas. 
— Ir jis nė karto nepasikvietė tavęs į šalį porai žodžių? 

Anitai regimai ne miegas buvo galvoje. 

— Skauto garbės žodis, Anita, tai viskas, ką jis pasakė man 
atsisveikindamas. 

Ji lėtai pakartojo Kronerio žodžius, tarsi atskirai pasverdama 
kiekvieną iš jų: 

—"Aš noriu, Polai, kad jūs aplankytumėt mudu su Mamute 
kitą savaitę". 

— Stai ir viskas. 

— Ir nė žodelio apie Pitsburgą? 

— Ne,- kantriai atsakė jis.— Jau sakiau, kad ne.- Jis dar ge- 
riau apsikamšė galvą antklode ir beveik prie smakro prisitraukė 
kelius.- Ne. Ne. Ne. | 

— Nejau neturiu teisės domėtis tavo reikalais? — įsižeidė Ani- 
ta. Matyt, jis nejučia užgavo jos jausmus.— Tai reikia suprasti kaip 
užuominą, kad man neleidžiama net rūpintis tavimi? 

— Labai smagu, kad rūpiniesi,- miegūstu balsu atsakė Po- 
las.— Labai puiku, nuostabu, ačiū. 

Toje pusiaumigio būsenoje, riboje tarp realybės ir sapnų, jam 
akyse pasirodė fantastiškas reginys, tarytum posakio, esą žmona 
ir vyras — vienas kūnas, vaizdinė išraiška. Tai buvo keista baidyklė 
— patetiška ir kartu visai bejėgė tarsi Siamo dvyniai. | 

— Moterys jaučia daiktų esmę taip, kaip vyrai nesugeba, — 
vis labiau kaito Anita.- Mes matome aibes itin svarbių dalykų, 
kurių vyrai paprasčiausiai nepastebi. Juk Kroneris norėjo, kad 
tu pirmas pralaužtum ledus pokalbiui apie Pitsburgą šįvakar, o 
tu... 

— Sužinosime, ką turėjo omeny Kroneris, kai aš nueisiu pas 
jį. Na, o dabar miegokim, gerai? 

— Finertis!- nerimo Anita.— Tai per jį viskas apsivertė taip, 
kad nebesuprasi, kur koja, kur ranka. Garbės žodis! Kiek jis dar 
ruošiasi pas mus kiurksoti? 

— Mes greitai įkyrėsim jam iki gyvo kaulo — per kokias porą 
dienų. Lygiai taip, kaip tam žmogui įkyri viskas. 

— Keista; kad būdamas VPPB, jis randa laiko trankytis po šalį 
ir užgaulioti senus draugus. 

— Jis išėjo iš ten. Dabar niekur nedirba. 

Anita net atsisėdo lovoje. 

— Jie išmetė jį lauk?! Saunuoliai! 

— Pats išėjo. Jie siūlė jam aukštesnį postą, kad tik pasiliktų, 
bet jis tvirtai nusprendė mesti viską. 

Polas pastebėjo, kad Anitai prašnekus šia tema, miegai jam 
bemat išgaravo. Kol ji be atvangos tarškėjo apie Pitsburgą, jis vis 
labiau rietėsi į kamuoliuką ir traukėsi ant galvos antklodę. Dabar 
toji įtampa atslūgo ir jis net panoro miegoti išsitiesęs, kaip ir pri- 
dera vyrui. Žodis “Finertis" vėl atgavo savo magišką galią. Polo 
jausmai jam tarsi užbaigė visą raidos ciklą. Zvalumą ir pasitikėjimą 
savimi — būseną, kuri buvo palikusi Polą jau keletą metų, vėl 
sugrąžino Finertis, taip grakščiai ir žaismingai nuvainikavęs 
nelemtąjį Carlį Saškininką. Negana to, net Polo mintys atkuto, tarsi 
atgaivintos vėsaus vėjelio gūsių — tai, ką padarė Finertis, turėjo 
kažką nepaprastai žavaus ir kerinčio: žmogus tiesiog ėmė ir trenkė 
durimis, pasiuntęs visus velniop. Dalykas tiek pat nesuvokiamas, 
kiek ir nuostabiai paprastas tarsi savižudybė. 

— Polai... 

— Mmmmun... 

— "Tavo tėvas tikėjosi, kad vieną gražią dieną tu tapsi Pitsbur- 
go valdytoju. Jei tik jis būtų gyvas, niekas jo taip nepradžiugintų 
kaip žinia, kad pagaliau gavai tą tarnybą. 

— Umhmmum...- Jis prisiminė, kaip Anita iškart po vedybų 
viename iš senų lagaminų susirado jo tėvo portretą, išdidino jį; 
įrėmino ir padovanojo mylimam vyrui gimimo dienos proga. Nuo 
to laiko portretas nė sykio nebuvo palikęs savo posto ant Polo 
rašomojo stalo. Tai buvo pirmutinis daiktas, kurį Polas pamatyda- 
vo vos praplėšęs akis iš ryto, ir paskutinis, su kuriuo atsisveikin- 
davo grimzdamas į sapnų karalystę. 

Anita nebuvo mačiusi Polo tėvo gyvo, o Polas nemėgo apie jį 
daug pasakoti, tačiau ji vis dėlto gebėjo sukurti apie tą asmenį 
kažką panašaus į padavimą, kuriuo remdamasi galėdavo valandų 
valandas šnekėti žinovės balsu apie žmogų, kurio visiškai nepaži- 
nojo. Tasai padavimas teigė, esą Polo tėvas jaunystėje buvęs toks 
pat lengvabūdis kaip ir Polas ir kad jėgą, užkėlusią jį į viršūnes, jis 

pajuto būdamas vidutinio amžiaus, kaip tik tokio, prie kurio da- 
bar artėjo Polas. 

Kroneris irgi dažnai kartodavo, kad Polas tikriausiai eis tėvo 
pėdomis. Tas Kronerio įsitikinimas kadaise padėjo Polui tapti Ailiumo 
valdytoju, o dabar galėjo pagelbėti gauti aukštą tarnybą Pitsburge. Kar- 
tais, galvodamas apie savo greitą ir nesunkią karjerą, Polas, panašiai kaip 
dabar, pasijusdavo nejaukiai, tarsi koks šarlatanas. Jis atlikdavo savo darbą 
kaip reikiant, čia jam nieko negalėjai prikišti, tačiau skirtingai nuo savo 
tėvo, Kronerio, Šeferdo ir daugelio kitų, j jis nevaliojo visa siela ir kūnu, 
kaip koks įsimylėjėlis, atsiduoti visažinei ir visagalei jėgai — didžiajai sis- 
temai, tarsi tai būtų gyvas ir to vertas asmuo, be to, jam stigo nuoširdaus 
tikėjimo, kad tai, ką jie daro, yra iš tikro taip labai svarbu ir reikšminga. 
Trumpiau tariant, Polui trūko to, kas jo tėvą darė didį ir karingą: talento 
visai rimtai ir iš tikrųjų žaisti visus tuos žaidimus. , 

— Ką manai daryti su Seferdu?— pasidomėjo Anita. 

Polas vėl ėmė riestis į kamuoliuką. 

— Su Seferdu? Ogi nieko. 

— Jei niekas nepakirps jam sparnų, jis vieną gražią dieną 
liuoktelės per visų galvas. 

— Na ir tegu sau. 

— Tu rimtai? 

— Jeigu visai rimtai, aš noriu miego. 

Anitos čiužinio spyruoklės sudejavo, kai ji pagaliau vėl 
atsigulė. Paskui dar kurį laiką vartėsi, norėdama patogiau įsitaisyti. 

— O žinai, tai labai įdomu,- tarė ji. 

— Hmmn... 

— Nuolat pastebėdavau, kad pasisukęs tam tikru kampu, 
Šeferdas darosi siaubingai panašus į kažką, ką jau esu kažkur 
mačiusi. Iki pat šio vakaro negalėjau prisiminti, į ką gi. 

— Mmmn... 

— Kai šiandien gerai įsižiūrėjau į jį iš šono, supratau, kad jis 
velniškai panašus į tavo tėvą. 

SEPTINTAS SKYRIUS 


EILINIS Elmas Haketsas jaunesnysis prisiartino prie 
Bratpūro šacho, daktaro Juingo Holjardo iš Valstybės departamen- 
to, jų vertėjo Chašdrachro Miazmos, armijos generolo Milfordo 
Bromlio, stovyklos viršininko generolo Vilįamo Korbeto, divizijos 
vado generolo majoro Irlo Pruito ir jų adjutantų. 

Eilinis Elmas Haketsas žygiavo dvyliktosios Jungtinių Ame- 
rikos Valstijų armijos devintojo korpuso šimtas septintosios 
pėstininkų divizijos keturi šimtai dvidešimt septintojo pulko pir- 
mojo bataliono antrosios kuopos antrosios grandies pirmojo sky- 
riaus vidurinėje eilėje ir visą laiką likdavo toje vietoje, nors jo kairė 
koja žengdavo gan platų žingsnį kaskart bumbtelėjus didžiajam 
būgnui. | 

— Pullliilikaaas! — užriko keturi pulkų vadai. 

— Taliooo00o0nas! — subliuvo dvylika batalionų vadų. 

— Kuoaaaaapa!- užriaumojo trisdešimt šeši kuopų vadai. 
vadų. 

— Graaaaaaaaaandis!- riaugtelėjo šimtas devyniasdešimt du 
grandžių vadai. 

“Haketsai", - pasakė sau eilinis Haketsas. 

— Stok! 

Ir Haketsas sustojo — ens, du. 

— Lyyyyyyyygiuok!— sustaugė garsiakalbis. 

— Lyyyyyyg..... Iuok....... Iuok..... Iuok.... Iuok....— aidu atkar- 
tojo du šimtai penkiasdešimt šeši balsai. 

“Lygiuok",— ramiai tarė sau eilinis Haketsas. 


šalies gyventojų vadovas. 

Sachas nežymiai linktelėjo jam. 

O Haketsas nelinktelėjo, nes jam nederėjo šito daryti. Jis tie- 
siog nebuvo linkęs daryti ko nedera, trauk juos visus perkūnas, ir 
išvis jam liko gal tik kokie dvidešimt treji meteliai to subinės 
džiaugsmo, o tada, kai su armija bus baigta, kad ją kur blusos 
užkapotų, ir koks nors šunsnukis leitenantas, pulkininkas ar ge- 

nerolas priėjęs ims laidyti nasrus, klykdamas “Ramiai!", “Ginklu 
gerbk!", “Nusišveist batus!" ar panašiai, jis paprasčiausiai atrėš: 
“Pabučiuok man į šikną, sūneli!", pamojuos pažymėjimu apie 
baigtą tarnybą, spjaus jam į šlykštų jo snukį ir nueis kvatodamas 
tarytum beprotis, kadangi dvidešimt penkeri meteliai kaip viena 
diena bus jau atkukuoti toj velnio sėdynėj, ir jam nieko daugiau 
nereikės daryti, kaip tik kartu su senais draugužiais ilsinti savo 
kumpius pas Hukerį Evansvilyje ir lūkuriuoti eilinio pensijos čekio, 
todėl čiuožk tu, bičeli, geron vieton muselių gaudyt, kadangi da- 
bar man visai nepriklauso gauti kruopų nuo bet ko visame marga- 
me pasaulyje, ir baigtas kriukis... 

Sachas neatitraukdamas akių kurį laiką dar spoksojo į eilinį 
Haketsą, kuris, beje, buvo išties neblogai suplūktas griaumedis iš 
stuomens ir iš liemens, kol neiškentęs ėmė pliaukšėti delnais iš 
susižavėjimo. 

— Niki takaru!- džiugiai klykavo jis, skleisdamas stiprų 
sumklišo aromatą. 

— Visai ne takaru,- nenorėjo nusileisti daktaras Holjardas, — 
o ka-rei-viai. 

— Ne takaru?!-— apstulbo šachas. 

— Ką jis pasakė? — pasiteiravo armijos generolas Bromlis. 

— Jis sako: kokia puiki vergų banda,- paaiškino Holjardas 
ir, vėl pasisukęs į šachą, žaismingai pagrasino pirštu tam mažam 
tamsiaodžiui priešginai:—- Ne takaru! Ne, ne, ne. 

Chašdrachras, matyt, galutinai sutrikęs, visai nustojo talkinti 
Holjardui. 

— Sim koula takaru, aka sahn salet?-— paklausė šachas 
Chašdrachro. 

Tas gūžtelėjęs pečiais klausiamai įsistebeilijo į Holjardą. 

— Sachas sako, jeigu jie ne vergai, tai kaip jūs priverčiate juos 
daryti tai, ką jie daro? 

— Patriotizmas, — rūsčiai burbtelėjo armijos generolas Brom- 
lis.— Patriotizmas, velniai rautų. 

— Meilė tėvynei, pridūrė Holjardas. 

Chašdrachras išvertė jų Žodžius šachui ir šachas vos vos 
linktelėjo, tačiau jo veidas liko suglumęs. 

— Sidi ba...— sumurmėjo jis tyliai. 

— E?- sukluso Korbetas. 

— Netgi šitaip...— išvertė šacho žodžius Chašdrachras, nė kiek 
ne mažiau sutrikęs. 

— Kaiiirėčėčėn!-— užkriokė garsiakalbis. 

— Kairėn! Kairėn, airėn, rėn, rėn, rėn... 

“Kairėn",—- ramiai tarė sau eilinis Haketsas. 

Jis galvojo, kaip šį šeštadienį, kai visi kiti gaus leidimus šiaušti 
į miestą, jam reikės likti vienam kareivinėse vien per tai, kas nuti- 
ko per rytinį patikrinimą, kai jis iššlavė, išmazgojo ir šepečiu 
išblizgino grindis, nuplovė langą prie savo lovos, užtiesė antklodę 
be vienos raukšlelės ir patikrino, ar dantų pasta tikrai guli į kairę 
nuo skutimosi kremo ir abiejų tūbelių dangteliai nukreipti į 
priešingas puses, O jo getrų atvartai tiksliai siekia batų raištelius 
ir jo dubenėlis, jo puodelis, jo šaukštas, jo šakutė, jo peilis ir jo 
katiliukas žvilga kaip veidrodis, o medinio jo ginklo buožė — kaip 
čigono kiaušai, o metalą imituojančios dalys kruopščiai nujuodin- 
tos, batai nušveisti ir atsarginė jų pora dailiai stovi iki galo 
užvarstytais ir surištais raišteliais, o rūbai sukabinti reikiama tvar- 
ka: dveji slepiamosios spalvos marškiniai, dvejos slepiamosios spal- 
vos kelnės, treji kerpių spalvos marškiniai, trejos kerpių spalvos 
kelnės, dvi palaidinės iš eglute austo milo, dvejos kelnės iš eglute 
austo milo, žygio striukė, slepiamosios spalvos palaidinė, slepia- 
mosios spalvos lietpaltis ir visų jų kišenės tuščios ir tvarkingai 
užsegiotos, ir štai tada patikrinimą daręs karininkas praeidamas 
jam tarė: “Ei, kary, negausi laisvadienio, nes tavo antukas atsi- 


segęs", Ir 


— „„rėn! 
“Ens, du", - mintyse tarė sau Haketsas. 
— Zengtececceeeee... 


— Zengteceee ....gteeeee ......gtecee ....gtece... 

“.„gte",— pakartojo Haketsas mąstydamas, kur jį velnias nuneš 
per tuos likusius dvidešimt trejus metelius ir kad būtų neblogai nors 
trumpam nusiplauti iš Valstijų ir įsikurti kur nors kitur ir galbūt tapti 
kuo nors kurioje nors iš kitų šalių, o ne pasilikti čia paskutiniu sėdynės 
kamščiu be skatiko kišenėje ir jokių prošvaisčių gauti kokią padoresnę 
vietą savo nuosavoje šalyje, arba kad ir negauti tenai ko nors labai 
gero, tačiau vis dėlto kokią nors pakenčiamą vietelę, palyginus su tais, 
kurie išvis nieko neturi, bet tai tik tam, kad būtų galima kaip nors 
sudurti galą su galu, o juk jis, dievaži, visai nieko prieš gurkštelėti ir 
šiek tiek šlovės, ir pripažinimo, o užjūriuos tikriausiai dar į įmanoma 
ir viena, ir kita, ir nebloga vietelė, kol, žinoma, niekas dar nesišaudo 
ir galbūt dar ilgai nesišaudys, kol jis gaus tikrą gerą ginklą ir tikrų 
šovinių, 0 tai jau irgi šlovės dalis, ir tai daug geriau, negu žirglioti 
pirmyn atgal vis toje pačioje aikštėje su tomis prakeiktomis medinėmis 
kuokomis, na ir laipsniukas, kad ir nedidelis, nesutrukdytų, bet Die- 
ve, jis gi pats puikiausiai žino, koks jo intelekto koeficientas, ir visi 
kiti taip pat, nekalbant jau apie mašinas, todėl gali ramiai palaidoti 
visas tas dvidešimt tris žiemas ir tiek pat vasarų, nebent jei kokioje 
mašinoje per stebuklą šipuliais išeitų koks sušiktas vamzdelis ir ji, klai- 

dingai perskaičiusi jo asmens kortelę, pasiųstų jį štaban — juk retsy- 
kiais nutinka šen bei ten panašių dalykų, bet va gi, buvo toks Mulka- 
his, kuriam pavyko gauti į rankas savo kortelę, ir jis pakoregavo ją 
peikena, vildamasis taip gauti paaukštinimą, bet atsidūrė izoliatoriu- 
je, kaip atseit dvidešimt šeštą kartą apsikrėtęs triperiu, o paskui buvo 
pasiųstas pūsti trombono į orkestrą, nors nevaliojo dorai pašvilpauti 
“Jau garuoja Velykų pyragas“, bet tai daug geriau, nei per dienas 
šlaistytis RURA daliniuose, nes čia vis tiek gyveni be rūpesčių, ir uni- 
forma visai nebloga, tik va, galėtų būti su užtrauktukais, 0 po 
dvidešimt trejų metų netgi galima bus priėjus prie kokio apsidirbu- 
sio generolo, pulkininko ar kito šunsnukio rėžti jam tiesiai tarpuragėn: 
“Pabučiuok man į..." 

— Marš! 

— Bumbt!- drumstelėjo didysis būgnas, kairė Haketso koja 
trinktelėjo padu į grindinį, ir jis pajudėjo kartu su visa ta milžiniška 
besąlygiškai paklusnių žmogėnų mase pirmyn. 

— Takaru,- išreiškė šachas savo tvirtą įsitikinimą Chaš- 
drachrui, perrėkdamas būgnų tratėjimą. 

Chašdrachras supratingai nusišypsojo ir ėmė pritardamas 
linkčioti galvą: 

— Takaru, takaru... 

— Velniai žino, ką man su juo daryti!- gerokai pyktelėjęs 
pasiguodė armijos generolui Holjardas.— Tas tipas apie viską kal- 
ba savo šalyje įprastomis sąvokomis, o ta jo šalis, iš visko 
sprendžiant, velniškai sumauta skylė. 

— Amerika vaga bouna, ni houri manko Salim da vaga din- 
ko, - išpyškino šachas. 

— Na, ko jis dar nori?— burbtelėjo Holjardas. 

— Jis sako, — išvertė Chašdrachras, - kad amerikiečiai pakeitė 
kone visą pasaulį, bet tikriausiai būtų lengviau pajudinti iš vietos 
Himalajus, negu pakeisti armiją. 

Sachas tuo metu džiugiai mojavo ranka tolstančioms karių 
rikiuotėms. 

— Dibo, takaru, dibo! 

AŠTUNTAS SKYRIUS 


POLAS papusryčiavo vienas, kadangi Anita ir Finertis po 
vakarykščios vis dar miegojo — vienas viename, kitas kitame namo gale. 

Paskui jis ilgai negalėjo užvesti savo plimuto, kol pagaliau su- 
prato, kad baigėsi benzinas. Vakare jo buvo dar gera pusė bako, 
vadinasi, Finertis nemažai apvažiavo po to, kai palikę jį drybsoti, 
jiedu su Anita išvyko į klubą. | 

Ieškodamas benzino žarnelės, Polas ranka panaršė po 
lentynėlę smulkmenoms susidėti. Zarnelę rado tuojau, bet 
susigaudė, kad trūksta kažko kito. Vėl įkišo ranką tenai ir gerai 
viską apčiupinėjo. Senasis jo pistoletas buvo dingęs. Polas dar 
paieškojo ant grindų ir už sėdynių, tačiau ten jo nerado. Gal jį 
nudžiovė koks vaikigalis vakar Sodžiuje perkant viskį? Et, reikės 
nedelsiant pranešti policijai ir užpildyti kalnus visokiausių blankų. 
Jis ėmė sukti galvą, kaip čia sumelavus ką nors, kad ir pats išvengtų 
pipirų dėl aplaidumo, ir niekam kitam nepakenktų. 

Jis įkišo vieną žarnelės galą į limuzino baką, kitą apsižiojęs 
siurbtelėjo kiek į save, nusispjovė ir įkišo į plimuto baką. Laukda- 
mas, kol benzinas sutekės iš vieno automobilio į kitą, išėjo iš garažo 
į kiemą, nutviekstą šiltų saulės spindulių. 

Viršuje su trenksmu prasivėrė vonios kambario langas, ir 
pakėlęs galvą Polas pamatė Finertį, apžiūrinėjantį save vaistinėlės 
veidrodyje. Finertis Polo nepastebėjo. Jis buvo įsikandęs perpus 
sulinkusią cigaretę ir nepaleido jos iš dantų visą laiką, kol atsai- 
niais ir negrabiais judesiais šiaip ne taip apsišlakstė vandeniu veidą. 
Cigaretės pelenas vis ilgėjo ir ilgėjo, kol pasidarė neįtikimai ilgas, 
kone siekiantis lūpas. Finertis išsitraukė cigaretę iš burnos, ir pe- 
lenas nukrito. Jis nuspriegė nuorūką klozeto link, tuojau pat 
prisidegė kitą cigaretę ir ėmė skustis. Ir vėl pelenų ruoželis ėmė 
sparčiai ilgėti. Finertis prikišo veidą prie pat veidrodžio ir bakste- 
lėję į jį pelenai nukrito žemėn. Finertis pabandė nykščiu ir smiliu- 
mi išspausti spuogelį, tačiau, matyt, nesėkmingai. Iebespoksoda-, 
mas į savo atspindį veidrodyje, į paraudusią nuo spaudimo vietą, 
jis pagrabaliojo atgalia ranka ieškodamas rankšluosčio ir, pačiupęs 
pirmą pasitaikiusį, nubraukė juo šalia kabojusias Anitos kojines 
kriauklėn. Baigęs rytinį tualetą, Finertis kažką pasakė savo atvaiz- 
dui, nutaisė grimasą ir išėjo iš vonios. 

Polas grįžo į garažą, suvyniojo žarnelę, padėjo ją į smulkmenų 
lentynėlę ir išvažiavo. Automobilis vėl ėmė aikštytis, riedėti tai 

lėčiau, tai greičiau, tai vėl lėčiau. Toks nelygus važiavimas šiek tiek 
išblaškė nemalonias mintis apie pradingusį pistoletą. Ties klubo 
golfo aikštele, kur kelias pamažu kilo į kalną, Polui pasirodė, kad 
iš viso bedirba ne daugiau kaip trys variklio cilindrai. Būrys vyrų 
iš RURA, tvarkęs šiaurinę aikštelės užtvarą, atsisuko ir ėmė smal- 
siai stebėti desperatiškas automobilio rungtynes su Zemės trau- 
ka. | 

— Ei! Priekinis žibintas iškultas!-—- šūktelėjo vienas iš 
darbininkų. 

Polas linktelėjo ir mandagiai nusišypsojo dėkodamas už 
pastabą. Automobilis krūptelėjo ir sustojo kaip įbestas likus vos 
keliems žingsniams iki kalvos viršūnės. Polas truktelėjo rankinį 
stabdį ir išlipo lauk. Atidaręs gaubtą jis ėmėsi tikrinti sujungimus. 
Įrankiai, kuriuos buvo pasidėjęs šalia mašinos, skambtelėjo ir greta 
jo galvos kyštelėjo kelios darbininkų galvos. 

— Tai žvakės, — tarė žemaugis žmogelis spindinčiomis akimis, 
panašus į italą. 

— Aaa, eik tu gaidžio rūron su savo žvakėmis!- pertarė jį 
aukštas raudonveidis vyras, vyriausias iš viso būrio.— Tuojau pa- 
matysite, kas čia ne taip! Nagi duokit man aną raktą, jis čia tiks 
kaip nulietas! 

Vyras ėmėsi siurblio ir neįtikimai greit atsuko jo viršų. Bakste- 
lėjo pirštu į tarpinę po dangteliu. | 

— Stai, - pasakė rimtai tarsi chirurgas praktikantams,-— štai 
kas čia ne taip. Praleidžia orą. Aš tai supratau vos išgirdęs jūsų 
variklį, kai buvote dar už mylios nuo šičia. 

— Na, ką gi,- tarė Polas.— Reikės pasikviesti ką nors, kad 
suremontuotų, užsakyti naują tarpinę. Tikriausiai praeis visa 
savaitė, kol ją pagamins. 

— Penketo minučių per akis, dalykiškai tarė ilgšis. 

Jis nusivožė nuo viršugalvio skrybėlę ir su akivaizdžiu pasi- 
tenkinimu išplėšė iš vidaus odinę juostelę, saugančią fetrą nuo pra- 
kaito. Išsitraukęs iš kišenės peiliuką, uždėjo ant odos siurblio 
dangtelį ir peiliuku išpjovė reikiamo dydžio skrituliuką. Paskui 
padarė jame skylutę, įdėjo naują tarpinę į vietą ir vėl surinko 
siurblį. Kiti susidomėję stebėjo jo darbą, padavinėjo reikiamus 
įrankius arba pasakinėjo kitiems, kokius reikia paduoti, žodžiu, visi 
stengėsi kuo nors prisidėti. Vienas nuvalė žalius ir baltus krista- 
lus nuo akumuliatoriaus laidų, kitas priveržė padangų ventilius. 

— Na, dabar pabandykit! pagaliau tarė ilgšis. 

Polas nuspaudė starterį, motoras iš karto užsivedė, suūžė ir 
tai pagreitindavo apsisukimus, tai vėl sulėtindavo priklausomai nuo 
to, kaip jis nuspausdavo akseleratorių. Polas pakėlė akis ir pamatė 

nepaprasto pasitenkinimo ir kūrybinio įkvėpimo kupinus vei- 
dus. 

Jis ištraukė iš piniginės dvi penkines ir ištiesė ilgšiui. 

— Užteks ir vienos,- pasakė tas ir rūpestingai sulankstęs 
banknotą įsidėjo į viršutinę mėlynų darbinių marškinių kišenę. Jo 
veide pasirodė ironiška šypsena. 

— Pirmieji pinigai, mano uždirbti per pastaruosius penketą 
metų. Gal, sakau, reikėtų juos įrėminti, ar ką? 

Jis pažvelgė į Polą iš arčiau, tarytum prisiminęs, kad, be mo- 
toro, dar yra ir žmogus. 

— Atrodote man lyg kažkur matytas. Kuo jūs dirbat? 

Nuojauta pakuždėjo Polui nesakyti savo tikrųjų pareigų. 

— Turiu nedidelę bakalėjos parduotuvę, - pamelavo jis. 

— Gal jums reikia nagingo berno? - 

— Kol kas ne. Reikalai nekaip klojas. 

Bet žmogus jau krebždeno kažką pieštuku ant popieriaus 
skiautės, pasidėjęs ją ant kapoto, ir dusyk pradūrė, pieštukui pa- 
taikius į plyšį. 

— Stai... Stai mano pavardė. Jei turite automobilių, aš kaip 
tik tas, kuris neleis jiems sustoti. Prieš karą aštuonerius metus 
išdirbau gamykloje mechaniku, o jei ko ir nesuprantu, pagaunu 
žaibiškai.— Jis ištiesė popiergalį Polui.- Kur ruošiatės jį pasidėti? 

Polas įkišo raštelį į permatomą kišenėlę savo piniginėje, kur 
buvo vairuotojo teisės. 

— Pasidėsiu čionai, kad visada matyčiau.-— Jis paspaudė ranką 
ilgšiui ir linktelėjo visiems kitiems.- Dėkui. : 

Variklis traukė užtikrintai, ir persiritęs per kalvos viršūnę, Po- 
las bemat atsidūrė prie Ailiumo gamyklų vartų. Sargas pamojavo 
jam iš savo bokštelio, pasigirdo zumerio zyzimas, ir didžiuliai me- 
" taliniai vartai ilgėliausiais smaigais nusagstytu viršumi iš lėto 
prasivėrė. | 

Jis privažiavo prie dar vienerių storų vidinių vartų, spustelėjo 
klaksoną ir klausiamai žvilgtelėjo į siaurą langelį plytų sienoje, už 
kurio sėdėjo kitas sargas. 

Vartai žlegėdami pakilo į viršų, ir Polas privažiavo prie savo 
kontoros pastato. 

Jis užlipo į viršų, žengdamas kaskart per dvi pakopas — tai 
buvo jo vienintelis fizinis pratimas — atsirakino dvigubas duris į 
kambarį, kur sėdėdavo Katarina, o paskui ir savąsias. 

Katarina tik probėgšmiais žvilgtelėjo jo pusėn, kai jis ėjo pro 
šalį. Ji atrodė labai nusiminusi. Kitoje kambario pusėje, ant 
minkštasuolio, kuris jau buvo tapęs lyg ir jo nuosavybe, kiurksojo 
Badas, įsmeigęs buką žvilgsnį į grindis. 

— Kuo galiu padėti? — paklausė Polas. 

Katarina atsiduso. 

— Badui reikia darbo. 

— Badui? Juk jam moka ketvirtą pagal dydį atlyginimą visa- 
me Ailiume. Aš negalėčiau pasiūlyti tiek, kiek jis gauna tvarkyda- 
mas sandėlius. Man regis, Badai, tu tiesiog varai Dievą į medį. 
Būdamas tavo metų, nė pusės tiek neuždirbdavau... 

— Man reikia darbo, - prabilo Badas.-— Bet kokio. 

„ — Nori įgelti Valstybės naftos tarybai, kad paaukštintų tave? 
Žinoma, dėl akių galiu pasiūlyti trupučiuką daugiau, nei gauni da- 
bar, bet turi prižadėti, kad manęs neapmausi. 

— Aš netekau darbo,- niūriai pakartojo Badas.— Mane at- 
leido. 

Polas apstulbo. 

— Nejaugi? Kaip čia dabar — nei iš šio, nei iš to? Pašlijusi 
dorovė? O kaipgi tas daikčiukas, kurį tu išradai, kad... 

— Stai čia šuo ir pakastas.— Bado balse skambėjo sumišusios 
išdidumo ir sielvarto gaidelės.— Daikčiukas veikia. Puikiai atlie- 
ka savo darbą, Badas sutrikęs šyptelėjo.— Nepalyginamai geriau 
negu aš. 

— Ir susidoroja su visomis užduotimis? 

— Puikiausiai. Toks jau nuostabus, neįkainojamas daikčiukas. 

— Ir per jį tu pats likai be darbo? 

— Ne aš vienas. Be darbo liko net septyniasdešimt du žmonės, — 
pasakė Badas, dar giliau nugrimzdamas minkštasuolyje.— Tokių pareigų, 
kurias aš turėjau, nebėra. Fit — ir išgaravo, jis garsiai spragtelėjo pirš- 
tais. 

Polas puikiausiai įsivaizdavo, kaip kadrų skyriaus viršininkas 
kompiuterio klaviatūroje surenka Bado tarnybos kodą, ir po kele- 
to sekundžių kompiuteris pateikia jam septyniasdešimt dvi korte- 
les tų, kurie užsidirbdavo pragyvenimui atlikdami tokį pat darbą 
kaip Bado, darbą, kurį dabar taip puikiai nudirba mašina, andai 
sukurta paties Bado. Nuo šiol visoje šalyje mašinos, tvarkančios 
kadrų reikalus, bus sureguliuotos taip, kad buvusias Bado parei- 
gas laikytų netinkamas žmogui. Skylučių ir įkarpėlių derinys, 
anksčiau mašinoms atstojęs Badą, nuo šiol nebereikalingas: įkišus 
mašinon, jis tučtuojau būtų išspjautas atgal. 

— P-128 nebereikalingi, niūriai tarė Badas.— Be to, vietų 
nėra nei aukščiau, nei žemiau. Sutikčiau ir su žemesnėm parei- 
gom, sakykim, P-129 ar net P-130, bet jokių šansų — visos vietos 
aliai vienos užimtos. 

Katarina turėjo atsivertusi dirbančiųjų sąrašą ir jau spėjo 
peržiūrėti visus numerius. 

— P-225 ir P-226 — tepalų inžinieriai,— tarė ji, - bet abi šias 
pareigas užima daktaras Rozenau. 

— Taip, iš tikrųjų, — patvirtino Polas. 

Ką ir kalbėti, Badas tikrai atsidūrė velniškai kvailoje padėtyje, 
ir Polas nesumojo, kaip jam pagelbėti. Mašinos žinojo, kad Ailiu- 
mo gamyklos jau turi tepalų inžinierių, ir antro jokiu būdu neleis 
priimti. Net ir pakeitus Bado kortelę tepalų inžinieriaus kortele, 
mašinos ją vis tiek atmestų. 

Kaip dažnai mėgdavo sakyti Kroneris, griežčiausias apdairu- 
mas — vienintelis patikirfias valstybės ramstis. Taigi mašinos kas- 
kart iš naujo vartė, dėliojo ir tikrino didžiausias kortelių šūsnis 
ieškodamos, bene aptiks kokį tinginį, veltėdį ar šiaip netyčia paliktą 
klaidą. 

— Tu juk žinai, Badai, kad nuo manęs tai visai nepriklauso, m 
nuoširdžiai apgailestaudamas tarė Polas.— Mano žodis juk nieko 
nereiškia, kai sprendžiama, ką ir kur priimti. 

— Jis tai žino, - pasakė Katarina.- Betgi reikia kur nors kreip- 
tis, ir mudu pagalvojome, kad jūs galbūt geriau išmanote, kaip tai 
padaryti arba su kuo pakalbėti. 

— Man tiesiog kailis kaista, — tarė Polas. Ir kurių galų išvis 
reikėjo tave brukti į tą naftos pramonę? Juk tu užsigimęs konstruk- 
torius. 

— Anot jų, aš kaip tik neturiu tam jokių gabumų,- niūriai 
atsiliepė Badas.-— Tai įrodė tyrimai. 

Taip apie testų rezultatus bylojo jo nelemtoji kortelė. Visi jo 
gabumai buvo pažymėti joje — galutinai ir neatšaukiamai, tad 
ginčytis būtų buvę beprasmiška. 

— Bet juk tu išradėjas, tu puikiai konstruoji,- tarė Polas, 
tr, velniai rautų, darai tai šimtąsyk kūrybingiau negu visi labės asai. 

Labė, arba Valstybinė mokslo tyrimų ir išradimų laboratori- 
ja, buvo sukurta karo laikais kaip gabiausių šalies mokslininkų ir 
išradėjų būstinė. 

— Tau net nemoka už tavo išradimus, nors dirbi daug geriau 
už juos. Na, kad ir telemetrinis naftotiekio įtaisas, tavasis auto- 
mobilis arba dabar vėl toji baidyklė naftos perpylimo bazėje... 

— O testai tvirtina, kad aš tokių gabumų neturiu,- niūriai 
tarė Badas. 

— Todėl mašinos ir sako ne,- pridūrė Katarina. 

— Tikriausiai jos teisios, - tarė Badas.- Jau ir aš pats greit 
pradėsiu tuo tikėti. 

— Gal tau vertėtų pasimatyti su Kroneriu?— suabejojo Polas. 

— Bandžiau, bet nepavyko prasiveržti pro užkardą — turiu 
omeny jo sekretorę. Pasakiau jai, kad dė! darbo, 0 ji ėmė ir pa- 

skambino į kadrų skyrių. Tenai mano kortelė akimoju buvo per- 
leista per mašinas — padėdama ragelį ji nutaisė liūdną veidą ir 
pasakė, kad Kroneris nieko nepriims visą mėnesį. 

— O gal tavo universitetas gali padėti? — tarė Polas.—- Gal tos 
mašinos, kuri apdorojo tavuosius testus, vamzdeliai buvo 
sugedę?- Jis kalbėjo pats nelabai tikėdamas tuo, ką sako. Bado 
padėtis tikrai beviltiška: anot vieno prieštvaninio anekdoto, visos 
kortos išties seniai mašinų rankose. 

— Kaipgi, parašiau jiems. Prašiau iš naujo patikrinti mano 
sugebėjimus. Nepaisant to, kad atsakiau į klausimus kitaip, rezul- 
tatai liko visiškai tokie pat. Va, pasigrožėkit,-— jis numetė ant 
Katarinos stalo skiautę languoto popieriaus.— Pasiunčiau jiems 
tris skirtingus laiškus ir visus tris kartus gavau štai po tokį 
atsakymą. 

— Uhu,- liūdnai tarė Polas, su pasidygėjimu žvelgdamas į ge- 
rai pažįstamą blanką. Tai buvo vadinamasis “Gabumų ir laimėjimų 
profilis“, išduodamas visiems koledžo absolventams kartu su di- 
plomu. Pats diplomas iš esmės nereiškė nieko, o tas į grafas su- 
skirstytas popiergalis — viską. Kai žmogus baigdavo mokslus, 
mašina iš buvusio studento pažymių ir kitų rodiklių nubrėždavo 
kreivę — vadinamąjį profilį. 

Bado kreivė buvo labai aukšta teorijos srityje, bet žema — ad- 
ministravimo, o dar žemesnė — kūrybos grafoje. Ji šokinėjo čia 
aukštyn, čia žemyn per visą puslapį iki pat paskutinės padalos 
—" Asmeninės savybės". Kažkokiais bevardžiais, paslaptingais vie- 
netais mašinos išmatuodavo kiekvieno absolvento asmenines sa- 
vybes ir įvertindavo jas kaip aukštas, vidutines arba žemas. Saky- 
kim, Bado asmeninės savybės, anot to popiergalio, buvo labai 
vidutinės. Skiriant absolventą kur nors dirbti, visi tos kreivės taškai 
būdavo išreiškiami skylutėmis ir įkarpėlėmis asmeninėje 
dirbančiojo perfokortelėje. 

— Na, ką gi, ačiū ir už tiek, — netikėtai tarė Badas, susišluo- 
damas nuo stalo savo popierius, tarytum susidrovėjęs, jog silpnu- 
mo akimirką ėmė guostis savo bėdomis pašaliniams žmonėms: 

— Viskas bus gerai, pamatysi, tarė Polas ir stabtelėjo tarp- 
dury.- Kaip tau su pinigais? 

— Jie palieka mane dirbti dar kelis mėnesius, kol bus įrengta 
nauja technika. Be to, man sumokėjo premiją už išradimą. 

— Na, ačiū Dievui, nors šį tą gavai už tai. O kiekgi? 

— Penkis šimtus. Tai didžiausias apdovanojimas šiais metais. 

— Sveikinu. O jį pažymėjo tavo kortelėje? 

Badas prisikišo savo kortelę prie akių ir pasisukęs į langą ėmė 
apžiūrinėti perforatoriaus pažymėtus ženklus. 

— Gal va šita velnio skylpalaikė ir reiškia tą apdovanojimą? 

— Ne, tai žymė apie skiepus nuo raupų,- tarė Katarina, 
dirstelėjusi jam per petį.— Aš irgi tokią turiu. 

— Ne ta, o kita, šalimais, trikampė. 

Suskambo Katarinos telefonas. 

— Klausau!- ji pasisuko į Polą.— Kažkoks daktaras Finertis 
prie vartų prašosi įleidžiamas. 

— Jeigu jis nori išlenkti su manim vieną kitą taurelę, pasaky- 
kit, kad palauktų vakaro. 

— Jis sako, kad nori pamatyti gamyklą, o ne jus. 

— Na, tai įleiskite. 

— Ten, prie vartų, šiuo metu trūksta žmonių, paaiškino Ka- 
tarina.— Vienas iš sargų apsikrėtė gripu, todėl svečio nebus kam 
lydėti. 

Tam nedaugeliui lankytojų, kuriuos įleisdavo į gamyklų 
teritoriją, buvo griežtai įsakyta tenai vaikščioti tik su palydovais, 
kurie paprastai parodydavo svečiams vos vieną kitą įdomesnį 
objektą. Palydovai ginkluoti ir švenčiausia jų pareiga stebėti, kad 
niekas neprisiartintų prie gamybos valdymo mechanizmų ir jų 
nesugadintų. 

Toji tvarka užsiliko dar nuo karo laikų ir pokario riaušių, 
tačiau buvo reikalinga ir dabar. Nepaisant sabotažą baudžiančių 
griežtų įstatymų, retsykiais vis dar atsirasdavo piliečių, pasiryžusių 
ką nors imti ir sugadinti. Tiesa, Ailiume tokių dalykų nepasitaikė 
jau daugelį metų, tačiau Polas girdėjo pranešimų iš kitų gamyklų, 
pavyzdžiui, apie lankytoją Sirakūzuose, kuris atsinešė primityvią 
bombą portfelyje, apie senutę iš Bufalo, kuri, atsiskyrusi nuo 
lankytojų grupės, sugrūdo savo skėtį į labai svarbų mechanizmą... 
Žodžiu, panašių dalykų vis dar nutikdavo, tad Kroneris reikalavo, 
"kad pašaliniai gamyklų teritorijoje nė sekundės neliktų vieni, be 
priežiūros. Tuo labiau kad sabotuotojais tapdavo kuo įvairiausi 
žmonės, o vieną kartą, kurį, savaime suprantama, stengtasi kuo 
rečiau minėti, į mašinas kėsinosi net labai aukštas pareigūnas. Anot 
Kronerio, niekada negali žinoti, kam šaus į galvą ką nors iškrėsti. 

— Nair velniai nematė! Finertį galima įleisti be apsaugos, — 
tarė Polas.-— Juk tai senas Ailiumo darbuotojas! 

— Direktyvoje nurodyta niekam išimčių nedaryti, - paprieš- 
taravo Katarina. Nors direktyvų buvo tūkstančiai, ji visas jas 
mokėjo atmintinai. 

— "Tegu sau eina. 

— Klausau, pone. 

Polui pasirodė, kad Badas Kolhaunas seka jų pašnekesį gero- 
kai labiau susidomėjęs, negu pašnekesys iš tikro vertas — tarytum 

priešais jo akis būtų vykusi kvapą gniaužianti drama. Padėjusi 
ragelį Katarina tą jo degantį žvilgsnį klaidingai palaikė įsimylėjėlio 
susižavėjimu ir tučtuojau atsakė jam lygiai tokiu pat. 

— Sešios minutės, tarė Badas. 

— Kas šešios minutės? — nesuprato Katarina. 

— Sešios minutės kaip į balą, - paaiškino Badas.-— Tiek laiko 
prireikė vienam Žmogui įleisti pro vartus. 

— Na ir kas? 

— Jūs trise sugaišote po šešias minutes — judu ir dar sargas, 
iš viso — aštuoniolika žmogminučių. Velniai rautų, jį įleisti kaina- 
vo du dolerius. Kiek žmonių įeina pro vartus kasmet? 

— Apie dešimt žmonių per dieną,- tarė Polas. 

— Du tūkstančiai septyni šimtai penkiasdešimt aštuoni per me- 
tus,- patikslino Katarina. 

— Ir dėl kiekvieno leidimo kreipiasi į jus? 

— Paprastai tuo užsiima Katarina,-— atsakė Polas.- Tai suda- 
ro didžiąją jos darbo dalį. 

— Kiekvienam žmogui po dolerį — per metus susidaro net du 
tūkstančiai septyni šimtai, - priekaištingai palingavo galvą Badas 
ir mostelėjo ranka Katarinos pusėn.- Juokinga dėl tokio nieko 
švaistyti tiek pinigų. Jei yra nustatytos geležinės taisyklės, tai kodėl 
jų negalėtų vykdyti mašinos? Juk mąstyti tuomet visai nereikia, vei- 
kiama automatiškai. Galima net sukurti mašiną, kuri sugebėtų pada- 
ryti išimtį Finerčiui, ir vis tiek ji kainuotų ne brangiau kaip šimtą 
dolerių. 

— Kodėl gi, būna atvejų, kai net labai reikia pasukti galvą, — 
paprieštaravo Katarina. Sakykim, iškart užgriūva tiek visko, kad 
negali apsieiti be tam tikro ypatingo išmanymo ir patirties, o ką 
jau kalbėti apie kokią kvaišą mašiną. 

"Tačiau Badas jos jau nebeklausė. Jis kiek praskėtė rankas, tarsi 
rodydamas, kokio maždaug dydžio bus įrengimas, kuris ką tik gimė 
jo vaizduotėje. 

— Juk lankytojas gali būti arba šiaip koks prašalaitis, arba 
draugas, arba darbuotojas, arba smulkus valdininkėlis, arba dide- 
lis viršininkas. Taigi sargas spaudžia vieną iš penkių. mygtukų 
viršutinėje eilėje. Suprantat? Lankytojas atvyko arba paganyti akis, 
arba asmeniniu reikalu, arba ko nors tikrinti, arba darbo reika- 
lais. Taigi sargas spaudžia vieną iš keturių mygtukų antroje eilėje. 
Pulte yra dvi lemputės: raudona — neleisti, žalia — įleisti. Kad ir 
kokios būtų taisyklės, žybt!-- užsižiebia lemputė, ir sargui aišku, 
ką jis turi daryti. 

— O prie sargo būdelės galima būtų iškabinti taisykles, — 
pašaipiai tarė Polas. 

Įsismarkavusį Badą tie žodžiai paveikė lyg šalto vandens ki- 
biras. 

— Na, taip, iš lėto nutęsė jis, regimai nusivylęs. — Tikrai ne- 
blogai.— Buvo akivaizdu, kad, jo manymu, tik beviltiškas primity- 
vas galėjo pasiūlyti tokį dalyką. 

— Tiesiog siutas ima, — virpančiu balsu ūmai prabilo Katari- 
na.- Kokią jūs turite teisę čia lyg niekur nieko postringauti, esą 
kažkokia apkemžusi mašina gali atlikti mano darbą?! 

— Na ką tu, mieloji, aš juk kalbu visai ne apie tave. 

Katarina puolė į ašaras, o Polas kuo greičiau smuko į savo 
kabinetą, patyliukais uždarydamas duris. 

— Prie telefono jūsų žmona, netrukus selektoriuje suskam- 
bo trūkčiojantis Katarinos balsas. 

— Ačiū. Klausau, Anita. 

— Ar yra kokių naujienų iš Kronerio? 

— Ne. Iškart pranešiu tau, kai tik ką nors išgirsiu. 

— Tikiuos, jam patiko vakar vakaras? 

— Patiko, atrodo tikrai tikrai, patiko. 

— Finertis pas tave? 

— Jis bastosi po gamyklas. 

— Jei tu žinotum, kokią jis paliko vonią! 

— Mačiau, kaip visa tai vyko. 

— Jis užsirūkė gal keturias cigaretes ir visas jas pamiršo skir- 
tingose vietose: vieną paliko ant vaistinėlės, kitą ant palangės, 
trečią ant kriauklės, o ketvirtą — ant dantų šepetukų lentynos. Man 
buvo koktu pusryčiauti. Tegu jis greičiau išsinešdina. 

— Aš jam pasakysiu. 

— Ką tu ruošiesi kalbėti su Kroneriu? 

— Dar pats gerai nežinau. Juk neaišku, ką jis man pasakys. 

— Įsivaizduok, kad aš Kroneris ir lyg tarp kitko tau sakau: 
“Žinai ką, Polai? Taigi vieta Pitsburge vis dar laisva!" Ką tu jam 
atsakysi? 

Sis žaidimas jai niekada nepabosdavo, o Polui kiekvienąsyk 
reikėdavo kentėti sukandus dantis, kad ištvertų. Ji nuolat įsi- 
vaizduodavo esanti koks nors įtakingas asmuo ir versdavo Polą vai- 
dinti su ja dialogus. Paskui jo atsakymai būdavo be galo prieka- 
biai ir kritiškai vertinami, analizuojami, redaguojami ir kruopščiai 
tobulinami. Tikrieji jo pokalbiai su tikrais veikėjais, kuriuos ji taip 
mėgo vaidinti, nė iš tolo nebuvo panašūs į jos fantazijas, kuriose 
kaip ant delno galėjai matyti nebent tai, koks iš tikrųjų primityvus 
jos supratimas apie įtakingus žmones ir kiek ji teišmano, kaip tvar- 
komi svarbūs reikalai. 

— Nagi, pradėk,- paragino ji. 

— Sakai, Pitsburge, taip? — sulemeno Polas.- Dievulėliau 
brangus, nejaugi?! Tai puiku! Valio! 

— Ne, Polai, aš visai nejuokauju,-— tarė ji griežtai.— Na, tai 
ką tu jam atsakysi? 

— Brangioji, aš dabar užimtas. 

— Tiek to, gerai apgalvok viską ir man paskambink. O žinai, 
ką tu turi atsakyti jam, mano nuomone? 

— Verčiau jau aš tau vėliau paskambinsiu. 

— Na, gerai. Viso. Myliu tave. 

— Ir aš myliu tave, Anita. Viso. 

— Prie telefono daktaras Seferdas,- vėl pasigirdo Katarinos 
balsas. 

Polas pakėlė dar šiltą ragelį. 

— Kas atsitiko, Sefi? 

— Penkiasdešimt septintajame korpuse pastebėtas pažeidėjas! 
Atsiųskite čionai sargybą! 

— Juk tai Finertis! : 

— Pažeidėjas,- užsispyręs pakartojo Seferdas. 

— Nusiramink, Sefi. Ar tai Finertis? 

— Taip, bet tai nekeičia reikalo esmės. Visiškai nesvarbu, ko- 
kia jo pavardė. Jis šmirinėja čia be apsaugos, o jūs juk puikiai 
žinote, kaip tokius dalykus vertina Kroneris. 

— Aš leidau jam įeiti ir žinau, kad jis čia. 

— Per jus aš atsidūriau labai kvailoje padėtyje. 

— Nesuprantu jūsų? 

„— Juk už tuos korpusus atsakau kaip tik aš, o jūs siūlote man 
nepaisyti specialaus ir griežtai visiems privalomo įsakymo. Jei kas 
nors atsitiks, visas sprandines turėsiu aš susirinkti, ar ne? 

— Klausykit, Sefi, atsipalaiduokite pagaliau! Viskas gerai, už 
viską atsakau aš. 

— Kitaip tariant, jūs įsakote, kad leisčiau Finerčiui bastytis 
po gamyklą be apsaugos? 

— Visiškai teisingai. Aš jums tai įsakau. 

— Puiku. Tiesiog norėjau įsitikinti, ar teisingai jus supratau. 
Beringeris irgi niekaip negalėjo patikėti, todėl daviau jam paklau- 
syti mūsų pokalbio. 

— Beringeris?— nustebo Polas. 

— Taip, aš,- atsiliepė Beringeris. 

— Laikykite liežuvį už dantų, mielasis. 

— Kaip liepsite, viršininke, - bukai atsakė Beringeris. 

— Na, dabar jūs patenkintas, Sefi?— pasiteiravo Polas. 

— Manau, kad taip. Ar turėčiau suprasti, kad jūs leidote jam 
ir brėžinius braižyti? 

— Brėžinius? 

— Schemas. 

Staiga Polas pajuto pasielgęs neapgalvotai, tačiau nusprendė, 
kad jau vėlu taisyti padėtį. 

— "Tegu daro viską, kas tik šaus į galvą. Jam gali kilti neblogų 
idėjų. Na, dabar jau viskas? š 

— Jums geriau matyti, šefe, - ironiškai tarė Seferdas.— Ar ne 
taip, Beringeri? 

— Jam geriau matyti, - tokiu pat tonu patvirtino Beringeris. 

— Taip, man išties geriau matyti, - ramiai tarė Polas ir padėjo 
ragelį. 

Gretimame kambaryje Badas Kolhaunas vis dar teberamino 
Katariną. Jis kalbėjo kažką meilikaujamu pasaldintu balsu. Polas 
netyčia nugirdo keletą paskutinių žodžių. 

— Jei jau kalbėsime atvirai, - pasakė Badas, tai nedidelis 
daiktas ir jį pakeisti automatu! 

Ir Polas puikiausiai suprato, kurlink tą akimirką buvo nukreip- 
tas Bado smilius. 

DEVINTAS SKYRIUS 


FINERTIS, ko gero, aptiko nemažai įdomių dalykų Ailiumo 
gamyklose, nes užtruko tenai iki vėlyvos popietės, o kai pagaliau 
vis dėlto pasirodė prie Polo kabineto, Katarina iš netikėtumo net 
spygtelėjo. Mat jis tyliai atsirakino abejas jos kambario duris rak- 
tais, kuriuos tikriausiai užmiršo palikti gamykloje tada, prieš 
daugelį metų, išvykdamas į Vašingtoną. 

Polo kabineto durys buvo praviros, ir jis išgirdo štai tokį 
pokalbį: 

— Neieškokite savo patrankėlės, panele. Mano pavardė Finertis. 

Katarinos stalčiuje iš tikro kažkur mėtėsi pistoletas, nors, 
teisybė, be šovinių. Pagal seną, nuo anų laikų išlikusią instrukciją 
sekretoriai taip pat turėjo būti ginkluoti, nors, ko gero, tik vienas 
Kroneris rimtai žiūrėjo į šį potvarkį. 

— Neturite jokios teisės naudotis tais raktais, tarė ji ledi- 
niu balsu. 

— Kodėl jūs apsiverkusi? — paklausė Finertis. 

— Tuojau paklausiu, ar daktaras Proteusas gali jus priimti. 

— Nair ko dabar verkti? Ziūrėkite — nedega nė viena rau- 
dona lemputė, nezvimbia nė vienas zumeris, vadinasi, pasaulyje 
viešpatauja tvarka ir harmonija. 

„— Katarina, leiskite jį, - šūktelėjo Polas. 

Finertis įėjo ir prisėdo ant Polo stalo kraštelio. 

— Kas nutiko mis tvarkos saugotojai? — pasidomėjo jis. 

— Suiro sužadėtuvės. Na, ką ketini veikti? 

— Manau, būtų neblogai išlenkti po porą taurelių, jei tu, 
žinoma, šiandien nusiteikęs mane išklausyti. 

— Gerai, aš tik paskambinsiu Anitai ir įspėsiu, kad mudu 
pavėluosim vakarienės. 

Katarina pakvietė prie telefono Anitą, ir Polas pasakė žmonai, 
ką ruošiasi daryti. 

— Arjau apgalvojai, ką atsakysi Kroneriui, jei jis tau užsimins, 
kad vieta Pitsburge vis dar laisva? 

— Ne, visą dieną sukausi kaip vijurkas. 

— Tai va, o aš visą dieną vien apie tai galvojau ir... 

— Anita, aš jau turiu eiti. 

— Gerai. Myliu tave. 

— Ir aš myliu tave, Anita. Iki. 

Jis pažvelgė į Finertį. 

— Na tai ką — pirmyn? 

Jis jautėsi tarsi koks sąmokslininkas, ir nuo to gerokai pakilo 
nuotaika. Bendravimas su Finerčiu paprastai jį visuomet taip veik- 
davo. Finertį visada gaubė paslaptingumo skraistė, tarsi jam būtų 
žinoma daugybė tokių dalykų, apie kuriuos kiti bėdžiai net neįtaria. 
Tai buvo Žmogus, nuolat kažkur paslaptingai dingstantis ir turin- 
tis aibes tokių pat paslaptingų draugų. Iš tiesų Finertis leisdavo 
Polui tik pačiu akies krašteliu ir tik labai trumpai dirstelėti į 
menkutę dalelytę to, ką galima būtų vadinti jo keistenybėmis, ir 
tik sudarydavo įspūdį, kad patiki jam kai kurias savo paslaptis, jei, 
žinoma, jų iš viso turėjo. Tačiau Polui ir to visai pakako. Finertis 
tarsi užpildydavo tam tikrą tuštumą Polo gyvenime, todėl jis vi- 
suomet mielai sutikdavo nueiti kur nors išgerti su tuo akižara keis- 
tuoliu. 

— Ar galėsiu jus kur nors rasti, jei kas? — paklausė Katarina. 

— Ne, bijau, kad ne,- atsakė Polas. Šiaip jis ketino pasikviesti 
Finertį į klubą, o ten jį rasti buvo labai paprasta, tačiau keisto šišo 
pagautas, Polas nenorėjo drumsti paslaptingumo aureolės. 

Finertis atvažiavo šventiniu Anitos limuzinu, tačiau jie pali- 
ko jį stovėti prie gamyklų, o pasiėmė senąjį Polo kledarą. 

— Per tiltą, - sausai tarė Finertis. 

— Maniau, važiuosime į klubą, nustebo Polas. 

— Jei neklystu, šiandien ketvirtadienis. Nejaugi miesto valdžia 
nebesirenka ketvirtadieniais į klubą iškilmingų pietų kaip ank- 
sčiau? 

Miesto valdžia buvo vadinami įvairiose miesto įstaigose tar- 
naujantys valdininkai. Jie gyveno toje pačioje Irokėzo pusėje kaip 
Ailiumo gamyklų inžinieriai bei valdytojai, tačiau šių dviejų 
grupuočių santykiai buvo gana šalti ir nuo seno pilni slepiamos 
antipatijos. Sis skilimas, kaip ir daugelis kitų dalykų visuomenės 
gyvenime, prasidėjo dar karo metais, kai ekonominiai šalies pa- 
daliniai, siekdami kuo sparčiau tobulinti gamybą, susiliejo į vientisą 
monolitą. Tada ir iškilo klausimas, kas turi stoti prie ekonomikos 
vairo: biurokratai, biznio ir pramonės šulai ar karinės pajėgos. Biz- 
nio pasaulis ir biurokratija, anuo pavojingu metu kuriam laikui ap- 
dairiai susivieniję prieš kareivas, taip ir liko darbuotis išvien, tik 
vėliau, pavojui praėjus, gražią jų sąjungą ėmė graužti įtarumo ir 
pagiežos kirminas, nors vieni be kitų, kaip ir Kroneris su Baeriu, 
išsiversti nebegalėjo. 

— Ailiume beveik niekas nepasikeitė, - atsakė Polas.— Mies- 
to valdžia šiandien tikrai trauks tenai, kaip ir priklauso, bet nuvykę 
kiek anksčiau, laisvai užsiimtume staliuką bare. 

— Zinai, geriau jau užsiimkime lovytę leprozoriume. 

— Na, tiek to, braukiam tuomet Sodžiun. Tik aš užsimesiu ką 
nors patogesnio. 

Polas sustabdė mašiną dar neprivažiavęs tilto ir, iš bagažinės 
išsitraukęs striukę, apsivilko ją vietoje švarko. 

— O aš spėliojau, ar tu vis taip pat persirenginėji? Net ir 
striukė, kaip matau, ta pati. 

— Įprotis. 

— O ką apie tai pasakytų psichiatras? 

— Jis pasakytų, kad tai maištas prieš mano senį, kuris niekad 
niekur nesirodydavo be cilindro ir dviem eilėmis užsegamo smo- 
kingo. | 

— Manai, jis buvo šunsnukis? 0 

— Iš kur galiu žinoti, kas buvo mano tėvas? Zinyno “Kas yra 
kas?" leidėjas apie tai išmano gal net daugiau už mane: juk senio 
beveik nematydavau namuose. 

Jie jau važiavo Sodžiaus puse. Kažką ūmai prisiminęs, Polas 
spragtelėjo pirštais ir pasuko į šoninę gatvelę. 

— Trumpam užbėgsiu policijos skyriun. Palauksi, gerai? 

— Kas nutiko? 

— Visai iš galvos išgaravo. Kažkas iš lentynėlės nušvilpė ma- 
no pistoletą, o gal ir aš pats jį pamečiau, nežinau. 

— Važiuok toliau. 

— Aš tik trumpam... 

— Tai aš jį paėmiau. 

— Tu?! Kuriem galam jis tau? 

.— Tiesiog pamaniau, ar nebūtų gerai imti ir nusišauti,— tarė 
Finertis visai ramiai, lyg apie paprasčiausią dalyką.— Netgi buvau 
atlaužęs gaiduką ir apžiojęs vamzdį. Pralaikiau jį taip geras dešimt 
minučių. 

— Kur jis dabar? 

— Kažkur Irokėzo dugne,- Finertis lyžtelėjo lūpas.— Valgy- 
damas pietus visą laiką jutau metalo ir alyvos skonį burnoje. Suk 
kairėn. 

Polas jau buvo įpratęs ramiai klausytis štai tokių šiurpą kelian- 
čių savo bičiulio kalbų. Būdamas su Finerčiu jis mėgdavo apsimesti, 
kad jam artimos ir suprantamos tiek šviesios, optimistiškos, tiek 
niūrios to žmogaus fantazijos, tarytum ir jis pats būtų buvęs širdyje 
nepatenkintas šiaip jau gana ramiu ir užtikrintu savo gyvenimu. 
Beje, Finertis dažnai ir stebėtinai ramiai kalbėdavo apie 
savižudybę, greičiausiai vien dėl to, kad jam tiesiog patikdavo po- 
stringauti tokia šiurpulius varinėjančia tema. Jei jis būtų tikrai 
norėjęs pasidaryti galą, tai jau seniai būtų anam pasauly. 

— Manai, kad aš beprotis? — paklausė Finertis. 

Jis aiškiai tikėjosi iš Polo daug smarkesnio jausmų proveržio. 

— Tiesiog anas nevilties priepuolis tau dar nepraėjo, štai ir 
viskas. 

— Kaži, kaži. 

— Nesunkiai galėtų pagelbėti psichiatras. Yra vienas labai ne- 
blogas Olbanyje. 

Finertis liūdnai papurtė galvą. 

— Jis vėl sugrąžins mane į vidurį, o aš noriu likti kiek įmanoma 
arčiau ribos, nors ir neperžengdamas jos. Tenai gali pamatyti ai- 
bes įdomiausių dalykų, kurių niekada neįžvelgsi neišsimušęs iš pu- 
siausvyros. 

Jis vėl papurtė galvą. 

— Tai didžiuliai, neįsivaizduojami dalykai. Žmonės prie ribos 
juos pamato pirmieji. 

Finertis padėjo ranką Polui ant peties, ir tas turėjo per jėgą 
nugalėti ūmai kilusį norą kuo greičiau dumti nuo jo kur akys ma- 
to. 

— Štai kaip tik ta vietelė, kur mudviem reikia, - pagaliau tarė 
Finertis.— Pastatyk mašiną čionai. 

Jie apvažiavo keletą kvartalų ir dabar atsidūrė vėl prie pat til- 
to, šalia to salūno, kur Polas andai pirko viskį. Nemalonių prisi- 
minimų spiriamas, jis būtų mielai paieškojęs kokios nors kitos 
užeigos, tačiau Finertis jau spėjo išlipti iš mašinos ir žengė salūno 
link. 

Polui kiek palengvėjo pamačius, kad gatvėje ir salūne kone 
tuščia: galima buvo viltis, jog pasiseks nesutikti tų, kurie stebėjo 
vakarykštę sceną. Hidranto irgi nesimatė, tik iš toli, nuo Edisono 
parko pusės, aidėjo muzika, tarsi duodama ženklą, kad šiuo metu 
visi susispietę tenai. 

— Eli, jūsų priekinis žibintas iškultas, - tarė žmogus, kyštelėjęs 
galvą pro salūno duris. 

Polas skubiai praėjo pro jį net nepažvelgęs. 

— Dėkui,- burbtelėjo. 

Tačiau pasivijęs Finertį tvankioje salūno prieblandoje, Polas 
nejučia atsisuko norėdamas geriau įžiūrėti tą žmogų. Jo liemuo 
buvo striukas, nugara plati, sprandas storas ir raudonas, 0 už ausų 
blykčiojo metalinės akinių auselės. Polui dingtelėjo, kad tai tas pats 
tipas, aną vakarą sėdėjęs šalia senio Herco, žmogynas, kurio sūnui 
neva ką tik suėjo aštuoniolika. Polas prisiminė, kad pasidavęs jį 
tada apėmusiai panikai, labai neapdairiai pažadėjo šnektelėti dėl 
jo sūnaus su kadrų skirstymo valdybos direktoriumi Matisonu. Gal 
jis nepažino Polo? Polas šmurkštelėjo paskui Finertį į atskirą 
kabiną tamsiausiame salūno kampe. 

Dručkis šypsodamasis atsisuko. Pro neregėtai storus jo akinių 
stiklus akių visai nebuvo matyti. 

— Prašom, prašom, daktare Proteusai!- šūktelėjo jis.— Ne 
kasdien gali pasitarnauti jūsų padėties žmogui. 

Polas apsimetė jo neišgirdęs. Jis bukai spoksojo į Finertį, ku- 
ris vis maišė ir maišė šaukšteliu cukrų cukrinėje. Ant stalo pribyrėjo 
baltų kristalėlių, ir Finertis išsiblaškęs ėmė piršto galu juose 
braižyti matematinį begalybės ženklą. 

— Zinai, iš šio susitikimo aš tikėjausi, ko gero, to paties, ko 
tikimasi iš visų ilgai geistų susitikimų, — kad pasimačius su tavimi 
visi galvosūkiai kažkokiu stebuklingu būdu išsispręs savaime, ir ma- 
no mintys ims tvarkingai plaukti viena kuria vaga, - ūmai prabilo jis. 

Kai Finertis štai taip atlapaširdiškai prašnekdavo apie vieną 
kurį iš nedaugelio savo prisirišimų, Polui darydavosi nejauku. Be 
to, savo jausmams išreikšti jis vartodavo žodžius, kurie Polui nie- 
kada nebūtų atėję į galvą kalbant apie draugą: “meilė", “prisi- 
rišimas", “geisti", “ilgesys" ir panašiai — visi tie žodžiai, kuriuos 
taip mėgsta jauni ir nepatyrę įsimylėjėliai. Bet čia nebuvo nė šešėlio 
homoseksualizmo, o vien archaiška draugystės išraiška lūpose 
priešginos Žmogaus, gyvenančio tokiu metu, kai daugelis vyrų la- 
biau nei mirties bijo nors trumputėlę akimirką pasirodyti švelnūs 
ar jausmingi. 

— Man rodos, aš jo irgi laukiau tarsi kokio atgimimo ar 
panašiai, —- atsiliepė Polas. 

— Bet tokiais atvejais labai greit įsitikini, kad seni draugai vi- 
so labo tik seni draugai, ir tiek — jie nebūtinai išmintingesni arba 
pranašesni už kitus. Na bet, velniai rautų, nepaisant nieko, aš pa- 
siutusiai džiaugiuos vėl tave matydamas. 

— Kabinas aptarnaujame tik nuo aštuonių!-— šūktelėjo jiems 
barmenas. 

— Aš atnešiu,- pakilo Finertis.— Ko tau? 

— Burbono su vandeniu. Paprašyk, kad labiau atskiestų. Ani- 
ta lauks mūsų po valandos. 

Netrukus Finertis sugrįžo nešinas dviem aukštomis stikli- 
nėmis. 

— Ar vandens įpylė?— paklausė Polas. 

— Cia ir taip pakankamai vandens, Finertis delnu nubraukė 
nuo stalo cukraus kruopeles.— Dėl visko kalta vienatvė, - pridūrė 
jis, tarsi tęsdamas nutrauktą pokalbį.— Vienatvė ir nesugebėjimas 
"priklausyti kokiam nors klanui. Juk anais senais laikais aš čia iš 
proto kraustydavausi nuo vienatvės ir maniau, kad galbūt Va- 
šingtone geriau, juk vyliausi rasiąs tenai begalę Žmonių, kuriais 
kadaise žavėjausi ir kurie traukė mane. Tačiau Vašingtone gal 

dešimtsyk blogiau nei Ailiume, Polai. Išvien buki, pasipūtę, savi- 
mi patenkinti, be trupinio vaizduotės ar humoro jausmo žmogynai. 
O moterys, Polai, moterys! Vien nykios pilkos pačiukės, tarsi 
pelėsiai mintančios savo vyrų šlovės ir jėgos syvais. 

— Bet paklausyk, Edai,- šypsodamas tarė Polas.- Juk jie vis 
dėlto gana malonūs žmogeliai. 

— O kas nemalonus? Nebent aš. Tačiau mane siutina vadina- 
masis jų pranašumas, toji prakeikta hierarchija, kuri vertina žmo- 
nes lygindama juos su mašinomis ir šitaip sudaro sąlygas iškilti pa- 
tiems neįdomiausiems ir pilkiausiems. | 

— Stai ir vėl ateina! — sušuko prie durų stovėjęs akiniuotis. Iš 
tolo pasigirdo sutartinai žengiančių kojų dunksčiojimas į grindinį 
ir duslus didžiojo būgno bumbsėjimas. Tie balsai vis garsėjo, artėjo, 
paskui pasigirdo švilpukas, ir dūdų orkestras driokstelėjo kažkokią 
trankią melodiją. 

Polas ir Finertis nuskubėjo prie durų. 

— Kas jie?— stengdamasis perrėkti triukšmą, paklausė Finertis 
žmogaus su storo stiklo akiniais. 

Tas nusišypsojo. 

— Paslaptis. Manau, jie nenori, kad kas nors tai žinotų. 

Procesijos priekyje, apsuptas keturių trimitininkų, aprengtų 
rytietiškais drabužiais, rimtu veidu žengė senis su turbanu ir 
pūstomis kelnėmis, ištiestose rankose nešdamas didžiulę dramblio 
iltį, išraižytą mįslingais simboliais. Jam iš paskos žirgliojo cirko 
galiūnas, nešdamas dideliausią vėjyje besiplaikstančią kvadratinę 
vėliavą, o aplinkui jį — gal tuzinas ryškiaspalviais skarmalais 
apsikarsčiusių arabų. Iš tolo atrodė, kad visas paaiškinimas — toji 
vėliava. Jos kampuose abrikosų spalvos fone švytėjo keturios žalios 
pelėdos, o per vidurį buvo matyti keturios eilutės rašmenų, deja, 

"niekam nesuprantamų — arba jau seniai užmirštų, arba ką tik 
sugalvotų. Toliau žygiavo dūdų orkestras, grojantis rytietišką 
melodiją. Pritvirtintos prie dūdų ir trimitų kabalavo gairelės su 
pelėdos atvaizdu, o užrašas dėl visa ko, matyt, tam atvejui, jei kas 
jo nesuspės perskaityti vėliavoje, buvo dar sykį pakartotas ant 
didžiulio, gal dvylikos pėdų skersmens būgno, vežamo karučiais. 

— Valio!- tyliai tarė žmogynas storo stiklo akiniais. 

— Kodėl jūs juos sveikinate? — paklausė Finertis. 

— Arjums neatrodo, kad kas nors privalo tai padaryti? Ypač, 
jei tas, kuris neša iltį yra Lukas Lubokas. 

— Nebloga pramoga,- linktelėjo galva Finertis.—- O ką tai 
reiškia? 

— Paslaptis. Jei ji paaiškėtų, nebebūtų paslaptis. 

— Atrodo, jis čia svarbiausias. 

— Iltis svarbesnė. 

Procesija pasuko už kampo, švilptelėjo švilpukas ir muzika nu- 
tilo. Netrukus gatvės gale vėl kažkas sušvilpė, ir viskas prasidėjo 
iš naujo, tik šį kartą žygiavo škotiškais sijonėliais pasipuošęs 
dūdmaišių orkestras. 

— Parke vyksta procesijų konkursas, - paaiškino akiniuotis.— 
Taip ir žygiuos valandų valandas. Geriau eime vidun, išlenksim po 
taurelę. 

— Mūsų sąskaita, ar ne?— pasidomėjo Finertis. 

— O kieno gi kito? | 

— Palaukit,— tarė Polas, - atrodo, bus kažkas įdomaus. 

Iš šiaurinio kranto pusės atbirbė kažkoks automobilis ir ėmė 
lyg pašėlęs pypsėti kelią užtvėrusiai procesijai. Isteriškas klakso- 
no kvarksėjimas ir dūdmaišių spygčiojimas ilgai nenorėjo vienas 
kitam nusileisti. Dvikova baigėsi tik tada, kai paskutiniai dūdmai- 
šininkai pagaliau dingo už posūkio. Polas pernelyg vėlai pažino au- 
tomobilio vairuotoją ir nespėjo laiku pasislėpti: pro priekinį stiklą 
nustebusiomis ir šiek tiek smerkiančiomis akimis į jį dėbsojo 
Seferdas. Paskui sutrikęs lyg pamojavo, lyg mostelėjo ranka ir 
pravažiavo pro šalį. Pro užpakalinį mašinos langą spoksojo mažos 
Beringerio akutės. 

Polas nusprendė neteikti jokios reikšmės šiam įvykiui. Jis 
įsitaisė kabinoje su dručkiu, o Finertis nuėjo atnešti gėrimų. 

— Kaip jūsų sūnus? — pasiteiravo Polas. 

— Sūnus, daktare? — nustebo dručkis.— Ak, taip, žinoma, ma- 
no sūnus. Sakėte, kad šnektelėsite dėl jo su ponu Matisonu, ar 
ne? Tai ką gi pasakė gerasis Matisonas? 

— Aš jo dar nemačiau. Kažkaip nepavyko sutikti. 

— Matisonas, Matisonas... Po sniego luobu — ledo širdis... De- 
ja, deja... Nebėra jokio reikalo su juo šnekėtis, daktare. Su mano 
berniuku jau viskas aišku... 

— Tikrai? Džiaugiuosi tai girdėdamas. 

— Taigi. Jis pasikorė šįryt. Virtuvėje. 

— O Viešpatie! 

— Taigi. Aš pakartojau jam žodis žodin, ką jūs man sakėte va- 
kar, ir viskas pasirodė taip beviltiška, kad vargšelis nebeištvėrė. 
Matyt, tai geriausia išeitis. Mūsų čia per daug. Na! Išgeriam! Jūs 
baigiate išlaistyti savo viskį. 

— Kas čia darosi?-— pasigirdo Finerčio balsas. 

— Tiesiog papasakojau daktarui, kad mano sūnus, nebematy- 
damas jokio tikslo gyvenime, ėmė ir pasidavė šį rytą — užsinėrė 
kilpą iš lygintuvo laido. 

Polas prisidengė ranka akis. 

— O Dieve, koks siaubas! —- suvaitojo jis. 

Akiniuotis žvilgtelėjo į Finertį su nuostaba ir kartu su įniršiu. 

— Se tau kad nori! Kurių velnių aš pradėjau visa tai? Verčiau 
gurkštelėkit, daktare, ir suimkit save į rankas. Neturiu aš jokio 
sūnaus ir niekada neturėjau.- Jis pakratė Polui ranką.- Girdite? 
Tai gryni pramanai. 

— Kodėl iki šiol dar nesuknežinau kvailos jūsų makaulės?!-— 
stodamasis iš savo kėdės dusliai prašvogždė Polas. 

— Ogi todėl, kad turi sėdėti čia kaip prikaltas, - tarė Finer- 
tis, jėga sodindamas Polą atgal į vietą. Jis pastatė gėrimus ant sta- 
lo. 

— Atleiskite,- tarė akiniuotis Polui.—- Tiesiog norėjosi 
žvilgtelėti, ką gali supersmegenys. Koks jūsų intelekto koeficien- 
tas, daktare? 

Ir iš Klaje bet Eucio žmogaus intelekto koeficientas, toks, 
kokį nustatydavo valstybinis visiems privalomas klasifikacinis tes- 
tas, kabojo viešai iškabintas Ailiumo policijos skyriuose. 

— Na ką gi, tęskite toliau, tarė Polas piktai.— Patyrinėkite 
mane dar truputį. Man tai žiauriai patinka. 

— Jei norite ištirti, kokie Žvėrys gyvena anapus upės, pasirin- 
kote netikusį objektą bandymams. Tai netipiškas, keistas gyvūnas, — 
paaiškino Finertis akiniuočiui. 

— Juk jūs taip pat inžinierius? 

— Buvau, kol neišėjau. 

Žmogynas atrodė priblokštas. 

— O, tai nepaprastai įdomu, jei tik judu manęs nemaustote. 
Vadinasi, ir tarp jūsų yra nepatenkintų? 

— Kol kas mes pažįstam tik du,- atsakė Finertis. 

— Žinote ką? Tam tikra prasme gal būtų buvę geriau, jei 
nebūčiau jūsų sutikęs. Daug patogiau opoziciją laikyti visiškai be- 
veide, vienoda ir siaubingai neteisia mase. O dabar turėsim užteršti 
savo mąstymą išimtimis. 

— Kuo gi jūs pats save laikote? — su pašaipa pasiteiravo Po- 
las.— Viršvalstybiniu Sokratu, ar kokį galą? 

— Mano pavardė Lašeris, dvasiškasis tėvas Džeimsas Dž. 
Lašeris, R-127 ir VM-55. Kapelionas. Dirbu Restauracijos, urba- 
nizacijos ir remonto asociacijoje. 

— Pirmasis numeris — protestantų pastoriaus, o ką reiškia tas 
VM?- paklausė Finertis. 

— Visuomenės mokslai, - paaiškino Lašeris.- Skaičius 55 — 
antropologijos magistras. 

— Ką gali veikti antropologas mūsų laikais?— apstulbęs 

paklausė Polas. 

— Ogi tą patį, ką ir šventikas su tokiu kilometriniu numeriu 
— tapti visuomenės veikėju, bambekliu, keistuoliu, o galbūt net 
biurokratu. 

Lašeris kurį laiką susidomėjęs žvilgčiojo čia į Polą, čia į Finertį. 

— Jus aš pažįstu, jūs daktaras Proteusas. O jūs? 

— Finertis. Evardas Fransis Finertis, filosofijos daktaras, ka- 
daise VK-002. 

— Juk tai nepaprastai retas numeris — net su dviem nuliais 
priekyje!- apstulbo Lašeris.- Pažinojau keletą su vienu nuliu, bet 
su dviem nepasisekė sutikti nė sykio. Jūs aukščiausios kvalifikaci- 
jos Žmogus, su kuriuo man kada nors yra tekę štai šitaip draugiškai 
šnekučiuotis. Net jeigu pats Romos popiežius sumanytų atidaryti 
savo kromelį šioje šalyje, tai būtų tik vienu punktu aukščiau už 
jus, R serijoje, savaime suprantama. Jo numeris būtų R-001. Aš 
kažkur girdėjau, kad šis numeris iš tikro saugomas jam, nepaisant 
mūsų vyskupų purkštavimo. Mat jie patys būtų nieko prieš gauti 
tą numerį. Itin subtilūs niuansai, ar ne? 

— Jie galėtų jam duoti neigiamą numerį,- tarė Polas. 

— Galvą guldau, ir vyskupai kaipmat užsimanytų tokio pat. 
Mano stiklinė jau tuščia. 

— O kodėl jūs žmones anapus upės pavadinote opozicija? — 
pasidomėjo Polas.— Jūsų nuomone, jie tarnauja šėtonui, ar ne? 

— Ne, kodėl gi, kam tie kraštutinumai? Aš tik noriu pasakyti, 
kad jūs pakankamai aiškiai pademonstravote, kiek maža erdvės pa- 
liekat dvasinės srities darbuotojams, bent jau daugeliui iš jų. Dar 
prieš karą kaliau savo parapijonims į galvas, kad svarbiausias da- 
lykas jų gyvenime — dvasinis ryšys su Dievu, o vaidmuo, sakyki- 
me, ekonomikoje, palyginti su tuo šventu ryšiu — vieni niekai. O 
jūs dabar išstūmėte juos iš ekonomikos ir iš pačios rinkos. Zmonės, 
bent jau daugelis iš jų, apsidairė ir pamatė, jog tai, kas jiems liko, 
tėra kone apskritas nulis, riestainio skylė. Siaip ar taip, daug 
mažiau, negu trokšta jų sielos. Mano stiklinė vėl tuščia. 

Lašeris atsiduso. 

— Tai ko gi jūs norite?— varė jis toliau. — Kartų kartas jie bu- 
vo pratinami pagrindiniu gyvenimo varikliu laikyti konkurenciją 
ir rinką, produktyvumą ir ekonominę naudą, nuolat pavydžiai dai- 
rytis į savo kaimynus ir draugus, o čia staiga — pokšt!- ir visas 
tas buvęs tvirtas ir saugus pagrindas gražiausiai plaukia jiems iš 
po kojų. Jie nebegali ne tik rungtyniauti, jiems nebeleidžiama būti 
naudingiems! Visa jų kultūra nuėjo šuniui po uodega! Mano 
stiklinė vėl tuščia. 

— Aš ką tik ją pripildžiau, - pareiškė Finertis. 

— Ak, iš tiesų! Jūs jau-suspėjote...— Lašeris ėmė susimąstęs 
siurbčioti viskį. - Tiems išmuštiems iš pusiausvyros žmonėms rei- 
kia ko nors, ko bažnyčia negali jiems duoti, arba jie nebesugeba 
priimti to, ką siūlo jiems bažnyčia. Juk ir ji, ir Biblija moko ten- 
kintis tuo, ką turi, o žmonės tvirtina, kad to aiškiai per maža, ir 
mano galva, jie teisūs. 

— Jeigu jiems taip patiko senoji sistema, tai kurių galų jie vis 
verkšlendavo ir buvo nepatenkinti savo darbu, nors jį turėjo? — 
įsiterpė Polas. 

— Na va, pagaliau mes priartėjome prie to, kad viskas 
prasidėjo dar labai seniai, o ne po šio karo. Iš tikrųjų galbūt bėda 
ne ta, kad žmonės liko be darbo, o ta, kad jie pasijuto niekam ne- 
reikalingi ir visiškai bereikšmiai. Kada nors progai pasitaikius 
užsukite bibliotekon ir peržvelkite kad ir Antrojo pasaulinio karo 
laikraščius bei žurnalus. Jau ir tada būdavo daug ir dažnai kalba- 
ma apie tai, kad karą laimėjo tie, kurie geriausiai išmanė gamybą 
— tie, kurie išmanė, one tie, kurie stovėjo prie staklių. Ir 
baisiausia tai, kad tuose žodžiuose nemaža tiesos. Juk net ir tada 
didesnioji dalis gamintojų nelabai nutuokė ką nors esmingiau nei 
apie įrengimus, su kuriais dirbo, nei apie produkciją, kurią gami- 
no. Taigi nors jie ir dalyvavo gamyboje, tačiau taip, kad jų vidinis 
"aš" negalėjo būti patenkintas. Na, o paskui prasidėjo visas tas jo- 
markas, tarsi belaukiant Kalėdų senio. 

— Ką jūs turite omeny?-— nesuprato Polas. 

— Nagi visus tuos reklaminius straipsnelius apie puikią, 
pažangią, tiesiog nuostabią Amerikos sistemą ir apie tai, kaip 
inžinieriai ir valdytojai padarė Ameriką didžią. Prisiskaitęs tos 
rašliavos galėjai manyti, kad tai inžinieriai bei valdytojai davė An:e- 
rikai viską, kad miškai, upės, iškasenos, kalnai ir nafta — visa tai 
jų darbas. 

Keista, bet viduramžių kryžiaus žygių dvasia atgijo kaip tik 
valdytojų ir inžinierių sluoksniuose, tarsi konstravimas, gamyba ir 
skirstymas būtų buvęs nelyg koks šventasis karas. Juk visas tas 
pasakėles apie tam tikro tipo žmonių pranašumą sukūrė masinės 
informacijos priemonės ir reklamos biurai, pasamdyti populiarin- 
ti didįjį biznį dar senaisiais laikais, kai jis, sprendžiant iš visko, 
anaiptol nebuvo populiarus. Įdomiausia, kad šiandien valdytojai 
ir inžinieriai patys visa širdimi patikėjo tais visiškai beprasmiais, 
nors ir skambiais žodžiais, kuriuos kadaise sugalvojo jų pirmtakų 
tamtyč samdyti žmonės. Vakar dienos pramanai šiandien jau tam- 
pa religija. 

— Na gerai,- tarė Polas,- bet jūs turėsite sutikti, kad per 
karą jie nemažai nuveikė. 

— Kalbos nėra!- nė nebandė prieštarauti Lašeris.- Tai, ką 
jie darė karo pramonei, išties buvo panašu į kryžeivių 
pasiaukojimą, bet, - Lašeris gūžtelėjo pečiais, lygiai taip pat au- 
kojosi ir visi kiti. Net aš. 

— Jūsų pasiklausius atrodo, kad valdytojams ir inžinieriams 
išties nėra ko laukti nieko gero,— tarė Polas.— O ką jūs manote 
apie mokslininkus? Man regis... 

— Apie juos neverta nė burnos aušinti, - nekantriai nutraukė 
jį Lašeris.— Jie tiesiog plečia žinojimo ribas. Juk pats žinojimas 
nėra blogis, svarbu tai, kam jis panaudojamas. 

Finertis susižavėjęs pakraipė galvą. 

— Taigi kaip mes trumpai pavadintume dabartinę padėtį?— 
tarė jis. 

— Tai pats baisiausias klausimas,- paaiškino Lašeris.-— Ir 
pagrindinė priežastis, kodėl aš tiek geriu. Beje, tai mano paskutinė 
stiklinė. Nemėgstu prarasti sąmonę. Geriu, nes bijau. Tikrai esu 
šiek tiek įsibauginęs, todėl man daug gerti nereikia. Situacija pri- 
brendo, džentelmenai, netrukus pasirodys netikras mesijas. Kai jis 
ateis, bus pralietas kraujas. 

— Mesijas? ' 

— Anksčiau ar vėliau atsiras kas sugebės apdumti visų tų 
žmogelių vaizduotę kokia nors nauja magija. Jos pagrindas bus 
pažadai grąžinti jausmą, kad tu reikalingas, kad tu naudingas ir šį 
tą reiški, žodžiu, paprasčiausią žmogišką orumą, po šimts pypkių. 
Sistema pakankamai gudri, todėl gaudo panašios potencijos 
žmones ir bruka už grotų neva už sabotažą. Bet kada nors kam 
nors vis tiek pavyks išlikti nepastebėtam tiek laiko, kad galėtų su- 
burti rimtą sąjūdį. 

Polas, įdėmiai stebėjęs Lašerį, nusprendė, kad jo ne tik ne- 
baugina atgimimo idėjos, bet, priešingai, yra jam labai prie širdies. 

— Nair kas tada?— paklausė Polas. Užsivertęs išmaukė vis- 
kio likučius, ir jam į dantis barkštelėjo ledo gabalėliai. Tai buvo 
jau antra stiklinė, bet jam siaubingai norėjosi dar. 

Lašeris truktelėjo pečiais. 

— Perkūnas žino. Pranašavimas — velniškai slidus i ir pavojin- 
gas amatas. Geriausiai gal pati istorija, nors ir retrospektyviai, pa- 
rodo mums, kokia logiška paprastai būna kad ir pačių baisiausių 
maišalienių baigtis. 

— Tai kaip vis dėlto su tomis pranašystėmis? -— įsiterpė Finer- 
tis. 

— Na ką gi, aš manau, kad didžiausia klaida — viešai iškabinti 
sąrašą, kuriame juodu ant balto pažymėtas kiekvieno piliečio in- 
telekto koeficientas. Mano nuomone, pirmiausias dalykas, kuris 

visai logiškai gali šauti į galvą būsimiesiems maištininkams — tai 
išmušti visus, kurių intelektas aukštesnis negu, sakykim, 110. Jei 
aš gyvenčiau anoje upės pusėje, laikyčiau visus sąrašus su intelek- 
to koeficientais po devyniais užraktais, o tiltus per upę susprog- 
dinčiau. 

— Po 110 ateis eilė tų, kurių intelekto koeficientas 100, pas- 
kui — 90 ir taip toliau, ar ne?— įsiterpė Finertis. 

— Visai gali būti, - sutiko Lašeris.— Siaip ar taip, kas nors 
labai panašaus. Zodžiu, viskas ir vienoje, ir kitoje šiuo metu 
sąlygiškai nusistovėjusių demarkacijos linijų pusėje seniai pribren- 
dę baisiam karui. Reikia pasakyti, kad svarbiausias dabartinės san- 
tvarkos principas “tas geresnis, kuris smegeningesnis" vietoj se- 
nojo “tas geresnis, kuris turtingesnis" gali tapti ir pagrindine karo 
dingstimi. Juk nei viena, nei kita negali patenkinti tų, kurių, kaip 
sakoma, ištekliai daugiau nei riboti. Proto kriterijus, žinoma, ge- 
riau nei turto, tačiau tiktai štai tiek, ir Lašeris smiliumi atmata- 
vo gal šešioliktąją savo nykščio nago dalį. 

— "Tai, ko gero, pati griežčiausia hierarchija, kokią tiktai gali- 
ma sugalvoti,- tarė Finertis.— Kaip dabar imsi ir padidinsi savo 
intelekto koeficientą? 

— Taigi, - pritarė jam Lašeris.-— Ir svarbiausia, kad ji grindžia- 
ma visai ne proto pajėgumu apskritai, 0 proto pajėgumu tik tam 
tikrose srityse. Negana, kad žmogus protingas — jis dar turi būti 
protingas tik viena, iš viršaus nustatyta ir tam viršui naudinga lin- 
kme, dažniausiai — valdymo ir inžinerinės kūrybos plotmėje. 

— Arba susirasti tokį sutuoktinį, — įsiterpė Finertis. 

— Jūs, be abejo, teisus — seksas vis dar pajėgus paguldyti ant 
menčių bet kokias socialines struktūras, - sutiko Lašeris. 

— Zodžiu, dideli papai vis dar taip pat be vargo atveria visas 
"duris, — patikslino Finertis. 

— Na, ką gi, gana smagu žinoti, kad nors šis tas išliko nepakitę 
per amžius, ar ne taip?-— šyptelėjo Lašeris. 

Išgirdęs bruzdesį prie baro, jis kyštelėjo galvą iš kabinos 
pasižiūrėti, kas ten darosi. 

— Ei!-—- šūktelėjo jis.— Lukai Lubokai, eikšekit prie mūsų. 

Lukas, tas iš pažiūros be galo rimtas ir susikaupęs senis, per 
procesiją nešęs dramblio iltį, pasuko prie jų. Eidamas jis pasku- 
bomis gurkšnojo savo alų ir nervingai dirsčiojo į laikrodį. Jis visas 
buvo apsipylęs prakaitu ir sunkiai šnopavo, tarsi ką tik nubėgęs 
netrumpą distanciją. 20 pažastimi jis nešėsi pasikišęs nemažą ru- 
dan popieriun suvyniotą ryšulį. 

Polas veltui apsidžiaugė galėsiąs iš arčiau patyrinėti egzotiškus 
Luboko apdarus. Deja, kaip ir visi teatriniai kostiumai, įspūdingas 

atrodė jis tik iš tolo. Iš arčiau akis badė medžiagos pigumas ir pra- 
stumas, spalvoti stikliukai ir ryškios rėksmingos spalvos. Prie juos- 
mens kabantis neva brangiaisiais akmenimis nusagstytas durklas 
iš tikrųjų buvo išpjautas iš faneros. Jo rankeną puošė pelėdos at- 
vaizdas. Zydros Luboko palaidinės priekis buvo papuoštas karve- 
lio kiaušinio dydžio stikliniais rubinais saulės pavidalo apsoduo- 
se, rankogalius ir išblukusių žalių turkiškų kelnių apačią puošė 
apyrankės su mažyčiais vario skambalėliais, o ant užsirietusių 
auksaspalvių kurpių galų tupėjo po mažą pelėdikę. 

— Lukai, jūs puikiai atrodote,- tarė Lašeris. 

Luko akys džiaugsmingai blykstelėjo, tačiau jis, be abejo, bu- 
vo pernelyg svarbus asmuo ir per daug skubėjo, kad atsilieptų į 
pagyras. 

— Na kąjūs, ką jūs, - kukliai tepasakė jis.— Man reikia sku- 
biai pasiruošti paradui su Parmos gvardiečiais. Manęs jau laukia, 
turiu kuo skubiau pasikeisti aprangą, o kažkoks nevisprotis 
užsirakino tupykloje ir aš negaliu persirengti.— Jis neramiai 
apsidairė.— Gal leistumėt mane į savo kabiną ir užstotumėt? 

Jie praleido Luką į tamsiausią kabinos kampą. Polas pajuto 
savo akis godžiai ir valiūkiškai dairantis moterų. 

"Tuo tarpu Lukas trenksmingai sviedė ant stalo diržą su fane- 
riniu durklu ir, kažką murmėdamas sau po nosimi, ėmė 
nusirenginėti. Pigiais blizgučiais spindinti krūva vis augo. Iš tolo 
ji atrodė visai verta atsidurti prie vaivorykštės galo*. 

Trumpam pamiršęs moteris, Polas dirstelėjo į Luką ir buvo 
sukrėstas ką tik įvykusios permainos. Priešais jį stypsojo apgai- 
lėtinas žmogelis susiglamžiusiais, toli gražu nebenaujais ir ne 
pačiais švariausiais apatiniais. Jis regimai apsunko, susitraukė ir 
pakumpo, pasidarė nuolankus bei tylus ir vengė akimis sutikti kie- 
no nors žvilgsnį. Kažkaip nekantriai, su keistu goduliu jis išvyniojo 
rudo popieriaus ryšulį ir ištraukė iš ten šviesiai žydrą aukso gijų 
pynėmis papuoštą gvardiečio uniformą purpurine juosta apsiūtais 
kraštais. Jis užsitempė kelnes, apsiavė juodas pušnis ir užsivilko 
švarką su pūpsančiais didžiuliais epoletais. Lukas vėl tarytum at- 
gijo, jam beregint grįžo ankstesnė didybė. Prisisegęs kardą jis vėl 
pasidarė be galo orus. 

Suvyniojęs į rudąjį popierių kostiumą, kurį ką tik nusimetė, 
paliko jį pas barmeną ir mojuodamas iš makštų ištrauktu kardu 
išskubėjo į gatvę. 

Pasigirdo švilpukas, ir Parmos gvardiečiai suglaudę gretas lei- 
dosi jam iš paskos — į šaunius žygdarbius nuostabioje pasakų 


* Turimas omeny seniau daugely tautų paplitęs tikėjimas, kad vaivorykštės 
galas rodo, kur pakastas lobis. Vert. 

šalyje, apie kurią žmonės, susispietę ant šaligatvių, galėjo tik 
spėlioti. 

— Nekalti burtai, prieštvaninis šamanizmas,- nusijuokė 
Lašeris.—- Kalbėkit ką norit apie tą savo hierarchiją, tačiau Lu- 
kas, nors jo intelekto koeficientas vos aštuoniasdešimt, turi titulų, 
palyginti su kuriais Karolis Didysis atrodytų kaip koks vaikėzas 
virėjo parankinis. Tačiau tie dalykai šiais laikais gana sparčiai ne- 
tenka reikšmės visiems, išskyrus keletą štai tokių lukų lubokų. 
Kortų nameliai griūva su baisiu trenksmu.- Jis atsistojo.— Nebe- 
pilkite man daugiau.- Jis pabeldė į stalą.— Bet vieną gražią dieną, 
džentelmenai, kai kas duos jiems kur suleisti dantis — galbūt į jus, 
O gal ir į mane. 

— Ar tai mes duosime jiems kur suleisti dantis? — pasiteiravo 
Polas. Jis pajuto, kad liežuvis visai nebeklauso. 

— Ne, jūs kaip tik būsite tas, į kurį jie suleis dantis. — Lašeris 
uždėjo ranką Polui ant peties.— Ir dar. Norėčiau, kad suprastumėt: 
žmonėms tikrai rūpi, kaip toliau gyvens jų sūnūs, ir kai kas iš jų 
tikrai pasikaria iš nevilties. 

— "Tai labai sena tiesa, kaip ir pats gyvenimas, atsakė Polas. 

— Nair kas? 

— Ogi tas, kad prasti popieriai. Aš anaiptol nelinkęs džiūgauti 
dėl to, kas čia darosi. 

— Jūs pasiryžęs tapti naujuoju mesiju? — pasiteiravo Finertis. 

— Kartais man atrodo, kad būtų visai neblogai juo tapti, bet 
tik savigynos tikslais. Antra vertus, tai patikimas būdas praturtėti. 
Visa bėda, kad mane labai lengva palenkti į kurią nors pusę. Tie- 
siog džiaugsmu nesitveriu, jei man kas nors įperša kokią nuomonę. 
O tai visai netinka mesijui. Be to, kur matyta, kad juo būtų toks 
neišvaizdus ir dar apyžlibis storulis? Ir -aš visai nemoku elgtis su 
žmonėmis. Atvirai kalbant, minia mane gerokai erzina, ir manau, 
kad nelabai sugebu šitai nuslėpti. — Jis kiek pačeksėjo liežuviu. — 
Man tikriausiai reikia uniformos, kad pagaliau suvokčiau, kas de- 
das mano galvoje ir kas esu iš tikrųjų. 

— Arba kokių dviejų, kaip Lukui Lubokui,- įsiterpė Polas. 

— Neblogai ir dvi. Bet tai absoliutus maksimumas, kurį gali 
leisti save gerbiantis žmogus.- Lašeris sriūbtelėjo iš Polo boka- 
lo.- Tai ką, labanakt? 

— Išgerkite dar,- pasiūlė Finertis. 

— Ne. Nuoširdžiai sakau. Nemėgstu nusitašyti. 

— Na ką gi. Bet aš norėčiau su jumis dar kada nors susitikti. 
Kur galėčiau jus rasti? 

— Daugiausia tai šičia.— Jis užrašė savo adresą ant popierinės 
servetėlės. — Arba pamėginkit štai čia.— Prisikišęs artyn jis įdėmiai 

pažvelgė Finerčiui į akis.- Žinote ką? Gerai nusiprauskite ir pui- 
kiausiai tiksit į mesijus. 

Finertis atrodė apstulbęs ir jo visai neėmė juokas. 

Lašeris paėmė nuo baro kietai virtą kiaušinį ir sukūlė jį 
paridenęs per pianolos klaviatūrą. Paskui žengė pro duris į 
vakarėjančią gatvę. 

— Jis nuostabus, ar ne?— susižavėjęs tarė Finertis. Jo akys 
nuo salūno durų iš lėto nukrypo į Polą, ir tas matė, kaip jose 
šmėkštelėjo nusivylimo ir nuobodžio šešėlis: buvo aišku, kad Fi- 
nertis susirado naują draugą, šalia kurio Polas atrodo bėdinas ir 
pilkas. 

— Ką dar užsisakysit, džentelmenai? — paklausė maža apskri- 
tutė, bet dailiai nutekinta tamsiaodė padavėja. 

Ji laukė atsakymo, įsmeigusi akis į be garso mirgantį televi- 
zorių. Iš visko sprendžiant, garso čia išvis niekada neįjungdavo — 
tik vaizdą. Labai susijaudinęs jaunuolis ilgu sportiniu švarku 
blaškėsi po ekraną, iš viso spėko pūsdamas didžiulį saksofoną. 

Į salūną ėmė plūsti lankytojai — šiek tiek atsikvėpti ir atsigai- 
vinti vienas po kito ėjo ryškiaspalviais kostiumais pasidabinę 
eitynių dalyviai, kartu atsinešdami visuotinio nerimo ir sujudimo 
jaudulį. Smulkutis muftijaus* rūbais apsivilkęs didelių ir stebėtinai 
protingų akių, vaikinas atsirėmęs alkūnėmis į stalą Polo ir Edo ka- 
binoje, nepaprastai susidomėjęs stebėjo televizoriaus ekraną. 
Netikėtai jis pasisuko į Polą. 

— Kaip jūs manot, ką jisai groja? 

— Atleiskit, nesupratau. 

— Na, tas vyrukas ekrane — kaip vadinasi melodija? 

— Taigi nieko negirdėti. 

— Tai va, - tarė vaikinas nekantriai.— Tas ir yra. Atspėkite 
vien iš vaizdo. 

Polas gal minutę susiraukęs spoksojo į ekraną, linguodamas 
saksofonistui į taktą ir mėgindamas iš ritmo nustatyti, kokia tai 
daina. Netikėtai jo galvoje tarsi kas trakštelėjo ir jis išgirdo 
melodiją taip aiškiai, lyg kas būtų įjungęs televizoriaus garsą. 

—"Rožės pumpuras",- tarė Polas.— Daina vadinasi “Rožės 
pumpuras". 

Jaunikaitis ramiai nusišypsojo. 

— Sakote, “Rožės pumpuras", ar ne? Gal šiaip sau, dėl juo- 
ko, eitume lažybų? Aš, pavyzdžiui, manyčiau, kad tai — mmm... 
na, tiek to, “Mėnulio rojus". 

— Iš kiek? 


* Musulmonų dvasininkas. Vert. 

Jaunikaitis nužvelgė Polo striukę ir paskui, kiek nustebęs — 
brangius batus ir kelnes. 

— Gal iš dešimties? 

— Na, gerai, iš dešimties. Dievaži, esu tikras, kad tai “Rožės 
pumpuras". 

— Ką jis sako, Alfi? — šūktelėjo barmenas. 

— Jis tvirtina, kad “Rožės pumpuras", o aš — kad “Mėnulio 
rojus". Įjunk garsą. 

Pasigirdo paskutiniai “Mėnulio rojaus" akordai, saksofonis- 
to veidas persikreipė nuo įtampos ir dingo iš ekrano. Barmenas 
susižavėjęs mirktelėjo Alfiui ir vėl pasuko garso reguliatorių. 

Polas ištiesė Alfiui dešimtinę. 

— Sveikinu. 

Alfis be jokio kvietimo įsitaisė jų kabinoje. Primerkęs akis ir 
leisdamas iš nosies dūmus jis stebėjo, kas dedasi ekrane. 

— Na, o ką groja dabar? 

Polas nusprendė susikaupti ir atgauti prarastus pinigus. Jis 
įdėmiai žvelgė į ekraną ir neskubėjo, stengdamasis laimėti laiko. 
Dabar buvo matyti visas orkestras, ir Polas, tegu ir tikras, kad tei- 
singai atspėjo melodiją, vis dirsčiojo čia į vieną, čia į kitą 
muzikantą. 

— Tai kažkas labai labai sena,- pagaliau tarė jis.- "Žvaigždžių 
dulkės". 

— "Taigi jūs kertate lažybų iš dešimtinės, kad tai “Žvaigždžių 
dulkės“? 

— Kertu. 

— Kas tai, Alfi? — šūktelėjo barmenas. 

Alfis bakstelėjo nykščiu Polo pusėn. 

— O jis nekvailas. Sako, “Žvaigždžių dulkės". Ir aš žinau, 
kodėl jam taip atrodo. Jis teisingai atspėjo, kad dalykas senas, tik 
pavadinimą ne tą pasakė. “Zydroji dainelė"— štai kaip vadinasi 
melodija. 

Vyrukas užjaučiamai dirstelėjo į Polą. 

— Tai ne taip paprasta,— tarė jis ir spragtelėjo pirštais. 

Barmenas pasuko garso reguliatorių, ir barą pripildė “Zydro- 
sios dainelės" garsai. 

— Nuostabu!- tarė Polas ir pasisuko į Finertį laukdamas pri- 
tarimo, tačiau Finertis sėdėjo nugrimzdęs savo mintyse ir vos pa- 
stebimai krutino lūpas, tarytum įsivaizduodamas, jog su kažkuo 
šnekasi. Nors Alfis elgėsi triukšmingai ir iššaukiamai, Finertis, re- 
gis, jo net nepastebėjo. 

— Įsimiklinau,— kukliai tarė Alfis.— Kaip ir visa kita. Jei pa- 
kankamai ilgai ką nors darai, paskui net pats nustembi, kaip tau 

gerai išeina. Net negalėčiau jums dorai visko paaiškinti. Tarsi ko- 
kia nauja juslė būtų atsiradusi — jauti, ir tiek. 

Padavėja, barmenas ir keletas lankytojų pritilo gaudydami 
kiekvieną Alfio žodį. 

— Esama čia ir šiokių tokių paslapčių, - kalbėjo toliau Al- 
fis.— Reikia žiūrėti ne į tai, ką išdarinėja tas vaikinas su triūba, o 
į būgnininką. Šitaip pagauni pagrindinį ritmą. Daugelis stebi 
pučiamuosius. O gal jie kaip tik groja variacijas? Bet ne bėda, visų 
tų gudrybių galima išmokti. Be to, reikia pakankamai gerai pažinti 
instrumentus — kaip jais grojami aukšti ir kaip žemi garsai. Tačiau 
ir to dar negana.- Jo balse pasigirdo išdidaus paslaptingumo 
gaidelės.— Sakytum kas nematomas šnipšteli tau teisingą atsakymą. 

— Jis ir klasiką atspėja,- suskubo pranešti barmenas. — 
Matytumėt, ką jis išdarinėjo čia sekmadienio vakarą, kai grojo 
bostoniškis orkestras. 

Aflis nekantriu judesiu išsipešė iš pakelio cigaretę. 

— Na, na, kaipgi — klasiką,— tarė jis nepatenkintas ir rūsčiai 
susiraukęs tučtuojau be užuolankų išklojo Polui visas jį graužusias 
abejones dėl savo paties talento.— Taigi kad man paprasčiausiai 
sekėsi aną sekmadienį. Juk visai nežinojau jų repertuaro. Gali nors 
ant ausų atsistoti, neatspėsi melodijos iš kūrinio vidurio. Be. to, ir 
išmokti jų repertuarą sunku — juk kartais visus metus ar net dve- 
jus lauki, kol vėl išgirsti tą patį kūrinį.— Jis persibraukė ranka akis, 
tarytum prisimindamas valandų valandas, praleistas prie ekrano.— 
Spoksai spoksai, kaip jie be atvangos džyrina kaskart vis ką nors 
kita. Ir tokių senienų iškapsto! 

— Sunku, ar ne?- tarė Polas. 

Alfio antakiai šovė į viršų. 

— Zinoma, nelengva, kaip ir visa kita. Nelengva būti geriausiam. 

— Cia visokia smulkmė irgi bando tuo užsiimti, bet jiems toli 
gražu iki Alfio, - tarė barmenas. 

— Jie gerai įsimiklina atpažinti vieną kokį kūrinį ir veikia mit- 
riai, - paaiškino Alfis.— Pavyzdžiui, kai pasirodo koks naujas 
kūrinys ir jo dar niekas nėra girdėjęs. Stai tada jie ir nugriebia 
grietinėlę. Repertuaro tie bėduliai neturi, todėl ir verčiasi — kar- 
tais geriau, o kartais ir visai be nieko lieka. 

— Jūs iš to gyvenate?-— pasiteiravo Polas. Jis nesugebėjo 
paslėpti susierzinimo balse ir nuo to jam tik dar labiau sugedo nuo- 
taika. 

— Na, taip, šaltai atsakė Alfis.— Tai mano profesija. Dole- 
ris vienur, dešimt centų kitur... 

— Dvidešimt dolerių trečiur,- įgėlė Polas. Nuo to jam, regis, 
šiek tiek palengvėjo. 

Barmenas suskato šildyti atmosferą. 

— Kurį laiką Alfis buvo vienintelis šios srities specialistas, ar 
ne, Alfi?— guviai įsiterpė jis į pokalbį. 

— Taigi. Bet dabar norinčių aiškiai per daug. Geriausia, kai 
šiuo darbu verčiasi dešimt, na, daugiausia dvidešimt vaikinų, o 
mūsų dabar yra jau gal pora šimtų. Manim buvo pradėjusi domėtis 
armija ir RURA, todėl ėmiau dairytis kokio tinkamo užsiėmimo. 
Keisčiausia, kad visai nieko nenumanydamas dariau visus tuos da- 
lykus nuo pat kūdikystės. Man reikėjo iškart kaip reikiant šito im- 
tis. RURA!- niekinamai išspaudė jis, matyt, prisimindamas, kaip 
nedaug trūko, kad jis būtų atsidūręs Restauracijos, urbanizacijos 
ir remonto asociacijos daliniuose.- Armija!- pridūrė dar 
gaižesniu balsu ir nusispjovė. 

Pora kareivių ir visas būrys RURA darbininkų, girdėjusių, 
kaip Alfis nepagarbiai atsiliepė apie jų darbą, tik palingavo gal- 
vas, visiškai pritardami jo paniekai. 

Alfis vėl įsmeigė akis į ekraną. 

—"Vaikeli mano brangus",- tarė jis.— Naujiena. 

Alfis nuskubėjo prie baro, norėdamas iš arčiau patyrinėti or- 
kestro judesius. Barmenas, uždėjęs ranką ant garso reguliatoriaus, 
įdėmiai stebėjo Alfį. Siam kilstelėjus antakį, jis įjungdavo garsą. 
Pasiklausęs keletą sekundžių Alfis linktelėdavo, ir barmenas garsą 
nutildydavo. 

— Ką užsisakysit, vyručiai? — paklausė padavėja. 

— Hmmm...- numykė Polas neatitraukdamas akių nuo Al- 
fi0.— Na, sakykim... burbono su vandeniu. 

Jis dabar bandė vartyti akis ir pajuto, kad šios nelabai jo klau- 
so. 

— Airiško su vandeniu, burbtelėjo Finertis. — Nori valgyti? 

— Taip. Prašom atnešti porą kietai virtų kiaušinių. — Polo nuo- 
taika buvo puiki. Jis jautė glaudžius brolybės saitus, siejančius jį 
ne tik su tais, kas tuo metu buvo salūne, bet ir su visa žmonija, 
galbūt net visata. Jam dingojosi, kad jis tikras išminčius ir tuojau 
padarys kokį nors puikų atradimą. Ir štai jam toptelėjo:-— Dieve 
mano; Anita!.. 

— Kur Anita? 

— Namie. Laukia mūsų. 

Vos ne vos laikydamasis ant kojų ir murmėdamas sveikinimo 
žodžius visiems sutiktiesiems, jis ryžtingai patraukė prie telefono 
kabinos, kurioje vis dar tvyrojo ankstesnio jos lankytojo cigaro kva- 
pas. Iš ten jis paskambino namo. 

— Klausyk, Anita, aš negrįšiu pietų. Mudu su Finerčiu čia 
užsiplepėjom ir... 

— Viskas gerai, brangusis. Šeferdas man jau pranešė, kad tavęs 
nelaukčiau. 

— Seferdas? 

— Na, taip. Jis matė tave tenai ir sakė, kad visai nepanašu, 
jog skubėtum namo. 

— Kada tu su juo kalbėjai? | 

— Ojis dabar čia, pas mus. Atėjo atsiprašyti už vakar vakarą. 
Mes dėl visko jau susitarėme ir dabar neblogai leidžiame laiką. 

— Ar tu pasakei, kad mes ant jo nebepykstame? 

— Mudu, galima sakyti, kone radome bendrą kalbą. Jis sakė 
nerimaująs, kad tu nepasakytum ko nors bloga apie jį Kroneriui, 
o aš jau pasistengiau, kiek galėjau, įtikinti jį, kad tu kaip tik taip 
ketini pasielgti. 

— Ak, paklausyk, aš visai nesiruošiu šnekėti ką nors bloga apie 
jį Kroneriui... 

— Tai gi jo stilius. Su juo būtina kalbėtis jo kalba — kitos jis 
nesupranta. Aš priverčiau jį pažadėti, kad neskleis apie tave jokių 
apkalbų. Na, argi tu nesididžiuoji manim? 

— Zinoma, didžiuojuosi. 

— Tu privalai kaip reikiant prispausti jam uodegą, neduoti nė 
cyptelėti. 

— Uhu. 

— Na, o dabar tęsk ką pradėjęs ir gerai pasilinksmink. Tau 
visai naudinga retsykiais nutrūkti. 

— Tikrai taip. 

— Ir labai prašau, pasistenk įkalbėti Finertį kuo greičiau 
išsinešdinti. 

— Tikrai taip. 

— Na, argi aš graužiu tave? 

— Tikrai ne. 

— Puiku. O dabar eik ir pasistenk nusikaušti. Tai bus į sveikatą. 
Tik neužmiršk ko nors užkąsti. Aš myliu tave, Polai. 

— Ir aš myliu tave, Anita. | 

Jis padėjo ragelį ir pasisuko veidu į pasaulį, boluojantį už ap- 
rasojusio kabinos stiklo. Kartu su galvos svaiguliu jį užplūdo 
visiškai naujas, stiprus ir gaivinantis, tarytum iš pačių sielos gelmių 
iškilęs solidarumo jausmas. Tai buvo didelė visa apimanti meilė — 
pirmiausia, žinoma, va tiems paprastiems mažiems šio pasaulio 
žmogeliams, duok Dieve jiems sveikatos. Visą savo gyvenimą jis 
pragyveno tarsi uždarytas nuo jų geležiniame bokšte. Ir štai da- 
bar, šiąnakt, jis atėjo pas juos pasidalyti jų viltimis ir nusivylimais, 
suprasti jų siekius ir pamilti jų paprastų džiaugsmų ir žemiškų 
vertybių grožį. Stai čia, šiame upės krante, gyveno pati tikrovė. Po- 

las mylėjo šiuos niekuo nepasižyminčius žmones ir troško jiems 
padėti. Jis labai norėjo, kad jie žinotų, jog kai kas šiame pasaulyje 
jiems neabejingas ir stengiasi juos suprasti. Beje, Polas be galo 
geidė ir pats būti jų mylimas. 

Kai jis sugrįžo prie stalo, tenai kartu su Finerčiu sėdėjo dvi 
jaunos moterys. Polas tučtuojau pamilo ir jas. 

— Polai, noriu tave supažindinti su savo pussesere Agnese iš 
Detroito, - pasakė Finertis ir padėjo ranką ant kelių šalia sėdinčiai 
linksmai apkūniai rudaplaukei.- O čia,- tarė ranka rodydamas į 
prakaulią ir ne itin patrauklią brunetę,- tavo pusseserė Agnesė. 

— Labai malonu, Agnese ir Agnese. 

— Ar jūs toks pat trenktas kaip ir jis?— įtariai pasiteiravo ne- 
patrauklioji brunetė.-— Jeigu taip, tai man laikas namučio. 

— Polas — gerutis, tvarkingas, bet mėgėjas paužti amerikiečių 
berniukas,- paaiškino Finertis. | 

— Papasakokite man apie save,- karštai paprašė Polas. 

— Mano vardas visai ne Agnesė, o Barbara,- tarė brunetė.-— 
O jos — Marta. 

— Ką užsisakysite? — paklausė padavėja. 

— Dvigubą škotiško su sodos vandeniu,- tarė Marta. 

— Man irgi,- linktęlėjo Barbara. 

— Keturi doleriai už gėrimus damoms, pasakė padavėja. 

Polas padavė jai penkinę. 

— Jergutėliau!- šūktelėjo Barbara, pamačiusi Polo piniginėje 
pažymėjimą.— Taigi šis vyrukas inžinierius! 

— Judu iš anapus upės?— paklausė Marta Finerčio. 

— Mes dezertyrai. 

Merginos atšlijo ir atsirėmusios nugaromis į suolo atlošą su 
nuostaba žvelgė į Polą su Finerčiu. | 

— Trauk mane velniai, - pagaliau. prabilo Marta.—- Apie ką 
judu norite pasikalbėti su mumis? Aš studijavau algebrą aukštojoje. 

— Mudu paprasti vaikinai, - ėmė teisintis Polas. 

— Ką užsisakysite?— vėl tarsi iš po žemių išdygo padavėja. 

— Dvigubą škotiško su sodos vandeniu,- tarė Marta. 

— Man irgi,- linktelėjo Barbara. 

— Nagi eikš čionai ir spjauk į viską, — tarė Finertis, vėl prisit- 
raukdamas artyn Martą. 

Barbara vis dar sėdėjo atšlijusi ir įtariai žvelgė į Polą. 

— O ką judu veikiate čia? Atvažiavote pasišaipyti iš netašytų 
prastuolių? 

— Man čia patinka,- nuoširdžiai prisipažino Polas. 

— Juokus krečiate, ar ką? 

— Visai ne. Garbės žodis. Argi aš pasakiau ką nors užgaulaus? 

— Bet galvojate sau patyliukais. 

— Keturi doleriai už gėrimus damoms,- pasakė vėl priėjusi 
padavėja. | 

Polas vėl užmokėjo. Jis nesumetė, ką čia dar pasakius Barba- 
rai. Jis visai neketino jai meilintis. Jam tiesiog norėjosi, kad ji būtų 
draugiška, linksma ir nemanytų, jog jis įsivaizdina. Nė iš tolo. 

— Įteikdami inžinieriaus diplomą žmonių nekastruoja, — 
paaiškino Martai Finertis. 

— O būtų visai ne pro šalį, - atrėmė ji. — Nors daugelis berniukų, 
kurie atvyksta pas mus iš anapus, išties atrodo lyg kastruoti. 

— Jie vėlesnių laidų, - paaiškino Finertis.— Jiems galbūt jau 
nebereikia šito. 

Norėdamas sustiprinti draugišką ir intymią atmosferą, Polas 
paėmė vieną Barbaros stikliuką ir gurkštelėjo iš jo. Umai jam 
toptelėjo, kad vietoje brangaus škotiško viskio į taureles, kurios 
viena po kitos tarsi burtų lazdele mostelėjus radosi ant jų staliu- 
ko, pripilta rudai dažyto vandens. 

— Silpnokas,- numykė jis. 

— Gal manai, kad nualpsiu čia pat iš sumišimo?-— šokosi Bar- 
bara.— Išleisk mane. 

— Nereikia, prašau tavęs. Viskas gerai. Pabendrauk su ma- 
nim. Aš viską suprantu. 

— Ką užsisakysite? — vėl iš kažkur atsirado padavėja. 

— Dvigubą škotiško su vandeniu, atsakė Polas. 

— Nori, kad nejaukiai jausčiausi? 

= Noriu, kad puikiai jaustumeisi. Jei tau reikia pinigų, aš ga- 
liu padėti,— jis kalbėjo visiškai nuoširdžiai. 

— Verčiau pasirūpink savimi, baptiste,- piktai atrėžė Barba- 
ra ir ėmė neramiai dairytis po salę. 

Kol Polas iš paskutiniųjų bandė sugalvoti lemtingą frazę, ku- 
ri galėtų pralaužti ledus tarp jo ir Barbaros, jo vokai ėjo vis sun- 
kyn ir sunkyn. Pagaliau jis. sukryžiavo rankas ant stalo ir, ketinda- 
mas mažumytį pailsėti, padėjo galvą ant jų. | 

Kai vėl praplėšė akis, Finertis purtė jį kaip maišą, o Barbaros 
su Marta nebebuvo nė kvapo. 

Finertis padėjo jam išsvirduliuoti į lauką šiek tiek įkvėpti gry- 
no oro. Tenai tarsi sapne šmėsčiojo kažkokios ugnys ir šurmuliavo 
balsai. Polas sumojo, kad tai eitynės su deglais. Jis ėmė krykštauti 
iš džiaugsmo, kai atpažino pro šalį palankine nešamą Luką Luboką. 

Kai Finertis vėl nubogino Polą į kabiną, jo sąmonėje ėmė klos- 
tytis labai svarbi ir reikšminga prakalba — tarsi grynuolis, užsi- 
mezgęs pačiose miglotų vakaro įspūdžių gelmėse. Ji augo, plėtėsi, 
gludinosi ir rutuliojosi pati savaime, be jokių jo valios pastangų. 

Polas žinojo viena: tereikia jam pasakyti tą prakalbą, ir jis kaip- 
mat taps naujuoju mesiju, o Ailiumas — naujuoju Edenu. Pirma- 
sis sakinys jau sukosi jam ant liežuvio galo, verždamasis kuo 
greičiau ištrūkti laisvėn. 

Polas šiaip ne taip užsikabarojo ant suolo, o nuo jo — ant sta- 
liuko. Rankas jis laikė iškėlęs aukštai virš galvos, prašydamas pub- 
likos dėmesio. 

— Draugai! Mieli bičiuliai!- nesavu balsu suriko jis.— Mes 
privalom susieiti tilto vidury! 

Umai stalas po jo kojomis trekštelėjo pusiau. Polo atisis 
pasiekė gailus lūžtančio medžio braškesys, kažkieno šauksmai, 
triukšmas, o paskui viskas nugrimzdo į tamsą. 

Atsipeikėjęs jis pirmiausia išgirdo barmeno balsą. 

— Na, na, greičiau, laikas baigėsi. Jau uždarome,- švelniai 
ragino tas. | 

Polas atsisėdęs sudejavo. Burna buvo perdžiūvusi, galva plyšo 
pusiau. Staliukas iš kabinos kažkur dingo, ir vien aptrupėjęs tin- 
kas bei kyšantys varžtų galai rodė vietą, kur jis buvo pritvirtintas. 

Salūnas buvo tuštutėlis, tačiau orą vis vien čaižė įkyrūs meta- 
liniai garsai. Žvilgtelėjęs pro kabinos angą Polas pamatė vyruką, 
šveičiantį salūno grindis, o kiek toliau — Finertį, pašėlusiai 
daužantį senos išklerusios pianolos klavišus. Baisiai susikaupęs Fi- 
nertis kažką improvizavo. 

Polas šiaip ne taip nusigavo iki tenai ir padėjo ranką Finerčiui 
ant peties. 

— Eime namo. 

— Aš pasilieku!- šūktelėjo Finertis nesiliaudamas trankyti 
klavišų.— Eik! 

— Kurgi tu ketini apsistoti? 

Tik tuomet Polas pastebėjo Lašerį, kukliai sėdintį patamsyje 
ant kėdės, atremtos į sieną. Lašeris padunksėjo į savo iškilią 
krūtinę. 

— Pas mane,- pasakė jis be garso, vien lūpomis. 

Finertis, netardamas nė žodžio, atkišo Polui atsisveikindamas 
ranką. 

— Na ką gi,- sumurrnėjo Polas.— Laimingai. 

Klupinėdamas jis išsvirduliavo gatvėn ir susirado savo mašiną. 
Trumpam stabtelėjo pasiklausyti šėtoniškos Finėrčio muzikos 
atgarsių, aidinčių tarp aklinų miegančio miesto sienų. Barmenas 
pagarbiai stovėjo gerokai atokiau nuo pamišusio pianisto, nedrįs- 
damas trukdyti. 

DEŠIMTAS SKYRIUS 


PO NAKTIES, praleistos su Finerčiu, Lašeriu ir gerais mažais 
žmogeliais Alfiu, Luku Luboku, barmenu, Marta ir Barbara, dak- 
taras Polas Proteusas pabudo tik vėlyvą popietę. Anitos namie ne- 
buvo, tad Polas perdžiūvusia burna, užputusiomis akimis ir tary- 
tum katės gaurų prisivėlusiu skrandžiu išvyko į savo atsakingąjį 
postą Ailiumo gamyklose. 

Jo sekretorės daktarės Katarinos Finč akys taip pat buvo 
užtinusios, tačiau visai dėl kitų priežasčių. Ji mintimis buvo taip į 
jas pasinėrusi, kad net nepastebėjo, kaip atrodo Polas. 

— Skambino daktaras Kroneris,- sausai tarė ji. 

— Nejaugi? Prašė, kad jam paskambinčiau? 

— Su juo kalbėjosi daktaras Seferdas. 

— Taip? Kas daugiau? 

— Policija. 

— Policija? O jai ko? 

— Kalbėjosi daktaras Seferdas. 

— Gerai.- Jam rodės, kad viskas aplinkui tvoskia karščiu, 
rėžia akis ir kelia snaudulį. Polas prisėdo ant Katarinos stalo 
kraštelio šiek tiek atsipūsti. - Nagi pakvieskite šitą poną “Akis už 
akį" prie telefono. 

— Nėra jokio reikalo jo kviesti. Jis ir taip jūsų kabinete. 

Niūriai spėliodamas, kokius nusižengimus, klaidas ar taisyklių 
pažeidimus atėjo su juo aptarti Šeferdas, Polas pasistengė kuo 
žvaliau atverti savo kabineto duris. 

Seferdas sėdėjo prie jo stalo ir labai susikaupęs pasirašinėjo 
popierius. Jis net nepakėlė galvos, kai Polas įėjo. Vis dar neatit- 
raukdamas akių nuo popierių, jis energingu judesiu įjungė vidaus 
telefoną. 

— Panele Finč... 

— Taip, pone. 

— Aš dėl mėnesinės ataskaitos apie vidaus saugumo taisyklių 
laikymąsi: ar daktaras Proteusas jums sakė ką nors dėl tos vaka- 
rykštės ekskursijos po gamyklą be apsaugos? 

— Nė nemaniau burnos praverti tuo klausimu, atrėžė pykte- 
lėjęs Polas. 

Šeferdas pažvelgė į jį iš apačios apsimestinai nudžiugęs ir lyg 
be galo nustebęs. 

— Vilką mini, vilkas čia...- neva linksmai ir draugiškai 
šūktelėjo jis, net nesiruošdamas užleisti Polui vietos. 

— Tikriausiai po vakarykščios,- tęsė jis nutaisęs itin malonų 
balsą,- tau vis dar braška galva, ką, mielas berniuk? Reikėjo pa- 
siimti laisvadienį. Aš pakankamai puikiai išmanau darbą ir galiu 

tave pavaduoti. 

— Dėkoju. 

— Niekis! Nėr už ką. Šis darbelis nereikalauja jokių ypatingų 
pastangų. 

— Buvau prašęs, kad čia viską tvarkytų Katarina ir reikalui 
esant iškviestų mane. 

— Ar žinai, kaip į tai žiūri Kroneris? Nereikia tyčia ieškoti 
nemalonumų, Polai. 

— Gal pasakytum, ko jis norėjo? 

— Žinoma. Jis nori matyti tave ne ketvirtadienį, o šįvakar, nes 
ryt vakare jau turi būti Vašingtone ir užtruks tenai iki kitos savaitės. 

— Puiku. O kokių gerų naujienų turėjo man policija? 

Seferdas iš širdies nusikvatojo. 

— Kažkokia nesąmonė. Viskas dėl pistoleto, rasto kažkur 
upėje. Jie tvirtina, kad pagal numerį tai tavo ginklas. Pasakiau 
jiems, kad dar kartą patikrintų — žmogus, kuriam užtenka proto 
valdyti Ailiumo gamyklas, negali būti toks kvailas, kad švaistytųsi 
pistoletais kur papuola. 

— Puikiai tu juos sudirbai, Šefi. Ar galėčiau pasinaudoti savo 
telefonu? 

Šeferdas pastūmė jam artyn telefono aparatą ir ėmė to- 
liau pasirašinėti popierius: “P. Proteusui nesant — Losonas 
Seferdas". 

— Zinoma, tu jam paaiškinai, kad aš pagiriotas? 

— Ką tu, Polai! Aš gerai tave išsukau. 

— O ką tujam pasakei? 

— Kad vėl nervai šlubuoja. 

— Na, na! 

Katarina kaip tik jungė Polą su Kronerio kabinetu. 

— Daktaras Proteusas iš Ailiumo norėtų šnekėti su daktaru 
Kroneriu. Jis skambina atsakydamas į daktaro Kronerio skam- 
butį, - pranešė Katarina. 

Nutaręs, kad tokią dieną kaip ši verčiau susilaikyti nuo 
vertinimų, Polas iš anksto nusiteikė į visokius nemalonumus su 
Kroneriu, Seferdu ar policija reaguoti kone apatiškai, tačiau visai 
netikėtai ėmė niršti dėl daugybę laiko suryjančių niekam nerei- 
kalingų, tuščių ir pompastiškų telefoninio etiketo apeigų, kurias 
kažkodėl su meile palaikė ir puoselėjo visi aukštas pareigas 
užimantys valdytojai, šiaip visur kitur uoliai paisydavę kuo 
didžiausio taupumo ir tikslingumo. 

— Ar daktaras Proteusas prie telefono? - atsiliepė Kronerio 
sekretorė.— Daktaras Kroneris savo kabinete. 

— Tuoj,- atitarė jai Katarina.—- Daktare Proteusai, daktaras 
Kroneris pasiruošęs kalbėti su jumis. 

— Gerai. Aš klausau. 

— Daktaras Proteusas klauso, - tarė Katarina. 

— Daktare Kroneri, daktaras Proteusas klauso. 

— Pasakykite jam, tegu kalba. 

— Daktare Proteusai, kalbėkite. 

— Daktare Kroneri, kalba daktaras Proteusas. Atsakau į jūsų 
skambutį.-— Iš tylutėlio din dilin, sutilindžiavusio kažkur ragelio 
viduje, galima buvo suprasti, kad pokalbis įrašomas į magnetofo- 
no juostą. 

— Seferdas man pranešė, kad tavo nervai vėl šlubuoja, vaikeli. 

— Ne visai taip. Matyt, kur nors pasigavau virusą. 

— Taigi dabar daugybė jų lakioja visur. Ar pakankamai gerai 
jautiesi, kad galėtum aplankyti mane šįvakar? 

— O, su didžiausiu malonumu aplankysiu. Ar ką nors atsineš- 
ti? Kokius nors popierius? Gal norėtumėt su manim aptarti ko- 
kius nors klausimus? : 

— Kaip antai Pitsburgas? — nusišaipė Seferdas. 

— Ne, tai visiškai asmeninis kvietimas, Polai. Tiesiog paple- 
pėsime, ir viskas. Jau seniai turėjau progą draugiškai pasišneku- 
čiuoti. Mudu su Mamute norime tave pamatyti, ir tiek. 

Polas sumetė, kad jo niekas nekvietė į Kronerio namus šiaip 
sau pasimatyti nuo tada, kai jis paskutinįsyk gavo paaukštinimą. 

— Pasiūlymas išties gundantis. Kada? 

— Aštuntą—pusę devynių. 

— Anita, manau, irgi kviečiama? -— Tai buvo klaida. Jis lepte- 
ėjo tą kvailą klausimą visiškai nepagalvojęs. 

— Suprantama! Tikiuosi, tu nevaikštinėji į svečius be jos? 

— Zinoma, ne! 

— Labai norėčiau tikėti, - Kroneris atlaidžiai nusijuokė. — Na, 
lik sveikas! 

— Ką jis pasakė?— pasiteiravo Šeferdas. 

— Jis pasakė, kad ne tavo nosiai pasirašinėti mano popierius. 
Jis pasakė, kad Katarina Finč tučtuojau panaikintų tavo parašus 
rašalo dėmių valikliu. 

— Na, na, raminkis,- sumurmėjo Šeferdas keldamasis iš vietos. 

Umai Polas pamatė, kad visi jo rašomojo stalo stalčiai pravi- 
ri. Apatiniame kyšojo tuščias viskio butelis. Polas vieną po kito 
triukšmingai uždarė stalčius. Pasiekęs apatinį, paėmė iš jo tuščią 
butelį ir ištiesė jį Seferdui. 


102 KURTAS VONEGUTAS K PIANOLA 


— Nori — pasiimk jį! Gali labai praversti. Jis mirgėte mirga 
mano pirštų atspaudais. 

„ — Ruošiesi šveisti mane lauk — taip suprasti?-— pasišiaušė 
Seferdas.—- Nori pakišti šią mintį Kroneriui? Na ką gi, pirmyn. Aš 
visada pasiruošęs. Pažiūrėsim, kaip tau pavyks. 

— Eik iš kur atėjęs. Nešdinkis. Dink iš šio kambario ir nesi- 
rodyk, kol nepakviesiu. Katarina! 

— Klausau. 

— Jei daktaras Seferdas ateis į šį kabinetą be mano leidimo, 
šaukite į jį be perspėjimo. 

Seferdas prasmuko pro Polą ir nėrė pro duris kaip zuikis. 

— Daktare Proteusai, skambina iš policijos, - pranešė Katarina. 

Polas tyliai išsmuko iš kabineto ir pasuko namo. 

Tądien tarnaitei buvo poilsio diena, ir Polas užtiko Anitą 
virtuvėje. Išties idiliškam vaizdeliui trūko tik būrio vaikučių. 

Virtuvė, jei taip galima pasakyti, buvo kaip tik tas vienintelis 
dvasinės veiklos vaisius, kurį Anita padovanojo pasauliui. Jį bran- 
dindama ši moteris patyrė visas kūrybos kančias ir džiaugsmus — 
ji blaškėsi graužiama abejonių, keikė ribotas lėšas, nekantriai laukė 
įvertinimo ir tuo pačiu metu siaubingai baiminosi jį išgirsti. Ir štai 
pagaliau virtuvės apdaila baigta. Ji iškart visus sužavėjo, o visuo- 
menė netruko paskelbti savo svarų nuosprendį: Anita tikrai esan- 
ti apdovanota nepaprastais meniniais gabumais. 

Tai buvo didelis, erdvus kambarys, erdvesnis nei daugelis kitų. 
Lubas puošė didžiulės iš senovinio rūsio atgabentos negrabiai 
tašytos sijos, paslėptais varžtais pritvirtintos prie metalinių namo 
griaučių. Sienos apšaliuotos pušinėmis lentelėmis, apdorotomis 
smėliasrove, kad atrodytų senesnės, ir nuteptomis sėmenų alieju- 
mi, kad įgytų malonų gelsvą atspalvį. 

Vieną sieną užėmė didžiulis židinys ir iš lauko akmenų 
sumūryta kaimiška krosnis. Virš jo kabojo ilgėliausias, per vamzdį 
užtaisomas šautuvas, ragas su paraku ir maišelis su kulkomis. Ant 
žvakių vašku apvarvėjusios židinio atbrailos stovėjo kavos malū- 
nėlis, lygintuvas ir trikojis su aprūdijusiu puodu. Ant ilgo strypo 
ties židiniu kabojo įspūdingas ketaus katilas tokio dydžio, kad ja- 
me nesunkiai būtum galėjęs ištroškinti misionierių. Po juo spietėsi 
visa vada mažesnių, juodų lyg kipšai puodų, puodelių ir visai mažų 
puodeliukų. Duris, kad neužsidarytų, prilaikė į jas atremtas me- 
dinis sviestamušis, 0 nuo lentynos karojo kuokštais surištos 
kukurūzų burbuolės, sukabinėtos akiai maloniais protarpiais. Kam- 
pe barkšojo senoviškas dalgis, o priešais išvėsusį židinį, kuriame 
katilas taip nė sykio ir negavo užvirti, ant rankų darbo kilimėlio 
snaudė dvi Bostono stiliaus supamosios kėdės. 

Polas primerkė akis, kad kitos virtuvės smulkmenos netruk- 
dytų matyti vien šitą mielą kolonijinių laikų vaizdelį. Mintyse jis 
nukėlė jį ir save su Anita į gūdžiausią užkampį, kur artimiausias 
kaimynas gyvena ne arčiau kaip už dvidešimt aštuonių mylių. Stai 
Anita pati verda muilą, lieja žvakes ir ruošdamasi šaltai sunkiai 
žiemai iš šiurkščios naminės vilnos neria nertinius. O jis lieja kul- 
kas ir eina medžioti lokio, kurio mėsa padės jiems apsiginti nuo 
bado. Polas taip įsismagino, kad net sugebėjo pajusti kuo 
švelniausią palankumą Anitai, kad ji čia, petys į petį su juo, ir ėmė 
karštai dėkoti Viešpačiui, suteikusiam moterį, kuri ištikimai 
būdama šalia savo vyro kasdien nudirba aibes nelengvų, tačiau 
gyvybiškai būtinų darbų. Kai jis vaizduotėje pagaliau atvilko Ani- 
tai lokį, o ji išdarinėjo ir susūdė mėsą, Polą ištiko entuziazmo prie- 
puolis. Ar gali būt šauniau?! Juk jiedu, pasikliaudami vien savo 
protu ir raumenų jėga, iš šio ne itin svetingo pasaulio atsikovojo 
visą kalną raudonos, sultingos ir kvapios mėsos! Ir ji privirs begalę 
muilo ir pritirpdys daugybę žvakių iš užmušto lokio taukų, o jis 
išlies dar aibę kulkų, kol pagaliau vėlų vakarą permerkti prakaito 
ir nusiplūkę kaip šunys jiedu nuvirs kampe, ant krūvos pakreiktų 
šiaudų, ir mylėsis lig valiai, o paskui miegos kaip užmušti iki pat 
šalto speiguoto saulėtekio... 

— Suldu buldu, šuldu buldu,- kažką tyliai būrė automatinė 
skalbimo mašina.- Suldu buldu! Smikšt! 

Nenoromis Polas apžvelgė ir kitą kambario dalį, kur odinia- 
me krėsle, priešais-vyšninės spalvos lentynas, tamtyč padarytas ly- 
ginimo lentai paslėpti, sėdėjo Anita. Dabar lyginimo lenta buvo 
ištraukta iš slėptuvės. Kompozicija iš stalčių, nišų, lentynėlių ir 
durelių jai buvo atitvėrusi lyg kokią būstinę. Kampinės kompozi- 
cijos durelės buvo praviros — už jų stovėjo televizorius, šiuo metu 
prikaustęs visą Anitos dėmesį. Tenai gydytojas aiškino pagyvenu- 
siai poniai, kad jos anūkas nuo šiol iki savo dienų galo bus 
paralyžiuotas žemiau juostos. 

— Suldu buldu, šuldu buldu, šmikšt! - nesiliovė geraširdiškai 
burblenti skalbimo mašina, tarsi nepatenkinta, kad Anita nekrei- 
pia į ją jokio dėmesio. 

— Klinkt! Din dilin!- suskambo skambutis, tačiau Anita 
neišgirdo ir jo. 

— Bzzzimbt! Taukšt!-—- skalbimo mašinos dangtis atšoko ir iš 
jos tarytum didžiulė, kvapni, akinamai balta chrizantema išdygo 
krepšys su jau sausais skalbiniais. 

— Sveika!-— tarė Polas. 

Anita ženklais parodė jam tylėti, kol baigsis laida, o tai reiškė, 
kad ir reklaminiai intarpai irgi. 

— Na va,- pagaliau tarė ji ir pritildė televizorių.- Tavoji 
tamsmėlynė eilutė guli ant lovos. 

— O kam ji man? 

— Kaip — kam? Nagi eiti pas Kronerius! 

— Iš kur tu žinai? 

— Paskambino Seferdas ir pasakė. 

— Velniškai gražu iš jo pusės. 

— Tai gražu iš bet kieno pusės — pranešti man apie tavo rei- 
kalus, jeigu tu pats to nepadarai. 

— O kąjis dar sakė? 

— Jis pareiškė, kad sprendžiant iš to, kaip tu atrodei šią 
popietę, judu su Finerčiu puikiai praleidote laiką. 

— Man regis, jis tai žino dar geriau už mane. 

Anita užsidegė cigaretę, gracingai užgesino degtuką ir išleidusi 
dūmus pro nosį, kreivomis dėbtelėjo Polo pusėn. 

— Ar ten buvo merginų? 

— Galima sakyti, taip. Marta ir Barbara. Tik neklausk, kuris 
su kuria buvome. 

— Buvote? 

— Sėdėjome. 

Ji susikūprino kėdėje ir liūdnai žvelgdama pro langą ėmė 
traukti vieną dūmą po kito. Jos akys sudrėko, o nosis ėmė drama- 
tiškai šniurkščioti. 

— Tu neprivalai man nieko sakyti, jeigu nenori. 

— Aš ir taip nieko doro nepasakysiu, kadangi nieko neprisi- 
menu,- atsakė Polas ir susijuokė.— Vienos vardas buvo Marta, 
kitos — Barbara, o visa kita, kaip sakoma, skendi patamsiuose. 

— Tai tu net nežinai, ką jūs ten veikėt? Vadinasi, galėjo nu- 
tikti bet kas? 

ypsena Polo veide išnyko. 

— Ne, aš tik sakau, kad iš tikro viską gaubia neperregima tam- 
sa, ir paprasčiausiai nieko negalėjo nutikti. Aš tiesiog tysojau ka- 
binoje kaip maišas. 

— Ir tu nieko neprisimeni? 

— Prisimenu žmogų, vardu Alfis, užsidirbantį pragyvenimui 
iš televizoriaus žiūrėjimo, žmogų, vardu Lukas Lubokas, kuris ga- 
li tapti bet kuo priklausomai nuo kostiumo, šventiką, kuriam blo- 
ga darosi žiūrint, kaip viskas pasaulyje eina velniop, ir... 

— Ir Martą su Barbara. 

— Ir Martą su Barbara. Ir dar eitynes. O Dieve, tenai gi dar 
vyko eitynės... 

— Tau po to pasidarė geriau? 

— Ne. Bet tau tikriausiai pasidarys, nes Finertis, atrodo, su- 

sirado naujus namus ir naują draugą. 

— Dėkui Dievui nors už tai. Labai norėčiau, kad šįvakar 
paaiškintum Kroneriui, jog Finertis tiesiog piktnaudžiavo mūsų 
svetingumu ir mes nepatenkinti juo, kaip ir visi kiti. 

— Bet tai ne visai tiesa. 

— Na ką gi, tuomet nesakyk, jei jis tau taip labai patinka. 

Ji pakėlė savo rašomojo stalo dangtį, kur kasdien sudari- 
nėdavo meniu ir sulygindavo namų ūkio apskaitą su banko 
sąskaitomis, ir paėmė iš tenai tris lapelius popieriaus. 

— Aš žinau, tu laikai mane kvaila, tačiau verta šiek tiek pasi- 
kankinti, kad paskui išvengtum klaidos. 

"Tuose lapeliuose išdėstytos tezės buvo suskirstytos į stambias 
dalis, sunumeruotas dideliais romėniškais skaitmenimis, ir pada- 
lytos į vis mažesnius ir mažesnius poskyrius, padalinius ir skyre- 
lius, sunumeruotus didesniais ir mažesniais arabiškais skaitmeni- 
mis, o paskui dar — didžiosiomis ir mažosiomis raidėmis. Kanki- 
namas vis nerimstančio galvos skausmo, Polas spėtinai pasirinko 
skirsnį III., A., L., a.: “Nerūkyk. Kroneris bando mesti rūkyti". 

— Manau, nepakenktų perskaityti garsiai, - tarė Anita. 

— Gal bus geriau, jei pastudijuosiu tai vienumoje, kad niekas 
neblaškytų dėmesio. 

— Aš jiems sugaišau mažne visą dieną. 

— Nė kiek neabejoju. Tai pats išsamiausias tavo kada nors 
parašytas teorinis darbas. Ačiū, mieloji. Aš tiesiog sužavėtas. 

— Aš myliu tave, Polai. 

— Ir aš myliu tave, Anita. 

— O dėl Martos ir Barbaros, brangusis... 

— Prisiekiu, aš net pirštu nepaliečiau nė vienos iš jų! 

— Ne, aš norėjau tiktai paklausti, ar kas nors matė jus kartu? 

— Be abejo, matė, tačiau ne iš tų, kas galėtų man pakenkti. 
Bent jau niekas iš tokių kaip Seferdas. Tikrai. 

— Net nežinau, ko griebtis, jeigu Kroneris apie tai išgirstų. 
Jis gali pasijuokti dėl išgėrimo, bet dėl moterų... 

— Aš miegojau su Barbara. 

— Taip ir maniau. Bet tai tavo asmeninis reikalas. 

Ji, matyt, gerokai pavargo nuo to nykaus pokalbio ir dabar 
nekantriai dirsčiojo į televizoriaus pusę. 

— Ir Seferdas matė, kaip leidausi su ja laiptais žemyn. 

— Polai!!! 

— Juokauju. 

Anita priglaudė ranką prie širdies. 

— Ačiū Dievui! 

—"Meilė vasarą", tarė Polas, įdėmiai žvelgdamas į ekraną. 

— Kas, kas? 

— Nagi orkestras groja “Meilę vasarą",-— ir jis pašvilpavo 
keletą taktų. 

— Iš kur tu žinai!? Juk garsas išjungtas! 

— O tu įjunk ir pati pamatysi. 

Ji nenoromis pasuko garso reguliatorių, ir kambarį išties 
užtvindė graži ir velniškai sudėtinga “Meilės vasarą" melodija. Ją 
niūniuodamas Polas laiptais kopė į savo miegamąjį, pakeliui skai- 
tydamas lapeliuose išdėstytas tezes: 

— IV,, A., 1.: “Jeigu Kroneris tavęs paklaustų, kodėl tu nori į 
Pitsburgą, atsakyk, kad trokšti duoti šaliai kuo daugiau naudos... 
a) užsimink apie didesnį namą, paaukštinimą, prestižą". 

Pamažu Polui ėmė darytis aišku, kad ir vieno, ir kito kranto 
akyse pasirodė esąs tikras asilas. Jis prisiminė, kaip šaukė bare va- 
kar naktį: “Mes turim susieiti tilto vidury!" Buvo aišku kaip dieną, 
kad jis vienintelis, kuriam to reikia ir kuriam tai svarbu, be to, ko 
gero, vienintelis, kuriam kelia abejonių ir vienas, ir kitas krantas. 

Antra vertus, jeigu jam ir pavyktų tapti mesiju, o pietinio bei 
šiaurinio krantų gyventojai išties susitiktų tilto vidury, Polas 
neturėjo nė mažiausio supratimo, ką gi daryti toliau. Visa širdimi 
jis jautė, kad Žmonija atsidūrė aklavietėje, tačiau kelias jon buvo 
toks logiškas, nuoseklus ir taip gerai apgalvotas, kad bet kokia al- 
ternatyva atrodė neįmanoma. 

Polas mintyse vis skaičiavo: jo santaupos, draudimas, namo 
vertė, automobiliai — ar pakankamai jis turi pinigų, kad galėtų 
paprasčiausiai imti ir išeiti iš darbo ir daugiau niekada nebebūti 
jokios tikėjimų, prietarų ir engimo sistemos įrankiu arba istorijos 
užgaida, kuri darko kitų gyvenimus. Mesti viską ir įsikurti sody- 
boje prie kelio... 

VIENUOLIKTAS SKYRIUS 


DIDŽIULĖS olos prieangyje mažutis ir prašmatnus tarsi 
senovinė tabokinė Bratpūro šachas grąžino sumklišo gertuvę 
Chašdrachrui Miazmai. Jis gardžiai nusičiaudėjo, nes ką tik atsi- 
sveikino su saulutės kaitra viršuje, ir jo čiaudulio aidas tol blaškėsi 
tarp sienų, kol pavirto tyliu kuždesiu ir vos girdimu šnarėjimu at- 
kampiausiuose šikšnosparnių urveliuose didžiųjų Karlsbado olų gi- 
lumoje. 

Tai buvo jau trisdešimt septintoji daktaro Juingo Dž. Holjar- 
do kelionė į požemines stiklo, plieno ir begalės vielų, laidelių ir 
žnybtukų džiungles, užpildžiusias visą erdvų milžinišką urvą, ku- 
riame jie dabar stovėjo, ir dar trisdešimt daug didesnių ir erdvesnių 
urvų, į kuriuos jie tik ketino leistis. 

Sis vienas iš pasaulio stebuklų buvo numatytas programoje 
kaip būtina apžvalginės kelionės po šalį dalis. Į tokias keliones Hol- . 
jardas lydėjo daugelį magnatų iš tolimiausių pasaulio užkampių. 
Visi jie buvo tikri originalai ir keistuoliai, tačiau kartu nepapras- 
tai panašūs, matyt, dėl to, kad atsilikusios jų šalys buvo puiki gau- 
sios Amerikos pramonės produkcijos rinka. 

Guminiais ratais apauta elektrinė važiuoklė sustojo prie lif- 
to, kur spietėsi šacho palyda, ir pistoletu ginkluotas armijos ma- 
joras kruopščiai patikrino visų dokumentus. 

— Arnegalima būtų šiek tiek paskubėti, majore?— nekantriai 
pasiteiravo Holjardas.—- Nenorėtume pavėluoti į iškilmes. 

— Galima būtų ir paskubėti, - atsakė majoras, bet reikalas 
tas, kad aš šios dienos sargybos viršininkas, atsakau už valstybinę 
devynių milijardų dolerių vertės nuosavybę. Jeigu kas nors jai nu- 
tiks, kai kas bus manimi labai nepatenkintas. Be to, iškilmės vis 
tiek atidėtos ir jūs ničnieko nepraleisite. Prezidentas iki šiol dar 
nesiteikė atvykti. 

Pagaliau majoras atliko savo pareigą, ir visa grupė susėdo į 
elektrinę važiuoklę. 

— Siki?— paklausė šachas. 

— Tai EPIKAKAS XIV - paaiškino Holjardas.- Elektroninė 
skaičiavimo mašina, smegenys, kaip sakoma. Vien tik šioje salėje, 
mažiausioje .iš trisdešimt vienos, panaudota tiek laidų, kad juos 
ištiesus galima būtų keturissyk sukarti atstumą nuo čia iki Mėnulio. 
Siame viename kompiuteryje elektroninių vakuumo lempų yra dau- 
giau, nei visoje Niujorko valstijoje buvo prieš Antrąjį pasaulinį 

karą.-— Jis tiek daug sykių kartojo tuos skaičius, kad visai 
nebereikėjo dirsčioti į reklaminį bukletą, įteikiamą lankytojams 
prie įėjimo. 

Chašdrachras išvertė Holjardo žodžius šachui. 

Šachas kiek pamąstęs ėmė droviai kikenti, o Chašdrachras 
mielai prisidėjo prie šio nekalto rytietiško papročio. 

— Sachas pasakė,- pagaliau išvertė jis, - kad jo šalyje vyrai 
miega su gražiomis moterimis ir šitaip prigamina nemaža pigių ir 
gerų smegenų. Jie sutaupo tiek vielos, kiek jos užtektų tūkstantį 
kartų sukarti atstumą nuo čia iki Mėnulio. 

Holjardas supratingai šyptelėjo, kaip reikalavo jo pareigos, už 
kurias gaudavo atlyginimą, nusibraukė ašaras, ištryškusias po eili- 
nio opos priepuolio, ir ramiai paaiškino, kad kaip tik per tuos pi- 
gius ir lengvai pagaminamus smegenis anais sunkiais praeities 
laikais buvę pridaryta aibės kvailysčių. O tuo tarpu EPIKAKAS 
XIV gali kuo objektyviausiai apmąstyti ir pasverti vienu metu 
šimtus ir net tūkstančius kiekvieno klausimo aspektų, yra visiškai 
laisvas nuo bet kokių painiavą keliančių emocijų ir niekada nieko 
neužmiršta, žodžiu, yra visada ir dėl visko teisus. Ir dar Holjardas 
mintyse pridūrė, kad šacho atpasakotoji procedūra jau buvo at- 
likta gal trilijonus kartų, ir kolei kas sugebėjo pagaminti smege- 
nis, kurios būna daugiau ar mažiau patikimos vos vienu atveju iš 
šimto. 

Jie kirto olą, kurioje stovėjo seniausioji kompiuterio sekcija, 
kadaise buvęs visas EPIKAKAS I, dabar tesudarantis mažytę vi- 
sos mašinos dalį, maždaug tokią kaip apendiksas ar kankorėžinė 
liauka Žmogaus organizme. Nepaisant to, EPIKAKAS I buvo pa- 
kankamai protingas, šaltakraujiškas ir nekintamos atminties, tad 
nesunkiai įtikino žmones, kad daug geriau negu jie suplanuos 
"neišvengiamai bręstantį karą. Zodžiu, nuo seno generolų pamėgta 
frazė “nuodugniai viską apsvarsčius“, vartota atsiskaitant tam tik- 
roms komisijoms, nebeatrodė tokia tuščia, kai ją sugromulojo EPI- 
KAKAS I. Ji darėsi vis įtikinamesnė ir įtikinamesnė, nelygu kiek 
po to dar radosi EPIKAKŲ. 

Taigi EPIKAKAS galėjo nesunkiai sučiuopti galingų paprastų 
sprogstamųjų bombų pranašumą prieš branduolines, vienu metu 
atsižvelgdamas ir į tai, kiek jau turima neradioaktyvių sprogmenų 
palyginti su branduoliniais užtaisais, ir į priešo apkasų išsidėstymą, 
ir į tai, kiek reikės darbo jėgos atitinkamose pramonės šakose, ir į 
galimus aviacijos nuostolius dėl priešo priešlėktuvinės gynybos 
ypatumų, ir į daugelį daugelį kitų dalykų. Prireikus jis net galėjo 
kuo tiksliausiai apskaičiuoti, kiek reikės cigarečių, šokolado 
plytelių bei sidabro žvaigždžių oro pajėgų kovingumui pakelti. 

Žmonių aprūpinami reikiama informacija, karo metu gimę 
EPIKAKAI taip puikiai ir išmaningai tvarkė šalį, kad protingiausių, 
teisingiausių, šauniausių ir puikiausiai išmokslintų Amerikos genijų 
žiedui tiek pat nuveikti būtų prireikę neribotų resursų, entuzias- 
tingai nusiteikusios valdžios ir kokių poros tūkstančių metų. 

Per visą karą ir pokarį iki pat pastarųjų dienų EPIKAKO 
nervų sistema vis augo ir plėtėsi, pamažu užpildydama didžiąsias 
Karlsbado olas — intelektas, sukurtas iš pėdų, svarų ir kilovatų. 
Kiekvienas naujas jo papildymas — tai kartu ir visiškai naujas, sa- 
vitas individas. Stai ir dabar Holjardas, šachas ir Chašdrachras ar- 

inosi prie vėliavomis apdangstytos platformos, ant kurios pasily- 
pėjęs Jungtinių Amerikos Valstijų prezidentas Džonatanas Linas 
turėjo palaiminti į šviesesnį ir produktyvesnį rytojų žengiantį 
EPIKAKĄ XIV. 

Trijulė tylutėliai susėdo ant kėdžių su atlenkiamomis sėdy- 
nėmis, nė kiek neišsiskirdama iš visos čia lūkuriuojančios rinktinės 
kompanijos. Publikos kuždesiams kiek pritilus, galėjai girdėti tai 
šen, tai ten suūžiant arba trakštelint kažką EPIKAKO viduje — 
tai po ji blaškėsi elektronų srautai — čia stiprindami vienas kitą, 
čia užkirsdami vienas kitam kelią, čia ūmai pro elektromagneti- 
nes užkardas prasiverždami į tokį būvį, kuriame jų elektroninę 
kiekybę ir kokybę galima išversti į visokias nepaprastai svarbias 
tiesas. 

Žodžiu, EPIKAKAS XIV, nors oficialiai dar nepalaimintas, 
jau plušėjo skaičiuodamas, kiek lempų, šaldytuvų, turbinų, stebulių 
galvučių, lėkščių karštiems patiekalams, durų rankenų, guminių 
pakulnių, televizorių ir kortų kaladžių — kiek visko Amerika ir 
jos vartotojai panorės turėti ir kiek visa tai kainuos. Kaip tik šis 
EPIKAKAS XIV visus ateinančius metus spręs, kokiose srityse ir 
kiek valdytojų, inžinierių, mokslo darbuotojų bei valstybės 
tarnautojų prireiks visoms toms prekėms pagaminti ir koks inte- 
lekto koeficientas bei kiti rodikliai padės atskirti reikalingus 
žmones nuo nereikalingų, kiek RURA darbininkų bei kareivių bus 
galima išlaikyti ir kiek kam mokėti, ir taip toliau, ir taip toliau. 

— Ponios ir ponai, - ūmai tarė televizijos diktorius.— Atvyko 
Jungtinių Amerikos Valstijų prezidentas. 

Prie platformos privažiavo elektromobilis, ir prezidentas 
Džonatanas Linas, kurio tikroji pavardė Alfredas Plankas, atsistojo 
visu ūgiu ir pademonstravo visiems savo baltus dantis bei doras 
pilkas akis, ištiesino plačius pečius bei persibraukė stipriomis, bet 
grakščiomis rankomis kiek pasigarbiniavusius plaukus. Televizijos 
kameros šnypšdamos ir kosėdamos ėmė kilnotis ir sukinėtis ap- 
link jį tarytum aplink keistą geraširdį dinozaurą. Linas buvo lie- 

meningas tarsi berniūkštis, aukštas, apveidus ir kerinčiai mielas. 
Holjardas su grauduliu pagalvojo, kad jis atsibeldė čionai išsyk po 
tris valandas trukusios televizijos laidos Baltuosiuose rūmuose. 

— Ar šis Žmogus yra dvasinis Amerikos gyventojų vadas? — 
paklausė Chašdrachras. 

Holjardas paaiškino, kad bažnyčia Amerikoje atskirta nuo 
valstybės. Kaip jis ir tikėjosi, šachas tuo labai suabejojo ir nusprendė, 
kad Holjardas visiškai nesuprato jam užduoto klausimo. 

Prezidento balse puikiai derėjo žavus ir meilę žadinantis 
paaugliškas drovumas, įžūli arogancija ir vos juntama vangi va- 
karietiška tarsena. Jis iš rašto skaitė kažkieno parašytą kalbą, skirtą 
EPIKAKUI XIV. Patikino nesąs joks mokslininkas, o tik paprastų 
paprasčiausias žmogelis, kokių daug, su baiminga pagarba 
žvelgiantis štai į šį didingą naujųjų laikų pasaulio stebuklą ir stovįs 
štai čia kaip tik todėl, kad kiti tokie pat paprastų paprasčiausi Ame- 
rikos žmogeliai išrinkę jį tam, jog išreikštų jų visų nuomonę to- 
kiomis progomis kaip ši, ir kad Žvelgiant į tą šiuolaikinį stebuklų 
stebuklą jį apimąs gilus nuolankaus susižavėjimo ir begalinio 
dėkingumo į jausmas... 

Holjardas nusižiovavo. Jį erzino mintis, kad Linas, vietoj 
“tvarką iš netvarkos" ką tik perskaitęs “tarka jau netarkuos", gauna 
triskart didesnį atlyginimą nei jis pats. Be to, Linas, arba, kaip Hol- 
jardas jį mieliau vadindavo, Plankas, nesugebėjo baigti net aukšto- 
sios mokyklos, ir Holjardas galėjo paminėti bent du airiškus sete- 
rius, kurie buvo nė kiek ne kvailesni už prezidentą. Nepaisant to, 
šis pupų rakalis išrinktas į postą, kuriame gauna daugiau nei šimtą 
tūkstančių dolerių per metus! | 

— Jūs norite pasakyti, kad tas Žmogus valdo tautą 
neatsižvelgdamas į jos dvasines reikmes?— sukuždėjo Chašdrachras. 

— Jis neturi jokių religinių pareigų, ir atlieka tik pačias ben- 
driausias, grynai simbolines apeigas, - tarė Holjardas ir sutrikęs 
ėmė svarstyti, ką gi, velniai rautų, išvis tas Linas dirba. Juk valsty- 
bės pramonės, prekybos, ryšių, maisto pramonės ir resursų depar- 
tamentai numato ir vykdo visus darbus, kur reikia nors kiek pa- 
krutinti smegenis, o kadrus tvarkančios mašinos rūpinasi, kad vi- 
sas vietas vyriausybėje užimtų aukščiausios kvalifikacijos valstybės 
tarnautojai. Zodžiu, kuo ilgiau Holjardas mąstė apie tą apvalią 
sumelę, kurią gauna Linas, tuo labiau niršo: mat visas to 
pasipūtusio bukagalvio darbas buvo skaityti kažkieno parašytas kal- 
bas įvairiomis valstybės švenčių progomis ir šitaip išreikšti jį 
išrinkusių šiai kilniai misijai bukagalvių tamsuolių nuomonę bei 
skelbti iš kaži kur jam atitekėjusią išmintį, skleisti ją per galin- 
gus mikrofonus, tarp visų tų netašytų stuobrių ir kaliausių... 

Umai Holjardui toptelėjo, kad panašiai kaip kadaise, prieš 
keletą šimtmečių, religija buvo atskirta nuo valstybės, taip dabar 
mašinų dėka šalies valdymas ir politika pradėjo gyvuoti skyrium 
— nors ir greta, tačiau niekada nesiliesdami. Zvelgdamas į 
prezidentą Holjardas su siaubu pagalvojo, kas būtų ištikę šalį, jei 
į tą postą būtų iškilęs štai toks amerikiečių skonio kvailys dar 
tada, kai prezidentui reikėdavo iš tikro valdyti valstybę ir ja 
rūpintis. 

Prezidentas Linas tuo tarpu vis porino, ką gera EPIKAKAS 
XIV žada milijonams neišmanėlių, o Chašdrachras visa tai vertė 
šachui. 

Pagaliau Linas iškilmingai pareiškė, kad EPIKAKAS XIV iš 
esmės yra didingiausia visų laikų asmenybė, kurios akivaizdoje net 
pats protingiausias pasaulyje žmogus atrodytų lyg koks žemės kir- 
minas, palygintas su išminčiumi. 

Pirmąsyk per visą kelionę Bratpūro šachas atrodė iš tiesų 
susidomėjęs ir netgi priblokštas. Jo nė kiek nesujaudino grandio- 
ziniai EPIKAKO XIV matmenys, bet kirmino palyginimas su 
išminčiumi padarė nepaprastą įspūdį. Jis baugščiai apsidairė, ta- 
rytum visi tie skaitikliai, lempos ir vamzdeliai būtų sekę kiekvieną 
jo judesį. 

Pasibaigus kalbai ir kiek aptilus katutėms, daktaras Holjar- 
das pristatė šachą prezidentui. Aplink juodu ėmė birgzti ir spragsė- 
ti filmavimo kameros. 

— Stai prezidentas ir Bratpūro šachas spaudžia vienas kitam 
ranką,— tarė televizijos komentatorius.— Gal šachas neatsisakys 
pasidalyti įspūdžiais kaip žmogus, atvykęs iš kito pasaulio krašto, 
kur vyrauja visiškai kitoks gyvenimo būdas. 

— Alasan Chabon pilan?— nedrąsiai ištarė šachas. 

— Jis norėtų užduoti klausimą, — išvertė Chašdrachras. 

— Na, žinoma, maloniai prašom!- žvaliai atsakė jam prezi- 
dentas.— Jei negalėsiu pats atsakyti, tai jau tikrai rasiu ko paklausti. 

Visai netikėtai šachas atsuko prezidentui nugarą ir lėtai 
nužingsniavo prie pakylos. 

— Ar aš ką nors ne taip pasakiau? — sunerimo Linas. 

— Ššššš!-— piktai šnipštelėjo Chašdrachras ir atsistojo išsi- 
tempęs lyg sargybinis tarp šacho ir apstulbusios minios. 

Sachas bumptelėjo ant kelių ir iškėlė rankas aukštai virš gal- 
vos. Umai didžiulę olą, tarytum pripildė iš šio mažo tamsrudžio 
žmogučio spinduliuojantis paslaptingas orumas, kai jis, klūpo- 
damas ant didžiulės tuščios pakylos ir susikaupęs taip, lyg būtų 
vienui vienas, ėmė kalbėtis su kaži nuo nematomu, kurio čia esant 
niekas kitas, be šacho, nejuto. 

— Atrodo, turime progą stebėti kažkokias religines apeigas, — 
tarė televizijos diktorius. 

— Ar negalėtumėt nors keletui akimirkų užsičiaupti?— ne- 
patenkintas tarė patylomis Holjardas. 

— Ša!- vėl šnipštelėjo Chašdrachras. 

Šachas visu kūnu pasisuko į daugybę lempučių, blyksinčių EPI- 
KAKO priekyje, ir sušuko plonu, bet dainingu balseliu: 


Allakachi baku billa 
Moumi a fela nam 
Serami assu tila 
Touri serin a sam. 


— "Tas avigalvis kalbasi su mašina, - sukuždėjo Linas. 

— Ššššš! — sušnypštė Holjardas, keistai sujaudintas įvykio. 

— Siki?— klyktelėjo šachas ir pakreipė galvą, tarsi stengda- 
masis kažką išgirsti.— Siki?-— atsiliepė - skliautuose pasiklydęs 
aidas — graudus ir vienišas. 

— Mmmmm...- švelniai sunis EPIKAKAS.- Spragt 
spragt. Mmmmum. Spragt. 

Sachas atsidusęs pakilo ant kojų ir liūdnai palingavo galvą. 
Atrodė siaubingai nusiminęs. 

— Nibo,- puolusiu balsu sumurmėjo jis.— Nibo. 

— Ką jis ten burba?— paklausė prezidentas. 

— Nibo — nieko. Jis uždavė mašinai klausimą, ir ji neatsakė, — 
paaiškino Holjardas.- Nibo. | 

— Kaip gyvas nesu matęs tokio mulkio,- tarė prezidentas. — 
Klausimus reikia išbadyti skylutėmis tokiuose, na kaip ten... Ir at- 
- sakymai ateina išbaksnoti ant šitų, na kaip jas... Zodžiu, su-juo ne- 
galima paprasčiausiai imt ir kalbėtis.— Dailiu prezidento veidu 
perbėgo abejonės šešėlis. — Sakau, su juo nepasišnekėsi be niekur 
nieko, ar ne?— nusprendė pasitikrinti valstybės galva. 

— Na, žinoma, atsiliepė vyriausiasis projekto inžinierius.-— 
Jūsų žodžiais tariant, be tų, na kaip ten, ir šitų, na kaip jas, su juo 
nelabai susitarsi. 

— O kojis paklausė? -— timptelėjo už rankovės Chašdrachrą 
prezidentas. 

— "Tai senovinė mįslė, - atsakė Chašdrachras. Galėjai aiškiai ma- 
tyti, kad plačiau apie tai kalbėti jis nenori, nes galbūt jam tai atrodė 
šis tas šventa. Antra vertus, būdamas mandagus ir išauklėtas jautė, 
kad tokios garbingos draugijos nedera palikti visiškoje nežinioje. 

— Mūsų Žmonės tiki, - pagaliau droviai pratarė jis,- kad 
vieną gražią dieną mus aplankys didis ir visažinis Dievas, kurį 

pažinti galima iš to, ar jis sugebės įminti mįslę, kurios ką tik 
neįminė EPIKAKAS. Kai tas Dievas ateis, žemėje nebeliks nei var- 
go, nei kančių. 

— Ką jūs sakote? Visažinis Dievas? — pakartojo sutrikęs 
Linas. Jis lyžtelėjo sukepusias lūpas ir brūkštelėjo ranka per 
plaukus, nublokšdamas atgal nepaklusnią sruogą.— O kokia tai 
mįslė? 

Chašdrachras padeklamavo štai ką: 


Man kelią ateiti parodys sidabro varpeliai, 

Ir dieną užpildys devyniskart devynios dailios mergelės, 
Ir dings iš akių visi kalnų ežerai, 

Ir riaumos naktyje baisūs tigro nasrai. 


Prezidentas įsmeigė mąslų žvilgsnį į aukštas olos lubas. 

„ — Hmmum... Sakot, sidabro varpeliai, taip? Ir tigro nasrai? — 
jis bejėgiškai papurtė galvą.— Kažkokie kliedesiai, tikrų tikriau- 
sia nesąmonė. Aš pasiduodu. 

— Visai nenuostabu, tarė Chašdrachras.-— Ir nė kiek nekeis- 
ta. 

Holjardas padėjo įsiropšti į elektromobilį šachui, kuris po to- 
kio stipraus sukrėtimo atrodė visai susenęs ir sugniužęs. Tik vėliau, 
važiuojant lifto link, jis kiek atkuto ir niekinamai perkreipęs lūpas 
atsainiai ėmė dairytis į abipus kelio kriošinčią elektroniką. 

— Baku!- burbtelėjo jis. 

:— Man dar negirdėtas žodis,- kreipėsi Holjardas į Chaš- 
drachrą, jausdamas nuoširdžią simpatiją mažajam vertėjui, kuris 
taip šauniai užbraukė nosį tam Džonatanui Linui.— Ką reiškia ba- 
ku? 

— Mažos figūrėlės, kurias iš šiaudų ir purvo šacho šalyje da- 
rydavo surasiai, maža netikėlių gentis. 

— Nejau visa tai jam panašu į purvo ir šiaudų minklę?-— nu- 
stebo Holjardas. | | 

— Manau, jis tai pasakė platesne prasme, turėdamas omeny 
netikrus dievus ar panašiai. 

— Hmmm,- tarė Holjardas.— Na, o ką dabar veikia tie sura- 
siai?) 

— Jie visi išmirė aną pavasarį. Nuo choleros, atsakė Chaš- 
drachras ir po akimirkos pridūrė:-— Suprantama. 

Jis truktelėjo pečiais, tarytum parodydamas, jog nieko kito iš 
tokių nususėlių ir nevertėjo tikėtis. 

— Baku. 

Ir tiek. 

DVYLIKTAS SKYRIUS 


ALBANIO pakrašty stovėjęs Kronerio namas buvo karalienės 
Viktorijos laikų stiliaus kotedžas, puikiai restauruotas ir 
rūpestingai prižiūrimas iki pat senoviškų vėtrinės raižinių ir 
metalinių smaigų, kyšančių išilgai kraigo. Nors šiaip karštas nau- 
dos ir rentabilumo šalininkas, Kroneris vis dėlto nepanoro keltis į 
grakštų, šiltu vandeniu plaunamą metalo ir stiklo gulbiną, kokiuose 
gyveno daugelis inžinierių bei valdytojų. Kroneris niekad niekam 
neaiškino, kodėl pirko kaip tik šitą, o ne kokį nors kitą namą, ne- 
bent tik retsykiais užsimindavo, kad jam patinka, kai daug kam- 
barių, tačiau kotedžas taip tiko jam, kad tas anachronizmas aplin- 
kiniams nė neužkliūdavo. 

Portretistas pajuto šio pasirinkimo svarbą ir išreiškė ją kur- 
damas Kronerio portretą. Tas dailininkas tapė visų rajono valdytojų 
portretus. Paprastai jis dirbdavo žiūrėdamas į nuotrauką, nes val- 
dytojai būdavo, bent kaip jie patys tvirtino, pernelyg užsiėmę, kad 
galėtų pozuoti. Jis pavaizdavo Kronerį sunkaus aksomo klosčių fo- 
ne, sėdintį raudono pliušo kėdėje ir ranką padėjus; taip, kad būtų 
aiškiai matyti masyvus vestuvinis žiedas. 

Namas, kuriame jis gyveno, tarsi sakyte sakė: Kroneris teisus 
manydamas, jog tikrosios vertybės nekinta. Kas sykį jau buvo tie- 
sa, tas liks tiesa per amžius. Be to, tiesų nedaug, ir visos jos labai 
paprastos. Jei jas žinai — nieko kito nereikia norint teisingai bet 
kokiais laikais išspręsti kokią nori problemą. 

— Prašom, prašom,— švelniai sugrumėjo sodriu ir žemu bal- 
su Kroneris, pats atėjęs atidaryti durų. Namuose viską gaubė jo 
skleidžiama santūri jėga ir kalnų ramybė. Jo elgesyje neliko nė kris- 
lo oficialumo, kaip ir visada, kai jis savo dviem eilėmis susegamą 
švarką pakeisdavo naminiu vienaeiliu — šviesėlesnio atspalvio ir 
su odiniais lopais ant alkūnių. Svečiams Kroneris mėgo aiškinti, 
esą Žmona jam tą švarką padovanojusi prieš daugelį metų, bet jis 
tiktai neseniai išdrįsęs jį apsivilkti. 

— Kaskart, kai pamatau jūsų namą, vis labiau jį įsimyliu, — 
sučiulbo Anita. 

— Geriausia būtų pasakyti tai Dženisei. 

Kroneris turėjo omeny savo žmoną, kuri dabar maloniai šypsojosi 
jiems iš svetainės. Tai buvo siaubingai nutukusi visokių nuvalkiotų 
tiesų, priežodžių, patarlių ir proginių pamokslėlių talpykla, kiek 
jaunesnių inžinierių bei valdytojų meiliai vadinama Mamute. 

UŪmai Polas prisiminė, kad Mamutė, beje, niekuomet nemėgo 
to nenaudėlio Finerčio, kuris nė karto nesikreipė į ją “Mamute" 
ir neišpažino jai savo nuodėmių. Kartą, kai ji bandė jį įkalbėti at- 
siverti ir šitaip palengvinti savo sielą, jis gana nemandagiai atkir- 
to, kad džiaugiasi kadaise išnešęs kudašių nuo vienos močios. O 
Polas, priešingai, jai net labai patiko, nes jaunas būdamas kart- 
kartėmis išsipasakodavo savo bėdas. Zinoma, dabar jis nė už ką 
to nebedarytų, tačiau anų laikų jo atida ir paklusnumas versdavo 
ponią Kroner manyti, jog Polas nesiguodžia ne dėl jausmų 
atšalimo, o paprasčiausiai, kad nebeturi dėl ko guostis. 

— Sveika, Mamute!- pasisveikino Polas. 

— Sveika, Mamute!- neatsiliko ir Anita. 

— Na, vaikai, galėsite palikti čia visus savo rūpesčius ir 
rūpestėlius, - kaip visada atsakė ponia Kroner.-— Taigi klokite viską 
iš eilės. 

— O! Mes persitvarkėme virtuvę,- pradėjo Anita. 

Mamutė, net suvirpusi iš smalsumo, pareikalavo kuo smul- 
kiausios ataskaitos. Kroneris, palenkęs savo didžiulę galvą, kurį 
laiką tarytum kuo įdėmiausiai klausėsi linksmo damų čiauškėjimo. 
Bet greičiausiai jis, kaip spėjo Polas, kantriai skaičiavo sekundes, 
kada bus galima nenusižengiant padorumui pagal šių namų paprotį 
galų gale palikti moteris vienas. 

Vos tik Anita stabtelėjo atsikvėpti, Kroneris pakilo ir, apdo- 
vanojęs visus savo kerinčia šypsena, pasiūlė Polui eiti į jo kabinetą 
pasižiūrėti ginklų. Tai irgi buvo sena šeimos tradicija — vyrai vi- 
suomet būdavo kviečiami aplankyti Kronerio šautuvų kolekcijos. 
Prieš daugelį metų Anita per pirmąją savo viešnagę pas Krone- 
rius padarė klaidą pareiškusi, kad irgi domisi ginklais. Kroneris į 
tai labai mandagiai atsakė, kad jo ginklai ne tos rūšies, kuri galėtų 
patikti moterims. 

Mamutė kiekvienąsyk kartodavo vis tuos pačius žodžius: 

— Akjau tie šautuvai! Kaip aš jų neapkenčiu! Negaliu supras- 
ti, koks malonumas žudyti mielus mažus žvėrelius! 

Teisybę pasakius, Kroneris niekuomet nešaudydavo iš savo 
ginklų. Jam pakako vien juos turėti ir retsykiais palaikyti rankose. 
Be to, jie padėdavo jam sukurti tam tikrą vyriško solidarumo 
atmosferą, kai reikėdavo pasišnekėti akis į akį su kuriuo nors iš 
pavaldinių. Tokiais atvejais jis pranešdavo apie atleidimą iš dar- 
bo, paaukštinimą arba pažeminimą pareigose, pagirdavo arba 
perspėdavo lyg tarp kitko, šveisdamas šautuvo vamzdį. 

Polas žengė paskui šeimininką į tamsiu medžiu išmuštą kabi- 
netą ir palaukė, kol jis išsirinks vieną iš ginklų, kuriais buvo 
nukabinėta visa siena. Kroneris brūkštelėjo smiliumi per šautuvų 

eilę tarsi per statinių tvorą. Jo pavaldiniai dažnai svarstydavo, ar 
galima spręsti apie tolesnę pokalbio eigą iš to, kokį šautuvą jis pa- 
sirenka. Ilgai buvo manoma, kad graižtviniai reiškia geras naujie- 
nas, 0 šratiniai — blogas. Tačiau laikui bėgant ši versija pasirodė 
esanti neteisinga. 

Pagaliau Kroneris išsirinko dešimtojo kalibro medžiokli- 
nį šautuvą, atlaužė vamzdį ir žvilgtelėjo pro jį pasisukęs į lango 
Šviesą. 

— Nesiryžčiau pykštelėti iš jo šiuolaikiniu šoviniu, rimtai tarė 
Kroneris.— Vamzdis ne visai tiesus — tuojau pat išlakstytų į sku- 
telius. Bet žiūrėk, Polai, kaip puikiai jis inkrustuotas! 

— Tikrai nuostabus darbas. Neįkainojamas. 

— Jį gamindamas meistras sugaišo ne mažiau kaip porą metų. 
Laiko tuomet niekas nebrangindavo. Pramonei plėstis tai buvo 
beviltiškas metas, Polai. 

— Taip, žinoma. 

Kroneris išsirinko grūstuvą ir pasidėjo ant stalo indelį alyvos, 
tepalo ir keletą minkštų skudurų. 

— Siuos daikčiukus reikia nuolat prižiūrėti, kitaip jie...—- Kro- 
neris spragtelėjo pirštais ir pamirkęs skudurėlį alyvoje apvyniojo 
juo grūstuvo galą.— Ypač kai toks klimatas. 

— Taip, žinoma, tarė Polas ketindamas užsirūkyti, tačiau 
prisiminė Anitos perspėjimą. 

Kroneris įspraudė grūstuvą į vamzdį ir stumtelėjo jį žemyn. 

— Beje, kur dabar Edas Finertis? 

— Neįsivaizduoju. 

— Jo ieško policija. 

— Tikrai? 

Net nežvilgtelėdamas Polo pusėn, Kroneris susikaupęs šiūravo 
grūstuvu ginklo vamzdį. | 

— Taigi kad tikrų tikriausiai. Jis dabar niekur nedirba, todėl 
turėjo užsiregistruoti policijoje, bet to nepadarė. 

— Paskutinįsyk mačiau jį vakar vakare Sodžiuje. 

— Žinau. Maniau, jis tau bus sakęs, ką ketina veikti toliau. 

Kroneris turėjo įprotį nuduoti, neva jam seniai žinoma tai, ką 
pasakei.ką tik. Polas galėjo lažintis, kad iš tikrųjų senis apie vakar 
vakarą nežino ničnieko. 

— Neturiu nė mažiausio supratimo.- Polas nenorėjo niekam 
pakenkti. Tėgu policija pati iššniukštinėja, kad Finertis apsistojo 
pas Lašerį, jei tik jai, žinoma, pavyks. 

— Hmmm... Matai tą dėmelę?- Kroneris atkišo vamzdį ir, 
laikydamas vos keleto colių atstumu nuo Polo veido, parodė 
nedidelį tamsuliuką jame.— Stai kas atsitinka vamzdžiui, jei bent 

mėnesį palieki be priežiūros! Rūdys! Jos ima rastis kaip grybai po 
lietaus. 

— Taip, žinoma. 

— Polai, daugiau juo negalima pasitikėti. Jis šiek tiek susipy- 
ko su protu, todėl neverta kompromituoti savęs draugyste su to- 
kiu žmogumi, ar ne? 

— Taip, žinoma. 

Skuduro kampeliu Kroneris uoliai brūžavo rūdžių dėmelę 
vamzdyje. 

— Maniau, tu šitą ir pats suprasi, todėl be galo nustebau, kai 
leidai jam šlaistytis po gamyklą be palydovo. 

Polas paraudo, bet neištarė nė žodžio. 

— Arba kai atidavei jam savo pistoletą. Juk žinojai, kad jis 
nebeturi leidimo laikyti ginklą. Vis dėlto man buvo pranešta, jog 
upėje rastas tavo pistoletas su jo pirštų atspaudais. 

Polas dar nespėjo kaip reikiant surikiuoti ūmai pakrikusių savo 
minčių, o Kroneris jau raminamai tapšnojo jam per kelį, nušvitęs 
geraširdiška ir miela Kalėdų Senio šypsena. 

— Esu taip tvirtai įsitikinęs, jog turėjai svarbių priežasčių, kad 
gali man nieko neaiškinti. Labai tikiu tavim, mano berniuk. Neno- 
rėčiau išgirsti, kad esi įsipainiojęs į kokią nors nemalonią istoriją. 
Dabar, kai tavo tėvo nebėra, jaučiu pareigą pasirūpinti tavim. 

— Labai gražu iš jūsų pusės. 

Pasisukęs nugara į Polą, Kroneris ųždarė spyną ir ėmė taiky- 
tis į įsivaizduojamą paukštį, neva pakilusį iš už rašomojo stalo. 

—.Pykšt!- Kroneris išmetė iš spynos įsivaizduojamą gilzę.-— 
Dabar labai pavojingi laikai. Daug pavojingesni, negu atrodo iš 
pirmo žvilgsnio. Pokšt! Bet tuo pačiu metu juos būtų galima pa- 
vadinti kone aukso amžiumi, ar ne taip, Polai? 

Polas pritardamas linktelėjo. 

Kroneris atsisukęs įdėmiai pažvelgė į jį. 

— Aš pasakiau: ar ne tiesa, kad mūsų laikai — tai aukso 
amžius, Polai'? 

— "Taip, žinoma. Aš linktelėjau. 

— Tra ta ta,- šūktelėjo Kroneris, šį kartą, ko gero, įsi- 
vaizduodamas dirbtinį taikinį.—- Tra ta ta ta ta! Abejojančių, pa- 
saulio pabaigos pranašautojų ir kitokių pažangos stabdytojų 
būdavo visais laikais. 

— Taip, žinoma. O dėl Finerčio ir tos istorijos su pistoletu, 
tai aš... 

— Tai jau praeitis, pernykštis sniegas. Užmirškime,- nekan- 
triai pertraukė Polą Kroneris.-— Ir nėra ko apie tai daugiau kalbėti. 
Aš tik norėjau įspėti, kad įdėmiau apsidairytum — kokia padėtis 

yra iš tikrųjų. Juk iš tiesų žmonija žvaliai ir drąsiai žengia pirmyn, 
visai nepaisydama tų, kurie bando ją atkalbinėti. 

— Taip, žinoma. 

— Pykšt! Mat kai kurie bando nuvertinti mūsų darbą, darbą 
tokių kaip tavo tėvas, vadindami jį niekalu, akių dūmimu ir velt- 
kleidyste. Bet jie neteisūs, oi neteisūs, Polai! Tai didis darbas! 

Polas palinko į priekį ir net pakilo iš vietos, vildamasis išgirsti, 
kokia gi to darbo didybė, nes pastaruoju metu jį dažnai apimdavo 
jausmas, kad kiti sistemoje mato kažką tokio, ko jis visiškai nepa- 
stebi. Galbūt tai buvo kaip tik tai, ko jam visada trūko — visa 
apimančio veiklos įkarščio, kuriuo per kraštus tryško jo tėvas. 

— Ne, tai daugiau nei niekalas ar koks akių dūmimas, Polai, 
sakau tau! 

— Taip, žinoma. 

— Tai jėga, tikėjimas ir ryžtas. Mes pašaukti atverti vartus 
priešakinėms žmonijos civilizacijos gretoms. Tai kaip tik inžinierių 
ir valdytojų darbas. Ir nėra pasaulyje aukštesnio pašaukimo. 

Nusivylęs Polas vėl nugrimzdo į fotelį. 

Kroneris apvyniojo grūstuvo galą nauju skuduru ir vėl ėmėsi 
šiūruoti šautuvo vamzdį. | 

— Vieta Pitsburge vis dar laisva ir į ją iš esmės tėra vos du 
kandidatai. 

Keisčiausia tai, kad Kroneris šnekėjo viską taip, kaip buvo 
numačiusi Anita. Polas pamėgino prisiminti, ką, jos nuomone, 
į Kronerio žodžius turėtų atsakyti jis. Bet prisiminė tik tiek, kad 
neleido jai ištarti nė žodžio ir neperskaitė raštu surašytų jos 
patarimų. | 

— Tai puiki galimybė teikti visuomenei realią naudą, tarė 
jis vildamasis, kad Anita bus siūliusi: pasakyti maždaug tokius 
žodžius. | 

Polas pajuto palengvėjimą, galėdamas pasinaudoti Anitos 
mintimis ir šitaip pergudrauti visišką savo paties abejingumą. Juk 
jam siūlo vietą Pitsburge, vadinasi, kartu ir nepalyginamai dau- 
giau pinigų, o kadangi jis atsidurs taip aukštai tokiame amžiuje, 
kai didžioji dalis gyvenimo dar prieš akis, tai, ko gero, ir galimybę 
pasiekti pačią viršūnę. Akimirka, kai ši dar viena nepaprastai 
sėkmingos jo lemties dovana pasirodė esanti jau čia pat, buvo jam 
stebėtinai maloni. Polas seniai numanė ją ateisiant. Kroneris irgi 
to paties troško ir dažnai kone žadėdavo jam šį postą, žinoma, nie- 
kuomet neužmiršdamas paminėti jo tėvo. Kiekvienąsyk, kai Polas 
gaudavo vis aukštesnę tarnybą, kaip kad štai šiandien, aplinkiniai, 
matyt, iš inercijos, atlikdavo senovines, tolydžio vis nykstančias 
stebėjimosi, aikčiojimų ir sveikinimų apeigas, tarytum Polas, kaip 

ir jo protėviai, šitiek pasiekęs būtų vien savo atkaklumu, gabumais 
bei Dievo valia ar per šėtono neapsižiūrėjimą. 

— Labai sunku nuspręsti, Polai, kurį iš judviejų pasirinkti — 
tave ar Fredą Gartą. 

Gartas buvo daug vyresnis už Polą, beveik Kronerio amžiaus, 
ir šiuo metu valdė Bufalo gamyklas. 

— Teisybę pasakius, Gartas stokoja techninės vaizduotės, kurią 
turi tu, Polai. Valdytojas jis labai gabus, nieko neprikiši, bet jei ne 
mūsų nuolatinis raginimas, Bufalo gamyklos tebebūtų lygiai tokios 
pat kaip ir prieš penkerius metus, kai jis tenai atėjo. Antra vertus, 
jis tvirtas ir patikimas, Polai, ir niekada nekilo abejonių, ar tai tik- 
rai mūsų Žmogus, ar progreso ir sistemos interesus laiko 
aukštesniais nei savo asmeninius. 

— Taip, Gartas puikus darbuotojas. 

Gartas išties toksai buvo: doras, nepaperkamas ir visa širdimi 
atsidavęs tarnybai. Jis net, ko gero, turėjo susikūręs antropomorfinį 
korporacijos įvaizdį, tarytum tai būtų gyvas asmuo, ir jautė jam 
lygiai tokius jausmus, kokius paprastai jaučia įsimylėjėliai. Polo 
nuomone, būtų buvę visai ne pro šalį šią jo ypatybę pagvildenti 
seksologams. Jisai prisiminė, kad toks reiškinys, kai asmuo jaučia 
seksualinį potraukį abstrakcijai, anaiptol nenaujas — užtenka pri- 
siminti simbolines seserų vienuolių jungtuves su Kristumi. Šiaip 
ar taip, Polas turėjo laimę stebėti Gartą įvairiose tos jo meilės rai- 
dos tarpsniuose — nuo pat tų laikų, kai per maniakiško entuziaz- 
mo priepuolius jis iš nekantrumo prarasdavo apetitą, iki tada, kai 
apimtas verksmingo sentimentalumo ašarodavo, prisiminęs švelnų 
jaudulį pačioje ryšio pradžioje. Trumpai tariant, Gartas perėjo vi- 
sus amžinos dilemos “myli— nemyli" kančių kelius. Vykdyti nuro- 
dymus iš aukščiau Polui buvo nemaloni būtinybė, o Gartui — tas 
pat, kaip proga įtikti savo išrinktajai. 

— Man būtų visai malonu matyti Gartą tame poste. 

— O man būtų daug maloniau matyti tame poste tave, Po- 
lai. - Kroneris tuos žodžius pasakė taip, kad būtų aišku, jog Gartą 
paminėjo tik dėl akių.— Tu gausiai gamtos apdovanotas ir gabu- 
mais, ir dvasingumu, ir vaizduote... 

— Nuoširdžiai dėkui, pone. 

— Leisk man pabaigti. Taigi viskas, ir gabumai, ir dvasingu- 
mas, ir vaizduotė. Bet, matyt, galiu gerokai apsirikti, prie šių 
dorybių paminėjęs ir lojalumą. 

— Lojalumą? 

Kroneris padėjo į šalį šautuvą ir prisislinko su visu krėslu 
arčiau Polo, veidas prie veido. Jis padėjo stambias savo plaštakas 
Polui ant kelių ir suraukė didžiulius ir vešlius antakius. Visa tai 

buvo panašu į hipnozės seansą, kuriame Polui buvo skirta tapti 
hipnotizuojamuoju. Ir vėl, kaip andai klube, kai Kroneris jo ran- 
kas suėmė savosiomis, Polas pajuto iš senio sklindančią 
nepalaužiamą jėgą ir valią. 

— Norėčiau, kad išsakytum man, kas susikaupė tavo sieloje, 
sūneli! 

Kronerio rankos dar stipriau suspaudė Polo kelius. Polas pa- 
sijuto nejaukiai ir stengėsi nugalėti vis stiprėjantį norą imti ir at- 
verti širdį tam švelniam, dosniam ir išmintingam tėvui. Tačiau jo 
pasipriešinimas vis silpo, ir netrukus Polas prabilo. 

Dar prieš savaitę buvęs gana miglotas ir neapibrėžtas jo neri- 
mas dabar įgijo gana aiškius bruožus: jiems tarsi liejiniui formą 
suteikė kito Žmogaus įsitikinimai. Polas kalbėjo lygiai tą patį, ką 
ir Lašeris aną vakarą: apie dvasinių vertybių badą aname upės 
krante, apie revoliucijos grėsmę, apie pačią hierarchiją, kuri dau- 
gelio gyvenimą padarė panašų į klaikų sapną. Tik jo žodžiai 
skambėjo ne kaip kaltinimas, o kaip prašymas juos paneigti. 

Kronerio rankos vis dar gulėjo padėtos ant Polo kelių, o gal- 
va sviro vis žemiau ir žemiau. 

Kai Polas baigė kalbėti, Kroneris atsistojo ir atsukęs jam 
nugarą sužiuro pro langą. 

Apžavai dar nebuvo spėję išsisklaidyti, ir Polas, viltingai 
žvelgdamas į plačią nugarą, laukė išminties apsireiškimo. 

Umai Kroneris atsisuko. 

— Vadinas, tu prieš mus. 

— Visai nenorėjau to pasakyti. Paprasčiausiai yra tokių 
klausimų, kuriuos būtina spręsti nedelsiant. 

— Laikykis savo kranto, Polai! Tavo amatas — valdyti ir tobu- 
linti gamybą. Aš nežinau atsakymų į Lašerio klausimus. Tik galvą 
guldau, kad klausinėti yra daug lengviau negu atsakyti. Atmink, 
keblumų ir galvosūkių buvo ir bus visada, kaip ir tokių lašerių, 
pasirengusių reikia ar nereikia drumsti vandenį. 

— Jūs žinote apie Lašerį?— Polas kalbėdamas nėsyk nebuvo 
paminėjęs to vardo. 

— Taip. Ir gana seniai. O jei jau išėjo tokia kalba — žinau net 
apie ką šnekučiavotės su juo ir Finerčiu praėjusį vakarą. 

Kronerio veidas tapo liūdnas. 

— Kaip pramonės saugumo valdybos tarnautojas, atsakingas 
už visą rajoną, privalau žinoti labai daug ką, Polai. Ir būna kar- 
tais, kaip va dabar, kad, dievaži, pageidaučiau žinoti kuo mažiau. 

— Gal tai daro aiškesnį Pitsburgo klausimą? 

— Vis dėlto aš nesiliauju manyti, kad tu labiausiai tinki tai 
tarnybai, todėl apsimesiu, jog nė girdėt negirdėjau, ką tu veikei 

vakar vakare ir ką porinai ką tik, nes galvą dedu, jog tai ne tavo 
paties jausmai ir mintys. 

Polas apstulbo. Keistai įsigeidus likimui, jis vis dėlto bus pa- 
skirtas į tą tarnybą, nors atėjo čionai spiriamas migloto ketinimo 
įrodyti esąs jai visai netinkamas. 

— Taigi tokie popieriai, Polai. Dabar viskas priklausys tik nuo 
tavęs. 

— Manau, jog dar galėčiau pasispausti. 

— Bijau, kad tai ne taip paprasta, kaip atrodo. Per neįtikimai 
trumpą laiką tu sugebėjai pateikti galybę medžiagos jau gana 
apkūniai savo asmens bylai policijoje: pistoletas, leidimas Finerčiui 
be priežiūros bastytis po gamyklą, niekam tikęs elgesys vakar va- 
kare — būtina visa tai logiškai ir įtikinamai paaiškinti štabui. Juk 
už tokius pokštus galėjai atsidurti už grotų. 

Polas nervingai susijuokė. 

— Man reikia, kad galėčiau pasakyti, esą tu darei visa tai ma- 
no nurodymu, tai yra vykdydamas saugumo tarnybos užduotį. Ir 
reikia, jog tai būtų ne visai melas. 

— Suprantu,- tarė Polas, nors nesuprato ničnieko. 

— Manau, tu neimsi neigti, kad abu — ir Lašeris, ir Finertis 
yra pavojingi žmogynai, potencialūs maištininkai, kuriuos reikia lai- 
kyti ten, kur jie negalėtų padaryti visuomenei jokios žalos? 

Kroneris vėl pasiėmė dvivamzdį ir raukydamasis pradėjo 
dantų šepetėliu šveisti jo spyną. 

— Taigi aš, —- tarė jis kiek patylėjęs, - pageidaučiau, jog tu pa- 
liudytum, esą jiedu mėginę įtraukti tave į sąmokslą, norėdami 
sužlugdyti Ailiumo gamyklų darbą. 

"Tuo metu atsilapojo durys ir kambarin plačiai šypsodamasis 
įlėkė Baeris. 

— Sveikinu, mano berniuk, sveikinu. Puiku, šaunu, nuostabu, 
žavinga! 

— Su kuo sveikinate? 

„— Su Pitsburgu, mielasis, su Pitsburgu. 

— Tai dar nėra galutinai nuspręsta, - tarė Kroneris. 

— Betgi jūs pasakėte vakar... 

— Nuo vakardienos kai kas pasikeitė.— Kroneris mirktelėjo 
Polui.— Nors nieko rimto, tiesa, Polai? Maža pataisėlė. 

— Ak... 0... taip, suprantama... pataisėlė, pataisėlė, taip, 
žinoma, maža pataisėlė. 

Polas jautėsi sukrėstas ir siaubingai sutrikęs dėl to, kas čia da- 
bar ką tik įvyko, ir iš paskutiniųjų stengėsi tą savo sutrikimą 
paslėpti, tad graudžiai nusišypsojo per prievartą. Jam toptelėjo, 
kad net ir tas Baerio įsiveržimas, ko gero, suplanuotas iš anksto. 

— Matote, Polui iškilo keletas klausimų, — tarė Kroneris. 

— Klausimų? Kokių klausimų, mano berniuk? 

— Jis norėtų sužinoti, ar vardan progreso mes nedarome ko 
nors negero. 

Baeris klestelėjo tiesiai ant rašomojo stalo ir ėmė pirštais 
pešioti siūlelius iš telefono laido. Jis labai susikaupęs mąstė. Iš jo 
veido galėjai spręsti, kad toks klausimas anksčiau jam nebuvo nėsyk 
į galvą atėjęs, todėl dabar, kai tai pagaliau atsitiko, jis dorai ir 
sąžiningai stengėsi sučiuopti jo esmę. 

— Sakote, ar progresas kartais nėra blogis? Hm, geras klau- 
simas.- Galop jis atplėšė žvilgsnį nuo neramių savo rankų.- 
Nežinau, nežinau... Visai gali būti, kad progresas nebūtinai gėris, 
ką? 

Kroneris nustebęs nudelbė jį žvilgsniu. 

— Klausyk, juk tu pats kuo puikiausiai žinai, kad istorija jau 
tūkstančius kartų atsakė į šį klausimą. 

— Atsakė! Manai, taip sau ėmė ir atsakė? O aš, žinote, jos 
vietoj nesiryžčiau. Išeitų, ponia istorija jau tūkstančius kartų bus 
davusi teisingą atsakymą, ar ne? Na ką gi, gerai, puiku, net labai 
nuostabu. Beje, vieną dalyką aš įsidėmėjau gana gerai: arba turi 
elgtis taip, kaip ta dama pageidauja, arba, kaip sakoma, rankas 
aukštyn. O šiaip nežinau, mano berniuk, tikrai nežinau. Ko gero, 
privalėčiau žinoti, bet, dievaži, atvirai tariant, neturiu jokio supra- 
timo. Tiesiog dirbu savo darbą, ir tiek. O galbūt tai, ką aš darau, 
ir nėra teisinga. Kas žino? 

Sį kartą Kroneris atrodė kaip nesavas. 

— Arne laikas būtų atsigaivinti? — apsimestinai žvaliai tarė jis. 

— Manau, kad pats laikas, - apsidžiaugė Polas. 

Kroneris sukikeno. 

— Na va, ir gerai. Ar ne per daug tau kliuvo? 

— Ne, galima kentėti. 

— Na, nieko, nieko, mano berniuk! Nenusimink taip smar- 
kiai. 

Kai Baeris, Polas ir Kroneris grįžo svetainėn, Mamutė kaip 
tik liūdnu balsu aiškino Anitai, kad po šia SAMIS deja, visokių 
žmonių esama. 

— Tiesiog norėjau pasidomėti, ar visi supranta, kad jis, kaip 
sakoma, pats save pasikvietė į svečius, - tarė Anita.- Ir mes, Ma- 
ma, buvome bejėgiai ką nors padaryti. 

Kroneris pasitrynė rankas. 

— Ar priimsite mus į savo draugiją? 

— Tai smagu, tai smagu, tiesiog puikumėlis, - sumurmėjo Ba- 
eris. 

— Na, vyrai, ar gerai praleidote laiką su tais savo nelemtais 
šautuvais? — paklausė Mama suraukusi nosį. 

— Nuostabiai, Mamute, tiesiog nuostabiai, - atsakė Polas. 

Anita sugavo Polo žvilgsnį ir klausiamai pakėlė antakius. 

Polas nežymiai linktelėjo. 

Anita nusišypsojo ir atsilošė fotelyje — pavargusi ir be galo 
patenkinta. 

Mama išdalijo visiems stikliukus su portveinu, o Kroneris ėmė 
kuistis prie plokštelių. į 

— Kur ji? | 

— Se tau, kad nori! Ten, kur ir visada — ant patefono, - 
atsiliepė Mama. 

— Ak, štai jinai. Maniau, gal kas klausėsi kokios kitos muzi- 
kos. 

— Ne. Niekas nebuvo net artyn priėjęs nuo vakar vakaro. 

Kroneris laikė adatą virš besisukančios plokštelės. 

— Paleisiu ją tau, Polai. Kai pasiteiravau, ar priims moterys 
mus į savo draugiją, turėjau omeny daugiau štai ką, o ne vyną. Pa- 
matysi — tai tikras sielos penas! Jis padeda man atsikratyti slo- 
gios nuotaikos daug geriau nei bet kas kitas. 

— Padovanojau jam tą plokštelę praėjusį mėnesį. Nėkart 
nemačiau, kad kas nors būtų jį labiau pradžiuginęs, - pasakė Ma- 
ma. 

Po tų žodžių Kroneris nuleido adatą, tekinas nuskubėjo atgal 
į savo fotelį ir greit į jį atsisėdęs užmerkė akis dar prieš pasigirs- 
tant muzikai. 

Garso reguliatorius buvo atsuktas iki pat galo ir reprodukto- 
rius driokstelėjo visu garsu kaip perkūnas iš giedro dangaus: 


O00000, duokit man vyrų bebaimių, narsių, 
Kurie tai, kas šventa, apgintų!.. 


Polas neramiai apsižvalgė, Kroneris trepsėjo į taktą, kilnoda- 
mas paeiliui čia vieną, čia kitą koją ir tuo pačiu metu kraipė galvą 
čia į vieną, čia į kitą pusę. Mamutė ir Baeris irgi sutartinai linksėjo 
išvien su Kroneriu, o Anita, dievulėliau brangus, ji stengėsi uo- 
liau už visus! 

Polas atsiduso ir nejučia pats ėmė ritmingai trūkčioti galvą. 


Pečius suremsim glausčiau, pirmyn, į priekį, narsiau, 
Tik šitaip mūs jėgos didėja! O000000! 

TRYLIKTAS SKYRIUS 


GULĖDAMAS lovoje po bebaimių narsuolių vakaronės Kro- 
nerio namuose, daktaras Polas Proteusas, gana aukštai užkopusio 
ir pinigingo žmogaus sūnus, pats irgi ne koks vargeta ir bet kada 
galintis dar labiau pralobti, kankinosi skaičiuodamas, kiekgi jis vis- 
ko turi. Ir suskaičiavo, kad turi visko lygiai tiek, kad galėtų leisti 
sau prabangą būti padoriu žmogumi. Zodžiu, jis kainavo apie tris 
ketvirčius milijono dolerių ir galėjo daugiau nebedirbti nė vienos 
valandėlės iki pat savo dienų galo. 

Pagaliau miglotas jo nepasitenkinimas gyvenimu įgijo konkre- 
tų pavidalą — virto reakcija į įžeidimą. Kaip tik šitaip žmonės vi- 
sais laikais vadindavo tai, kas andai su juo atsitiko. Juk jam buvo 
pasiūlyta tapti informatoriumi ir šnipinėti savo bičiulį Edą Finertį. 
Tai aiškus išpuolis prieš jo orumą ir bet kokį padorumą apskritai. 
Polas jį sutiko su tam tikru palengvėjimu, panašiai kaip po 
dešimtmečius trukusios prieškario įtampos buvo sutikti pirmieji 
karo šūviai. 

Dabar jis galėjo ramia sąžine pasiųsti visus po velnių. 

Anita miegojo, maloniai ir saldžiai nuvargusi ne tiek nuo Po- 
lo glamonių, kiek nuo patirto socialinio orgazmo, pagaliau atėjusio 
po daugelį metų trukusio meilės žaidimo su visuomene, kuri, do- 
rai pamaloninta, štai ėmė ir pasiūlė jai Pitsburgą. 

Pakeliui iš Albanio į namus ji pasakė ugningą prakalbą — 
tokią, kokią jos vietoje būtų išrėžęs pats Seferdas. Ji apžvelgė Po- 
lo karjerą nuo pat jų vestuvių dienos, ir Polas apstulbo patyręs, 
"kad jo kelias, pasirodo, nuklotas priešų lavonais — varganais pa- 
laikais tų nelaimėlių, kurie mėgino jį pranokti, bet buvo sutraiškyti, 
sutrypti ir nušluoti nuo žemės paviršiaus. 

Polo varžovų skerdynes Anita nupiešė taip gyvai ir įtikinamai, 
kad jis turėjo akimirką atsiplėšti nuo savo minčių ir gerai pamąstyti, 
ar visame tame, ką ji taip karštai čia dėsto, nėra nors mažiausios 
dalelytės tiesos. Jis perkratė atmintyje visus skalpus, kuriuos ji var- 
dijo vieną po kito, ir su palengvėjimu susigaudė, kad žmonės, anot 
jos, varžęsi su juo dėl postų, visi ligi vieno gyvi ir sveiki, jiems kuo 
puikiausiai klojasi ir, ačiū Dievui, negresia nei finansinės, nei 
dvasinės katastrofos. Tačiau Anitai jie tebuvo apgailėtini lavonai, 
plėnys ir mirėsiai, pribaigti negailestingu šūviu tiesiai į kaktą ir 
visiems laikams nublokšti į istorijos šiukšlyną. 

Polas nepasakė Anitai apie sąlygas, kuriomis jis gauna 
Pitsburgą, ir nė žodeliu neprasitarė, jog visai neketina nei spindu- 
liuoti iš laimės ir pasididžiavimo, nei išvis užimti šio garbingo pos- 
to. Todėl dabar, gulėdamas šalia, Polas patyliukais džiūgavo 
sugebėjęs neprarasti savitvardos ir pirmąsyk gyvenime taip 
sėkmingai griebtis gudrybės. Jis nusprendė nieko nesakysiąs Ani- 
tai tol, kol ji nebus tam kaip reikiant paruošta. Pamažu, labai 
švelniai jis įdiegs jai naują vertybių sistemą, pripratins prie naujo 
gyvenimo ir tik tada mes tarnybą. Kitaip nuo minties, kad ji nie- 
kam verto Žmogaus žmona, ją neišvengiamai ištiks baisus šokas, 
kurio padariniai gali būti tragiški. Juk jos ryšio su pasauliu pagrin- 
das buvo jos vyro visuomeninė padėtis, kurios netekusi ji arba 
prarastų sąlytį su pasauliu, arba dar blogiau — paliktų Polą. 

Zinoma, Polas nenorėjo nei vieno, nei kito. Likimas padova- 
nojo jam Anitą kaip mylimąją, ir jis visomis išgalėmis stengėsi ją 
mylėti. Jis gerai žinojo, kad tas tariamas jos karingumas ir 
pasipūtimas viso labo tėra polinkis į patetiką. 

Be abejo, ji buvo jam daug didesnis narsos bei tvirtybės 
šaltinis, negu jis norėjo tai pripažinti. O ir sekso prasme ji buvo 
apdovanota retais gabumais, kurie teikė Polui marias nė su kuo 
nepalyginamo džiaugsmo. 

Be to, pedantiškas jos rūpinimasis visokiomis smulkmenomis 
darė įmanomą jo paties išsiblaškymą bei ironišką ir kartais net 
cinišką požiūrį į gyvenimą. 

Žodžiu, Anita jam buvo viskas. 

Neaiški baimė stingdančiu šalčiu sukaustė jam krūtinę ir 
nuvarė šalin visus miegus kaip tik tada, kai jam labiausiai rūpėjo 
kuo greičiau užmigti. Polui toptelėjo, kad ir jam pačiam toks 
žingsnis būtų nemenkas sukrėtimas. Į jį akimirką tarytum dvelkte- 
lėjo nebūties tuštuma, lyg jis būtų nusprendęs ilgiau nebegyventi. 
Umai suvokęs, kad ir jis, kaip Anita, vertas šio to daugiau negu jo 
dabartinė padėtis, Polas apglėbė rankomis miegančią žmoną ir 
padėjo galvą ant krūtinės savo būsimajai nelaimės draugei. 

— Mmmum...- sumurmėjo Anita.- Mmmmm?.. 

— Anita... 

— Mmmmm?.. 

— Anita, aš myliu tave. 

Jį apėmė noras tučtuojau jai viską papasakoti, sujungti jos 
dvasią su savąja. Bet vos tik jis kilstelėjo galvą nuo svaiginamai 
šilto ir kvapaus jo kūno, į veidą pūstelėjo nuo Adirondako 
dulpsčiantis vėsus vėjelis, ir Polui vėl grįžo trumpam jį palikusi 
išmintis. Daugiau jis nepasakė Anitai nė žodžio. 

— Ir aš myliu tave, Polai, - sumurmėjo jinai. 

KETURIOLIKTAS SKYRIUS 


TAIGI daktaras Polas Proteusas nuo šiol turėjo savo paslaptį. 
Kaip tik dėl to didžiąją laiko dalį jo nuotaika būdavo pakili. La- 
biausiai jis džiūgaudavo bendraudamas su bendradarbiais: 
kiekvieną pašnekesį ar darbą pradėdavo ir užbaigdavo vis ta pačia 
mintimi: “Eikit jūs visi velniop!" ž 

Velniop galėjo ristis visiškai viskas ir visi aliai vieno. Sis giliai 
širdyje slypintis abejingumas pasaulį jo akyse darė panašų į sceną. 
Kaip tik toje scenoje, laukdamas, kol jiedu su Anita galutinai 
pribręs mesti tarnybą ir pradėti naują gyvenimą, Polas ir toliau vai- 
dino Ailiumo gamyklų valdytojo vaidmenį. Išoriškai, kaip tarnau- 
tojas, jis nė kiek nepasikeitė, tačiau širdyje šaipydamasis parodi- 
javo menkesnes, labiau priklausomas sielas, kurios labai rimtai ver- 
tino šias pareigas. 

Anksčiau jis niekad per daug nesižavėjo grožine literatūra, o 
dabar pamėgo romanus, kurių herojus patiria audringus nuotykius 
laukinėje gamtoje ir išlieka gyvas, pasikliaudamas vien savo pa- 
ties nuovoka, miklumu ir fizine jėga. Zodžiu, jis vieną po kitos ri- 
jo istorijas apie jūreivius, medkirčius ir gyvulių varovus. 

Skaitant apie tuos žmones Polo lūpose žaisdavo šypsena. Jis 
žinojo, kad tas jo Žavėjimasis gana vaikiškas, ir, savaime supran- 
tama, smarkiai abejojo, ar gyvenimas išvis gali būti toks tyras, 
širdingas ir kupinas pasitenkinimo, kaip rašoma knygose. Siaip ar 
taip, tuose naiviuose pasakojimuose jis rasdavo idealų, kuriais jam 
patiko remtis. Jis norėjo bendrauti ne.su visuomene, 0 su pačia 
žeme — tokia, kokią Dievas sukūrė ir davė žmogui. | 

— Ar gera ši knyga, daktare Proteusai?— paklausė daktarė 
Katarina Finč, jo sekretorė. Ji įžengė į kabinetą, laikydama ran- 
kose pilką kartoninę dėžę. 

— O, Katarina, sveika! - šypsodamasis Polas padėjo knygą į 
šalį. — Toli gražu ne šedevras. Tiesiog malonus laisvalaikio skaita- 
las. Apie vyrus, vagojančius baržomis senąjį Erio kanalą*.- Jis 
patapšnojo plačią nuogą herojaus krūtinę ant knygos viršelio.— Da- 
bar tokių nebegamina. O kas dėžėje? Kas nors man? 

— Tai jūsų marškinėliai. Jie ką tik atkeliavo paštu. 

— Marškinėliai? 

— Taip, Lankoms. 

* Jungia Erio ežerą, esantį tarp JAV ir Kanados, su Hudzono upe. Kadaise 
svarbus prekybinis vandens kelias. Vert. 

— Ak, štai kas! Nagi atidarykime! Pažiūrėsim, kokios spal- 
vos? 

— Mėlyni. Šimet jūs Mėlynųjų komandoje.- Katarina iškrovė 
marškinėlius ant rašomojo stalo. 

— Na jau ne!- Polas stovėjo ištiestose rankose laikydamas 
tamsmėlynius marškinėlius trumpomis rankovėmis.- Vardan visų 
šventųjų, tik jau ne!-— Per visą krūtinės priekį išrašytas auksinėmis 
raidėmis puikavosi užrašas: “Kapitonas".— Katarina, šito aš kaip 
Dievą myliu nepakęsiu! 

— Tai didelė garbė, ar ne? 

— Anokia čia garbė!- jis sunkiai atsiduso ir liūdnai palinga- 
vo galvą.- Ištisas keturiolika dienų, Katarina, turėsiu lyg kokia 
jomarko kaliausė staipytis tame prakeiktame ermidelyje — vado- 
vauti komandai per dainavimo, tinklinio, bėgimo, žygiavimo, joji- 
mo, golfo, žolės riedulio, badmintono, šaudymo, vėliavos pagro- 
bimo, indėniškų imtynių bei rankinio varžybas, be perstojo pliaukš- 
ti niekus ir trūks plyš stengtis suriesti ožio ragan kitų komandų 
kapitonus. Dievuliau brangus! 

— Daktaras Seferdas tai labai patenkintas. 

— Na, taip, jis man seniai neabejingas. 

— Ne, aš norėjau pasakyti, kad jis patenkintas irgi būsiąs ka- 
pitonas. 

— Kaip? Šeferdas kapitonas?— Polas apstulbęs pakėlė anta- 
kius. Tai buvo natūrali nuostaba žmogaus, pakankamai ilgai 
išdirbusio sistemoje. Juk tapti vienos iš keturių komandų kapito- 
nu nemaža garbė, žinoma, tiems, kurie rimtai žiūri į tokius daly- 
kus. Suteikdami kapitono laipsnį, aukščiausieji valdininkai paro- 
dydavo tam žmogui nepaprastą palankumą. Tad tokio tarnautojo 
kaip Seferdas skyrimas kapitonu buvo negirdėtas dalykas. Juk Lan- 
kose jis buvo niekas ir pasižymėjo nebent tiktai kaip puikus žolės 
riedulio puolėjas. O dabar nei iš šio, nei iš to... 

— Kokios komandos? 

= Žaliųjų. Jo marškinėliai guli ant mano stalo. Žali su 
oranžinėmis raidėmis. Irgi labai dailiai atrodo. 

— Zali, taip? 

Jei jau kam turi reikšmės tie visi dalykai, tai čia reikia pridur- 
ti, kad Zalieji buvo paskutinė, žemiausioji pakopa neoficialioje 
komandų hierarchijoje — pagal vieną iš tų nerašytų taisyklių, ku- 
rias visi žinojo, tačiau niekad apie jas nekalbėdavo. Taigi paisyda- 
mas visų tų niekalų, Polas būtų galėjęs didžiuotis tapęs Mėlynųjų 
kapitonu, nes ši komanda visuomet buvo laikoma šauniausia. Tie- 
sa, dabar Polui į viską buvo nusispjaut. Kvailystės, ir nieko dau- 
giau, tegu jas griausmas. 

— Na, marškinėlių jie jums nepagailėjo,- nutęsė Katarina 
skaičiuodama juos.- Devyni, dešimt, vienuolika, dvylika. 

— Visai nedaug. Juk ten ištisas dvi savaites nieko daugiau ne- 
veiki — tik geri ir rasoji, geri ir rasoji kaip koks vamzdis. Tiek 
marškinių užtenka vos vienai dienai. 

— Hm, bet gaila, dėžėje daugiau nieko nėra, tik va šita 
knygelė, - Katarina ištiesė jam tomelį, panašų į dainų rinkinį. 

— O Viešpatie, “Lankų dainynas",- sudejavo Polas. Jis 
atsilošė kėdėje ir prisidengė ranka akis.-— Išsirinkite kurią norite 
dainą, Katarina, ir perskaitykite ją garsiai. 

— Štai Zaliųjų, daktaro Seferdo komandos, daina. Pagal “Vil- 
helmo Tėlio" uvertiūrą. 

— Ką?! Pagal uvertiūrą?! 

— Cia taip parašyta. 

— Na ką gi, bandykite. 


sigalvojusi ėmė skaityti: 


Ei “Žalioji", šaunioji, žavioji! 
Stipriausia komanda visų! 
Užtenka priešui ją pamatyti — 
Ir jam pasidaro baisu! 


— Tiesiog plaukai ant krūtinės šiaušiasi, ar ne, Katarina? 

— Dievulėliau, betgi ten taip smagu! Jūs ir pats žinote, kaip 
smagu tenai nuvažiuoti. 

Polas atmerkė akis ir pamatė, kad Katarina skaito jau kitą 
giesmę. Jos akys švyti iš susijaudinimo ir galva kinkuoja į taktą. 

— Ką skaitote dabar? | 

— Ak, kaip norėčiau būti vyras! Dabar skaitau jūsų dainą. 

— Mano)? | 

— Na, Mėlynųjų komandos. 

— Ak taip, mano dainą. Na ką gi, paklausykim ir jos. 

Katarina pašvilpavo keletą taktų iš “Indianos" ir uždainavo, 
šį kartą gana išraiškingai: 


O "Mėlynoji", visų šaunioji, 

Nėra kitos tokios kaip tu! 

Tavęs įveikti, ei, nevalioja 

“Zalia", “Balta" ir “Raudona" kartu. 
Geriau jau bėkit ir paskubėkit, 
Kudašių neškit, ginklus sudėkit, 

Nes “Mėlynoji""— visų šaunioji, 

Nėra kitos tokios kaip ji! 

— Hmmnm... 

— Neabejoju, kad į jūs nugalėsite. Esu tuo tikra, pridūrė Ka- 
tarina. , 

— Jūs tuo metu būsite Žemyne, ar ne? 

Zemynu buvo vadinama stovykla žmonoms su vaikais ir mo- 
terims tarnautojoms, kurių karjera dar neužsibaigusi. Nuo salos, 
vadinamos Lankomis, kur rinkdavosi vyrai, ją skyrė mėlynos 
sąsiaurio bangos. 

— Deja, arčiau įsitaisyti man vargu ar pavyks, atsakė Kata- 
rina su neslepiamu pavydu. 

— Patikėkite, tokio nuotolio per akis. Ar Badas Kolhaunas 
irgi pakviestas? 

Katarina paraudo, ir Polas tuoj pat ėmė apgailestauti uždavęs 
tokį kvailą klausimą. 

— Tikrai žinau — buvo gavęs kvietimą, bet prieš tai, kai... — 
ji nusiminusi gūžtelėjo pečiais.- Juk žinote, kas sakoma 
“Įstatuose". 

— Tiesiog mašinos nebegali jo daugiau pakęsti, - niūriai tarė 
Polas.- Kodėl joms nepagaminus prietaiso, kuris dalytų nemoka- 
mai po taurelę ko nors stipresnio tiems, kurie netenka darbo? Gal 
žinote, kaip jis dabar laikosi? 

— Nė sykio nemačiau jo nuo tada, tačiau paskambinau į Ma- 
tisono kontorą ir paklausiau, ką jie ruošiasi su juo daryti. Man 
atsakė, kad jis tvarkys projektus, skirtus...—- Katarinos balsas 
virptelėjo,- RURA tarnybai.- Umai sukilę merginos jausmai 
privertė ją galvotrūkčiais pulti lauk iš Polo kabineto. 

— Esu tikras, kad jis puikiai susitvarkys su tuo darbu!- 
šūktelėjo Polas jai pavymui.- Kertu lažybų iš ko tik norit — jei 
tas vaikinas imsis pramanyti darbus RURA, po metų kitų mes 
nebeatpažinsim savo miesto. 

Ant Katarinos stalo suskambo telefonas, ir ji po akimirkos 
perdavė Polui, kad prie gamyklos vartų stovi Edas Finertis ir nori, 
kad jį įleistų. 

— "Tegu suriša jam rankas ir kojas, o ant galvos užmauna maišą 
ir pristato prie jo ne mažiau kaip keturis sargybinius. Su durtu- 
vais, žinoma. Ir tegu nepamiršta visa tai smulkiai nupasakoti dak- 
tarui Seferdui. 

Po dešimties minučių ginkluotas sargybinis atlydėjo Finertį į 
Polo kabinetą. 

— O dangau, jūs tik pažvelkite į jį!- sušuko Polas. 

Finertis buvo dailiai apsikirpęs ir susišukavęs, skaistus raus- 
vas jo veidas net švytėjo glotniai nuskustas, o eilutė, nors ir 
padėvėta, buvo gražiai išvalyta ir išlyginta. 

Finertis nustebęs pažvelgė į Polą tarytum nesuprasdamas, 
kurių galų tasai pakėlė tokį triukšmą. 

— Norėčiau pasinaudoti tavo mašina. 

— Bet turi prisiekti, kad sunaikinsi visus pirštų atspaudus po 
to, kai baigsi savo juodus darbus. 

— Tikriausiai pyksti dėl tos istorijos su pistoletu? Atleisk, kad 
švystelėjau jį į upę. 

— Vadinasi, jau žinai? 

— Suprantama. Žinau ir tai, kad Šeferdas parašė skundą, kad 
įleidai mane gamyklon be sargybos! Kietas! 

Nė savaitės nepagyvenęs Sodžiuje, Finertis jau buvo spėjęs 
išmokti šiurkštokų plebėjiškų manierų, kurių dirbtinumas iškart 
krito į akis. Tačiau atrodė taip, kad sunkiai galėjai jį įtarti kada 
nors bendravus su visuomenės grietinėle. 

Polas apstulbo, kaip ir ąnadien pas Kronerį, patyręs, kokia 
daugybė dalykų apie jo asmeninį gyvenimą visai ne paslaptis ki- 
tiems. 

— Iš kur tu visa tai iškpstei? 

— Žado netektum išgirdęs, kiek visi apie viską žino ir iš kur 
gauna informaciją. Stačiai pakvaišti galima, kai pamatai, kas iš 
tikrųjų dedasi šiame pasaulyje. Man tik dabar akys ima atsiver- 
ti.— Finertis palinko į priekį, tarsi pranešdamas kažką labai svar- 
baus ir paslaptingo.- Zinai, Polai, aš atrandu save. Pagaliau imu 
prisirausti prie savo esmės. 

— Na, ir kaip tu pats sau patinki? 

— Tie nelaimingi bukagalviai anapus upės — štai kur mano 
žmonės! Jie tikri, supranti, Polai, gyvi ir kuo tikriausi. 

Polas niekada neabejojo, kad tie žmonės kuo tikriausi, todėl 
"nesumojo, kaip reaguoti į tokį baisiai svarbų Finerčio pranešimą. 

— Na ką gi, nuoširdžiai džiaugiuosi ir sveikinu, po šitiekos 
metų vis dėlto aptikus save, - pagaliau tarė jis. 

Kiek siekė Polo atmintis, Finertis nuolatos ir nepailsdamas 
ieškojo savęs ir lygiais laiko tarpais vis atrasdavo. Tačiau praėjus 
vos kelioms savaitėms po atradimo, įniršęs blokšdavo naująją 
savastį šalin lyg kokią apsišaukėlę ir tuojau pat įnikdavo naršyti 
kitos. 

— Tai puiku, tiesiog nuostabu, Edai. 

— O kaip dėl mašinos? 

— Ar galima paklausti, kam ji tau? 

— Rūgpienis, vieni niekai. Reikia savo gabažį persigabenti iš 
tavęs pas Lašerį. 

— Tai dabar gyveni pas Lašerį? 

Finertis linktelėjo. 

— Nuostabu, kaip mudu su juo sutariam nuo pat pirmos aki- 
mirkos,- jo balse skambėjo neslepiama panieka nykiam ir lėkštam 
Polo gyvenimui.- Na, ar duosi raktus? 

Polas švystelėjo automobilio raktelius Finerčiui. 

— Kaip ketini nugyventi likusį gyvenimą, Edai? 

— Tarp Žmonių. Tėn mano vieta. 

— „Ar žinai, kad tavęs ieško faraonai, nes esi 
neprisiregistravęs? 

— Tai suteikia gyvenimui skonį. 

— Juk šitaip galima pakliūti į cypę! 

— Tu bijai gyventi, Polai, štai kur šuo pakastas. Girdėjai ką 
nors apie Toro ar Emersoną? 

— Labai nedaug. Bet kertu lažybų, ne mažiau negu tu, iki 
Lašeris tavęs neapšvietė. 

— Tai va. Toro atsidūrė kalėjime, nes nemokėjo mokesčių, 
nenorėdamas remti karo su Meksika. Jis buvo griežtai nusiteikęs 
prieš karą. Kai Emersonas, atėjęs aplankyti jo į kalėjimą, paklausė: 
“Henri, kodėl tu čia?“, Toro atsakė: “Ralfai, kodėl tu ne čia?" 

— Tavo nuomone, dabar aš turiu veržte veržtis už grotų? — 
paklausė Polas, nepajėgdamas sučiuopti tokios anekdoto prasmės, 
kuri būtų galėjusi tikti jam. 

— Kalėjimo baimė neturi trukdyti tau daryti tai, kuo tu tiki. 

— O ji ir netrukdo,- tarė Polas, patyliukais pamanęs, kad 
išties labai nelengva rasti tai, kuo galėtum tikėti be išlygų. 

— Na, jei netrukdo, vadinasi, netrukdo, Finerčio balse su- 
skambo nepasitikėjimas. Pasibaisėtinai ribotas jo bičiulis iš 
šiaurinio upės kranto greičiausiai ėmė jį erzinti. —- Dėkui už mašiną. 

— Visada tavo paslaugoms, Polas pajuto palengvėjimą, kai 
už naujojo, šios savaitės, Finerčio nugaros užsivėrė durys. 

Netrukus jas vėl atidarė Katarina. 

— Aš taip jo bijausi. 

— Be reikalo. Visą energiją jis iššvaisto gūžynėms su pačiu 
savimi. Girdit, jūsų telefonas skamba. 

— Tai daktaras Kroneris,- atsiliepusi pranešė Katarina. = 
Taip, — tarė ji į telefono ragelį, - daktaras Proteusas savo kabine- 
te. 

— Gal būtumėt tokia maloni pakviesti jį prie telefono, tarė 
Kronerio sekretorė. 

— Daktaras Proteusas klauso,- atsiliepė Polas. 

— Daktaras Proteusas prie telefono, - pranešė Katarina Kro- 
nerio sekretorei. 

— Tuoj. Su juo nori kalbėti daktaras Kroneris. Daktare Kro- 
neri, daktaras Proteusas iš Ailiumo prie telefono. 

— Sveikas, Polai. 

— Kaip gyvuojat? 

— Polai, aš dėl tos Finerčio ir Lašerio istorijos...— jo tonas 
tarytum sakė, kad sekti anuodu tipus tam tikroms tarnyboms yra 
vieni juokai. — Noriu tau pasakyti, kad skambinau į Vašingtoną tuo 
reikalu ir informavau, ką mes čia rengiamės veikti. Man atsakė, 
kad mudviem kol kas nėra ko kištis. Ir kad pirmiausia būtina viską 
apgalvoti iki smulkmenų kiek aukštesniu lygiu. Tikriausiai atvejis 
daug svarbesnis, nei aš maniau.— Toliau Kroneris ėmė kalbėti ko- 
ne pakuždom.- Atrodo, problema valstybinio masto, ne vien Ai- 
liumo. 

Polą pradžiugino tai, kad Kronerio planas atidedamas, tačiau 
be galo nustebino delsaties priežastis. 

— Kaipgi Finertis galėjo tapti valstybinio ar bent jau Ailiumo 
masto problema? Juk jis čia vos keletas dienų. 

— Dykinėjančios rankos velniui dirba, Polai. Jis, ko gero, 
susidėjo su bloga kompanija, kuri mus kaip tik domina. Siaip ar 
taip, aukščiausioji valdžia pareiškė norą būti informuota apie 
kiekvieną mūsų žingsnį ir ketina aptarti viską su mumis Lankose. 
Nagi, pažiūrėkim... Lygiai po šešiolikos dienų. 

— Puiku,- tarė Polas ir mintyse pridūrė žodžius, kuriais pas- 
taruoju metu tarsi asmeniniu antspaudu žymėjo visa, kas buvo 
susiję su tarnyba: “Ir eik tu velniop!" 

Jis visai neketino tapti kieno nors informatoriumi arba ką nors 
šnipinėti. Jis tiesiog norėjo kiek galėdamas ramiau sulaukti tos aki- 
mirkos, kai jiedu su Anita bus galutinai pasiruošę atvirai ir gar- 
siai visiems pareikšti: “Siauškit velniop, gerbiamieji ponai ir visi 
jūsų reikaliukai drauge su jumis!" 

— Mes čia labai daug apie tave galvojam, Polai. 

— Dėkui, pone. 

Kroneris kiek patylėjo, o paskui kad riktelės į ragelį. Polui 
vos ausies būgnelis nesprogo: 

— Atleiskite, neišgirdau. 

Kroneris sukikeno ir paklausė kiek tylesniu balsu: 

— Polai, kas laimės rungtynes? 

— Rungtynes? 

— Lankose, Polai, Lankose! Kas laimės rungtynes, ką? Kaip 
tu manai? 

— Ak, Lankose,- sutrikęs pakartojo Polas.— Pašnekesys jam 
ėmė rodytis panašus į blogą sapną, kur Kroneris kažką šaukė žvaliu 
kurtinančiu entuziastingu balsu, o Polas niekaip negalėjo suvokti, 
apie ką kalbama. 

— Na, kuri komanda? Ką?-— paaiškino Kroneris kiek suirzęs. 

— Ak, komanda... Na, kaipgi!- Polas įkvėpė į plaučius OIrO.— 
Žinoma, Mėlynieji! Mėlynieji laimės!- šūktelėjo jis irgi iš visų plaučių. 

— Gali guldyti savo vargšę galvą, kad mes laimėsim! vėl su- 
bliuvo Kroneris.— Mėlynieji su jumis, kapitone! 

Vadinasi, Kroneris irgi Mėlynųjų komandoje. Staiga jis nei iš 
šio, nei iš to užgriaudėjo savo galingu bosu: 


O "Mėlynoji", visų šaunioji, 

Nėra kitos rokios kaip tu! 

Tūvęs įveikti, ei, nevalioja 

“Zalia", “Balta" ir “Raudona" kartu... 


Paskui šį kurtinantį riaumojimą nutraukė tęvas balselis: 

— Laimės Baltieji! Ei, Baltieji, pirmyn! Į pergalęgęgę! 

Tai klykė Baeris. 

— Cha, naivuoliai, jūs dar turit vilties dėl tų bėdžių Mėlynųjų?! 
Turit, turit, ar ne? Manot, laimės, taip? Mėlynieji laimės varžybas, 
ką? Taigi Baltieji nušluostys nosį visiems, taip, taip, parodys, iš kur 
kojos dygsta, taip, į miltus sutrins, kad jūsų nė šlapios vietos 
neliktų, va kaip! 

Pasigirdo kikenimas, erzinimasis, stumdymasis, ir Kroneris 
vėl užtraukė Mėlynųjų komandos giesmę, kaip tik nuo tos vietos, 
kur buvo sustojęs: 


Geriau jau bėkit ir paskubėkii, 
Kudašių neškit, ginklus sudėkit, 
Nes “Mėlynoji"... 


Netrukus jo sodrų bosą vėl tarsi smeigtukas pervėrė spiglus 
Baerio falcetas, iš paskutiniųjų plėšdamas Baltųjų komandos him- 
ną, parašytą pagal dainos “Antai ateina" motyvą: 


"Balta", "Balta", "Balta" — tai bent komanda! 
“Žalia", » “Ra udona", “ "Mėlyna" kentės! 

Jei tik “Balta " kur pasisuks, 

Kitas nurungt ilgai netruks... 


Ūmai dainavimas nutrūko, pasigirdo peštynių garsai, prunkšti- 
mas ir šnopavimas, paskui — riksmas, kažkas barkštelėjo, sprag- 
telėjo ir pokalbis išsijungė. 

Polas padėjo ragelį. Ranka buvo drėgna nuo prakaito. 

“Nėra ko nė tikėtis, kad pavyks mesti darbą iki stovyklos, — 
niūriai pagalvojo jis, juk neperauklėsi Anitos per kelias dienas. 

Tad reikės belstis į tas nelemtas Lankas ir, kas blogiausia, būti 
Mėlynųjų komandos kapitonu". 

Jis apmaudžiai dirstelėjo į plaukuotą, saulėje gražiai nuru- 
dusią žmogaus, pavaizduoto knygos viršelyje, krūtinę, atvirą ir tiesų 
šviesiai pilkų akių žvilgsnį bei įspūdingais kauburiais pūpsančius 
raumenis, ir nejučia jo mintys lengvai ir maloniai nuvilnijo visai 
kita vaga — Polas vėl pasinėrė į svajas apie naują nuostabų 
gyvenimą, laukiantį jo ateityje. Juk kur nors, toli nuo šios klaikios 
visuomenės, dar turi būti vieta, kur žmonės — vyras ir jo moteris 
— galėtų gyventi paprastą, ramų ir nuoširdų gyvenimą, pasikliau- 
dami vien savo protu ir raumenų jėga. 

Polas įdėmiai pažvelgė į savo švelnias ilgapirštes rankas. 
Vienintelė nuospauda puošė dešinę plaštaką. Tenai, ant didžiojo 
piršto, pūpsojo nuo cigaretės dūmų tamsiai pageltęs kauburėlis, 
ginantis jį nuo plunksnakočio arba pieštuko spaudimo. Nagin- 
gos — štai kaip būdavo vadinamos herojų rankos jo perskaityto- 
se knygose. Polo rankų sugebėjimai iki pat šios dienos liko visai 
kuklūs. Jos mokėjo padoriai apsieiti nebent su plunksnakočiu, 
pieštuku, dantų šepetėliu, šukomis, skustuvu barzdai skusti, val- 
gio įrankiais, puodeliu, stikline, vandens čiaupu, durų rankena, 
jungikliu, nosine, rankšluosčiu, užtrauktuku, saga, fotoaparato 
mygtuku, muilo gabalėliu, knyga, šepečiu, žmona ir automobilio 
vairu. 

Jis nukeliavo mintimis į studijų laikus, vildamasis prisiminti 
— galbūt tada jam pavyko išmokti ko nors, kas pritiktų nagingam 
vyrui. Na, išmoko braižyti. Kaip tik nuo to darbo ant piršto ir ėmė 
augti ši nuospauda. Ką dar? Išmoko taip sviesti kamuoliuką, kad 
jis atšoktų nuo visų keturių sienų, ir tuo didžiai stebindavo savo 

"partnerius žaisdamas skvošą*. Polas net dvejus metus iš eilės da- 
lyvavo šio žaidimo viso rajono ketvirtfinalio varžybose. Ir pasiekė 
tai va šiomis rankomis. 

Na, ką gi dar? 

Umai jį apėmė nemalonus jausmas, baimė, jog per mažai su- 
geba, kad galėtų pasitraukęs iš sistemos gyventi daugmaž paten- 
kinamai. Jis galėtų imtis kokio nors kuklaus verslo, kaip kad 
žmogus, kuriuo jis mėgdavo apsimesti, norėdamas likti neatpa- 
žintas Sodžiuje. Pavyzdžiui, tapti bakalėjininku. Bet tuomet jam 
reikėtų palaikyti ryšius su prekybos sistema ir pripažinti nė kiek 
ne geresnę jos hierarchiją. Mašinos kaipmat iššveis jį iš ten, o jei 
ir paliks, bus priverstas vėl murkdytis tokiame pat tuštybės ir 
beprasmybės liūne. Be to, nors Polas mintyse siuntė velniop 

sistemą su visais jos sąlyginumais ir prietarais, vis dėlto jautė, kad 
jokios kvalifikacijos nereikalaujančios primityvios pirkimo ir par- 
davimo operacijos jį neišvengiamai žemins. Taigi trauk ir jas vel- 
niai. 

Taip bemąstant vienintelis šio to vertas užsiėmimas pasirodė 
esąs visiškas dykinėjimas, juolab kad Polo kapitalas leido nieko 
neveikti. Bet va — toks gyvenimas atrodė ne mažiau amoralus ne- 
gu buvimas sistemoje. 

Fermeris — štai kur burtažodis! Kaip ir daugelis kitų senovės 
romantika nuspalvintų sąvokų, jis dvelkė tais rūsčiais laikais, iš 
kurių kilo dabartinės kartos, ir tarsi priminė, kokią galybę sunkumų 
reikalui esant gali pakelti žmogus. Siandien šis žodis beveik pra- 
rado pirmykštę savo reikšmę. Jau kuris laikas nebeliko fermerių 
— juos pakeitė agronomijos inžinieriai. Kadaise tūkstančiai 
žemdirbių pelnėsi duoną iš derlingos Irokėzo slėnio dirvos Ailiu- 
mo apylinkėse. Dabar visos apygardos žemės ūkis atsidūrė vieno 
žmogaus, daktaro Ormando van Kurlerio, rankose, ir visus dar- 
bus jam puikiausiai nudirba vos šimtas darbuotojų ir keleto 
milijonų dolerių vertės žemės ūkio mašinų parkas. 

Fermeris! Polo širdis vėl suspurdo, kai jis ėmė vaizduotis 
gyvenąs vienoje iš daugybės po slėnį išsibarsčiusių sodybų žemėn 
sulindusiais pamatais. Paprastai savo svajonėse jis regėdavo vieną 
tokią trobikę, kėpsančią visai prie pat miesto ribos, kuria dažnai 
grožėdavosi važiuodamas pro šalį. Umai jam toptelėjo, kad ši maža 
praeities skeveldrėlė neįeina į van Kurlerio žemės dirbimo sistemą. 
Jis buvo beveik tikras, kad neįeina. 

— Katarina, tučtuojau šūktelėjo jis kiek susijaudinęs.— Su- 
junkite mane su Ailiumo apygardos nekilnojamojo turto valdyto- 
ju. 

— Ailiumo nekilnojamojo turto prekybos valdyba. Daktaras 
Pondas klauso.— Daktaras Pondas šnekėjo kaip moteriškė ir kiek 
šveplavo. 

— Daktare Pondai, jums skambina daktaras Proteusas iš 
gamyklų. 

— Malonu! Kuo galiu būti naudingas, daktare Proteusai? 

— Ar pamenate sodybėlę Kingstryte prie pat miesto ribos? 

— Hmmm... Tuoj, tuoj.— Polas ragelyje išgirdo, kaip mašina 
šnarėdama varto korteles, o paskui — skambtelėjimą, kuris reiškė, 
kad reikiama kortelė atrasta.- Taip, tai Gotvaldo sodyba. Jos 
kortelė priešais mane. 

— Kokie ten reikalai? 

— Na, kaip čia pasakius. Kokie čia dar gali būti reikalai, leis- 
kit paklausti, jei senis Gotvaldas užsispyrė, žinote, išlaikyti fermą 

visiškai tokią, kokios jos būdavo senovėje. Po jo mirties 
paveldėtojai norėjo parduoti ją van Kurleriui, bet tas nusprendė, 
kad nėra jokios prasmės ją pirkti. Jai priklauso viso labo pora šimtų 
akrų, ir jam dėl tokio nieko neapsimokėjo pradėti terliotis su 
užtvaromis nuo vėjo, kad galima būtų efektyviai naudoti tą žemę. 
Be to, vėliau paveldėtojai sužinojo, kad, šiaip ar taip, jie vis tiek 
nebūtų galėję perduoti fermos sistemai. Mat testamente nurody- 
ta, kad sodyba ir sklypas prie jo turi išlikti kokie buvę ir užlaikomi 
senamadiškai,- Pondas apmaudžiai nusijuokė.—- Taigi 
paveldėtojams Gotvaldas paliko nebent šiek tiek galvos skausmo, 
kaip sakoma. 

— Kiek ji kainuoja? 

— Jūs rimtai? Juk tai muziejinis eksponatas, daktare. Tėn nėra 
jokios technikos. Net jeigu nuspręstumėt nesilaikyti reikalavimų, 
išdėstytų testamente, tenai reikės sukišti ne vieną tūkstantį, kol 
sutvarkysite viską žmoniškai. 

— Kiek?— Polui toji ferma ėmė vis labiau patikti. 

— Kortelėje parašyta aštuoniolika tūkstančių.— Polas dar 
nespėjo pasakyti, kad sutinka, o Pondas dar pridūrė:- Bet ma- 
nau, kad nesunkiai nusipirktumėt ir už penkiolika. Esu tuo tikras. 
O kas, jei dvylika? 

— Ar galiu jau dabar sumokėti kokių penkių šimtų dolerių 
užstatą, kad niekas kitas jos nepaveržtų, kol apžiūrėsiu? 

— Kas gi ją pirks, jei per keturiolika metų neatsirado nė vie- 
no norinčio veltui jos imti? Jeigu jums taip smalsu, galit sau ra- 
miai važiuoti ir apžiūrėti viską. O kai noras ją įsigyti praeis, galėsiu 
jums pasiūlyti keletą išties puikių variantų.— Vėl pasigirdo kortelių 
šiurenimas mašinoje.- Stai, pavyzdžiui, neblogas karaliaus Jur- 
gio laikų* stiliaus namukas Grifino bulvare. 

Elektroninės durų spynos, termostatiški langai, radarų siste- 
ma, elektrostatiniai dulkių gaudytuvai, virtuvėje įmontuotos 
ultragarsinės skalbimo ir plovimo mašinos, keturiasdešimties colių 
skersmens televizorių ekranai šeimininkų miegamajame, svečių 
kambaryje, svetainėje, virtuvėje ir holuose bei dvidešimties colių 
skersmens tarnų bei vaikų kambariuose ir... 

— Kur galiu gauti fermos raktus? 

— Ak, štai kas. Na ką gi, gal geriau suprasite, kokią kil- 
pą neriatės ant kaklo, jei pasakysiu, kad ten iš viso nėra nei spy- 
nų, nei užraktų, nei raktų. Tenai, jei norite žinoti, yra tiktai 
sklendės. 

— Sklendės? 


* XVIII amžiaus pabaiga- XIX amžiaus pradžia. Vert. 

— Taigi kad sklendės. Turėjau pats važiuoti tenai, kad savo 
akimis įsitikinčiau, kaip tas Dievo užmirštas daiktas atrodo. Iš vi- 
daus skląstis pasikelia paspaudus tokią svirtelę. Jei nori ką įleisti 
iš lauko, vieną jos galą pro durų skylutę iškiši į kitą pusę, o jei 
nenori įleisti, paprasčiausiai ją įtrauki. Siaubas, ar ne? 

— Nieko, kaip nors susitvarkysim. Ar dabar ta svirtelė kyšo 
lauke? 

— "Tenai yra žmogus iš RURA. Paskambinsiu jam ir 
paprašysiu, kad iškištų. Tarp mūsų šnekant, jie bus labai paten- 
kinti, gavę ir aštuonis. 

PENKIOLIKTAS SKYRIUS 


SVIRTELĖS galas kyšojo šiapus laukujų Gotvaldo trobos 
durų laukdamas daktaro Polo Proteuso. 

Polas spūstelėjo jį ir išgirdęs, kaip viduje maloniai skambte- 
lėjusi sklendė pakilo į viršų, žengė vidun. 

Pro mažyčius storai apdulkėjusius langus besiskverbianti die- 
nos šviesa vos valiojo bent kiek apšviesti kambarį ir čia pat apmir- 
davo, nepajėgdama atsispindėti nuo tamsių apmusijusių senų 
daiktų paviršiaus. Grindlentės lingavo po kojomis tarytum basei- 
no tramplinai. 

— Namas turi kvėpuoti kartu su jumis kaip geri apatiniai, — 
sušvebeldžiavo kažkas iš tamsos. 

Polas dirstelėjo kampan, iš kur pasigirdo balsas. Tenai sėdintis 
žmogus rūkė cigaretę ir raudono jos galiuko atšvaitas žmogaus 
veidą, apskritą tarsi mėnulis, darė jaukaus rausvo atspalvio. 

— Jūs daktaras Proteusas? 

— Taip. 

— Aš esu daktaras Pondas. Tikriausiai norėtumėt, kad įjung- 
čiau šviesą? 

— Būčiau labai dėkingas, daktare. 

— Tik, žinote, nėra ką įjungti, čia vien žibalinės lempos. O 
gal kartais norėtumėt nusiplauti rankas ar apsiprausti? 

— Tai kad... 

— Jei kartais panorėtumėt, užpakaliniame kieme yra siurblys, 

o prie vištidės — tupykla. Gal pageidaujate apžiūrėti termitų 
1išvarpytus ir pūzrais virtusius pastatus, kiaulidę ar palaikius 
karučius mėšlui vežioti? O gal geriau iš karto vykstame prie tos 
vilos Grifino bulvare?— Pondas žengė į kambario vidurį, kad jie- 
du galėtų geriau apžiūrėti vienas kitą. 

Daktaras Pondas pasirodė esąs dar visai jaunas, apkūnus, iš 
pažiūros labai doras ir sąžiningas žmogus, išties nuoširdžiai 
nusiminęs, kad prekė atrodo taip apgailėtinai. 

— Kaip matau, jūs pasiryžęs žūtbūt man parduoti šią sodybą, — 
juokdamasis tarė Polas. Sulig kiekvienu nauju trūkumu jis vis labiau 
geidė jos, taip seniai išsiilgto ramaus, atkampaus, visų užmiršto užutekio, 
kurio nepasiekė nei audringi istorijos sūkuriai, nei visuomenė, nei eko- 
nomikos dėsniai. Laikas čia atrodė sustojęs ramiai pamąstyti. 

— Jaučiu savotišką atsakomybę,- atsargiai tarė daktaras 
Pondas.- Administratorius, neturintis reikiamos informacijos ir 

savo darbe pasikliaujantis vien instrukcija, atrodo panašus į laivą be 
vairo. 

— Nejaugi?— išsiblaškęs atsiliepė Polas, visai neklausydamas, 
ką šneka Pondas. Jis žvelgė pro langą į diendaržį ir praviras kita- 
me jo gale stovinčio tvarto duris, pro kurias buvo matyti išsipūtęs 
apvalus karvės šonas. 

— Taip, taip, - pakartojo daktaras Pondas,- visai kaip laivas 
be vairo. Stai, pavyzdžiui, nors “Instrukcijoje" apie tai nepasaky- 
ta nė žodžio, jaučiu pareigą kiekvienąkart įsitikinti, ar pirkėjas iš 
tiesų gauna tokį namą, kokio reikalauja jo visuomeninė padėtis. 
Juk tai, kaip ir kur žmogus gyvena, gali sustiprinti arba sumenkin- 
ti jo tarnybinę padėtį, o kartu sustiprinti arba sumenkinti visos sis- 
temos stabilumą ir prestižą. 

— "Tai sakot, šią fermą galėčiau įsigyti už aštuonis tūkstančius? 

— Atleiskit, daktare, bet aš atsidūriau labai keblioje padėtyje. 
Iš pradžių, kai jūs man paskambinot, tiesą pasakius, apsidžiaugiau, 
nes toji ferma jau daugelį metų man yra tarsi krislas aky. Bet pas- 
kui ėmė graužti sąžinė ir, žinote, aš tiesiog negaliu leisti jums da- 
ryti tokios kvailystės. 

— Aš perku ją. Kartu ir galvijus parduodate? 

— Kartu parduodama visiškai viskas, kas čia yra. Kaip tik to- 
kia buvo Gotvaldo valia, kurią jis išdėstė testamente. Cia ničnieko 
negalima keisti ir nevalia apleisti žemės ūkio. Na, ar dabar mato- 
te, kaip visa tai beviltiška? Tučtuojau vykstam į Grifino bulvarą, ir 
aš jums tenai parodysiu namą, vertą Ailiumo gamyklų valdytojo, — 
tariant Polo titulą, Pondo balsas suskambo tarsi trimitas. 

— Bet man patinka šitas. 

— Jeigu jūs užsispirsite jį pirkti, turėsiu išeiti iš darbo, tai 
pasakęs daktaras Pondas paraudo.—- Nors mano klasifikacijos nu- 
meris gal dusyk didesnis nei jūsų, bet aš irgi turiu šiokį tokį 
supratimą apie padorumą. 

Tie žodžiai Polui iš pradžių pasirodė tokie juokingi, kad jis 
vos susilaikė nenusikvatojęs. Bet paskui, pamatęs, kaip Pondas jau- 
dinasi, suprato, kad šis vyrukas dievaži kuo nuoširdžiausiai šneka 
apie savo sąžinę ir padorumą. Še tau, kad nori! Šis menkystų men- 
kysta, einantis bato aulo nevertą tarnybiūkštę, laikosi supelijusių 
principų ir dėl jų pasiruošęs paaukoti visą savo gyvenimą, sumautą 
nuo pradžios iki galo. Nei iš šio, nei iš to Polas visą dabartinę 
civilizaciją pamatė kaip gigantišką sukiurusią užtvanką, prie ku- 
rios stypso iki pat horizonto nusidriekusi eilė tokių veikėjų kaip šis, 
ir kiekvienas iš kailio neriasi, stengdamasis pirštu sulaikyti vandenį. 

— Na, ką jūs, tai bus mano hobis, žaidimas, - sumelavo Po- 
las.— O gyvensiu aš ten pat, kur ir dabar gyvenu. 

Daktaras Pondas atsidusęs klestelėjo ant kėdės. 

— Ačiū Viešpačiui! Ak! Jūs net neįsivaizduojate, kaip man 
palengvėjo!- Pondas nervingai susijuokė.- Zinoma, žinoma, 
žinoma. Ir ponas Heikoksas liks savo vietoje? 

— O kas tas ponas Heikoksas? 

— RURA žmogus, kuris neleidžia fermai visai sunykti. Jis iš 
minėtosios asociacijos, tačiau algą gauna iš Gotvaldo palikimo. 
Turėsite ir jūs laikytis tos pačios tvarkos. 

— Norėčiau su juo susipažinti. 

— Jis irgi savotiška iškasena, - Pondas susiėmė rankomis už 
galvos. — Na ir vietelė! Žinot, vienu tarpu man pasirodė, kad jūs 
pamišęs. Tiesiog išėjęs iš proto. Bet ką padarysi, muziką užsako 
tas, kuris moka muzikantui. 

— Jeigu tik jis nepavojingas sistemai. 

— Šventa tiesa! Jūsų žodžius vertėtų iškalti virš židinio, tik 
kaži ar testamentas leis. 

— O gal čia geriau tiktų: “Po mūsų nors ir tvanas"? 

— Hmmm?..- daktaras Pondas pamėgino susigaudyti, ką 
galėtų reikšti ši Polo sentencija ir, matyt, nusprendęs, kad tai ko- 
kia senoviška citata, suprantama tik poezijos mėgėjams, nusišyp- 
sojęs pagyrė ir ją:— Irgi neblogai. —- Zodis “tvanas", matyt, aplenkė 
jo sąmonę.- Dar norėjau pasakyti, kad rūsyje vietoj grindų — 
plūkta asla ir kad ten tikrai drėgna. 

Pondas kyštelėjo galvą pro duris į užpakalinį kiemą, patraukė 
nosimi aštrią salsvą ką tik saulėkaitoje iškratyto mėšlo smarvę ir 
sušuko: 

— Misteri Heikoksai! Ei, misteri Heikoksai! 

Polas pravėrė seno sieninio laikrodžio dureles. “Velniai rau- 
tų!- pagalvojo jis. — Taigi čia viskas ištekinta iš medžio!" Ir nejučia 
dirstelėjo į savo rankinį, gautą iš Anitos dovanų per Kalėdas — 
nedūžtantį, nebijantį nei magneto, nei vandens, su automatiškai 
užsivedančiu mechanizmu, ir pamatė, kad senolis ant sienos sku- 
ba apie dvylika minučių. 

Pagautas keisto impulso, Polas nustatė savąjį laikrodį pagal 
šį muziejinį eksponatą, kuris skaičiuodamas sekundes girgždėjo 
kaip vėtrų blaškomas senas medinis luotas. 

Sodyba, be jokios abejonės, buvo viena seniausių slėnyje. Po- 
lo galva kone siekė didžiules, negrabiai aptašytas lubų sijas, židinys 
žiojėjo juodut juodutėlis nuo suodžių, ir visame name nebūtum 
aptikęs nė vieno tiesaus kampo. Atrodė, kad jis, tarsi miegoti 
susiruošęs didžiulis šuo, tol muistėsi ir rangėsi ant savo pamatų, 
kol susirado patogiausią padėtį. 

Bet svarbiausia — jis keistai atitiko slaptus, paties Polo dar 
ne iki galo įsisąmonintus lūkesčius. Stai vieta, kur jis galės pats 
savo rankomis užsidirbti pragyvenimą, atsikovoti jį tiesiai iš gam- 
tos, visai netrukdomas kitų žmonių, išskyrus, žinoma, savo pačiutę. 
O ir Anitą, taip prisirišusią prie senovės ir pirmųjų kolonistų bui- 
ties rakandų, tikrų tikriausiai nustebins, galbūt net apstulbins to- 
kia nepaprastai autentiška senovės liekana. 

— Ak!- šūktelėjo daktaras Pondas.-— Stai pagaliau ir ponas 
Heikoksas. Jis niekad nesiteikia atsiliepti šaukiamas. Pėdina sau 
koja už kojos, nė kiek nebrangindamas neįkainojamo savo laiko. 

Polas sekė akimis poną Heikoksą, iš lėto oriai žingsniuojantį 
per mėšliną diendaržį. Fermos prižiūrėtojas pasirodė esąs senis 
žilais trumpai kirptais plaukais, saulės ir vėjo nugairinta, tamsiai 
rudai įdegusia oda ir nežmoniškai didelėmis, kaip Rudžio Herco, 
rankomis. Tik, skirtingai nuo pastarojo, senis buvo sausas ir gys- 
lotas, tvirtais kaip plienas raumenimis ir sveikos veido spalvos. 
Vienintelė duoklė, sumokėta laikui, regis, tebuvo dantys, kurių jo 
burnoje likę išties mažokai. Jis būtų puikiausiai tikęs vaidinti ko- 
kiame nors filme apie senovės fermerių gyvenimą. Heikoksas 
vilkėjo senamadiškus darbo drabužius iš tamsmėlynės šiurkščios 
medvilnės, avėjo sunkiais purvabridžiais, o ant galvos buvo 
užsimaukšlinęs šiaudinę plačiakraštę skrybėlę. 

Kaip tyčia, tarsi norėdamas dar labiau pabrėžti Polo akyse 
Heikokso ir visos Gotvaldo fermos anachronizmą, anapus medžių 
rikiuotės, saugančios sodybą nuo vėjų, pasirodė traktoriumi 
važiuotas vienas iš pono Ormando van Kurlerio darbuotojų. Jis 
vilkėjo akinamai baltą kombinezoną, buvo :užsimovęs skaisčiai 
raudoną beisbolo kepuraitę, avėjo lengvomis basutėmis, kurios, 
sprendžiant iš visko, niekad nelietė purvinos žemės, ir mūvėjo 
baltutėlėmis pirštinaitėmis, kurios, regis, kaip ir Polo rankos, turėjo 
reikalų tik su vairu ir visokiais mygtukais, sverteliais ir ranke- 
nėlėmis. 

— Na, kas nutiko? Kokio dar galo prireikė? — sududeno mis- 
teris Heikoksas. 

Jo balsas buvo sodrus, be mažiausios pataikavimo ar 
nusižeminimo gaidelės, kurią taip dažnai Polas girdėdavo bendrau- 
damas su RURA žmonėmis. Ponas Heikoksas elgėsi taip, lyg jis 
būtų čia šeimininkas ir pageidautų, jog pokalbis būtų trumpas ir 
dalykiškas. Jo laikysena aiškiai bylojo, kad viskas, ką jam 
ruošiamasi čia sakyti — tušti pliauškalai, palyginus su tais rimtais 
ir svarbiais darbais, nuo kurių jis dabar štai atitrauktas. 

— Daktare Proteusai, tai misteris Heikoksas. 

— Kaip laikotės?— pasiteiravo Polas. 

— Labutis, - burbtelėjo misteris Heikoksas.— Kokių galų jis 
daktaras? 

— Mokslų daktaras, paaiškino Polas. 

Misterio Heikokso vėidą apniaukė nusivylimas ir nepa- 
sitikėjimas. 

— Aš tokių nevadinu daktarais. Daktarai yra viso labo trejo- 
pi: dantistas, veterinorius ir psichiatras. Tamsta vienas iš jų? 

— Deja, ne,- atsakė Polas. 

— Tada tamsta joks daktaras. 

— Jis kuo tikriausias daktaras, - ėmė aiškinti daktaras Pon- 
das.— Rūpinasi mašinų sveikata.— Pondas naiviai bandė skiepyti 
šiam prasčiokui pagarbų požiūrį į mokslą. 

— Vadinasi, mechanikas, - nusprendė Heikoksas. 

— Kaip čia pasakius, - tarė daktaras Pondas.- Galima mo- 
kytis koledže ir tapti kuo įvairiausių sričių specialistu, ne vien 
žmonių ar gyvulių gydymo. Zodžiu, aš noriu pasakyti... Siuolaikinės 
visuomenės raida sustotų, jei nebūtų žmonių, pakankamai išsi- 
mokslinusių ir pasiruošusių sklandžiai valdyti sudėtingiausius 
šiuolaikinės civilizacijos svertus bei mechanizmus... 

— Aha,- abejingai burbtelėjo misteris Heikoksas.— Tai vis 
dėlto ką gi tamsta pats moki sklandžiai valdyti? 

Daktaras Pondas kukliai nusišypsojo. 

— Aš septynerius metus mokiausi Kornelio nekilnojamojo tur- 
to tvarkymo aukštojoje mokykloje, gavau nekilnojamojo turto tvar- 
kymo mokslų daktaro laipsnį, na, o paskui — ir šitą tarnybą. 

— Tai tamsta irgi save vadini daktaru, ar ne?— pasiteiravo mis- 
teris Heikoksas. 

— Manau, nesumeluosiu pasakęs, kad, šiaip ar taip, 
"užsitarnavau šį laipsnį, - šaltai atrėmė misteris Pondas.— Mano 
disertacija buvo trečioji pagal apimtį iš visų, parašytų tais metais 
— aštuoni šimtai devyniasdešimt šeši puslapiai, išspausdinti vie- 
nos eilutės intervalu ir visai siaurutėmis paraštėmis. 

— Nekilnojamojo turto pardavėjas, - trumpai nukirto miste- 
ris Heikoksas. Jis žvilgčiojo čia į Polą, čia į daktarą Pondą laukda- 
mas, kad jie pasakys ką nors, kas būtų tikrai verta dėmesio. Po to, 
kai kokias dvidešimt sekundžių nė vienas neprasižiojo, senis pasi- 
suko eiti. 

— Tuomet, reikia manyti, aš karvašūdžio, kiauliašūdžio ir 
vištašūdžio daktaras, — tarė jis.— Kai pagaliau sumąstysit, ko jud- 
viem iš manęs reikia, galėsite rasti mane diendaržyje palei tvartą, 
kur kapstysiu šakėmis savo disertaciją. 

— Misteri Heikoksai!-— įniršęs klyktelėjo daktaras Pondas.- 
Prašom nenueiti, kol nebaigsim kalbėtis! 

— Maniau, jau baigėt,- ramiai tarė senis ir sustingo tarsi 
įkastas. 

— Daktaras Proteusas perka šį ūkį. 

— Mano ūkį?!-— misteris Heikoksas lėtai pasisuko į juos. Pa- 
galiau jo akyse šmėkštelėjo šioks toks susidomėjimas. 

— Ūkį, kurį jums pavesta prižiūrėti, - pataisė jį daktaras Pon- 
das. || 

— Ukis mano. 

— Jis kadaise priklausė Gotvaldui,- tarė daktaras Pondas. 

— Argi jis dar gyvas? 

— Pats žinote, kad miręs. 

— O aš dar gyvas. Ir žmoniškai kalbant, ši ferma labiau pri- 
klauso man negu bet kam kitam. Aš vienintelis ja rūpinuosi ir Šį 
tą čia dirbu.— Senis įsikarščiavęs kreipėsi į Polą: — Ar žinote, kad 
pagal testamentą viskas čia turi likti kaip buvę? 

— Kaip tik taip aš ir ketinu daryti. 

— Ir aš dirbsiu kaip dirbęs?— pasidomėjo misteris Heikok- 
sas. 
buvo painiava, kurios jis negalėjo numatyti. Juk pagal jo projektą 
čionai lieti prakaitą turėjo jis pats. Tai ir buvo visos jo užmačios 
esmė. 

— Testamente apie tai nieko nepasakyta,-— įsiterpė daktaras 
Pondas, patenkintas, kad pagaliau iškapstė tai, kas padės aplaužyti 
ragus tam akiplėšai Heikoksui. 

— Siaip ar taip, turėsite mane čia laikyti, - nė nemirktelėjęs 
atrėžė misteris Heikoksas.— Juk visa tai — mano darbas,- ran- 
kos mostu jis apmetė kiemą ir pastatus.— Viską pastačiau aš pats. 

— Gotvaldas pirko sodybą iš misterio Heikokso tėvo, 
paaiškino daktaras Pondas.- Ir aš manau, tarp jų būta neoficia- 
vos. 

— Kokio dar neoficialaus, velniai rautų?!— pasipiktino mis- 
teris Heikoksas.-— Gotvaldas pažadėjo. Jis dav.ė žodį! Visa 
tai buvo mūsų šeimos nuosavybė daugiau kaip šimtą metų, daug 
daugiau. Esu paskutinis gyvuonis iš mūsų giminės, ir Gotvaldas 
pažadėjo, Dievas mato, jis prisiekė, kad sodyba bus kaip mano, 
kol man ateis laikas iškeliauti. 

— Na va, jis ir atėjo, - tarė daktaras Pondas. 

— Kol man ateis laikas iškeliauti į dausas, kitaip tariant, mir- 
ti — štai ką turėjo omeny Gotvaldas. Aš jau nugyvenau dusyk dau- 
giau metelių, nei tu dabar turi, ir dar dveja tiek pratempsiu, 
sūnau,- jis palinko prie daktaro Pondo ir įsisiurbė į jį akimis.— 

Per visą savo amželį prikasiau tiek didžiausių krūvų šūdo, kad 
švystelėti už tvoros tokį gurvuolį kaip tu man bus vieni niekai. 

Išpūtęs akis iš nuostabos daktaras Pondas nejučia žingtelėjo 
atatupstas. 

— Dar pažiūrėsim, — vos girdimai tarė jis. 

— Palaukit,— skubiai įsikišo Polas.— Manau, kad galima ras- 
ti kokią nors išeitį. Kai tik aš sutvarkysiu reikiamus popierius, po- 
nas Heikoksai, galėsite pereiti pas mane dirbti. 

— Ir viskas čia liks kaip buvę? 

— Mudu su žmona tik retsykiais aplankysime jus, - Polas kol 
kas nenorėjo niekam aiškinti, kad jiedu su Anita ketina čia apsi- 
gyventi visam laikui. 

Bet ir tai, regis, misteriui Heikoksui nelabai patiko. 

— Kada? 

— O, mes jus visuomet perspėsime iš anksto. 

Ponas Heikoksas niūriai linktelėjo, o paskui netikėtai jo veidą 
nušvietė spindulinga šypsena: 

— Aš tikriausiai pernelyg įsisiautėjau ir užgavau tą nekilno- 
jamojo turto daktarą?— Pondas jau buvo spėjęs tylutėliai 
pasišalinti. —- Na ką gi, einu, darbas laukia. Jei jau ruošiatės pirkti 
šį ūkį, tai būtų neblogai kuo greičiau sutvarkyti vandens siurblį. 
Jam reikia naujos tarpinės. 

— Bijau, kad nieko apie tai neišmanau. 

— Visai gali būti, - tarė ponas Heikoksas nueidamas.-— Visai 
gali būti, kad prasėdėjęs koledže dar dešimt ar dvidešimt metelių, 
pagaliau sulauksit, kol kas nors parodys, kaip tai daroma. 

ŠEŠIOLIKTAS SKYRIUS 


TYLŲ Polo susijaudinimą Anita klaidingai palaikė svajomis 
apie džiugias dieneles Lankose, iki kurių liko mažiau kaip dvi 
savaitės. 

Ji nė neįtarė, kad Polas ir pats jau kuris laikas mokosi ferme- 
rio amato ir ją pamažu ruošia tapti fermerio žmona. 

Vieną tvankų šeštadienį pasakęs Anitai, kad važiuoja pirkti 
pirštinių kriketui, Polas išvyko į sodybą, į savo ir pono Heikokso 
fermą. Tenai ponas Heikoksas teikėsi paskubomis ir gana šykščiais 
žodžiais išdėstyti keletą pusiau tiesų apie ūkininkavimo meną ir 
didžiadvasiškai malonėjo palikti Polui viltį, kad laikui bėgant iš jo 
dar šis tas gali išeiti. 

Taigi tą vakarą, labai patenkintas pono Heikokso išminties 
krislais, kurių prisirankiojo sekiodamas paskui jį per dieną, Polas 
paklausė Žmonos, ar ji dar pamena, kokia diena bus kitą tre- 
čiadienį. 

Anita pakėlė į jį akis nuo sąrašų, kur buvo išvardyti daiktai, 
reikalingi jai Zemyne ir, kas dar svarbiau, Polui Lankose. 

— Net neįsivaizduoju. Ar turi padofius teniso batelius? 

— Bus geri ir šitie. Taigi kitą trečiadienį... 

— Seferdas vežasi dvylika porų kojinių — žalių. Jis irgi kapitonas. 

„— Zinau. 

— Kątu apie tai manai? Ar ne keista? Vos spėjo tave paskirti 
kapitonu, jis tučtuojau irgi juo tapo. 

— Tikriausiai jis susidėjo su rozenkreiceriais. O iš kur tu, po 
galais, žinai, kiek kojinių riogso jo lagamine? 

— Kadangi jis neturi žmonos, kuri padėtų susiruošti, tai buvo 
atėjęs šiandien pas mane prašyti pagalbos. Na, aš ir surašiau jam, 
ką būtina pasiimti. Juk kartais vyrai tokie bejėgiai! 

— Bet šiaip taip jie kapanojasi? Vargais negalais, bet suduria 
galą su galu, ar ne? Ką įdomesnio jis tau šiandien pranešė? 

Anita atidėjo sąrašus į šalį ir priekaištingai pasižiūrėjo į jį. 

— Tik apie policijos raportą dėl tavo pistoleto ir kaip tu pra- 
leidai aną siaubingą vakarą Sodžiuje su padugnėmis.-— Ji suglamžė 
ir susierzinusi švystelėjo šalin servetėlę.— Polai, kodėl tu niekad 
pats nepapasakoji apie savo reikalus? Kodėl aš visada viską sužinau 
iš kitų? 

— Pamanykit, su padugnėmis!-—- pasipiktinęs purkštelėjo Po- 
las.— O Dieve gailestingas! | 

— Šeferdas sako, kad-Lašerį su Finerčiu, kaip potencialius sa- 
botuotojus, seka policija. 

— "Toji policija visus seka! Kurių galų klausai tos prietaringos 
senbobės klejonių? 

— O.kodėl tu pats nepasakai man, kas dedasi aplinkui? 

— Todėl, kad tai kuo paprasčiausi ir visai neįdomūs dalykai, 
todėl, kad bijau, jog prisigalvosi dievaži ko ir imsi jaudintis, kaip 
visuomet. Bet dabar jau viskas baigta. Kroneris viską sutvarkė. 

— Seferdas sako, kad galėjai gauti dešimt metų vien už tą 
pistoletą. 

— Kitą sykį, kai jis baigs tau ką nors pliurpti, paklausk, kiek 
aš gausiu, jei suknežinsiu jam ilgą nosį, kurią jis kaišioja ne į savo 
reikalus? 

Polo raumenys buvo juntamai sutvirtėję po neįprasto šios die- 
nos darbo fermoje, šnervėse užsilikusi aitri diendaržio smarvė kėlė 
orų pasitikėjimą savo fizine jėga. Jo grasinimas užvožti Seferdui 
— gana netikėtas ir ekscentriškas šiaip jau taikaus ir švelnaus 
žmogaus pareiškimas — buvo tarsi dar vienas ryškus šios dienos 
rezultatas. Ė 

— "Trauk jį velniai, tą pliuškį Žaliųjų kapitoną! Geriau sakyk 
man, ar pameni, brangioji, kokia diena bus kitas trečiadienis! 

— Dievaži nepamenu, Polai. 

— Taigi mūsų sužadėtuvių metinės! 

Tos metinės buvo susijusios su jiem abiem ne itin maloniais 
prisiminimais — šventė, kurios jie nė karto nepaminėjo nuo pat 
vestuvių. Tą dieną Anita pasisakė Polui laukianti nuo jo vaiko, o 
jis savo ruožtu pasiūlė jai ranką bei širdį, ir taip toliau. Dabar, kai 
tos dienos prisiminimus sušvelnino tiek metų daugmaž sėkmingo 
vedybinio gyvenimo, Polui pasirodė, jog būtų pats laikas grąžinti 
šiai datai jos sentimentą ir padaryti ją tokią, kokia dar niekad ne- 
buvo. Beje, šios metinės, atrodė jam, galėtų tapti puikia Anitos 
perauklėjimo pradžia. 

— Tam vakarui sugalvojau ypatingą programą, - tarė Polas.-— 
Jis nebus panašus nė į vieną iš tų, kuriuos mudu praleidome dvi- 
ese, brangioji. 

— Vaje! O aš buvau visai pamiršusi. Nejaugi iš tikro kitą 
trečiadienį? — ji keistai nusišypsojo, tarsi priekaištaudama Polui, 
kad vėl atgaivino jos atmintyje kone visiškai išsitrynusį nemalonų 
prisiminimą apie tas nelemtas jųdviejų sužadėtuves. 

— Ką gi, tai puiku,- tarė ji.— Kaip malonu, kad prisiminei. 
Bet dabar, kai liko tiek nedaug iki Lankų...- Anita iš prigimties 
buvo linkusi taip griežtai paisyti nustatytos tvarkos, kad artinantis 
kokiam nors svarbiam įvykiui, visa kita jai netekdavo jokios 

reikšmės. Štai ir dabar jai atrodė tiesiog nedovanotina sukti galvą 
dar dėl ko nors pasaulyje, išskyrus lemtingąją išvyką. 
— Trauk jas velniai, tas Lankas! 
— Kaip tu gali šitaip sakyti?! 
— O aš sakau. Sakau, kad kitą trečiadienį mudu trūks plyš... 
— Na ką gi, tu darai, tu žinai. Juk tu kapitonas! 
— Visiškai teisingai. Aš kapitonas, brangioji. | 

SEPTYNIOLIKTAS SKYRIUS 


TRISDEŠIMT šešerių metų Edgarui R. B. Hagstromui, RU- 
RA numeris 131313, Restauracijos, urbanizacijos ir remonto aso- 
ciacijos dvidešimt antrojo lauko sienų apdailos bataliono pen- 
kiasdešimt aštuntojo techninių paslaugų pulko šimtas dešimtojo 
pastatų ir aplinkos tvarkymo dalinio pirmos kategorijos tinkuoto- 
jui, tėvas kadaise davė savo mėgstamo rašytojo, Tarzano kūrėjo, 
vardą. To paties Tarzano, kuris toli toli nuo Hagstromo gimtojo 
miesto Cikagos, nuo jos murzinų speiguotų žiemų, bičiuliavosi su 
liūtais, drambliais ir beždžionėmis, švysčiojo nuo lianos ant lianos 
ir strakaliojo iš vieno medžio į kitą. Tasai Tarzanas, sudėtas tarsi 
ketvirtainis mūrinukas prašmatniom venecijietiškom langinėm, sa- 
vo migiuose tarp medžių šakų darė tai, kas jam patiko daryti su 
gražiomis ir civilizuotomis moterimis, į visą kitą civilizaciją nekreip- 
damas jokio dėmesio. 

E. R. B. Hagstromas mėgo Tarzaną visai panašiai kaip ir jo 
tėvas ir gal dešimtsyk labiau niršo dėl to, kad yra priverstas būti 
mažu niekingu žŽmogeliu ir vargais negalais stumti dienas šlykš- 
čiame ir aprūkusiame didmiestyje. 

Edgaras savo miegamajame kaip tik skaitė knygą apie Tarzaną, 
kai jį pašaukė apkūni jo žmona Vanda, sėdėjusi įprastoje vietoje 
prie svetainės lango jų blokiniame name Proteuso parke Cikagoje. 
Sis rajonas atsirado jau po karo — trys tūkstančiai labai puikių 
namukų, apie kokius dar visai neseniai galėjai tik svajoti, trims 
tūkstančiams šeimų, kurių svajonės, sprendžiant iš visko, buvo nuo- 
stabiai panašios. 

— Viešpatie, Edgarai, jis jau čia, va, ateina! 

— Gerai jau, gerai, - rūškanas atsiliepė Edgaras.- Pamanyk, 
ateina! Tai ką, rupūs miltai, aš dabar turiu be sąmonės griūt ant 
pilvo ir laižyt jam pėdas? 

Jis tyčia kuo lėčiausiai atsikėlė ir net neišlygino raukšlių ant užtiesalo, 
kurių pridarė gulėdamas. Paliko savo knygą atverstą ant naktinio staliu- 
ko — tegu visi mato, kad jis mėgsta skaityti — ir patraukė į svetainę. 

— Kaip jis atrodo, Van? 

— Tu tik pažvelk, Edai, tarytum kiniškas paukščių narvelis ar 
panašiai — visas žiba auksu ir kitokiomis prašmatnybėmis. 

Bratpūro šachas paprašė savo gido, daktaro Juingo Dž. Hol- 
jardo, parodyti jam tipiško /akaru, o laisvai išvertus į civilizuotą 
kalbą, “vidutinio piliečio" būstą. Sis noras buvo pareikštas kaip 
tik tada, kai grįždami iš Karlsbado olų labirinto, jie lenkė Cikagą. 

Taigi Holjardas užsuko į vietos piliečių apskaitos kontorą pasiklaus- 
ti, gal gyvena toksai parodomasis amerikietis kur nors netoliese. 

Piliečių apskaitos kontoros mašinos išnagrinėjo pateiktą 
klausimą ir atsakydamos išmetė Edgaro R. B. Hagstromo kortelę. 
Mat šis pilietis statistiškai imant buvo vidutinis visais atžvilgiais, 
išskyrus nebent inicialų skaičių: amžiaus (36 metai), ūgio (5 pėdos 
7 coliai), svorio (148 svarai), vedybinio gyvenimo trukmės (11 
metų) ir intelekto koeficiento (83), vaikų skaičiaus (2, berniukas 
9 metų, mergaitė 6), miegamųjų skaičiaus (2), automobilio (3 metų 
senumo dvejų durelių dengtas “Sevrolė"), išsilavinimo (117-asis 
iš 223 abiturientų, specializacija — verslai, žaidė atsarg. futbolo ir 
krepšinio komandose, vyr. kl.—- pagr. futb. kom., į aukšt. nereko- 
mend.), darbo vietos (RURA,), laisvalaikio (mankšta, televizorius, 
žolės riedulys, žvejyba), karinės tarnybos (5 metai, 3 iš jų — 
užjūryje; radistas T-4, 157 pėstininkų divizija; dalyvavo mūšiuose 
Hjoringe, Elbesane, Kabule, Kaifene, Ust Kiachtoje, keturissyk 
sužeistas; apdovanotas trečios klasės Purpurinės Širdies, antros 
klasės Bronzinės Žvaigždės ir Sidabrinės Žvaigždės ordinais ir 
Auksiniu Užuojautos kryžiumi). 

Be to, mašinos sugebėjo padaryti loginę prielaidą, kad jei jau 
Hagstromas toks vidutinis visais atžvilgiais, tai jis tikriausiai 
vienąsyk buvo areštuotas, iki vedybų su Vanda patyrė meilės 
nuotykių su penkiomis merginomis, kurios gana vidutiniškai jį pa- 
tenkino, ir turėjo intymių ryšių su dviejomis moterimis jau po 
vedybų (su viena — atsitiktinis ir kiek kvailokas nuotykis, o su ki- 
ta — ilga ir kankinanti istorija). Dar jos apskaičiavo, kad grei- 
čiausiai jis mirs būdamas maždaug 72,2 metų nuo širdies smūgio. 

Tik va, mašinos nesugebėjo nustatyti, kad antrasis nesantuo- 
kinis jo meilės ryšys, tas, kuris, mašinų nuomone, turėjo kiek il- 
giau užtrukti, nutiko jam su našle Mariona Fraskati ir tebesitęsia 
iki šiol ir kad velionis tos Marionos vyras buvo Lu Fraskatis, pir- 
mos kategorijos tinkuotojo padėjėjas, geriausias Edgaro draugas. 
Didžiausiam jų pačių nustebimui, Edgaras ir Mariona atsidūrė vie- 
nas kito glėbyje nepraėjus nė mėnesiui po mielojo-gerojo Lu mir- 
ties. Ne sykį ir ne du bandė jiedu nutraukti tą ryšį, dievaži dorai 
bandė. Bet jis viliojo tarsi didžiulė prisirpusi sultinga vyšnia ant 
nuobodžiai pilkų nykaus jų gyvenimo kerpių. Jiedu slapčiomis 
vylėsi, kad tai ne toks jau baisus nusikaltimas, nes niekam neteikė 
žalos — nei vaikučiams, nei mielai ir be galo širdingai Vandai. Na, 
ir Lu, kuris dabar tikriausiai mėgaujasi visai kitokia palaima, var- 
gu ar būtų galėjęs norėti ko nors geresnio, negu kad senas ir 
ištikimas jo draugas Edgaras ir sena ištikima jo draugužė Mario- 
na šiek tiek atsigavės džiaugdamiesi savo kūniška meile. 

Tačiau abiem buvo aišku, kad tos jų viltys juokingos. Ir 
vaikučiai pastebėjo, kad namie kažkas negera darosi, ir Vanda jau 
porąsyk verkė, griežtai atsisakiusi paaiškinti kodėl, ir, ko gero, Lu, 
kad ir kur dabar būtų... 

Šiaip ar taip, Edgaras nesiruošė mesti draugystės su Mario- 
na, tačiau tvirtai nusprendė viską papasakoti Vandai, saugok ir lai- 
mink ją, Viešpatie — žodžiu, pasakyti jai viską ir... Kas gi čia 
būgnija į Hagstromo duris? Ak, tas velnio neštas ir pamestas 
Bratpūro šachas, vardan Dievo ir visų dangaus apaštalų... 

— Prašom, prašom į vidų, - pakvietė balsu Edgaras, o minty- 
se pridėjo:- Jūsų didenybe, jūsų aukštenybe, šviesenybe ir pra- 
kilnybe, visos visatos imperatoriau ir visų laivų jūroje valdove, il- 
ganose kinivarpa, bjauri kandie, šunsnuki tu prakeiktas... 

Kai Holjardas paskambino pranešdamas apie vizitą, Hagst- 
romas savo ruožtu leido suprasti, kad jam nekelia įspūdžio nei 
šacho titulai, nei aukštas Holjardo postas. Juk jam taip retai pasi- 
taikydavo proga išsakyti kam nors savo paties nuomonę apie viso- 
kius ten postus apskritai, tai yra kad žmogus tėra žmogus, štai ir 
viskas. Jis išvis nusprendė nuo pradžios iki galo elgtis kuo natūra- 
liausiai — tarytum lankytojai būtų jo bičiuliai iš RURA. Vandos 
nuomonė, beje, pasirodė esanti visiškai priešinga. Ji tučtuojau 
puolė viską šveisti, čiustyti ir tvarkyti, prigamino limonado ir net 
ketino prašyti Edgarą jaunesnįjį parnešti pyragiukų, tačiau Edga- 
ras vyresnysis ryžtingai nutraukė visą tą blaškymąsi. Vaikus jis 
išsiuntė laukan prasivėdinti — ir tai buvo vienintelė liuoba, kurią 
jis leido. 

Durys prasivėrė, ir vidun įžengė šachas, lydimas Chašdrachro, 
Holjardo ir Nedo Dodžo, Proteuso parko valdytojo. 

— Aha!- tarė šachas, atsargiai liešdamas metalinę emaliuotą 
svetainės sieną.- Hmmm!.. 

Edgaras ištiesė ranką pasisveikinti, tačiau procesija praėjo pro 
šalį, net nepastebėjusi jo plaštakos. 

— Nair pabučiuokit man į...— pyktelėjęs sumurmėjo jis. 

— Atleiskit, neišgirdau?..— nustebęs atsisuko daktaras Do- 
džas: 4 

— Išgirdai kuo puikiausiai, balandėli. 

— Paklausykite, Hagstromai, - sušnypštė Dodžas.- Jūs ne 
aludėje. Galvokit, ką šnekat. Cia tarptautinės svarbos vizitas. 

— O gal man išties geriau patraukt į alinę? 

— Kas čia daba: darosi? Kokia musė jums įkando, Hagstro- 
mai? 

— Zaliūkai įgriūna į mano namus ir net nesiteikia paduoti 
šeimininkui rankos. 

— Jų šalyje nėra tokio papročio. 

— O kaip jūsų šalyje? 

Dodžas, atsukęs Hagstromui nugarą, maloniai nusišypsojo 
šachui. 

— Du miegamieji, svetainė su niša valgomajam, vonia ir 
virtuvė, - paaiškino jis.— Tai projektas M-17. Sildomos grindys. 
Baldai suprojektuoti kruopščiai ištyrus visos šalies baldų vartotojų 
reikmes ir pageidavimus. Namai, baldai ir visa kita parduodami 
kompleksiškai. Tai labai supaprastina visas planavimo ir gamybos 
grandis. 

— Lakki ti takaru?— pyptelėjo šachas, pirmąsyk įdėmiau 
žvilgtelėjęs į Edgarą. 

— Ką jis pasakė? 

— Jis pasiteiravo, ar jums čia patinka, —- išvertė Chašdrachras. 

— Zinoma. Manau, kad taip. Neblogai. Bent taip atrodo. Tai- 
gi. 

— Labai mielas namukas,- įsiterpė Vanda. 

— Dabar prašom paskui mane į virtuvę,- tarė daktaras 
Dodžas ir žengė pirmas, palikdamas Vandą su Edgaru vienus. 
Čia jūs pamatysite radiobangę viryklę ir krosnį, kurios ir viena, ir 
kita vienodai greitai apdoroja maistą aukšto dažnio radijo bango- 
mis. Bet kokį patiekalą galima pagaminti per keletą sekundžių ir 
visiškai tiksliai reguliuoti kiekvieną procesą. Norint įmanoma 
iškepti net duoną be plutos. 

— Atleiskit, o argi kam nors trukdo duona su pluta? — man- 
dagiai pasiteiravo Chašdrachras. 

— O čia ultragarsė skalbimo ir indų plovimo mašina. Vanduo, 
paveiktas aukšto dažnio garso bangų, per keletą sekundžių nuplau- 
na bet kokius nešvarumus nuo bet kokio paviršiaus. Tik įkiši, 
ištrauki — ir jau gatava! 

— O ką tada veikia moteris?— paklausė Chašdrachras. 

— Paskui ji krauna skalbinius arba indus štai į šitą džiovyklę, 
kuri juos akimirksniu išdžiovina, be to — ir aš manau, kad tai be- 
ne sąmojingiausia šios mašinos gudrybė — štai ši mažytė ozono 
lemputė skalbiniams suteikia tą nepakartojamą gaivų aromatą, ku- 
riuo jie persismelkia džiūdami saulėje gryname ore. 

— O paskui?- vėl paklausė Chašdrachras. 

— Paskui ji sudeda skalbinius štai į šią lyginimo mašiną, per 
tris minutes susidorojančią su darbu, kuriam prieš karą reikėdavo 
sugaišti valandą. Paukšt braukšt, ir yra! 

— O ką moteris veikia paskui?-— vis nerimo Chašdrachras. 

— O paskui jos darbas baigtas. 

— Na, o paskui? 

Daktaras Dodžas tirštai nuraudo. 

— Jūs juokaujate? 

— Nė kiek, - tarė Chašdrachras.— Tiesiog šachas domisi, var- 
dan ko moteris takaru... 

— Kas yra takaru?- įtariai pasiteiravo Vanda. 

— Pilietis, - paaiškino Holjardas. 

— Taip, takaru — tai pilietis, keistai šypsodamasis pridūrė 
Chašdrachras.- Tai va, šachas norėtų žinoti, kam reikia viską taip 
greitai dirbti: vieną darbą per keletą akimirkų, kitą, trečią... Kur- 
gi ji taip veržiasi? Ką ji dar turi nuveikti, kad taip skuba apsiruoš- 
ti? 

— Gyventi!- karštai sušuko daktaras Dodžas.- Gyventi! 
Mėgautis gyvenimu! - jis nusikvatojo ir patapšnojo Chašdrachrui 
per nugarą, sakytum ragindamas jį įsitraukti į visuotinę linksmybę, 
viešpataujančią šiame svetingame vidutinio amerikiečio būste. 

Tačiau atsakymas nepadarė jokio įspūdžio nei Chašdrachrui, 
nei šachui. 

— Suprantu, - šaltai tarė vertėjas ir pasisuko į Vandą:— Kaipgi 
jūs patiriate tokį didžiulį malonumą vien iš to, kad gyvenate? 

Vanda išraudo ir nudelbusi žvilgsnį į grindis ėmė šlepetės ga- 
liuku kiloti kilimo kamputį. 

— Na, televizorius,- sumurmėjo ji.- Daugiausia Žiūrime 
televizorių, ar ne, Edai? Dar aš daugybę laiko praleidžiu su vai- 
kais — mažąja Doloresa ir mažuoju Edgaru. Zinote, kaip... Na, 
visi tie dalykai... 

— Kur dabar jūsų vaikai?— pasiteiravo Chašdrachras. 

— Pas Glokus, mūsų kaimynus. Tikriausiai spokso televizorių. 

— Gal norėtumėt pasižiūrėti, kaip veikia ultragarsė plovyk- 
lė? — paklausė daktaras Dodžas.- Tiesiog jūsų akyse — čiūkšt!— 
ir gatava. Išplauna kiaušinių, lūpdažių, kraujo dėmes... 

— Taigi perdegė transformatorius, - tarė Edgaras, plovyklė 
neveikia. Vanda jau ištisą mėnesį skalbia geldoje, nes vis negau- 
name naujo transformatoriaus. 

— Ir man visai patinka,- paskubomis tarė Vanda.- Tikrai. 
Mėgstu skalbti rankomis — tai ramina! Be to, puiki proga pasi- 
mankštinti. Tikrai aš nieko prieš. Rodos, skalbtum ir skalbtum... 
Nors kokio darbo nusitveri. 

TIylą, stojusią po tų jos žodžių, nutraukė Holjardas, ūmai 
išreiškęs abejonę, kad, ko gero, jau laikas palikti šių malonių 
žmonių namus ir apžiūrėti centrinį poilsio paviljoną, esantį šioje 
pat gatvėje. 

— Jei paskubėsime,-— tarė daktaras Dodžas,- tai tikriausiai 
dar spėsime į odos apdirbimo būrelio pamoką. 

Šachas patapšnojo radiobangę viryklę, drabužių lyginimo 
mašiną, probėgšmais žvilgtelėjo į televizoriaus ekraną, kur gal pen- 
ketas žmonių karštai ginčydamiesi sėdosi apie konferencijų stalą. 

— Brahouna!- karktelėjo jis. 

Chašdrachras linktelėjo. 

— Brahouna! Gyvenkite! 

Jiems jau einant pro duris, Holjardas paaiškino, kad namas, 
viskas, kas jame yra, bei automobilis apmokami nuolat išskai- 
čiuojant reikiamas sumas iš Edgaro RURA sąskaitos ir komplek- 
sinio sveikatos, gyvybės bei senatvės draudimo išmokų. Be to, 
pridūrė jis, padėvėti modeliai tolydžio keičiami naujais, kai Edga- 
ras, O tiksliau pasakius, mokesčius tvarkančios mašinos baigia 
apmokėti senuosius. 

— Jis apdraustas nuo visų įmanomų negandų,- porino Hol- 
jardas.— Jo gyvenimo lygis nuolatos kyla. Įvedus mokesčius tvar- 
kančias mašinas, kurios kartu reguliuoja ir pasiūlą, ir paklausą, jis 
kaip ir visa šalis tapo didžia dalimi apsaugoti nuo praeity tokių 
dažnų ekonominių krizių. Juk seniau piliečiai pirkdavo daiktus im- 
pulsyviai, gana dažnai prasilenkdami su logika ar net sveiku pro- 
tu, todėl pramonė turėdavo verstis per galvą, bandydama atspėti, 
ko jie užsigeis kitąsyk. Ką čia ir kalbėt, kai buvau dar visai mažas, 
pamenu, turėjom tokį kuoktelėjusį kaimyną, kuris suplojo visas sa- 
vo santaupas už elektrinius vargonus, nors jo virtuvėje teberiog- 
sojo senoviška ledainė su kapotais ledais ir žibalinė krosnelė! 

Edgaras uždarė duris ir nugara atsirėmė į jas — į savo tvirtovės 
M-17 vartus. 

Vanda klestelėjo ant kušetės. 

— Man atrodo, viskas praėjo ne taip jau blogai,-— tarė ji. Vi- 
suomet taip sakydavo išlydėjusi kokį nors svečią — nesvarbu, ar 
Emę Glok, ar Gledę Perlain, ar Bratpūro šachą. 

— Taip, - trumpai burbtelėjo Edgaras. 

Zvilgtelėjęs į Vandą, į tą geriausią ir švelniausią sielą, kuri nė 
sykio gyvenime jo neįskaudino ir kurios meilė jam buvo didžiulė 
kaip pasaulis, Edgaras nei iš šio, nei iš to pasijuto esąs tikras 
niekšas. Jo pirštai užčiuopė kišenėje tris dešimtines — pinigus, ku- 
riuos jis gaudavo kas mėnesį grynais cigaretėms ir pramogoms, 
mažytei prabangai, kurią jam skirdavo mašinos. Tą smulkutį eko- 
nomikos atomą, paliktą asmeninei nuožiūrai, Edgaras ketino 
išleisti ne sau, ne Vandai ir ne vaikams, o Marionai. Iškankinta jo 
širdis visa buvo už tą nevisprotį, apie kurį pasakojo Holjardas, tą, 
kuris už visus pinigus nusipirko elektrinius vargonus — brangų, 
nepraktišką daiktą, skirtą grynai asmeninei užgaidai tenkinti, 
visišką priešingybę tam visam kompleksiškai tiekiamam šlamštui. 

Bet meluoti ir apgaudinėti vis tiek žema. 

— Vanda,- tarė Edgaras.— Aš labai blogas žmogus. 

Ji puikiausiai žinojo, kur jis suka, ir net nenustebo. 

— Ne, Edgarai, tu labai geras, tarė Vanda baisiai nusiminu- 
si.— Tu nuostabus. Aš viską suprantu. 

— Tu apie Marioną? 

— Taip. Ji labai daili ir žavinga, o aš jau seniai nebe tokia, 
kokia buvau, ir su manim tikriausiai klaikiai nuobodu. 

Vanda pravirko, bet būdama geros, tiesiog auksinės širdies, 
stengėsi kaip įmanydama paslėpti tas ašaras. Ji nuskubėjo virtuvėn, 
išėmė iš šaldytuvo keturis paketus su pusiau paruošta vakariene 
ir įkišo į radiobangę. 

— Gal būtum malonus pakviesti vaikus, Edgarai!-- paprašė ji 
tyliu plonu balseliu.— Po dvidešimt aštuonių sekundžių vakarienė 
garuos ant stalo. 

Sūktelėjęs į vakaro sutemas vaikų vardus, Edgaras grįžo pas 
žmoną. 

— Paklausyk, Van, tu čia niekuo dėta. Dievas mato, tikrai... 

Jis mėgino apkabinti ją priėjęs iš užpakalio, bet ji išslydo jam 
iš rankų ir ėmė perstatinėti indus ant viryklės, nors perstatinėti 
tenai nieko nereikėjo, nes viryklė pati viską reguliavo automatiškai. 

Skambtelėjo skambutis, trakštelėjo išsijungdamas krosnelės 
laikrodis, ir ši nustojo ūžusi. 

— Pašauk vaikus, kol neataušo,— tarė Vanda. 

— Jie jau pareina. 

Edgaras vėl bandė ją apkabinti, ir šįkart ji leidosi. 

— Klausyk, -— švelniai tarė jis.— Taip jau sutvarkytas pasaulis, 
Van. Jis ir aš. Esu niekam nereikalingas, ničniekam netinku, 
išskyrus tą prakeiktą RURA, tas pats laukia ir mano vaikų. O juk 
žmogui reikia. nors retsykiais išriesti sprandą, antraip gyveni- 
mas nemielas. Tik kad tokiam galvijui kaip aš tas sprando rieti- 
mas išeina ne kažin koks. Van, nesakyk, aš tikrai blogas, netikęs 
žmogus! 

— Ne, ne tu, o aš visai niekam tikusi,- pavargusiu balsu 
paprieštaravo Vanda.- Ir niekam nereikalinga. Tu ir net mažoji 
Doloresa nesunkiai galėtumėt patys palaikyti namie švarą ir tvarką, 
dabar tai vieni niekai! Be to, aš taip sustorėjau, kad, be vaikų, nie- 
kas manęs pamilt negalėtų. Mano mama buvo apkūni, močiutė ir- 
gi. Tai tikriausiai persiduoda su krauju. Bet jos buvo reikalingos 
šeimai, kam nors dar tiko. O tau, Edai, aš nereikalinga, ir nieko 
čia nepadarysi, jei jau tu nebemyli manęs. Juk tu nekaltas, kad 
Viešpats sukūrė tave tokį kaip ir visus vyrus, ji pažvelgė į jį su 
meile ir gailesčiu.— Vargšeli tu mano. 

Į kambarį įlėkė Edgaras jaunesnysis ir Doloresa. Edgaras su 
Vanda suėmė save į rankas ir papasakojo vaikams apie šachą. Bet 
netrukus ir ši tema išsikvėpė. Toliau prie stalo plepėjo tik vaikai ir 
tik jie valgė padėtą maistą. 

— Ar susirgot kuris? — pagaliau paklausė Edgaras jaunesny- 
sis. 

— Mama nekaip jaučiasi. Jai skauda galvą,- atsiliepė tėvas. 

— Tikrai? Ar labai skauda, mamyte? 

— Ne, šiek tiek, vos vos, - tarė Vanda.- Tuoj praeis. 

— O kaip tu jautiesi, tėtuk? Ar galėsi šiandien žaisti krepšinį 
paviljone? 

Edgaras sėdėjo įsmeigęs akis į lėkštę. 

— Būtų neblogai,- sumurmėjo jis, - bet pažadėjau Džojui 
pažaisti su juo kėgliais. 

— Džojui Prinsui? 

— "Taip, Džojui: Prinsui. 

— O kodėl, tėveli,- nustebo Doloresa, šįvakar misteris Prin- 
sas, kai buvo pas Glokus, sakė, kad eis žaisti krepšinio? 

— Nieko panašaus! - piktai šūktelėjo Edgaras jaunesnysis. — 
Ir išvis patylėk! Nekišk nosies, kur nereikia. Jis visai nieko nesakė. 

— Or sakė! -— užsispyrusi pakartojo Doloresa. Jis dar sakė... 

— Doloresa, mieloji, įsiterpė Vanda.- Manau, kad tu pap- 
rasčiausiai ne taip supratai misterį Prinsą. 

— Taip, tvirtai tarė Edgaras jaunesnysis.—- Gerai pamenu, 
misteris Prinsas sakė eisiąs su tėčiu žaisti kėgliais. Sesė viską su- 
painiojo, mama.- Vaiko rankos virpėjo ir neapsižiūrėjęs jis išvertė 
pieno stiklinę. Abu Edgarai šoko jos gaudyti, kol ji nenuriedėjo 
nuo stalo. Stiklinę sugavo Edgaras jaunesnysis, ir kai jų žvilgsniai 
susitiko, Edgaras vyresnysis pamatė, kad vaiko akutės žaižaruoja 
įniršiu ir neapykanta. 

— Jaučiuosi per daug pavargęs žaisti kėgliais, - sumišęs tarė 
Edgaras vyresnysis.— Manau, bus geriau, jei šiandien niekur ne- 
isiu, pasėdėsiu su mama prie televizoriaus. 

— Visiškai nereikia dėl manęs atsisakyti pramogų,-— tarė Van- 
da.— Puikiausiai pasėdėsiu namie ir viena. 

Staiga kažkas garsiai pabarbeno į langą. Hagstromai pakėlę 
akis išvydo Bratpūro šachą, smagiai cinksintį į stiklą savo žieduotais 
pirštais. Jis ėjo iš paviljono prie savo limuzino, palikto prie 
Hagstromų tvirtovės M-17. 

— Brahouna!- linksmai šūktelėjo šachas ir pamojavo ranka.— 
Brahouna, takaru! 

— Gyvenkite,- išvertė Chašdrachras. 

AŠTUONIOLIKTAS SKYRIUS 


ATĖJO trečiadienis. Polas iš pat ryto nukako į savo fermą 
duoti nurodymų misteriui Heikoksui, o misteris Heikoksas atrėžė, 
kad jis ne kokia tarnaitė ar kambarinė. 

Polas savo ruožtu davė suprasti misteriui Heikoksui: arba jis 
dirba, arba bus išprašytas lauk, ir pridūrė, kad verčiau jau, žinoma, 
dirbti, ir kuo geriau. Polui buvo labai svarbu, kad toje vietoje, kur 
jis turės perauklėti Anitą, viešpatautų ideali tvarka. 

— Tikriausiai manote, kad už savo pinigus galite nupirkti 
žmogų ir priversti jį daryti, kas tik jums šaus į galvą, velniai rautų,— 
sugriaudėjo misteris Heikoksas.— Bet šį kartą apsirikote, dakta- 
re. Galit įsikišti savo daktarišką didybę į... 

— Aš visai nenoriu vyti jūsų lauk. 

— Tai ir nevykite! 

— Paskutinįkart jums sakau, jei nepadarysite man tos paslau- 
gos... 

— Kodėl iškart to nepasakėte? 

— Ko nepasakiau? 

—"Hieikoksai, padarykite man paslaugą". 

— Na, gerai, Heikoksai, padarykite man paslaugą... 

— Tik kaip jums ir tik tą vieną vienintelį kartą, — oriai tarė 
misteris Heikoksas.— Nors aš ne tarnaitė, bet moku būti neblo- 
gas draugas. 

— Dėkoju. 

— Menkniekis. Nėr už ką. 

Anita paskambino Polui, norėdama paklausti, kaip jai apsi- 
vilkti. | 

— Ką nors iš senų drabužių. 

— Kaimo vakaronė? 

— Ne visai taip, bet panašu. Apsirenk kaip į kaimo vakaronę. 

„— Polai, ar tau neatrodo, kad dabar, kai kelionė į Lankas vi- 
sai ant nosies, mums nederėtų per daug šėlioti. 

— Išvyka į Lankas ne pakasynos. 

— Bet gali jomis tapti. . 

— Gal nors šįvakar užmirškime Lankas, brangioji. Sįvakar 
tebūnie vien Polas ir Anita, o visa kita tegu ritas po paraliais. 

— Lengva pasakyti, Polai. Zinoma, tas tavo siūlymas labai 
žavus ir visa kita, bet... 

— Bet kas?-— paklausė jis suirzęs. 

— Na, kaip čia tau pasakius... Nenorėčiau būti per daug įkyri, 
bet man atrodo, kad tau visai nė motais nei Lankos, nei Mėlynųjų 
kapitono pareigos. 

— Tai ką turėčiau daryti, tavo nuomone? 

— Gal ne pro šalį būtų pasimankštinti ar panašiai. Noriu pa- 
sakyti, kad nepakenktų daugiau pamiegoti, gerai maitintis ar kiek 
pasportuoti po darbo. O gal ir cigarečių apmažinti, kaip tu ma- 
nai? 

— Ką? 

— "Tu turi būti puikiai pasiruošęs, jei jau Mėlynųjų komanda 
pasišovusi laimėti. 

Polas nusikvatojo. ž 

— Klausyk, Polai, tai visai nejuokinga. Seferdas sako savo aki- 
mis matęs, kaip buvo daromos arba žlugo tarnybinės karjeros pri- 
klausomai nuo to, kaip kam sekėsi būti komandos kapitonu Lan- 
kose. Seferdas visai metė rūkyti. 

— Gali jam perduoti, kad aš įnikau į hašišą, norėdamas page- 
rinti savo reakciją. Taigi jo sviestas kamuolys man regėsis kaip oro 
balionėlis, plevenantis virš padavėjo bazės. Nepamiršk — šįvakar 
važiuojam. 

— Gerai jau, gerai,- tarė ji nusiminusi. 

— Aš myliu tave, Anita. 

— Ir aš myliu tave, Polai. 

Kai jis grįžo namo, Anita laukė jau pasiruošusi. Dabar tai buvo 
ne viena iš šauniausių Ailiumo damų, o daili, žaisminga 
mergaičiukė iki kelių paraitotomis medvilninėmis kelnėmis, apsi- 
vilkusi Polo marškiniais, po kaklu pasirišusi raudoną skarytę ir ap- 
siavusi lengvais baltais sportiniais bateliais. 

— Ar taip gerai? 

— Labai. 

— Polai, niekaip negaliu suprasti, ką tu sumanei. Aš skambi- 
nau į klubą, jie pasakė nieko negirdėję apie vakaronę kaime. Ly- 
giai tą patį išgirdau ir Albanio, Trojos bei Senektedžio klubuose. 

Polas žinojo, kad Anita pakęsti negali visokių netikėtumų ir 
tiesiog niršta, jei tik ima nebesusigaudyti, kas ir kaip. 

— Tai privatus vakarėlis, - paaiškino Polas.— Tiktai mudviem. 
Pati viską pamatysi, kai ateis laikas. 

— Noriu žinoti tuojau pat. 

— Na, kurgi mūsų jubiliejinis martinis? 

Staliukas, kur kas vakarą jo laukdavo ropinukė su 
stiklinaitėmis, buvo tuščias. 

— Negausi nė lašelio, kol nesugrįši iš Lankų. 

— Nebūk juokinga! Tenai dvi savaites visi gers neprasiblaivydami. 

— Tik ne kapitonai. Šeferdas sako, kad jie tai tikrai negali leisti 
sau šitaip lakti. 

— Tie sapaliojimai rodo, kaip mažai jis apie viską nutuokia. 
Juk gėrimai ten nemokami. 

Polas pasiruošė kiek didesnę nei paprastai martinio porciją, 
išgėrė ir persivilko dieną Sodžiuje nusipirktais šiurkščios medvilnės 
drabužiais. Jo nuotaiką šiek tiek temdė Anitos nesugebėjimas 
mėgautis jo sukurta paslaptinga nuotaika. Vietoj džiugaus neri- 
mo ją apniko keistas įtarumas. 

— Jau pasiruošei? 

— Manau, kad taip. 

Netardami vienas kitam nė žodžio, jiedu nužingsniavo prie 
garažo. Polas plačiu mostu atvėrė automobilio duris. 

— Ak, Polai, tik ne į senąją mašiną! 

— Taip reikia. 

— Najau ne, į šitą laužą aš nesėsiu. 

— Anita, labai prašau. Netrukus tu pamatysi, kodėl mes turi- 
me važiuoti kaip tik šia mašina. 

Ji įlipo ir atsisėdo ant patics sėdynės kraštelio, stengdamasi 
kuo mažiau ką nors liesti. 

— Garbės žodis, Anita! Taip reikia! 

Jiedu važiavo tylėdami, tarsi būtų buvę vienas kitam visai sve- 
timi. Tik kylant nuolydžiu šlaitu į kalną prie golfo aikštelės ji vis 
dėlto šiek tiek atsilošė. Staiga priekinių žibintų šviesoje sušmėžavo 
blyški vyro figūra išsitaršiusiais plaukais. Jis mūvėjo žalias trum- 
pikes bei kojines ir buvo apsivilkęs tokio pat žalumo marškinėlius 
su užrašu “Kapitonas". Vyras turseno smulkia ristele pačiu kelio 
pakraščiu, protarpiais sustodamas padaryti kokio nors apgaulin- 
go judesio arba pasiboksuoti ore su įsivaizduojamu priešininku. 

Polas kone apkurtino Seferdą, iš visų jėgų nuspausdamas 
klaksoną. Jam buvo smagu matyti, kaip traukdamasis mašinai iš 
kelio, Seferdas kluptelėjo pataikęs koja į duobutę. 

Anita nuleido savo durelių stiklą ir šūktelėjo jam. 

Žaliųjų komandos kapitonas pamojavo. Jo veidas buvo net 
persikreipęs iš įtampos. 

Polas nuspaudė akseleratorių iki galo, ir į bėgiką purkštelėjo 
aitrus tepalo degėsių ir anglies monoksido debesėlis. 

— Tas žmogus toli eis, - tarė Anita. 

— Išties, stačiai mirk ir prisikelk, - tarė Polas. 

Jie kaip tik važiavo pro įtvirtinimus, juosiančius Ailiumo ga- 
myklas, ir vienas sargas, pažinęs Polo automobilį, draugiškai pa- 
mojavo jam iš bokštelio penkiasdešimto kalibro automatiniu 
šautuvu. 

Anita vis labiau ir labiau nerimavo, o paskui pasisuko taip, 
lyg būtų norėjusi stverti už vairo. 

— Polai, kurgi mes važiuojame? Gal tu iš proto kraustaisi? 

Jis sulaikė jos ranką, nusišypsojo ir pasuko mašiną per upę 
Sodžiaus link. 

Ant tilto ir vėl būriavosi RURA žmonės, kelininkai, geltonais 
dažais teplioję apiblukusias kelio juostas. Polas dirstelėjo į laikrodį. 
Iki darbo pabaigos arba, kaip patys darbininkai sakydavo, skam- 
balo dar buvo likę dešimt minučių. Polas pagalvojo, ar tik ne Ba- 
das Kolhaunas bus prasimanęs šį darbą. Polas visada į RURA pro- 
jektus žiūrėdavo ironiškai. Prieš karą šis tiltas, pritaikytas vos ke- 
turioms eismo eilėms, visuomet būdavo sausakimšas darbininkų 
automobilių, važiuojančių į gamyklas arba iš jų. Tada tų keturių 
eilių buvo aiškiai per maža, ir vairuotojai turėdavo griežtai laiky- 
tis savo eilės, jei nenorėdavo, kad kas nors jiems aptarkuotų 
mašinos šonus. O dabar bet kuriuo dienos metu galėjai ramiau- 
siai vingiuoti nuo vieno tilto krašto prie kito ir tik vienu atveju iš 
tūkstančio būtum su kuo nors susidūręs. 

Polas nuspaudė stabdį. Trys darbininkai dažė juostas, gal dvy- 
lika reguliavo eismą ir dar tiek pat paprasčiausiai ilsėjosi. Labai 
lėtai jie prasiskyrė leisdami Polui pravažiuoti. 

— Ei, Makai, vieną priekinę lempą kažkur supylei. 

— Dėkoju, tarė Polas. | 

Anita pasislinko arčiau jo. Polas matė, kaip ji pastėro iš 
išgąsčio. 

— Polai, tai siaubinga. Vežk mane namo. 

Polas atlaidžiai šyptelėjęs įvažiavo Sodžiun. Prie tilto priešais 
salūną vėl darbavosi gaisrinės siurblys, tad Polui reikėjo perkirsti 
visą kvartalą, kad galėtų pastatyti mašiną. Tas pats murzinas 
berniūkštis linksmino minią savo popieriniais laiveliais. Atsirėmęs 
į namo sieną nervingai rūkė apšepęs seniokas. Jis pasirodė Polui 
kažkur matytas. Paskui Polas suvokė, kad tai Lukas Lubokas, ne- 
nuorama procesijų vedlys, stovi paskendęs užmaršty, į nieką 
nepersirengęs ir laukia naujos procesijos ar mitingo; kad vėl galėtų 
atgyti. Polas apsidairė, neaiškiai vildamasis pamatyti Lašerį ar 
Finertį, tačiau nepamatė. Visai gali būti, kad jiedu šnekučiuojasi 
dabar salūno prietemoje, sutardami visais klausimais. 

— Polai... Ar tai ir yra tavo sukaktuvinis pokštas? Labai 
prašau, vežk mane namo. 

— Niekas nesiruošia tavęs skriausti, Anita. Juk visi šie žmonės 
tavo tautiečiai. 

— Neketinu murkdytis kartu su jais purvyne vien dėl to, kad 
jie gimė toje pačioje šalyje kaip ir aš. 

Maždaug tokios reakcijos Polas ir tikėjosi, todėl gana ramiai 
priėmė jos žodžius. 

Iš visų, kurie gyveno šiauriniame upės krante, Anita vienintelė 
ne tyliai niekino priešingo kranto gyventojus, o jautė jiems tūž- 
mingą neapykantą. Be to, ji buvo vienintelė suaugusi moteris 
šiaurinėje miesto dalyje, kuri niekad nesimokė koledže. Paprastai 
inžinieriai ir valdytojai į pietinės pusės gyventojus žiūrėjo šiek tiek 
iš aukšto, tas tiesa, bet tą jausmą gerokai švelnino savotiškos meilės 
ir užuojautos atspalvis, šiokia tokia simpatija, maždaug tokia, kokią 
žmogus jaučia kitoms gyvoms būtybėms, gyvenančioms pievose, 
laukuose ar miškuose. Tik Anita visa širdimi nekentė Sodžiaus 
gyventojų. 

Jei Polui kada užeitų noras smarkiai ją įskaudinti, jis žinojo, 
kad pakaktų paaiškinti jai, iš kur tas jos žiaurus nepakantumas: jei- 
gu nebūtų jos vedęs, ji būtų gyvenusi čia, būtų buvusi viena iš jų. 

— Mes neišlipsim iš mašinos,- paaiškino Polas.- Mes tik 
pasėdėsim ir pasižiūrėsim keletą minučių. O paskui važiuosim to- 
liau. 

— Į ką pasižiūrėsim? 

— Į tai, ką galima čia pamatyti. Į žmones, dažančius kelio juos- 
tas, į tą vyrą prie gaisrinės siurblio, jį stebeilijančius praeivius, 
vaiką, leidžiantį popierinius laivelius, senį prie salūno. Cia yra ką 
pažiūrėti — tik spėk dairytis. 

Ji visai neskubėjo dairytis, tik nuleido galvą ir įsmeigė žvilgsnį 
į savo rankas, padėtas ant kelių. 

Polas pamažu ėmė suprasti, apie ką galvoja Anita — tikriau- 
siai mano, kad dėl kokių nors jai nežinomų priežasčių jis sumanė 
pažeminti ją, primindamas jos kilmę. Jeigu jis tikrai būtų šito 
„ norėjęs, būtų galėjęs dabar jaustis patenkintas, tikslą pasiekęs: vi- 
sa kandi jos panieka ir įtūžis ūmai išgaravo ir ji kiūtojo susigūžusi, 
tyli ir maža kaip pelytė. 

— Ar žinai, kodėl tave čia atvežiau? 

— Ne,- kone pakuždom tarė ji.— Bet aš noriu namo, Polai. 
Maldauju tavęs. 

— Anita, aš atvežiau tave čionai todėl, kad mums jau seniai 
laikas pradėti kitaip žiūrėti į viską, kas vyksta ne tik tarp mūsų, 
bet ir visuomenėje. 

Jam labai nepatiko, kaip nuskambėjo tie žodžiai — nenuo- 
širdžiai ir pompastiškai. Nenuostabu, kad Anitai jie nesukėlė jo- 
kio įspūdžio. 

Polas pamėgino dar kartą: 

— Kad įgytume tai, ką dabar turime, mudu, Anita, iš tų žmonių 
atėmėm brangiausią jų turtą — suvokimą, kad esi kam nors reika- 

lingas ir kam nors naudingas, kad esi kam nors tikęs, o be šito joks 
žmogus negali savęs gerbti. 

Sį sykį pavyko neką geriau. Anita visai nieko nesuprato. Ji, 
atrodo, buvo tikra, jog Polas ją šitaip už ką nors baudžia. 

Jis pabandė dar sykį: 

— Brangioji, kai matau, ką turime mes ir ką palikome tiems 
žmonėms, jaučiuosi tikras kiaulė. 

Pagaliau Anita ėmė šį tą suprasti. Nors ir nežymiai, bet 
mažumytį ji atkuto. 

— Vadinasi, tu nepyksti ant manęs? 

— O Viešpatie, žinoma, ne. Kurių galų turėčiau ant tavęs pykti? 

— Nežinau. Aš galėjau pasirodyti tau per daug įkyri arba tu 
galėjai pamanyti, kad tarp manęs ir Seferdo kas nors yra. 

Tie jos žodžiai apie save ir Seferdą niekais pavertė visą jo 
susikurtą Anitos perauklėjimo planą. Mintis, kad jis gali pavydu- 
liauti kažkokiam Žaliųjų kapitonui, Poliui pasirodė tokia juokin- 
ga ir taip iškalbingai liudijo apie visišką Anitos nesugebėjimą jo 
suprasti, kad išstūmė visas kitas iš galvos. 

— Imsiu pavydėti tavęs Seferdui tiktai tada, kai tu pradėsi pa- 
vyduliauti manęs Katarinai Finč,-— tarė jis ir nusikvatojo. 

Didžiausiai jo nuostabai, Anita jo žodžius priėmė už tikrą 
pinigą. 

— Negali būti! 

— Ko negali būti? 

— Kad aš turėčiau pavyduliauti šitai sustumtinei, šitai neūžau- 
gai... 

— Pala, pala!- pokalbis regimai ėmė krypti pavojinga lin- 
kme.-— Aš tik norėjau pasakyti, kad, mano nuomone, tarp tavęs ir 
Seferdo tegali būti tiek kiek tarp manęs ir Katarinos Finč. 

Tačiau Anita vis dar neketino sudėti ginklų. Įsikarščiavusi ji 
praleido pro ausis tikrąją palyginimo prasmę ir paskubėjo vėl per- 
eiti į puolimą. 

— Šeferdas taj jau tikrai daug patrauklesnis kaip vyras negu 
Katarina kaip moteris. 

— Niekas dėl to nesiginčija,- tarė Polas nevilties kupinu bal- 
su.— Neturiu jokio noro tai aptarinėti. Tarp manęs ir Katarinos 
taip pat nieko nėra kaip ir tarp tavęs su Seferdu. Aš tik norėjau 
parodyti tau, kaip kvaila mudviem įtarinėti panašiais dalykais vie- 
nas kitą. 

— O gal tu manai, kad aš tokia neįdomi, jog nebegaliu nie- 
kam patikti? 

— Aš manau, kad tu velniškai įdomi, ir tu pati tai Žinai,-— jis 
tuos žodžius pasakė gana garsiai, todėl žvilgtelėjęs gatvėn pamatė, 


11.-2806 


162 KURTAS VONEGUTAS K PIANOLA 


kad juos, ketinusius būti čia stebėtojais, dabar pačius jau daug kas 
stebi. Mažu popieriniu laiveliu, šokinėjančiu audringais vandens 
srauto sūkuriais ir bangomis, niekas nebesidomėjo. 

— Mes čia atvažiavome ne tam, kad imtume kaltinti vienas 
kitą neištikimybe, - sušnypštė jis prislopinęs balsą. 

— O kam? 

— Aš tau sakiau: kad mums abiem būtų lengviau pamatyti, 
jog mūsų krantu nesibaigia pasaulis, kad būtų lengviau suvokti, 
kaip mūsų gyvenimo būdas paveikė kitų gyvenimus. 

Dabar, po gana sėkmingos atakos, kai jai pavyko taip šauniai 
išmušti Polą iš vėžių, pagaliau supratusi, kad jos niekas nepuola ir 
nebaudžia, Anita vėl pasijuto padėties šeimininkė. 

— Man jie visi atrodo ganėtinai sotūs. 

— Bet per tokius kaip mano tėvas, Kroneris, Baeris, Šeferdas 
arba mudu jie neteko sielos peno, dvasinių vertybių. 

— Matyt, jiems ne itin rūpėjo tos vertybės, antraip nebūtų 
atsidūrę čia. 

Polas galutinai įniršo. Subtilus mechanizmas, neleisdavęs jam 
skaudinti Anitos, perkaito. 

— Bet jei ne atsitiktinumas, tu pati būtum likusi čia! 

— Polai!- Anita prapliupo ašaromis. Tai negarbinga,- tarė 
ji visiškai sugniužusi.— Tai labai negarbinga. Ir kam tau prireikė 
tai sakyti? 

— Raudoti irgi negarbinga. 

— Otu žiaurus. Stai koks tu — žiaurus. Jei norėjai mane įskaudinti, 
gali būti patenkintas — tau puikiai pavyko. Ji garsiai nusišnypštė.— Ma- 
tyt, turėjau ką nors, ko neturi šitie žmonės, antraip nebūtum manęs vedęs. 

— Oligomenorėja,-— tarė jis. 

Anita nustebusi sumirksėjo. 

— Kas? | 

— Oligomenorėja — štai ką tu turėjai ir ko neturi šitie žmonės. 
Tai yra mėnesinių sutrikimas. 

— Iš kurgi tu iškasei tokį įmantrų Žodį? 

— Radau jį žodyne praėjus mėnesiui po mūsų vestuvių, ir jis 
kažkaip įstrigo man į galvą. 

— Ak, Dieve tu mano! Ak!- suaimanavo Anita tirštai nurau- 
dusi.- Gana! Tu jau pakankamai visko prišnekėjai. Jei tučtuojau 
neveži manęs namo, aš einu pėsčia. 

Polas visu greičiu paleido mašiną atgal į šiaurinį upės krantą, 
su keistu laukinio pasitenkinimu klausydamasis, kaip urzgia 
junginėjamos pavaros. 

Važiuojant tiltu jo širdis vis dar virė krauju po tokio ūmaus 
susirėmimo su Anita. Bet kai pro automobilio langą ėmė švysčioti 

Ailiumo gamyklų sargybos bokšteliai, viršų paėmė blaivus protas 
ir nuoširdus apgailestavimas dėl to, kas atsitiko. 

"Tas kivirčas jam pačiam buvo visiškai netikėtas, be to, jie nie- 
kad nesibardavo šitaip tulžingai. Ir nuostabiausia, kad jį pradėjo 
Polas, o Anita tapo kone auka. Sutrikęs jis bandė atsiminti, kuo 
viskas prasidėjo, bet nepajėgė. 

Dieve mano, koks nereikalingas ir beprasmiškas buvo šis kon- 
fliktas! Įsikarščiavęs, nuotaikos pagautas jis išklojo tai, ką žinojo 
esant jai skaudžiausia, ir, žinoma, sukėlė Anitos neapykantą jam, 
o to visai nenorėjo. Dievaž nenorėjo. Juk dabar šitiek laiko 
puoselėtas sumanymas pradėti su ja naują gyvenimą, ko gero, nu- 
eis šuniui po uodega. 

Stai jie jau lenkia golfo takelį — po keleto minučių bus na- 
mie. 

— Anita... 

Užuot atsakiusi, ji įjungė radiją ir ėmė nervingai sukinėti 
svirtelę ieškodama stoties, matyt, norėdama užtrenkti jo balsą. Bet 
radijas neveikė jau daugelį metų. 

— Anita, klausyk. Aš myliu tave labiausiai už viską pasaulyje. 
Dievas mato, man baisiai nesmagu dėl to, ką čia vienas kitam 
prišnekėjom. 

— Nė iš tolo nepasakiau tiek kiek tu. 

— Aš gatavas nusipjauti liežuvį. 

— Tik ne mūsų švariais virtuvės peiliais. 

— Viskas be galo kvaila. 

„—. Na, matyt, dėl to, kad aš kvaila. "Tu pravažiavai mūsų vartus. 

— Zinau. Turiu tau staigmeną. Pamatysi, kaip labai myliu ta- 
ve ir koks tuščias ir beprasmis tas mūsų kivirčas. 

— Dėkui, šiandieną man jau gana staigmenų. Prašau, suk 
mašiną atgal. Aš baisiai pavargau. 

— Toji staigmena kainavo man aštuonetą tūkstančių, Anita. 
Ar vis dar nori grįžti namo? 

— Manai, kad mane galima nupirkti, taip?— tarė ji piktai, 
tačiau jos veide įtampa atslūgo, ją pakeitė susidomėjimas: “Kas gi 
tai galėtų būti? Nejaugi?! Aštuoni tūkstančiai dolerių!" | 

Polas irgi kiek nurimo, atsipalaidavo ir atsilošęs sėdynėje ėmė 
mėgautis važiavimu. 

— Tavo vieta ne Sodžiuje, mieloji. 

— Velniai žino, gal kaip tik ten. 

— Ne, ne. Tu turi tai, ko jokios mašinos ir jokie testai negali 
aptikti — menininkės talentą. Tai viena iš nūdienos tragedijų, kad 
nėra tokių mašinų, kurios pajėgtų sučiuopti šią nuostabią savybę, 
įvertinti ją, puoselėti ir lavinti. 

— Taip, taip,— liūdnai tarė Anita.-— Taip ir yra. 

— Aš myliu tave, Anita. 

— Aš myliu tave, Polai. 

— Ziūrėk, elnias!- Polas įjungė ilgąsias šviesas, norėdamas 
apšviesti žvėrį, ir pamatė Zaliųjų komandos kapitoną, vis dar 
risnojantį šalikele, bet jau galutinai nusibaigusį. Jis vos vilko ko- 
jas, kaskart iš paskutiniųjų atplėšdamas jas nuo žemės ir vėl gar- 
siai šleptelėdamas į drėgną asfaltą. Jis buvo taip nusivaręs, kad 
nebepažino jų ir šiaip ne taip kleivojo toliau vien iš užsispyrimo, 
bukai žvelgdamas į priekį. 

— Kiekvienas jo žingsnis — tai vinis į mano karstą,- tarė Po- 
las prisidegdamas naują cigaretę nuo senosios. 

Po kokių dešimties minučių jis sustabdė automobilį, išli- 
po, apėjęs aplinkui atidarė dureles Anitai ir švelniai pasiūlė jai 
ranką. 

— Sklendės liežuvėlis kyšo lauke, mylimoji, ir rodo mudviem 
kelią į naują, daug laimingesnį gyvenimą. 

— Apie ką tu čia? 

— Tuojau pamatysi. 

Siaura tamsia įvode, kurios sienos ir lubos buvo tankiai suau- 
gusios alyvų šakos, jis nuvedė ją prie žemlūžio kerno namuko durų. 
Paskui, uždėjęs Anitos ranką ant sklendės liežuvėlio, tarė: 

— Spustelėk. 

Ji atsargiai paspaudė. Sklendė anapus durų šoktelėjo aukštyn 
ir durys atsidarė. 

— Ak! Ak, Polai! 

— Tai mūsų. Tai priklauso tik Polui ir Anitai! 

Ji įėjo lėtai, iškėlusi galvą, atsargiai uosdama orą išpūstomis 

šnervėmis. 
| — Brangusis, tai puiku! Aš tuoj pravirksiu... 

Polas paskubomis apsidairė, ar viskas tinkamai paruošta toms 
nuostabioms naujų atradimų valandėlėms, kurias jiedu ketino .čia 
praleisti, ir liko patenkintas. Misteris Heikoksas, matyt, atgailau- 
damas, kuo švariausiai buvo išgremžęs, numazgojęs ir nušveitęs 
viską. Neliko nei purvo, nei metų metus užsigulėjusių dulkių, vien 
tik švelnios ir vaiskios laiko apnašos ant visų trobos daiktų — 
alavinių indų židinio lentynoje, vyšnios medžio laikrodžio, pajuo- 
dusių židinio rakandų, ant sienos kabančio ilgavamzdžio šautuvo 
su sidabru puošta riešutmedžio buože, varinių pūstašonių žibalinių 
lempų ir apsitrynusių gelsvo klevo kėdžių. O kambario vidury, ant 
stalo, stovėjo paruoštos dvi stiklinės, ąsotis, butelis džino, butelis 
vermuto ir kibirėlis trupintų ledų. Svelnioje prieblandoje visa tai 
atrodė senoviška ir be galo miela. 

Be to, čia dar buvo dvi stiklinės šviežio nenugriebto pieno iš 
fermos, šviežių, ką tik išvirtų kiaušinių iš fermos, šviežių žalių 
žirnelių iš fermos ir šviežia, ką tik skaniai paskrudinta višta, taip 
pat iš fermos. 

Kol Polas ruošė kokteilius, Anita vaikštinėjo po kambarį, 
džiaugsmingai aikčiodama ir su meile liesdama kiekvieną daiktelį. 

— Nejaugi išties visa tai mūsų? 

— Nuo vakar dienos. Vakar pasirašiau visus popierius. Ar tau 
tikrai čia patinka? 

Ji klestelėjo į krėslą priešais židinį ir paėmė stiklą, kurį jai 
ištiesė Polas. 

— Argi nematai? Mano jausmai kaip ant delno!- Laiminga 
ji tyliai nusijuokė.-— Jis klausia, ar man čia patinka! Juk visa tai 
neįkainojama, deimantėli tu mano! Kaip tau pavyko tokį lobį nu- 
pirkti viso labo už aštuonis tūkstančius dolerių? Na, ir šaunuolis 
tu vis dėlto! 

— Už smagias mūsų metines! 

— Man norėtųsi čia stipresnio žodelio nei “smagios". 

— Už puikias mūsų metines, Anita! 

— Už nuostabias mūsų metines, Polai! Dieve mano, kaip aš 
myliu tave, Polai! 

— Ir aš tave myliu, Anita! 

Išties niekada Polas nemylėjo jos taip kaip dabar. 

— Ar bent supranti, kad vien šis senoviškas laikrodis kainuo- 
ja ne mažiau kaip tūkstantį dolerių! 

"Polas pasijuto velniškai apsukrus ir protingas. Tiesiog 
neįtikima, kaip sklandžiai viskas ėmė klostytis. Anita taip nuošir- 
džiai žavėjosi Polo pirkiniu, kad rūpestis perkelti ją iš anų namų į 
šituos, iš ano gyvenimo į šitą per tas kelias stebuklingas minutes 
jam ėmė atrodyti vieni niekai. 

— Tai kaip tik tokie namai, kokie tau patiktų, ar ne? 

— Juk žinai, kad taip. 

— Įsivaizduoji, šio laikrodžio ir vidus medinis! Tik pamanyk 
— kiekvienas sraigtelis ištekintas iš medžio! Įsivaizduoji? 

— Nesirūpink, tai visai lengva ištaisyti. 

— Hmmm?.. 

— Galima bus jo vieton įtaisyti elektroninį. 

— Bet juk tada visas žavesys... 

"Tačiau Anitą ūmai pagavo kūrybos ir pertvarkymų šišas, todėl 
paskutinių Polo žodžių ji jau negirdėjo. 

— Supranti, išėmus švytuoklę, bus galima įtaisyti elektrinį 
dulkių gaudytuvą. 

— Oho! 

— Žinai, kur aš jį pakabinsiu? 

Polas apsidairė po kambarį, tačiau tinkamesnės vietos 
laikrodžiui nepastebėjo. 

— Manau, ši niša geriausiai jam tiktų,— tarė jis. 

— Tik į prieškambarį! Ar nematai, kad jis prašyte prašosi į 
prieškambarį. 

— Cia juk nėra prieškambario, — tarė jis sumišęs. Durys iš lau- 
ko ėjo tiesiai svetainėn. 

— Į mūsų prieškambarį, kvailiuk! 

— Bet, Anita... 

— O šita spintelė prieskoniams — kaip puikiai ji atrodys, jei 
vieną kitą stalčiuką ištraukus pastatysiu jų vieton po vazonėlį 
filodendrų! Jau numačiau jai vietą svetainėje. 

— "Taip, išties prašmatnus daikčiukas. 

— O šitos sijos! Jos stačiai neįkainojamos! Jomis galėsime 
papuošti visą butą! Ne tik virtuvę, bet ir kambarius, supranti? Ir 
aš sutinku be druskos suvalgyti tavo klasifikacijos bilietą, jei į Šį 
praustuvą netilps mūsų naujasis televizorius. 

— Aš Ir pats ruošiausi jį netrukus suvalgyti, - sumurmėjo Po- 
las vis labiau niaukdamasis. 

— O šitos grindys iš platėliausių lentų! Įsivaizduoji, kaip jos 
atrodys mūsų bare? 

— Kas man tas baras?— niūriai burbtelėjo Polas. 

— Ką tu pasakei? 

— Aš pasakiau: “Kas man tas baras". 

— Taip? Suprantu, tarė ji išsiblaškiusi, spindinčiomis aki- 
mis dairydamasi po kambarį dar kokio nors grobio. 

— Anita... | 

— Ką? O! Koks puikus šviestuvas! 

— Nagi paklausyk manęs, ką pasakysiu. 

— Zinoma, klausau, brangusis. 

— Pirkau šį namą mudviem gyventi. 

— "Tu nori pasakyti — gyventi tokiame, koks jis yra? 

— Kaip tik taip. Jo negalima keisti. 

— Tu nori pasakyti, kad negalėsiu nieko iš čia kraustyti? 

— Taip. Bet mes galėsim patys čia įsikraustyti. 

— Ak, tai dar vienas nelabai vykęs tavo pokštas, brangusis. 
Neliūdink manęs, juk aš taip džiaugiuosi! 

„ — Visai nemanau liūdinti. Stai gyvenimas, kokio aš norėčiau! 
Štai namas, kokiame seniai svajojau įsikurti! 

— Cia taip tamsu, kad negaliu net dorai įžiūrėti tavo veido — 
tu rimtai kalbi ar juokauji. Įjunk šviesą. 

— Cia nėra šviesos. 

— Nėra elektros?! 

— Tiktai tiek, kiek tavo plaukuose. 

— Tai kaipgi su elektriniu šildymu? 

— Cia nėra elektrinio šildymo. 

— O židinys? 

— Kūrenamas malkomis. O vietoj šaldytuvo — ledainė. 

— Oi, koks tu nepakenčiamas! 

— Aš visai rimtai, Anita. Noriu, kad mes čia persikeltume. 

— Netruks praeiti nė šeši mėnesiai, ir mes šioje skylėje išleisim 
paskutinę dvasią. 

— Čia amžių nugyveno net kelios Heikoksų kartos. 

— Tu šiandien nusiteikęs juokauti, taip? Bet tavo rimtas vei- 
das ir visa kita daro šį pokštą panašų į tikrovę. Eikš, geriau 
pabučiuok mane, žavingas juokdary. 

— Mes liksim čia nakvoti, o ryt iš pat ryto aš imsiuos ruošos. 
Juk, šiaip ar taip, galim pabandyti? 

— O aš pavirsiu stora geraširde tetule iš fermos ir gaminsiu 
tau pusryčius ant malkomis kūrenamos krosnies: kavą, savų vištų 
kiaušinius, namų gamybos grietinėlę, savo pačios keptus biskvi- 
tus, aplietus čia pat pagamintu džemu ir apteptus ką tik sumuštu 
sviestu. 

— Ar galėtum? 

— Jau geriau iškart pasiskandinti tame svieste su visu džemu. 

— Ilgainiui tu pamėgtum tokį gyvenimą. 

— Niekada nepamėgčiau, ir tu tai puikiai Žinai. 

Jam vėl ėmė gesti nuotaika. Apėmė kartus nusivylimas, visai 
kaip prieš valandą — tada, Sodžiuje. Ir vėl jis pats to nenorėdamas 
ėmė ieškoti atminty ko nors, ką būtų galima sviesti jai į veidą, 
užgauti ją. Zodžiai, kuriuos jis pagaliau ištarė, seniai jam pynėsi 
ant liežuvio galo, bet išsiveržė tik dabar, progai pasitaikius. Jie sa- 
vaime, nejučia, tarsi patys išsprūdo. 

— Galų gale visai nesvarbu, ką tu apie tai manai,-— tarė jis 
kuo ramiausiai.— Aš nusprendžiau mesti darbą ir gyventi čia. -Su- 
pranti? Ketinu išeiti iš darbo. 

Sukryžiavusi rankas ant krūtinės ji apglėbė save per pečius, 
tartum gindamasi nuo šalčio, ir keletą akimirkų lingavo taip į priekį 
ir atgal netardama nė žodžio. 

— Aš galvojau apie tai, - prakalbo ji pagaliau. — Apie tai, kad 
tu, ko gero, linkęs į panašius dalykus. Bet kartu vyliausi, kad mums 
pavyks to išvengti, ir meldžiau Dievo, kad pavyktų. Bet va — mu- 
du čia, ir tu sakai man tuos žodžius. 

Anita prisidegė cigaretę ir keletą kartų negiliai užsitraukė, 
išpūsdama dūmus pro nosį. | 

— Šeferdas sakė, kad anksčiau ar vėliau tu tai padarysi. 

— Jis tau sakė, kad aš ketinu mesti darbą? 

— Ne, jis sakė, kad tu iš tų, kurie gali tai padaryti. 

Ji sunkiai atsiduso. 

— Tikriausiai jis geriau permano tave nei aš. 

— Dievaži, man būtų visai nesunku ir toliau prisitaikius prie 
sistemos kilti tarnybos laiptais. Daug sunkiau yra ištrūkti iš jos. 

— Tai kam gi tada išeiti, jei taip lengva ten būti? 

— Nejau tu neišgirdai nieko, ką sakiau tau Sodžiuje? Juk 
nuvežiau tave tenai, kad pati pajustum, kaip viskas klostosi. 

— Seferdui ir Katarinai Finč? 

— Ne, Viešpatie, žinoma, ne. Zmonėms, kuriems tokie kaip 
mes atėmė galimybę gerbti save. š 

— "Tu pasakei, kad jautiesi tikras kiaulė. Sitą aš prisimenu. 

— O tu niekada šitaip nesijauti? 

— Nelabai suprantu. 

— Negi, velniai griebtų, tavęs niekad negraužia sąžinė? 

— Kodėl turėtų graužti? Juk niekada nesielgiau nepadoriai. 

— Gerai, pabandysiu kitaip paaiškinti. Tu sutinki, kad viskas 
ritasi skradžiais? 

— Tarp mūsų? 

— Visur! Visame pasaulyje! Kad ir Sodžiuje, pavyzdžiui. 

Ji mokėjo būti beviltiška trumparegė ir bet kokią bendrą 
problemą perkelti į save arba tuos žmones, kuriuos pažinojo. 

— Kaip mes galime duoti žmonėms tai, ko jie neturi? 

— "Tas ir yra! Tu dabar žaidi mano naudai. Va tu sakai, ką mes 
galime jiems duoti, tarytum viskas pasaulyje priklaušytų tik mums 
ir tik mes galėtume spręsti — duoti kitiems ką nors ar ne. 

— Bet kas nors juk turi imtis atsakomybės. Taip jau yra, kad 
kas nors jos imasi. 

— Va, matai, kur čia šuo pakastas: taip jau yra, bet ne visada 
taip buvo. Ir šitą naują tvarką įvedė tokie kaip mes. Viešpatie, juk 
kiekvienas turėjo kokių nors ypatingų talentų, darbštumo ar dar 
ko nors, ką galėjo iškeisti į tai, ko jam reikėjo. O dabar, kai visa 
tai ėmė tvarkyti mašinos, jos užsimojo už kitus žinoti jų reikmes ir 
imasi jas tenkinti, o žmonėms belieka viena — tikėtis ir viltis, kad 
kas nors jiems ką nors duos. 

— Kas turi košės galvoje,- tvirtai tarė Anita, tas visada 
iškops į aukštumas, kaip ir visais laikais Amerikoje.— Ji pažvelgė 
į jį tarsi vertindama.-— Košės galvoj ir stiprius nervus, Polai. 

— Ir dar būtinai akidangčius,- pridūrė Polas. Stiprybė iš jo 
balso kažkur dingo, jis pasijuto mieguistas ir apatiškas — matyt, 
dėl to, kad šiek tiek padaugino alkoholio, patyrė tiek daug 

prieštaringų emocijų ir galiausiai dėl to, kad visiškai žlugo tiek lai- 
ko puoselėtos viltys. 

Anita, nutvėrusi už striukės atlapų, prisitraukė Polą ir 
pabučiavo. Jis nesipriešino, bet liko apatiškas. 

— Ochchch!..— atsiduso ji.— Tu kartais visai kaip mažas vai- 
kas. 

Ji vėl prisitraukė jį ir laikė tol, kol Polas pabučiavo ją į lūpas. 

— Varyk šalin visus tuos rūpesčius, tas juodas mintis, girdi? — 
sukuždėjo ji Polui į ausį. 

“Zengimas Pragarmėn",— pavargęs pagalvojo jis ir užsimerkė, 
atsiduodamas vienintelei įvykių eigai, kuri dar nė sykio jo neapvylė, 
visuomet nuosekliai nuo užuomazgos pereidama prie veiksmo rai- 
dos ir malonios atomazgos. 

— Aš myliu tave, Polai, - sumurmėjo ji.— Ir nenoriu, kad ma- 
no berniukas sielotųsi. Niekur tu neišeisi iš darbo, mielasis. Tu la- 
bai pavargai, ir viskas. 

— Mmmnm... 

— Ar pažadi niekuomet daugiau negalvoti apie tai? 

— Mmmn... 

— Mudu važiuosim į Pitsburgą, tiesa? 

— Mmmn... 

— Ir kuri komanda laimės žaidynes Lankose? 

— Mmm... 

— Polai... 

— Hmm?.. 

"— Kuri komanda laimės? 

— Mėlynųjų, - sukuždėjo jis mieguistu balsu.— Kaip Dievą 
myliu, Mėlynųjų. 

— Stai taip, mano berniuk. Tavo tėvas būtų tavim patenkin- 
tas. 

= Aha. 

Zengdamas didžiulių plačių lentų grindimis, jis nunešė ją į 
pušinėmis lentelėmis iškaltą miegamąjį ir paguldė ant antklodės, 
pasiūtos iš margų įvairiaspalvių skiautelių, į plačią raktažolių gel- 
tonumo klevo lovą, kurioje, pasak Heikokso, numirė šešetas ir 
gimė keturiolika laisvų Amerikos piliečių. 

DEVYNIOLIKTAS SKYRIUS 


NORS daktaras Polas Proteusas ir labai geidė, kad koks ga- 
lingas sprogimas išblokštų jį iš įprastos kasdienybės vėžių, į ku- 
rias kadaise įspraudė kilmė ir išsilavinimas, jis be jokių nuotykių 
sulaukė dienos, kai tiems, kurių raida dar nebuvo užsibaigusi, atėjo 
laikas keliauti į Lankas. 

Polas jautė, kad artinasi ta akimirka, kai jis privalės arba pa- 
likti postą, arba tapti informatoriumi, tačiau nežinodamas ničnieko 
konkretaus, neturėjo gynybos plano, todėl nusprendė kiek įmano- 
ma ilgiau likti ramus ir tikėtis, kad galiausiai viskas savaime išsi- 
spręs, kaip kad lig šiolei jo gyvenime būdavo. 

Didžiulis keleivinis lėktuvas, gal valandą kybojęs ore, ėmė da- 
ryti lanką virš žalių pakrantės pušynų, ties Šv. Lauryno upės 
žiotimis. Galop jis nusileido tiek, kad buvo galima įžiūrėti miške 
boluojantį nusileidimo taką, o už jo — visą spiečių medžioklės 
namelių, valgyklą, teniso, badmintono, žolės riedulio ir beisbolo 
aikšteles, sūpuokles ir čiuožynes vaikams, žaidimų paviljonus ir 
kitką Zemyno stovykloje, skirtoje vaikams ir moterims. O prie il- 
gos prieplaukos, smingančios nuo kranto į upės gilumą, sniego bal- 
tumu švytėjo trys grakščios jachtos vyrams persikelti į salą, vadi- 
namą Lankomis. 

— Na va, atėjo laikas atsisveikinti, - tarė Polas Anitai, kai 
lėktuvas pagaliau sustojo. 

— Tu atrodai puikiai, - tarė Anita, patempdama žemyn jo 
mėlynus kapitono marškinėlius.— Tai vis dėlto kuri komanda 
laimės? | 

— Mėlynųjų,- atsakė Polas.—- Gott mit uns. * 

— Na va. O aš tuo metu apsisuksiu aplink Mamutę, kol... 

— Ponias prašytume paskubėti čionai! - sugriaudėjo svečių su- 
tikimo tarnybos garsiakalbis. Vyrai renkasi prieplaukoje. Bagažą 
palikite vietoje. Nuvykę į savo kambarius, rasite jį tenai. 

— Sudie, brangusis, tarė Anita. 

— Sudie, Anita. 

— Aš myliu tave, Polai. 

— Aš myliu tavę, Anita. 

— Eime,-— tarė Seferdas, skridęs tuo pačiu lėktuvu.-— Pats lai- 
kas judintis. Baisiai knieti pamatyti, ar tikrai jau tokia stipri toji 
Mėlynųjų komanda. 


* Dievas su mumis (vok.). Vert. 

— Ką? Mėlynųjų komanda?- prišoko Baeris.- Tau rūpi 
Mėlynieji, taip? Mėlynieji, Mėlynieji, sakai, Mėlynieji? Vaikeli ma- 
no mielas, tik Baltieji! Tik jie, tik jie, tik jie, mano berniuk, verti 
dėmesio! -—. jis timptelėjo žemyn baltus savo marškinėlius, tarsi 
kviesdamas visus jais pasigrožėti. — Stai! Matote? Stai marškiniai, 
į kuriuos verta dairytis! Aišku? Taip, taip... 

— O kur daktaras Kroneris?— paklausė Šeferdas. 

— Jis atvyko dar vakar, tarė Polas.- Juk jis svečių sutikimo 

komiteto narys ir laukia mūsų saloje. 
„ Polas dar sykį pamojavo Anitai, kuri siauru žvyrkeliu ėjo 
Žemyno stovyklos link kartu su Mamute, Katarina Finč, dar ko- 
kiu tuzinu moterų ir keletu vaikų. Visą dieną lėktuvai skraidins jų 
čionai vis daugiau ir daugiau. 

Anita prisigretino prie Mamutės ir įsikibo į jos storą. paran- 
kę. 

Miške išslapstyti garsintuvai ėmė visa gerkle plyšauti: 


Tave, tik tave, o gražuole mana, akimis aš sekioju, 
Širdį tavo palenkt, o gražuole mana, paslapčia vis svajoju. 
Eikš čionai, pas mane, 0 gražuole mana, žengsim tiesiai į rojų... 


Netrukus daina nutilo, pasigirdo traškesiai, paskui kosulys ir 
pagaliau rėklus tvarkdario balsas: 

— Vyrams, kurių klasifikacijos numeris nuo nulio iki šimto, 
siūloma pakilti į “Lankų Karalienės" denį. Vyrai, kurių klasifika- 
cijos numeris nuo šimto iki dviejų šimtų penkiasdešimties, kvie- 
čiami į “Lankų Vyturėlį". Tie, kurių klasifikacijos numeris dides- 
nis nei du šimtai penkiasdešimt, plauks “Lankų Dvasia". 

Polas, Šeferdas, Baeris ir kiti Albanio, Trojos, Šenektedžio bei 
Ailiumo rajono tarnautojai užlipo į denį, kur jų laukė anksčiau at- 
vykusieji. Visi užsidėjo tamsius akinius ir nesiskirs su jais ištisas 
dvi savaites — kad apsaugotų akis nuo nepakeliamo upės vandens 
raibuliavimo, baltų namų, baltų takelių, baltų cementinių aikštelių 
ir baltutėlio paplūdimių smėlio švytėjimo akinančios vidurvasario 
saulės spinduliuose. ž 

— Laimės Žalieji!- nei iš šio, nei iš to subliuvo Šeferdas. 

— Teisingai, kapitone! 

Visi ėmė šūkalioti ir dainuoti, motorai taškydami vandenį 
riaumoti ir trys kampu išsirikiavusios jachtos nuburzgė salos 
link. 

Raukydamasis nuo įkyriai plieskiančios saulės, Polas žiūrėjo 
į besiartinančias Lankas — įkaitusią baltutėlę ir švarutę salą. Ją 
apsukui juosianti balta gyvatukė dabar pavirto į susirangiusią baltų 

kubelių virtinę. Tai buvo pavieniai balto gelžbetonio namukai, iš 
tradicijos, užsilikusios nuo senų, ne tokių prašmatnių laikų, vadi- 
nami palapinėmis. Amfiteatras salos šiaurėje buvo panašus į gilią 
lėkštę, o sporto aikštelės aplinkui jį atrodė kaip pabertos geome- 
trinės figūros. Takelių pakraščiais ir aplink sodinukus buvo 
pridėliota baltų akmenų... 

Staiga orą suvirpino šaižus kurtinantis sprogimas. Paskui dar 
vienas ir dar... “Būūūūpt!" Iš salos paleistos saliuto raketos sprogi- 
nėjo tiesiai atvykėliams virš galvų. 

Dar po valandėlės visos trys jachtos jau suposi prieplaukoje 
ir orkestras grojo “Zvaigždes ir dryžius amžinai..." 


Ir raketų raudona ugnis, 
Ir bombų sprogimai ore... 


Kapelmeisteris iškėlė aukštyn savo lazdelę, ir stojo reikšminga 
tyla. 
— Zžžžybt,- suzvimbė dar viena raketa.- Pokšt! 


Rodos, vėliava kabo dar vis, 
Plevėsuoja grakšti naktyje. 


Po himno orkestras atliko žiupsnį linksmesnių melodijų: “Su- 
sivyniok savo bėdas“, “Norėčiau merginos", “Pasiimk mane į 
puotą“, “Kai buvau geležinkelietis" ir panašiai. 

Atvykusieji puolė prie denio pakraščio, skubėdami paspausti 
rankas, kurias jiems nuo molo tiesė eilute išsirikiavę orūs senyvi 
ponai, daugelis gerokai aptukę, žili ir praplikę. Tai buvo Didieji 
Seniai — rajonų ir provincijų valdytojai, generaliniai vicepreziden- 
tai, generalinių viceprezidentų pavaduotojai ir Rytų bei Vidurio 
Vakarų rajonų viceprezidentai. 

— Sveiki, kas esat denyje!-— toks buvo tradicinis jų pasveiki- 
nimas.— Sveiki, kas esat denyje! 

Polas pastebėjo, kad Kroneris savo karštą rankos spūstelėjimą 
ir sveikinimo žodžius taupo kaip tik jam, tad ėmė darbuotis 
alkūnėmis ir darbavosi tol, kol pasiekė tą didžiulę šiltą leteną. Ją 
paspaudęs, jis nušoko į prieplauką. 

— Džiugu matyti tave čia, denyje, Polai. 

— Dėkoju. Labai smagu vėl būti sykiu su jumis. 

Keletas vyresniųjų trumpam nutilo, norėdami geriau įsižiūrėti 
į amžinatilsio jų vado atžalą. 

— Malonėkite įsiregistruoti administracijos būstinėje ir žvilg- 
telėti į savo palapines — ar vietoje jūsų bagažas, - pranešė balsas 

iš garsiakalbio.— Susipažinę su savo palapinės kaimynais, galite 
eiti pietų. 

Ką tik atvykusiųjų procesija, lydima orkestro, pasuko admi- 
nistracijos pastato link. Tenai virš durų kabojo transparantas: 


“ATVYKUSIUS Į LANKAS SVEIKINA 
MĖLYNŲJŲ KOMANDA" 


Suošė pasipiktinimo balsai ir tučtuojau atsirado kelios gyvos 
piramidės, kurių viršūnėse stovintys bandė pasiekti ir nuplėšti tą 
įžūlų iššūkį. 

Kažkuris iš jaunesnių Mėlynųjų komandos narių draugiškai 
patapšnojo Polui per petį ir suriko jam tiesiai į ausį: 

— Puiki idėja, kapitone! Pažiūrėkit, šis vaikinas išsyk parodė, 
kas čia svarbiausias. Mes dar ne tokių dalykų jiems iškrėsim! 

— Tai jau tikrai, - tarė Polas.- Tokia jau nenuorama mūsų 
dvasia. 

Iš visko sprendžiant, jaunikaitis pirmąsyk atsidūrė Lankose, 
todėl nesuprato, kad tas šūkis — specialaus komiteto kovinei dva- 
siai palaikyti kūrinys. Panašių dalykėlių čia pilna ant kiekvieno 
kampo. 

Ir tikrai kontoros viduje jie pamatė kitą, šį sykį žalią plakatą: 


“VILTĮ LAIMĖTI UŽKASKI GILIAI, 
JEI NE ŽALI TAVI MARŠKINIAI" 


Šeferdas patenkintas suūkė tarsi garvežys ir čiupęs užrašą ėmė 
mosikuoti juo virš galvos, bet jau kitą akimirką buvo parblokštas 
juokais plyštančios Raudonųjų, Baltųjų ir Mėlynųjų bangos. 

— Patalpose prašome nesiautėti!- griežtai perspėjo garsia- 
kalbis.— Prisiminkite taisykles. Nesiautėti „patalpose! Įkarštį išlie- 
site sporto aikštelėse. Įsiregistravusius prašome aplankyti savo pa- 
lapines. Susipažinkite su kambario kaimynais ir po penkiolikos 
minučių grįžkite pietų! 

Į palapinę Polas atėjo anksčiau už savo kol kas nepažįstamą 
kambario draugą, su kuriuo Polą, anot “Lankų dainyno" pratar- 
mės, neišvengiamai turėjo susieti čia įprastas broliškas ryšys — 
žinoma, po to, kai jiedu drauge, petys į petį, patirs aibes džiugių 
ir žavių gilaus jaudulio akimirkų. 

Nuo kondicionieriumi vėdinamo kambario vėsos Polui ėmė 
svaigti galva. Kai nustojo mirgėti akyse, jis ant vienos pagalvės 
pastebėjo lėkštės dydžio kortelę su užrašu “Dr. Polas Proteusas, 
Ailiumo gamyklų vald-jas, Niuj.". O kiek žemiau buvo parašyta: 

“Vadink mane tiesiog Polu arba klok 5 dolerius". Tokiu pat 
perspėjimu buvo paženklintos visos kortelės. Vienintelis Lankų 
žmogus, į kurį negalėjai kreiptis tik vardu, buvo pats Senių Senis, 
Polo tėvo įpėdinis, daktaras Frensis Eldgrinas Gelhornas. Tik jį 
vieną, Jungtinių Valstijų pramonės, prekybos, ryšių, maisto gamy- 
bos ir resursų generalinį direktorių, visi visur ir visada privalėjo 
vadinti daktaru Gelhornu arba kreiptis į jį “pone". 

Ant kitos lovos Polas pamatė užrašą: “Dr. Frederikas Gar- 
tas, Bufalo gamyklų vald-jas, Niuj. Vadink mane tiesiog Fredu ar- 
ba klok 5 dolerius". 

Polas prisėdo ant lovos kraštelio, stengdamasis pergalėti keistą 
sumišimą, kuris apėmė jį pamačius daktaro Garto kortelę. Jis 
pažinojo nemaža žmonių, tokių kaip Seferdas, kurie linkę visur ma- 
tyti lemties ženklus ir nuolat dėl jų sukti galvą, ieškoti, kokią 
pranašingą prasmę galėtų turėti tai, kaip viršininkas paspaudė 
ranką, kokia klaida įvelta dokumente rašant jų pavardę, kaip pa- 
skirstytos vietos pobūvyje prie stalo, galiausiai kokiu balsu aukščiau 
tarnyboje stovintysis paprašė cigaretės. Polo karjera iki pat 
paskutiniųjų savaičių buvo tokia sėkminga ir lengva, kad visų tų 
pranašingų ženklų narpliojimą jis visada laikė kvailu ir juokingu, 
rimtam Žmogui nepritinkančiu užsiėmimu. Jam pačiam visi ženklai 
atrodė palankūs — bent jau ligi šiol. Tačiau pastaruoju metu Polas 
pastebėjo, kad vis dažniau ima dairytis, tarytum ieškodamas pikta 
lemiančių ženklų, pasireiškiančių įvairiomis smulkmenomis. 

Stai ir dabar — ar dėl atsitiktinumo, ar aplaidumo, ar vis dėlto 
kieno nors pastangomis jis atsidūrė viename kambaryje su Gartu, 
antruoju kandidatu į Pitsburgo postą. Arba, pavyzdžiui, kodėl 
Seferdą paskyrė kapitonu, nors tokios garbės susilaukdavo tik tie, 
kuriems buvo lemta kopti labai aukštai? Arba kodėl... 

Polas vyriškai nukreipė savo mintis kita vaga ir prisivertė pasijuokti 
iš visų tų baimių, kaip daro žmonės, kuriems nusispjaut į sistemą. 

Pagaliau pasirodė ir jo kambario draugas — išbalęs, pavargęs, 
pražilusiais smilkiniais, tačiau be galo malonus žmogus. Fredas 
Gartas visą gyvenimą nėrėsi iš kailio, stengdamasis patikti abso- 
liučiai visiems ar ginkdie ko nors neužgauti, tad savaime supran- 
tama, ilgainiui pavirto visišku menkysta. Tačiau ši jo savybė ne tik 
netrukdė, bet didžia dalimi net padėjo kilti karjeros laiptais! 
Kiekvienąsyk, kai du įtakingi, stiprių, bet priešiškų grupuočių re- 
miami žmonės siekdavo to paties posto, aukščiausioji valdžia, bai- 
mindamasi nesutarimų, neišvengiamai kilsiančių pasirinkus vieną 
kurį kandidatą, kaip kompromisą pasiūlydavo abiem pusėms nė 
kiek nepavojingą Gartą. Buvo manoma — o kad šios nuomonės 
laikėsi daugelis, tai ji, ko gero, buvo ne be pagrindo — kad tos 

aukštos pareigos, gautos dėl kompromisų politikos, slegia Gartą, 
yra jam nepakeliama našta. Todėl teturėdamas vos penkiasdešimt 
su trupučiu jis atrodė visiškas senis — lipšnus, geranoris, bet 
velniškai nualintas ir išsekęs žmogus. 

— Daktaras Proteusas! Tai yra Polas!-—- Gartas nusijuokė, tarsi 
padaręs ką nors labai juokinga ir linguodamas galvą ištiesė Polui 
penkis dolerius. 

— Ak, niekis, daktare Gartai,- tarė Polas grąžindamas jam 
pinigus.- Tai yra, Fredai. Kaip laikotės? 

— Neblogai, neblogai. Negaliu skųstis. O kaip jūsų žmonelė, 
vaikai? 

— Irgi nieko, ačiū. 

Gartas ūmai plykstelėjo tirštu raudoniu. 

— Oi, Dievuliau, atleiskit. 

— Už ką? 

— Tiesiog nedovanotina kvailystė klausti jūsų, kaip vaikai, nes 
neturite jų. 

— Nedovanotina kvailystė jų neturėti. 

— Galbūt, galbūt. Nors, žinot, be galo sunku auginti savo 
mažylius, iš kailio nertis, kad jiems ko netrūktų, o paskui matyti, 
kaip jie galuojasi ruošdamiesi didiesiems kvalifikacijos egzaminams 
ir laukti, kokie bus pažymiai...- Siuos žodžius Gartas palydėjo sun- 
kiu atodūsiu.— Aš ką tik išgyvenau visą šį košmarą su savo vyres- 
niuoju, Brudu, o juk reikės dar dusyk jį patirti — su Alisa ir mažyliu 
Juingu. 

— Na ir kaip pasisekė Brudui? 

— Hmmm? Jūs klausiate, kaip pasisekė? Jis tikras vyras. 
Vargšelis taip troško, kad viskas būtų gerai, ir taip kalė visus daly- 
kus, kaip nė vienas vyrukas mūsų apylinkėje. Jis padarė viską, ką 
galėjo. 
| — Aš manau. 

— Na va, o dabar turės laikyti tuos egzaminus iš naujo — pa- 
gal kitus bilietus, žinoma. Jis šiek tiek negalavo per pirmuosius 
egzaminus — kažkokios virusinės ligos padariniai. Na, ir pritrūko 
šiek tiek balų — vos keleto taškų. Apeliacijų biuras padarė jam 
nedidelę išimtį. Rytoj pakartotinai laikys egzaminus ir maždaug 
popiet rezultatai bus aiškūs. 

— Šį kartą jis išlaikys gerai,- tarė Polas. 

Gartas palingavo galvą. 

— Manote, šįkart jie bus vaikui palankesni? Viešpatie, jei 
būtumėt matęs, kaip mažylis plūkėsi su tais mokslais! 

— Šiandien neblogas oras,- tarė Polas, norėdamas pakeisti 
nemalonią pokalbio temą. 

Gartas išsiblaškęs dirstelėjo pro langą. 

— Taip. Tikra teisybė. Pats Viešpats šypsosi Lankoms. 

— Tikriausiai jis šypsojosi ir tada, kai mūsų čia nė būt nebuvo. 

— Ne aš tuos žodžius sugalvojau. 

— Ką? 

— Na, apie Viešpaties šypseną. Tuos žodžius pasakė daktaras 
Gelhornas. Pamenate? Praėjusiais metais per uždarymą. 

— Nagi tikrai. 

Daktaras Gelhornas tada susakė tiek visokių atmintinų dalykų, 
kad vienam žmogui tiesiog neįmanoma visus juos sutalpinti ir 
išsaugoti atmintyje, tame jos skyriuje, kur paprastai kraunamos 
didžiausios brangenybės. 

— Pietūs!-—- pranešė garsiakalbiai.— Pietūs! Primename taisyk- 
lę: valgydami nuolat stenkitės susipažinti vis su kitu dalyviu. Tegu 
jums iš vienos pusės sėdi jūsų kambario draugas, o iš kitos — koks 
nors nepažįstamasis. Pietūs! Visi pietauti! | 

Staiga nei iš šio, nei iš to garsiakalbis uždainavo: 


Ak, kokia kančia 
Keltis su aušra... 


Polas-su Gartu ir dar penkiasdešimt tokių pat porų nu- 
žingsniavo per iškilmių aikštę prie valgyklos. 

Kai žmonių srautas Polą ir jo porininką nešte įnešė pro suve- 
riamas valgyklos duris, Kroneris, pačiupęs juodu už rankų, nusi- 
tempė į nuošalę. Gartas, kaip ir dera ištikimam kambario drau- 
gui, koks jis sąžiningai stengėsi būti, irgi paėjėjo į šalį ir sustojo 
atokiau. 

— Ryt vakare, tarė Kroneris.— Didysis susirinkimas bus ryt 
vakare, po atidarymo koncerto ir iškilmingų apeigų prie laužo. 

— Puiku. | 

— Jau sakiau tau, kad dalyvaus ir pats Senis. Supranti, kaip 
tai svarbu. Tu irgi netrukus tapsi nepaprastai svarbus. Aš ir pats 
gerai nežinau, kas čia ruošiama, bet jaučiu, kad artėja lemiamas 
tavo karjeros momentas. 

— O dangau! 

— Nesijaudink. Jei gyslose teka toks kraujas kaip tavo, gali- 
ma lengvai susidoroti su bet kokiais sunkumais. 

— Dėkui, jūs labai malonus. 

Polas sugrįžo į eilę kartu su Gartu. 

— Jis labai jus myli, ar ne? — pasiteiravo Gartas. 

— Tai senas mano tėvo draugas. Pasikvietė pasakyti, jog jam 
smagu matyti mane viename denyje. 

— Ak štai kaip!-— tarė Gartas šiek tiek sutrikęs. Mat akivaiz- 
dus Polo melas pirmąsyk aiškiai turėjo parodyti, kad, šiaip ar taip, 
įiedu varžovai. Gartas tuos Polo žodžius praleido pro ausis, o 
Seferdas, dievaži, būtų ištampęs visas gyslas ir Polui, ir pačiam Kro- 
neriui, tik galbūt ne taip akiplėšiškai, žinoma. Jis tai jau būtų 
išsunkęs viską aliai paskutinio žodelio, ką jiedu pasakė vienas ki- 
tam. Todėl Polas pajuto Gartui kuo nuoširdžiausią simpatiją. 

— Eime, bičiuli, susimedžiosime porelę nepažįstamųjų. 

— "Tai ne taip lengva, juk mudu čia ne pirmąsyk, Polai. 

— O tu dairykis kokio nors obuolžandžio bernaičio, ką tik iš 
mokyklos suolo. 

— Stai vienas toks. 

— Beringeris!- Polas neteko žado. Kai mašinos sudarinėdavo 
sąrašus tų, kurie būtų verti vykti į Lankas, Beringerio kortelė vi- 
suomet likdavo tūnoti savo skiltyje. Iš visų Ailiumo gamyklų 
darbuotojų jis mažiausiai galėjo tikėtis kvietimo. Ir še tau kad no- 
ri — jisai čia! 

Beringeris, regimai supratęs, kas dedasi Polo galvoje, atsakė 
jam kuo įžūliausia šypsena. 

Staiga tarp jų lyg iš po žemių išdygo Baeris. 

— Atleisk, atleisk, atleisk, norėjau tau pranešti, bet va, 
užmiršau,- ėmė tratėti jis kaip užsuktas.— Apie jį, jį, na, Beringerį. 
Kroneris prašė tau pasakyti, bet va — ėmiau ir pamiršau, pamiršau, 
ir viskas. 

— Koks velnias jį čia atnešė? 

"- Nagi Kroneris pasiėmė. Paskutinę minutę, kad jį kur griaus- 
mas. Hmmm... Na, matai, matai, matai, Kroneriui ūmai šovė į 
galvą, kad nepaėmęs vaikėzo, galutinai papjaus jo tauriojo tėvuko 
širdį, ypač po to nuotykio su Carliu Saškininku, na, pats tikriau- 
siai supranti ir taip toliau. 

— Stai kur veda vergavimas senoms pažintims. 

Baeris sutikdamas linktelėjo. 

— Taip, taip, taip, kad veda, tai jau veda, ką ir kalbėt, ką ir 
kalbėt, - jis gūžtelėjo pečiais ir pašaipiai pakėlęs. antakius pridū- 
rė:— Tokią sistemą, kad ją griausmas, tik švyst pro langą!.. 

Umai Polui toptelėjo, kad Baeris, ko gero, teisingiausias, 
galvočiausias ir tyriausias žmogus iš visų jo pažįstamų, tačiau nuosta- 
biai panašus į mašinas, nes lygiai kaip ir jos domėjosi tik tuo, ką jam 
pakišdavo kiti, ir imdavosi kiekvienos naujos problemos su vienodu 
įkarščiu ir susidomėjimu, visai nepriklausomai nuo jos svarbos. 

Dar sykį metęs akį ton pusėn, Polas pamatė, kad Beringerio 
porininkas Seferdas ir kad abu jie vilki žaliais marškinėliais, bet 
tučtuojau vėl juos pamiršo. 

Pagaliau jiedu su Gartu susirado dvi tuščias vietas prie porelės 
nepažįstamų jaunuolių ir atsisėdo. 

Rudaplaukis vaikinas, sėdėjęs šalia Polo, dirstelėjo į jo ženklelį. 

— O! Daktaras Proteusas! Esu apie jus girdėjęs. Kaip laikotės, 
pone? 

— Paprasčiausiai Polas, be jokių daktarų. Laikausi puikiai, o 
kaip jūs...— jis žvilgtelėjo į vaikino ženklelį,- daktare Edmundai 
L. Harisonai iš Itakės gamyklų? 

— Susipažinkite su tais, kurie sėdi šalia ir kalbėkitės tik su 
jais, - paragino garsiakalbis. 

— Vedęs?- pasiteiravo Polas. 

— Juk čionai ir atvykote susipažinti su naujais žmonėmis, 
praplėsti savo akiratį, —- toliau varė įkyrus, ausį rėžiantis balsas. 

— Ne, pone, aš susiža... 

— Kuo daugiau pažinčių jūs užmegsite čia, Lankose,-— nesi- 
liovė garsiakalbis, - tuo platesnis bus jūsų bendradarbiavimo tin- 
klas, tuo sklandžiau darbuosis šalies pramonė. 

— Aš susižadėjęs,- užbaigė daktaras Harisonas. 

— Mergina iš Itakės? 

— Dvi laisvos vietos, dvi laisvos vietos, džentelmenai, štai ten, 
kampe, tiesiai priešais jus. Vikriau susiraskime savo vietas, nes pro- 
grama labai plati, o juk visi nori kuo greičiau vienas su kitu 
susipažinti, — vėl subliuvo garsiakalbis. 

— Ne, pone,- atsakė daktaras Harisonas.-— Ji iš Atlantos. 
Jis dar sykį žvilgtelėjo į Polo ženklelį.—- Ar jūs kartais ne sūnus to... 

— Dabar, kai visi pagaliau susirado vietas ir pradeda susi- 
pažinti, gal uždainuokim kokią smagią dainą, kuri suburtų mus vi- 
sus į vieną darnią šeimą? -— pasiūlė garsiakalbis. 

— Taip, tai mano tėvas,- atsakė Polas. 

— Atsiverskite dvidešimt aštuntąjį “Dainyno" puslapį,— pa- 
ragino garsiakalbis.— Dvidešimt aštuntą, dvidešimt aštuntą! 

— Tai bent žmogus buvo, tarė Harisonas. 

— Tikrai, - sutiko Polas. 

—"Luktelėk, tuoj saulė nušvis, Nele!"*-— šūktelėjo garsiakal- 
bis.— Ar radote? Dvidešimt aštuntas puslapis! Na ir puiku, tai pra- 
dedam! 

Orkestras kitame salės gale puolė trempti, taršyti ir niokoti 
melodiją tarsi įnirtusių dramblių banda, paskelbusi šventąjį kry- 
žiaus karą vargšelei tylai. Tokiame griaudesy vargu ar galėjai išlikti 
draugiškas net pačiam sau. Polo skrandį sutraukė mėšlungis, sko- 
nio pojūtis atbuko ir puikus, be to, pasakiškai brangus maistas slin- 
ko jo stemple žemyn .neteikdamas jokio malonumo, tarsi tai būtų 
arkliena ar paprasčiausia putra iš kukurūzų miltų. 

— Polai, Polai, Polai, ei, Polai!- klyktelėjo jam Baeris nuo 
kito stalo.— Klausyk, Polai! 

— Ką? 

— Tai juk tave, tave, tave kviečia! Kviečia tave! 

— Tik nesakykite man, kad Mėlynųjų kapitonas bailys ir 
pabėgo paskutinę akimirką, - pašaipiu balsu plyšavo garsiakal- 
bis.— Na, pirmyn! Mes laukiame! Kur Mėlynųjų kapitonas?! Kur- 
gi jis slapstosi? 

Polas atsistojo ir pakėlė ranką. 

— Cia,-— tarė jis ir pats neišgirdo savo balso. 

Suošė ir džiugūs, ir nepatenkinti balsai. Pastarųjų girdėjos gal 
triskart daugiau. Polo pusėn ėmė skrieti suglamžytos popierinės 
servetėlės ir likeryje išmirkusios vyšnios, kuriomis buvo papuoštas 
mišrainių viršus. 
sime jūsų dainos. 

Daugybė rankų čiupo Polą, iškėlė aukštyn, ir banguojantis 
mėlynmarškinių srautas nuplukdė jį prie orkestro. Paskui koman- 
dos draugai, pastatę Polą ant pakylos, apsupo jį ratu tarsi sargy- 
ba. Baisiai nutukęs raudonveidis iškilmių tvarkytojas, apvalia tar- 
si moters krūtine, liulančia po šlapiais nuo prakaito marškinėliais, 
įbruko jam į rankas “Dainyną". Orkestras trenkė kurtinančią 
Mėlynųjų komandos karo dainą. 

— O Mėlynoji, visų šaunioji, nėra kitos tokios kaip tu!- 
pradėjo Polas. Iš garsiakalbių atsklido jo balsas — grasus ir sveti- 
maš. 

Garsintuvuose jis tapo rėklus, karingas ir kupinas fanatiško 
ryžto. Deja, jau kitą akimirką jį užgožė pašėlęs trypimas, švilpesys, 
miauksėjimas ir šaukštelių tilindžiavimas į stiklines. Iškilmių tvar- 
kytojas, patenkintas, kad pavyko sukelti tokį audringą kovinės dva- 
sios siautėjimą, padavė Polui mėlyną vėliavą ir liepė ja mosikuoti. 
Vos paėmęs ją į rankas, Polas išvydo, kad jo gynėjų gretose žiojėja 
gan platus plyšys, o tuo plyšiu, panarinęs galvą ir tankiai minda- 
mas savo trumputėmis storomis kojomis, jo link-dumia Beringe- 
ris. 

Gindamasis Polas mėgino jam užvožti, bet pramovė pro šalį 
ir galingu galvos smūgiu į paširdžius buvo pašalintas Aors de com- 
bat*. Jis skriete nuskriejo nuo estrados ir įlėkė pro praviras duris 
į virtuvę. 

— Gana, gana! Prašom liautis, - ėmė visus maldyti garsiakal- 
bis.— Lankose labai nedaug taisyklių, tačiau tas, kurios yra, pri- 


* Iš mūšio lauko (pranc.). Vert. 


] 8 0) KURTAS VONEGUTAS K PIANOLA 


valu gerbti! Ei, pilieti su žaliais marškinėliais! Tučtuojau grįžkite į 
savo vietą! Jokio šėliojimo patalpose, aišku?! 

Sugriaudėjo juokas. 

— Dar vienas toks išsišokimas, ir būsite paprašytas palikti 
stovyklą! 

Kažkieno paslaugios rankos pakėlė Polą, ir jis nustėro išvydęs 
palinkusį blyškaus ir liūdno veido vyriškį — Luką Luboką, amžiną 
visų iškilmių dalyvį, dabar vilkintį autobuso vairuotojo uniforma. 
Vienas iš virėjų, su panieka stebėjęs visą tą sceną, skubiai nusigręžė 
tr išnyko didžiuliame šaldytuve mėsai laikyti. 

Kai Polą komandos draugai lydėjo prie stalo, jo sąmonėje 
šmėkštelėjo miglota mintis, tarsi prisiminimas iš sapno, kad 
tas virėjas — tai Alfis, televizoriaus su išjungtu garsu specia- 
listas. 

— Taigi, taigi, taigi, - sududeno garsiakalbis.—- Kad daugiau 
jokių akibrokštų, antraip būsime priversti tolesnes linksmybes nu- 
kelti neribotam laikui. Na, o dabar kviečiu Baltųjų kapitoną! 

Kai visų komandų dainos pagaliau buvo sudainuotos, Polas 
ir daktaras Harisonas iš Itakės kartu išėjo laukan. 

— Jūs turite dešimt minučių laisvo laiko iki gedulingų mišių 
pradžios, - pranešė garsiakalbis.—- Dešimt minučių naujoms 
pažintims, iki prasidės mirusiųjų pagerbimo mišios. 

— Buvo malonu su jumis susipažinti, pone,- tarė daktaras 
Harisonas. 


— Džiaugiuo... 
— “Mano laukine Airijos rože, - subliuvo garsiakalbis, - pui- 
kiausias žiedeli iš visų gėlių"...—- priedainį užgožė kurtinantis 


traškesys.— Dėmesio, dėmesio! Programos sudarymo komitetas ką 
„tik pranešė man, kad net septynias minutes atsiliekame nuo 
tvarkaraščio, todėl prašyčiau visus nedelsiant išsirikiuoti prie 
Ąžuolo — iškilmingą minėjimą, skirtą mirusiems pagerbti, pradė- 
sime tuojau pat. 

Pagarbi tyla tarsi rūko skraistė apgaubė suprakaitavusią minią, 
kuri jau buvo pradėjusi skirstytis po žaidimų aikšteles ir būriuotis 
prie teniso stalų šalia valgyklos. Visi suskato tylomis rikiuotis ap- 
linkui Ąžuolą, oficialų valstybės simbolį, kurio atvaizdas puikavo- 
si ne tik ant balto šilko skiautės, vėjo šiurenamos po žvaigždėta 
Amerikos vėliava vidury pagrindinės stovyklos aikštės, bet ir ant 
kiekvieno lakšto laiškinio popieriaus. 

Jaunimas stengėsi neatsilikti nuo vyresniųjų, tam tikra laiky- 
sena rodydamas pamaldų susikaupimą: visi stovėjo tiesūs, akis 
įsmeigę į žemutines didžiulio seno ąžuolo šakas, rankas sunėrę pil- 
vo apačioje. 

— Nugalės Baltieji! - ūmai klyktelėjo mažas ir smulkus kaip 
pinčiukas geltonsnapis dideliais ir atsikišusiais tarsi kiškio prieki- 
niais dantimis. 

Vyresnieji nudelbė jį priekaištingo liūdesio kupinais 
žvilgsniais: rado mat laiką tokiems juokeliams! Ką ir sakyti, bėdžius 
išties nutaikė galbūt vienintelę pokštams netinkamą akimirką. Be- 
je, šis kvailas akibrokštas apnuodys čia jam abi savaites ir tikriau- 
siai visą ateities karjerą. Akies mirksniu jis virto “vaikėzu, kuris 
paleido gerklę per gedulingas mišias". To pakako, kad niekas nie- 
kada į jį rimtai nebežiūrėtų, nebent pasirodytų esąs neregėtai 
sportiškas... Bet ne, čiuplutis jo kūnelis ir nesveikai išblyškęs veidas 
iškalbingai bylojo, kad šis kelias pelnyti nuodėmės atleidimą ne jam. 

Polas su užuojauta dirstelėjo į vyruką ir prisiminė matytus 
panašius nuopuolius. Zinoma, visi nuo to vaikino nusigręš, jis dėl 
to ims gerti ir niekas niekada jo į Lankas nebepakvies. 

Stojo tyla, kurią tedrumstė medžio lapijos šnarėjimas, vėliavų šilko 
šiugždenimas vėjyje ir tylus lėkščių bei įrankių skimbčiojimas valgykloje. 

Visai nusiplūkęs fotografas tekinas išbėgo priešais rikiuotę, 
priklaupęs ant vieno kelio, plykstelėjo greitlempe ir vėl kažkur nurūko. 

Zžžžžybt!-—- švystelėjo į dangų raketa.- Bumbt! išspjovė prie 
mažyčio parašiuto pritvirtintą Amerikos vėliavą, ir ši tingiai ėmė 
leistis tiesiai į raibuliuojantį upės vandenį. 

Kroneris atsiskyrė nuo rikiuotės ir oriai nužirgliojo prie sto- 
rulio ąžuolo kamieno. Paskui atsisuko ir susimąstęs ilgai žiūrėjo į 
savo didžiules rankas. Pirmuosius žodžius jis pasakė taip tyliai, to- 
kiu drebančiu balsu, kad mažai kas juos išgirdo. Paskui giliai 
įkvėpęs oro jis išsitiesė per pečius ir, atplėšęs žvilgsnį nuo savo 
rankų, pakartojo juos garsiau. 

Per tas kelias tylos akimirkas, iki Kroneris vėl ėmė kalbėti, 
Polas apsidairė. Jo akys trumpam susitiko su Seferdo ir Beringe- 
rio akimis, spindinčiomis švelnumu ir meile. Kažkokiu neregėtu 
būdu minia darėsi lyg vientisa, vienalytė masė — negalėjai pasa- 
kyti, kur baigiasi vienas “aš" ir kur prasideda kitas. 

— Susiklostė gražus paprotys, mūsų paprotys, kalbėjo Kro- 
neris,— čia, Lankose, mūsų Lankose, kasmet susiburti po šiuo di- 
dingu mūsų medžiu, mūsų šaknų, kamieno ir šakų stiprybės simbo- 
liu, mūsų narsos, vienybės, tvirtumo ir grožio išraiška. Susiburti, kad 
prisimintume amžiams mus palikusius draugus ir bendražygius. 

Sioje vietoje Kroneris užmiršo minią ir kalbėjo tarsi kreipda- 
masis į baltus debesų pulkus, vėjo genamus žydru dangumi. 

— Per tą laiką, kuris praėjo nuo paskutinės mūsų sueigos, į 
kitą, geresnį pasaulį iškeliavo daktaras Ernestas K. Basetas. Er- 
nis, kaip jūs visi gerai žinote... 

Umai prie Kronerio pripuolė fotografas, blykstelėjo jam fo- 
tolempa į veidą ir vėl dingo. 

— Ernis penketą metų dirbo Filadelfijos gamyklų valdytoju, 
o septynetą — Pitsburgo. Jis buvo mano draugas. Jis buvo visų 
mūsų draugas: didis amerikietis, didis inžinierius, didis valdyto- 
jas, didis pirmyneivis, visada žengęs priešakinėse civilizacijos gre- 
tose, mindamas naujus takus, kur niekieno koja dar nebuvo 
žengusi, dėdamas visas pastangas, kad mūsų pramonė gamintų vis 
geresnius daiktus, o visuomenė tolydžio kurtų vis patogesnį 
gyvenimą — kuo daugiau daiktų ir kuo mažesnėmis kainomis... 

Protarpiais užsikirsdamas iš jaudulio Kroneris papasakojo 
apie Ernį Basetą, kai šis buvo dar visai jaunutis inžinierius, ir pas- 
kui apžvelgė visą jo kelią nuo vienos tarnybos iki kitos. 

— Jis atidavė visas jėgas savo veiklai kaip inžinierius, kaip val- 
dytojas, kaip asmenybė, kaip amerikietis ir kaip...—- Kroneris nu- 
vėl prabilo žvelgdamas į debesis: — ir kaip tiesiog taurios širdies 
didžiavyris.. 

Iš minios išėjo žmogus ir įteikė Kroneriui baltą pailgą dėžutę. 
Kroneris be galo lėtai ją atidarė ir tik kuo įdėmiausiai apžiūrėjęs 
pats, pagaliau parodė kitiems. Paskui įkišęs vidun ranką ištraukė 
iš jos baltai mėlyną gairelę — kaspiną ordino, kurį Basetas pelnė 
per karą, būdamas Filadelfijos gamyklų valdytojas. 

Dūdos prislopintais balsais užgrojo atsisveikinimo melodiją. 

Kroneris parklupo po didžiuoju medžiu ir padėjo jo papėdėje 
Ernio Baseto ordino kaspiną. : 

"Vėl lyg iš po žemių išdygęs fotografas spragtelėjo aparatu ir 
tučtuojau išnyko. 

Zžžžyyybt! Būūūbt! 

Pasislėpęs krūmuose vyrų choras tyliai tyliai ir labai švelniai 
uždainavo pagal “Meilės dainos" melodiją: 


Ei, vaikinai Lankose, 

Pakelkim sklidinas taures 

Už mūsų simbolį visų, dangun įrėmusį šakas. 
Dar buvęs neseniai visai mažutė gilė, 

Dabar jis milžinas galiūnas, valdovas mūsų girių. 
Tad nenustoki augti tu 

Ir stiebkis drąsiai į žvaigždes, 

Išdidų su tavim kartu 

Tėn kreipsim žvilgsnį 

Liiiirmr 

Meeeesss. 

— Tylos minutė. Pasimelskim mintyse už tuos, kurių jau nebėra 
tarp mūsų,-— tarė garsiakalbis. 

Visą tylos minutę Polui nedavė ramybės kažkieno šniurk- 
ščiojimas jam už nugaros. Jaudinančios apeigos, matyt, pralaužė 
kažkieno savitvardos užtvankas, tikriausiai kokio nors velniškai ar- 
timo Basetui žmogaus. Daugelio akyse spindėjo ašaros ir daugelis 
kramtė virpančias iš graudulio lūpas, tačiau verkiančio niekur ne- 
buvo matyti. Pagaliau Polas jį išvydo, ir visai ne minioje, o prie 
valgyklos. Apglėbęs stirtą nešvarių lėkščių, tenai stovėjo Lukas Lu- 
bokas. Jis atrodė tarsi apžavėtas. Jo skruostais plūdo didžiulės, kuo 
tikriausios ir kuo nuoširdžiausios ašaros. Pagaliau vyresnysis 
padavėjas gana šiurkščiai stumtelėjo jį vidun pro suveriamas val- 
gyklos duris. 

Žžžžžybt! Būūūūbt! 

Orkestras iš viso spėko užgriaudėjo “Žvaigždes bei dryžius", 
ir trejetas senesnės kartos vyrų, taip pat gerai pažinojusių Basetą, 
paėmę už parankių, beveik nešte nunešė Kronerį į šalį. Minia ėmė 
skirstytis. 

Polas ilgesingai pažvelgė į salūną, įrengtą atskirame baltame na- 
melyje. Jis net paklebeno duris, vildamasis patekti į vidų, bet salūną 
čia atidarydavo tik atėjus kokteilių metui, žaidynėms pasibaigus. 

— Dėmesio! Dėmesio visiems! Tolesnė šios dienos programa 
tokia. Po dešimties minučių komandos renkasi savo kapitonų 
palapinėse sudaryti sporto grupių. Oficialios varžybos prasidės ry- 
toj rytą. Pasiskirstę į grupes pailsėkite, artimiau susipažinkite su 
savo kambario kaimynu ir pasistenkite kuo mažiau būti vis su tais 
pačiais senais pažįstamais. 

Kokteiliai penkios trisdešimt, vakarienė šešios trisdešimt. 

O dabar dėmesio — nedidelis pasikeitimas: iškilmingas varžy- 
bų atidarymas ir sueiga prie laužo šį vakarą neįvyks. Neįvyks šį 
vakarą. Atidėta ryt vakarui. Siandien rinksimės amfiteatre padai- 
nuoti. Vidurnaktį skirstysimės poilsio. 

Komandų kapitonai! Komandų kapitonai! ao paskubėti 
į savo palapines! 

Dėl visa ko Polas dar sykį pabeldė į salūno duiis vildamasis 
prišnekinti šlavėją, kad duotų jam nors truputį šio to. 

— Man ką tik pranešė,- vėl prabilo garsiakalbis,- man ką 
tik pranešė, kad Mėlynųjų kapitonas dar neparėjo į savo palapinę. 
Daktare Polai Proteusai, daktare Polai... 

DVIDEŠIMTAS SKYRIUS 


AUKSU ataustas Bratpūro šacho turbanas šiek tiek atsivy- 
niojusiu galu, pamautas ant gembės galvos dangalams pasikabinti 
Majami Bičo kirpykloje, atrodė panašus į popierinių rankšluosčių 
ritinį tualete. 

— Puku pala koko, puku eba koko, nibo aki koko, - pasakė 
šachas. 

— Ko nori šis svetimšalis džentelmenas?— mandagiai pasitei- 
ravo kirpyklos savininkas, vardu Homeras Biglis. 

— Jis prašo šiek tiek pakirpti jį iš šonų ir iš užpakalio, o 
viršugalvio visai neliesti, - pro garuojantį karštą rankšluostį 
sumurmėjo gretimoje kėdėje sėdintis Chašdrachras Miazma. 

Kol daktaro Juingo Dž. Holjardo globotiniai mezgė pirmąją 
pažintį su Amerikos barzdaskutyste, jis pats sėdėjo viename iš lau- 
kiamojo krėslų, dantimis tobulindamas savo primityvų manikiūrą. 
Į visus žodžius jis atsakydavo šypsena ir galvos linkčiojimu, nors 
iš tikrųjų negirdėjo nieko, vien tylų voko šiugždėjimą vidinėje sa- 
vo švarko kišenėje, kai protarpiais imdavo nervingai krutėti 
ieškodamas lyg patogesnės padėties, lyg nusiraminimo, kurio jo- 
kia kėdė pasaulyje nebūtų galėjusi jam suteikti. Voke buvo laiškas 
nuo pareigūno, tvarkančio Valstybės departamento kadrų reika- 
lus. Sekdamas Holjardo pėdomis, tas vokas sukorė ilgą kelią iš Niu- 
jorko per Utiką, Niagaros krioklį, Kemp Dramą, Indianapolį, Sent 
Luisą, Port Railį, Holivudą, Grand Kanjoną, Karlsbado olas, 
Handfordą, Cikagą į Majami Bičą, kur Holjardas neapdairiai 
užtruko lygiai tiek, kad laiškas pagaliau jį pavytų ir kiaurai pervertų 
vargšę jo sielą, tarsi virpanti ietis negailestingai įsmigtų jai tiesiai 
tarp menčių. Daktaras Juingas Dž. Holjardas buvo raudonas kaip 
virtas vėžys ir tvoskė karščiu po dienos, praleistos paplūdimyje, 
tačiau jo siela po išoriniu sveikatos ir žvalumo apvalkalu kiūtojo 
šalta kaip ledas ir mirtinai išblyškusi iš siaubo. Laiškas prasidėjo 
žodžiais: “Mano brangusis pone Holjardai..." O Viešpatie auk- 
ščiausiasis, “mano brangusis pone Holjardai"!.. 

Kol Holjardas vartė sunkias kaip akmenis ir neramias kaip 
įsilaužėlio savo mintis, Homeras Biglis įprastu, grakščiu ir beveik 
tobulu judesiu, išmiklintu per daugybę darbo metų kirpykloje, pa- 
sirinko reikiamas žirkles ir elegantiškai pačeksėjęs jomis ore virš 
pateptojo galvos, ėmė kirpti šventus jo plaukus. Tuo pačiu metu, 
tarsi dešinę jo ranką, diafragmą ir balso stygas būtų valdęs vienas 

ir tas pats nervas, miklusis kirpėjas prapliupo nepaliaujamai kalbėti 
lyg užsuktas — byloti, žosti, klegėti čia tratėdamas kaip kulkosvai- 
dis, čia suokdamas kaip lakštutė ničnieko nesuprantančiam šachui, 
panašiai kaip šnekus ir bendrauti linkęs balzamuotojas šnekučiuo- 
jasi su numirėlio kūnu. 

— Ką ir sakyti, ponas pasirinkote neabejotinai geriausią metą 
atvažiuoti pas mus. Kalba, dabar ne sezonas, bet mano galva, tai 
pats gražiausias metų laikas. Be to, ir pigiausias, nors, žinoma, tai 
ne taip jau svarbų. Siuo metu pas mus oras ne mažiau kaip pen- 
kiolika laipsnių vėsesnis negu Niujorke, bet galiu kirsti lažybų, kad 
šiaurėje apie tai vargu ar žino koks vienas iš penkiasdešimties. 
Jiems net minčių tokių nekyla, nes niekas jų nesukelia. Mintis, kaip 
visa kita, reikia sužadinti. Ar kada buvot apie tai susimąstęs? Juk 
jeigu apie ką nors pagalvojate, tai tik todėl, kad kas nors jus 
pastūmėja ta linkme. Išsilavinimas ir yra toks pastūmėjimas, nuo- 
roda, savotiška reklama. š 

Mintis gali būti gera ir bloga. Stai imkime kad ir barzda- 
skučius. Apie juos plinta begalė, kaip sakoma, blogos reklamos, 
daugiausia per karikatūras ir televizijos komikus. Manau, supran- 
tate, ką turiu omeny? Juk neįmanoma, kad atsivertęs žurnalą ar- 
ba įsijungęs televizorių nepamatytum kokio kvailo piešinuko ar 
neišgirstum kuo paikiausio anekdoto apie barzdaskutį, kuris 
būtinai ką nors papjauna skustuvu. Aš nieko nesakau, galbūt šiek 
tiek pajuokauti, pataisyti žmonėms nuotaiką ir visai ne pro šalį, 
aš galų gale visai nieko prieš, dievaži, kad Žmonės šiek tiek 
pasijuoktų, tačiau, mano nuomone, visai niekam tikęs dalykas kas- 
kart vis ant to paties visus šunis karti. Drįstu pasakyti, kad šitaip 
galima Žmogų visai įvaryti į kampą, o naudos iš to kaži ar kam 
bus. Man kartais norėtųsi paklausti tų visų Žmonijos juokintojų, 
ar jie kada nors pagalvoja apie tūkstančius ir galbūt dešimtis 
tūkstančių puikiausių barzdaskučių, kurie metų metus ir galbūt 
dešimtmečius dorai darbuojasi ir nė sykio nėra net įdrėskę nė vie- 
no savo kliento, o tie įkyrūs žmogynai, juk suprantat, kad turiu 
omeny komikus, vis nesiliauja pliaukšti apie barzdaskučius, kurie, 
anot jų, nieko daugiau neveikia, tik nuo ryto iki vakaro pjausto 
venas bei arterijas, o daktarai nespėja jų lopyti. Visa tai, man re- 
gis, dėl to, kad šiais laikais žmonės atprato nuo minties, jog kam 
nors šis bei tas dar gali būti šventa. 

Na taip, žinoma, niekas nesiruošia neigti, kad buvo laikai, kuo- 
met barzdaskutį iš tikro kviesdavosi nuleisti kraują žmogui 
ir už tai mokėdavo pinigus. Kai gerai pagalvoji — tai viena iš 
seniausių profesijų pasaulyje! Bet argi šiandien kas nors apie tai 
susimąsto? Juk kadaise barzdaskutys kuo puikiausiai atstojo 

gydytoją: nuleisdavo kraują, įstatydavo išnirusius arba suauginda- 
vo lūžusius kaulus ir visa kita. Bet paskui gydytojai, pagauti pavy- 
do, susiglemžė visą gydymą į savo rankas, barzdaskučiams palikę 
vien garbinius ir barzdas. Siaubingai įdomaus likimo profesija. 
Kaip mėgdavo kartoti mano tėvukas, - žinoma, kol buvo gyvas, - 
barzdaskučiai gyvuos dar ilgai po to, kai pasaulyje neliks nė vieno 
daktaro. Ir žinote, mano giliausiu įsitikinimu, jo žodžiuose slypėjo 
daug karčios tiesos. To Žmogaus visada būdavo velniškai įdomu 
ir, sakyčiau, naudinga paklausyti. 

Dievas mato, mūsų laikais norint padoriai apkirpti žmogų, rei- 
kia daugiau laiko ir išmanymo negu visiems tiems niekams, ku- 
riais užsiima šių dienų daktarai. Jeigu jūs, neduokdie, pasigavot 
sifilį, triperį ar raudoniukę, geltonąjį drugį, plaučių uždegimą, vėžį 
arba dar ką nors, apsaugok Viešpatie, visa tai išgydyti man netruks 
ilgiau, nei šliūkštelti vandens į šampūną. Imi sau švirkščioką, mauni 
ant jo tokią menką mažutę adačiūkštę, tik šmakšt, bakst ir gatava: 
žiū, kartu su grąža įteikiu jums pažymėjimą, kad esate sveikas kaip 
jautis. Kiekvienam barzdaskučiui vieni juokai užsimerkus padary- 
ti tai, ką mūsų laikais veikia visi tie daktarėliai. Bet aš jums prižadu 
tučtuojau pakloti penkiasdešimt dolerių, jei aptiksite nors vieną 
daktariūkštį, kuris gebėtų žmoniškai ką nors apkirpti. 

Taigi. O dar sako, kad kirpėjas — ne profesija! Raskite kitą 
tokį amatininką, kurio reikšmė ir prestižas nuo pat viduramžių iki 
mūsų dienų nebūtų sumažėję nė per plauką! Tik pažvelkite, kas 
liko iš teisininkų arba medikų. Juk už juos jau seniai viską daro 
mašinos! 

Daktarams visai nebereikia nei išmanymo, nei galvos sukti, 
kas jums darosi. Už juos viską ištiria ir pamatuoja mašinos. O pas- 
kui jie ima kokį nors taip pat ne iš jų malonės pagamintą stebu- 
kladarį vaistą ir skiria jį vartoti — vėl pagal mašinų nuorodas... 
Arba teisininkai. Man asmeniškai labai smagu dėl to, kas juos vi- 
sus ištiko, nes ir jiems visais laikais būdavo didžiausia palaima kaip 
nors pakiaulinti žmogui. Beje, tai ne mano, o mano tėvuko žodžiai. 
Jis taip sakydavo. Pagaliau dabar įstatymas pasidarė įstatymas vi- 
siems, o ne varžybos tarp begalės sukčių, kurie dar neseniai lupo 
pinigus už tai, kad vaipydavosi ir meluodavo, išversdami viską kaip 
rankovę ton pusėn, kurion pageidaudavo tas, kuris daugiau mo- 
ka. Dėkui Dievui, šiandien melo detektoriai kuo tiksliausiai ir be 
jokių suktybių nustato, kas meluoja, o kas teisybę porina. Be to 
mašinos puikiausiai žino ir neklysdamos gali akimirksniu atsaky- 
ti, ką kiekvienu konkrečiu atveju teigia toks ir toks straipsnis, ar- 
ba pateikti visus aliai vieno ankstesnius panašių bylų nagrinėjimo 
atvejus greičiau, nei teismo salėn bus atvestas kaltinamasis. Ir vis- 


KURTAS VONEGUTAS K PIANOLA 167 


kas greitai, sklandžiai, be jokios delsaties, painiavos ar miglų 
pūtimo. Taigi aš ir sakau, po šimts pypkių, duokit man melo 
detektorių bei mašinas su kartotekomis, ir aš jums čia pat, šioje 
štai kirpykloje, atliksiu visą tą juridinę velniavą — nė nemirktelėjęs 
priteisiu jums skyrybas, milijoną dolerių baudos ar dar kokį tik no- 
Trit kipšą per tiek laiko, kad duokdie jums suspėti įmesti dešimt 
centų į automatą batams valyti ir dar suskubti pakišti koją po 
šepečiais. 

Kadaise jie buvo baisiai pasipūtę ir siaubingai nešėsi į aukšty- 
bes tarytum šventikai, tie visi teisininkai, daktarai ir kitokio plau- 
ko niekdirbiai, tačiau šiandien jie mažai kuo skiriasi nuo papras- 
čiausių mechanikų. Kiek geriau laikosi nebent dantistai. Bet, ma- 
no galva, jie kaip tik ta išimtis, kuri tiktai patvirtina taisyklę. Taip 
jau susiklostė, kad barzdaskutystė, vienas iš seniausių amatų pa- 
saulyje, pasirodė esanti dar ir pati atspariausia. Vaizdžiai tariant, 
mašinos atsijojo pelus nuo grūdų, arba, kitaip sakant, atskyrė vy- 
rus nuo vaikėzų. 

“Atskirti vyrus nuo vaikėzų" — taip mums sakydavo kariuo- 
menėj toksai seržantas Elmas Vyleris, kilimo iš Memfio. “Taigi, 
vyručiai, toks mūsų darbas, - mėgdavo kartoti jis.- Cia mes atsi- 
jojame tikrus vyrus nuo vaikėzų". Ir, kaip sakoma, sulig tais jo 
žodžiais mes kildavom atakon ir užimdavom dar vieną kalvą, o 
mums iš paskos traukdavo sanitarai ir atsijodavo sužeistuosius nuo 
negyvėlių. Kur buvęs, kur nebuvęs tasai Vyleris ir vėl: “Tai va, 
brolyčiai, kaip mes atskiriame vyrus nuo vaikėzų". Sitaip truko tol, 
kol mūsų dalį atskyrė nuo likusio bataliono, o Vyleriui — galvą 
nuo pečių. | 

Bet žinot, teisybę pasakius, kad ir koks siaubingas dalykas tas 
karas, ne tik dėl to, kas nutiko Vyleriui, bet ir apskritai paėmus 
— šiaip ar taip, jis iškėlė aikštėn amerikiečių nacijos didybę. Išvis 
kare, sakyčiau, esama kažko tokio, kas padeda iškelti aikštėn 
didybę. Baisus daiktas šitaip kalbėti, bet tai, deja, tiesa. Supranta- 
„ma, galbūt taip yra todėl, kad per karą didvyriais pavirstama aki- 
moju. Tik šast — ištinka tave kokia nors sumauta ir-be galo šlykšti 
kiaulystė — ir štai tu jau didis. Sakykim, aš didis kirpėjas, ir vie- 
nas Dievas žino, ar tikrai toks nesu, bet privalau tai įrodinėti visą 
savo gyvenimą darydamas didžias šukuosenas, ir vis tiek kaži ar 
būsiu pastebėtas. Va kaip klostosi didybės reikalai taikos metu, jei 
suprantate, ką noriu pasakyti. 

O juk kad ir tas pats Elmas Vyleris vargu ar galėjo likt nepas- 
tebėtas, kai stačiai pašėlo gavęs laišką, jog Žmona pagimdė jam 
vaiką po to, kai jiedu iš esmės nesimatė gerus dvejus metus. 
Perskaitė jis laišką ir, ką jūs manote, kad šoks tiesiai į priešo 

kulkosvaidžio lizdą! Iššaudė ten visus, išpyškino, ištaškė granato- 
mis, net baisu, paskui tik strykt į kitą lizdą — ir ten tas pats, 
išbakino visus tiesiog šautuvo buože. Na, o po to, jau visai pasku- 
tinius proto trupinius išbarstęs, pats vienas puolė minosvaidžių 
bateriją, abiejose saujose sugniaužęs po vidutinio didumo akmenį. 
Cia jie ir šnirkštelėjo jam su šrapneline tiesiog į pakaklę. Mokėk 
chirurgui kad ir tūkstantį dolerių — švariau neapsidirbs. Na ir ką 
gi, davė už tai Elmui Vyleriui Kongreso medalį. Įmetė graban, ir 
tiek. Pakabinti jo ant kaklo, savaime suprantama, negalėjo, o prie 
krūtinės būtų turėję nebent privirinti — tiek į ją buvo susmigę vi- 
sokios geležies. 

Ką čia šnekėti, jis išties buvo didis, ir niekas tenebando 
ginčytis, tiktai va, klausimas, ar būtų galėjęs jis tokiu tapti šiandien, 
kaip sakoma, čia ir dabar? Ką jūs, Vyleris? Elmas Vyleris? Ar 
žinote, kas jis būtų buvęs šiandien? Nagi RURA kamštis, ne dau- 
giau! Karas padarė jį žmogum, o gyvenimas būtų pavertęs atma- 
ta, šiukšle ir gyvuliu. 

Atvirai kalbant, kare būna ir neblogų dalykų, nors aš, gink 
Dieve, nenoriu pasakyti, kad viskas ten gerai. Kas jau ne tai ne. 
Bet, žinot, jeigu vyksta karas ir tu į jį įsivėlei, tai jau, dievaži, esi 
išvaduotas nuo galvos sukimo — ar tu gerai darai ką nors, ar blo- 
gai. Suprantat? Būnant fronte, kaunantis su priešu ir taip toliau, 
nebeišeina teisingiau ir geriau ką nors veikti negu veiki. Namie 
gali būti paskutinis niekšas ir padaryti nelaimingus daugybę 
žmonių, skriausti, sukčiauti, elgtis kaip kiaulė, tačiau fronte išsyk 
tampi karalium — kitų ir, žinoma, labiausiai savo paties akyse. Vis- 
kas pasidaro labai paprasta — būk teisus pats sau, ir tu nieko dau- 
giau neapgausi, štai ir visa esmė: šaudo į tave, ir tu pats šaudai. 

Dabar juk ima vaikinus į kariuomenę vien tam, kad jie turėtų 
kokią nors viėtą, nesišlaistytų gatvėmis, nenueitų klystkeliais ir 
neieškotų patys sau nemalonumų. Juk daugiau nėra kur jų dėti. Ir 
vienintelė galimybė jiems tapti žmonėmis atsirastų nebent tada, 
jei kiltų karas. Dievas mato, tiems bėdžiams tai būtų vienintelė 
proga parodyti visam pasauliui, kad jų gyventa ir mirta ne veltui, 
ne tuščiai, o vardan ko nors. 

Anksčiau buvo tūkstančiai įvairių būdų net pačiam bevil- 
tiškiausiam bukagalviui tapti didžiam. Bet mašinos senokai 
užraukė visus tuos reikalus. Juk būdavo taip, kad išplaukęs kokia 
škunele ar žvejybos kateriuku jūron, galėjai pagarsėti per audrą 
kaip didvyris. Arba pasiskelbęs pirmeiviu patraukti į Vakarus 
ir, nusivedęs paskui save minią Žmonių, praminti jiems takus, 
išvaikyti iš savų Žemių indėnus ir taip toliau, ir panašiai. Taip 
pat galėjai tapti šauniu kaubojumi arba pasirinkti kokią kitą 

pavojingą profesiją, nors iš esmės būtum niekam tikęs besmege- 
nis ir mulkis. 

Dabar visus pavojingus darbus atlieka mašinos. Vargšus be- 
smegenius mulkius jos suvarė į tipinius barakus, ir jiems nieko dau- 
giau nelieka, kaip kiurksoti tuose barakuose ir svajoti, pavyzdžiui, 
kaip būtų gerai, jei kilus gaisrui kuris nors iš jų galėtų pulti į 
liepsnojantį pastatą ir visų akivaizdoje išnešti iš ten kokį kūdikį ar 
panašiai. Arba laukti naujo karo, nors niekas nedrįsta garsiai šito 
pasakyti, kadangi paskutinysis buvo toks klaikiai žiaurus. Nors, 
žinoma, tikėtis, kad kils karas, šiais laikais bergždžias dalykas. 

Ką ir kalbėti, mašinos baisiai palengvino gyvenimą. Tik kvai- 
lys gali įrodinėti, kad taip nėra. O vis dėlto atsiranda daugybė tokių, 
kurie įrodinėja. Atvirai šnekant, aš žinau, kur čia šuo pakastas, tiek 
jau to. Juk galų gale išeina taip, kad mašinos susiglemžė visus ge- 
ruosius darbus, kur kiekvienas galėjo nemeluodamas sau būti nau- 
dingas kitiems, o žmogui paliko vien atmatas. Todėl aš, ko gero, 
esu vienas iš paskutiniųjų tos rūšies žmonių, kurie į nieką nesidai- 
rydami moka gyventi savo protu. 

Esu laimingas, jog taurus barzdaskutystės amatas išsilaikė taip 
ilgai, kad aš gebėjau iš jo pragyventi. Ir man visai smagu, kad ne- 
turiu vaikučių. Taip daug geriau, nes nereikės kvaršinti galvos, ar 
jiems atiteks ši įmonėlė, ar jie turės viską praradę kakintis kariuo- 
mene arba ta velnio RURA, jei tik, žinoma, koks nors prakeiktas 
inžinieriūkštis ar valdytojas, tyrinėtojas ar šiaip biurokratas nepri- 
kalbino mano žmonos įtaisyti mažyliams savo smegenų vietoj 
manųjų. Bet sykį manoji Klara taip pašventino vieną tokį šunsnukį 
įkalbinėtoją, kad tas nešė nuo jos kudašių nelyginant katinas, gavęs 
pauodegėn visą svarą karštų taukų. 

Tikiuosi, kad šiaip ar taip, tos naujos kirpyklų mašinos nepa- 
sieks Majami Bičo artimiausius dvejus metus, ir aš galėsiu ramiai 
išeiti į užsitarnautą poilsį, o tada, kaip sakoma, papūskit man į 
uodegą. Aną vakarą per televizorių rodė nevisprotį, kuris išrado 
tas velnio mašinas kirpykloms. Ir ką gi jūs manot? Pasirodo, jis 
pats kirpėjas. Pasipasakojo visą gyvenimą baisiausiai krimtęsis, kad 
tik kas nors neišrastų mašinų, kurios galėtų palikti jį be darbo. Nak- 
timis jį net kankindavęs slogutis. Bet kiekvienąkart, atsibudęs po 
tokio klaikaus sapno, jis imdavo save raminti, vardydamas įvairias 
priežastis, dėl kurių jokia mašina negebėtų jo pakeisti — supran- 
tat, turėdamas omeny visą tą gausybę sudėtingiausių judesių, ku- 
riuos darbuodamasis atlieka kirpėjas. Sykį per vieną iš savo 
košmarų jis susapnavo mašiną, galinčią daryti vieną iš operacijų, 
berods vynioti plaukus ant suktukų. Sapne jis matė visą jos sandarą 
ir judesius aiškiai kaip ant delno. Prasidėjo lyg koks užburtas ra- 

tas. Jis vis sapnuodavo kokią mašiną, atsibudęs tardavo sau, ko 
jinai jokiu būdu negali padaryti, o kitą naktį užmigęs susapnuo- 
davo mechanizmą, atliekantį kaip tik tą neįmanomą veiksmą. Ir 
taip toliau, ir taip toliau, kol vieną sykį jam prisisapnavo mašina, 
dirbanti taurų kirpėjo darbą taip puikiai kaip niekas kitas pasau- 
lyje. Jis pardavė savo brėžinius už šimtą tūkstančių dolerių ir dar 
gauna nuošimčius už patentą, todėl, manau, jam nebėra reikalo 
dėl ko nors sukti galvą ar krimstis, kad jį kada nors pavaduos 
mašinos. 

Ar jums yra tekę susimąstyti, koks vis dėlto pasiutusiai keis- 
tas daiktas tas žmogaus protas? Na, štai ir viskas, pone, galite kel- 
tis. Kaip jums patinka šukuosena? 

— Sumkliš,- burbtelėjo šachas, matyt, nelabai patenkintas ir 
truktelėjęs geroką gurkšnį iš gertuvės, akimirksniu pateiktos Chaš- 
drachro, ilgai ir priekabiai tyrinėjo save veidrodyje, kurį laikė jam 
ištiesęs paslaugusis Biglis. 

— Nibo bakula ni provo, — tarė jis pagaliau. 

— Na, ar jam patiko? — nekantravo sužinoti Biglis. 

— Jis sako, kad nėra to, ko nepaslėptų turbanas,- išvertė 
Chašdrachras, irgi ką tik baigtas kirpti. Jis šūktelėjo Holjardui: — 
Dabar jūsų eilė, daktare! 

— Hmmm?..- išsiblaškęs pakėlė akis nuo laiško Holjardas.— 
Ak ne, aš tikriausiai nesikirpsiu. Manau, būtų neblogai grįžti į 
viešbutį šiek tiek pailsėti, ar ne? 

Ir jis dar sykį permetė akimis laišką: 


Mano brangusis pone Holjardai! 

Ką tik baigėme mūsų departamento darbuotojų asmens kortelių 
reviziją — sulyginome jose pažymėtus duomenis su tikrais faktais. 

Šios revizijos metu paaiškėjo, kad jūs neturite fizinio parengi- 
mo įskaitos, kurios reikia bakalauro laipsniui gauti baigus Kornelio 
universitetą, tačiau šis laipsnis per tarnautojų neapsižiūrėjimą jums 
vis dėlto buvo paskirtas. Taigi labai apgailestaudamas turiu pranešti, 
kad tas jūsų laipsnis yra negaliojantis, kaip ir magistro diplomas bei 
filosofijos daktaro laipsnis, kurių negalima gauti be minėtojo laips- 
nio, bet kurie, nepaisant to, pažymėti jūsų kortelėje. 

Kadangi, kaip jums gerai žinoma, už melagingų duomenų 
užrašymą į asmens korteles yra griežtai baudžiama, turiu jums 
pranešti, kad oficialiai jūs dabar laikomas neturinčiu jokio aukštojo 
mokslo baigimo diplomo ir dėl to laikinai, aštuonioms savaitėms, esa- 
te grąžinamas iš nuolatinių darbuotojų į bandomąją grupę. Per tą 
laiką jūs privalot nuvykti į Kornelio universitetą ir panaikinti minėtąją 
akademinę skolą. 

Galbūt jums pavyks tai suderinti su savo kelione ir suteikti šachui 
galimybę susipažinti su viena iš puikiausių Amerikos aukštųjų 
mokyklų. 

Aš susisiekiau su Kornelio universitetu ir informavau juos apie 
šį nesusipratimą. Mane patikino, kad jums bus sudarytos sąlygos lai- 
kyti fizinio parengimo įskaitą bet kuriuo jums patogiu metu. Jums 
nereikės kartoti viso mokymo kurso, užteks išlaikyti galutinius nor- 
matyvus, kurie, mano supratimu, visai menkučiai: šešis kartus per- 
plaukti išilgai baseino, padaryti dvidešimt atsispaudimų, penkiolika 
prisitraukimų, užlipti virve aukštyn, atsistoti ant..." 

DVIDEŠIMT PIRMAS SKYRIUS 


MĖNULIO pilnatis kabojo danguje virš Tūkstančio salų sa- 
lyno ir vienoje iš jų tikrai būtum suskaičiavęs bent tūkstantį akių, 
kurios grožėjos tąja pilnatim: Lankų amfiteatre susirinko visa Rytų 
ir Vidurio Vakarų rajonų grietinėlė. Tai buvo antrasis jų vakaras 
stovykloje, skirtas programoje numatytam spektakliui ir iškilmingai 
sueigai prie laužo. 

Sceną amfiteatro vidury dengė pusiau perskeltas metalinis 
pusrutulis, kuris spektakliui prasidėjus turėjo atsiverti tarsi kriauk- 
lė. 

Kroneris įsitaisė šalia Polo ir uždėjo jam ant kelio savo sunkią 
plaštaką. 

— Puiki naktis, mano berniuk. 

— Taip, pone. 

— Manau, kad šįmet susirinko labai nebloga komanda. 

— "Taip, pone, visi atrodo nuostabiai. 

Pirmąją varžybų dieną Mėlynųjų komanda pasirodė išties pui- 
kiai, nors ją sudarė daugiausia aukščiausio rango — vadinasi, pa- 
kankamai išvargę ir senyvo amžiaus valdininkai. Sią popietę 
Mėlynieji po trečio padavimo išmušė Zaliųjų kapitoną Seferdą, ku- 
ris, kamuojamas žūtbūtinio ryžto bet kokia kaina laimėti ir 
isteriškos baimės pralaimėti, buvo visiškai praradęs nuovoką. 

O Polas priešingai — visus sunkiausius padavimus atmušdavo 
be jokių pastangų ir įtampos, žaismingai juokaudamas, nors šiaip 
jam tai nebuvo būdinga. Per valandos pertrauką, skirtą kokteiliams, 
svarstydamas tokį stebuklingą savo sėkmę, Polas staiga suprato, 
kur čia šuo pakastas. Juk pirmąsyk po to, kai širdyje tvirtai 
apsisprendė išeiti iš darbo, jam tapo išties nusispjaut į sistemą, Lan- 
kas ir visas tas intrigas. Jis ir anksčiau mėgindavo spjauti į viską, 
tik ne itin pavykdavo. Ir štai dabar, šią popietę, pačiam sau šiek 
tiek netikėtai jis pasijuto išties laisvas ir nepriklausomas žŽmo- 
gus. 

Polas nuo tos minties jautėsi lyg apkvaitęs, tačiau labai pa- 
tenkintas savimi — juk viskas klostėsi kuo puikiausiai. 

— Senis nori, kad pasitarimą pradėtume, kai tik nusileis jo 
lėktuvas, - tarė Kroneris.— Todėl kad ir kas čia vyktų, turėsime 
palikti amfiteatrą. ž 

— Gerai, tarė Polas,- puiku.- Zavinga naktis, aštrių vasa- 
ros kvapų pritvinkęs oras, taika ir mieguista ramybė tvyro aplin- 

kui. Gal kaip tik šiandien ir pavyks pasakyti, ką taip ilgai nešiojo 
širdy. Tik nereikia skubėti.— Nuostabu, —- pridūrė susimąstęs. 

— Visi į savo vietas!- prabilo garsiakalbis.— Visus prašome 
užimti savo vietas. Programos komitetas ką tik įspėjo mane, kad 
vėluojame net aštuonias minutes, todėl prašome kuo greičiau su- 
sirasti savo vietas! 

Visi susėdo. Vasariniais smokingais apsivilkę orkestrantai 
užgrojo Lankose labiausiai mėgstamų dainelių šiupinį. Netrukus 
muzika ėmė pamažu tilti. Sceną dengiančio metalinio pusrutulio 
pusės šiek tiek prasivėrė ir pro jį, skrosdamas ore virš amfiteatro 
sklandančius cigarečių dūmus, aukštyn į tamsiai mėlyną dangų šovė 
šviestuvo spindulys. Galop muzika visai nurimo, tyliai suūžė po 
žeme paslėpti mehanizmai, valdantys sferinį scenos uždangalą, ir 
metalinė jo kriauklė lėtai prasivėrė. 


Įsitaisęs pačioje ilgėliausių kopėčių viršūnėje, sėdi ilgu baltu rūbu 
apsirengęs Senis su žila žilutėle barzda iki juostos. Jis įsispyręs į 
auksu žibančius sandalus ir ant galvos užsimaukšlinęs pailgą viršun 
smailėjančią mėlyną kepurę, nusagstytą aukso žvaigždėmis. Atrodo 
nelyginant koks labai teisingas ir nuo atsakomybės pavargęs išminčius, 
vienoje rankoje laikantis didžiulį skudurą dulkėms šluostyti. Šalia 
kopėčių styro maždaug tokio pat aukščio plonytė kartis, o kitoje sce- 
nos pusėje — dar viena. Jas jungiantis lynas ištemptas panašiai kaip 
baltinių virvė — tarp dviejų besisukančių skriemulių, pritvirtintų 
karčių viršūnėse. Ant lyno žiba sukabintos gal poros pėdų skersmens 
metalinės žvaigždės, padengtos specialiais dažais, tad nukreipus į jas 
nematomos infraraudonosios šviesos spindulį, jos tarsi atgyja ir ima 
šviesti keista vaiduokliška šviesa. 

Senis, nekreipdamas nė mažiausio dėmesio į publiką, kurį laiką 
spokso į priešais kyburiuojančias žvaigždes. Paskui nukabina pačią 
artimiausiąją, atidžiai ją apžiūri, rūpestingai nuvalo nuo jos kitiems 
nematomą dėmelę ir liūdnai palingavęs galvą paleidžia iš rankų. 
Didžiai nusiminęs ilgokai žiūri į nukritusią žvaigždę, po to į kitas, 
likusias kaboti, ir tik paskui atsisukęs į žiūrovus prabyla. 

SENIS. Esu Dangaus Valdytojas ir rūpinuosi, kad naktyje kas- 
kart sužibtų šviesuliai. Be to, aš nuraškau nuo dangaus pasenu- 
sias žvaigždes, kai jų skaistus švytėjimas jau ima blankti. Kas šimtą 
metų užlipęs šiomis kopėčiomis aš aptvarkau dangaus skliautus. 
Siandien kaip tik tokia diena. 


Jis timpteli į save lyną, prisitraukdamas artyn kitą 
žvaigždę, nukabina ją ir atidžiai apžiūrinėja. 


13.-2806 

Keistai atrodo ši žvaigždelė dabarties padangėse. O juk prieš 
šimtą metų, kai paskutinįsyk tvarkiau žvaigždynus, žibėjo ji puiki, 
visai nauja ir išdidi, ir tiktai meteorai, savo skaudžia, akimirksnį 
tetrunkančia šviesa nušvitę, galėjo rungtyniauti su ja švytėjimo galia 
ir. skaistumu. 


Senis kilsteli žvaigždę ir, paveiktas infraraudonųjų 
spindulių, joje įsižiebia užrašas “Tredjunionizmas". Senis 
atsainiai brūkšteli per jį skuduru, gūžteli pečiais ir vangiu 
Judesiu švysteli žvaigždę žemyn. 


Tenai sau rasi tinkamą draugiją. 
Žiūri žemyn, į vis augančią netikusių žvaigždžių krūvą. 


Tarp tų kadaise čia kabojusių žvaigždžių, kurių vardai “Vul- 
garusis individualizmas", “Socializmas", “Laisvoji rinka", “Fašiz- 

mas", “Komunizmas" ir... 
Nebaigęs sakinio sunkiai atsidūsta. 


Ak, nelengvas ir ne visuomet malonus šis darbas. Tačiau 
Kažkas, kuris daugsyk išmintingesnis už mane ir kurio gėris bega- 
linis, nustatė šitą tvarką (atsidūsta) ir liepė jos Žiūrėti skrupulin- 
gal. 


Jis vėl timpteli lyną, prisitraukdamas artyn dar vieną 
žvaigždę, didžiausią iš visų. Apšviesta infraraudonųjų 
spindulių, ji užsiplieskia ryškia šviesa, kurioje pamažu 
ryškėja Ąžuolo atvaizdas, sistemos simbolis. 


Aiman, jauna skaisti gražuole. Nemaža jau yra tokių, kurie 
siaubingai niršta vien tave pamatę ir šaukdami balsu tuoj reika- 
lauja blokšti nuo dangaus. 


Jis apšluosto žvaigždę skuduru ir truktelėjęs pečiais vis 
dar laiko ištiestoje rankoje, ruošdamasis mesti žemyn. Įeina 
apveidus ir dailiai susišukavęs Jaunasis Inžinie- 
rius iš publikos. | 


JAUN. INŽINIERIUS (purto kopėčias). Ne! Ne, Dangaus 
Valdytojau, sustok! 

SENIS (nustebęs žiūri o Kas čia dabar? Kažkoks 


*w- 


Iš liuko, įtaisyto scenos grindyse, pasirodo nevalyvas 
jaunas Radikalas. 


RADIKALAS (pašaipiai). Nagi trenkite greičiau ją žemėn! 

JAUN. INŽINIERIUS. Dar niekad nešvietė tokia skaisti, 
tokia ryški žvaigždė! 

RADIKALAS. Kruvinesnės ir juodesnės tikrai nebuvo dan- 
guje! 

SENIS (sutrikęs žiūri čia į vieną, čia į kitą). Hmmm... Ar judu 
pasirengę spręsti tos žvaigždės likimą daugiau protu negu paikais 
jausmais? Mat mano padėty jais remtis pavojinga. 

JAUN. INŽINIERIUS. Aš pasiruošęs. 

RADIKALAS. Aš taip pat. (Klastingai šypsosi) Ir pažadu daug 
laiko neužgaišti. 


PUSRUTULIO PUSĖS UŽSI VERIA 
PUSRUTULIO PUSES VEL ATSIVERIA 


Kopėčias juosia aukšta teisėjų tribūna. Joje sėdi Senis, 
UžsiMOvęs peruką ir apsigaubęs teisėjo mantija. Radikalas ir 
Jaunasis Inžinierius taip pat su perukais ir apsivilkę taip, 
kaip Anglijoje vilki advokatai. 


BALSAS UŽ SCENOS. Dėmesio, dėmesio! Dangiškojo teis- 
mo posėdis pradedamas! 

SENIS (beldžia teismo pirmininko plaktuku į tribūną). Prašau, 
laikykitės tvarkos. Pradedame nagrinėti bylą. 

RADIKALAS (energingai, stengdamasis pelnyti teisėjo 
palankumą). Jūsų prakilnybe, gerbiamos ponios ir gerbiami ponai 
prisiekusieji tarėjai! Bylos eigoje jūs netruksit patirti, kad žvaigždė, 
apie kurią eina kalba, tokia blanki, —- ką ten, juoda!- kokios dar 
nieks nėra regėjęs danguje. Aš pakviesiu tik vienui vieną liudytoją, 
kuris atstos jums milijonus, nes kiekvieno iš tų milijonų lūpomis 
bylotų vis ta pati skausminga ištarmė, tie patys paprasti, bet tiesiai 
iš širdies atėję žodžiai. Prašyčiau čia pakviesti Džoną Kietakaktį. 

BALSAS UZ SCENOS. Džonas Kietakaktis kviečiamas į 
teismo salę. 


Iš skylės scenoje išnya Džonas Kietakaktis. Jis 
drovus ir nerangus, vidutinio amžiaus, gana simpatingas. 

Drabužiai prasti, neskoningi, beveik komiški. Teismas jam kelia 
baimingą pagarbą ir iš visko sprendžiant, jis išlenkęs porą taurelių 
dėl drąsos. 


RADIKALAS (draugiškai liesdamas Džono ranką). Aš 
pasirūpinsiu, kad viskas eitų kaip iš pypkės. Tad neskubėk ir nesi- 
duok bauginamas. Jeigu reikės, aš už tave galvosiu, ir viskas bus 
gerai. Šu | 

BALSAS UZ SCENOS. Ar prisiekiat, Dievui laiminant, 
kalbėti čia vien tiesą, tiktai tiesą? 

DZONAS (klausiamai žiūri į Radikalą). Ar prisiekti? 

RADIKALAS. Prisiek. 

DZONAS. Tai prisiekiu. 

RADIKALAS. Gal tu, mielasis Džonai, papasakosi teismui, 
ką gi veikei prieš karą, na prieš tai, kai patekėjo ši nauja žvaigždė, 
dangaus suteršusi bekraštį skliautą? 

DZONAS. Buvau aš mašinistas Paprasčiausio miesto Pap- 
rasčiausios firmos kuo Paprasčiausioje gamykloj. 

RADIKALAS. O dabar? 

DZONAS. Dabar aš žemrausys pirmosios klasės. Darbuo- 
juosi bendrovėje RURA. 

RADIKALAS. O gal tu paprastai, kad teismui aišku būtų, 
išdėstysi čionai, kiek gaudavai algos prieš patekant šiai šlykščiai 
žvaigždei, na, ir kiek dabar? 

DZONAS (žiūri į viršų stengdamasis prisiminti ir skaičiuoja kru- 
tindamas lūpas). Na ką gi, pone, kai prieš karą pradėjom dirbt gy- 
nybai, tie viršvalandžiai ir tas viskas viskas, tai man išeidavo dau- 
giau kaip šimtas per savaitę. Daugiausia esu gavęs gal kokį šimtą 
kempenkis. Dabar aš per savaitę vos trisdešimt tesukrapštau. 

RADIKALAS. Taip, taip. Žodžiu, kai ši žvaigždė pakilo, 
taviškės pajamos sumenko, ir dar kaip. Aiškiau pasakius, 
aštuoniasdešimt nuošimčių tik šmikšt — tarsi nebūta. 

JAUN. INŽINIERIUS (spiriamas jausmų pertekliaus ūmai 
pašoką ant kojų). Jūsų kilnybe, aš... 

SENIS. Palaukite, kol būsite paklaustas. 

JAUN. INŽINIERIUS. Taip, pone. Aš labai atsiprašau. 

RADIKALAS. Man regis, aiškiai kaip ant delno mes paro- 
dėm, kad lygis pragyvenimo Amerikoj nusmuko net visus aštuo- 
niasdešimt nuošimčių. (Jo veidas tampa veidmainiškai ramus). Bet 
aš manau, gana mums pinigus skaičiuoti. Pažvelkim, kokią žalą ši 
patekėjusi nauja žvaigždė padarė Džono Kietakakčio sielai! 
Džonai, ar gali išdėstyt teismui, ką man anksčiau sakei? Ar pame- 
ni? Na, kad ir tai, kaip tie valdytojai su inžinieriais... 

DŽONAS. Taip, supratau jus, pone. (Kiek neryžtingai žiūri į 
Jaunąjį Inžinierių). Tik prašom nesupykit... 

RADIKALAS (jį drąsindamas). Tiesos nepasakysi nieko 
neužgavęs, Džonai. Tad rėžki iš peties. 

DZONAS. Na, ką gi, pone, skaudžiausia žmogui likti 
užmirštam. O kiek viršininkų, valdytojų visokių arba inžinierių, į 
žmogų žiūri lyg į tuščią vietą, tarsi tenai jo anei būt nebūtų. O juk 
kiekvienas nori likt įvertintas ar bent jau pastebėtas. 

JAUN. INŽINIERIUS (karštai). Jūsų kilnybe! 

SENIS (griežtai). Aš nepakęsiu, kad ilgiau trukdytumėte teis- 
mui. Byla rimtesnė, negu aš maniau. (Radikalui). Tęskite, prašau 
jus. 

RADIKALAS. Na, kalbėk gi, Džonai. 

DŽONAS. Tai va, aš ir sakau. Ir jeigu atvirai, išeina taip, kad 
ten visokie inžinieriai ar valdytojai ir taip toliau, ir panašiai — ūmai 
jie tapo viskuo, o paprastas žmogus per juos pavirto visišku nie- 
ku. 

RADIKALAS (stengiasi atrodyti sukrėstas Džono Kieta- 
kakčio tragedijos. Gal trisdešimt sekundžių užtrunka neva 
ieškodamas tinkamų žodžių ir stengdamasis suimti save į rankas, kol 
pagaliau prabyla apsimestinai meilikaujamu, paplonintu balsu). Esi 
maža ir nuostabi, žvaigždute, aukštai aukštai iškilusi dangun! 
(Rūsčiai). Nuplėškit ją greičiau! (Grūmoja kumščiu). Meskit že- 
mėn! (Mostu rodo; Džoną Kietakaktį). Štai girdime čia 
liaudies, taip, mūs liaudies balsą! “Nuplėškit ją!" — maldauja mus 
jinai. 

O kas gi prašo žvaigždę tą palikti? Kas toks? Tik jau ne 
Džonas ir ne liaudis! Tai kas žmogus tasai?! (Dramatišku judesiu 
iš vidinės švarko kišenės išsitraukia brošiūrą). Jūsų kilnybe, gerbia- 
mos ponios ir gerbiami ponai prisiekusieji tarėjai! (Skaito iš 
brošiūros). “Karo pradžioje vidutinis didžios mūsų šalies valdyto- 
jų ir inžinierių darbo užmokestis per metus sudarė aštuonis 
tūkstančius keturis šimtus keturiasdešimt devynis dolerius ir 
dvidešimt septynis centus". O dabar, toje nuodingoje nakties tam- 
soj, kurią nuleido ši juoda žvaigždė, šiandien pasiekusi zenitą, kai 
Džono Kietakakčio pajamų pagrobta net aštuonios dešimtys 
procentų, sakykit man, kiek užmokesčio ėmė gauti visi tie 
inžinieriai ir valdytojai? (Vėl! skaito iš brošiūros, piktai pabrėždamas 
kiekvieną skiemenį). “Vidutiniškai penkiasdešimt septynis tūks- 
tančius aštuonis šimtus devyniasdešimt šešis dolerius ir ketu- 
riasdešimt vieną centą". (Karščiuodamasis). Aš baigiau. Dabar jūs 
klausinėkit. 

Radikalas vogčiomis sėlina į atokiausią kampą ir su 
panieka stebi, kas vyksta toliau. 


JAUN. INŽINIERIUS (švelniai ir meiliai). Ak, Džonai. 

DŽONAS (įtariai ir priešiškai). Ką, pone? 

JAUN. INŽINIERIUS. Sakyk man, Džonai, ar tada, 
prieš patekant šiai žvaigždei, kai gaudavai didesnę algą nei dabar, 
pajėgęs būtum nusipirkti televizorių, kurio ekranas dvidešimt 
aštuoni coliai? ' 

DZONAS (apstulbęs). Ne... 

JAUN. INZINIERIUS. O agregatą skalbiniams tvarkyti, 
automatinę viryklę ar elektrinį dulkių gaudytuvą? 

DŽONAS. „Ne, pone, ką jūs! Visa tai juk prabangos dalykai! 

JAUN. INŽINIERIUS. Na, o sakyk man, Džonai, tais lai- 
kais, kai gaudavai tu krūvą pinigų, ar būtumei galėjęs apsidrausti 
nuo visokiausių negandų ir gauti socialinį draudimą, kurs 
apmokėtų tau dantisto sąskaitą ir gydymą visokį, maistą, drabužius 
bei priežiūrą senatvėj ir net kišenpinigius garantuotų? 

DŽONAS. Ne, pone. Nebuvo tų visų dalykų nė iš tolo. 

JAUN. INŽINIERIUS. Bet juk dabar tu juos turi, dabar 
(sarkastiškai), kai patekėjo toji nelemta juoda žvaigždė! Turi? 

“ DŽONAS. „Taip, pone. Jūs teisus. Aš visa tai turiu. Tačiau... 

JAUN. INŽINIERIUS. Džonai, ar apie Cezarį, kurs Julijus 
vardu, esi kada girdėjęs? Ką? Esi? Puiku. Kaip tau atrodo, Džonai, 
ar tada, kai buvo jis turtingas ir galingas, pačioj savos šlovės 
viršūnėj atsidūręs, kuomet pasaulis visas jam po kojomis plytėjo, 
ar būt pajėgęs jis turėti nors dešimtą dalį to, ką šiandien tu turi, 
„garbusis Kietakakti? 

DŽONAS (priblokštas). Tik pamanyk, kai pasvarstai — iš tikro 
ne! Cha! Na, ką tu pasakysi! 

RADIKALAS (įniršęs ). Aš protestuoju! Tarp Cezario ir šios 
bylos nėra anei mažiausio ryšio! 

" JAUN. INŽINIERIUS. Jūsų kilnybe, aš tik norėjau pasaky- 
ti, kad Džonas, kurį štai regite, pakilus šitai žvaigždei, kurios likimą 
sprendžiame dabar, įgijo visko tiek, kad Cezaris, Napoleonas 
ir Henris Aštuntasis nė svajot nedrįso! Ir tapo turtingesnis jis už 
bet kurį pasaulio imperatorių! Teisybė, vos trisdešimtį dolerių te- 
gauni tu grynais, bet ar galėjo Karolis Didysis su savo armijomis, 
auksu beigi turtais tikėtis įsigyti nors vieną vakuuminę lempą? Jis 
būtų viską atidavęs vien už draudimą, saugantį tave, ir tavo, 
Džonai, išimtinę teisę senatvėje turėt ramybę, priežiūrą ir visa, ko 
tau reik. Sakyk, ar jis galėjo tai turėti, Džonai? (Kiek patylėjęs ). 
Niekuomet! 

DŽONAS. Vajetau! Iš tikro viskas lyg ir taip, tačiau... 

JAUN. INZINIERIUS (aplenkdamas Džoną). Tačiau val- 
dytojai ir inžinieriai visai užmiršo Džoną Kietakaktį? 

DŽONAS. „Taip, pone, kaip tik tai norėjau pasakyti. 

JAUN. INŽINIERIUS. O ar žinai tu, Džonai, kad nei val- 
dytojas, nei inžinierius joks negali gauti tokio darbo, kuris būt dir- 
bamas ne dėl tavęs? Ir kaip mes galime tave užmiršti, jei dieną 
naktį vien apie tave galvojam, kaip pagaminti visa, ko tu įsigeisi? 
Ar bent įsivaizduoji, kas yr tikrasis mano šeimininkas? 

DŽONAS. „Ne, neprisimenu, kad būčiau matęs šitą poną. 

JAUN. INŽINIERIUS (šypsodamasis:). O aš manau, kad įį 
matei ne sykį, kadangi jis — tai tu! Juk jeigu aš nesugebėčiau įtikti 
tavo poreikiams, man galas. Ir galas mums visiems, jei kartais ši 
žvaigždė turėtų nusileist. 

DŽONAS (parausdamas). Dievuliau, niekad nė į galvą 
neatėjo, kad viskas šitaip... (Droviai juokiasi). Bet juk nėra akių 
dūmimas visa tai? Juk ne? Na, ką tu pasakysi! Bet... 

JAUN. INŽINIERIUS. Bet tu manai, jog gaunu aš už tai 
per dideles sumas? Tuos penkiasdešimt ir septynis tūkstančius 
žalių? Juk jaudinies dėl jų labai? 

DŽONAS. Na, taip, ponuli, nes išties tai baisūs pinigai! 

JAUN. INŽINIERIUS. O Džonai, ligi tos dienos, kai ši 
žvaigždė pakilo, tas darbas, kurį dabar aš dirbu dėl tavęs, dėl savo 
pono Kietakakčio, kainuodavo tuos penkiasdešimt ir septynis 
tūkstančius, bet per savaitę. Ne per metus, 0 per savaitę būčiau 
gavęs tiek, atmink! Todėl, man regis, laimėjai čia vien tu, vartoto- 
jas, bet tik, ginkdie, ne aš. 

DŽONAS (Hyliai švilptelėjęs ). Bet juk iš tikro taip yra! (Ūmai 
rodo į akivaizdžiai sunerimusį Radikalą). Tačiau jis sakė... 

JAUN. INZINIERIUS. Juk mudu radome atsakymus į jo 
visus žodžius. Ir dar norėčiau aš kai ką pridurti nuo savęs. Jis 
paprasčiausiai manė išnaudoti tavo patiklumą. Jis trokšta vien 
valdžios, o kitkas jam nerūpi. Norėtų jis, kad tu už tikrą pinigą 
priimtumei tas jo pusiau tiesas ir jam padėtumei užtemdyt mūsų 
žvaigždę. Tada galėtų tas Žmogus pats vienas užvaldyt pasaulį ir 
vėl grąžinti viską į tamsius viduramžių laikus! 

DZONAS (piktai). Matai, ko užsimanė! 


Radikalą iš pradžių apima nerimas, paskui baimė, 
o galiausiai neviltis, ir jis galvotrūkčiais dumia prie skylės 
scenoje. Džonas puola jį vytis, ir skylė užsidaro jiems 
iš paskos. Sviesa scenoje pamažu blanksta, lieka tik žydras 
prožektoriaus spindulys, nukreiptas į Jaunąjį Inži- 

nierių, kuris nueina ir atsistoja scenos vidury. Orkest- 
ras tyliai ir švelniai užgroja “Kovinį Respublikos Himną". 


JAUN. INŽINIERIUS (mąsliai ir susikaupęs, tarsi garsiai 
mąstytų). Vis dar yra tokių, kurie vien peikia, juodina ir šmeižia 
mūsų žvaigždę taip bjauriai, taip įžūliai, taip įkyriai, kad daugelis 
jau tiki tikrai ją apsiblausus. Ak, jeigu ji turės išties palikti dan- 
gaus skliautą, dėl to juk būsime kalti ir mes visi! Taip, mes, ne kas 
nors kitas! Tad rytą vakarą ir dieną naktį privalome ją girti, liaup- 
sinti, pabrėžti spindulingąjį jos grožį ir aiškint, porinti, sakyti vi- 
siems ir visada, kodėlgi ji tokia graži. Per daug juk esam naivūs ir 
patiklūs, ir nusikalstamai nerūpestingi. 


Rodo į žvaigždę. Apšviesta infraraudonųjų spindulių, 
Ji nušvinta nuostabiausiomis spalvomis. 


Po šia žvaigžde pranokome drąsiausius ir kilniausius visos 
žmonijos lūkesčius. Civilizacija dar niekada nebuvo iškilus taip 
aukštai! 


Muzika užgroja kiek garsiau. 


Mes turime trisdešimt vieną ir septynias dešimtąsias karto dau- 
giau televizorių nei visi kiti Zemės rutulio gyventojai kartu paėmus! 


Muzika dar garsiau groja. 


Devyniasdešimt trys procentai elektroninių dulkių gaudytuvų! 
Septyniasdešimt septyni procentai pasaulyje pagamintų 
automobilių! Devyniasdešimt aštuoni procentai sraigtasparnių! 
Aštuoniasdešimt vienas ir devynios dešimtosios procento šal- 
dytuvų! 


Muzika tolydžio garsėja. 


Septyniasdešimt vienas ir trys dešimtosios procento visos elek- 
tros energijos! Aštuoniasdešimt penki procentai elektros lempučių 
gamybos! Sešiasdešimt devyni procentai pasaulio pramonėje 
sueikvojamų arklio jėgų! Devyniasdešimt aštuoni ir trys dešim- 
tosios procento... 


Jo žodžius užgožia galingas muzikos srautas. Prožektorius 
gęsta. Nuo pakrantės į dangų pakyla raketų salvė. 

PUSRUTULIO PUSĖS UŽSIVERIA 
PUSRUTULIO PUSĖS VĖL ATSIVERIA 


Scenoje nebėra nei Jaunojo Inžinieriaus, 
nei teisėjų tribūnos. Ant kopėčių stovi Senis, vienas su 
savo žvaigždėmis, kaip ir pačioje pradžioje. Ištiestoje ran- 
koje jis laiko žvaigždę su Ąžuolo simboliu. Senis nusišypso, 
kabina ją atgal ant lyno, trukteli jį, ir žvaigždė, apšviesta 
infraraudonųjų spindulių, sužaižaruoja pasakiškomis spal- 
vomis. 


SENIS. Na štai, ir vėl sužibo ji, skaistesnė už kitas. 


Tarp rūbo klosčių Senis susiranda žibintuvėlį su 
itin ryškia lempute. Jo spindulį nukreipia tiesiai aukštyn. 


Tik ar tada, kai pasibaigus šimtui metų, aš vėl ateisiu tikrinti 
dangaus, ji dar žibės taip ryškiai kaip dabar? O gal?.. 


Jis reikšmingai žvelgia žemyn, į kopėčių papėdę. 
Nuo ko priklauso, kaip pasisuks likimas jos? 
Apmeta akimis žiūrovus. 
: Žinok, likimas jos priklauso nuo jo, tavęs! Ir nuo tavęs!.. 


Taip sakydamas Senis ūmai žibintuvėlio šviesą 
nukreipia iš padebesų čia vienam, čia kitam žiūrovui į 
veidą, vedžiodamas juo po visą amfiteatrą. 

Dangun šaudo raketų salvės. Orkestras iš viso spėko 
griaudėja “Zvaigždes ir dryžius amžinai..." 


PUSRUTULIO PUSĖS UŽSIVERIA 
Užsidega šviesos amfiteatre. 


Atsidusęs Kroneris garsiai pliaukštelėjo Polui per kelį. 

— Uf! Tikrai geriausia iš programinių pjesių! Tik pamanyk, 
Polai, visa istorija, visa visa istorija kaip ant delno! 

— Tikriausiai jums bus įdomu sužinoti, - subliuvo garsiakal- 
bis perrėkdamas plojimus.- Dėmesio! Įdomus pranešimas! 
Anksčiau programines .pjeses mums rašydavo profesionalūs 
rašytojai pagal mūsų užsakymus. O kūrinį, kurį ką tik matėte, 

patikėsit ar ne, parašė valdytojas ir inžinierius, priklausantis mūsų 
organizacijai! Bilai Holdermenai! Bilą Holdermeną prašom atsi- 
stot! Prašom atsistot Bilą Holdermeną! Atsistokit, Bilai! 

Auditorija džiūgavo. 

— Taip ir maniau!- sušuko patenkintas Kroneris.— Anei 
šešėlio netikrumo! Sukrėtė iki sielos gelmių. Taip parašyti galėjo 
tik kas nors iš mūsiškių! 

Holdermenas, susivėlęs ir apšepęs žmogelis iš Indianapolio 
gamyklų, sėdėjęs keletu eilių arčiau scenos, atsistojo išraudęs, lai- 
mingas, ašarų pritvinkusiomis akimis. Pagaliau gyvenimo saulė- 
lydyje jis sulaukė savo valandos. Galbūt audringų plojimų aidas, 
persiritęs per sąsiaurį, nuskriejo i ir iki Žemyno stovyklos, kur bu- 
vo jo žmona — moteris, tikėjusi juo net tada, kai niekas netikėjo. 

— Po penkių minučių rinksimės prie laužo, - pranešė garsia- 
kalbis.- Penkios minutės naujoms pažintims, o paskui — laužas! 

Darbuodamasis alkūnėmis Seferdas prasibrovė pro minią ir 
energingai paveržė Kronerio dėmesį iš Polo. 

— "Ar galėjo Karolis Didysis su savo armijomis, auksu beigi 
turtais tikėtis įsigyti nors vieną vakuuminę lempą?" — susižavėjęs 
pacitavo jis ką tik girdėtus žodžius.—- Su savo armijomis, auksu 
beigi turtais! - Seferdas svajingai palingavo galvą.- Ir kas pasakė, 
kad menas menksta? 

“Koks .-menas?"— pagalvojo Polas ir pasuko tolyn nuo jų į 
prietemą už apšviesto amfiteatro. Žiūrovų minia, tvirčiau suglau- 
dusi gretas, nuvilnijo kranto link, kur Lukas Lubokas, Alfis ir kiti 
stovyklą aptarnaujantieji asmenys laistė benzinu visą rietuvę ilgų 
pušinių pliauskų. 

Iš esmės pjesė niekuo nesiskyrė nuo tų, kurias rodydavo per 
kiekvieną sezono atidarymą Lankose prieš karą, kai sala dar 
priklausė vienai iš geležies kompanijų. Prieš dvidešimtį metų tėvas 
pirmąsyk atsivedė Polą čionai. Pjesės esmė buvo visiškai ta pati: 
prasčiokas žmogelis niekaip nenori jaustis dėkingas inžinieriams 
bei valdininkams už tas gėrybes, kuriomis jie tą bėdžių apipylę. 
O juodo nedėkingumo kurstytojai ir įkvėpėjai tąsyk irgi buvo radika- 
lai. 

Kai Polas tokią alegoriją pamatė dar būdamas paauglys, ji 
sukėlė didžiulį įspūdį, tiesiog apstulbino didinga ir aiškia savo tie- 
są. Didvyriška herojų kova prieš juodų prasčiokų nedėkingumą taip 
sujudino jauną jo protą, kad Polas kurį laiką žavėjosi savo tėvu 
lyg kokiu šviesuoliu, kovotoju ir Prometėjumi, savotišku mūsų laikų 
Ričardu Liūtaširdžiu. 

— Na, kaip?— paklausė tėvas tada, po to pirmojo spektaklio 
prieš daugelį metų.- Apie ką dabar galvoji, Polai? 

— Aš... Aš nemaniau, kad viskas yra šitaip... 

— Deja, tai istorija, - liūdnai tarė tėvas. — Viskas nuo pradžios 
iki galo. Ir viskas išties yra kaip tik šitaip. 

— Suprantu. 

Tėvo ir sūnaus akys susitiko, ir juodu abu apėmė neapsako- 
mai saldus amžinos tragedijos pajautimas — iš kartos į kartą per- 
duodamas pasaulinio sielvarto jausmas, toks pat senas kaip ir 
žmonija. 

O štai dabar Polas stovi vienui vienas tamsioje alėjoje If jį 
graužia baisus netikrumas dėl visų tų, kuriuos Kroneris vadina 
žengiančiais pirmosiose civilizacijos eitynių gretose, naujų, nere- 
gėtų pasaulių atradėjais. Šis kvailas primityvus spektakliukas 
atrodė jiems puikus jų veiklos, tikslų ir kovos su priešais atspin- 
dys, jų nuomone, puikiausiai parodantis, kodėl kai kas vis dėlto 
nenori su jais sutikti. Tiesiog jis atitiko skurdų ir viliojamai 
paprastutį tų parado lyderių pasaulėvaizdį. Jie buvo panašūs į lai- 
vo kapitoną, kuris nenorėdamas kvaršinti sau galvos, jūrlapiuose 
nutrina visas vietas, kur pažymėtos povandeninės uolos. 

Staiga Polui į akis plykstelėjo šviesa, nors ne tokia akinanti 
kaip Dangaus Valdytojo žibintuvėlis. Polas stovėjo priešais savo 
paties atspindį veidrodyje, apšviestame fluorescentinėmis lempo- 
mis. Veidrodžio viršuje puikavosi užrašas: “Geriausias pasaulyje 
žmogus, vertas geriausio pasaulyje darbo". Saloje buvo apstu tokių 
kvailų staigmenų ir dar kvailesnių pokštų. Lempos prie veidrodžio, 
matyt, buvo persenusios, nes skleidė nevienodą — vienur žalią, ki- 
tur raudoną — šviesą. Polo atspindžio veidas buvo vario rūdžių 
spalvos, o lūpos ir akiduobės violetinės. Jam dingtelėjo, kad visai 
nebaisu būtų matyti save jau mirusį. Polo sąžinė, pabudusi, bet dar 
neįgijusi naujos išminties, įstūmė jį į tokią klaikią vienatvę, kad 
mirtis jam nebeatrodė baisi. Po kokteilio atėjęs šioks toks lengvu- 
mas baigė visai išgaruoti. 

*'UŪmai Polo dėmesį patraukė šviesus taškelis rytinėje dangaus 
pusėje — tikriausiai hidroplanas, gabenantis neįkainojamus dak- 
taro Frensio Eldgrino Gelhorno du šimtus penkiasdešimt svarų gy- 
vojo svorio ir visą jo smegenų trestą. 

Polas žengė šalin nuo veidrodžio, ir šviesos tučtuojau užgeso. 
Jis pasuko takeliu atgal, prie laužo, kuris spjaudė į dangų keleto 
šimtų pėdų aukščio žiežirbų stulpus ir dažė sėdinčiųjų aplink vei- 
dus gražia rausva spalva. 

"Profesionalus aktorius, rudai nusigrimavęs veidą ir pasi- 
kabinęs ant kaklo spalvotus karolius, stovėjo iškėlęs aukštyn vieną 
ranką ir didingai atlošęs galvą, papuoštą puikiu indėnų kario vai- 
niku iš erelio plunksnų. Surmulys nutilo, stojo mirtina tyla. 


2 04 KURTAS VONEGUTAS K PIANOLA 


— Hau!- tarė aktorius, iš lėto vedžiodamas išdidų genties va- 
do žvilgsnį nuo vieno žiūrovo prie kito.—- Sveiki! Prieš daugelį 
mėnulių mano tauta atsikėlė gyvent į šią salą. 

Tuo metu hidroplanas, leisdamasis vis žemiau, ėmė daryti 
lanką virš salos. 

— Tikriausiai tai Senis, - sukuždėjo Kroneris Polui.—- Bet būtų 
negražu išeiti per apeigas. Reikės čia stypsoti iki galo. 

— Mano tauta buvo narsi, varė toliau orusis indėnas.- Ma- 
no tauta buvo išdidi ir garbinga. Ji sunkiai plūkėsi dėl duonos 
kąsnio, visada laikėsi žodžio ir narsiai kovėsi su priešais, kol atėjo 
laikas iškeliauti į Laimingos medžioklės šalį. 

Vaidinti indėną kasmet buvo samdomas vis tas pats aktorius 
dar nuo tada, kai Polas pirmąsyk atvažiavo į Lankas. Iš pradžių jį 
pasirinko dėl puikaus sodraus balso ir įspūdingos muskulatūros. 
Dabar po karolių vėriniais buvo matyti pūpsantis pilvukas, kairę 
blauzdą vagojo išsipūtusios venos, o indėnų karo spalvų dažai 
nebegalėjo paslėpti pilkų maišų po akimis. Per ilgus metus jis ta- 
po neatskiriama Lankų dalimi, lyg kokiu gyvu stovyklos simboliu 
— svarbumu su juo varžytis galėjo nebent Ąžuolas arba garbusis. 
Frensis Gelhornas. Todėl, savaime suprantama, šis žmogus, skir- 
tingai negu visas kitas aptarnaujantis personalas, kreipdavosi tie- 
siog vardu net į aukščiausius asmenis ir naudojosi teise nemoka- 
mai vaišintis stipriaisiais gėrimais, kaip ir svečiai. 

— Mūsų narsuolių čia jau kadai nebėra, trykštantys jėga ir jau- 
nyste mūsų kariai paliko šią salą, kuri prieš daugelį, oi daugelį 
mėnulių buvo mūsų namai,- lėtai ir iškilmingai kalbėjo indėnas. — 
Jų vieton atėjo kiti — taip pat jauni ir stiprūs. Bet mano tautos 
dvasia gyva, gyva Lankų dvasia. Ji visur: ir vėjyje, kuris šiurena 
pušeles, ir didžiojo vandens bangų mūšoj, ir aro sparnų šlamėjime, 
ir vasaros griaustinio neramioj kalboj... Joks žmogus negali šioje 
žemėje prigyti ar tapti laimingas, jei neprisilies jos ir nesutvirtins 
šito savo ryšio iškilminga priesaika. 

Spragtelėjo įsijungdamas garsiakalbis. 

-— Jaunieji narsuoliai, pirmąsyk atvykę į Lankas, žingsnį pir- 
myn!- įsakė valdingas balsas, nepanašus į tą, kuris paprastai 
skambėdavo iš garsiakalbio. 

— Ištieskite savo dešines rankas, — tarė indėnas, ir kartoki- 
te paskui mane Lankų dvasios priesaiką. Iškilmingai prisiekiu vėju, 
vaitojančiu pušyse... 

— Vėju, vaitojančiu pušyse, - pakartojo naujokai. 

— Didžiojo vandens bangų mūša, aro sparnų šlamėjimu.... 

Hidroplanas čiūžtelėjo ant vandens ir nuburzgė prie kranto į 
kitą salos pusę. Variklis darsyk suriaumojo, keldamas lėktuvo nosį 

ant nuožulnios pakrantės, ir nutilo. 

— Vasaros griaustinio aidais,- iškilmingai porino indėnas. 

— Vasaros griaustinio aidais... 

— Kad niekuomet neleisiu išblėsti Lankų dvasiai, - užsimerkęs 
prodainiais traukė indėnas, — ištikimai tarnausiu savo tautai ir 
šventai vykdysiu išmintingą jos vadų valią. Pasižadu be atilsio ir 
atvangos plušėti tautos labui ir kautis dėl geresnio gyvenimo, ir 
tegu niekad mano lūpos neištaria, kad jau viską padariau, ką 
privalėjau padaryti. Prisiekiu niekuomet nesutepti nei profesijos, 
nei savo bendrijos garbės ir pasižadu visur ir visada persekioti 
norinčius pakenkti Žmonijos pažangai ir neleisti visų šalių vaikams 
gyventi geriau. Tokiems aš visad būsiu negailestingas. 

— Negailestingas! - aistringai pakartojo kažkas Polui už nu- 
garos. Atsisukęs jis išvydo Luką Luboką, pagautą iškilmingos nuo- 
taikos, plaukiantį pasroviui kartu su visais: iškėlęs dešinę ranką, 
jis irgi prisiekė viską kartu su naujokais. Kairėje Lubokas laikė 
gesintuvą, paruoštą tam atvejui, jei kartais laužas imtų plėstis. 

Kai priesaika buvo baigta, indėnas dar labiau susikaupė ir kurį 
laiką stovėjo tarsi apmiręs, kol, matyt, pajuto, kad Lankų Dvasia 
jauniklių pasižadėjimus priėmė palankiai. 

— Lankų Dvasia patenkinta, -— oriai pranešė jis.— Lankose 
šeimininkauja bebaimės ir taurios širdies narsuoliai, todėl ji gali 
jaustis išdidi ir laiminga, kaip ir tada, prieš daugelį, oi daugelį 
mėnulių. 

Priešais indėną sprogusi dūminė raketa pridengė jo atsitrau- 
kimą, ir jis patyliukais dingo. 

— Baras atidarytas, - pranešė garsiakalbis.— Norinčius atsi- 
gaivinti kviečiame į barą. Jis bus atviras iki vidurnakčio. 

Polas susigriebė, kad eina greta su maloniu jaunu vyruku, tuo, 
kuris jį užkalbino per pietus, daktaru Edmundu Harisonu iš Itakės 
gamyklų. Jiems iš paskos žingsniavo Šeferdas su Beringeriu, savo 
plepalais baigdami mirtinai užkamuoti Kronerį. 

— Na, kaip jums visa tai patiko, Edai? | 

Harisonas tiriamai pažvelgė į jį ir šiek tiek sutrikęs šyptelėjo. 
Buvo matyti, kad jo įsitikinimu, Polui tokių dalykų klausinėti 
nepritiktų. 

— Labai gerai padaryta,- atsargiai tarė jis.— Labai profesio- 
naliai. 

— Jėzau Kristau!- nesiliovė tarškėti užpakaly Beringeris.— 
Jėzau, sakau, tai bent pjesė! Viena vertus, lyg ir pramoga, pasi- 
linksminimas, o antra vertus — tiek daug duoda! Dieve mano! Kai 
pramoga kartu ir nauda — tai, supranti, ir yra menas! Ir, Jėzau, 
galvą guldau, toks pastatymas nepigiai kainavo! 

Edas Harisonas stabtelėjęs pakėlė nuo žemės akmens 2 
veldrą, gulėjusią keliuko pakrašty. 

— Kad tave griausmas! Juk čia strėlės antgalis! 

— Ir koks dailus, - pridūrė Polas grožėdamasis senoviniu 
daikčiuku. 

— Vadinasi, šioje saloje kadaise iš tikro gyveno indėnai, 
nustebęs tarė Harisonas. 

— O Kristau karaliau! Tik pažvelkite į šitą asilą! juos pavijęs 
storžieviškai subliuvo Beringeris. — Ar tu aklas, ar kurčias, ar gal- 
voj minkšta? Tai ką gi, manai, kalė tavo kvailon makaulėn visą 
valandą? 

DVIDEŠIMT ANTRAS SKYRIUS 


DAKTARAS Polas Proteusas, Antonis Kroneris, taip pat 
Valstybės pramonės saugumo departamento vyriausiojo valdytojo 
pavaduotojas Lu Makliris ir Valstybės pramonės, prekybos, ryšių, 
maisto pramonės bei resursų direktorius Fransis Eldgrinas Gel- 
hornas turėjo susitikti Lankose, vadinamuosiuose Tarybos posėdžių 
rūmuose. 

Tarybos posėdžių rūmai viso labo tebuvo nedidukas medinis 
namelis, užsilikęs iš seno ir stovintis atokiau nuo kitų. Kadaise ja- 
me buvo blaivykla. Po karo Lankose imta girtauti santūriau arba, 
anot Kronerio, brandžiau, todėl ilgainiui blaivykla tapo neberei- 
kalinga ir vietoje jos įrengta aukščiausių valdininkų pasitarimų 
salė. . 
Visi sėdėjo prie ilgo posėdžių stalo laukdami daktaro Gelhor- 
no ir susimąstę žiūrėjo į tuščią jo kėdę. Kaip ir dera tokiomis 
valandėlėmis, mąslaus ir tylaus jų susikaupimo niekas netrikdė. Ki- 
toje salos pusėje jaukiame baro šurmulyje gaivališkai ir 
triukšmingai mezgėsi naujos pažintys, stovyklautojai linksmai 
klegėdami nemokamų kokteilių taurėse skandino savo rūpesčius 
Air bėdas. O čia, Tarybos posėdžių rūmuose, buvo anaiptol nelinks- 

ma. Tvyrojo nevėdinto vasarnamio kvapas, atsiduodantis pelėsiais 
ir patrešusiu medžiu, ir viešpatavo niūrus kiekvieno iš trijulės 
įsitikinimas, kad pasaulis būtent jo rankose. 

Iš baro pro želdinių juostą sklido smagūs nerūpestingi balsai 
ir dainos. Tuose garsuose negalėjai pagauti nepakartojamo dus- 
laus kimumo, kuris užgula kaip reikiant nusitašiusio žmogaus ger- 
klas. Bare tikriausiai vargiai būtum radęs bent vieną be taurės ran- 
koje, nors daugelis kažin ar prisipildė ją daugiau kaip du kartus. 
Dabar Lankose nebebuvo girtuokliaujama taip pašėlusiai kaip ta- 
da, kai Finertis, Šeferdas ir Polas buvo čia dar „naujokai. Tuomet 
jie važiuodavo į Lankas pirmiausia pailsėti ir iš tikrųjų atsipalai- 
duoti po nepakeliamai sunkaus darbo gamyboje karo metu. Da- 
bar visi daugiau stengėsi apsimesti girti, negu tikrai pasigerti, 0 ir 
elgesio normas laužė tik tas, be kurių ir taip puikiausiai galima 
apsieiti. 

Žinoma, ir šiais laikais atsiranda vienas kitas nelabai nutuo- 
kiantis, kas iš tikrųjų darosi. Tokie piliečiai kuo nuoširdžiausiai 
prisišvampia, stengdamiesi žūtbūt pasiekti tokį lygį, kokį, jų ma- 
nymu, kiti jau seniai pasiekė. Pobūviui baigiantis jie paprastai pa- 

sijunta siaubingai vieniši ir niekam nereikalingi. Be abejo, būtum 
radęs ir vieną ar du tyčia mirtinai nusitašiusius, kuriems jau nebėra 
ko prarasti, nes jie dėl vienokių ar kitokių priežasčių pateko 
valdžios nemalonėn ir puikiausiai supranta, kad niekas jų daugiau 
čionai nebekvies. O kad gėrimai čia dalijami dykai, tai ir trauk vel- 
niai visa kita. De mortuis nil nisi bonum.* 

Pagaliau Tarybos posėdžių rūmų prieškambaryje suskambo bal- 
sas. Tai daktaras Gelhornas baigė kalbėtis su kažkuo anapus durų. 

— Jūs tik pažvelkit ana ten, į tą jaunimą,- išgirdo Polas jo 
žodžius.- Tėgu pabando man po to kas nors įrodyti, kad nėra Die- 
vo danguje. 

Kol pasisuko durų rankena, Polas vis tebemąstė apie visokias 
nereikšmingas smulkmenas, tarytum norėdamas išsivaduoti iš 
sustingusių, sustabarėjusių rėmų, kuriuos jam uždėjo jo paties gy- 
venimas — lengvas ir patogus, kur kiekvienam klausimui jau se- 
niai paruoštas paprastas ir aiškus atsakymas. Ir štai jis nusprendė 
atsisakyti to gyvenimo. Gal kaip tik dabar, po keleto akimirkų, 
reikės įvykdyti tą svarbųjį, tą didįjį sumanymą, užgožiantį visas ki- 
tas mintis ir jausmus, nors jo paties vargu ar suvoktą sąmoningai 
ir iki galo. Dažnai jis jausdavosi tarsi praradęs kūną arba ūmai 
patekęs į stiprų skersvėjį. Kaži, ar patogus išeiti laikas ištiks jį kaip 
tik dabar, ar tik po keleto mėnesių? O kita vertus — koks skirtu- 
mas, juk visai nėra kur skubėti. 

Pagaliau durys prasivėrė. 

Trijulė, sėdėjusi prie stalo, atsistojo. 

Kambarin įriedėjo storas tarsi moliūgas daktaras Frensis Eld- 
grinas Gelhornas, vyriausiasis šalies pramonės, prekybos, ryšių, 
maisto gamybos ir resursų direktorius. Jo kūną kiek paritus, tiek 
pastačius gaubė dviejų eilių tamsiai mėlynas kostiumas. Vienintelė 
nuolaida laisvokiems Lankų papročiams buvo prasegta marškinių 
apykaklė ir kokiu coliu žemiau nei paprastai nusmauktas kakla- 
raiščio mazgas. Nors Gelhornas jau buvo įkopęs į septintą dešimtį, 
jo plaukai buvo juodi ir tankūs lyg dvidešimtmečio meksikiečio. 
Nežmoniškas jo storumas atrodė daugiau įspūdingas negu juokin- 
gas dėl nepatenkintos ir gaižios veido išraiškos. 

Polas pastebėjo, kad senis, kaip ir daugelis lyderių, elgiasi 
taip, lyg būtų tobuliausias žmonių giminės žiedas. Sunku buvo 
patikėti, kad jam mirus pasaulyje atsiras dar nors vienas toks di- 
dingas, prityręs, išmintingas, oriai senyvas, rūstus ir bebaimis kaip 
jis. | 

Senis atsikrenkštė. 


* Apie mirusius gerai arba nieko (lot.). Vert. 

— Susirinkome čionai dėl to, kad atsirado norinčių mus su- 
naikinti, sugriauti mūsų gamyklas ir užgrobti valdžią. Ar aišku, apie 
ką kalbu? | 

Visi linktelėjo. 

— Apie Užkeiktųjų Odmarškinių Bendriją, įsiterpė dakta- 
ras Lu Makliris, valstybės pramonės saugumo valdybos viršininko 
pavaduotojas. 

— Užkeiktųjų Odmarškinių Bendrija,- pašaipiai pakartojo 
daktaras Gelhornas.— Manote, užtenka žinoti pavadinimą, ir vis- 
kas? O aš sakau jums, kad šito anaiptol nepakanka. Vien pavadi- 
nimo toli gražu per maža. Todėl mes čia ir susirinkom. 

— Taip, pone,- atsiliepė Lu.- Tai Užkeiktųjų Odmarškinių 
Bendrija. Manome, kad jos centras ir būstinė įsikūrė Ailiume. 

— O mes manome, kad ničnieko dorai nežinome,- atrėmė 
daktaras Gelhornas. | 

— Na, taip, pone,- suglumo Lu. 

Gelhornas kiek pasimuistė kėdėje ir apmetė akimis kambarį. 
Jo žvilgsnis sustojo ties Polu. 

— Kaip gyvuojate, daktare Proteusai? 

— Ačiū, neblogai. 

— Uhumm. Tai gerai, gerai, labai gerai, - sumurmėjo senis ir 
pasisuko į Lu Maklirį.—- Nagi žvilgtelėkim į tą jūsų raportą, kur 
išvardyta, ką mes vis dėlto žinome apie tuos nelemtus Odmarškinius. 

Makliris padavė jam gana storą mašinraštį. 

Gelhorno lūpos be garso krutėjo, kai suraukęs antakius jis 
dėmesingai vertė lapus. Visi tylūs ir susikaupę nenuleido nuo jo akių. 

Polas dar sykį grįžo prie minties, kad Gelhornas atrodo esąs 
tobuliausias žmonių giminės žiedas, ir nusprendė, jog iš tiesų taip 
ir yra. Gelhornas užkopė savo šlovės viršūnėn aplinkiniais keliais, 
kokiais dabar mašinos niekam nebeleistų kopti. Jeigu tada, kai jis 
pradėjo savo žygį, mašinos būtų žiūrėjusios darbuotojų skirstymo 
tvarkos taip kaip dabar, jo asmens kortelę būtų tučtuojau lyg vėjas 
nupūtęs. 

Gyvenime jis nebuvo gavęs jokio diplomo, išskyrus įvairiausių 
sričių garbės daktaro laipsnius, kurie ėmė plaukti jam iš visur jau 
baigiant penktąją dešimtį. Be to, iki trisdešimties jis neturėjo nie- 
ko bendro su gamyba. Jis pradėjo nuo to, kad neleido bankrutuo- 
ti įmonei, kuri pagal užsakymus darydavo iškamšas, pardavė savo 
dalį ir nusipirko krovininę mašiną. Ilgainiui jis savo flotilę padidi- 
no iki penkių sunkvežimių, o sužinojęs vieną biržos paslaptį, 
pardavė ją ir pelningai investavęs pinigus triskart padidino savo 
kapitalą. Taigi šitaip, tarsi aitvarui nešant turtus į aruodą, jis pa- 
galiau nusipirko didžiausią, tačiau kiek apšlijusį ledų fabriką In- 

dianapolyje ir per kokius metelius aplopė jo reikalus, pradėjęs ga- 
benti produkciją į Indianapolio gamyklas per pietų pertrauką. Ki- 
tais metais kartu su ledais jo sunkvežimiai ėmė vežioti kavą ir“ 
sumuštinius, o dar po metų jo rankose atsidūrė visos miesto 
kavinės, barai ir užkandinės, tad ledų prekyba besudarė mažytę 
dalį visos Gelhorno įmonių veiklos. 

Dažnai lankydamasis gamyklose jis netruko pastebėti, kad 
daugelis jų priklauso jau trečios ar net ketvirtos kartos pavel- 
dėtojams, kurie kažkodėl, tarytum savotiškam išsigimimo dėsniui 
veikiant, nė iš tolo nebeturi nei tiek noro, nei jėgų, kiek turėjo tų 
įmonių kūrėjai arba pradininkai. Iš pradžių Gelhornas pusiau rim- 
tai, pusiau juokais ėmė davinėti patarimus keliems tokiems 
pažįstamiems paveldėtojams ir greit patyrė, kad tie žmonės trokšte 
trokšta kam nors suversti visus rūpesčius bei atsakomybę. Supirkęs 
dalį jų akcijų ir greit sumetęs, kad veržlumas ir jėga ne mažiau 
vertingi nei tam tikras išsilavinimas, jis netrukus tapo gal tuzino 
smulkių įmonių valdytoju ir pelno dalininku. 

Kai tapo aišku, kad karo išvengti nepavyks, stambūs susivie- 
nijimai ėmė dairytis, kaip čia dar labiau išplėtus gamybą. Tuomet 
Gelhornas pasiūlė visą spiečių savo nedidukų, tačiau klestinčių 
fabrikėlių “Dženeral Styl** korporacijai ir tapo vienu iš jos valdy- 
bos tarnautojų. Dirbdamas su kuo įvairiausios pakraipos įmonėmis, 
jis apsipažino, nors gana paviršutiniškai, su daug daugiau gamy- 
bos sričių negu bet kuris iš stambiųjų “Dženeral Styl" valdybos 
šūlų, todėl kone visą laiką praleisdavo karo meto nesklandumų 
iškankinto korporacijos prezidento pašonėje kaip patarėjas ir 
dešinioji ranka. 

Tuo metu jį ir pastebėjo Polo tėvas Vašingtone. Visos šalies 
ekonomiką sutelkus į vienas rankas, jis padarė Gelhorną savo pir- 
muoju pavaduotoju. Na, o Polo tėvui mirus, Gelhornas tiesiog 
užėmė jo vietą. 

Siais laikais to nebūtų atsitikę. Mašinos jokiu būdu to nepa- 
„kęstų. 

Polas prisiminė, kaip prieš daugelį metų, kai jis buvo labai 
liesas, ištįsęs, mandagus ir nepaprastai drovus jaunuolis, vieną 
savaitgalį pas juos apsilankė Gelhornas. Jis netikėtai sučiupo pro 
šalį ėjusį Polą už rankos. 

— Polai, mano berniuk! 

— Klausau jūsų, pone. 

— Polai, tėvas sako, kad tu pašėlusiai gabus, ar ne? 

Polas sumišęs linktelėjo. 


* “General Steell" (angl.)- metalo apdirbimo įmonių susivienijimas. Vert. 

— Tai labai gerai, Polai, tačiau, atmink, to neužtenka. 

— Suprantu, pone. 

— Niekam neleisk savęs mulkinti. 

— Taip, pone, neleisiu. 

— Žinok, iš tikrųjų visi tiek ir temoka — drebinti kinkas, todėl 
niekam neleisk savęs mulkinti. 

— Taip, supratau, pone. 

— Koks čia dar, po griausmais, išsilavinimas! Atmink, nėra 
tokio mokslinčiaus, kad nebūtų galima devyniasdešimt nuošimčių 
jo išmanymo suvirškinti viso labo per kokias šešias savaites. O li- 
kusioji dalis — tai migla! 

— Suprantu, pone. 

— Atvesk man kokį nori specialistą, ir aš tau akimirksniu 
įrodysiu, kad tai viso labo liurbis, kuris genamas baimės išsikapstė 
urvą kur pasislėpti. 

— Taip, pone. 

— Beveik nėra tokių, kurie ką nors išmanytų puikiai. Tiesiog 
verkti norisi žiūrint, kaip didžioji dauguma anei iš tolo netinkama 
tam darbui, kurio imasi. Jei gali nors pusėtinai ką nors atlikti — 
tu jau vienakis aklųjų karalystėje. 

— Na taip, pone. 

— Ar nori būti turtingas, Polai? 

— Žinoma, pone, manau, kad taip. 

— Nair puiku. Tai va — kadaise aš tapau turtingas. Ir atmink, 
dabar čia susakiau tau bemaž devyniasdešimt nuošimčių, ką apie 
tai žinau. Visa kita — migla. Ar supratai mane? 

— Taip, pone... 

O dabar štai, prabėgus daugeliui metų, Polas ir daktaras Fren- 
sis Eldgrinas Gelhornas žvelgia vienas kitam į akis, sėdėdami prie 
ilgo posėdžių stalo Lankų Tarybos posėdžių rūmuose. Jiedu nie- 
kad nebuvo artimi, Gelhornas niekad nejautė jam tėviško ar 
globėjiško jausmo, kokiu visuomet spinduliuodavo Kroneris. Gel- 
hornui visuomet viskas buvo tik biznis. 

— Sioje byloje nematau jokios naujos informacijos apie 
Bendriją, - nepatenkintas sumurmėjo Gelhornas. 

— Nebent tik pranešimas apie Finertį,- įsiterpė Lu Makli- 
ris.— Darbas eina itin lėtai... 

— Kad jau taip, tai taip, — suirzęs nutraukė jį Gelhornas.-— 
Daktaro Proteuso ir daktaro Kronerio žiniai, visa ta nesąmonė su 
Užkeiktaisiais Odmarškiniais ilgainiui gali pridaryti mums gana 
didelių nemalonumų. O štai priešais jus sėdi ponas Lu, kuris nie- 
kaip neįstengia pasiųsti tenai savo agento ir vienąsyk ištirti, kokie 
tos šutvės tikslai ir kas visą tą muziką užsako. 

— Ką jūs, tai tikras gudreivų lizdas, - tarė Lu.- Jie moka būti 
nepaprastai atsargūs ir bet ko neprisileidžia. 

— Bet mes manome, kad visai įmanoma pasiųsti pas juos sa- 
vo agentą,- oriai tarė Gelhornas.—- Esame beveik tikri, kad jų 
širdis turėtų nesunkiai palenkti praradęs pasitikėjimą valdytojas 
ar inžinierius. Maža to, mes spėjame, kad toks žmogus, kokio 
mums reikia, jau yra. 

— Beje, Finertis pagaliau įsiregistravo policijoje, - labai rim- 
tai prabilo Kroneris. 

— Ak šit kaip, - nustebo Makliris.— Įdomu, kaip jis atsakė į 
klausimą, ką veikia šiuo metu? 

— Jis atsakė, kad daugiausia laiko šiuo metu praleidžia 
domėdamasis Breilio pornografijos leidiniais. 

— Labai jau gudrus pasidarė, - nepatenkintas burbtelėjo Gel- 
hornas.- Na nieko, mes dar prikirpsime jam uodegą. Bet ne tai 
svarbiausia! Mes čia susirinkome, Polai, dėl to, kad mano nuomo- 
ne, jie mielai priimtų jus į tą savo Užkeiktųjų Odmarškinių 
Bendriją, žinoma, tam tikromis aplinkybėmis. 

— Tam tikromis aplinkybėmis? 

— Na, suprantat, jeigu mes jus išmestume. Visiems, išskyrus 
mus, sėdinčius štai šiame kambaryje, jūs nuo šiol žuvęs žmogus. 
Juk gandas jau paleistas, ar ne taip, Lu? 

— Taip, pone. Aš lyg netyčia prasitariau apie tai per pietus, 
pačioje Šeferdo panosėje. 

— Neblogas vaikinas, - tarė Gelhornas.—- Beje, Ailiumas da- 
bar atiteks jam. | 

— Pone, o dėl Pitsburgo, neramiai įsiterpė Kroneris,- aš 
pažadėjau Polu:, kad atlikęs užduotį jis gaus tą tarnybą. 

— Visiškai teisingai. O kolei kas tenai pašeimininkaus Gar- 
tas.— Gelhornas žvaliai pakilo iš vietos. — Na tai kaip, sutarta, Po- 
lai? Ar viskas aišku? Šią pat naktį tu paliksi salą ir grįši į Ailiumą.— 
Jis patenkintas nusišypsojo. - Dievaži, tau pasisekė, Polai. Turėsi 
puikią progą apsivalyti nuo tų visų apnašų. 

— Apnašų? 

Viskas vyko taip žaibiškai, kad Polas tame svaiginančiame ver- 
pete pajėgė sučiuopti vos vieną kitą žodį ir klausiamai pakartoti jį 
lyg aidas, kad tik kaip nors palaikytų pašnekesį. 

— Na, ta istorija su ginklu ir Finerčio vaikštynėmis po gamyklą 
be apsaugos. 

— Be apsaugos...- bukai pakartojo Polas.- Ar galiu įspėti 
žmoną? 

— Bijau, kad ne,- tarė jam Lu.- Visa gudrybė ir yra ta, kad 
niekas daugiau, be čia esančių, ničnieko apie tai neturi žinoti. 

— Suprantama, tau bus labai sunku, - užjausdamas tarė Gel- 
hornas.- Tačiau kaip tik dabar prisiminiau vieną mažą berniuką, 
kuris vis sakydavo, kad užaugęs bus ne inžinierius, o karys. Ar žinai, 
Polai, kas tas berniukas? 

— Tikriausiai aš? — niūriai pasiteiravo Polas. 

— Taip, tu. Na matai, ir atsidūrei fronte, o mes visi didžiuo- 
jamės tavim. 

— Manau, tavo tėvas irgi didžiuotųsi tavim, Polai,- paskubėjo 
pridurti Kroneris. | 

— Ir aš taip manau, ponai. Jis tikrai didžiuotųsi, kaipgi. Ko 
nesididžiuoti?— Polas nudžiugo pajutęs, kad jį pamažu užlieja 
milžiniška karšta juodo ir aklo įniršio banga.—- Daktare Gelhor- 
nai, norėčiau kai ką pasakyti, kol jūs dar čia. 

Kroneris laikė atidaręs Seniui duris. 

— Na žinoma, prašom. 

— Aš išeinu. 

Kroneris, Gelhornas ir net Makliris nusikvatojo. 

— Puikumėlis!— patenkintas šūktelėjo Senis.— Kaip tik tai, 
ko reikia, berniuk! Tęsk ką pradėjęs, ir tu bemat apvyniosi juos 
aplink pirštą, vaikeli! 

— Ne, aš visai rimtai! Mane vemt verčia nuo tos kvailos ir 
beprasmiškos jūsų užduoties. | 

— Cia tai bent!-- pagyrė Kroneris padrąsinamai šypsodamasis. 

— Luktelėk porą minučių, kol mes nueisim iki baro, — tarė Makli- 
ris.— Nereikia, kad mus dabar matytų kartu. Dėl daiktų nesirūpink. Juos 
dabar jau baigia krauti ir pristatys į prieplauką laiku, į paskutinį reisą. 

Ir jis trinktelėjo duris išeidamas paskui Kronerį ir Gelhorną. 

Polas susmuko atgal į savo kėdę. 

— Aš išeinu, išeinu!- įniršęs kartojo jis.— Ar girdite mane? 
Aš išeinu!!! | 

— Kokia puiki naktis! - nuskambėjo susižavėjimo kupinas Lu 
balsas prieangyje. | 

— Taip, pats Viešpats šypsosi Lankoms,- atsiliepė daktaras 
Gelhornas. 

— Jūs tik pažvelkit!-—- šūktelėjo Kroneris. 

— Mėnuo?- paklausė Lu.- O, jis žavingas! 

— Mėnuo kaip mėnuo, bet jūs pažvelkite į Ąžuolą! 

— Ak, ten prie jo kažkas šmėkso,- sunerimo Gelhornas.- 
Ką tai galėtų reikšti? 

— Zmogus akis į akį su Ąžuolu, dangum ir Dievu!-- pakiliu 
balsu atsakė jam Kroneris.. 

— Ar čia nėra kur netoliese fotografo? — sujudo Lu. 

— Jau per vėlu, jis bus išėjęs, - paaiškino Kroneris. 

— Kas toks ten buvo?- neatlyžo daktaras Gelhornas. 

— Sito mes niekad nebesužinosim, — svajingai atsakė Lu. 

— O man ir nereikia nieko žinoti,- pasakė Kroneris, — 
norėčiau vien įsiminti tą vaizdelį ir retsykiais pagalvoti, kad ten 
buvo žmogus, kuriame yra po dalelę kiekvieno iš mūsų. 

— Jūsų žodžiai — tai poezija, - pabrėžė Senis.— Kartais tai 

“neblogai. Tai net labai labai gerai. 

Sėdėdamas vienui vienas pasitarimų salėje Polas užsikosėjo 
per stipriai užsitraukęs dūmą, ir vyrai prieangyje ėmė kalbėtis 
pakuždomis. 

— Na, tai eime?- pagaliau žvaliai paragino Gelhornas. 

DVIDEŠIMT TREČIAS SKYRIUS 


JEI DAKTARUI Polui Proteusui, buvusiam Ailiumo gamyklų 
valdytojui, pasaulis nebūtų atrodęs toks pragaištingas ir beviltiškas 
visais atžvilgiais, jis nebūtų užsukęs į barą prieš sėsdamas į 
paskutinį tądien laivą, plaukiantį į Zemyną. 

Einant žvyrkeliu šviesaus ir triukšmingo baro link, vidinis jo 
regėjimo laukas susiaurėjo iki smeigtuko galvutės dydžio, ir jį visą 
užpildė vienui vienintelė viliojamai švytinti taurelė ko nors stip- 
resnio. 

Polui įėjus visi staiga nutilo, tačiau akimoju pratrūko dar links- 
miau ūžti, tarsi skubėdami išlieti susikaupusį jausmų perteklių. Jis 
apžvelgė salikę, bet niekas į jį net akių nepakėlė, o ir jis pats, ge- 
rokai apdujęs iš susijaudinimo, nepažino nė vieno. 

— Burbono su vandeniu,- kreipėsi jis į barmeną. 

— Labai apgailestauju, pone. 

— Dėl ko gi jūs apgailestaujate? 

— Kad negaliu jūsų aptarnauti. 

— Kodėl? 

— Man ką tik pranešė, kad jūs daugiau ne svečias Lankose, — 
barmeno balse aiškiai suskambo piktdžiuga. 

Daug kas, net ir Kroneris, matė šią sceną, bet niekas neužtarė 
Polo. 

Įtampa augo — poelgis buvo išties šlykštus. Pagaliau Polas, 
taręs riebų žodelį barmenui, pasisuko eiti, mėgindamas nepraras- 
ti orumo. 

Tačiau Polui dar buvo lemta patirti, kaip žemai jis atsidūrė 
netekęs savo aukštos padėties ir stovyklos svečio privilegijų. 
Visiškai netikėtai barmenas iššoko iš už baro ir staigiu judesiu 
atsuko Polą veidu į save. 

— Aš niekam neleidžiu šitaip kalbėti su manim, sūneli, — 
iškošė jis pro dantis. 

— O kas jūs čia toks, po perkūnais?— įniršo Polas. 

— Tik jau ne susna sabotažininkas!-- niekinamai drėbė bar- 
menas. Visi girdėjo, kaip jis sviedė Polui veidan tą baisų žodį, ku- 
rio Nė nei atsiprašymais, nei draugišku rankos paspaudi- 

“Šunsnukį" ar dar ką nors gali sušvelninti šypsena, tačiau 
“sabotažininkas" — bene baisiausias ir niekuo nenuplaunamas 
įžeidimas. 

Pirmykštė š šio žodžio reikšmė — "mašinų laužytojas" — sumen- 
kusi ir susitraukusi dabar tesudarė mažesniąją jo dalį, tarsi mato- 


— 

ma, ore kyšanti ledkalnio viršūnė. Didesnioji dalis, slūgsanti po 
vandeniu, kaip tik ta, kuri taip skaudžiai žeisdavo ir keldavo įtūžį, 
apėmė baisybę kuo įvairiausio pagedimo, nesveikatos, iškrypimų 
ir aibes kitų visokio plauko ydų bei trūkumų, iš kurių vieno visiškai 
pakako, kad nuo Žmogaus su pasibjaurėjimu nusigręžtų visuomenė. 
Sabotažininkais jau kuris laikas buvo vadinami ne mašinų 
laužytojai, o tokios beviltiškos padugnės, kad kiekvienas galėjo 
didžiuotis vien tuo, kad nepanašus į juos. Žodžiu, sabotažininkas 
— tai tokia bjaurastis, atmata ir šiukšlė, kuriai išleidus dvasią, visi 
tik lengviau atsidūsta. 

— Na ką? Nori, kad pakartočiau?!- suurzgė barmenas.- 
Sabotažininkas! Susmirdęs sabotažininkas! 

Padėtis buvo labai įtempta ir kartu visai paprastutė. Vienas 
suaugęs Žmogus labai nedviprasmiškai ir skaudžiai įžeidė kitą 
suaugusį žmogų. Ir buvo matyti, kad nė vienas iš jų nesirengia tos 
padėties švelninti, kad nė vienam tokia mintis nė iš tolo nekyla. 
Panašiai jautiesi, jei tavo akyse kokį bėdžių pagauna kuliamoji, o 
pagelbėt nieko negali. Nuo tada, kai ponas Dievas išrado tragediją, 
žiūrovams belieka tik sulaikius kvapą stebėti, kas būna, kai žmogus 
patenka į kuliamąją. 

Nuo pat antrojo kurso koledže Polas nėsyk nebuvo kam nors 
sudavęs. Be to, jis visuomet stokojo kovinio įniršio ir ūmai kylančio 
noro susikibti su priešininku, kurį įvairių imtynių treneriai taip 
stengiasi įdiegti savo auklėtiniams. Polas visada buvo įsitikinęs, kad 
tokie dalykai nieko gero neduoda. Tačiau šį kartą, paklusdami 
slėpiningai, nei proto, nei valios nevaldomai nervų ir liaukų siste- 
mai, Polo kumščiai susigniaužė, o kojos tvirtai įsispyrė į Žemę, su- 
teikdamos jo kūnui patogiausią stovėseną kautis. 

Lygiai kaip po “1812 metų uvertiūros" galima sugroti nebent 
“Dryžius ir žvaigždes", taip ir Polui liko vienintelis atsakymas į tokį 
baisų įžeidimą. 

— Pats tu sabotažininkas!-- atkirto jis barmenui ir užsimojęs 
vožė jam kumščiu į nosį. | 

Visai netikėtai barmenas brinktelėjo aukštielninkas ir 
šnarpšdamas apsiburbuliavo kraujais. Polas žengė į nakties tamsą 
kaip koks Patrakėlis Bilas Haikokas, Danielis Būnas ar smarkuo- 
lis jūreivis, laisvadienį paleistas į krantą, arba kaip... Bet čia 
kažkas vėl sugriebė jį už peties. Jis spėjo tik pamatyti raudoną 
barmeno nosį mirtinai išblyškusiame veide, baltą rankšluostį ant 
rankos ir grėsmingai artėjantį kumštį savo panosėje. Jo kaukolę 
iš vidaus apšvietė akinamų žiežirbų spiečius ir viską apgaubė tam- 
sa... 

— Daktare Proteusai, Polai... 

Polas praplėšė akis, ir jos sužiuro tiesiai į Didžiuosius Grįžulo 
Ratus. Vėsus vėjelis glostė iš skausmo plyštančią jo galvą. Jis nie- 
kaip negalėjo suprasti, iš kur sklinda balsas, kartojantis jo vardą. 
Kažkas buvo paguldęs jį ant ilgo betoninio suolo, nusidriekusio 
per visą prieplauką, kad kartu su daiktais, orkestru ir vakariniu 
paštu pakrautų į paskutinį laivą, šiąnakt plaukiantį Žemyno link. 

— Daktare Proteusai... 

Polas atsisėdo. Jo apatinė lūpa buvo perskelta ir pūpsojo bjau- 
riai sutinusi, burnoje jautėsi kraujo skonis. 

— Polai... | 

Jam pasirodė, kad balsas sklinda iš lanksvų gyvatvorės, 
skiriančios prieplauką nuo kranto. 

— Kas čia? 

Iš už krūmų nedrąsiai kyštelėjo jaunasis Edmundas Hariso- 
nas su dideliausia taure viskio. 

— Sakau, gal jums norėtųsi šiek tiek atsigaivinti? 

— Išties krikščioniškas poelgis, daktare Harisonai. Manau, pa- 
kankamai atsitokėjau, kad galėčiau pasistiprinti jūsų lauktuvėmis. 

— Labai gaila, bet ne aš pats sugalvojau ateiti. Mane pasiuntė 
Kroneris. 

— Ak šit kaip? Ar jis prašė ką nors man perduoti? 

— Taip. Bet manau, jums visi tie žodžiai tiek pat reikalingi 
kiek pernykštis sniegas. Bent jau man taip būtų jūsų vietoj. 

— Nagi klok. 

— Jis liepė jums pasakyti, kad prieš aušrą tamsa visada 
sutirštėja ir kad net juodžiausias debesis turi šviesiąją pusę. 

— Stai kaip! 

— Ak, jei pamatytumėt barmeną!-— džiugiai tarė Harisonas. 

— Aaaa... Na, papasakok man viską. 

— Jam iš nosies pliaupte pliaupia kraujas, ir niekas negali jo 
sustabdyti, nes tas tipas vis nesiliauja čiaudėti. Darosi panašu į 
užburtą ratą, kuris, ko gero, suksis metų metus. 

— Puiku,- Polui išsyk palengvėjo.— Tikriausiai tau laikas 
sprukti, kol niekas nepamatė kalbantis čia su manim. 

— Labai norėčiau sužinoti, ką vis dėlto iškrėtėt, kad jie jus 
šitaip!.. 

— Tai ilga ir nuobodi istorija. 

— Šiek tiek nujaučiu. Dievuliau! Šiandien tu karalius, o rytoj 
tave išmeta laukan kaip šunį. Ką gi jūs rengiatės veikti? 

Sitaip besišnekant pusbalsiu patamsyje, Polas ūmai suprato, 
kokį puikų žmogų jam padovanojo likimas jau pačią pirmą dieną 
stovykloje — štai šitą mielą ir padorų jaunikaitį Edą Harisoną. Tik- 
riausiai Polas jam irgi iš karto patiko, todėl ir dabar, nepaisyda- 

mas kitų priešiškumo, jis žiūrėjo į jį kaip į draugą. Be abejo, šitaip 
elgtis galėjo tik labai tyras žmogus, reto tyrumo, kadangi, ką ir 
kalbėti, neišsižadėjęs savo draugystės po tokio įvykio, vyrukas 
galėjo Įengvai sužlugdyti visą savo karjerą. 

— Ką rengiuos veikti? Gal eisiu į ūkininkus. Turiu tokią mielą 
mažytę sodybėlę. 

— Sodybėlę?— Harisonas susižavėjęs pliaukštelėjo liežuviu. — 
Ak, sodyba, sodybužė, sodybėlė! Skamba tarsi pasaka. Aš irgi ret- 
sykiais pasvajoju: keltis kartu su saule, savomis rankomis dirbti 
žemę, ir nėra nieko daugiau — vien tu ir gamta. Kartais atrodo, 
jei tik turėčiau pinigų, et, mesčiau viską po šimts kalakutų ir... 

— Ar norit paklausyt seno ir pavargusio žmogaus patarimo? 

— Nelygu kas tas senas ir pavargęs žmogus. Jūs? 

— Aš. Nevalia viena koja stovėti realybėje, o kita remtis į sa- 
vo svajas, Edai. Būtina arba mesti darbą, arba taikytis prie jo. Ki- 
taip likimui gali kilti pagunda perplėšti jus pusiau, kol abejosite, 
kuriuo keliu pasukti. 

— Su jumis taip ir atsitiko, ar ne? 

— Kažkas labai panašu.— Polas ištiesė Harisonui ištuštintą 
taurę.— Dėkui ir geriau sprukit, kol ne vėlu. O daktarui Kroneriui 
perduokit, kad iš didelio debesio paprastai maža lietaus teišlyja. 

Tuo metu priplaukė “Lankų Dvasia", ir Polas pakilo į jos denį. 
Po keleto minučių atžygiavo ir orkestras su savo būgnais ir dūdo- 
mis. Garsiakalbiai paskelbė signalą “Miegot", bare šviesa užgeso 
ir kuo blaiviausi stovyklautojai per sueigų aikštę būreliais patraukė 
į savo palapines. | 

Pasigirdo spragtelėjimas, paskui šnypštimas ir garsiakalbiai 
perdavė, ko gero, paskutinę tąvakar dainą: 


Sudie, sudie, mieli draugai, 
Tik neliūdėkite ilgai! 

Sudie, jau turim išsiskirti 
Ir karčią širdgėlą patirti. 
Sudie širdingą jums tariu — 
Adju, adju, draugai, adju! 


Polas vangiai pamojavo ranka. Tai buvo atsisveikinimas su vi- 
su ligtoliniu savo gyvenimu ir su tuo, kas kadaise sudarė jo tėvo 
gyvenimo esmę. Tiesa, jis nepatyrė jokio pasitenkinimo pasakęs, 
jog išeina. Negana to, juo niekas nepatikėjo. O vis dėlto jis išeina. 
Išeina. Sudie viskam. Ir niekad nebeturės su visu tuo nieko ben: 
dra. Geriau jau būt niekuo negu aklu durininku tose prakeiktose 
civilizacijos eitynėse. 

Vos tik Polas pasakė sau tuos žodžius, ūmai pakilusi liūdesio 
banga nuplovė juos, tarsi jie būtų buvę parašyti ant smėlio. Ir jam 
pasidarė aišku, kad žmogus yra niekas be savo šaknų — tegu tai 
bus mažytė oazė dykumoje, raudonas riebus molžemis, kokio nors 
kalno šlaitas, uolėta jūros pakrantė ar lopinėlis didmiesčio gatvės. 
Kiekvienas suleidžiame šaknis į juodžemio sklypelį, į pelkę arba 
balto biraus smėlio juostą, į akmenį, asfaltą ar į kilimo skiautę tam, 
kad galėtume pavadinti šitą vietą vienu vieninteliu ir tokiu svar- 
biu žodžiu — n a mai. Graudulys sugniaužė jam gerklę ir jis 
nepajėgė susitramdyti: daktaras Polas Proteusas tarė amžiną su- 
die savo namams. . 

— Sudie. Likite sveiki, - ir pačiam sau netikėtai pridūrė:-— Lik 
sveika, banda. 

Iš baro išsvirduliavo pulkelis smarkiai įkaušusių vyrukų. Jie 
vos besilaikė ant kojų ir kimiais balsais traukė klaikiai sentimen- 
talią giesmę “Pakelkim taures už Ąžuolą didį". Apsikabinę vienas 
kitą per pečius jie nukreivazojo prie girių milžino. Polas aiškiai 
išgirdo girtus jų balsus, per lygias pakrantės pieveles ir įlankos 
vandenį be jokių trukdymų pasiekusius jo ausis: 


Dar buvęs neseniai visai mažutė gilė, 

Dabar jis milžinas galiūnas, valdovas mūsų girių. 
Tad nenustoki augti tu 

Ir stiebkis drąsiai į žvaigždes, 

Išdidų su tavim kartu 

Ten kreipsim nuolat žvilgsnį 

Iiiirrr 

Meees. 


Po tokios dainos stojusią pagarbią tylą staiga nutraukė šūksnis: 

— Vajėzusmarija! 

Tai buvo Beringerio balsas ir jo mėgstamas priežodis. ' 

— Ksnutiko?-— sušvebeldžiavo kažkas vos apversdamas liežuvį. 

— Pažvelkite į medį, į jo kamieną! 

— Dievuliau mano! 

— Kamieno apačioj nurėžta visa žievė, - dusliai tarė Beringeris. 

— Kas galėjo taip padaryti? 

— O kas gi daugiau!- purkštelėjo Beringeris.—- Na, žinoma, 
tas susmirdęs sabotažininkas. Kur jis? 

“Lankų Dvasios“ motoras suūžė ir iš prieplaukos ji pasuko į 
atvirus vandenis. 

— Ei!- klyktelėjo išsigandęs vienišas balsas nakty.- Eeeei! 
Kažkas nužudė Ąžuolą! 

— Nužudė Ąžuolą!- atsiliepė aidas krante. 

Garsiakalbis spragtelėjo ir orą perskrodė šaižus pavojaus sig- 
nalas. Paskui kažkas visa gerkle subliuvo: 

— Saugokis Užkeiktųjų Odmarškinių! 

— Užkeiktųjų Odmarškinių!- išsigandęs atkartojo aidas ir vėl 
stojo mirtina tyla. 

DVIDEŠIMT KETVIRTAS SKYRIUS 


SKRISDAMAS lėktuvu iš Majami Bičo Itakėn Niujorko vals- 
tijoje, į Kornėlio universiteto valdas, Bratpūro šachas nei iš šio, 
nei iš to smarkiai persišaldė. 

Nors septynetas prachulų (prachula — skysčio vienetas, ap- 
imantis tiek, kiek jo gali tilpti suaugusio Bratpūro švilpiko patino 
odoje) sumklišo gerokai pakėlė šacho dvasią, tačiau visai nepataisė 
apgailėtinos kvėpavimo takų būklės. Todėl buvo nuspręsta nusi- 
leisti Harisburge, Pensilvanijos valstijoje, kad šachas galėtų atsi- 
pūsti ir patirti stebuklingą amerikiečių medicinos poveikį. 

Išplempęs net septynias prachulas šventojo sumklišo, ša- 
chas pakeliui į gydytojo kabinetą imdavo džiugiai krykštau- 
ti kiekvienąsyk pamatęs bent kiek dailesnę moteriškos lyties taka- 
ru: 

— Piti fit fit, sibi takaru? Niki fit fit. Akka Sahn nibo fit fit, sibi 
takaru? 

Chašdrachras, kuris savo dvasios nebuvo sustiprinęs šventuoju 
sumklišu, jautėsi labai nepatogiai. 

— Šachas sako, kad šiandien gražus oras,- paaiškino jis visai 
be ūpo. 

— Fit fit, pu sibi bonanza? — klyktelėjo šachas smulkiai blon- 
dinei, sukišusiai rankas į automatą manikiūrams daryti. 

Mergina plykstelėjo, ištraukė rankas ir išdidžiai nukaukšėjo 
tolyn, palikusi automatą šiūruoti tuštumą. Kažkoks berniūkštis, 
pasinaudojęs proga, įkišo tenai savo maurinas rankas, o kai ne- 
trukus ištraukė jas, nagai švytėjo ryškiu raudonu laku. 

— Labai džiugu, kad jam patinka oras,- niūriai atsiliepė Hol- 
jardas. 

Daugelį savaičių jie keliavo po šalį, niekada nepradėdami šitos 
temos, ir Holjardas jau buvo ėmęs patyliukais manyti, kad šachas 
iš tikrųjų smarkiai skiriasi nuo visų kitų jo matytų svečių — 
prancūzų, čekų, japonų, boliviečių arba panamiečių... Ir še tau — 
šachui irgi, kaip ir visiems, parūpo dailiosios amerikietės. Holjar- 
das, teisybę pasakius, labai nusižengdamas savo paties 
įsitikinimams bei įpročiams, turėjo vėl ruoštis atlikti švenčiausią 
svetingo šeimininko pareigą — tapti sąvadautoju. 

— Fit fit?— nerimo šachas, kai jie sustojo prie šviesoforo. 

— Klausykit,—- priekaištingai tarė Holjardas Chašdrachrui, 
pasakykite jam, kad pas mus nedera kiekvieną sutiktą merginą kal- 

binti eiti į lovą. Aš, žinoma, pasistengsiu ką nors sugalvoti, tačiau 
tai bus ne taip paprasta. 

Kai tik Chašdrachras pradėjo versti Holjardo žodžius šachui, 
tas atstūmė sūnėną ranka ir, niekam nespėjus atsitokėt, išsi- 
kepurnėjo iš limuzino. Išdidžiai atstatęs krūtinę jis pastojo kelią 
stulbinančio grožio tamsiaodei brunetei, kuri tuo metu kaip tik ėjo 
pro šalį. 

— Fit fit sibi takaru? 

— Prašau jus,— tarė Holjardas merginai.- Labai prašau jus 
atleisti mano draugui, kuris, žinote, na, kiek padaugino. 

Tačiau mergina nė nemirktelėjusi įsikibo šachui į parankę, ir 
jiedu sulipo į automobilį. 

— Bijau, kad įvyko didžiulis nesusipratimas, panele,- sutrikęs 
ėmė teisintis Holjardas.— Net nežinau, kaip jums viską paaiškint. 
Aš, tai yra jis, hm hm, na, žinot, tai yra... Na, aš noriu pasakyti, 
kad jis pasiūlė jums, suprantate, ne šiaip sau pasivažinėti. 

— Jis manęs kai ko paprašė, ar ne? 

— Na, sakykime, taip. 

— Tuomet čia nėra jokio nesusipratimo. 

— Fit fit?— pasitikslino šachas. 

— Va būtent,- linktelėjo Holjardas. 

Chašdrachras ėmė be galo susidomėjęs dairytis pro langą — lau- 
kinis, ko iš jo norėti, o Holjardas vos valdėsi visa tai matydamas. 

— Štai ir atvažiavome, „pranešė vairuotojas. — Čia yra dak- 
taro Pepkovičiaus priimamasis. 

— Jūs turėsite palaukti mašinoje, panele,- oriai tarė Holjar- 
das, — kol šachas nueis ana ten pasigydyti nuo peršalimo. 

Sachas tuo metu sėdėjo išsišiepęs nuo ausies iki ausies ir iš 
visų jėgų šnopavo, čia įkvėpdamas, čia iškvėpdamas orą. pro nosį. 

— Jam praėjo sloga! - nustebo Chašdrachras. 

— Tuomet važiuojam toliau, šaltai paliepė Holjardas vairuo- 
tojui. 

Mat sykį jis jau buvo susidūręs su tokiu atveju, kai nuo bai- 
saus anginos priepuolio taip pat ūmai pasveiko vienas brigados ge- 
nerolas iš Ekvadoro. 

Mergina atrodė labai sunerimusi ir nelaiminga, todėl Holjar- 
das pamanė, kad ji visai netinka pasirinktam vaidmeniui. Ji atro- 
dė baisiai sutrikusi, nuolat dirbtinai šypsojosi ir, iš visko spren- 
džiant, labiausiai troško, kad šaukštai jau būtų, kaip sakoma, po 
pietų. Holjardui kilo įtarimas, kad ji pati dar nelabai suvokia kas 
ir kaip. 

— Kur mes dabar šiaušiam?-— pasiteiravo ji su kažkokiu 
nuožmiu linksmumu.- Tikriausiai į viešbutį, taip? 

— Taip, - abejingai burbtelėjo Holjardas. 

— Labai gerai,- ji patapšnojo šachui per petį ir staiga pra- 
pliupo garsiai raudoti. 

Sachas, sukrėstas tokio vaizdo, bandė droviai ją raminti. 

— Och, nibo souri, sibi takaru. Akka sahn souri? Ochchch. Ti- 
pi takaru. Achchch. 

— Na va,- nustebo Holjardas.— Ko gi jūs dabar? 

— Juk ne kasdien ryžtiesi tokiam žingsniui,- tarė ji šnypš- 
damasi nosį.- Prašom man atleisti, pasistengsiu, kad šitai 
nepasikartotų. 

— Na, viskas aišku! Mes puikiai jus suprantam, — nuramino 
ją Holjardas.- Visa ši istorija — baisus nesusipratimas. Kur jūs 
norėtumėt išlipti? 

— O ne, žinote, aš vis dėlto nusprendžiau sutikti, - liūdnai 
tarė ji. 

— Prašau jus...— apstulbo Holjardas.- Gal bus geriau abiem 
pusėm, jeigu... 

= Jeigu aš neteksiu vyro? Gal bus geriau, jei jis. nusišaus ar- 
ba numiys iš bado? 

— Zinoma, ne! Bet kodėl jam turėtų atsitikti visi tie siau- 
bingi dalykai, jei jūs atsisakytumėt... Tai yra aš noriu pasaky- 
tas 

— Tai labai ilga istorija, - ji nusišluostė ašaras. — Mano vyras, 
Edas, yra rašytojas. 

— Koks jo klasifikacijos numeris? — pasiteiravo Holjardas. 

— Tas ir yra, kad jis neturi jokio numerio. 

— Tai kodėl jūs jį vadinate rašytoju? 

— Todėl, kad jis rašo. 

' — Mano brangus vaikeli, - tėviškai supeikė merginą JAE 
das, - tokiu atveju mes visi rašytojai. 

— Prieš dvi dienas jis turėjo numerį R-441. 

— Beletristika, pradedantysis,- paaiškino Holjardas Chaš- 
drachrui. 

— Kaip tik taip, — linktelėjo mergina. Tas numeris turėjo jam 
likti, kol baigs rašyti savo romaną. Po to jam turėjo būti paskirtas 
arba R-440)... 

 — Kvalifikuotas beletristas, - paaiškino Holjardas. 

— Arba R-225. 

— Informacijos teikimas visuomenei, - paaiškino Holjardas. 

— Atleiskit, o kas yra, labai prašom, informacijos teikimas vi- 
suomenei?-— pasiteiravo Chašdrachras. 

— Tai toks amatas, - Holjardas ėmė atmintinai cituoti “Profe- 
sijų katalogą", toks gebėjimas įvairiais psichologinio poveikio 

būdais skaitytojui įskiepyti palankų visuomeninį požiūrį į visokius 
prieštaringus reiškinius, nedarant žalos kokiems nors konkretiems 
valstybės veikėjams ar kitiems svarbiems asmenims. Pagrindinis 
tikslas — nuolat stiprinti ir stabilizuoti kertinius ekonomikos ir 
visuomenės pamatus. 

— Otaip,- tarė Chašdrachras merginai.—- Nekreipkite dėme- 
sio, tęskite savo įdomų pasakojimą, sibi takaru. 

- — Prieš porą mėnesių jis įteikė savo rankraštį Valstybės me- 
no ir literatūros tarybai, kuri turėjo įvertinti kūrinį ir paskirti jį į 
vieną iš knygos mėgėjų klubų. 

— Šalyje tokių klubų yra dvylika,- oriai paaiškino Holjar- 
das.— Kiekvienas jų parenka knygas tam tikros rūšies skaitytojų 
ratui. 

— Vadinasi, yra dvylikos rūšių skaitytojai? — nustebo Chaš- 
drachras. 

— Šiuo metu jau kalbama apie trylika ir net keturiolika,- pa- 
tikslino Holjardas.- Suprantama, taupumo sumetimais tikslinga 
nustatyti šiokią tokią ribą. Kad atsipirktų, toks klubas privalo vie- 
nyti ne mažiau kaip pusę milijono narių, antraip būtų nuostolinga 
tiekti jam įrangą — elektroninius Užsakymų rūšiavimo, adresų 
spausdinimo bei klijavimo, pakavimo, presavimo ir mokesčių 
skaičiavimo kompiuterius. 

— Ir elektronines rašymo mašinas,— su kartėliu tarė mergina. 

— Tai irgi nebe už kalnų, nebe už kalnų, - pažadėjo Holjar- 
das nesupratęs pašaipos.— Tik kad, Dievas mato, geras rankraštis 
— tai dar ne viskas. Su juo, kaip sakoma, bėdos mažiausia. Daug 
kebliau — įranga ir visa kita. Pavyzdžiui, vienas toks nedidelis klu- 
bas užima gerus keturis miesto kvartalus. Tai ir yra bjauriausias jo 
bruožas, tikras BMK. 

— BMK?- nesuprato Chašdrachras. 

— Atsiprašau, tai reiškia blogiausia mėnesio knyga. 

Šachas ir Chašdrachras iš lėto palingavo galvas, užjaučiamai 
čeksėdami liežuviais. 

— Keturis miesto kvartalus, tarsi aidas atkartojo Chaš- 
drachras. 

— Tačiau toks gamybos ir skirstymo mechanizmas daro kultūrą 
labai pigią ir lengvai prieinamą. Knyga kaštuoja mažiau nei septy- 
ni pakeliai kramtomosios gumos. O juk dar yra paveikslų klubai! 
Jie leidžia stulbinamai pigius paveikslus, kuriais niekas neatsi- 
sakytų papuošti savo sienas. Tai va, girdėjau kalbant, kad kultūra 
mūsų laikais taip nupigo, jog namų sienas šildyti paveikslais ir kny- 
gomis labiau apsimoka nei stiklo vata. Nemanau, kad tai reikėtų 
suprasti pažodžiui, bet dalies tiesos čia tikrai esama. 

— Ar dailininkams, kurie dirba tuose klubuose, gerai moka? — 
pasiteiravo Chašdrachras. 

— Manau, kad jie uždirba neblogai!-— patikino Holjardas.- 
Ką ir kalbėti, menui atėjo tikras aukso amžius. Kasmet išleidžiami 
milijonai dolerių visokių rembrantų, vistlerių, gojų, renuarų, 
B dega, davinčių ar mikelandželų reprodukcijoms ir pana- 
šiai.. 

— Ar tų klubų nariai pasirenka kokią nori knygą arba paveik- 
slą? — pasidomėjo Chašdrachras. 

— Na, nepasakyčiau! Nuolat atliekami milžiniški tyrimai, kas 
turės pasisekimą, o kas ne, jau jūs manim patikėkit. Rengiamos 
apklausos apie labiausiai skaitomas knygas, prieš leidžiant knygą 
nustatoma, ar ji apsimokės, ar turės paklausą. Viešpatie, juk 
išleidęs nepelningą knygą toksai klubas pasirašytų sau mirties 
nuosprendį! - pabrėždamas savo žodžius, Holjardas spragtelėjo 
pirštais. — Vienintelis būdas sumažinti kultūros savikainą — iš anks- 
to žinoti, ko ir kiek norės publika. Na, tai jie ir dirba! Plūkiasi net 
išsijuosę: jie net sužino, kokios spalvos turi būti viršelis, kad labiau 
patiktų skaitytojui. Gutenbergas tikriausiai išsižiotų iš nuostabos. 

— Gutenbergas?-— nesuprato Chašdrachras. 

— Na, taip, žmogus, kuris išrado spausdinimo presą. Jis pir- 
masis išleido masinį Biblijos tiražą. 

— Alla sutta takki?-— pyptelėjo šachas. 

— Ką?..-— kreipėsi Holjardas į Chašdrachrą. 

— Sachas norėjo sužinoti, ar Gutenbergas irgi pirmiausia at- 
liko apklausą? 

— Šiaip ar taip,— įsiterpė mergina,- toji taryba atmetė ma- 
no vyro knygą. 

— Vadinas, ji blogai parašyta,- šaltai atrėmė Holjardas.- 
Standartai dabar labai griežti. 

— Ji parašyta puikiausiai, - kantriai ėmė aiškinti mergina, — 
tačiau dvidešimt septyniais puslapiais viršijo maksimalią leistiną 
apimtį. Jos skaitomumo koeficientas 26,3 ir... | 

— Teisingai, joks klubas neprasidės su rankraščiu, jeigu jo SK 
didesnis nei 17,— oriai paaiškino Holjardas. | 

— Be to,- kalbėjo labai jaudindamasi mergina,- ji buvo 
parašyta antimechanine tema... 

Holjardo antakiai šoktelėjo aukštyn. 

— Na, žinote! Ir jūs dar norite, kad ją kas nors spausdintų! 
"Tai ką gi, po galais, tas jūsų vyras mano? Viešpatie, jūs dar dėkokite 
likimui, kad jis neatsidūrė už grotų kaip sabotažo rėmėjas ir pro- 
paguotojas! Nejaugi jis tikėjosi, kad pas mus kas nors gali išleisti 
tokį dalyką? 


15.-2806 


226 KURTAS VONEGUTAS K PIANOLA 


— Jis dėl to visai nesirūpino. Tiesiog rašė tai, ką turėjo rašyti. 

— Kodėl jam neatėjo į galvą sukurti ką nors apie kliperius* 
ar panašiai? Arba romaną apie senus gerus laikus prie Erio kana- 
lo — tas, kas rašo apie tokius dalykus, niekada neprašaus pro šalį. 
Tokie dalykai visada turi milžinišką paklausą. 

Mergina liūdnai gūžtelėjo pečiais. 

— Manau, kad jo niekada per daug nejaudino nei kliperiai, 
nei Erio kanalas. 

— Jis man pradeda rodytis kažkoks nepritaikomas,- tarė Hol- 
jardas su pasidygėjimu.- Jeigu paklaustumėt manęs patarimo, tai 
pasakyčiau, mano brangioji, kad būtų ne pro šalį nuvesti jį pas gerą 
psichiatrą. Mūsų laikais psichiatrai stačiai stebuklus išdarinėja. 
Imasi net visai beviltiškų atvejų ir kuo tikriausius ligonius paverčia 
A kategorijos piliečiais. O gal jis nepasitiki psichiatrais? 

— "Ias ir yra. Jis matė, kokiu būdu jie kadaise atvedė į protą 
jo brolį, todėl ir nenori su jais prasidėti. 

— Nelabai suprantu. Argi jo brolis nelaimingas? 

— Priešingai, jis nuolatos ir net per daug laimingas. O mano 
vyras tvirtina, kad kas nors privalo būti nelaimingas arba 
neprisitaikęs ir jaustis nepatogiai, kad būtų priverstas susimąstyti, 
kur atėjo Žmonija, kur ji eina ir kodėl ji eina kaip tik ten. Stai iš 
kur visi tie nemalonumai su knyga. Jis kėlė ir gvildeno minėtuosius 
klausimus, todėl ir buvo atmestas. Tuomet jį paskyrė teikti 
informaciją visuomenei. 

— Vadinasi, viskas baigėsi ne taip jau blogai?— atsiduso Holjardas. 

— Ir ne taip jau gerai. Jis tos tarnybos atsisakė. 

— O Viešpatie aukščiausias! Nieko sau! 

— Taigi. Jis gavo pranešimą, kad jeigu įki vakardienos 
nepradės eiti savo pareigų informacijos teikimo visuomenei ba- 
ruose, jo išlaikymas, teisė į butą, gyvybės ir sveikatos draudimas 
— viskas, viskas aliai siūlo galo bus anuliuota. Taigi šiandien, 
kaip tik tada, kai jūs važiavote pro šalį, baisiai susikrimtusi 
klaidžiojau po miestą, mąstydama, kaip mūsų laikais tokiai 
moteriškei kaip aš uždirbti keletą dolerių. Ir, žinot, supratau, kad 
galimybių ne taip jau daug. | 

— Vadinasi, šitas jūsų... vyras, jis verčiau sutiktų, kad jo 
žmona... Kad ji ryžtųsi...- Holjardas atsikrenkštė.— Na, kad ji... 
negu imtųsi tos tarnybos — teikti informaciją visuomenei? 

— Aš didžiuojuosi galėdama pasakyti,- tarė mergina,- kad 
mano vyras — vienas iš tų nedaugelio, kuriems dar liko nors kris- 
las savigarbos. 


* Greitas burinis laivas. Vert. 

Chašdrachras išvertė jos žodžius šachui, o tas, liūdnai palin- 
gavęs galvą, nusimovė nuo piršto žiedą su didžiuliu rubinu ir įs- 
praudė jį merginai į delną. 

— Ti sibi takaru. Dibo. Brahous brahouna, houna saki. Impi 
goura Brahouna ta tippo a mismit, - pasakė jis ir atidarė jai limu- 
zino dureles. 

— Ką pasakė šitas džentelmenas? — baisiai sutrikusi paklausė 
mergina. 

— Jis pasakė, kad tu paimtumei žiedą, maža graži piliete, 
labai švelniai išvertė Chašdrachras.— Jis pasakė iki pasimatymo, 
palinkėjo tau sėkmės ir pridūrė, jog kartais net patys didžiausi 
pranašai pasirodo esą ne protingesni už kirvio pentį. 

— Labai dėkui jums, — tarė ji išlipdama iš mašinos ir vėl apsi- 
pildama ašaromis.— Telaimina jus Viešpats. 

Limuzinas nuvažiavo, palikęs ją stovinčią. Sachas širdingai pa- 
mojavo jai ranka. 

 — Dibo, sibi takaru, - sukuždėjo jis ir tučtuojau pratrūko čiaudėti. 
Priepuoliui praėjus garsiai nusišnypštė ir pareikalavo: - Sumkliš! 

Chašdrachras netardamas nė žodžio ištiesė jam šventąją 

gertuvę. 

DVIDEŠIMT PENKTAS SKYRIUS 


KAI BANGOS priplakė “Lankų Dvasią" prie Žemyno kran- 
to, vietos radijas tenai labai tyliai ir švelniai murkė “Labanakt, 
brangioji", skleidė saldų muzikos dvelksmą, aistringą kuždesį, vos 
girdimą pro pušų ošimą, pro didžiojo vandens bangų mūšą, pro 
aro sparnų šlamėjimą. 

Nė viename iš namelių, kuriuose miegojo moterys ir vaikai, 
nebedegė šviesa. Tik centriniuose administracijos rūmuose dar gel- 
tonavo vienas lango kvadratas ir jame aiškiai buvo matyti darbo 
vietoje užmigęs budintis tarnautojas. 

Kai Polas įėjo į pastatą ketindamas paklausti, kaip jam suras- 
ti Anitą, šviesa apžlibino prie nakties tamsos prisitaikiusias jo akis. 
Vyzdžiams pagaliau apsipratus su kambario šviesa, jis priešais 
pamatė savo paties atvaizdą dideliame veidrodyje su užrašu: “Ge- 
riausio pasaulyje Ž Žmogaus, verto BEgUšIo pasaulyje darbo, geriau- 
sia pasaulyje žmona" 

Jis paspartino žingsnį speliodinias kiek sykių Anita grožėjosi 
savo atvaizdu su šita idiotiška antrašte ir kaip ji sutiko naujieną, 
kad jos geriausias pasaulyje žmogus tapo kuo paprasčiausiu pa- 
saulyje žmogum išvis be jokio darbo. 

* Polas pažadino tarnautoją, ir tas paskambino kambarinei, kuri 
tvarkydavo Anitos kambarį. ; 

— Kas ten atsitiko, po šimts pypkių? -— paklausė jis mieguistu 
balsu, laukdamas, kol kambarinė pakels ragelį.- Jūs jau dešimtas 
lankytojas šį vakarą. Paprastai pirmas keturias dienas niekas nesi- 
rodo. Kur dabar ta kambarinė? Juk telefonas stovi prie pat jos Io- 
vos!- Jis dirstelėjo į laikrodį.— Ar žinote, kiek valandų? Jums ne- 
beliko kada net batų raištelius užsirišti. Paskutinis laivas į salą 
išplaukia po trijų minučių. 

— Skambinkit, skambinkit, aš nesiruošiu grįžti. 

'— Jeigu tikitės likti čia nakvoti, tai neverta nė kalbos pra-. 
dėti. Juk žinote, kad visos dvidešimt septynios taisyklės tai 
draudžia. 

Polas kyštelėjo jam dešimties dolerių banknotą. 

— Skambinkit, skambinkit. 

— O, už tokius pinigus jūs galite čia prabūti'nematomas kad 
ir visą savaitę. Kokios jums patinka? Sviesbruvės, tamsios, 
rudaplaukės? Ak, pagaliau! Ji pakėlė ragelį. Kurgi jus velnias 
nešioja, po plynių?— paklausė jis kambarinės.— Ar ponia Proteus 

yra?-— Jis linktelėjo.— Aha, aha. Tiek to. Palikite raštelį ant jos 
lovos, gerai?— Jis pasisuko į Polą.— Išėjusi, daktare. 

— Išėjusi?! 

— Tikriausiai pasivaikščioti mėnesienoje. Kambarinė sako, 
kad ji baisiai mėgsta vaikštinėti. 

Tai, kad Anita nei iš šio, nei iš to pamėgo vaikštynes, Polui 
buvo naujiena. Juk ji sėsdavo į automobilį net tada, kai reikėdavo 
aplankyti ką nors kitoje gatvės pusėje. Nepaisant to, ji išliko jau- 
na ir grakšti, nors jau seniai pamynė visas fizinės kultūros taisyk- 
les ir dėsnius — nuolat prisikemša pilvą kaip kokia fermos 
darbininkė ir žūtbūt vengia padaryti kokį nereikalingą judesį tarsi 
kinų karalaitė. Nei kojų pančiai, nei šešių colių ilgumo rankų na- 
gai nebūtų pakeitę jos dienos ritmo. 

Polas įsitaisė supamojoje kėdėje, gaubiamas jaukios if vėsios 
administracijos rūmų prieangio prietemos, kojas užsikėlė ant 
nežievintų rąstų užtvaros ir pasiruošė laukti. 

Žibintai, kuriais buvo apšviesti pasivaikščiojimo takeliai, čia 
geso, čia vėl žiebėsi, įspėdami, kad netrukus į salą išplauks pasku- 
tinis laivas. 

Pasigirdo juokas ir skubūs kažkieno žingsniai žvyruotu take- 
liu. Iš už medžių išniro porelė ir žvaliai nurisnojo link prieplau- 
kos. Jie buvo apsikabinę vienas kitą per liemenį, tad judesiai atrodė 
tokie pat grakštūs kaip bėgant lenkčių maišuose. 

Vaizdas Polui rodėsi stačiai atkarus. Buvo graudu žiūrėti į tą 
nerangų tursenimą, į tą nemokšišką tuoktuvių ritualą, kuris, kaip 
rodė jo paties patirtis su retos išmonės ir gracingumo Anita, gali 
būti žavingas, nuostabus, kupinas žaismės, kaip šokis, jei tik, su- 
prantama, mokėsi jį tinkamai sušokti. 

Pagaliau ji privertė jį kiek sulėtinti žingsnį, ir porelės silue- 
tas tarp medžių blyškioje mėnulio šviesoje pasidarė kiek ryš- 
kesnis. Polas jau pamanė, kad atsisveikinimo bučinys, kaip ir vi- 
sas merginimas, bus toks pat kerėpliškas ir negrabus, tačiau ji 
buvo sumani, tad jiedu sustojo ir padarė viską kaip reikiant. 
Saunuoliai. 

Polas stebėjo tuos žmones ir vis labiau tapatino save su anuo 
vyriškiu. Jis visada mėgdavo stebėti, kaip klostosi meilės dalykai 
kitiems, tačiau dabar jie tapo jam itin svarbūs. Dabar, kai jo sena- 
sis gyvenimas nugarmėjo praeitin, o naujasis, kad ir koks būtų, dar 
neprasidėjo, jis godžiai troško tik meilės — Anitos meilės, 
įsivaizduojamos meilės, kitų meilės, žodžiu, tokios, kokia šiuo metu 
jam buvo pasiekiama ir prieinama. | 

Na štai, ji iš lėto grįžta atgal — paskendusi svajose, patenkin- 
ta. Kaip puiku! 

Užsiplieskė staigmenų veidrodžio šviesa. Moteris brūkštelėjo 
rankomis per kelnes ties klubais, pasitaisė neklusnią plaukų sruogą. 
Ji gana ilgai užtruko, žiūrinėdama savo atvaizdą, bei sukiodamasi 
ir šen, ir ten, regimai patenkinta, kokia puiki ji gali būti ir kokia 
šiaip jau daili jos krūtinė, kurią dabar nevykusiai slėpė žali 
medvilnės marškinėliai su įkypai išvedžiotu žodžiu “ Kapitonas". 

— Anita! 

Pašokusi iš netikėtumo ji mėšlungiškai sukryžiavo rankas ant 
užrašo, tarsi gindama jį nuo smūgio, bet paskui jos rankos vėl 
pamažu nusileido. Netrukus ji jau stovėjo tiesi ir išdidi — moteris, 
kuriai išvis nėra ko slėpti, nekalbant jau apie Šeferdo sportinius 
marškinius. 

— Sveikas, Polai! 

Ji užlipo į į priebutį, kur buvo įsitaisęs Polas, ir atsisėdo šalia 
— šalta ir didinga. 

— Na? 

Kadangi jis neatsakė nieko, jos didingumas kiek apmenko ir 
ji ėmė nervingai pešioti atsiknojusią rąsto žievę ir svaidyti 
atplaišėles tolyn į į nakties tamsą. 

— Na, tai pradėk,-— tarė ji pagaliav. 

— Kas, ar aš turiu pradėti?— nustebo Polas. 

— Ar tau neatrodo, kad mudviem reikia pasikalbėti? 

— Tai jau tikrai būtų ne pro šalį. 

— Vis dėlto tave iššveitė, ar ne taip? 

—. Taip, bet ne už Dievo įsakymų laužymą. 

— Nejaugi apsivilkti kito vyro marškinius jau reiškia sulaužyti 
ištikimybę? — Anita, nors ir stengėsi atrodyti rami, iš tikrųjų buvo 
gerokai išmušta iš pusiausvyros. 

Polui tai labai patiko: dabar, kai ji tokia sutrikusi, bus leng- 
viau įkalbėti ją važiuoti kartu. Aišku, kad ji užmezgė flirtą su tuo 
nykiu, kvailu ir pasipūtusiu Šeferdu tik todėl, kad įskaudintų jį, 
Polą. Tačiau kaip tik šis jos poelgis ir dar kaltės jausmas gali tapti 
jo sąjungininkais. 

— Ar tau neatrodo, kad tiė marškiniai išties simboliškai atrodo, 
ypač prie jų dar pridėjus sanguliavimą po krūmais? — paklausė Polas. 

— Jei klausi, ar aš myliu jį, tai galiu tau pasakyti, kad taip. 

Polas kuo ramiausiai nusijuokė. 

— Labai smagu, kad tu į viską taip lengvai žiūri, — tarė ji mai- 
vydamasi.- Tai tik įrodo, kad tiesa tai, ką jau seniai nujaučiau. 

— Ir ką gi tu nujautei?.. 

Staiga Anita prapliupo raudoti. 

— Ogi tai, kad niekada nebuvau tau reikalinga! Finertis tei- 
sus,- kalbėjo ji šniurkščiodama.-— Aš visuomet tau atrodžiau tik 

daiktas iš nerūdijančio plieno, padengto porėta elastinga guma ir 
pašildytas iki kūno temperatūros. 

Dabar atėjo Polo eilė netekti žado. 

— Anita, brangioji, paklausyk... 

— Ir jei jis šią minutę tau nebereikalingas, tu mielai jį perlei- 
si pirmam sutiktajam. 

— Taigi, po šimts kalakutų, aš... 

— Man iki gyvo kaulo įkyrėjo būti mašina. Tu vis nesiliauji 
bėdoti, ką tie nenaudėliai valdytojai bei inžinieriai padarė su vi- 
sais kitais vargšais nuskriaustais kvaišeliais. Tai va, gali pasigrožėti, 
ką vienas toksai valdytojas ir inžinierius padarė su manim! 

— Vardan viso, kas šventa, mylimoji mano, aš... 

— "Tu vis aikčioji, kaip negerai ir kaip neteisingai padarė miklūs 
ir smegeningi, kad susikišo už juostos kitus, ne tokius galvotus, o 
paskui dausinėji po mūsų namus, kas žingsnis reikia ar nereikia 
lyg gaidys skiauterę kaišiodamas visiems panosėn tą savo baisinį 
intelekto koeficientą. Na, gerai jau, gerai, tegu aš būsiu kvaila... 

— Na kas gi sako, kad tu kvaila, angele mano! Paklausyk, aš... 

— Sabotažininkas! 

Polas atsilošė kėdėje ir ėmė kraipyti galvą, tarsi gavęs kumščiu 
į veidą. 

— Dėl Dievo meilės, brangioji, paklausyk manęs, gerai? —- ėmė 
maldauti jis. 

— Na?- dabar ji be jokios abejonės vėl tapo padėties 
šeimininkė. 

— Mieloji, galbūt visa tai, ką tu kalbi, tikrai tiesa. Aš nežinau. 
Bet prašau tavęs, mylimoji mano, žmona mano, dabar tu man rei- 
kalinga kaip niekada gyvenime. 

— Manau, dešimties minučių pakaks? Tiesiai čia, atvirame 
ore?— pridūrė ji pašaipiai. 

—"Turte ir nepritekliuj, laimėje ir bėdoje", — pacitavo Polas. -— 
Ar tu tai pameni, Anita? Ar pameni, ką? 

— Tu vis dar turtingas ir sveikas kaip ridikas, - atšovė ji ir 
įdėmiai pažvelgė jam į veidą.— O gal sergi? 

— Sirdis mano sužeista. 

— Priprasi. Stai aš pripratau. 

— Atleisk man, Anita. Niekada nemaniau, kad viskas tarp 
mūsų taip blogai. Dabar matau, kad tikriausiai taip ir buvo. 

— Kitą sykį aš ištekėsiu iš meilės. 

— Už Seferdo? 

— Jis nori manęs, gerbia mane, tiki tuo, kuo ir aš tikiu. 

— Manau, jūs būsite laimingi, tarė Polas atsistodamas. Jos 
lūpos ėmė virpėti ir ji vėl apsipylė ašaromis. 

— Polai, Polai, Polai..: 

— Mmmmn... 

— "Tu man patinki, niekada neužmiršk šito... 

— "Tu man irgi labai patinki, Anita. 

— Daktare Proteusai!-—- šūktelėjo pro langą tarnautojas. 

— Taip, klausau. 

Skambino daktaras Kroneris ir prašė perduoti, kad jus reikia 
dar šią naktį pristatyti į geležinkelio stotį. Kitoje namo pusėje jau 
laukia džipas. Jums liko pusvalandis iki traukinio, kuris išvyksta 
dvylika penkiasdešimt dvi. 

— Einu. 

— Pabučiuok mane,- tarė Anita. 

Bučinys buvo svaigus kaip niekad. Siek tiek atsipeikėjęs Po- 
las suprato, kad Anita tuo bučiniu visai nieko nesiekė, keista, ji 
pabučiavo jį šitaip vien iš savo širdies gerumo. 

— Važiuojam su manim, Anita, - sukuždėjo jis. 

— Aš ne tokia kvaila, kaip tu ligi šiol manei,- atšovė ji ir 
ryžtingai stumtelėjo Polą nuo savęs.- Lik sveikas. 

DVIDEŠIMT ŠEŠTAS SKYRIUS 


DAKTARAS Polas Proteusas, nebeaiškios visuomeninės 
padėties žmogynas, vis dėlto suspėjo į traukinį dvylika penkias- 
dešimt dvi. Jis gavo vietą prieštvaniniame vagone, panašiame lyg į 
spjaudyklę, lyg į tabokinę, kuriame, be jo, važiavo gal šešiasdešimt 
kareivių, gavusių atostogų po mokymų stovyklos. 

“Didysis Vingis. Stotis Didysis Vingis", - pranešė į magneto- 
fono juostą įrašytas balsas iš garsiakalbio tiesiai virš Polo galvos. 

Traukiniui privažiavus kokią nors stotį, mašinistas savo kabi- 
noje nuspausdavo mygtuką, ir tada prie durų nusileisdavo laipte- 
liai, o balsas per garsiakalbius pranešdavo: E > stotis Kartagi- 
na. Kita stotis Kartagina. Spragt". 

“Traukinys išvyksta!" — ūmai suriaumojo kitas garsiakalbis, pa- 
kabintas vagono išorėje. 

Senis, kuris tuo metu SEA ika bučiavo savo žmoną, 
stovinčią ant sutrešusių Didžiojo Vingio perono lentų, maldau- 
jančiomis akimis dirstelėjo į garsiakalbį, tarsi prašydamas jį 
luktelėti nors minutėlę, kol jis-pasakys dar vieną, paskutinį atsi- 
sveikinimo žodį. 

“Traukinys išvyksta!" 

Sudūzgė prie durų įtaisytas mechanizmas, ir laipteliai tvar- 
kingai susiklostę dingo jiems skirtoje properšoje po durimis. 

„—- Einu jau, einu!-—- šūktelėjo senis ir ėmė labai nusiminęs tur- 
senti palei judantį traukinį. Jis bėgo taip greitai, kiek tiktai leido 
senos ir nepaklusnios jo kojos. Stai jis įsikibo į ranktūrius, šiaip 
ne taip įsikepurnėjo vidun ir sustojo sunkiai alsuodamas tambūre. 
Užčiuopė kišenėje bilietą ir kyštelėjo jį į automatą prie durų. Au- 
tomatas patikrino bilietą ir nustatęs, kad viskas gerai, atitraukė 
durų skląstį ir įleido senį į prirūkytą tabokinę, suvirintą iš storos 
skardos lakštų ir siėnų apmušalų. 

Senis, visiškai netekęs jėgų, klestelėjo ant sėdynės šalia Polo. 

— Ką, ar tas kalės vaikas negalėjo mažumytį palaukti seno 
žmogaus?- tarė jis priekaištingai. 

— Juk tai mašina, - paaiškino Polas.— Viskas mechanizuota. 

— Vis tiek jis kalės vaikas. 

Nenorėdamas ginčytis Polas linktelėjo. 

— Buvau konduktorius šiame ruože. 

— Stai kaip? 

Iš išvaizdos senis buvo panašus į pasipūtusį ir klaikiai nuobodų 
teisuolį, todėl Polas nejautė jokio noro klausytis jo išvedžiojimų. 

— Taip, keturiasdešimt vienerius metus, - paaiškino senis.-— 
Ke-tu-rias-de-šimt vie-e-e-nerius metelius! 

— Oho! 

— Ke-tu-rias-de-šimt vie-e-e-nerius! Dusyk po dvidešimt ir 
dar metus. Norėčiau, žinote, pamatyti, kaip tos mašinos priimtų 
vaiką iš gimdyvės. 

— Nieko sau! Tai esate buvęs pribuvėju? 

— Kaipgi ne! Pribuvau. Ir dar kaip pribuvau! Berniuką! 
Aplinkybės taip susiklostė, kad turėjau tai atlikti vyrų tualete.-— 
Jis patenkintas sukrizeno.— Ke-tu-rias-de-šimt vienerius metelius! 
Ne kumėlio juokas! 

— Na, taip. 

— Ir nė sykio nemačiau, kad mašina būtų prižiūrėjusi mažą 
trejų metų mergytę visą kelią nuo Sent Lujo iki Pukipsio. 

— Tikrai. Man irgi neteko. Tuos senio žodžius Polas nus- 
prendė pasakyti per kitą savo susitikimą su Badu Kolhaunu. Jo 
vaizduotė nupiešė lyg kokią Geležinę Mergelę — žinoma, be 
spyglių ant galvos ir elektroninę, kuri galėtų savo stipriais gniauž- 
tais pačiupti mažytę mergiūkštę Sent Lujyje ir perduoti ją į gimi- 
naičių rankas Pukipsyje. 

— Ke-tu-rias-de-šimt vienerius metelius!- niekaip negalėjo nu- 
rimti senis. Mašinos duoda kiekybąę, bet toli gražu ne k oky- 
bę! Ar suprantate, ką noriu pasakyti? 2 

— Na, žinoma. 

“Kartagina, - pranešė įrašas garsiakalbyje.— Stotis Kartagi- 
na. Kita — Elnių Upė". 

Polas atsilošė į kietą suolo atkaltę, atsiduso ir užmerkė akis, 
ketindamas nusnūsti. | 

— Ke-tu-rias-de-šimt vienerius metelius! Mašinos niekada 
"nepadės pagyvenusiai damai saugiai nulipti laipteliais. 

Ilgainiui žmogaus pranašumo prieš mašinas pavyzdžiai, ma- 
tyt, išseko, todėl senasis konduktorius ėmė skelbti stočių pavadi- 
nimus, aplenkdamas magnetofono įrašus garsiakalbyje. Jis darė tai 
atsainiai, su panieka, lyg norėdamas parodyti, kad tokį niekalą gali 
atlikti kiekvienas kvailys. 

— Elnių Upė. Stotis Elnių Upė. Kita — Bebrų Krantas, 
pašaipiai tarė senasis konduktorius. 

“Elnių upė. Stotis Elnių Upė. Kita — Bebrų Krantas",- tarsi 
aidas atkartojo įrašas garsiakalbyje. 

— Cha! O ką aš jums sakiau?! 

"Toje senio monologo vietoje Polas nejučia iš tikrųjų užsnūdo, 
nugrimzdo į saldų tursamiegį, ir tik Konsteblvilyje vėl pravėrė akis. 
Jis pamatė, kaip jo bendrakeleivis kyštelėjo savo bilietą į tam tikrą 

automatą prie durų ir išlipo laukan. Polas dėl viso pikto pasitikri- 
no, ar jo bilietas vietoje, nesuplėšytas ir nesuglamžytas, nes-ftik jis 
galėjo atverti jam duris, kai traukinys pagaliau privažiuos Afiumą. 
Jis buvo girdėjęs aibes istorijų apie išsiblaškiusias senutes, kurios 
išbūdavo uždarytos vagonuose po keletą parų vien dėl to, kad 
kažkur nukišdavo bilietą arba pravažiuodavo savo stotį. Mažne 
kiekviename laikraštyje galėjai rasti širdį gniaužiantį pasakojimą, 
bininkai vėl išlaisvino kokį nors nelaimingąjį iš traukinio gniaužtų. 

Senasis konduktorius, kadaise netekęs tarnybos, ištirpo Kon- 
steblvilio naktyje, o Polas vis nesiliovė stebėtis, kokie karšti me- 
chanizacijos šalininkai yra daugelis amerikiečių, nors toji mecha- 
nizacija laužo ir luošina jų pačių gyvenimus. Juk iš esmės konduk- 
toriaus, kaip ir daugelio kitų nepatenkintųjų, žodžiuose gerai 
įsiklausęs girdėjai ne tiek pasipiktinimą, kad iš jų neteisėtai buvo 
atimtas darbas, kiek suirzimą dėl to, jog mašinos nepakankamai 
tobulos pakeisti Žmogų. 

“Konsteblvilis. Stotis Konsteblvilis. Kita — Remsenas". 

Už Polo nugaros kareiviai, užėmę abi priešingas sėdynes, 
pliekė pokerį, o seržantas, atleistas iš tarnybos dėl amžiaus, rietė 
apie savo nuotykius pastarajame kare. Jis buvo visas dryžuotas kaip 
zebras nuo antsiuvų už tėvynės labui pralietą kraują, ilgametę 
tarnybą ir kad tiek laiko išbuvo toli nuo namų. 

— Jėzau,- kalbėjo jis, tuščiomis akimis klydinėdamas po vagoną, 
tarsi jo mintys būtų skrajojusios kur nors už tūkstančio mylių.— Stai 
čia mes; o ten — jie. Įsivaizduokit, maždaug ten, kur vyrų tualetas, 
eina kalvagūbris, o tie šunsnukiai apsikasė aname.jo šlaite. 

Naujokai kurį laiką įtempę akis spitrijo vyrų tualeto pusėn, 
tarsi patys būtų staiga atsidūrę mūšio lauke, 0 seržantas tuo metu 
tylomis pašė kortas. 

— O praėjusią naktį jiems pavyko tiesiu taikymu suknežinti 
mūsų generatorių,— išlaikęs reikiamą pauzę, dėstė jis toliau. 

— Jergutėliau šventas! - šūktelėjo kažkuris iš naujokų. 

— Ką ir kalbėt,-— oriai patvirtino seržantas.— Nors šiaip jau 
nieko ypatingo, gana įprastas dalykas. Tai va, kiūtom nei gyvi, nei 
mirę, viso labo aštuoniolika prieš kokį penketą šimtinių, ir smar- 
kiau kvėptelėti bijome. Mikrobangiai patruliai, minų laukai, aukš- 
tos įtampos vielų užtvaros, ugnies reguliavimo sistema, iš nuoto- 
lio valdomi kulkosvaidžiai — viskas nuėjo šuniui po uodega! Taigi 
sėdim sau kaip balandėliai apmirusiom blusom... Dama, tūzas, 
tūzas, o dalintojui plikas guzas! Et, kad taip dar kokį tūzelį! Na, 
tiek to, vyručiai, pridedu dar dešimt centų! Kas daugiau? Jaučiat, 
kaip įdomiau pasidarė žaisti? 

Štai tada ir prasidėjo visas smagumas. Septintą nulis nulis jie 
pavarė į mūsų pusę kokį šimtelį saviškių, norėdami ištirti, ką mes 
turime. O mes sėdim kelnes prileidę! Ryšiai visi nuėję velniop — 
negalime iš niekur pagalbos pasišaukti! Mūsų automatiniai tan- 
kai buvo išsidanginę pridengti šimtas šeštojo, todėl likome visai 
nuogu užpakaliu. Zodžiu — šakės dvinagės! Stai ėmiau aš ir 
pasiunčiau kapralą Mergantalerį atgal į batalioną kokios nors 
paramėlės. Dvi damos. Mažoka. Du tūzai. Ir dalintojui vėl špyga 
taukuota. Et, nėra nieko geriau už tūzelį! 

Na va. Traukia jie link mūsų laidydami gerkles, lyg juos kas 
skerstų, o mes sėdime, gali sakyt, plikomis rankomis, vien tuos savo 
sušiktus šautuvėkus apsikabinę, na ir durtuvus, žinoma. O jie — 
tarsi lavina kokia į mus ritasi. Irgi du tūzai? O kad tavė šimtas, 
nuplaukė mano dešimt centų! Na, bet ką darysi, bala jų nematė! 
Kaip tik tuo metu kur buvęs, kur nebuvęs grįžta Mergantaleris, 
važiuotas sunkvežimiu, o sunkvežimyje — generatorius, kurį jis 
nukosėjo iš penkiasdešimt septintojo. Mes, žinoma, tučtuojau 
prijungėme jį prie savo sistemos. Dievulėliau brangus, būtumėt 
matę, kas ten pasidarė! Tuos velnio išperas ėmė čirškinti aukštos 
įtampos laidai prie užtvarų, jiems po kojų pradėjo sproginėti mi- 
nos, mikrobangiai patruliai pašėlo tvatyti į juos išvien su automa- 
tiniais kulkosvaidžiais, o ugnies reguliavimo sistema pasiuto pliekti 
iš pabūklų ir ugniasvaidžių į viską, kas tik krustelėdavo aplink mus 
mylios spinduliu. Štai šitaip, vaikeliai, aš gavau Sidabro žvaigždę. 

Pasiklausęs seržanto klejonių, Polas nejučia palingavo galvą. 
Tai štai koks buvo tas karas, į kurį jis taip veržėsi ir be galo krim- 
tosi nepatekęs kadaise, manydamas, kad tai pati tinkamiausia vie- 
ta pasireikšti jo širdies karščiui, kūno ištvermei ir dvasios didybei, 
žodžiu, heroizmui. Be abejo, ten siautėjo mirtis, ir kiekvienas turėjo 
kentėti sukandęs dantis, bet, matai, žmonės ir ten tebuvo lyg ko- 
kie priedai prie mašinų, šiurpių mechanizmų, kurie rungėsi vieni 
su kitais dėl teisės paskui įsikibti į gerklę pačiam žmogui. Horaci- 
jus ant tilto tapo radijo bangų valdoma raketa su branduoliniu 
užtaisu, Rolandas ir Olivjė pavirto porele kompiuterių skirtinguose 
reaktyviniuose lėktuvuose, kurie zvimbia vienas kito link greičiau 
nei priešmirtinis klyksmas. Amerikiečių armijos pėstininkų šau- 
niosios tradicijos prisimenamos vien simboliškai — nebent tada, 
kai jie iš savo šautuvų pykšteli kartelį kitą Dievui į langus, pagerb- 
dami kritusius draugus tūkstančiuose po visą Žemę išbarstytų 
kapinių, kur palaidoti Amerikos laisvę gynę kariai. Tie, kurie da- 
bar ilsėjosi, sugulę amžino poilsio karių kapuosė, būdami gyvi tęsė 
dar vieną tradiciją, tokią pat seną kaip ir amerikiečių pėstininkija 
— tradiciją ką nors sumaniai meistrauti. 

— Vajergau! Seržai, o kodėl jūs niekuomet nereikalavote pa- 
aukštinimo? 

— Kad aš savo amžiuje vėl grįžčiau į licėjų?! Ne, sūneli, visos 
tos mokyklos jau ne man. Bronzinės žvaigždės per akis. Dvejus 
metus trinti kelnes klasėje ir paskui gauti galą per magistro egza- 
minus dėl kažkokių dviejų suplėkusių paauksuotų juostelių?! Na 
jau neeeee! Kaip mane gyvą matai! Stai dar viena damutė, kirtis 
mano, dar valetas, ir vėl mano, dar penkiukė, ir vėl rankas aukštyn, 
o dalintojui lieka — kaip jūs manot, kas gi jam lieka? Trys špygu- 
tės, sviestu teptos! Regis, man šiandien neblogai sekasi, vyručiai, 
ką? 

“Midlvilis. Stotis Midlvilis. Kita — Herkimeris". 

— Seržai, verčiau papasakokit mums apie savo sužeidimus, 
už kuriuos gavote va kiek apdovanojimų. 

— Hmmm?.. Kodėl gi ne? Stai šitas — už apšvitinimą gama 
spinduliais prie Kjukjango. Sitas, nagi leiskit pagalvot, aha, prisi- 
miniau — už radioaktyvias dulkes bronchuose, kurių prisišvampiau 
Afron Karahisare. O štai šitas nedičkis, kad jį kur griausmas, už 
reumatą, kurį pasigavau drėgnuose apkasuose Kransistave. 

— Seržai, o kuri mergina iš visų turėtų buvo šauniausia? 

— Tokia mažikė, rudaplaukė pusiau švedė, pusiau egiptietė 
Farafanganoje,- nė akimirkos nedvejojęs atsakė seržantas. 

— Jackau, kad taip mane tenai nugrūstų! 

“Štai ir visa, kas liko iš senų šauniosios amerikiečių armijos 
tradicijų, - apmaudžiai mintijo Polas.— Pliurpalai ir veržimasis tar- 
nauti ten, kur galima smagiai pavaliūkauti". 

“Herkimeris. Stotis Herkimeris. Kita — Mažieji Kriokliai". 

— Sakykit, Seržai, ar šis traukinys priemiestinis? 

— Galima sakyti, taip. O ką, jei mums sumetus dar vieną 
sykelį, tiesiog kad rankos nestingtų be darbo? 

— Aš tai mielai. Nagi, nagi. Oplia! O kad tave, viso labo tik 
surukus triakė. Carliui — dama. Lu — aštuonakė. Kad aš kur 
prasmegčiau, jei seržantas vėl nesusišluos visko. 

— O sakykit, seržante, aš girdėjau, kad pirmos klasės eilinis 
Elmas Haketsas siunčiamas į užjūrius. 

— Tikrai taip. Jis prašosi tenai nuo pat pirmos dienos. Porą 
trejukių Edui, Carlis neperka, valetuką Lu, o dalintojui lieka... O 
kad tu suplendėtum! 

— Vajetau! Nagi tūzas! 

„Mažieji Kriokliai. Stotis Mažieji Kriokliai. Kita — Džon- 
sonvilis". 

— Na va, žiūrėkit, dalinu iš naujo... Ką jūs žinot apie visa tai? — 
bambėjo seržantas.— Edas gauna trečią trejukę. Na, žinoma, gai- 

la to Haketso. Po poros metų galėjo būti neblogas vėliavnešys, kad 
jį kur blusos užkapotų. Bet jei jau nutarė mesti viską po velnių, 
tai jo asmeninis reikalas. Carlis neperka, o Lu ima mano tūzą. Ir 
kuo? Nagi trejomis trejukėmis! Ką tu pasakysi?! 

— O kur vyksta Haketsas? Ar jūs Žinote? 

— Kaukšt kaukšt kaukšt,- bambėjo seržantas dėliodamas kor- 
tas.— Va kaip reikia! Taigi. Kaip tik šiandien atėjo įsakymas dėl jo. 
Na, dar paskutinį ratuką, vyručiai! Se tau be pirkio ir tau, ir tau, ir... 

— Jėzusmarija! 

— Nepyk, Edai, dėl to trečio tūzo. Išeitų, kad ir vėl kupčius 
mano. Na taip, kaipgi, Haketsas tikrai siunčiamas tarnauti į už- 
jūrius. Tiksliai. Rytoj išplaukia į Tamanrasetą. 

— Kur tas Tamanrasetas? 

— Nagi Sacharos dykumoje, ausiau. Ką, ar nesimokei geog- 
rafijos?— Seržantas piktai nusišaipė.— Gal sumetam dar vieną? 
Siaip sau, dėl juoko. 

Polas atsiduso pagalvojęs apie vargšą Haketsą, kuris turėjo 
laimės gimti dvasios dykumoje, o dabar dar gavo paskyrimą ten, 
kur ir žemė bevaisė. 

“Džonsonvilis... Fort Pleinas... Fonda... Fort Džonsonas... 
Amsterdamas... Senektedis... Kohojus... Voterlitas... Albanis... 
Renselaras... Ailiumas. Stotis Ailiumas". 

Užputusiomis nuo miego akimis Polas šoko prie durų, kyšte- 
lėjo kur reikia bilietą ir išlipo į Ailiumo stoties platformą. 

Bagažo skyriaus durys prasivėrė, ir iš ten išlindo karstas. Jį 
tuojau pasigavo šalia stovėję elektriniai karučiai ir nugabeno į 
šaldymo kamerą stoties bagažo saugojimo skyriuje. 

Nė viena taksi mašina nelaukė šio nedaug ką žadančio trau- 
kinio. Polas paskambino į taksi parką, tačiau tenai niekas nekėlė 
ragelio. Jis bejėgiškai apžvelgė bilietų pardavimo automatą, 
nailoninių kojinių pardavimo automatą, kavos pardavimo auto- 
matą, kramtomosios gumos pardavimo automatą, knygų pardavi- 
mo automatą, laikraščių pardavimo automatą, dantų šepetėlių par- 
davimo automatą, batų šveitimo automatą, nuotraukų darymo 
automatą ir iš lėto nupėdino tuštutėlėmis Sodžiaus gatvėmis. 

Jam reikėjo nužingsniuoti aštuonetą mylių per visą Sodžiaus, 
pereiti tiltą ir už jo dar įveikti kelio galą iki namų. Ne iki namų, 
pasitaisė mintyse Polas, o iki namo, kuriame riogso jo migis. 

Giliai širdyje jis jautė tuštumą ir visišką apatiją, kurią iš išorės 
gaubė karštligiško nerimo skraistė. Jos purtomas jis mirtinai geidė 
miego, bet nė už ką nebūtų pajėgęs užmigti, jautėsi kamuojamas 
aibės minčių, tačiau dievaži nebūtų įstengęs sučiuopti galvoje nė 
mintelės. 

Jo žingsniai aidėjo tuščiose Sodžiaus gatvėse, atsimušdami nuo 
pilkų namų ir užgesusių neono lempų, siūlančių pirkti čia vieną, 
čia kitą prekę. Visi tie siūlymai tokiu paros metu atrodė absurdiški. 
Kadaise kerinti reklama dabar tebuvo šaltas, nykus ir apgailėtinas 
stiklas, nekantriai laukiantis, kol jam vėl įkvėps gyvybę gaivinan- 
tis ir stebuklingas elektronų srautas, trykštelėjęs į jo viduriuose 
slūgsančias inertines dujas. 

— Liūdna vienam? 

— Hmmmm? 

Iš antrojo lango aukšto į jį žvelgė jauna moteris, kurios krūtys 
liulėjo kaip pora oro balionėlių vėjyje. 

— Sakau, nelabai linksma vienam? 

— Nelabai, visai nuoširdžiai atsakė Polas. 

— Na, tai kopk pas mane. 

— Gerai, išgirdo Polas save sakant.— Gerai, ateinu. 

— Pirmos durys už parduotuvės “Automagija". 

Jis užlipo tamsiais, be galo ilgais laiptais, kurių kiekvienoje 
aikštelėje daktaras Haris Fridmanas patikindavo esąs be skausmo 
gydantis dantistas, turintis Valstybės sveikatos saugumo departa- 
mento licenciją. 

“Ir kam, - kas kartą retoriškai paklausdavo daktaras Fridma- 
nas,— kreiptis į žmogų, kurio klasifikacijos numeris mažesnis nei 
D-0067* 

Durys šalia tų, kurios priklausė daktarui Fridmanui, buvo at- 
lapotos ir prie jų laukdama stovėjo toji moteris. 

— Kuo tu vardu, mielasis? 

— Proteusas. 

— "To didelio guzo iš ano kranto giminaitis, ar ką? 

— Jis mano pusbrolis. 

— Vadinas, tu juoda avelė šeimos diendaržy, ar ne? 

— Na taip. 

— "Trauk jį griausmas, tą tavo pusbrolį! — nusprendė moteris. 

— Zinoma, atsakė Polas. 

Likusią dalį praleistos su ja nakties Polas pabudo tik vieną 
sykį — pašoko susapnavęs, kad jo tėvas varsto jį akimis stovėdamas 
lovos kojūgalyje. 

Moteris kažką sumurmėjo pro miegus. 

Vėl grimzdamas sapnų karalystėn, Polas mechaniškai atsakė 
jai: 

— Ir aš myliu tave, Anita. 


1 

DVIDEŠIMT SEPTINTAS SKYRIUS 


VISĄ SAVAITĘ daktaras Polas Proteusas niekieno netruk- 
domas prakiūtojo namie. Jis laukė kokios nors žinutės iš Anitos, 
bet veltui, o pagaliau jam toptelėjo, kad jiedviem, ko gero, visai 
nebeliko apie ką daugiau kalbėtis. Tikriausiai ji vis dar semiasi svei- 
katos Zemyne. Stovykla Lankose tęsis dar savaitę. Jai pasibaigus 
prasidės dalybos, o paskui, matyt, ir skyrybos. Jis mąstė apie tai, 
kokiu pagrindu ji ruošiasi reikalauti skyrybų. Nors žiaurus jos nu- 
osprendis jį apstulbino, tačiau antra vertus, Polas puikiai suprato, 
koks jis logiškas ir netgi dėsningas. Juk net menkiausias nukrypi- 
mas nuo pripažintų normų jai keldavo įniršį. Bet va — ji turės pa- 
likti Niujorko valstiją, kadangi reikalauti skyrybų galės tik apkal- 
tinusi jį neištikimybe arba sabotažu. Ir vienu, ir kitu atveju ji bylą 
laimėtų kaip iš pypkės, bet ir jos pačios orumas liktų pamintas. 

Sykį Polas nuvyko į savo fermą ir kaip žmogus, nusprendęs 
paaukoti gyvenimą Viešpačiui, paprašė misterį Heikoksą leisti jam 
dalyvauti darbuose, kreipiančiuose žmogopi dosnią Gamtos ranką. 
Bet toji ranka, kurios jis pastaruoju metu taip karštai siekė, vei- 
kiai pasirodė esanti šiurkšti, atgrubnagė, aikštinga, šlapia nuo pra- 
kaito ir nelabai skaniai kvepianti. Taigi svajonė apie mažą mielą 
namelį, jo galvoje gimusi kaip sveiko ir darnaus gyvenimo gamto- 
je simbolis, čia tiko tiek, kiek Veneros statula prie įrengimų sru- 
toms pumpuoti. Žodžiu, į fermą jis daugiau kojos nekėlė. 

Po kelių dienų Polas apsilankė gamyklose. Gamyba dėl 
žaidynių Lankose buvo sustabdyta — tik sargai ir sargybiniai 
budėjo savo vietose. Keturi iš jų, labai šalti ir kupini didybės, prieš 
tai paskambinę į Lankas Kroneriui, oriai nulydėjo Polą prie buvu- 
sio jo darbo stalo, kad galėtų susirinkti daiktus. Jie kruopščiai 
surašė viską, ką jis ketino pasiimti, kuo rimčiausiai reikšdami abe- 
Jones dėl tikrojo kiekvienos smulkmenėlės šeimininko. Paskui jie 
vis taip pat iškilmingai išlydėjo Polą gatvėn ir visiems laikams 
užtrenkė vartus jam už nugaros. 

Taigi dabar Polas sėdėjo virtuvėje priešais skalbimo mašiną, 
įsmeigęs akis į televizorių. Buvo vėlyva popietė ir, kad jį kur pai- 
belis tokį sumautą gyvenimą, jis pats skalbėsi drabužius. 

— Šuldu buldu, šuldu buldu, šuldu buldu,- labai rimta ir su- 
sikaupusi bambėjo skalbimo mašina. — Šuldu buldu, burbt. Šmikšt, 
vūūūūūūūūpt. — Suskambo skambutis.- Žžžžžybt! Pokšt!- ir 
išniro tai, dėl ko taip ilgai burbuliavo paslaptingus užkeikimus 

darbštuolė burtininkė: trys poros kojinių, trys poros trumpikių ir 
-šūsnis mėlynų sportinių marškinėlių, kuriuos jis vilkdavosi vietoje 
pižamos. 

Ielevizoriaus ekrane vidutinio amžiaus moteris guodė savo 
sūnų — susivėlusį, murziną ir nevalyvą paauglį. 

— Kumščiais niekam nieko neįrodysi, Džimi,- liūdnu balsu 
kalbėjo ji.— Dievas mato, dar niekas nepadarė pasaulio geresnio, 
kam nors suknežinęs nosį arba pats gavęs į burbulą. 

— Zinau, mama, bet jis pasakė, kad mano intelekto koeficien- 
tas viso labo tik penkiasdešimt devyni! -— berniūkštis net virpėjo iš 
nuoskaudos ir pasipiktinimo. Rodėsi, jis tuojau prapliups 
ašaromis.-— Ir dar jis pasakė, kad mūsų tėvelio intelekto koeficien- 
tas vos penkiasdešimt trys! 

— Na, na, raminkis! Visa tai — vaikų kalbos. Į tokius niekus 
kreipti dėmesio neverta. 

— Bet jis sakė tiesą,— visai sugniužo berniūkštis.— Ma, juk 
jis sakė tiesą... Aš nuėjau į policiją ir pats patikrinau. Penkiasdešimt 
devyni, mama! O tėvelio — penkiasdešimt trys!- Jis atsuko moti- 
nai nugarą ir graudžiai sukuždėjo:- O tavo, mama, tavo — 
keturiasdešimt septyni! Vos keturiasdešimt septyni, mama.. 

Iš pradžių ji prikando lūpą ir atrodė labai susikrimtusi, bet 
paskui, tarsi prisisiurbusi žvilgsniu stiprybės iš kažko nematomo, 
tvyrančio kiek aukščiau jos akių lygio, įsitvėrė rankomis virtuvės 
stalo. 

„— Nagi, Džimi, pažvelk į mane, savo motiną! 

Berniukas lėtai atsisuko. 

— "Tai va, Džimi, intelekto koeficientas — dar ne viskas. Nelai- 
mingiausi žmonės šiame pasaulyje dažnai būna patys protingiausi! 

Jau pačioje pradžioje savaitės, kurią praleido dykinėdamas na- 
muose, Polas pastebėjo, kad minėtoji problema bei įvairios jos at- 
mainos yra pagrindinė vakarinių televizijos laidų tema, nustūmusi 
į šalį nėt regėjimo nervo bei lokomotorinio aparato sutrikimus. 
Viena iš programų nuolat semdavosi įkvėpimo visaip svarstydama 
klausimą, ar gali moteris, turinti žemą intelekto koeficientą, lai- 
mingai ištekėti už vyro, kurio intelekto koeficientas gana aukštas. 
Paprastai atsakymas, rodos, būdavo miglotas: viena vertus, lyg taip, 
antra vertus, lyg ne. 

— Džimi, sūneli, didesnis intelekto koeficientas nepadarys 
tavęs laimingesnio, patikėk manim. Ir šventas Petras neatsižvelgs 
į jį prie Dievo karalystės vartų. Visais laikais didžiausi pagedėliai . 
būdavo gudrieji. 

Iš pradžių Džimio veide buvo matyti nepasitikėjimas, paskui 
nuostaba, o dar vėliau ją pakeitė noras įsitikinti mamos teisumu. 

— Tai tu nori pasakyti, kad koks nors pilkas žmogelis, na, toks 
kaip aš ar kas nors kitas panašus, žodžiu, kaip mes... Tu, mama, 
nori pasakyti, kad tokie kaip mes ne blogesni už tokius kaip... na, 
kaip, pavyzdžiui, gamyklų valdytojas daktaras Garsonas? 

— Ar tas Garsonas, kurio intelekto koeficientas šimtas 
šešiasdešimt devyni? Su visais jo daktaro, magistro ir dar dievažin 
kokiais laipsniais? Tu jį turi omeny, sūnuti? 

— ip, mamyt, jį. 

— Ir tu dar klausi, ar mes ne prastesni už jį? Daktarą Garsoną? 
Džimi, sūneli, ar tu kada matei ratilus po jo akimis, mano ber- 
niuk? O tas baisias raukšles? Sakytum jis visą pasaulį vilktų ant 
savo pečių! Stai ką jam davė aukštas jo intelekto koeficientas, tam 
bėdžiui daktarui Garsonui! Ar žinai, kiek jam metų? 

— Tikriausiai jis labai senas, ma. “ 

— Džimi, jis dešimčia metų jaunesnis už tavo tėvelį! Stai ką 
padarė jo smegenys! | 

Tuo metu virtuvėn įvirto tėvelis su RURA emblema ant 
rankovės: “Asfalto klojimas. Juodadarbis. Pirma klasė“. Tai buvo 
linksmų plaučių, auksinės širdies ir trykšte trykštantis sveikata 
pusamžis vyras. 

— Sveiki, giminaičiai! žvaliai šūktelėjo jis.— Ar viskas eina 
lyg iš pypkės mano šauniuose geruose namučiuose, ką? 

Džimis susižvalgė su motina ir paslaptingai nusišypsojo. 

— Taip, pone, iš tikro viskas eina kaip iš pypkės. Manau, kad 
jūs labai vykusiai čia pataikėt. 

Umai garsą užtvindė vargonų muzikos srautai ir diktorius pra- 
pliupo girti pamuilių nepaliekančius skalbimo miltelius, kurių ne- 
reikia nei plauti, nei skalauti. Polas išjungė televizorių. 

Prie durų net springdamas čirškė skambutis, ir Polas pamėgino 
įsivaizduoti, kiek laiko kažkas ten laukia, kol bus įleistas. Jis galėjo 
įjungti telekamerą ir pasižiūrėti, ar lankytojas vertas dėmesio, 
tačiau Polas buvo taip išsiilgęs žmonių draugijos, kad iškart puolė 
prie durų — linksmas ir patenkintas. 

Į jį susmigo šaltos policininko akys. 

— Jūs daktaras Proteusas? 

— Taip. 

— Aš iš policijos. 

— Matau. 

— Jūs neužsiregistravote pas mus. 

— Ak,-— nusišypsojo Polas.- Zinot, aš kaip tik rengiausi tai 
padaryti. 

Jis tikrai jau keletą sykių ketino eiti į policiją. 

Policininko veidas liko akmeninis. | 

— Tai kodėl nepadarėte? 

— Kažkaip vis nerasdavau laiko. 

— Patariu kuo greičiau pradėti jo ieškoti, daktare, geriausia 
— tuojau pat! 

Polą gerokai sunervino tas nepraustaburnis vaikėzas — jam 
tiešiog panižo rankos pamokyti akiplėšą, kaip tąsyk barmeną Lan- 
kose. Tik šį kartą jis buvo apdairesnis. | 

— Zinoma. Ryt rytą ateisiu nuovadon. 

— Jūs ateisit šiandien pat, daktare, ir ne vėliau kaip po 
valandos! | 

Polas pastebėjo, kad pagarbos kreipimasis “daktare" gali būti 
ištartas taip, jog Žmogus imtų melstis, kad tik jam niekad 
nebereikėtų atsidurti arčiau kaip per mylią nuo universiteto. 

— Gerai, puiku, aš padarysiu, kaip jūs liepiate. 

— Be to, nepamirškite savo asmens kortelės — iki šiol jos 
negrąžinote. 

— Atleiskit, būtinai atnešiu. 

— Ir leidimą laikyti ginklą bei įsigyti šovinius. 

— Atnešiu. 

— Ir klubo nario bilietą. 

— Jeigu rasiu. 

— Ir leidimą skraidyti lėktuvais lengvatinėmis sąlygomis. 

— Gerai. 

— Ir lengvatinio sveikatos bei gyvybės draudimo pažymėjimą. 
Dabar jums bus išduotas paprastas. 

"— Būtinai. Viską, kaip liepsite. 

— Manau, šį kartą viskas. Jei dar ko nors prireiks, aš jums 
pranešiu. 

— Nė kiek dėl to neabejoju. | 

Umai jaunojo policininko veidas atlyžo ir jis iš lėto palingavo 
galva. 

— Aure, kaip panorėję sutaršo net tokį galingą žmogų kaip 
jūs, ką, daktare? 

— Jau kad aure, tai aure,-— sutiko Polas. 

Lygiai po valandos Polas kuo mandagiausiai atkako policijon 
ir atsinešė visą dėžutę nuo batų, pilną pažymėjimų apie jau 
nebegaliojančias jo privilegijas. 

Laukdamas, kol kas nors atkreips į jį dėmesį, Polas viename 
kampe pastebėjo stiklinę spintą su radiofotoaparatu, kuris kaip tik 
baigė atkurti policijos ieškomo asmens portretą ir čia pat šalia 
spausdino jo duomenis. Pro plyšį aparato viršuje pamažu slinko 
plati popieriaus juosta, ir joje vienas po kito ryškėjo kažkokio 
žmogaus bruožai. Pirmiausia pasirodė plaukai, paskui antakiai ir 

šalia užrašas “IEŠKOMAS"'. Paskui didelės drovios akys ir šalia 
vardas bei pavardė: “Edgaras Raisas Barouzas Hag- 
stromas, RURA Nr. 131313". Graudi Hagstromo istorija ėmė 
rastis maždaug jo nosies lygyje: “Hagstromas lietlempe supjaustė 
į gabalus savo namą M-17 Cikagoje; o paskui visiškai nuogas nuėjo 
pas seno draugo našlę ponią Marijoną Fraskati ir pareikalavo, kad 
ji keliautų su juo gyventi į miškus. Poniai Fraskati atsisakius eiti 
kartu, jis patraukė į netoliese esantį paukščių draustinį. Ten jam 
pavyko supainioti pėdsakus ir pasislėpti nuo policijos. Manoma, kad 
jis tai padarė nušokdamas nuo medžio į pravažiuojantį sunkvežimį". 

— Ei!- šūktelėjo prie valdymo pulto sėdintis seržantas.— Pro- 
teusai! 

Norėdamas įsiregistruoti turėjai užpildyti ilgėliausią ir siau- 
bingai painią anketą, kurioje privalėjai surašyti savo vardą, pa- 
vardę, aukščiausiąjį kvalifikacijos numerį, išvardyti priežastis, dėl 
kurių patekai nemalonėn, suminėti visus artimiausius draugus ir 
gimines ir pabaigoje pasirašyti po priesaika saugoti ištikimybę 
Jungtinėms Amerikos Valstijoms. Polas pasirašė anketą dviejų 
liudininkų akivaizdoje ir stebėjo, kaip specialus tarnautojas prie 
valdymo pulto išvertė ją į mašinai suprantamą kalbą. Netrukus 
mašina išspjovė Polo asmens kortelę, pilną naujų skylučių ir 
įkarpėlių. 

— Kol kas viskas, - tarė policininkas su seržanto antpečiais. 

Jis įkišo kortelę į tam tikrą plyšį kitoje mašinoje, ir toji pai- 
niu vingių, takelių ir atšakų labirintu nukeliavo į jai skirtą vietą 
tarp kitų kortelių. 

— Kas tai?— pasiteiravo Polas.. 

Seržantas abejingai dėbtelėjo mašinos pusėn. 

— Potencialūs sabotažininkai. 

— Palaukit, palaukit! Kaipgi čia išeina? Kas jums sakė, kad 
aš toks esu? 

— Niekas apie jus taip nemano,- kantriai paaiškino seržan- 
tas.— Ir niekas taip nesako. Viskas automatizuota. Viską daro 
mašinos. 

— Kokią jos turi teisę kalbėti apie mane tokius dalykus? 

— Jos tai jau žino. Jos viską žino,- užtikrino seržantas.-— At- 
lieka labai griežtą apskaitą. Jon įtraukia visus, kas daugiau nei ket- 
verius metus praleido koledže ir sėdi be darbo.- Jis prisimerkęs 
tiriamai nužvelgė Polą nuo galvos iki kojų.- Ir jūs, daktare, 
nustebtumėt pamatęs, kaip retai jos apsirinka. 

Pro duris įžengė seklys, visas suprakaitavęs ir nusiminęs. 

— Na, ar pasisekė aptikti kokį plyšelį Frymeno byloje?— pa- 
siteiravo seržantas, tučtuojau užmiršęs Polą. 

— Jokio. Visi įtariamieji perėjo melo detektorių kaip per 
sviestą. 

— Ar patikrinai lempas? 

— Žinoma. Iš esmės mes pakeitėme visus įrenginius ir patik- 
rinome visus laidų sujungimus. Rezultatai tie patys. Žodžiu, nors 
kiekvienas iš tų niekšelių būtų su didžiausiu malonumu priplojęs 
Frymeną, visi pasirodė esą nekalti kaip angelėliai.- Seklys 
gūžtelėjo pečiais.— Ką gi, reikės dar padirbėti kojomis. Vieną 
kabliuką turime: jo sesuo tvirtina mačiusi nepažįstamą Žmogų prie 
jo namų apie pusvalandį prieš įvykį. 

— Turite aprašymą? 

— Siokį tokį. 

Seklys pasisuko į tarnautoją prie valdymo pulto. 

— Pasiruošęs, Makai? 

— Viskas gatava. Pliek. 

— Vidutinio ūgio. Juodi batai. Mėlynas kostiumas. Be kak- 
laraiščio. Vestuvinis žiedas. Juodi plaukai sušukuoti aukštyn. 
Nusiskutęs. Karpos ant rankų ir ant sprando. Šiek tiek šlubuoja. 

Kol seklys kalbėjo, tarnautojas akmeniniu veidu spaudaliojo 
pulto klavišus. 

— Dindilin! Dindilin!- netrukus sutilindžiavo mašina ir 
išspjovė nedidukę kortelę. 

— Herbertas Dž. van Antverpas,- perskaitė Makas.— Koles- 
terio bulvaras, keturiasdešimt devyni, penkiasdešimt šeši. 

— Puikiai padirbėta, patenkintas tarė seržantas imdamas 
mikrofoną.- Penkiasdešimt septintasis, penkiasdešimt septintasis, 
važiuokite į... 

Kai Polas išėjo į saulės nutviekstą gatvę, juoda kaip varnas 
policijos mašina areštantams vežioti čiūžtelėjo pro šalį tyliai 
čežėdama naujomis padangomis ir pasuko už kampo į alėją, 
vedančią nuovados kieman. 

Polas susidomėjęs nusekė ją akimis ir pamatė, kaip ji sustojo 
prie užrakintų užpakalinių durų. 

Pro galines juodu laku tviskančias mašinos dureles iššoko po- 
licininkas ir atstatė į Polą automatą: 

— Na, na, na, nėra ko čia valkiotis! | 

Polas koja už kojos pajudėjo iš vietos, stengdamasis laimėti 
laiko, kad galėtų žvilgtelėti į areštuotąjį, sėdintį mašinos gilumoje 
tarp dviejų taip pat ginkluotų sargybinių. 

— Na, drožk iš čia! Nešdinkis!- jau garsiau suriko policinin- 
kas. 

Polas, pagalvojęs, kad pareigūnas vargu ar gali tiek netekti 
savitvardos, jog imtų pyškinti į žioplinėjantį praeivį, uždelsė dar 

porą akimirkų. Baimę juodai, sąmonę stingdančiai šautuvo akiai 
nugalėjo smalsumas pamatyti žmogų, kurio panieka visų išvaik- 
ščiotiems takeliams šioje bukoje visuomenėje dar stipresnė nei jo. 

Areštinės durys žvangėdamos prasivėrė, ir ant slenksčio 
pasirodė dar trys automatais ginkluoti žaliūkai, išėję pasitikti 
atgabento nusikaltėlio. Tai, kad areštuotasis praleis keletą 
sekundžių alėjoje, jiems atrodė taip baisu ir pavojinga, kad 
tučtuojau užmiršę Polą, visą dėmesį sutelkė į tas aštuonias ar de- 
vynias kvadratines pėdas, kurias kalinys po poros akimirkų turėjo 
įveikti. Polas pastebėjo, kaip vienas iš jų nykščiu atlaužė automa- 
to saugiklį. 

— Ziūrėk, kad man be jokių paikysčių, girdi?— tarė piktas bal- 
sas mašinos viduje.— Na, judinkis! 

Tuojau po to iš mašinos gilumos į dienos šviesą išniro dakta- 
ras Fredas Gartas bjauriai sudraskytais Mėlynųjų komandos 
marškinėliais — nesiskutęs, plačiai išplėstomis akimis, 
žvangindamas antrankiais ir niekinamai šypsodamas. 

Nespėjo Polas nė atsipeikėti nuo to absurdiško vaizdo, o se- 
nas jo komandos draugas, palapinės kaimynas, porininkas, antra- 
sis pretendentas į Pitsburgą, dingo už nuovados durų. 

Polas pasileido tekinas atgal prie paradinio įėjimo ir 
galvotrūkčiais įpuolė kontoron, kur ką tik pildė anketą ir paliko 
visus savo dokumentus. 

Seržantas atsainiai dėbtelėjo į jį. 

— Na? 

— Ką čia veikia daktaras Gartas? 

— Gartas? Jokio Garto pas mus nėra. 

— Ką tik mačiau, kaip įvedė jį pro užpakalines duris. 

— Nežinau,- burbtelėjo seržantas ir vėl įniko skaityti. 

— Paklausykit, jis vienas iš geriausių mano draugų... 

— Tikriausiai toks pat šunsnukis kaip ir tu,- atrėžė polici- 
ninkas, nepakeldamas akių nuo skaitalo.— Eik lauk. 

Galutinai išmuštas iš vėžių, Polas vėl išslinko į gatvę ir, palikęs 
savo senąjį automobilį prie policijos poskyrio, nupėdino koja už 
kojos aukštyn, link baro pačioje tilto pašonėje. 

Miesto rotušės bokšto laikrodis išmušė keturias. Jis galėjo 
mušti sepynias, pirmą ar net vidurnaktį — Polui tai neturėjo anei 
jokios reikšmės. Jis nebeprivalėjo kokią nors valandą kur nors būti 
ir tikėjosi, kad jau niekada neprivalės. Dabar jis pats susigalvoda- 
vo sau tikslus arba bastydavosi be jokio tikslo. Niekam nė motais, 
ką ir kada jis veikia. Ekonomika juo visiškai nustojo domėtis. Da- 
bar jo kortelė tedomino vien įtarius ir priešiškus policijos kom- 
piuterius. 

Gaisrinės siurblys darbavosi kaip paprastai. Polas įsimaišė į 
minią ir pajuto, kad vėsa, dvelkianti nuo purslais trykštančio van- 
dens, veikia jį raminamai. Jis atidžiai stebėjo, kaip mažas berniu- 
kas baigė lankstyti iš popieriaus savo laivelį, o paskui susidomėjęs 
ėmė sekti pavojingą narsiojo laivelio kelionę neišvengiamon 
pražūtin juodoje putotoje nežinios pragarmėje. 

— Ką, ar įdomu, daktare? 

Polas grįžtelėjo ir pamatė Alfį, televizoriaus be garso meistrą. 

— Tai bent! Maniau, kad jūs Lankose. 

— O aš tą patį maniau; apie jus. Kaip lūpa? 

— Nieko, gyja. Nors dar pamaudžia truputį. 

— Jeigu jums tai suteiks nors kiek paguodos, daktare, galiu 
pasakyti, kad barmenas vis dar tebečiaudo. 

— Nieko sau! Tai bent! Jus atleido, ar kokį galą? 

— Argi nieko nežinote? Iššveitė lauk visus aliai vieno po tos 
istorijos su Ąžuolu.- Alfis nusikvatojo.— Jie dabar patys verdasi 
valgį, klojasi patalus, rengia golfo aikšteles ir taip toliau — visi iš eilės. 

— Nejaugi visi? 

— Visi, žemesni nei gamyklų valdytojai. 

— O išvietes jie irgi patys valosi? 

— Išvietes kuopia tik bukiausieji, kurių intelekto koeficien- 
tas mažesnis nei šimtas keturiasdešimt. | 

— Nieko sau! Bet žaidynės vis dėlto tęsiamos? 

— Tęsiamos, kurgi ne! Neseniai girdėjau, kad Mėlynieji vi- 
siems duoda kruopų. 

— Na, ką tu pasakysi! 

— Tiksliai. Jie taip susikrimto dėl tos nešlovės, kurią per jus 
užsitraukė, kad nutarė trūks plyš laimėti. 

— O kaip Žalieji? 

— Žaliesiems galas. 

— Nepaisant visų Seferdo pastangų į devynias gembes kabin- 
tis? 

— Ką, ar to Džimo 'Iorpo? Taigi jis prie visų lenda, visur kišasi, 
pats per galvą verčiasi dėl kiekvieno mielo taškelio! 

— Na, ir.. 

— Na, ir išėjo taip, kad per visas žaidynes bemaž niekas 
nepelnė nė vieno taško. Anądien girdėjau, komanda iš paskutiniųjų 
bando jį įtikinti, neva jis apsikrėtęs virusiniu plaučių uždegimu ir 
privalo nors porą dienų pailsėti izoliatoriuje. Bet kad jam tikrai 
kažkas negerai — matyti iš tolo.— Alfis dirstelėjo į laikrodį.— Per 
septintą kanalą turi rodyti kamerinės muzikos koncertą. Nenorite 
sužaisti? 

— Tik jau ne su jumis. 

— Šiaip sau, dėl juoko, visai ne iš pinigų. Bandau pratintis 
prie kamerinės muzikos. Man tai nauja sritis. Eime, daktare, 
pamėginsim drauge paspėlioti. Jūs stebėsite violončeles ir kontra- 
bosą, o aš — altus ir smuikus. Tinka? Paskui sulyginsim savo pa- 
stabas ir suvienysim sko žinias. 

— Tai nuostabu, tiesiog žavinga! 

Drėgnoje baro prieblandoje Polas pamatė dar visai jaunutį 
vaikigalį, viltingai žvelgiantį į jį iš kabinos. Priešais save ant stalo 
jis buvo pasidėjęs tris eiles degtukų: trejetą vienoje eilėje, penketą 
kitoje ir septynetą trečioje. 

— Sveiki! -— pasisveikino vyrukai droviai, bet kartu lyg kaži ko 
tikėdamasis.— Tai labai įdomus žaidimas. Reikia padaryti taip, kad 
"priešininkui liktų paskutinis.degtukas. Kiekvienąsyk galima jų imti 
kiek nori, bet tik iš vienos kurios eilės. 

— Na ką gi...- tarė Polas. 

— Pradėkite,- paragino Alfis. 

— Iš dviejų dolerių, gerai? — nedrąsiai pasiūlė jaunuolis. 

— Gerai, tegu bus iš dviejų, - sutiko Polas ir paėmė vieną 
degtuką iš ilgiausios eilės. 

Vyrukas, net susiraukęs iš įtampos, irgi paėmė porą. Po trijų 
ėjimų Polas paliko jį liūdnai dėbsantį į paskutinį degtuką. 

„ — Kad jį kur griausmas, Alfi,- baisiai nusiminęs tarė jis.— 
Ziūrėk — aš pralošiau! 

— Taigi šiandien viso labo tik pirmoji tavo diena!-— griežtai 
nutraukė jį Alfis.— Nenusimink! Na ir kas, kad pralošei! Juk tu 
dar tik pradedi! 

Jis draugiškai patapšnojo berniukui per petį. 

— Daktare, tai mano jaunesnysis broliukas Džojus. Jis dar tik 
pradeda. Kariuomenei ir RURA jau nagai niežti jį pasičiupti, bet 
aš va nusprendžiau jį šio bei to išmokyti. Pažiūrėsime, kas išeis iš 
tų degtukų. Jei nieko labai doro, sugalvosime ką nors kita. 

— Dažnai žaisdavome šį žaidimą koledže, lyg atsiprašė, lyg 
pasiteisino Polas.- Taigi turiu nemažą patirtį. 

"— Koledžas!- nutęsė Džojus su baiminga pagarba. Jis net 
nusišypsojo ir kiek atkuto.— Dievuliau, tuomet viskas aišku!-— 
Tačiau po to jis sunkiai atsiduso ir vėl paniuro.— Ak, nežinau, Al- 
fi, aš jau gatavas visai rankas nuleisti. Ziūrėkim tiesiai — smege- 
nų turiu ne per daugiausia. Jis vėl išdėliojo degtukus ir ėmė žais- 
ti pats su savim.— Aš nuolatos su jais dirbu, deja, jokio pagerėji- 
mo. 

— Na kaipgi! Jis mat dirba!-—- užsiplieskė Alfis.— Visi ką nors 
dirba. Atsikelia iš patalo — ir jau darbas. Kemšasi maistą į burną 

— vadinas, irgi pluša. Tačiau darbas, vaikeli, būna dvejopas — šiaip 
sau veikla ir sunkus triūsas. Jei nori prasimušti, ko nors pasiekti 
— sunkus triūsas neišvengiamas. Pasirenki tai, kas neįmanoma ir 
duodies tol, kol padarai. Arba lieki per amžių toks pat kelmas, 
koks ir buvęs. Savaime suprantama, visi dirbo Džordžo Vašingtono 
laikais, bet Džordžas Vašingtonas — už visus daugiausia. Visi dar- 
bavosi ir Sekspyro laikais, tačiau jis triūsė atkakliausiai. Aš irgi 
šio to pasiekiau, nes nuolatos plūkiuosi, tobulinuosi. 

— Gal tu ir teisybę sakai, - sutiko Džojus.— Tačiau man, Alfi, 
aiškiai stinga ir smegenų, ir akies, ir rankos miklumo. Ak, ar 
ne geriau būtų vis dėlto spjovus į viską imt ir išeit kariuome- 
nėn? 

— Na, ką gi. Tik neužmiršk prieš tai pasikeist pavardės ir dau- 
"giau nesirodyk man į akis,— rūsčiai įspėjo Alfis.—- Kiekvienas, ku- 
ris nešioja pavardę Tučis, privalo tvirtai stovėti ant kojų. Taip bu- 
vo visais laikais ir šitaip bus ateity. 

— Gerai jau, gerai, - tarė Džojus parausdamas.- Kaltas. Dar 
porą dienų pasikankinsiu. 

— Na ir puiku,- atlyžo Alfis.- Pažiūrėsim, kaip tau seksis. 

Alfis nuskubėjo prie televizoriaus, ir Polas kartu su juo. 

— Kausykit, ar žinote, kas toks Fredas Gartas? 

— Gartas?— Alfis nusikvatojo.- Anksčiau neturėjau jokio su- 
pratimo, bet dabar, po šimts pypkių, rodos, žinau. Tai tas žmogus, 
kuris nurantė Ąžuolui žievę. 

— Negali būti! 

-— Tiksliai. Ir niekam net į galvą neatėjo jį apklausti. Juk jis 
pats priklausė komisijai, kuri narpliojo tą atvejį. 

— "Tai kaipgi jį pagavo? 

— Jis pats išsidavė. Atvykus chirurgui, kuris turėjo gydyti medį, 
Gartas, būdamas girtas, sviedė jam savo instrumentus. 

— Alfi!-— šūktelėjo barmenas.- Tu jau praleidai pirmąjį 
numerį. 

Alfis prisitraukė artyn aukštą taburetę prie baro. 

Polas prisėdo šalia ir ėmė šnekučiuotis apie šį bei tą su bar- 
menu. Jų pokalbis dažnai nutrūkdavo, nes Alfis vis prašydavo 
barmeną čia įjungti, čia išjungti garsą. 

— Gal kartais matėt Finertį?— galop pasiteiravo Polas. 

— Ar pianistą? 

— Na, taip. 

— O kas, jei mačiau? 

— Paprasčiausiai norėčiau.su juo susitikti. Tai mano senas 
draugas. 

— Pastaruoju metu daugybė žmonių panoro su juo susitikti. 

— Štai kaip? O kur jis dabar? 

Barmenas tiriamai nužvelgė Polą. 

— Jau kuris laikas niekas jo nėra matęs. 

— Nejaugi? Jis nebegyvena pas Lašerį? 

— Siandien jūs tikras kodėlčius, ar ne? Jau kuris laikas nie- 
kas nėra matęs Lašerio. 

— Suprantu,- tarė Polas, nors ničnieko nesuprato.- Jie 
išsikėlė iš miesto? 

— Iš kur aš žinau? Ir gana tų kalbų, juk negaliu čia stovėti 
prie jūsų kiaurą dieną. Ką gersit? 

— Burbono su vandeniu. 

Barmenas sutaisė gėrimą, pastatė jį priešais Polą ir atsuko jam 
nugarą. 

Polas pats sau vienas smagiai gurkštelėjo už savo paties 
pasirinktą naują gyvenimą ir į visų priešiškai ar abejingai nusitei- 
kusių aplinkinių sveikatą ir užsikosėjo. Sutrikęs nusišypsojo, 
sučepsėjo lūpomis, negalėdamas suprasti, kodėl toks keistas bur- 
bono skonis, ir tarsi pakirstas šlumštelėjo be sąmonės žemėn nuo 
taburetės. 

DVIDEŠIMT AŠTUNTAS SKYRIUS 


— NUO žydrosios Kajugos...- laidė gaidžius tęvi vaikėziški bal- 
seliai vieną gražų rudens vakarą. 


... Jos slėnių ir kalvų 
Sklinda didis garsas 
Kornelio žygdarbių šaunių... 


Daktaras Haroldas Rozberis, FP-002, pasidėjo priešais save 
ant lygaus poliruoto rausvo medžio rašomojo stalo du dokumen- 
tus vieną šalia kito. Tą stalą, tokį didelį, kad galėtų nutūpti malūn- 
sparnis, jam padovanojo dėkingi Kornelio universiteto absolven- 
tai. Apie tai liudija įrašas prie stalo kampo pritvirtintoje mažoje 
sidabrinėje plokštelėje. 

Priežastis, dėl kurios daktarą Rozberį karštai mylintys absol- 
ventai pagerbė tokia brangia dovana, buvo įamžinta stalo pavir- 
šiuje: tenai puikavosi inkrustuoti visų "Didžiosios. Raudonosios" 
universiteto komandos per pastaruosius penketą metų žaistų fut- 
bolo rungtynių rezultatai, kad ateities archeologams nebereikėtų 
kvaršinti galvų, kam ir dėl ko buvo pagamintas šis keistas, tačiau 
įspūdingas daiktas. 


Lyg griausmas skamba, aidi jis 
Nuo Rytų lig Vakarų... 


— ne itin muzikaliai klykė jauni skysti balseliai. Ponui Rozberiui 
jie trukdė susikaupti ir iki galo suvokti priešais gulinčių dokumentų 
esmę. Vienas iš jų buvo raštas, gautas iš Laisvųjų mokslų bei menų 
skyriaus dekano, gana keisto ir senamadiško žmogaus, pernelyg 
keisto ir senamadiško net tokioje keistoje ir senamadiškoje uni- 
versiteto dalyje kaip minėtasis skyrius. Kitas — penkerių metų se- 
numo laiškas nuo vieno itin priekabaus absolvento, kuriam didžiai 
nepatiko komandos elgesys ne varžybų metu. 

Dekano rašte buvo kalbama, kad į miestą atvyksta ponas Jūin- 
gas Dž. Holjardas, kuris nori parodyti universitetą Bratpūro šachui 
ir kartu panaikinti septyniolikos metų senumo įsiskolinimą iš fizi- 
nio rengimo. Raštę dekanas prašė daktarą Rozberį skirti vieną iš 
savo darbuotojų, kuris galėtų rytoj rytą priimti baigiamąjį dakta- 
ro Holjardo fizinio rengimo egzaminą. 

O neprilygstamas Korneli, 
Tiu nugalėtojau visų!.. 


— aidėjo balsai už lango. 

Paskutinius giesmės žodžius daktaras Rozberis visuomet 
būdavo linkęs vertinti šiek tiek ironiškai. 

— Išties neprilygstamas, ką ir sakyti, štai jau penkeri metai 
be pralaimėjimo, - sumurmėjo jis pats sau visiškai tuščiame kabi- 
nete. 

Bet štai artinasi naujas, šį sykį pikta lemiantis sezonas, kurio 
rezultatų, ko gero, jau niekas neinkrustuos rusvame brangiame jo 
stalo medyje. 

— Rytoj, rytoj, vis rytoj ir rytoj, — iškošė j jis pro dantis pavar- 
gusiu balsu. 

Kiekvienas pralaimėjimas seniausiųjų Amerikos universitetų 
lygoje galėjo sumažinti jo kvalifikacijos numerį vėl iki FP-003, 
o du pralaimėjimai iš eilės padarys tai be jokios abe 
jonės. Jeilio ir Pensilvanijos universitetų komandos dabar pui- 
kiausiai parengtos. Jeilis nusipirko iš Teksaso geriausius gynėjus, 
o Pensilvanija už keturiasdešimt tris tūkstančius dolerių persivi- 
liojo pas save geriausius žaidėjus iš Breslau ir Viskonsino. 

Rozberis garsiai sudejavo. 

— Po perkūnais, kiek šimtmečių žmogus gali gainiotis kamuolį 
piemenų komandoje? 

Prieš šešetą metų Kornelio valdžia nusipirko jį iš Vabašo 
koledžo ir paprašė sudaryti geriausių to meto žaidėjų sąrašą. Tuo- 
met Absolventų taryba išties šauniai, vienu ypu, nupirko juos vi- 
sus ir atidavė į jo rankas. 

— Bet nejaugi, po šimts kalakutų, jie mano, kad vienąsyk ką 
nors nupirkęs-apsirūpini visiems laikams?— kalbėjo jisai pats su 
savim.-— Gal jie mano, kad žaidėjas pagamintas iš plieno traukių 
ir betono luitų? Galgi jiems rodosi, kad žmogus iki pat grabo len- 
tos vienodai puikiai gali bėginėti paskui kamuolį? 

Juk po to sykio jie neįsigijo net berniūkščio gėrimams pada- 
vinėti, tad šiuo metu vidutinis Didžiosios Raudonosios komandos 
amžius artinasi prie trisdešimt vienerių. 


Aukštai viršum Kajugos vandenų, 
Virš josios mėlynų bangų 

Mūs Alma Mater stiebias išdidi, 
Slovės apvainikuota jos galva ori... 


— nesiliovė balsai už lango. 

— Kur nebus išdidi? Kur nebus ori kaip dešimt kubilų gy- 
vačių?— įniršęs sumurmėjo daktaras Rozberis.— Bet ar pasidomė- 
jote kada, kas ir kokią kainą už tą jos sumautą didybę sumokė- 
j07 

Futbolo komanda, kurią jis treniravo, atsipirko jau per pir- 
muosius dvejus metus. Per kitus trejus jos uždirbtomis lėšomis bu- 
vo pastatyti nauji Chemijos fakulteto rūmai, šilumos bei energeti- 
kos tyrimų laboratorijos, nauji Zemės ūkio mechanizacijos sky- 
riaus administracijos rūmai ir įsteigtos net keturios naujos kated- 
ros: Inžinerinės kūrybos filosofijos katedra, Inžinerinės kūrybos 
istorijos katedra, Inžinerinės kūrybos informacijos teikimo 
inžinieriams katedra ir Taikomosios inžinerinės kūrybos katedra. 

Nors daktaro Rozberio, atrodytų, nė kiek neturėjo dominti 
akademinis universiteto gyvenimas, jis netingėjo kaskart atlikti la- 
bai kruopščią apskaitą visų tų patobulinimų, kurie atsirado, jam 
su savo futbolo komanda iškilus aukštai viršum Kajugos vandenų. 
Nujausdamas artinantis nesėkmingą sezoną, jis mintyse kūrė atvirą 
laišką absolventams, kuriame rengėsi kaip ant delno pateikti 
iškalbingą, reljefišką visų universiteto išlaidų vaizdą. Pirmą jo 
eilutę tuojau po kreipinio “Mieli sportininkai!" jis jau buvo kaip 
reikiant ištobulinęs ir, galima sakyti, regėjo surinktą didžiosiomis 
raidėmis: | 

“ARBA KORNELIS VIENĄSYK PRADES FUTBOLO 
REIKALUS TVARKYTI TAIP KAIP IR KIEKVIENĄ DORĄ 
VERSLĄ, ARBA "DIDŽIOJI RAUDONOJ!" PAVIRS 
DISTROFIŠKA IŠBLYŠKĖLE!*" 

Netrukus lyg žaibas jo sąmonėje blykstelėjo ir antrasis, ne 
mažiau įtaigus bei įspūdingas sakinys: 

“PER  PASTARUOSIUS PENKERIUS METUS Į 
FUTBOLĄ NIEKAS NEĮDĖJO NĖ CENTO IR ANEI VIENO 
CENTO NESKYRĖ JO AMORTIZACIJAI". 

Umai jam toptelėjo, kad, ko gero, visą jo straipsnį būtų ne 
pro šalį surinkti didžiosiomis. Tiesiog pati padėtis ir aplinkybės to 
šaukėsi. | 

Sučirškė telefonas. 

— Daktaras Rozberis klauso. 

— Kalba Bakas Jangas, daktare. Radau raštelį, kad jums 
paskambinčiau,—- balsas buvo kiek prikimęs iš susijaudinimo, kaip 
tik toks, kokį daktaras Rouzberis ir tikėjosi išgirsti. Jis galėjo ne- 
sunkiai įsivaizduoti, kaip Bakas gal pusvalandį sėdėjo prie telefo- 
no su tuo rašteliu, kol pagaliau ryžosi surinkti reikiamą numerį. 
Dar jis pagalvojo, kad dabar, nuėjus tokį svarbų ir nemažą galą 
kelio, jam nebeliks nieko kito, kaip įveikti ir likusią jo atkarpą. 

— Taip, taip,— atsiliepė Rozberis, nušvisdamas žavia spindu- 
linga šypsena.— Bakai, mano berniuk, kaip tu jautiesi? 

— Puikiai. O ką jūs turite galvoj? 

— Gal būtų geriau, jei tu papasakotum, kas dedas tavo gal- 
voj. 

— Mano galvoj vien termodinamika, smūgio jėgos bandymai, 
skysčių takumas bei diferencinės lygtys. 

— Ak, ak, - tarė Rozberis.— Gal tau būtų ne pro šalį šiek tiek 
atsipalaiduoti ir gurkštelėti su manim alaus, sakykime, danų 
alinėje? Turiu tau šiokių tokių naujienų, nuo kurių, manau, tavo 
galvoje gali atsirasti nemažų pakitimų. 


Valio, draugai, mes vėl čionai, 
Vėl neša mus sėkmės sparnai... 


— vėl kiek garsiau suskambo balsai, ir daktaras Rozberis luktelėjo, 
kol jie pritils: Jei jau taip užsiplieskė pauodegys pasiautėti, tai 
galėjo išsirinkti kokią nuošalesnę vietelę ir neurbti galvos nei jam, 
nei jo komandai. Mat Kornelis iš šykštumo vengdavo nuomoti sa- 
vo sportininkams patalpas kur nors atokesnėj ir ramesnėj vietelėj, 
o apgyvendindavo čia pat, universiteto teritorijoje. 

— Luktelėk, Bakai, mano berniuk, kol jie nustos žviegti ir aš 
galėsiu išgirsti bent vieną savo paties mintį. 


Valio, valio, mes vėl čionai. 
Sveikiname tuos, kas rengiasi raudonai ir baltai! 


“Jei Kornelis nesiruošia pasukti pažangos keliu, tegu pasiieško 
sau kito trenerio! —- mąstė tylomis Rozberis.— Imkime kad.ir Ienesį 
— ten tvarkomasi nepalyginamai ūkiškiau. Savo komandą jie nuo- 
lat laiko Majami Biče, todėl nieko nuostabaus, kad Milankovičius 
nuėjo žaisti pas juos už trisdešimt penkis tūkstančius dolerių, 
atmetęs Cikagos universiteto siūlymą už visus keturiasdešimt". 

— Na va, Bakai, vėl galiu kalbėtis. O kas, jei mudu po kokių 
penkiolikos minučių susitiktume danų alinėje greitosiomis nugurkti 
po porą alaus? 

Ragelyje suskambo vangus, abuojas balsas: 

- Na, gerai, bet ne ilgiau kaip pusvalandį. 

Daktaras Rozberis aikštelėje, kur stovėdavo komandos žaidėjų 
automobiliai, sėdo į savo juodą limuziną atlenkiamu viršumi ir nu- 
vairavo prie studentų bendrijos Delta Ipsilion* pastato, kurio sta- 


* Graikiškų raidžių pavadinimai. Vert. 

dione pirmąsyk išvydo Baką Jangą, žaidžiantį studentų bendrijų 
pirmenybėse. Tenai tas Bakas Jangas visiškai už dyką išdarinėjo 
Delta Ipsilion naudai tokius dalykėlius, už kuriuos kiekviena 
aukštoji šalies mokykla būtų be kalbų paklojusi po penkiasdešimt 
tūkstančių dolerių per metus. 

Tai buvo praėjusių metų rudenį, kai toji Delta Ipsilion laimėjo 
studentiškų bendrijų pirmenybes, įmušusi keturis šimtus penkias- 
dešimt įvarčių ir praleidusi viso labo šešis. Jangas tada tris šimtus 
devyniasdešimt įvarčių įmušė pats ir dar penkiasdešimt keturis 
įtvojo kiti po jo padavimo. Likusieji buvo, galima sakyti, tokio 
Džordžo Vordo nuopelnas. Toji pavardė irgi kažkodėl į įsirėžė Roz- 
berio atmintin kartu su kitais duomenimis. 

Jam pamėginus pašnekinti Jangą, š šis atrėžė futbolą žaidžiąs 
vien savo malonumui ir rimtai ruošiąsis tapti inžinieriumi, o ne 
lakstyti per dienas su kamuoliu. 

Prieš metus, kai "Didžioji Raudonoji" neturėjo sau lygių vi- 
suose Rytuose, o Jeilio ir Pensilvanijos universitetai dar nebuvo 
kaip reikiant sutelkę savo ekonominių ir kitokių pajėgų, Rozberis 
mintyse tik pasišaipė iš jauno naivuolio studento svajonių apie 
inžinieriaus karjerą. Tačiau dabar, daugiausia dėl tos idiotiškos 
padėties, kurioje atsidūrė Kornelio futbolas, Rozberiui praėjo no- 
ras net mintyse šaipytis iš Jango, kuris iš esmės buvo vienintelė 
galimybė išsaugoti jam vargšą savo FP-002 numerį. Jis nutarė 
pusvelčiui parduoti porą eilinių žaidėjų Harvardui, kuris mielai ima 
bet ką, svarbu, kad tik pigiau išeitų, O už gautus pinigus irgi daug 
žemesne nei rinkos kaina įsigyti Jangą. 

Lentelėmis iškaltos danų alinės sienos, prisigėrusios net kelių 
girtuoklių kartų gaižaus alsavimo, atrodė dar senesnės, nei buvo 
iš tiesų. Salikė klegėjo ir šurmuliavo kimšte prisikimšusi lankytojų, 
kurie beveik kiekvienas laikė rankoje šį sezoną itin madingo benedikti- 
no taurelę arba stikliuką paprastos skaidriosios su įmerkta mėtos šakele. 

Visi prapliupo valiavimais sveikinti daktarą Rozberį ir šūka- 
lioti tostus į jo sveikatą. Sis kuo plačiausiai šypsodamas ir kuo 
žavingiausiai rausdamas mintyse vis dėlto klausė šavęs ir istori- 
jos: “Kas, po šimts kalakutų, gali sieti mane su tais pienburniais 
inžinieriūkščiais?" 

Jis prasiskynė kelią per šėliojančią minią prie kabinos pačiame 
toliausiame ir tamsiausiame kampe, kur Pedis ir Maklaudas, kaip 
tik tie du gana vidutiniai žaidėjai, kuriuos jis rengėsi parduoti Har- 
vardui, abu susikaupę čiunkė tą vieną vienintelį treniruočių metu 
jiems leidžiamą alaus bokalą ir apie kažką labai tyliai ir niūriai 
šnekučiavosi. Daktarui Rozberiui priėjus, abu pakėlė galvas, bet 
nė vienas nenusišypsojo. 

— Labas vakarėlis, berniukai, - linksmai tarė daktaras Rozbe- 
ris, sėsdamasis ant paties suolo kraštelio šalia Maklaudo ir nenuleis- 
damas akių nuo durų, pro kurias turėjo netrukus įeiti Bakas Jangas. 

Vyrukai linktelėjo ir tęsė savo pašnekesį. 

— Puikiausiai galima žaisti studentų komandoje kad ir iki 
keturiasdešimties, žinoma, jei moki gerai prisižiūrėti. 

Maklaudui buvo trisdešimt šešeri. 

— Suprantama,- niūriai sutiko su juo Pedis.— Su amžiumi 
žmogus įgyja brandumo, kurio taip stinga jaunikliams. 

Pedžiui buvo trisdešimt septyneri. 

— Va, imkim kad ir Moskovičių,- burbtelėjo Maklaudas. 

— Tikrai. Jam gi keturiasdešimt treji, o vis dar pajėgus. Ne- 
abejoju, puikiausiai galėtų žaisti ir iki pat penkiasdešimties. Ko 
gero, daugelis galėtų. 

— Kertu lažybų, kad nuėjęs RUR'on ir surinkęs komandą iš 
seniai nurašytų vaikinų, kuriems jau per keturiasdešimt, laimėčiau 
pirmąją vietą aukštųjų mokyklų lygoje. 

— Na, taip. Ko vertas vien Plankas, tarė Pedis.- Arba Poz- 
nickis. 

— Makarenas,- pridūrė Maklaudas.- Miras, Melonas. Argi 
ne, daktare? lyg tarp kitko kreipėsi jis į Rozberį. 

— Zinoma, žinoma. Manau, kad taip. Kodėl gi ne? Su malo- 
numu imčiausi tokios komandos. 

— Mtaip,- burbtelėjo Maklaudas. Jis ilgesingai pažvelgė į savo alaus 
likučius, išmaukė juos vienu ypu ir klausiamai įsistebeilijo į Rozberį. 

— Ar nieko, jei šįvakar išsiurbsiu dar vieną? . 

— Labai prašom. Kodėl gi ne?— mielai sutiko tas. —- Galiu net 
pavaišinti. 

Maklaudas su Pedžiu pastebimai sutriko ir abu vienu metu 
pagalvojo, kad artinantis svarbiam ir atsakingam sezonui, labiau 
derėtų susilaikyti nuo tokio dosnumo. 

Rozbėris tarytum nepastebėjo to negrabaus jų atsitraukimo. 

— Geriau per daug neįsismaginti,—- nepatenkintas tarė vie- 
nas iš studentų, rodydamas į naujus du alaus butelius, išdygusius 
ant stalo.— Jei Kornelis ruošiasi ir toliau pirmauti aukščiausioje 
lygoje, jums geriau būtų nesmarkauti, vyručiai... 

Pedis taip nuvėrė jį akimis, kad griežtuolis beregint ištirpo mi- 
nioje. 

— Cia jie prašo tave išeiti į vidurį ir pademonstruoti savo kojų 
ir rankų raumenis, kad juos pačiupinėję pajustų tikrąją Kornelio 
jėgą, čia apsisukę reikalauja, kad elgtumeis ir gyventum kaip koks 
sektantas, - apmaudžiai tarė Pedis. 

— Visai kaip kariuomenėj,- pridūrė Maklaudas. 

Tie žodžiai priminė Rozberiui absolvento laišką ir dekano 
raštą, kuriuos andai studijavo savo kabinete, ir jis nejučia patap- 
šnojo per vidinę švarko kišenę, pasitikrindamas, ar popieriai vis - 
dar tebėra ten. 

— Tai jau tikrai kaip kariuomenėje, — patvirtino Pedis. — Tik 
niekas nemoka pensijos už ištarnautą laiką. 

— Va būtent. Geriausius savo gyvenimo metus atiduodi kaž- 
kokiam suplėkusiam koledžui, o kaip jie, po velnių, pasielgia su 
tavim, kai tau, kaip sakoma, išeina oras? Išspiria tave tiesiai 
RUR'on: keliauk, brolyti, į visas keturias puses šunim šėko pjauti! 

— Kaip kad nutiko Kiskui,- burbtelėjo Pedis. 

— Padėjo galvą už savo numylėtą Rutgersą, o ką už tai gavo 
jo našlė? 

— Špygą! Nė šapelio, išskyrus seną treniruočių chalatą su 
išsiuvinėta dideliausia “R" — kojoms vonioje pasišluostyti ir menku- 
tę valdišką pensijukę. 

— Jam reikėjo šiek tiek pasitaupyti juodai dienai, - nekan- 
triai įsiterpė Rozberis.- Juk gaudavo daugiau nei koledžo prezi- 
dentas. Kodėl paliko toksai skurdžius? Kas dėl to kaltas? 

Pedis su Maklaudu sutartinai nudelbė akis į didžiules savo ran- 
kas ir neramiai pasimuistė kėdėse. Jiedu abu geriausiais savo 
sėkmės metais gaudavo tiek kiek ir velionis Badis Kiskas, iš tiesų 
žuvęs gindamas Rutgerso garbę, tačiau dabar abu sėdėjo kalioše. 
Ir amžinai neišlipdavo iš jo, nors turėjo pasistatę po stilingą 
namuką Kajugos plokštikalnėje, kas pusę metų pirkdavosi po naują 
automobilį ir karališkai rengdavosi... 

— Stai čia ir yra šuo pakastas,-— gailiai nutęsė Maklaudas.- 
Sportininkas privalo. puikiai atrodyti, nes visi mano, kad jis 
susišluoja krūvas pinigų. Nors taip yra tik popieriuje, žmonės 
įsitikinę, kad jis tvinte jais aptvinęs, todėl jam būtų tiesiog nepa- 
doru gyventi kaip kokiam elgetai arba šykštuoliui. 

Pedis susijaudinęs linktelėjo pritardamas. 

— Už ką išgersime?— iškilmingai tarė jis.— Už sunkų sporti- 
ninko gyvenimą? 

— Už Kornelį!- pataisė jį Maklaudas. 

— Teisingai, velniai tave rautų!- šūktelėjo Pedis ir net atsilošė 
patenkintas. 

Duryse pasirodė aukštas, stambus ir stebėtinai drovus Bakas 
Jangas. Jis nedrąsiai apžvelgė salę. Daktaras Rozberis džiugiai pa- 
mojavo jam ranka ir, palikęs Pedį su Maklaudu, nuskubėjo jo pa- 
sitikti. 

— Bakai, vaikeli! 

— Sveiki, daktare. 

Bakas, matyt, drovėjosi būti pastebėtas trenerio draugijoje, 
todėl ėmė neramiai dairytis tuščios kabinos. Jis elgėsi taip, lyg būtų 
atėjęs į pasimatymą su narkotikų prekiautoju, ir daktaras Rozbe- 
ris piktdžiugiškai pamintijo, kad čia yra nemaža tiesos. 

— Bakai, neketinu ilgai tuščiažodžiauti, nes laiko turime, kaip 
pats žinai, labai nedaug. Toks pasiūlymas negali ilgai kyboti ore. 
Bijau, kad net rytoj jau gali būti per vėlu. Juk viskas priklauso nuo 
Absolventų tarybos sprendimo,- sumelavo jis. 

— Mtaip,- burbtelėjo Bakas. 

— Aš pasiruošęs siūlyti tau trisdešimt tūkstančių, Bakai, po 
šešis šimtus dolerių per savaitę, pradedant nuo rytdienos. Ką tu 
pasakysi? 

Adomo obuolys vaikino gerklėje neramiai sujudėjo. Bakas 
atsikrenkštė. 

— Kiekvieną savaitę? — pasitikrino jis vos girdimai. 

— Matai, kaip esi vertinamas, mano berniuk! Žiūrėk, nepra- 
šauk pro šikšnelę! 

— Ar aš galėsiu tęsti studijas? Ar sudarysite man sąlygas lan- 
kyti paskaitas ir seminarus? 

Rozberis susiraukė. 

— Na, žinai, tvarka turi būti. Juk negalėsi ir žaisti futbolą už 
koledžą, ir sėdėti paskaitose tuo pačiu metu. Kadaise būdavo sten- 
giamasi suderinti ir viena, ir kita, tik kad nieko gero iš to neišėjo. 

Bakas sutrikęs brūkštelėjo savo storais pirštais per plaukus. 

— Jergutėliau, nė pats nežinau, ką sakyti. Pinigai išties dide- 
li, tačiau, antra vertus, aš žiauriai nuvilsiu savo šeimą. Turiu ome- 
ny... 

— Juk aš ne dėl savęs prašau, Bakai! Pagalvok apie savo moks- 
lo draugus. Nejaugi tu nori, kad mes šiais metais pralaimėtume? 

— Zinoma, ne,- sumurmėjo Bakas. 

— Siūlau trisdešimt penkis, Bakai! 

— Dievuliau, aš... 

— Girdėjau kiekvieną jūsų žodį, - ūmai kreipėsi į juodu jau- 
nas rudaplaukis vyrukas. Jis gėrė ne benediktiną ir ne skaidriąją 
su mėtos šakele, kaip visi kiti. Kai be jokio kvietimo nesi- 
varžydamas klestelėjo šalia Bako priešais daktarą Rozberį, iš jo 
stiklo ant stalo šliūkštelėjo viskis su sodos vandeniu. Po prasags- 
tytais vaikino marškiniais buvo matyti Raudonosios Lankų koman- 
dos marškinėliai. | 

— Girdėjau viską ligi paskutinio žodelio, - pakartojo jis, 
šleptelėdamas sunkią savo ranką Bakui ant peties.-— Stai ir atsi- 
dūrei kryžkelėje, mano berniuk. Tau pasisekė. Dabar žmonėms 
taip mažai beliko kryžkelių. Jiems paliktas vienos vienintelės 

krypties judėjimas kuo stačiausių skardžių suspaustomis magis- 
tralėmis. 

— Kas jūs toks, po šimts velnių?! — suirzęs pašoko daktaras 
Rozberis. 

 — Daktaras, nepamirškit, daktaras Edmundas L. Hari- 
sonas iš Itakės gamyklų. Vadink mane tiesiog Edu, arba klok pen- 
kis dolerius. 

— Eime šalin nuo šito prasilakėlio,- tarė Rozberis su 
pasidygėjimu. 

— Prašyčiau mane išklausyti! —- suriaumojo Harisonas, iš viso 
spėko voždamas kumščiu į stalą. Jis kreipėsi tik į Baką, kuriam 
savo kūnu buvo užtvėręs išėjimą. — Garbusis daktaras Rozberis čia 
atstovauja vienam keliui, o aš — kitam. Toks kaip aš tu tapsi, jei 
dar penkerius metelius pasimokysi ten, kur mokaisi dabar. 

Harisonas smaksojo prisimerkęs. Jis buvo toks girtas, kad 
atrodė, tuojau prapliups ašaromis — taip smarkiai jį buvo užvaldęs 
noras visus mylėti ir visiems pagelbėti. 

— Jei tu neblogas žmogus ir dar šiek tiek mąstantis,- veble- 
no jis nejuokais susigraudinęs,- stadione atidaužyti inkstai tau ne- 
suteiks tiek skausmo ir kančios kiek inžinieriaus arba valdytojo gy- 
venimas. Jei jį pasirenka pakankamai jautrus, gebantis mąstyti ir 
bjaurėtis visokiais iškrypimais Žmogus, jis pasmerktas mirti 
tūkstančius kartų. 

Daktaras Rozberis atsilošė sukryžiuodamas rankas ant savo 
plokščio, raumeningo pilvo. Pokalbis jam ėmė vis labiau patikti. 
Sumanęs pasamdyti profesionalų aktorių, kad suvaidintų šią 
nuostabią scenelę, jis būtų turėjęs pakloti nemažą sumą, o Hari- 
sonas tai atliko visiškai veltui. | 

— Ką jūs norite pasakyti? — paklausė jis vildamasis, kad po- 
kalbis ir toliau tekės ta pačia vaga. 

— Geriausias žmogus visose Lankose... 

— Lankose ?- su gilia pagarba balse pasiteiravo Bakas. 

— Taip, tenai, - patvirtino Harisonas,- kur žmonės, žen- 
giantys priešakinėse civilizacijos gretose, netrunka pademonstruoti, 
kad širdyje jie tebėra ne vyresni kaip dešimties metų vaikėzai ir 
kad neturi nė mažiausio supratimo, kokią žalą galų gale savo 
žaidimais daro pasauliui. 

— Jie atveria civilizacijai vartus į naujus plačius kelius! -—- 
karštai užginčijo Bakas, sukrėstas tokių baisių žodžių, atsiduo- 
dančių sabotažininkų kalbomis, kurios privalo piktinti kiekvieną 
dorą pilietį, tokį kaip jis. Sią skambią frazę, kurią ką tik išpyškino, 
jis girdėjo per įžanginę paskaitą, kurioje naujokai buvo supažindinti 
su bendra mokymo programa. Labiausiai jam tada krito į akį vie- 


260 KURTAS VONEGUTAS K. PIANOLA 


nas iš pagrindinių pranešėjų — daktaras Kroneris. 

— Jie begėdiškai-užtrenkia tuos vartus kiekvienam prieš 
nosį,- nesutiko Harisonas.- Štai ką jie daro. 

— Kalbėkite šiek tiek tyliau, - perspėjo jį Rozberis. 

— Man nusišvilpt,- atrėžė Harisonas.- Ypač po to, ką jie 
padarė su vieninteliu tikrai suaugusiu žmogumi visoje toje 
nebrendylų šutvėje. Jie išmetė gatvėn Proteusą, štai ką jie padarė! 

— Taigi Proteusas mirė prieš daugelį metų!-—- sušuko Bakas, 
patenkintas, kad pagaliau pavyko pagauti Harisoną meluojant. 

— Jo sūnų, jo sūnų Polą, — paaiškino Harisonas.- Tad štai ką 
aš tau pasakysiu, mano mažas berniuk: verčiau eik ir užsidirbk pi- 
nigus stadione. Jau geriau skausmas, nuovargis, mėlynės, kraujas 
ir prakaitas. Visa tai turi bent mažumytį garbės ir padorumo, nors, 
žinoma, ne per daugiausia, bet tu bent nepradėsi nekęsti savęs. Ir 
jau ginkdie laikykis kuo toliau nuo priešakinių civilizacijos gretų, 
nes ten beregint gausi per sprandą, 0 gal ir visai jį nusisuksi bešo- 
kinėdamas ant ausų kurios nors gamyklų vados priešaky.- Jis 
mėgino atsistoti. Vienąsyk nepavykus, kantriai mėgino dar kartą.— 
Na, o dabar laimingo kelio! 

— Kurgi jūs? — susirūpino daktaras Rozberis.— Pasėdėkite su 
mumis. Pasėdėkite. 

— Kur? Pirmiausia išsprogdinsiu tas Itakės gamyklas, kurios 
yra mano žinioje, o paskui šiaušiu į kokią nors salą arba trobelytę 
gūdžioje šiaurės girioje, arba į lūšną Evergleidse*. 

— O ką jūs ten veiksit? — apstulbo Bakas. 

— Ką veiksiu?— Harisoną ėmė juokas.- V eiksiu? Štai 
čia ir yra visa sultis, mano mažas berniuk. Visi vartai, varteliai, 
varčios ir lipynės užverti, užtrenkti, uždaryti, užšauti ir basliais 
užramstyti. V eikti seniai nebėra ko, gali tikėtis nebent susi- 
rasti kur nors tykų užutekį arba urvelį ir kiūtoti tenai — be tų visų 
mašinų ir automatų. 

— Oką, arjums nepatinka mašinos?— vėl nusistebėjo Bakas. 

— Jos yra vergės. 

— Tai kokio švilpio jums dar reikia? — Bakas nieko negalėjo 
suprasti.— Juk mašinos ne žmonės. Jos puikiausiai gali dirbti! 

-— Galėt tai gali, bet jos dar sumanė varžytis su žmonėmis. 

— O gal tai visai neblogai? Juk jos atpalaiduoja žmones nuo 
daugelio nemalonių darbų. 

— Tas, kuris ima varžytis su vergais, pats tampa vergu,- ty- 
liai tarė Harisonas ir išėjo iš kabinos. 


* Turima omeny State Everglades (angl. Raistų valstija) — vienas iš liaudiškų 
Floridos pavadinimų. Vert. 

Kažkoks keistas žmogėnas, apsirengęs taip, lyg būtų studen- 
tas, bet daug vyresnis, pastatė ant baro savo stiklinaitę net nepa- 
ragauto benediktino ir stikliuką su mėtos lapeliu pagardintomis 
kipšo ašarėlėmis. Jis įdėmiai pasižiūrėjo į Rozberio bei Jango vei- 
dus, tarytum norėdamas juos geriau įsiminti, ir nusekė paskui 
Harisoną, kuris ką tik išėjo lauk iš alinės. 

— Klausyk, eime į prieangį, tenai galėsime ramiai pasi- 
kalbėti, - pasiūlė Rozberis, kuomet ir čia kažkas užgiedojo vis tą 
pačią universiteto dainelę. 


Linksmiau, draugai, mes vėl čionai... 


— traukė keli nupiepę balseliai, ir Rozberis su Jangu neapsi- 
kentę pasuko prieangin. 

— Na?- tarė daktaras Rozberis. 

— Kadaš... 

— Daktaras Rozberis, jeigu neklystu? 

Į Rozberį kreipėsi tamsiu kostiumu, marga ryškiaspalve lie- 
mene ir alyviniais marškiniais apsivilkęs džentelmenas su smėlio 
spalvos ūsais ir dirbtinių gėlių puokšte švarko atlape. 

— Taip. 

— Mano pavardė Holjardas, Dž. J. Aš iš Valstybės departa- 
mento. Štai šis džentelmenas — Bratpūro šachas, 0 čia jo vertėjas 
Chašdrachras Miazma. Mes kaip tik ruošėmės pas poną universi- 
teto prezidentą, bet netikėtai pastebėjau jus. 

— Aš sužavėtas, — tarė daktaras Rozberis. 

— Brahous brahouna, bouna saki, - supypsėjo šachas, vos pa- 
stebimai linktelėdamas. 

Holjardas nervingai susijuokė. 

— Kaip suprantu, ryt rytą turėsime sutvarkyti vieną nedidelį 
reikaliuką, ar ne taip, daktare? 

— Ak,- tarė Rozberis, - vadinasi, jūs ir esate tas ponas, ku- 
ris atvyko laikyti baigiamųjų egzaminų iš fizinio rengimo? 

— Kaip tik taip, kaip tik taip. Gal porą savaičių nė cigaretės 
burnoj neturėjau. Ar visa tai ilgai užtruks? 

— Ne, nemanau. Kokių penkiolikos minučių per akis: 

— O! Taip greitai? Labai labai puiku! 

Teniso bateliai ir trumpikės, kuriuos jis tądien nusipirko, 
nespės nė kaip reikiant apsttrinti per tokį trumpą laiką. 

— Ak, atleiskite, džentelmenai,- susigriebė Rozberis.-— 
Užmiršau pristatyti. Tai Bakas Jangas, šiuo metu studentas. 

— Lakki ti takaru? — pasiteiravo šachas vaikino. 

— Ar jums čia patinka?-— išvertė Chašdrachras. 

— "Taip, pone, labai, pone, jūsų didenybe. 

— Viskas neatpažįstamai pasikeitė nuo tada, kai aš čia mo- 
kiausi,- tarė Holjardas.— Viešpatie, mes turėdavom keltis kuo 
anksčiausiai, kopti ant kalno bet kokiu oru ir klausytis tenai 
paskaitų, tai yra nuobodžiausio pasaulyje bambėjimo. O tiems 
bėdžiams dėstytojams reikėdavo net šešias dienas per savaitę styp-. 
soti priešais mus ir be perstojo malti liežuviu. Be to, dažniausiai 
jie būdavo labai prasti aktoriai ir dar prastesni oratoriai. 

— Taip, profesionalūs aktoriai ir televizija gerokai pataisė 
švietimo reikalus, - patvirtino Bakas. 

— O egzaminai! -— sušuko Holjardas.— Dabar tai vienas ma- 
lonumas: parenki reikiamus atsakymus, nuspaudi mygtukus ir 
tučtuojau sužinai, išlaikei ar ne. Vaikeli, mes čia turėdavom tiek 
visko prirašyti, kad rankų nebejausdavom nuo to keverzojimo, o 
paskui dar savaičių savaites lauk, kol koks nors profesorius teiksis 
priimti tave į egzaminą. Be to, pažymius dažnai rašydavo ne visai 
teisingus. 

— Taip, pone, - mandagiai sutiko Bakas. 

— Vadinasi, rytoj pasimatysi su vienu iš jūsų asistentų, ar ne? — 
kreipėsi Holjardas į Rozbetį. 

— Man derėtų pačiam jus priimti,-— atsakė tas. 

— Nuostabu! Man tai bus didelė garbė, juolab kad dabar pati 
sezono pradžia. | 

— Jau kad taip, tai taip, — sutiko Rozberis ir iš vidinės švarko 
kišenės išsitraukė laišką bei dekano raštą. Laišką jis padavė Holjar- 
dui.— Būtų gerai, kad šitą perskaitytumėt prieš ateidamas pas mane. 

— Puiku. Dėkoju jums. 

Holjardas paėmė laišką manydamas, kad tai sąrašas pratimų, 
kuriuos jis turės atlikti per egzaminą. Jis šltai nusišypsojo Rozbe- 
riui, kuris taip maloniai davė suprasti, kad daktarui Holjardui pa- 
skirti visai paprastučiai ir trumpi pratimėliai. “Kokių penkiolikos 
minučių užteks per akis", — pasakė jis. 

Holjardas permetė akimis laišką ir iš pradžių niekaip negalėjo 
suprasti, apie ką gi vis dėlto ten rašoma. Baisiausiai keista buvo 
vien tai, kad raštas, kurį jis ką tik gavo, adresuotas Kornelio pre- 
zidentui, daktarui Albertui Herpersui, 0 visai ne jam. Be to, ir da- 
ta rodė, kad jis rašytas net prieš penkerius metus. 


Brangus daktare Herpersai, - bylojo raštas, - man 
pasitaikė proga matyti žmonių, vilkinčių baltai raudoną mūsų 
universiteto futbolo komandos uniformą, elgesį po varžybų su 
Pensilvanijos universitetu Filadelfijoje per Padėkos šventę, ir 
turiu pareikšti, man būtų buvę gėda prisipažinti, jog esu kada 
nors buvęs arčiau kaip per penkiasdešimt mylių nuo Itakės. 

Po varžybų užsukau papietauti į Kibernetikos klubą, kur 
„netrukus sugarmėjo ir garbieji mūsų universiteto futbolininkai 
su savo naujuoju patronu ponu daktaru Rozberiu priešakyje... 


Toliau buvo aprašyta netrukus po to minėtame klube įvykusi 
orgija, ypač pabrėžiant be galo žemą ir nepadorų Rozberio 
elgesį. | 

„.. leisiu sau darsyk priminti jums, kad jie dėvėjo tas spalvas, 
kurios man, galbūt kiek senamadiškam žmogui, visuomet buvo 
šis tas šventa — mūsų "Didžiosios Raudonosios" spalvos... 

Remdamasis tuo, ką jums čia susakiau, daktare Herper- 
sai, aš, kaip lojalus Kornelio absolventas, turiu pareikšti, kad 
Jau pirmaisiais savo darbo metais šis žmogus pasirodė kuo blo- 
giausiai ir ėmė kreipti mūsų universiteto komandą labai 
įtartinais keliais. Manau, kad ponui Rozberiui ir toliau pasili- 
kus savo poste, baisus moralinis komandos nuosmukis neabe- 
jotinai pakenks geram vardui tos įstaigos, kurią aš ligi šiol 
didžiuodamasis vadinau savo alma mater ir pergalės 
futbolo aikštelėje vargu ar bepajėgs jį atitaisyti... 

Mano švenčiausiu įsitikinimu, ponas Rozberis turėtų būti 
atleistas iš pareigų, nes kitaip pasipiktinusių Kornelio 
absolventų rūpesčiu jis bus perkeltas dirbti į kokią nors 
trečiaeilę mokymo įstaigą. 

Kaip tik dėl to aš siunčiu šio laiško nuorašus Absolventų 
tarybos sekretoriui, visiems vietiniams Kornelio absolventų sky- 
riams, Rėmėjų tarybai ir Sporto valdybos sekretoriui Vašingtone. 


Visada nuoširdžiai Jūsų 
daktaras Juingas Dž. Holjardas. 


— Ak,- tarė Holjardas. Orus jo solidumas ūmai kaži kur 
išgaravo, o dabitiška eilutė, prieš akimirką atrodžiusi elegancijos 
viršūne, kažkodėl pasidarė apgailėtinai juokinga.- Jūs tikriausiai 
skaitėte jį, ar ne? | 

— Daktaras Herpersas nusprendė, kad man gali būti įdomu. 

Holjardas per jėgą nusišypsojo apnuogindamas dailius baltus 
dantis. 

— Juk tai buvo taip seniai, ar ne, daktare? Atrodo, ne mažiau 
kaip prieš šimtą metų! 

— O mar atrodo,- vakar. 

— Cha cha! Juk tiek daug vandens praėjo nuo to laiko... 

Sachas klausiamai pažvelgė į Chašdrachrą, tarytum laukda- 
mas paaiškinimo, kurių galų taip paniuro Holjardas. Chašdrachras 
tik gūžtelėjo pečiais. 

— Daug metų praėjo,- pataisė jį Bakas Jangas, pajutęs, 
kad pokalbis darosi įtemptas.- Arba daugvandens nutekėjo. 
— Na, žinoma! Kaip tik tai aš ir norėjau pasakyti, —- puolusiu 
balsu sumurmėjo Holjardas.- Na, mums tikriausiai jau laikas. Pa- 
simatysime rytoj rytą. 
— "Tokio reginio nepraleisiu už jokius pinigus. 

Sulig tais žodžiais daktaras Rozberis vėl pasisuko į Baką 
Jangą, o daktaras Holjardas nutįsusiu veidu išlydėjo šachą su 
Chašdrachru į naktį, gaubiančią Itakę. Šachas, beje, pakeliui pra- 
pliupo nesutramdomai čiaudėti. 

— Na ką, vaikeli, tarė Rozberis Jangui.— Ką tu pasakysi dėl 
trisdešimt penkių tūkstančių? Taip ar ne? 

— Aš... 

— Trisdešimt šeši... 

— "Taip, - sukuždėjo Bakas.-— Taip, velniai rautų. 

Kai ši porelė grįžo į danų aludę aplaistyti sandėrio, Pedis ir 
Maklaudas tebetęsė nelinksmą savo pašnekesį tamsiausiame 
salikės kampe. 

— Žinoma,- samprotavo Pedis.— Su Rozberiu dirbti sunku, 
ką ir kalbėti, tačiau žmogus dėkoji Viešpačiui, kad bent neturi 
reikalų su Harvardu... 

Maklaudas pritariamai linktelėjo. 

— Na, taip. Ten būdamas nevilkėsi nieko daugiau, tik purvi- 
nai pilką treningą žiemą ir prakiurusius apatinius vasarą... 

Abu nusipurtė iš pasišlykštėjimo ir sutartinai prisipildė stik- 
lines iš atsargų, kurias laikė paslėpę po stalu. 

— Ir dar visai be rankovių,- niūriai pridūrė Pedis. 

DVIDEŠIMT DEVINTAS SKYRIUS 


DAKTARAS Polas Proteusas, ne, jau tiesiog Polas Proteu- 
sas, paveiktas menkutės ir visai nepavojingos silpno narkotiko 
dozės, matė visokius malonius regėjimus ir tuo pačiu metu kalbėjo 
ir kalbėjo be perstojo, nors ne itin rišliai, tačiau be galo nuoširdžiai 
kiekviena jam pasiūlyta tema. Į visus klausimus jo lūpomis atsa- 
kinėjo tarsi kitas, tamtyč pasamdytas asmuo, 0 jis pats tuo tarpu 
visą savo dėmesį sutelkė ties nepaprastai žavinga ir patrauklia vi- 
zija, jo akių vokų slepiama nuo pašalinių žvilgsnio. 

— Arjus iš tikro atleido, ar tai buvo padaryta dėl akių?— pa- 
siteiravo balsas. 

— Dėl akių. Norėta, kad patekčiau Užkeiktųjų Odmarškinių 
Bendrijon ir išsiaiškinčiau tikruosius jų ketinimus. Bet aš visai rim- 
tai išėjau iš darbo, tik jie vis dar nesupranta šito, - Polas paten- 
kintas nusikvatojo. 

O savo vizijoje jis nepaprastai šauniai ir gracingai šoko 
pašėlusiu “Penkiasdešimt aštunto cecho siuitos" ritmu. 

“Furazuazuazuazuakt! Tingt!“-— pagrindinį motyvą grojo 
trečioji tekinimo staklių grupė, o Polas išdarinėjo sudėtingiausius 
pa ir piruetus salės viduryje tarp muzikuojančių mašinų. Anita tuo 
metu gundomair tysojo jaukiame lizde, susuktame iš visų 
vaivotykštės spalvų izoliacijos. Jos vaidmuo šokyje kaip tik ir bu- 
vo ramiai sau gulėti, o Polas sukosi beprotiškam sūkury, kuris čia 
priartindavo jį prie Anitos, čia vėl nublokšdavo į šalį. 

— Kodėljūs išėjote iš darbo? 

— "Todėl, kad jis vemt mane verčia. 

— Taip yra todėl, kad tai, ką jūs darote, jums pačiam atrodo 
moraliai nepateisinama?-— mėgino spėlioti balsas. 

— Todėl, kad tai nieko niekur neveda. Todėl, kad tai yra 
aklavietė. | 

— "Iodėl, kad tai bloga? 

— Todėl, kad tai beprasmiška,-— tarė vidinis Polo patikėtinis 
kaip tik tuo metu, kai į šokį įsitraukė Kroneris. Jis atrodė labai 
solidus ir pasipūtęs. Visa jo partija buvo oriai žingsniuoti pagal 
kurtinantį presų dundėjimą rūsyje: “Augrump! Tonka tonka! Aug- 
rump! Tonka tonka!" 

Kroneris nudelbė Polą meilės sklidinu žvilgsniu ir stvėręs jį, 
lekiantį pro šalį, į savo meškišką glėbį, nutempė prie Anitos. Bet 
jau kitą akimirką Polas išsprūdo iš Kronerio gniaužtų ir vėl nu- 

skriejo šokio sūkuriuos; palikdamas jį raudoti šalia Anitos, o ją 
pačią kviesdamas paskui save eiti lauk pro duris. 
 — Vadinasi, dabar jūs sistemos priešininkas? 

— Dabar aš nebe su jais. 

Tuo metu iš rūsio keltuvu pakilo nerangus, kerėpliškas, tačiau 
be galo energingas Šeferdas, pasirinkęs savo šokiui ausis veriančią 
suvirinimo staklių muziką: “Vaaaazuzip! Vaaaaaazuzip!" Šeferdas 
mušė taktą viena koja, atidžiai stebėdamas, kaip Polas bloškėsi to- 
lyn nuo Kronerio arba mėgino išvilioti Anitą iš spalvingo izoliaci- 
jos lizdo staklių užuoglaudoje, kur ji tysojo-tarsi mirusi. Seferdas 
spoksojo į visa tai sutrikęs ir labai nepatenkintas, o paskui 
gūžtelėjęs pečiais pasuko tiesiai prie Kronerio su Anita. Pagaliau 
tiedu susiropštė pas Anitą į lizdą ir visi trys iš ten labai įdėmiai ir 
nepatikliai sekė kiekvieną Polo judesį. 

Ūmai langas, ties kuriuo Polas šoko savo šokį, prasivėrė ir pro 
tarpą kyštelėjo Finerčio veidas. 

— Polai! 

— Ką, Edai? 

— Dabar tu mūsų pusėje! 

“Penkiasdešimt aštunto cecho siuita" staiga nutrūko ir iš 
kažkur nusileidusi juoda uždanga atribojo Polą nuo visko, išskyrus 
Finertį. 

— Mmmm)?.. 

— Dabar tu su mumis,- pakartojo Finertis.— Jeigu ne su jais, 
vadinasi, su mumis! 

Netikėtai Polą nudiegė baisus galvos skausmas. Lūpos buvo 
sukepusios. Jis praplėšė akis ir išties pamatė Finertį, tikriau jo 
veidą — didžiulį ir iškreiptą dėl to, kad buvo per arti palinkęs virš 
jo. 

— Su kuo su jumis? Kas tie jūs? 

— Užkeiktųjų Odmarškinių Bendrija. 

— Ak štai kas. O kokie jos tikslai, Edai?— pasiteiravo Polas, 
bandydamas įveikti miegą. 

Jis jau spėjo suvokti, kad guli ant čiužinio nežinia kokioje 
ankštoje patalpoje, kurioje be galo tvanku ir drėgna, tarsi ją būtų 
slėgęs kažkas labai sunkus ir didelis. | 

„— Tai kokie gijos tikslai, ką? “ 

— Grąžinti pasaulį žmonėms. 

— Tai jau kas be ko,-— pritarė Polas, mėgindamas sutikimo 
ženklan dar linktelėti galva. Tik kad raumenys beveik neklausė jo 
valios, o valia savo ruožtu irgi buvo pavirtusi vangiu apsnūdusiu 
vilnos kamuoliu. - Žmonės privalo j jį atgauti, ir tiek. 

— Ir tu mums padėsi tai padaryti? 

— Žinoma. Būtinai. Neišvengiamai,- sumurmėjo Polas. Jis 
jautėsi velniškai geras ir pakantus. Veikiamas narkotiko, jis tie- 
siog plyšo nuo geranoriško palankumo ir jausmingo žavėjimosi tais, 
kurie turėjo tvirtus įsitikinimus ir žvaliai veržėsi į mūšį. Zinoma, 
dabar ko nors tikėtis iš jo buvo beviltiška. Tarytum supratęs tai 
Finertis ėmė tirpti, o Polas dievažin kodėl vėl įniko šokti savo keistą 
šokį penkiasdešimt aštuntajame ceche, nors ir labai abejodamas, 
ar ten gali būti žiūrovų, kurie pajėgtų įvertinti jo meną. 

— Ką tu sau manai?- kreipėsi į kažką Finertis. 

— Jis puikiausiai susitvarkys, - atsakė tas kažkas, ir Polas 
atpažino Lašerio balsą. 

— Kas yra tie Užkeiktieji Odmarškiniai?— sumurmėjo Polas 
nepaklusniomis, tarsi medinėmis lūpomis. 

— Baigiantis devynioliktam amžiui, - paaiškino Lašerio bal- 
sas,— tarp Šiose žemėse gyvenusių indėnų paplito naujas tikėjimas, 
daktare. 

— Vaiduoklių šokis, pameni, Polai, - paaiškino Finerčio bal- 
sas. 

— Baltieji žmonės laužė vieną sutartį po kitos, išnaikino 
didžiumą žvėrių, atėmė iš indėnų jų žemes ir žiauriai sumušdavo 
juos kiekvieną kartą, kai tik jie bandydavo pasipriešinti, - tarė 
Lašerio balsas. 

— Vargšai indėniukai, — sumurmėjo Polas. 

— "Tai labai rimta, pertarė jį Finertis.— Įdėmiai klausyk, ką 
jis tau sako. 

— Netekę Žemių, žvėrienos ir galimybės kaip nors apsiginti, — 
kalbėjo toliau Lašeris, - indėnai pajuto, kad prarado arba baigia 
prarasti tai, kuo jie kadaise didžiavosi ir kas leido jiems jaustis 
oriems ir reikšmingiems, tai, kas galų gale teikė jų gyvenimui 
prasmės. Didiesiems medžiotojams nebebuvo ko medžioti. Didie- 
ji kariai paprasčiausiai nebegrįžo po nelygios dvikovos su 
daugiašūviais šautuvais. Didiesiems vadams nebuvo kur vesti sa- 
vo žmonių, nebent mirčiai į nagus arba į atkampias dykumas. Di- 
dieji žyniai irgi nebegalėjo tvirtinti, kad dievai apgins indėnus ir 
suteiks jiems sotų bei ramų gyvenimą. 

Polą, kurio jausmai, veikiami narkotiko, buvo labai sudirgę, 
nepaprastai sukrėtė klaikus raudonodžių likimas. 

— O Viešpatie!- sudejavo jis. 

— Indėnams pasaulis apvirto aukštyn kojom, - kalbėjo toliau 
Lašeris.— Jis tapo baltųjų valdomis, kuriose nebeliko vietos indėnams. 
Tokiame pasaulyje išsaugoti senąsias savo kultūros vertybes pasidarė 
nebeįmanoma. Jiems nebeliko nieko kito, kaip tik pavirsti lyg kokia 
žemesnės rūšies rase arba, kitaip sakant, baltųjų tarnais. 

— Arba ryžtis žūtbūtinėms ir tikriausiai paskutinėms kauty- 
nėms dėl savo senųjų vertybių, niūriai pridūrė Finertis. 

> Taigi vaiduoklių šokio religija ir buvo tas paskutinis ban- 
dymas apginti savo senąją savastį, — toliau kalbėjo Lašeris.— At- 
sirado mesijų,— o jie tik ir laukia progos atsirasti,- kurie ragino 
šlovinti naująją magiją, neva turėjusią sugrąžinti prarastus 
medžioklės plotus, buvusias tradicijas ir santvarką bei senuosius 
būties pagrindus. Buvo sukurtos naujos apeigos ir naujos giesmės, 
turėjusios išginti iš jų žemių baltuosius žmones. O kai kurios 
karingešnės tautelės ir gentys, kurių kovingumas dar nebuvo 
visiškai išsivadėjęs, sukūrė savitą šios naujos religijos pakraipą — 
Užkeiktųjų Odmarškinių Bendriją. 

— Nieko sau, nusistebėjo Polas. 

— Į paskutinį mūšį jie nutarė joti raiti, - kalbėjo toliau 
Lašeris, - apsivilkę neva užkeiktus marškinius, kurių neva 
nepramušančios baltųjų žmonių kulkos. 

— Lukai! Ei, Lukai!- šūktelėjo Finertis.—- Nustok nors 
akimirksnį maivytis ir eikš čionai! 

Polas išgirdo žingsnius, šlepsinčius per drėgnas grindis. Jis 
atmerkė akis ir prie savo guolio išvydo Luką Luboką, vilkintį bal- 
tais fabrike siūtais marškiniais, imituojančiais rūbą iš bizono odos, 
išpuoštą stilizuotomis paukščių ir bizonų figūromis, išsiuvinėtomis 
plona vielute, aptraukta įvairiaspalve ryškia izoliacija. Luko veidas 
spindėjo stoišku viską pasaulyje praradusio raudonodžio tragizmu. 

— Ug,- indėniškai pasisveikino su juo Polas. 

— Ug,- visai rimtai atsakė Lukas, ligi ausų pasinėręs į naująjį 
savo vaidmenį. 

— Zinok, tai visai nejuokinga,- perspėjo Polą Finertis. 

— Jam dabar viskas juokinga, kol nepraėjo narkozės veiki- 
'mas,— paaiškino Lašeris. 

— Ar Lukas rimtai įsitikinęs, kad dabar jo negali peršauti kul- 
ka? — paklausė Polas. 

— Juk tai tik simbolis! - nekantravo Finertis.—- Nejaugi tu li- 
gi šiol nesupranti? 

— Aš taip ir maniau, sumurmėjo Polas, marinamas nenu- 
galimo miego.- Tikrai. Patikėk. Sakau tau. Man taip atrodo. 

— Na ir ką, tavo nuomone, šis simbolis reiškia? — paklausė 
Finertis. 

— Lukas Lubokas geidžia susigrąžinti savo bizonus. 

— Polai, atsipeikėk gi pagaliau!- įspėjo Finertis. 

— Gerai, tuoj. 

— Nejaugi jūs nesuprantat, daktare?— kantriai ėmė aiškinti 
Lašeris.- Mašinos iš esmės mums visiems dabar yra tai, kas 

indėnams buvo baltieji. Žmonės ima pastebėti, kad jos baisiu 
greičiu keičia pasaulį, ir senosios žmonijos vertybės nebetenka jo- 
kios vertės. Ir žmonėms nebelieka nieko kito, kaip tapti antra- 
rūšėmis mašinomis arba, kitaip sakant, mašinų tarnais. 

— Viešpatie, apsaugok, - sumurmėjo Polas.— Bet va, tiesiog 
neišmanau, kaip čia žmoniškiau pasakyti... Žodžiu, ta jūsų Ben- 
drija, nežinau, atrodo kažkokia labai vaikiška, ar ne? Visi tie 
persirenginėjimai... 

— Zinoma, vaikiška, kaip ir Hitlerio rudieji marškiniai arba 
Musolinio juodieji, arba apskritai bet kokia uniforma, - nesutiko 
Lašeris.— Mes neketinam neigti, kad ji vaikiška. Maža to: mes pa- 
kankamai gerai suprantame, jog privalome būti šiek tiek vaikiški, 
kad palenktume savo pusėn kuo daugiau šalininkų. 

— Palūkėk, kol pamatysi jį šitaip išsipusčiusį kokiame nors-mi- 
tinge,- tarė Finertis.— Visi į jį spokso, lyg būtų ką tik nužengęs iš 
“Alisos stebuklų šalyje" puslapių, Polai. 

— Mitinguose visuomet taip būna, - numojo Lašeris.— Tačiau 
sakyk ką nori, tie mitingai, nesuprantu kaip, bet padaro savo darbą. 
Sakyčiau, išties būtų galima šiek tiek oriau ir brandžiau visa tai 
daryti, nes iš esmės mes kaip tik dėl to ir kovojame. Tačiau svar- 
biausia dabar — pati kova, o-ten jau kartais neišvengiamai esi pri- 
verstas elgtis ne itin solidžiai ar juolab tauriai. 

— Pati kova?— pasitikslino Polas. 

— Nataip, kova, ramiai tarė Lašeris.— Ir mes galime tikėtis, 
kad ji bus pakankamai vaisinga. Istorija atmena nemaža pavyzdžių, 
kas atsitikdavo, kai vienas vertybes būdavo bandoma per jėgą keisti 
kitomis... | 

— Taip buvo indėnams, žydams ir daugeliui kitų tautų, kurios 
patekdavo svetimšalių vergijon, įsiterpė Finertis. 

— Išties istorija mums duoda gausybę pavyzdžių, kad galėtume 
gana realiai prognozuoti, kaip rutuliosis įvykiai šį kartą, - tarė 
Lašeris. Paskui, kiek patylėjęs, pridūrė:- Tai yra kaip mes 
gebėsim juos pakreipti. 

— Gali sau eiti, Lukai, tarė Finertis. 

— Klausau, pone. 

— Polai, ar tu girdi, ką mes kalbam?— pasiteiravo Finertis. 

— Zinoma. Labai įdomu. 

— Na štai, - porino toliau Lašeris, tik jau tylesniu balsu.-— 
Anksčiau, jei susiklosčius tokioms aplinkybėms kaip dabar, atsi- 
rasdavo tinkamas mesijas, gebantis ganėtinai įtikinamai bei 
dramatiškai pažadėti žmonėms, ko jie nori, ir suteikti viltį, labai 
dažnai, nepaisant didžiulės valdančiųjų jėgų persvaros, vis dėlto 
įvykdavo milžiniški sukilimai ir revoliucijos. Taigi ir dabar mesi- 

jas, jei tik turėtų gerą, solidų ir patrauklų mokymą ir įsigudrintų 
nepakliūti į rankas policijai, puikiausiai galėtų sukelti revoliuciją, 
ir galbūt net tokią galingą, kad būtų įmanoma išplėšti pasaulį iš 
mašinų, daktare, ir vėl grąžinti jį žmonėms. 

— Tu esi kaip tik tas vaikinas, kuris galėtų tai padaryti, Edai, 
ar ne?— paklausė Polas. 

— Iš pradžių ir aš taip maniau,- atsiliepė Lašeris.— Bet pas- 
kui gan greit susiprotėjau, kad daug efektyviau būtų viską pradėti 
pasinaudojus vardu, kuris jau plačiai ir gerai žinomas. 

— Sėdintis Jautis? — pasiteiravo Polas. 

— Proteusas, pataisė jį Lašeris. 

— Tau beveik nieko nereikės daryti, tiktai laikytis kur nors 
atokumėlėj,- paaiškino Finertis.— Visa kita už tave bus padary- 
ta. 

— Jau daroma,- pridūrė Lašeris. 

— Taigi tu kol kas ilsėkis,—- švelniai tarė Finertis.— Kaupk 
jėgas. 

— Aš... 

— Tu pats jau nieko nebereiški,- tarė Finertis.— Nuo šiol tu 
priklausai istorijai. 

Sunkios durys dusliai bumbtelėjo užsitrenkdamos, ir Polas su- 
prato, kad jis vėl liko vienas ir kad istorija, esanti kažkur už anų 
durų, išleis jį iš čia tada, kai jai atrodys reikalinga ir naudinga. 

TRISDEŠIMTAS SKYRIUS 


ISTORIJA, šiuo Polo Proteuso gyvenimo laikotarpiu 
įsikūnijusi daugiausia Edo Finerčio ir dvasiškojo tėvo Džeimso Dž. 
Lašerio asmenyse, išleisdavo jį iš įkalinimo vietos senoje apleisto- 
je Ailiumo miesto požemio slėptuvėje vien tam, kad būtų galima 
apkuopti tuos nešvarumus, kuriais jis ten aptekdavo gyvendamas 
išties gyvuliškomis sąlygomis. Į visus kitus ja rodomus gyvybės 
požymius, kaip antai riksmą, protestus, reikalavimus ir net bedie- 
višką keikimąsi, ponia istorija nekreipė jokio dėmesio iki pat ta- 
da, kol neatėjo, jos nuomone, tinkamas laikas. Jam atėjus, kame- 
ros durys pagaliau atsivėrė, ir Edas Finertis palydėjo Polą į jo 
pirmąjį susitikimą su Užkeiktųjų Odmarškinių Bendrija. 

Kai Polas įžengė į posėdžių salę kitame požeminės slėptuvės 
gale, visi atsistojo: galustalėje Lašeris, toliau Badas Kolhaunas, Ka- 
tarina Finč, Lukas Lubokas, Polo fermos valdytojas garbusis Hei- 
koksas ir dar apie pora dešimčių žmonių, kurių Polas anksčiau ne- 
buvo sutikęs. 

Išsyk matei, kad tai ne romantiškai nusiteikusių entuziastų 
saujelė, bet rimti ir ryžtingi žmonės, kurie gerai žino, ką daro, ir 
jaučiasi visiškai teisūs. Polas įtarė, kad Lašeris su Finerčiu subloškė 
juos savo bendrijon be kruopštesnės atrankos, kaip čia pat po ranka 
pasitaikiusius potencialius bendraminčius, daugiausia, matyt, kiek 
labiau praprususius patiltės salūno lankytojus. Nors didžiuma jų 
gyveno Ailiume, vėliau Polas sužinojo, kad tarp jų yra atvykėlių 
kone iš visų šalies rajonų. 

Tarp gana vidutinių, pilkų asmenybių buvo ir tokių, kurių aky- 
se švietė protas, inteligencija ir pasitikėjimas savo jėgomis, o jie 
patys atrodė pasiturintys ir nemažus postus užimantys veikėjai, ku- 
rie, kaip ir Polas, dėl kokių nors priežasčių stojo prieš sistemą, nors 
ši jiems buvo nei labai palanki. 

Tyrinėdamas čia vieną, čia kitą iš tų kelių šviesių veidų, Polas 
nustebo tarp jų pastebėjęs dar vieną pažįstamą — profesorių 
Liudvigą fon Noimaną, čiuplutį judrų senučiuką, kuris kadaise 
dėstė politines disciplinas Senektedžio labdaros koledže, kol 
Socialinių mokslų katedros pastatas nebuvo nugriautas, o jo vie- 
toje pastatyta Silumos ir energijos tyrimų laboratorija. Polas šiek 
tiek pažinojo Noimaną dar iš tų laikų, kai jiedu priklausė Ailiumo 
miesto istorikų draugijai, kurios pastatas galop irgi buvo nugriau- 
tas, o jo vietoje pastatytas Ailiumo atominis reaktorius. 


2 72 KUKTAS VONEGUTAS K PIANOLA 

— Štai ir jis, - didingai tarė Finertis. 

Bendrija sutiko Polą plojimais, tačiau be ypatingo įkarščio, 
tarytum leisdama suprasti, kad jis niekada negalės tapti tikruoju 
jos bendražygiu, nes nuo pat pradžių pradžios nebuvo kartu su vi- 
sais. 

Vien tiktai buvusios Polo sekretorės Katarinos Finč ir Bado 
Kolhauno laikysenoje snobizmo nesimatė anei šešėlio. Abu jie 
elgėsi vis taip pat draugiškai, kaip-ir tada, kai dienų dienas kiurk- 
sodavo Polo priimamajame. Polas pastebėjo, kad Badas lieka vi- 
suomet toks pat bet kokiomis aplinkybėmis. Matyt, jam tokiam būti 
padėdavo nepaprastai laki vaizduotė, o Katarinai — tai, kad buvo 
iki ausų įsimylėjusi Badą. 

Iškilminga susirinkimo atmosfera ir dalyvių veiduose išrašytas 
ryžtas privertė Polą bent kol kas laikytis rimtai. 

Lašeriui iš kairės stovėjo kėdė, paruošta jam, Polui, o iš 
dešinės įsitaisė Finertis. 

Jau sėsdamasis Polas pastebėjo, kad Lukas Lubokas vienin- 
telis apsivilkęs simbolinius užkeiktuosius odmarškinius ir juokais 
pagalvojo, kad tam žmogeliui likti be uniformos — tas pat kaip be oro. 

— Užkeiktųjų Odmarškinių Bendrijos iškilmingą posėdį skel- 
biu pradėtą, — tarė Lašeris. 

Polas, kuriam dėl narkotikų poveikio viskas tebeatrodė žavu 
ir juokinga, laukė kokios nors komedijos su brolybės priesaiko- 
mis ir iškilmingu pseudoindėnišku kalbos stiliumi, todėl gerokai 
nusivylė pamatęs, kad, išskyrus Luko Luboko apdarą, visa kita su- 
sirinkime buvo susiję tik su nūdiena — realia, rūsčia ir kupina 
priešiškumo. 

Taigi romantiškas naujosios bendrijos pavadinimas tebuvo pa- 
togi priedanga labai dalykiškų žmonių grupei, o jo reikšmė, kilmė 
ir apskritai istorija tedomino nebent tik Lašerį ir jo apaštalą 
Finertį, kurie didžiumą laiko praleisdavo džiugindami vienas kitą 
begaliniais samprotavimais apie nepakenčiamą status guo*. Vi- 
siems kitiems užteko paprasčiausios agitacijos arba asmeninės nu- 
oskaudos, kad progai pasitaikius įsitrauktų bemaž į kiekvieną 
judėjimą, kuris žada nors šiokių tokių permainų. Žada gerų 
permainų, pamanė Polas, įdėmiau įsižiūrėdamas į dalyvių 
veidus, arba tiesiog permainų — pramogos dė- 
lei. 

Polas niekaip negalėjo suprasti, ką čia veikia Badas Kolhau- 
nas, kuris niekuomet nesidomėjo politika ir beveik nemokėjo pik- 
tintis. Sykį jis pats apie save taikliai pasakė: “Viskas, ko man rei- 


* Padėtis, kuri yra (lot.). Vert. 

kia, —- šiek tiek laiko bei įrangos, kad galėčiau ką nors krapštinėti. 
Va tada esu laimingas kaip paršelis purvyne". 

— Pradėsime nuo jūsų, Z-11,- tarė Lašeris, žiūrėdamas į 
Katariną. 

Merginos paakiuose juodavo ratilai, o akyse švietė švelnumas 
ir begalinė nuostaba. Lašeriui pašaukus į ji krūptelėjo ir apsižvalgė 
apstulbusi, tarytum toji požemio slėptuvė ir susirinkimas netikėtai 
būtų įgriuvę iš kažkur į jos tyrą mergiškų svajonių pasaulį. 

— Ak,-— sutrikusi tarė ji, vartyydama paskleistus priešais ant 
stalo kaži kokius popierius.— Siuo metu mes turime septynis šimtus 
penkiasdešimt aštuonerius užkeiktuosius marškinius. Mums buvo 
užsakyta pasiūti tūkstantį, - kalbėjo ji vos girdimu pavargusiu bal- 
su,- bet ponia Fišbein... | 

— Be pavardžių!- šūktelėjo iš karto keletas dalyvių. 

— Atleiskite, - Katarina paraudo ir vėl įniko tyrinėti popie- 
rius.- Eeeee... X-229 apsirgo ir nebegalėjo jų daugiau sukirpti. Ji 
pasveiks tik po šešių savaičių ir tada vėl galės dirbti. Be to, mums 
trūksta raudonos vielutės... 

— A-12!- šūktelėjo Lašeris. 

— Klausau, pone, — atsiliepė tamsgymis vyras. Žvilgtelėjęs į 
jį Polas pažino vieną iš gamyklos sargų, tik jis, žinoma, buvo be 
uniformos. A-12 užsirašė, kiek reikia pristatyti raudonos vielutės 
ir sumišęs šyptelėjo Polui. 

— Gatavi marškiniai jau supakuoti ir paruošti gabenti, - tarė 
Katarina. 

„— Labai gerai,- pagyrė Lašeris.— G-17, ką jūs galite pasa- 
kyti susirinkimui? 

Badas Kolhaunas nusišypsojo ir atsilošęs kėdėje pasitrynė ran- 
kas. 

— Viskas eina kaip iš pypkės. Jau turiu porą modelių, kuriuos 
galima bus išbandyti pas L-56, kai užslinks tamsesnė naktelė. 

— Ar jie įveiks gamyklų užtvaras?— paklausė Lašeris. 

— Įveiks kaip unguriai ir net nesukels pavojaus signalo, - tarė 
Badas su pasididžiavimu. 

— O koks skirtumas, sukels jie pavojaus signalą ar ne, juk vis 
tiek visa šalis versis dugnu į viršų? 

— Padariau juos tokius dėl viso pikto, - paaiškino Badas.-— 
Be to, turiu minčių, kaip sukurpti tokį daikčiuką, kuris paleistų 
srovę į telefono laidus. Kai sargai puls skambinti ir šauktis pagal- 
bos, jiems taip trinktelės per nosį, kad dar ilgai laižysis! - jis pa- 
tenkintas sukikeno. 

— Aš maniau, kad telefono laidus geriausia nupjauti. 

— Kodėl gi ne, galima ir šitaip, - sutiko Badas. 


18.-2806 


2 74 KUKTAS VONEGUTAS K PIANOLA 


— Visa, ko mes iš jūsų norime,- paaiškino Lašeris, — tai su- 
kurti gerą, praktišką ir pigų šarvuotį, kuris galėtų pralaužti gamyklų 
užtvaras ir. kurį žmonės lengvai galėtų pasigaminti patys iš senų 
automobilių ir skardos lakštų. 

— Aš taip ir padariau, velniai rautų!- tarė Badas. Bet man 
ką tik atėjo galvon dar viena nebloga mintelė, kaip mes galėtume 
juos galutinai apmauti. Žiūrėkit, jei norite, galima čia pri- 
tvirtinti tokį daikčiuką... 

— Apie tai pakalbėsime su jumis po susirinkimo,- pertraukė 
jį Lašeris. 

Kurį laiką Badas atrodė gerokai nusiminęs, bet paskui ėmė 
kaži ką braižyti popieriaus skiautelėje. Polas matė, kad tai brėžinys 
automobilio, kuriam Badas pripiešė anteną, radarų sistemą ir 
kažkokius strypus bei kultuves — į visas puses styrančius įvairius 
žudymo įrankius. Jų žvilgsniai susitiko, ir Badas linktelėjo Polui. 

— Labai įdomi užduotis, - šnipštelėjo jis: 

— Tvarka,- tarė Lašeris.— Dabar dėl verbavimo. D-71, ar 
turite ką mums pasakyti? 

— Jis Pitsburge, — tarė Finertis. 

— Ak, tiesa,— susigriebė Lašeris.— Buvau pamiršęs. Jis išvyko pa- 
sidairyti, ar negalėtume pasinaudoti tenykšte Briedžių organizacija. 

Lukas Lubokas keletą sykių atsikrenkštė ir išdėliojo priešais 
save lapus. 

— Pone, jis pavedė man perskaityti pranešimą vietoj savęs. 

— Pradėkit. 

— Mes turime po vieną savo žmogų kiekvienoje karališkųjų 
Parmos gvardiečių grupėje, o iš viso jų penkiasdešimt septynios. 

— Ar tie žmonės patikimi?— paklausė kažkas. 

— Galite visiškai pasikliauti D-71,— paaiškino Lašeris.— Kiek- 
vienas asmuo, kurį užverbuoja jis ir jo vaikinai, apdorojamas ly- 
giai kaip ir kiekvienas iš jūsų — iš pradžių gauna dozę narkotiko 
su alkoholiu, o paskui ištardomi naudojant natrio pentatolį. 

— Tada gerai,- liko patenkintas vyrukas, uždavęs klausimą. — 
Tiesiog norėjau pasidomėti, ar nepraradom budrumo. 

—. Raminkis, - iškošė pro dantis Finertis, 

— Ar jį taip pat?— nesiliovė atsarguolis, rodydamas į Polą. 

— Jį ypač kruopščiai kedenome,- žinovo balsu patikino 
Lašeris.— Apie Proteusą žinome tokių dalykų, kad jis pats išsižiotų 
išgirdęs. 

— Prašyčiau be pavardžių, - priminė jam Polas. 

Nusirito juoko banga. Regis, visi tik ir laukė tos mažytės hu- 
moro kibirkštėlės — susikaupusi įtampa susirinkime ūmai atslūgo. 

—.Kas čia juokinga?— nesuprato Polas. 

— Jūs kaip tik esate vardas,- paaiškino Lašeris. 

— Ne, palaukite, kaipgi čia išeina?.. 

— Ko tu jaudiniesi? Juk tau ničnieko nereikia daryti!- tarė 
Finertis. —- Gyvenk ir žvenk! Manai, mes nenorėtume tarnauti rei- 
kalui štai taip — sėdėti čia sau rankas sudėję toli nuo policijos — 
jokios rizikos, atsakomybės, jokių nemalonumų, ką? 

— Skamba labai gundomai,- atsiliepė Polas,- tik aš 
greičiausiai nesusigundysiu. Labai gaila, bet aš išeinu. 

— Jie tave nužudys, Polai,- tarė Finertis. 

— Jei prireiks, tu ir pats jį nužudysi,- lediniu balsu įsiterpė 
Lašeris. 

Finertis linktelėjo sutikdamas. 

— Teisybė, Polai, nužudysiu. Teks. 

Polas susmuko atgal į kėdę, stebėdamasis, kad iš esmės jo nė 
kiek nesukrėtė siūlymas rinktis — gyvent ar mirt, siūlymas toks 
aiškus ir tiesmukas, kokio jis anksčiau niekada iš nieko nebuvo 
girdėjęs. Bet, antra vertus, čia, dėkui Viešpačiui, viskas buvo aišku 
ir paprasta — arba juoda, arba balta, skirtingai nuo daugybės 
apiblukusių spalvų spalvelių ir begalės dar blausesnių atspalvių ta- 
me gyvenime, kurį jis gyveno ligi šiol. Zodžiai “Daryk, kas 
liepta, arba tau galas" veikė panašiai kaip narkotikai, 
kuriuos tardytojai liovėsi jam kimšti vos prieš keletą valandų — 
nuo jų iškart tarsi netenki svarumo ir atsipalaiduoji nuo visko, net 
nuo savo paties sprendimų. | 

Taigi Polas atsilošė kėdėje ir ėmė šįsyk tikrai susidomėjęs 
stebėti, kas gi vis dėlto čia vyksta. 

Lukas Lubokas baigė skaityti D-71 parengtą pranešimą apie 
tai, kaip sekasi verbuoti naujus narius visoje šalyje. Užduotis — 
turėti bent po du įtakingus asmenis kiekviename didesniame 
pramonės mieste ir kiekviename politiniame šalies sambūryje, ku- 
rie būtų lojalūs Užkeiktųjų Odmarškinių Bendrijai. Apie šešias- 
dešimt nuošimčių šio darbo jau buvo įvykdyta. 

— S-1, ką jūs galite mums pasakyti?-— pasiteiravo Lašeris. 

— Mes paleidome gandą, kas yra tikrasis judėjimo v a- 
d a s,- tarė Finertis.- Dabar reikia palaukti keletą dienų ir 
pasižiūrėti, koks bus poveikis. 

— Nematau priežasčių, kodėl mums tai galėtų pakenkti, 
nusistebėjo Lašeris. 

“ — Verbavimo darbus dabar reikia perkelti tik į miestą,- tarė 
Finertis. 

— O kaip ten su tuo nebylios televizijos žiurke? — pasidomėjo 
gamyklų sargas. —- Argi ne jūs pats apsiėmėt jį paruošti? 

— Alfį, Tučį?— paklausė Finertis. 

— Be pavardžių! | 

— Sitą pavardę galite linksniuoti ant kiekvieno kampo, — 
niūriai tarė Lašeris.— Jis ne mūsų žmogus. 

„ — Kadjau taip, tai taip, - pridūrė Finertis.— Jis nebuvo, nėra 
ir niekada nebus kieno nors. Jis pats niekad niekam nepriklausė, 
jo tėvas niekad niekam nepriklausė, jo senelis niekad niekam 
nepriklausė ir jei jam kada nors atsitiks turėti sūnų, tai galiu galvą 
guldyti, net ir tas niekad niekam nepriklausys. 

— O kodėl? -— nustebo Polas. 

— Jis sako, kad tai vienintelė būsena, kuri jam padeda suvok- 
ti, kas gi, po galais, yra jis pats, kuo skiriasi nuo tūkstančių kitų 
žmonių, kurie zuja aplinkui, - paaiškino Finertis. 

— Ar yra kokia nors sąlyga, kurią įvykdžius jis vis dėlto 
prisidėtų prie mūsų?— paklausė Žmogus, kurį, matyt, jaudino 
netikę verbavimo tempai. 

— Vienui vienintelė, tarė Finertis.— Visi turi mąstyti ir ver- 
tinti viską taip kaip Alfis Tučis. 

Lašeris liūdnai šyptelėjo. 

— Didysis amerikiečių individualizmas, - numykė jis.— Kiek- 
vienas mano esąs per amžius kauptos liberalios minties įsikū- 
nijimas. Stovi tarsi įaugęs į žemę abiem kojomis akis į akį su 
Viešpačiu — vienišas ir nepajudinamas. Puikiausiai galėtų tikti kaip 
stulpas gatvės žibintui, jei tik nebijotų blogo oro ir galėtų apsieiti 
be maisto. Na, bet tiek to. Kurgi čia mes sustojome? 

— Ar data jau žinoma? — mandagiai pasiteiravo Heikoksas. 

— Data bus paskelbta ne anksčiau kaip prieš dvi dienas, — 
paaiškino Lašeris. 

— Ar galiu užduoti klausimą? — kreipėsi į jį Polas. 

— Kodėl gi ne? Iki šiol juk niekam to nedraudžiau. 

— Ką jūs turite omeny kalbėdami apie datą? | 

— Ypatingą visuotinį susirinkimą, kuris pagal mūsų duotą 
ženklą turės įvykti kiekviename mūsų padalinyje visose didesnėse 
visuomeninėse organizacijose, išskyrus, žinoma, inžinierius ir val- - 
dytojus. Tuose susirinkimuose mūsų žmonės, turintys minėtose or- 
ganizacijose nemažą autoritetą, paskelbs, kad laikas išeiti į gat- 
ves, griauti automatų valdomas gamyklas ir grąžinti Ameriką 
žmonėms. Po to jie apsivilks užkeiktuosius marškinius ir nusives 
paskui save tuos, kas norės eiti, pirmiausia, žinoma, mūsiškius, ku- 
rie stengsis būt netoliese. 

Čia jūs matote savotišką štabą, tačiau šiaip judėjimas yra de- 
centralizuotas — pavienėse grandyse visus reikalus tvarko mums 
prijaučiantys vietiniai. Mes patarinėjame jiems rengimo, verbavi- 
mo bei taktikos klausimais, bet atėjus didžiajai dienai, žmonės vie- 

tose, manau, puikiausiai galės veikti savarankiškai. Žinoma, 
norėtųsi platesnių mastų ir stipresnės centralizacijos, bet šitaip mes 
per daug atsivertume policijai. O dabar kuo puikiausiai tvarkomės 
taip, kad ji ligi šiol nesuuodžia, nei kas mes tokie, nei ką ruošiamės 
veikti. Popieriuje atrodome daugiau nei kukliai, bet iš tiesų, suma- 
niai paskirstę savo žmones, gausime milžinišką prijaučiančių paramą. 

— Kas, jūsų nuomone, eis paskui jus?— paklausė Polas. 

— Ogi tie, kuriems mirtinai nusibodo toji visa velniava, tie, 
kuriuos vemt verčia dabartinė tvarkelė,- tarė Lašeris. 

— Elis visi, - niūriai burbtelėjo Finertis. 

— O kas toliau? — paklausė Polas. 

— Mes grįšime prie amžinųjų tiesų ir vertybių, tarė Finer- 
tis.— Vyrai dirbs vyriškus darbus, moterys moteriškus, o žmonės 

"vėl ims žmoniškai mąstyti. 

— Beje, šie žodžiai man kai ką priminė...— sujudo Lašeris.— 
Kas atsakingas už EPIKAKĄ? 

— Girdėjau D-71 kalbant, kad dėl šios garbės varžosi Elniai 
ir Danieliai Rožių Saltinyje,- įsiterpė Lukas Lubokas. 

— Na, tai leiskite ir vieniems, ir kitiems pasireikšti, - tėviškai 
patarė Lašeris.—- G-17, ar turite kokių naujų pasiūlymų, kaip 
greičiau ir paprasčiau susidoroti su tuo EPIKAKU? 

— Geriausia, - tarė Badas, — prikimšti sprogmenų kokakolos 
automatus, kurių po vieną stovi kiekvienoje oloje. Sitaip galėsime 
driokstelėti jį visą iš karto, o ne vieną kurią nors dalį. - Bado ran- 
kos makalavo ore, tarsi piešdamos tą velnio pliauškynę, kurią jam 
magėjo kuo greičiau įkišti į kokakolos automatą.—- Suprantat? Imi 
sau tokį vieną tuščią buteliuką ir vietoj kokos priliurlini nitrogli- 
cerino. Paskui imi sau kitą tokį... 

— Gerai, gerai. Apmeskite brėžinuką ir įteikite jį D-17, kad 
šis PEN kam reikia. 

į stalą. 

— Puiku. Na, kas dar norėtų pasisakyti? 

— O kaip su kariuomene?- atsargiai pasiteiravo Polas.— Kas, 
jei bus įsakyta... 

— Jei kam nors užteks proto duoti jiems tikrus šaudmenis i ią 
ginklus, tuomet amen Dieve ir vienai, ir kitai pusei, - su kartėliu 
tarė Lašeris.— Manau, kad abi pusės tą puikiai supranta, laimė. 

— Kokia dabar mūsų padėtis? -— paklausė labai nervindama- 
sis kažkoks Žmogus. 

— Nei gera, nei bloga,- paaiškino Lašeris.— Reikalui esant 
vaidinimą galėtume pradėti kad ir dabar. Tačiau po kokių dviejų 
mėnesių būsime paruošę tikrų tikriausią staigmeną. Na ką gi, ben- 

dro pobūdžio kalbas, manau, jau laikas baigti ir imtis konkrečių 
darbų. Kaip su transportu? 

Vienas po kito pasipylė pranešimai apie transportą, ryšius, 
saugumą, finansus, paruošas, taktiką... 

Polas jautėsi taip, lyg prieš jo akis kas būtų atidengę lygų, 
blizgantį sijos paviršių ir parodę po juo knibždančius termityno 
urvus, angas ir koridorius. 

— Kaip informacijos teikimas visuomenei?— pakėlė balsą 
Lašeris. 

— Mes paštu pasiuntėme įspėjimus visiems biurokratams, 
inžinieriams ir valdytojams, kurių klasifikacijos numeris mažesnis 
nei šimtas,- atsiliepė profesorius fon Noimanas.- O jų kopijas 
— į visas informacijos agentūras, radiją ir televiziją. 

— Velniškai šaunus laiškelis, turiu pasakyti, - įsiterpė Finertis. 

— Gal kiti irgi norėtų išgirsti jo turinį ?— paklausė fon Noimanas. 

Visi sėdėjusieji aplink stalą ėmė sutartinai linkčioti. 


— Tautiečiai!- ėmė skaityti profesorius. —- Mūsų šalyje 
stengiamasi palaikyti nuomonę, kad tarp mūsų viešpatauja 
santarvė, taika ir ramybė. Bet deja, deja. 

Jūs dažniau negu kiti kalbėjote ir vis dar kalbate apie 
pažangą ir dosniai švaistotės gražiais žodžiais apie tą naudą, 
kurią neva teikia jau įvykę ir vis dar tebevykstantys milžiniški 
pasikeitimai materialiajame visuomenės gyvenime. 

Tai jūs, inžinieriai, valdytojai ir biurokratai, atsiskyrę nuo 
visos inteligentijos, vis dar tebesate įsitikinę, kad žmogaus 
gyvenimo pilnatvę geriausiai išreiškia visuomenėje pagamina- 
mos ir suvartojamos elektros energijos kiekis. Sis tikėjimas 
įkvėpė jus trims baisiausiems žmonijos istorijoje karams, ku- 
rie iš esmės yra monumentaliausias tos jūsų tikybos "teisingu- 
mo" įrodymas. 

Tai, kad jūs išpažįstate ją ir dabar, kai žmoniją alinusios 
karo aistros jau kadai pažabotos, kelia nerimą net patiems 
paprasčiausiems, eiliniams žmonėms, 0 giliau mąstančius va- 
ro į nenusakomą siaubą. 

Zmogus iškentė visas Armagedono* kančias ir baisybes, 
kad patektų amžinosios taikos karalystėn. Ir štai pagaliau 
atsidūręs tame Edene** jis apstulbęs pamato, kad visa, kuo 


* Har Meggidon (hebr.)— Megido kalnas. Jehovistų mitologijoje — paskutinė, 
lemiama Jėzaus Kristaus kova su šėtono jėgomis. Joje žūsianti visa Žmonija, 
išskyrus jehovistus. Perkeltine prasme — lemiama gėrio ir blogio kova. Vert. 

** Eden (hebr.)- Biblijoje aprašytas Žemės rojus. Vert. 


KURTAS VONEGUTAS K PIANOLA 2 79 


mėgautis jis ten vylėsi, - orumas, kilnumas, savigarba bei tau- 
rus prasmingo darbo teikiamas džiaugsmas — tapo jan nepri- 
einami, kaip kadaise rojuje uždraustas vaisius. 

Stai aš ir sakau, teįsigali tarp mūsų visų taika ir ramybė, 
tačiau skirtingai nuo jūsų, mes visi likusieji, spiriami priežasčių, 
kurios mums atrodo pakankamai rimtos ir svarios, galutinai 
pakeitėme savo nuomonę apie mašinas, jų galias bei teises ir 
atsisakome manyti jas esant dieviškos kilmės, kaip kad anks- 
tesniais amžiais žmonės suabejojo dėl karalių ar didikų teisių 
dieviškos kilmės ir dar daugelio daugelio kitų dalykų bei teisių 
dieviškos kilmės. | 

Per paskutinius tris karus dėl pramonės technikos teisės 
plėsti savo galią ir mastą niekas neabejojo, nes nuo jos 
priklausė, žūt ar būt nacijai — tokiomis sąlygomis tą šventą 
jos teisę visi buvome linkę laikyti išties dieviškos kilmės. Ką ir 
sakyti, amerikiečiai tikrai skolingi už savo gyvybę tobulesnėms 
mūsų mašinoms, galingesnei technikai, pranašesnei valdymo 
sistemai, inžinierių bei valdytojų sumanumui. Todėl aš kartu 
su Užkeiktųjų Odmarškinių Beridrija dėkoju Viešpačiui, sutei- 
kusiam mums visa tai kaip išsigelbėjimą. Bet taikos metu mes 
negalime susikurti geresnio gyvenimo tomis pačiomis 
priemonėmis, kuriomis taip sėkmingai naudojomės per karą. 
Taikos meto problemos apskritai yra nepalyginamai subtilesnės 
bei trapesnės ir reikalauja ypatingo dėmesio bei atodairos., 

Aš griežtai atsisakau pripažinti, kad yra koks nors dieviškos 
kilmės įstatymas, pagal kurį mašinų galingumas, produktyvu- 
mas ir gausa taikos metu turi didėti tokiais pat mastais kaip ir 
per karą. Visas tas besaikis augimas ir plėtimasis, mano aki- 
mis žiūrint, yra teisėtumo pažeidimas. 

Taigi atėjo laikas padaryti galą savivalei toje mūsų kultūros 
srityje, kuri šiuo metu priklauso nuo jūsų. 

Dabar reikalai klostosi taip, kad technika, mašinos ir val- 
dymo sistema, visiškai neatsižvelgdamos į tikruosius žmonių 
poreikius ir lūkesčius, jei tik gali ekonominiais sumetimais 
išstumti žmogų, būtinai išstumia jį. Si tendencija pakeisti žmogų 
gamyboje pati savaime nėra toks jau blogas dalykas, tačiau da- 
ryti tai prieš žmonių norą ir valią yra baisi neteisybė ir žmogaus 
teisių pažeidimas. 

Į gamybą nuolat diegiamos naujos mašinos, naujos val- 
dymo formos ir nauji gamybos produktyvumo kėlimo būdai vi- 
sai neatsižvelgiant į tai, kaip jie atsilieps visuomenės gyveni- 
mui. Daryti visa tai neatsižvelgiant į patį žmogų ir jo reikmes 
— kiaulystė ir jo teisių trempimas. 

Aš išvien su Užkeiktųjų Odmarškinių Bendrija nuspren- 
džiau skirti savo jėgas tam, kad pagaliau būtų padarytas galas 
minėtai savivalei ir trempimui, o pasaulis vėl būtų grąžintas 
žmonėms. Jeigu jokiais kitais būdais nepavyks sustabdyti tos 
baisios neteisybės, esame pasiryžę panaudoti jėgą. 

Siūlau geruoju grąžinti darbininkus, vyrus ir moteris, į 
darbą — tai yra kontroliuoti mašinų — ir primygtinai prašau 
uždrausti mašinoms kontroliuoti žmones. Dar aš siūlau pradėti 
kuo nuodugniausiai išankstinius tyrimus, kaip kiekviena nau- 
ja technologijos bei darbo valdymo permaina veiks ir keis 
visuomenės gyvenimą, ir remiantis tais tyrimais leisti arba 
uždrausti vienokius arba kitokius pakeitimus gamyboje. 

Mano siūlymai yra pakankamai radikalūs ir juos bus ne- 
lengva įgyvendinti. Tačiau būtinybė tai atlikti toli pranoksta vi- 
sus galimus sunkumus, nekalbant jau apie šiuo metu mūsų 
šalyje įsigalėjusį didžiosios trejybės — Produktyvumo, Ekono- 
mikos ir Kokybės — diktatą. 

Zmonės jau iš pačios savo prigimties negali būti laimingi, 
jei jiems atimta aktyvios veiklos galimybė, teikianti reikalingu- 
mo ir savigarbos jausmą. Jau vien dėl to juos būtina grąžinti į 
gamybą ir kitas liaudies ekonomikos šakas. 

Kartu su Užkeiktųjų Odmarškinių Bendrija kua atsakin- 
giausiai pareiškiu: 

Turi teisę gyvuoti netobulumas, nes žmogus netobulas, o 
juk/jis yra Viešpaties Dievo kūrinys. 

Turi teisę gyvuoti silpnumas, nes žmogus silpnas, O jis yra 
Viešpaties Dievo padaras. | 

Turi teisę gyvuoti neišmanymas, nes žmogus neišmanėlis, 
nors ir Viešpaties Dievo sukurtas. 

Turi teisę gyvuoti nepaliaujama genialių atradimų bei 
paklydimų kaita, nes žmoguje nuolatos pasireiškia čia viena, 
čia kita, o juk jį sukūrė mūsų Viešpats Dievas. 

Visai gali būti, kad jūs nesutiksite su senovišku ir puikybės 
kupinu tvirtinimu, esą žmogus yra Dievo kūrinys. 

Tačiau aš asmeniškai jį linkęs laikyti daug mažesniu pa- 
klydimu negu kitas klaidingas pažiūras, ramstomas beatodai- 
rišku tikėjimu technologijos pažangos savivale, tai yra įsitiki- 
nimu, esą žmogus gyvena vien tam, kad gamintų vis daugiau 
tobulesnių bei našesnių kūrinių pagal savo pavyzdį ir pavidalą, 
ir šitaip sunaikintų bet kokį tolesnės savo paties egzistencijos 
pagrindą bei pateisinimą. 


Nuoširdžiai jūsų — 
daktaras Polas Proteusas 

Profesorius Noimanas nusiėmė akinius, pasitrynė akis ir 
įsmeigė žvilgsnį į priešais paskleistus popieriaus lapus, laukdamas, 
kol kas nors tars žodį. 

— Taaaaaaip,- nutęsė Žmogus, tvarkantis transporto reika- 
lus.— Man regis, šiek tiek per įmantriai užraityta, ar ne? 

— Na kodėl, gazo yra,- pridūrė kitas, atsakingas už sau- 
gumą.-— Tačiau būt pats tas da pridėt biškį na, apie šitų... Kaip ty 
anas... Nu, sakant, aš ne koks kalbinykas, bet gal kas kitas galėtų 
geriau išdėlioti. Stačiai galva neapdirba, kaip čia viską ėmus ir pa- 
sakius... 

— O jūs pabandykit,- pasiūlė Finertis. 

— Nu, žinot, kiek man daėjo, čia nėr pasakyta, nu, kad kožnas 
dabar jaučias niekam vertas ir niekam nebūsiąs vertas per amžius 
kaip koks skreplys paskutinis ir kad labai jau šūdinas reikalas, kad 
žmones dulkina jų pačių padarytas šlamštas. 

— Cia kaip tik apie tai ir kalbama, tarė Lašeris. 

Polas mandagiai atsikosėjo. 

— Jūs norite, kad aš tai pasirašyčiau? 

Fon Noimanas atrodė nustebęs. 

— Dievuliau, nagi tai buvo pasirašyta ir išmintinėta dar prieš 
kelias valandas, kai jūs miegojote. 

— Dėkui. 

— Nėr už ką, Polai,-— išsiblaškęs atsakė profesorius. 

— O jums neatrodo, kad po šito laiško jie dar pasiučiau ims 
mumis taršyti? — baimingai paklausė tas, kuris atrodė nervingas. 

— Jokia galybe,- patikino jį Lašeris.— Bet jis, žinoma, pri- 
vers juos gana rimtai susimąstyti apie mus. Mat norime, kad atėjus 
didžiajai dienai visi žinotų, jog mes už didį ir teisingą reikalą. 

— Faraonai!- klyktelėjo balsas kažkur kitame slėptuvių labi- 
rinto gale. 

Toli pasigirdo šūviai ir požemio urvuose besiblaškantys krau- 
pūs jų atgarsiai. 

— Prie vakarinės landos! - sukomandavo Lašeris. 

Popieriai nuo stalo buvo paskubomis sušluoti į vokus, žibintai 
užgesinti. Netrukus Polas pasijuto bėgančios minios nešamas tam- 
siais koridoriais. Durys čia atsilapodavo, čia vėl triukšmingai 
užsiverdavo, žmonės klupinėjo atsitrenkdami į sienas ir į vienas 
kitą, bet niekas neišleido nė garso. 

Umai Polas pajuto, kad kitų žingsniai kažkur nutolo, o jis vis 
dar bėga, bet vienas, genamas vien savo žingsnių aido. Vos gaudy- 
damas kvapą ir galutinai sutrikdytas iš visų pusių sklindančio 
šaižaus policininkų riksmo bei pašėlusio kojų trepsėjimo, jis visai 

pametė galvą ir pasiklydęs painioje požemio raizgalynėje vis 
dažniau atsidurdavo į akliną sieną. Pagaliau kai sykį apsisuko eiti 
iš vienos tokios aklavietės, jį apakino žibintuvėlio šviesa. 

— Štai vienas iš jų, Džojau! Čiupk! 

Polas stačia galva puolė pro žibintą, mojuodamas išsyk abiem 
kumščiais, bet kažkas skaudžiai trinktelėjo jam į smilkinį, i ir jis kiek 
ilgas išsitiesė ant drėgnos žemės. 

— Ačiū Dievui, nors vienam nepavyko pasprukti! išgirdo Po- 
las kažkieno balsą. 

— Na ir užvožei tu jam, ką? 

— Imsiu aš čia terliotis su kažkokiu smirdžium sabotažininku, 
dievaži. 

— Matyt, kokia nors smulki žuvelė, ką? 

— Žinoma. O tu ko tikėjais? Gal manai, pats Proteusas ims 
čia vaikštinėti po šitas landynes, tarytum nežinotų kas ir kaip. Ne, 
ponuli, vaikeli tu brangus, Proteusas dabartės kur nors kitoj 
grafystėj tupi popindamas savo neįkainojamą skrandą ir į panašias 
šiknaskyles landžioti nė iš tolo nesirengia. 

— Tai bjaurybė sabotažininkas! 

— Aha, tiksliai. Na, bet tiek to! Ei tu tenai, stokis! Girdi? Mik- 
liau judink savo kumpius! 

— Kas atsitiko? — sumurmėjo Polas. 

— Policija. O tu gavai per makaulę už bandymą padėti pa- 
sprukti Proteusui. Na ir koks velnias tau protą sumaišė? Juk jis 
paskutinis padugnė, vyruti. Įsikalė galvon, kad visas jomarkas turi 
būtinai ant jo bambos vykti, velniai jį rautų! 

TRISDEŠIMT PIRMAS SKYRIUS 


POLO kameros draugas policijos nuovados areštinėje buvo 
mažutis elegantiškas negras, vardu Haroldas, pakliuvęs valdžios 
nemalonėn dėl smulkaus sabotažo. Mat jis suknežino automatinį 
įtaisą, pritvirtintą prie stulpo ties jo langu, susidedantį iš magne- 
tofono ir garsiakalbio su tam tikrais priedais. Tas įtaisas gatvėje 
praeiviams primindavo eismo taisykles. 

— Būkit atidūs!- šaukė Haroldas. — Neikite per gatvę kur pa- 
kliuvo! 

Jis vykusiai pamėgdžiojo magnetofono juoston įrašytą balsą. 

— Visos du metai šita didžiagerkliškis ir mano būti gyveno 
kartu. Ir visas laikas, ir paskutinis laikas kas vienas kelti koja ėjo 
per, jie tuoj žibėti šitą vieną elektriškis akį ir tuoj rėkti, šitą savo 
gerkliškis. Jis taip bliauti, kaip būti šaudo iš didelis patranka. “Ne- 
ikite per gatvis tarp dvi stovintis mašinas!"-— jis garsiai sakyti ir 
nežiūrėti, nei kas ten eiti, nei kiek laikas. Bliauti ir niekas nežiūrėti, 
joks padorumas. “Atsargiau! Nedarykite šitas! Nedarykit anas!" Se- 
nas valkatas šuva eiti trečias valandas naktis, tai šitas gerkliškis 
vis tiek paleisti savo vargonas. “Jei jūs važiuoti, rėkti jis tai se- 
nas Šuniui, jeigu jūs važiuoti mašiną, jūs negerti alkoholis!" O 
paskui kai koks sena girtuoklis ropoti ant visos keturi, šitas sena 
prišiktgerkliškis klykti, kad pagal miestas tvarkas visas dviratis 
turėti užpakalinis žibintas. 

— Ir kiek jums už tai davė?— pasiteiravo Polas. 

— Penkis dienus. Teisėjas sakyti, mano gali eiti iš kartas. Aš 
tik pasakyti, kad apgailestauti. O aš taip nesakyti, nes aš gailėtis 
nebūti. į 

Polui labai patiko, kad Haroldas taip paskendęs savo rūpes- 
čiuose ir neturi kada domėtis jo reikalais. Beje, visai ne dėl to, 
kad būtų skaudu apie juos kalbėti, o greičiau dėl nepaprasto jų 
keblumo. Juk vidinės jo poelgių priežastys jam pačiam ligi šiol dar 
tebebuvo neaiškios. Be to, vaidmenys spektaklyje atrodė paskirs- 
tyti labai nevykusiai ir atomazga, kaip jis dabar suprato, žadėjo 
būti dar negreitai. Visoje toje maišalienėje Polas jautėsi tarsi koks 
pelų maišas, tąsomas čia į vieną, čia į kitą pusę, bet žinojo, kad 
sykį turės tvirtai suimti vairą į savo rankas. Valdytojai ir inžinieriai 
vis dar mano jį esant jų žmogumi, Užkeiktųjų Odmarškinių Ben- 
drija taip pat nė kiek neabejoja, kad jis gali priklausyti tik jai, be 
to, ir vieni, ir kiti gana aiškiai davė jam suprasti, kad apie jokį trečią 
kelią nė kalbos negali būti. 

Kai policijoje Polą pagaliau atpažino, visus pribloškė nepa- 
prastai aukštas jo intelekto koeficientas ir nė kiek ne žemesnė 
padėtis nusikaltėlių pasaulyje. Piktadarių tūzas ir greičiausiai pats 
sabotažo karalius! ko itokio rango recidyvistas dar niekad nebuvo 
patekęs į Ailiumo policijos rankas, tad ji, paklusdama paties savo 
gyvenimo būdo padiktuotai rutinai, parašė prašymą atsiųsti tar- 
dytojus su atitinkamu intelekto koeficientu bei klasifikacijos nu- 
meriu. 

O Polas tuo metu leido laiką elegantiško ir labai įtūžusio negro 
draugijoje. 

— Nei lašelis apgailestauti! -- vis karščiavosi Haroldas.— Kas 
čia daryti tuk tuk tuk? 

Už metalinės pertvaros, skyrusios Polo ir Haroldo kamerą nuo 
kitos tokios pat šalimais esančios visiškai uždaros celės, suvirin- 
tos iš storų geležies lakštų, buvo girdėti netolygus bilsnojimas. 

Dėl visa ko Polas irgi patapšnojo delnu per sieną. 

“Šešiolika, vienas, dvidešimt trys!- atėjo atsakymas. Polas 
išsyk pažino dar mokykloje naudotą kodą: vienas — tai A, du — B 
ir taip toliau... Sešiolika, vienas, dvidešimt trys reiškė “kas? 

Polas išstuksėjo savo vardą ir pasiteiravo pats. 

"Dešimt, vienas, dvidešimt du, dvidešimt penki, vienas, dvide- 
šimt trys". 

— Gartas!-—- šūktelėjo Polas garsiai ir pastukseno: “Laikykis, 
vyruti!" 

Polą apėmė keistas jausmas, ir jam prireikė šiek tiek laiko jį 
suvokti. Pirmąsyk per visą savo iki panagių tvarkingą gyvenimą Po- 
las atsidūrė bėdoje kartu su kitu žmogumi. Likimas taip pasirūpino, 
"kad būtent šiam pilkam, bailiam, įbaugintam žmogeliui Polas 
pajustų be galo šiltą palankumą ir užuojautą, kurios jis nejautė 
-nei Anitai, nei Finerčiui, nei gimdytojams, nei kam kitam pasau- 
lyje. 

“Tai jūs susidorojot su medžiu?" — pastuksėjo Polas. 

“Tikrai taip", - atsakė Gartas. 

“Kodėl?" 

“Berniukas vėl suklupo per egzaminus. Jis galutinai su- 
gniuždytas". 

“Viešpatie! Užuojautos", - pastukseno Polas. 

“Pasaulio atmata. Balastas. Našta". 

“Na, ką jūs!" | 

“Tačiau tik Dievas gali sukurti medį", - pastuksėjo Gartas. 

“Palaiminti fetišistai. Jie paveldės žemę",- atsakė Polas. 

“Mus ėda puvimas ir korozija". 

“O kaip su jumis?" — pasiteiravo Polas. 

Gartas pastuksėjo, kaip buvo išaiškintas jo nusikaltimas Lan- 
kose ir koks triukšmas dėl to kilo, kokie grasinimai pasipylė ir kiek 
buvo pralieta kuo nuoširdžiausių ašarų prie sužalotojo sistemos 
Ąžuolo. Gartą užrakino Lankų tarybos rūmuose ir pamainomis 
saugojo gal tuzinas įniršusių jaunų žaliūkų inžinierių bei valdytojų. 
Jam rūsčiai pagrasino, kad būsiąs nubaustas taip žiauriai, kaip tik- 
tai įmanoma: gausiąs metų metus pūti kalėjime ir dar sumokėsiąs 
tokias baudas, kurios stačiai sutrins jį į dulkes. 

Kai į salą jo pasiimti atvyko policija, ji tučtuojau irgi apsikrėtė 
tąja isterija ir ėmė elgtis su juo kaip su baisiausiu nusikaltėliu. 

“Tik tada, kai aš atsidūriau čia ir atėjo laikas konkrečiai sufor- 
muluoti man kaltinimą, jie susigriebė", pastukseno jis galiausiai. 

Polas, ir pats apstulbintas šiurpaus Garto nusikaltimo, ne 
iškart suprato šiuos Garto žodžius. 

“Kaip?"— pastukseno jis. 

“Cha! —- atsiliepė Gartas.— O ką gi aš padariau?" 

Polas sutrikęs susijuokė. 

“Nužudėte medį?"*-— pastukseno jis. 

“Kėsinausi,—- atsiliepė Gartas.- Ąžuolas vis dar gyvuoja, tik- 
tai, matyt, niekuomet nebeves gilių". 

— Proteusai!- riaugtelėjo garsiakalbis areštinės koridoriuje. = 
Pas jus atėjo lankytojai! Haroldai, pasilikite vietoje. 

— Mano niekur nesiruošti, mano visai nebūti apgailestauja, — 
užsispyręs kartojo Haroldas.— Atsargiau, gerai apsidairykit, nagi! 
Eikite tiktai prieš mašinų judėjimas! 

Kameros durys zvimbdamos atsivėrė, ir Polas išvydo žalias 
pasimatymų kambario duris. Jos irgi pačios atsilapojo ir tyliai 
užsidarė jam už nugaros. Priešais, akis į akį su Polu, stovėjo Anita 
ir Kroneris, abu apsitaisę iškilmingai, bet kukliai, kaip į laidotu- 
ves — kad savo prašmatnumu netrikdytų numirėlį gaubiančios rim- 
ties. Netardama nė žodžio, su gedulinga išraiška veide Anita įteikė 
jam pakelį pieno bei šūsnį spaudos ir, kilstelėjusi veidą dengiantį 
tamsaus tiulio tinkliuką, oriai pakštelėjo jam į skruostą. 

— Polai, vaikeli, - sududeno Kroneris.— Tau smarkiai kliuvo, 
ar ne? Na, kaip laikaisi, mano berniuk? 

Polas žengė atatiipstas tolyn nuo tų didžiulių, gyvenimo jėga 
trykštančių tėviškų rankų. 

— Ačiū, puikiai. 

— Sveikinu tave, Polai, mielasis, - plonu tyliu balseliu prale- 
meno Anita. | 

— Su kuo? 

— Ji viską žino, mano berniuk,— paaiškino Kroneris.- Ji žino, 
kad tu slaptasis agentas. 

— Aš siaubingai tavim didžiuojuosi. 

— Kada galėsiu išeiti iš čia? 

— Tučtuojau. Kai tik užrašysime, ką tu sužinojai apie 
Užkeiktuosius Odmarškinius — kas jie ir ką veikia, —- tarė Krone- 
ris. 

— Namie viskas paruošta,- įsiterpė Anita.— Aš išleidau na- 
mo tarnaitę ir mudu atšvęsime tavo grįžimą mielu senu ame- 
rikietišku stiliumi. 

Polas galėjo atmintinai pasakyti, kaip ji kūrė tą mielą seną 
amerikietišką stilių: tykštelėjo lašelį “Tabu" ant elektrinio dulkia- 
gaudžio filtro, valdymo pulto laikrodį nustatė taip, kad pietūs būtų 
iš šaldytuvo perkelti orkaitėn tada, kada reikia, o televizorius 
įsijungtų kaip tik tuo metu, kai jie peržengs slenkstį. 

Kamuojamas gana ryžtingai sukilusio alkio, Polas kurį laiką 
visai rimtai svarstė Anitos siūlymą, su pasitenkinimu stebėdamas, 
kaip jame pamažu, bet užtikrintai viršų ima daug aukštesnės pa- 
skatos nei primityvus pilvo šauksmas. Tos paskatos vertė Polą jei- 
gu ne jausti, tai bent galvoti, kad jam visiškai nusispjaut, ar teks 
dar kada miegoti su šita moterim. Anita, atrodo, tai išsyk pajuto 
ir kadangi, be sekso, savo arsenale daugiau neturėjo jokių kitų 
būdų patraukti Polą, spindulinga išsiilgusios ir viską atleidusios gy- 
venimo draugės šypsena jos veide ūmai virto dirbtine, per jėgą 
išspausta grimasa. 

:— Tavo sargybiniai gali papietaut ir vėliau, tarė Kroneris ir 
patenkintas sukrizeno.— O žinai, tu parašei neblogą laišką tiems 
Užkeiktiesiems Odmarškiniams. Skamba tiesiog nuostabiai, kol 
nemėgini perkąsti, kas vis dėlto ten norima pasakyti. 

— Jūs taip ir neperkandot?— pasiteiravo Polas. 

Kroneris papurtė galvą. 

— Zodžių kratinys. 

— Bet jis.vis dėlto pasiekė vieną puikų tikslą, kurio tu, kertu 
lažybų, niekada neatspėtum! — sučiulbo Anita.- Galima, aš pasa- 
kysiu apie naują jo tarnybą? 

— Taip, Polai,- džiugiai tarė Kroneris.— Rytų rajonui reika- 
lingas vyriausiasis inžinierius. 

— Ir juo būsi tu, brangusis! - sušuko Anita. 

— Vyriausiasis inžinierius?— apstulbo Polas.— O kas ištiko 
Baerį? 

Nors paties Polo gyvenimas ir vertėsi kūliais, jis kažkodėl bu- 
vo įsitikinęs, kad visas kitas pasaulis tvirtas ir nepajudinamas. Ir 
niekas tame pasaulyje jam neatrodė taip patvaru ir stipru kaip 
neišardoma Baerio inžinerinio genijaus ir naujojo tikėjimo 
pagrindų saugotojo Kronerio sąjunga. 

— Nejaugi jis mirė? 

— Ne,- liūdnai atsiliepė Kroneris.— Ne, jis tebėra gyvas. Bent 
jau fiziškai. 

Jis pastatė ant stalo mikrofoną ir pristūmė artyn kėdę, kad 
Polui būtų kuo patogiau duoti parodymus. 

— Ką gi, matyt, taip ir turėjo įvykti. Vargšiukas Baeris nieka- 
da nepasižymėjo stabilumu, tu pats tai puikiai Žinai. 

Jis nureguliavo mikrofoną. 

— Na, štai. Gali pradėti; vaikeli mano. 

— Kas vis dėlto nutiko Baeriui?— neatlyžo Polas. 

— Ak,- sunkiai atsiduso Kroneris.- Jis perskaitė tą kvailą 
laišką, iškraustė savo rašomojo stalo stalčius ir išėjo. Nagi sėskis 
čionai, Polai. 

Vadinasi, laiškas buvo t o ks geras, pagalvojo Polas, maloniai 
nustebintas perversmo, kuris ištiko bent vieno žmogaus gyvenimą. 
Bet tučtuojau jam toptelėjo, kad raštas taip paveikė Baerį ne savo 
puikia argumentacija, o tuo, kad neatsirado, kas būtų tuos jo ar- 
gumentus užginčijęs. Jei po ranka būtų pasitaikęs asmuo, galvo- 
tesnis už Kronerį ir pajėgus nuneigti laiške išdėstytas tiesas, Bae- 
ris, ko gero, būtų ir po šiai dienai plušėjęs savo poste Albanyje. 

— O kaip reagavo į kreipimąsi oficialieji sluoksniai? 

— Jie paskelbė laišką valstybine paslaptimi, paaiškino Kro- 
neris,— todėl kiekvienas, mėginęs jį platinti, baudžiamas pagal 
valstybės saugumo įstatymus. Taigi tau nebėra ko jaudintis, mano 
vaikeli, jis nebepadarys daugiau žalos, negu padarė. 

— Bet į jį bus kaip nors oficialiai atsakyta, ar ne?— pasiteira- 
vo Polas. 

— Toks atsakymas būtų jiems labai parankus, tolygus viešam 
pripažinimui, kad toks niekalas kaip toji Užkeiktųjų Odmarškinių 
Bendrija vertas sistemos dėmesio. Juk kaip tik šito jie ir siekia! 
Nagi eikš čionai, sėskis ir greičiau baigiam tą reikalą, kad galėtum 
tučtuojau grįžti namo ir kaip Žmogus atsipūsti po tokio sunkaus 
darbo. 

Išsiblaškęs Polas atsisėdo priešais mikrofoną, ir Kroneris 
įjungė įrašymo aparatūrą. 

Valdžios požiūris į Užkeiktųjų Odmarškinių Bendriją pasirodė 
esąs toks pat kaip ir į daugelį kitų dalykų: ji tiesiog nekreipė į ją 
dėmesio, lygiai kaip kad per žaidynes Lankose būdavo pro pirštus 
žiūrima į sudėtingiausius i ir nemaloniausius dalykus, tarytum ofi- 
cialus ko nors pripažinimas arba nepripažinimas būtų reiškęs tos 
idėjos ar reiškinio būtį ar nebūtį. Čia visu gražumu pasireiškė se- 
noji kovinė Lankų dvasia, valdžios nuomone, turėjusi palaikyti ir 
stiprinti visą sistemą. Paprastai kalbant, tai buvo kuo tvirčiausias 

įsitikinimas, kad opozicija nesiekia nieko kito, kaip bet kokiais 
būdais nugalėti ir pažeminti priešininką, o pačios varžybos turi 
baigtis arba visiška pergale, arba visišku pralaimėjimu. 

— Taigi, - pradėjo Kroneris,- kas iš tikrųjų vadovauja visai 
šitai nesąmonei, tai Užkeiktųjų Odmarškinių Bendrijai? 

Ir vėl Polas atsidūrė vienoje iš seniausių žmonijos kryžkelių, 
kurioje sykį jau mindžikavo andai Kronerio kabinete prieš keletą 
mėnesių. Tam, kokį kelią jis pasirinks, visiškai negalėjo turėti 
reikšmės nei mašinos, nei hierarchija, nei ekonomika, nei meilė, 
nei amžius. Tai buvo grynai asmeninis sąžinės reikalas. Kiekvie- 
nas vyresnis nei šešerių metų vaikas puikiausiai žino esant šią 
kryžkelę ir pakankamai aiškiai numano, kaip joje elgiasi geruolis 
berniukas ir kaip nenaudėlis. Apie tą kryžkelę porina viso pasau- 
lio tautų sakmės bei pasakos, ir jose geri berniukai, nepaisant to, 
ar dėvi odines kaubojiškas, ar trumpas gimnazistiškas kelnes, 
indėnišką skraistę bei leopardo kailį ar dryžuotą banko tarnauto- 
jo eilutę, elgiasi visuomet nesutaikomai priešingai. 

Nenaudėliai būtinai tampa skundeivomis arba išdavikais, o ge- 
ruoliai — niekuomet, nepaisant nei laiko, nei sąlygų. 

Kroneris atsikrenkštė. 

— Aš klausiu — kas gi jų vadas, Polai? 

— Aš, — kiek patylėjęs atsakė jam Polas.- Ir dievaži, norėčiau 
būti geresnis, negu esu. 

Tardamas tuos žodžius jis buvo tikras, kad sako gryną tiesą 
ir, be to, tarėsi pajutęs gerai jo tėvui pažįstamą jausmą — ką reiškia 
tikėti idėja ir visa širdimi jai atsiduoti. 

TRISDEŠIMT ANTRAS SKYRIUS 


— AR PRISIEKIATE kalbėti tiesą, visą tiesą ir vien tik tiesą, 
tepadeda jums Dievas? 

— Prisiekiu, - tarė Polas. 

"Teismo salėje budinčios televizijos kameros atsitraukė nuo Po- 
lo veido, kad per visus penkiasdešimt milijonų šalies televizijos 
ekranų parodytų švieslentę, įtaisytą pietinėje Ailiumo federalinio 
teismo salės sienoje. Prie jos, už daktaro Proteuso, ant tam tikros 
pakylos sėdėjo teisėjas, tikras Dangaus Valdytojas, kaip mintyse jį 
pakrikštijo Polas. 

Kaltinamasis, sėdintis liudytojų suole, buvo labiau panašus į 
senovinį telefonų stoties valdymo pultą negu į žmogų, nes jo 
krūtinė, riešai, pažastys, delnai ir smilkiniai buvo raizgyte apraiz- 
gyti laidais laideliais ir vielutėmis, sujungtomis su prietaisais, 
rodančiais menkiausius žmogaus kūno temperatūros, 
kraujospūdžio bei prakaito liaukų veiklos pakitimus. Visi tie lai- 
dai laideliai ir vielutės vedė į tamsiuką, įrengtą po grindimis, tie- 
siai po liudytojų apklausos suolu. Tenai gauti duomenys būdavo 
apdorojami ir perduodami į kvadratinę jardo didumo švieslentę, 
kabančią tiesiai virš Polo galvos. 

Svytinti strėliukė švieslentėje, šiuo metu nukreipta tiesiai 
žemyn, laisvai judėdavo tarp juodos raidės T (tiesa) dešinėje ir rau- 
donos M (melas) kairėje, sustodama ties jomis arba per kelias tar- 
pines padalas tarp jų. 

Polas prisipažino dalyvavęs kurstant ir palaikant sabotažą, o 
dabar, praėjus gal trims savaitėms po arešto, buvo teisiamas už 
tėvynės išdavimą. 

— Daktare Proteusai,- gaižiai tarė prokuroras. Televizijos ka- 
meros pirmiausia parodė kreivą jo šypsenėlę, o paskui — stam- 
biais prakaito lašais nusėtą Polo kaktą.- Ar tiesa, kad jūs 
prisipažinote dalyvavęs sąmoksle, kurio tikslas buvo kurstyti ir rem- 
ti sabotažą? 

— Taip, tiesa. 

Rodyklė akimirksniu šoktelėjo prie T raidės ir vėl sugrįžo į 
pradinę padėtį, rodydama, kad jos žiniomis, Polas pasakė kuo 
gryniausią tiesą. 

— Si sąmokslininkų grupė, kurios vadas jūs sakotės esąs, pa- 
sirinko štai tokią veiklos kryptį, cituoju garsųjį jūsų kreipimąsi: 
“Jeigu jokiais kitais būdais nepavyks sustabdyti tos baisios 

neteisybės, esame pasiryžę panaudoti jėgą". Ar tai jūsų žodžiai, 
daktare? 

— "Tuos žodžius parašė kažkas kitas, bet aš visiškai sutinku su 
jais, - atsakė Polas. 

— Ar žodžiai “baisi neteisybė" susiję su mechanizuota 
nūdienos ekonomika? 

— Ir ateities irgi. 

— Pagrindinis jūsų tikslas, kiek suprantu, sunaikinti mašinas, 
kad žmonės galėtų aktyviau dalyvauti gamyboje. 

— Tik kai kurias mašinas. 

— Kokias, daktare? 

— Tai dar reikėtų apsvarstyti. 

— Stai kaip! Vadinasi, šios problemos jūs paprasčiausiai ne- 
buvote pakankamai nuodugniai apsvarstę, ar ne? 

— Svarbiausia iš pradžių įtikinti amerikiečius, kad mašinų 
veiklą būtina riboti. | 

— Ir jūs ruošiatės, jei kokios, tai padaryti jėga, ar ne? Esate 
pasiryžę verste priversti amerikiečių liaudį šį jūsų absurdišką 
sprendimą priimti kaip savo ir ramiai žengti žingsnį atgal? 

— Nuo visų kitų gyvų padarų žmogus skiriasi tuo, kad geba 
kurti gamybos įrankius,- tarė Polas.— Garbė ir šlovė jam už tai. 
O žingsnis atgal po padarytos klaidos yra visiškai teisingas ir 
būtinas. 

Televizijos kameros sutartinai sužiuro į teisuolio rūstybė 
švytinčias prokuroro akis ir vėl atitolo, tarsi laukdamos baisių 
žaibų, kurie turėjo netrukus pasipilti ant kaltinamojo galvos. 

Polas irgi jų laukė, puikiai suprasdamas, kad prokuroras žino 
nepalyginamai daugiau, nei čia paminėjo. Tik jis vis dėlto labai 
abejojo, ar teismui žinoma, kad Užkeiktųjų Odmarškinių Bendri- 
jai priklauso buvusi jo sekretorė, arba kad taip kruopščiai melo 
detektoriumi tikrinamais savo parodymais, neva einančiais iš pačių 
jo širdies gelmių, Polas iš esmės kartojo Finerčio, Lašerio bei pro- 
fesoriaus Noimano dosniai jam pažertą išmintį. 

Polui buvo lengva ir gera, kaip žmogui, kenčiančiam dėl 
tiesos, kuria jis šventai tiki, ir suvokiančiam, kad tą jo kančią ma- 
to visas pasaulis. Jis nė kiek ne mažiau už patį prokurorą buvo 
įsitikinęs, kad Užkeiktųjų Odmarškinių Bendrijos programoje 
išvardyti dalykai yra tikrų tikriausia tėvynės išdavystė. Valdžios 
aparatas buvo taip suaugęs su mašinomis, kad mėginti pulti vieną 
neužkabinant kito buvo tolygu bandymui išgelbėti ligonį 
pašalinant jam nesveikas smegenis. Taigi užimti valdžią buvo 
neišvengiamas dalykas — oO tai jau prievarta, nors atliekama tau- 
riais tikslais. 

Vieninteliai Polui pažįstami žmonės salėje buvo Kroneris, ku- 
ris, rodėsi, tuojau ims ir prapliups ašaromis, bei paršaveidis Fre- 
das Beringeris, nervingai mirksintis savo mažomis užputusiomis 
akelėmis, atėjęs, ko gero, pasižiūrėti, kaip bus atkeršyta Carlio 
Saškininko žudikui. 

Nei Anita, nei Seferdas į teismą neatvyko. Jiedu tikriausiai 
kūrė planus, kaip čia greičiau pribaigus tuos, kurie susipainiojo 
spygliuotoje gyvenimo mūšių vieloje. Anitai nebebuvo jokio rei- 
kalo dangintis teisman, kad dar sykį parodytų pasauliui, kokius 
jausmus ji jaučia savo atskalūnui vyrui — juk ji net keletą sykių 
gana aiškiai išreiškė juos atsakydama į spaudos darbuotojų klau- 
simus. Ji pasipasakojo ištekėjusi už Polo būdama dar visai kūdikis 
ir dabar dėkojanti Viešpačiui, jog košmaras pagaliau baigėsi, O ji 
dar pakankamai jauna, kad turėtų vilties likusio gyvenimo 
šalikelėse pasirankioti nors šiokių tokių asmeninės laimės 
trupinėlių. “Pasirankioti" Polui atrodė šioje vietoje išties tinka- 
miausias žodis, turintis ir knaisiojimosi po šiukšlynus bei sąvartynus 
prasmę — juk po tų žodžių Anita paskubėjo kuo greičiau pranešti, 
kad ketina ištekėti už daktaro Losono Seferdo, kai tik pavyks 
išsiskirti su Polu. 

Polas tą jos pareiškimą spaudoje perskaitė visiškai abejingai, 
tarytum ten būtų narstomi ne jo, o kieno nors kito kauleliai,- sa- 
kykim, koks nors pradedantysis aktorius būtų pylęs pamazgas ant 
vyresnės kartos režisieriaus. 

Visą jo dėmesį šiuo metu laikė prikaustęs daug įdomesnis ir 
svarbesnis dalykas — pasakyti kuo daugiau jaudinančių bei įtaigių 
žodžių prieš mašinas ir Užkeiktųjų Odmarškinių Bendrijos nau- 
dai, kad per televiziją juos vienu ypu išgirstų visa šalis. 

—"Esam pasiryžę panaudoti jėgą" — ar tai jums neatrodo 
panašu į karo prieš Jungtines Valstijas kurstymą, kitaip sakant, 
tėvynės išdavystę, daktare? 

— Aukščiausioji Jungtinių Valstijų valdžia priklauso ne 
mašinoms, 0 tautai, ir ji turi teisę bet kada paimti ją į savo rankas. 
Mašinos,- Polas stengėsi kalbėti kuo aiškiau,- viršijo tuos 
įgaliojimus, kuriuos geresnio valstybės tvarkymo tikslais joms bu- 
vo suteikę Amerikos žmonės. Mašinos, valdymo aparatas ir be- 
saikis gamybos produktyvumo vaikymasis pagrobė, tiesiog per jėgą 
atėmė iš Amerikos piliečių laisvę ir šventą kiekvieno Žmogaus teisę 
siekti laimės. 

Polas pasuko galvą ir pamatė, kad rodyklė šoktelėjo prie T raidės. 

— Kalbantysis privalo žiūrėti tik į salę, — griežtu balsu perspėjo 
teisėjas.— Jo pareiga sakyti tiesą, visą tiesą ir vien tik tiesą ir 
nesirūpinti, ką rodo melo detektorius. 

Prokuroras atsuko Polui nugarą, tarytum norėdamas parody- 
ti, kad daugiau klausimų jam nebeturi, ir paskui vėl ūmai atsigręžė 
įžūliai besdamas pirštu Polo pusėn: 

— Juk jūs patriotas, ar ne, daktare? 

— Stengiuosi būti. 

— Ir jūs labiausiai už viską trokštate tarnauti Amerikos liau- 
džiai? 

— Na... žinoma, taip. 

Polą apstulbino tas staiga pasikeitęs tardymo stilius, kuriam 
jis visai nebuvo pasiruošęs. 

— O Užkeiktųjų Odmarškinių Bendrijos vadovo postas, jūsų 
nuomone, tinkamiausia vieta kurti gėrį? 

— Manau, kad taip,- atsakė Polas. 

Salėje ūmai kilo šurmulys, ir Polas suprato, kad melo detek- 
toriui nutiko kažkas negera. 

Teisėjas nervingai pakaukšėjo plaktuku į stalą. 

— Prašom laikytis tylos. Teismo inžinierius kviečiamas patik- 
rinti, ar tvarkingos detektoriaus lempos bei laidai. 

Stumdamas metalinį vežimėlį su reikiamais įrankiais, prie 
liudytojų suolo privažiavo budintis inžinierius ir patikrino, ar ge- 
rai laikosi laidai, pritvirtinti prie Polo kūno, elgdamasis su juo lyg 
su negyvu daiktu. Jis išmatavo įtampą įvairiose laidų sujungimo 
vietose ir ištraukęs iš po pakylos dėžę su detektoriaus įranga, 
apžiūrėjo kiekvieną vakuuminę lempą, viso labo sugaišęs tam dar- 
bui mažiau kaip dvi minutes. 

— Viskas gerai, jūsų malonybe! 

— Prašyčiau liudytoją pasakyti, ką jis laiko melu,- kreipėsi 
teisėjas į Polą. 

— Kiekvienas naujas mokslo atradimas yra naudingas žmo- 
nijai, - tarė Polas. 

— Aš prieštarauju!- pasipiktinęs šūktelėjo prokuroras. 

— Tai tik įrangos tikrinimas ir nebus rašoma į protokolą, 
paaiškino teisėjas. 

— Puiku, rodyklė pakrypo kairėn,- tarė inžinierius. 

— Na, o dabar tiesą, — tarė teisėjas. 

— Svarbiausias žmonijos tikslas — padaryti žmogaus gyvenimą 
malonų ir naudingą,- atsakė Polas,- o ne paversti jį mašinų, 
įstaigų arba sistemų priedu. 

— Viskas gerai, šoktelėjo prie T,—- sumurmėjo inžinierius, 
brukdamas metalinį žnybtuką giliau Polui po pažasčia. 

— O dabar — pusiau tiesą, - paprašė teisėjas. 

— Aš esu patenkintas, - tarė Polas. 

Žiūrovai salėje pritariamai sukikeno. 

— Rodyklė sustojo ties pat viduriu, - pranešė inžinierius. 

— Puiku, vėl galima pradėti apklausą, tarė teisėjas. 

— Norėčiau tam patriotiškai nusiteikusiam daktarui dar sykį 
užduoti tą patį klausimą,— tarė prokuroras.— Daktare, ar jūs tik- 
rai dalyvaujate tame, eee, sąmoksle prieš mašinas vien dėl to, kad 
visa širdimi trokštate padėti Amerikos žmonėms? 

— Manau, kad taip. 

Ir vėl per salę nusirito šurmulio banga. 

— Vadinasi, jūs tik manote, ar ne?- patenkintas išsišiepė 
prokuroras.— O ar žinote, kur dabar sustojo dėtektoriaus rodyklė, 
jūs, daktare, patriote, naujasis Patrikai Henri*? 

— Ne,- sutriko Polas. 

— Ji sustojo tiesiai tarp T ir M, daktare. Akivaizdu, kad jūs 
pats smarkiai abejojate tuo, ką čia porinat. Bet gal mudu bendro- 
mis jėgomis tame vyliuje atrasime tikrąjį tiesos grūdą ir išrėšime 
ji lauk, kaip išrėžiamas svetimkūnis navikas? 

— Hm. 

— O gal, daktare, griežtas jūsų nusistatymas prieš tai, ką jūs 
vadinate nusikaltimu žmonijai, iš tiesų yra neapykanta kokiam nors 
daug labiau apčiuopiamam dalykui? 

— Gal. Nors aš ne visai jus supratau. 

— Turiu omeny jūsų neapykantą vienam konkrečiam asme- 
niui, daktare. 

— Nelabai susigaudau, apie ką jūs kalbat. 

— Detektoriaus rodyklė rodo, kad jūs tai žinote, daktare, ir 
puikiausiai suvokiate, jog rėklus jūsų patriotizmas tėra viso labo 
neurotinis priešiškumas ir neapykanta. Taip, taip, priešiškumas bei 
neapykanta vienam iš didžiausių bet kada gyvenusių tikrųjų Ame- 
rikos patriotų — jūsų velioniui tėvui. 

— Nesąmonė! 

— Rodyklė sako, kad jūs meluojate! - norėdamas išreikšti savo 
pasidygėjimą tokiu šlykščiu melu, prokuroras atsuko Polui nuga- 
rą.- Ponios ir ponai, garbusis teisme ir visi, kas stebi mus 
televizorių ekranuose! Be galo naivu būtų manyti, kad šis žmogus 
— tai viso labo tulžingas berniūkštis , kuriam didžioji mūsų šalis, 
didžioji mūsų ekonomika bei visa didžioji mūsų civilizacija tapo 
jo nekenčiamo gimdytojo simboliu! Gimdytojo, kurį jis visa savo 
esybe, pats to nesuvokdamas siekia sunaikinti! Gimdytojo, ponios 
ir ponai, garbusis teisme ir televizijos žiūrovai, kuriam mes visi 
skolingi už savo gyvybę, kadangi jis daugiau nei bet kuris kitas ame- 


š * Henris Patrikas (1736-1799) — Nepriklausomybės karo laikų 
Siaurės Amerikos politinis veikėjas. Vert. 

rikietis prisidėjo prie to, kad būtų sutelktos mūsų šalies intelekto 
bei išmanymo pajėgos ir mūsų civilizacija laimėtų šaunią pergalę, 
kurią ji ir laimėjo! 

Dar vaikystėje šis berniūkštis ėmė nekęsti minėtosios šlovingos 
mūsų istorijos puslapių puošmenos, kurios atžala likimo įgeidžiu 
pats tapo. O dabar, būdamas suaugęs vyras, jis savo neapykantą 
perkėlė į visa tai, kas galėtų būti jo tėvo simbolis, tai yra į mūsų 
šlovingąją didžiąją šalį, ponios ir ponai, garbusis teisme ir mieli 
televizijos žiūrovai! 

Galite tai vadinti Edipo kompleksu, jei jums patinka. Tačiau 
dabar šis tulžingas berniūkštis jau pilnametis, ir aš jo darbus atvi- 
rai, be užuolankų vadinu tėvynės išdavyste! Pamėginkite tai pa- 
neigti, daktare, pamėginkite! 

— Pamėginkite tai paneigti! - po kurio laiko pakartojo jis kone 
pakuždom. 

Kameros visos kaip viena atsigręžė į Polą ir puolė prie jo kaip 
šunų ruja prie pašauto žvėries. 

— Ko gero, aš negalėsiu to paneigti,- atsakė Polas. Jis 
bejėgiškai dirstelėjo į raizgalynę laidų, įdėmiai sekančių kiekvieną 
jo juslę, nervą ar raumenį,. kuriais šiaip jau Dievas žmogų apdo- 
vanojo tam, kad jis galėtų apsiginti. Viso labo prieš porą 
akimirksnių jis gražbyliavo jausdamasis esąs didelės ir išmintingos 
brolijos taurių minčių skleidėjas, savotiškas jos ruporas ir garsia- 
kalbis. O dabar štai liko vienas kaip pirštas, akis į akį su kaltini- 
mu, kuris mestas vien jam, vien jo asmeniui. 

— Jei mano tėvas būtų laikęs zooparduotuvę,- pagaliau tarė jis, — 
tai aš tikriausiai, pats to nesuvokdamas, būčiau ėmęs nuodyti šunis. 

Kameros ėmė neramiai blaškytis pirmyn atgal, perbėgo žiūro- 
vų veidus, parodė teisėją ir pagaliau vėl grįžo prie Polo. 

— Bet esu tikras — net jei ši nemaloni istorija su manim ir 
mano tėvo atminimu nebūtų atsitikusi, aš vis tiek būčiau linkęs 
manyti, kad mašinų savivalė neteisėta. Yra daugybė žmonių, kurių 
niekaip neapkaltinsi nemeile savo tėvui, bet jie, kiek man žinoma, 
tokių pat pažiūrų kaip ir aš. O dėl neapykantos, tai, manau, ji verčia 
mane ne tik galvoti apie santvarkos neteisingumą, bet ir bandyti 
ją keisti. Ar rodyklė sutinka su manim? 

Dalis žiūrovų salėje pritardami linktelėjo. 

— Puiku. Vadinasi, kol kas viskas eina neblogai. Įtariu, jog 
dažniausiai vienokio ar kitokio žmonių elgesio šaknys gana nie- 
kingos bei žemos, ir manau, kad psichologinių tyrimų duomenys 
patvirtins šį mano spėjimą. Deja, išties didžiumą žmonių, tarp jų 
ir mano tėvą, veikti vienaip arba kitaip skatina kuo žemiausi ir nie- 
kingiausi motyvai. Bijau, kad, ko gero, tokia jau yra žmogaus pri- 

Prokuroras čia viso labo įstengė parodyti, kad kiekvienas mūsų 
žingsnis šioje žemėje tik patvirtina tai, ką Užkeiktųjų Odmarškinių 
Bendrija bando paneigti: aš, jūs, jie ir apskritai mes visi baisiai ne- 
geri vien todėl, kad esame žmonės. 

Polas dirstelėjo į televizijos kameras ir prisiminęs, kad jį ste- 
bi milijonai žiūrovų, pagalvojo, ar supranta nors vienas iš jų tai, 
ką jis dabar štai čia dėsto. Polas stengėsi prisiminti kokį nors 
vaizdingesnį palyginimą, kuris padėtų jiems suvokti jo žodžių 
prasmę. Netrukus jam į galvą atėjo toks palyginimas, tik nelabai 
vykęs. Neradęs kuo jį pakeisti, Polas nusprendė, kad galiausiai bus 
gerai ir toks. 

— Gražiausi bijūnai, kokius kada nors esu matęs, tarė jis, 
augo kone gryname kačių mėšle. Aš... 

Jo kalbą nutraukė dūdmaišių muzika ir būgnų bambsėjimas. 

— Kas ten dabar daros?— pasidomėjo teisėjas. 

— Kažkokios eitynės, pone,- atsakė vienas iš sargybinių 
pažvelgęs pro langą. 

— Kokia tai organizacija?— neslėpė susierzinimo teisėjas.— 
Aš juos visus už tokį įžūlumą patrauksiu atsakomybėn. 

— Apsivilkę škotiškais tautiniais kostiumais, - tarė sargybi- 
nis.— O priekyje žygiuoja keli vaikinai, apsitaisę indėnais. 

— Na, gerai,- piktai tarė teisėjas.—- Nutrauksime tardymą, 
kol jie praeis. 

Pro teismo salės langą vidun įlėkė plyta, ir ant Amerikos 
vėliavos, kabančios teisėjo dešinėje, pažiro smulkių stiklo šukių 
lietutis. 

TRISDEŠIMT TREČIAS SKYRIUS 


VALSTYBĖS departamento limuzinas grįždamas į Niujorką 
dar sykį perkirto Irokėzo upę Ailiume. Jo užpakalinėje sėdynėje, 
kaip ir anuomet, sėdėjo daktaras Juingas Dž. Holjardas, Bratpūro 
šachas — šešis milijonus narių vienijančios kolhauri sektos dvasi- 
nis vadovas ir Chašdrachras Miazma — šacho sūnėnas ir vertėjas. 
Sachas ir sūnėnas, kankinamai išsiilgę varpelių tilindžiavimo 
šventyklose, fontanų čiurlenimo ir Aauri selano klykčiojimo rūmų 
kieme, rengėsi grįžti namo. 

Kai ekspedicija kirto šį tiltą aną sykį, pačioje kelionės 
pradžioje, Holjardas ir šachas buvo kiekvienas savo kultūros su- 
pratimu daugmaž vienodai prašmatnios asmenybės, o 
Chašdrachras tarsi koks varganas pilkutis priedas kukliai glaudėsi 
anųdviejų šešėlyje. Dabar šios nedidelės keliauninkų draugijos hie- 
rarchija pasikeitė. Chašdrachras dabar buvo ne tik šacho ir Hol- 
jardo tarpininkas, padedantis įveikti jiems kalbos barjerą, bet ir 
savotiška tarpinė pakopa tarp jų socialine prasme. 

Pasinėręs į apmąstymus apie slėpiningus Žmogaus būtį 
valdančius svertus, taip mažai tepriklausančius nuo jo paties norų 
ir valios, pilietis Holjardas pasijuto likęs be jokios padėties 
visuomenėje lygiai taip pat aiškiai ir apčiuopiamai, kaip būdamas 
daktaras jautėsi turįs labai aukštą ir užtikrintą padėtį. 

Nors jis nė žodeliu neprasitarė savo bendrakeleiviams apie 
tai, kad nelemtasis fizinio lavinimo egzaminas reiškia žūt ar būt 
jo karjerai, jiedu beregint pajuto, kad aukštas jo rangas ir visa, kas 
"su juo susiję, sprogo tarsi muilo burbulas tą pačią akimirką, kai 
jis buvo nešte parneštas iš Kornelio universiteto sporto aikštelės 
ir atgaivintas šalto vandens purslais. 

Kai atgavęs sąmonę Holjardas nusimetė beviltiškai suplyšusias 
trumpikes bei sportinius batus ir apsivilko seną eilutę, veidrodyje 
vietoj ankstesnio prašmatnaus ir elegantiško kosmopolito jis išvydo 
rėksmingai išsipusčiusį seną kvailį. 

Tučtuojau buvo atsisakyta gėlių puokštelės atlape, ryškios 
liemenės ir spalvotų marškinių — tarsi vėjas vieną po kitos nupūtė 
mėgstamas nevykėlio diplomato puošmenas, palikdamas Holjar- 
do aprangoje vien juodą, baltą ir pilką spalvas, atspindinčias jo 
vidinę, kaip sakoma, dvasinę būseną. 

Beje, netrukus, lyg norėdamas parodyti, kad šiam žmogui dar 
liko ką prarasti, Holjardą sudrebino dar vienas triuškinantis smū- 

gis. Mašinos, tvarkančios Valstybės departamento darbuotojų by- 
las, aklai, su Žmogaus protui nesuvokiama beatodaira laikydamo- 
si įstatymo raidės, iškėlė jam bylą dėl to, kad jo filosofijos daktaro 
laipsnis, klasifikacijos numeris, o vadinasi, ir asmeninė sąskaita 
banke įsigyti neteisėtai. 

"Aš visomis išgalėmis kausiuos dėl jūsų", rašė Holjardui tie- 
sioginis viršininkas, tačiau net mažam vaikui buvo aišku, kad tai 
tik prieštvaninis dantų užkalbinėjimas, jau seniai nebeveiksmin- 
gas tose stiklo, plastiko, metalo bei inertinių dujų džiunglėse. 

— Khabu?- pyptelėjo šachas, nė nežvilgteldamas Holjardo 
pusėn. 

— Kur mes dabar esame?- išvertė Chašdrachras, formalu- 
mo dėlei užpildydamas socialinę prarają tarp šacho ir Holjardo, 
nors tas žodelis pastarajam dievaži buvo spėjęs pakankamai giliai 
įsirėžti į smegenis. 

— Ailiume. Pamenate, mes jau važiavome tuo tiltu, tik į 
priešingą pusę. 

— Nakka takaru tooie, — tarė šachas, pritariamai linktelėjęs. 

— Hm? 

— Tenai takaru spjovė jums į veidą,- išvertė Chašdrachras. 

— Ak, štai kas, - nusišypsojo Holjardas.— Tikiuosi, tai nebus 
ryškiausias jūsų prisiminimas, parsigabentas iš Jungtinių Valstijų. 
Tiesiog kvailas, nevykęs ir visiškai nebūdingas atvejis, nesusipra- 
timas, nieko nesakantis apie tikrąjį amerikiečių būdą. Papras- 
čiausiai tam neurotikui reikėjo kaip nors išreikšti savo karingumą 
jūsų akivaizdoje, ponai. Patikėkite manim, galite dar šešis šimtus 
metų važinėti po šią šalį ir nė sykio neišvysite ničnieko pana- 
šaus. 

Holjardas visomis išgalėmis stengėsi neparodyti, koks skaus- 
mas slegia jo širdį. Paskutines savo karjeros dienas jis su liūdnu 
užsispyrimu stengėsi nors ir per jėgą, tačiau nepriekaištingai vyk- 
dyti savo pareigas. 

— Pamirškit tą žmogų, kalbėjo jis toliau. — Verčiau pasisten- 
kite prisiminti visa kita, ką išvydote šičia, ir pamėginkit įsivaizduoti, 
kaip neatpažįstamai būtų galima pakeisti jūsų šalį ir jūsų tautą. 

Sachas kaži ką mąsliai sukudakavo. 

— Svarbiausia, jums tai nieko nekainuos, - mandagiai dėstė 
Holjardas.—- Amerika atsiųs pakankamai inžinierių, valdytojų ir 
įvairiausių sričių specialistų, kad ištirtų jūsų šalies gamtos išteklius, 
sudarytų išsamius pažangos diegimo apmatus ir imtų juos vykdy- 
ti, patikrintų bei klasifikuotų jūsų Žmones, paruoštų kreditus, 
sumontuotų reikiamus įrengimus. 

Sachas nustebęs ilgai purtė galvą. 

— Prakka fut takki sihn, —- supypsėjo jis pagaliau.- Souli sak- 
ki EPIKAK, siki Kame pu? 

— Sachas sako,- išvertė Chašdrachras, - kad jam būtų be galo 
malonu, jeigu jūs, labai prašom, prieš žengdami šį pirmą žingsnį, 
teiktumėtės paklausti gerbiamo EPIKAKO, kam išvis gyvena 
žmonės? 

Limuzinas buvo priverstas sustoti ties tiltu Sodžiaus pusėje. 
Šį sykį kelią j jam užtvėrė ne RURA darbininkai, o minia spalvin- 
gai apsitaisiusių arabų. Rikiuotės priekyje žygiavo pora indėniškais 
drabužiais apsivilkusių ir karo spalvomis išsidažiusių vyrukų, ma- 
tyt, dėl viso pikto, jei arabų apsauga bei vėliavos nepadarytų 
žiūrovams reikiamo įspūdžio. 

— Dinko?-— cyptelėjo šachas. 

— Ar tai kariuomenė?- išvertė Chašdrachras. 

Holjardas jau keletą savaičių taip skaniai nesijuokė. Na kaip 
galima, net jei tu ir užsienietis, visą šitą rėksmingų spalvų, vėliavų, 
kaspinų bei žaislinių ginklų margumyną palaikyti kariuomene! Ko- 
kia nesąmonė! 

— Tiesiog žmonės persirengė norėdami pasilinksminti. 

— Kai kurie iš jų turi šautuvus, - suabejojo Chašdrachras. 

— Medis, kartonas ir dažai, - paaiškino Holjardas.- Zodžiu, 
imitacija. 

Jis pakėlė ryšio su vairuotoju ragelį ir pasakė: 

— Pabandykite juos aplenkti ir paskui šonine gatve pavažiuoti 
teismo rūmų link. Tenai turėtų būti ramiau. 

— Klausau, pone,- nenoromis atsiliepė vairuotojas.— Nors 
labai abejoju. Man baisiai nepatinka, kaip jie dėbso į mus, o štai 
anoje pusėje — matote, atrodo, kad ten visi neša kudašių — tarsi 
bėgtų nuo ko. Gal būtų geriau apsisukti ir... 

— Niekai! Užrakinkit duris, gerai spustelėkit klaksoną ir pir- 
myn! To dar betrūko — dėl tokio niekalo žlugdyti valstybinės 
reikšmės kelionę! 

Tučtuojau iki pat viršaus pakilo neperšaunami durelių stik- 
lai, užsirakindami spragtelėjo užraktai, ir limuzinas labai iš lėto 
nedrąsiai čiūžtelėjo į oranžines, žalias bei auksaspalves arabų gre- 
tas. Į šarvuotus limuzino šonus ėmė nekantriai bilsnoti spalvotais 
stikliukais išdabinti skardiniai durklai ir lenkti kartoniniai kardai. 
Užtrenkdami nepatenkintų arabų balsus, supoškėjo šūviai. Už 
kelių colių nuo Holjardo galvos mašinos kėbule ūmai iškilo du 
gumbai, palikti tenai atsimušusių kulkų. 

Holjardas, šachas ir Chašdrachras bumptelėjo kniūbsti nuo 
sėdynės ant grindų, o limuzinas, pagaliau baigęs skrosti arabų gre- 
tas, šmurkštelėjo į šoninę gatvelę. 

— Važiuokite prie teismo rūmų! -- šūktelėjo vairuotojui Hol- 
jardas, nesikeldamas nuo grindų.—- O paskui — į Vestinghauzo 
bulvarą. 

— Eikit po velnių!- atrėžė jam vairuotojas.— Aš tučtuojau 
lipu lauk. Ziūrėkit — visas miestas apverstas aukštyn kojomis! 

— Nesitraukite nuo vairo, arba aš jus nudėsiu!-— įtūžęs klyktelėjo 
Chašdrachras. Jis menkučiu perdžiūvusiu savo stuomeniu bandė pri- 
dengti šventą ir neliečiamą šacho kūną ir tuo pačiu metu laikė įrėmęs 
vairuotojui sprandan žvilgantį durklą auksine rankena. 

Kitus Chašdrachro žodžius nustelbė baisus trenksmas, šalia 
mašinos sprogus bombai. Pasigirdo džiaugsmingi nežinia kieno 
klyksmai ir skeveldrų barbenimas į limuzino stogą. 

— Mes prie teismo rūmų!- šūktelėjo vairuotojas. 

— Puiku. Dabar sukite kairėn!- iš po sėdynės sukomandavo 
jam Holjardas. 

— Dieve mano!- subliuvo vairuotojas. Jūs tik pažiūrėkit! 

— Kas nutiko? — virpančiu balsu pralemeno Holjardas, tyso- 
damas ant limuzino grindų šalia Chašdrachro ir šacho. Jis galėjo 
matyti tik dangų, viršutinius namų aukštus ir tarp jų plaukiančias 
dūmų sruogas. 

— Na va, dar ir škotai, - tarė vairuotojas puolusiu balsu, 
Viešpatie, priešais atžygiuoja visa gauja škotų! 

Cyptelėjęs stabdžiais limuzinas sustojo. 

— Na, tai tuomet įjunkit atbulinį ir... 

— Gal norit pasakyt, kad ten, po sėdyne, turite radarą, ką? Pirma 
pasižiūrėkit pro užpakalinį langą, o jau paskui kalbėkit apie atbulinį. 

Holjardas labai pamažu pakėlė galvą ir dirstelėjo pro užpa- 
kalinį langą. Limuziną iš visų pusių supo Žmonės: iš priekio — 
dūdmaišių orkestras, o iš užpakalio — karališkųjų Parmos gvar- 
diečių pulkas, atskubėjęs iš automatinės prekyvietės, esančios ki- 
tapus gatvės, tiesiai priešais teismo rūmus. 

Sprogimas nudraskė prekyvietės konvejerių juostas ir tarsi iš 
kulkosvaidžio ištratino pro langus kelias apkabas visokiausių 
konservų. Automatinė kasa, kažkokiu stebuklingų būdu laikyda- 
masi stačia ant savo apvalios pakylos su ratukais, išriedėjo gatvėn 
ir tarusi: “Ar esate Kada regėję mūsų puikiuosius Briuselio ko- 
pūstus?"— susipeinio:c sa70 pacios laiduose ir griuvo kiek ilga tie- 
siai limuzinui po ratais, o iš mirtinos žaizdos pailgame kampuota- 
me jos kūne tarsi kraujas pliūptelėjo smulkios monetos. 

— Jie čia visai ne dėl mūsų! Žiūrėkit! - suriko vairuotojas. 

Škotai, karališkieji Parmos gvardiečiai ir saujelė indėnų, ben- 
dromis jėgomis pačiupę nuvirtusią metalinę telefono būdelę, ėmė 
bakinti ja teismo rūmų duris. 

Netrukus jos subyrėjo į šipulius, o įsilaužėliai netekę pusiau- 
svyros įvirto vidun kartu su visu taranu. 

Po keleto akimirkų jie vėl pasirodė duryse nešdami ant savo 
pečių žmogų. Pakvaišusioje iš džiaugsmo minioje jis atrodė panašus 
į marionetę. Tą įspūdį dar stiprino nuo jo galūnių karantys laidai. 

— Prie gamyklų! - šaukė indėnai. 

Minia, aukštai lyg vėliavą iškėlusi savo numylėtinį, pašėlusiai 
kvykindama dūdmaišius bei tratindama būgnus, viską pakeliui 
laužydama, daužydama ir sprogdindama, plūstelėjo paskui indėnus 
prie tilto per Irokėzo upę. 

Limuzinas gal valandą prastovėjo ten, kur jį nubloškė kara- 
liškųjų Parmos gvardiečių bei škotų banga, žodžiu, prakiurksojo 
tenai visą laiką, kol mieste tarsi girtų milžinų žingsniai bumpsėjo 
duslūs sprogimai. Nors buvo dar ankstyva popietė, nuo dūmų 
pasidarė tamsu lyg vakare. Kiekvienąsyk, kai jau rodėsi, kad gali- 
ma sprukti, ir Holjardas pakeldavo galvą ištirti padėties, kvartalą 
užplūsdavo nauja vandalų bei grobikų banga, ir jis vėl krisdavo 
kniūbsčias ant automobilio grindų. 

— Na, gerai,— tarė pagaliau neapsikentęs.— Manau, kad dabar 
mums nieko blogo nebegali atsitikti. Pabandykim nusikapstyti iki po- 
licijos poskyrio. Tenai bus saugiau laukti, kol visa ta košė nurims. 

Vairuotojas užsikniaubė ant vairo ir nepagarbiai pasirąžė. 

— Gal manote, kad čia futbolo rungtynės, ar kokį galą? Jums 
tikriausiai atrodo, kad viskas ir toliau bus po senovei? 

— Nežinau, nei kaip viskas bus, nei kas čia iš viso dedasi, kaip ir jūs. 
O dabar važiuokit prie policijos nuovados, aišku? — tarė jam Holjardas. 

— Ko gero, įsivaizduojate, kad galite man įsakinėti vien dėl 
to, kad esate daktaras, o aš viso labo tik bakalauras? 

— Darykite, kaip jis liepia, - iškošė pro dantis Chašdrachras 
vėl įremdamas durklą vairuotojui į sprandą. ė 

Limuzinas nuvažiavo prišiukšlintomis, sujauktomis ir visiškai 
tuščiomis gatvėmis prie Ailiumo tvarkos saugotojų būstinės. 

Grindinys priešais nuovadą buvo baltas nuo kortelių — 
penkiasdešimties tūkstančių kortelių, kuriomis nuolat žaidė Ailiu- 
mo gyventojų asmeninių bylų tvarkymo bei nusikalstamumo tyri- 
mo mašinos: skirstė, skaičiavo, dėliojo čia iš viršaus į apačią, čia 
priešingai, čia pešiojo iš vidurio, skaitė, lygino ir kažką pažy- 
mėjusios vėl kaišiojo atgal, ir visa tai greičiau, nei gali pagauti 
žmogaus akis, tikrindamos po kelis sykius kiekvieną kortelę, be 
jokio atilsio rūpindamosi šalies saugumu ir gerove. 

Nuovados durys kabojo nuplėštos nuo vyrių, 0 pro jas viduje 
bolavo ant žemės suverstos aplankų šūsnys. Holjardas pravėrė 
mašinos langą. 

— Eli, ar čia yra kas nors?— šūktelėjo jis, viltingai dairydama- 
sis policininko.-— Ei, atsiliepkit! 

Vos jam pravėrus dureles, jas tučtuojau iki galo atlapojo du 
pistoletais ginkluoti indėnai. 

Chašdrachras puolė juos atkišęs savo dailųjį durklą, tačiau 
gavęs stiprų smūgį, bemat nuvirto tiesiai ant baimingai virpančio 
šacho. 

— Aš sakau...—- žiojosi sakyti Holjardas, bet irgi gavo tokį 
niuksą, kad neteko sąmonės. 

— Prie gamyklų!-— subliuvo indėnai. 

Kai Holjardas pagaliau atsipeikėjo, jo galva plyšo iš skaus- 
mo, O jis pats tysojo ant limuzino grindų, pusiau išvirtęs lauk iš 
mašinos. 

Mašina stovėjo tiesiai priešais salūną prie tilto. Įėjimas buvo 
apkrautas smėlio maišais, o viduje kažkokie žmonės darbavosi su 
kilnojamąja radijo stotimi, smeigtukais žymėjo žemėlapyje kaž- 
kokias vietas ir, tolydžio dirsčiodami į laikrodžius, valėsi ginklus. 
Tilto gale stūksojo iš smėlio maišų ir medinių sijų sukrauta tvirtovė, 
kurios šaudymo angos žiojėjo nukreiptos į Ailiumo gamyklų sar- 
gybos bokštus bei įtvirtinimus anapus upės. Po tvirtovę šen bei ten 
vaikštinėjo šventiškai nusiteikę ir kuo įvairiausiomis uniformomis 
apsivilkę vyrai. Jie čia ateidavo, čia vėl kažkur išbėgdavo matyt, 
vykdyti tik jiems vieniems žinomų užduočių. 

Pasipūtėliai indėnai ir vairuotojas kaži kur dingo, o mirtinai 
išsigandusį bei nuolankų šachą ir Chašdrachrą užsipuolė džiūsna 
ilgšis, apsivilkęs tokia pat indėniškų odmarškinių imitacija kaip ir 
kiti, tik neišsidažęs karo spalvomis veido. Jis baisiai šaukė ir atrodė 
ne juokais įniršęs. 

— Velniai rautų!- riaumojo jis.— Kandacharo džigitai turi 
budėti užkardoje ties Grifino bulvaru! Tad ką judu čia veikiat! 

— Mes...— Žžiojosi sakyti Chašdrachras. 

— Nėr man kada klausytis jūsų pasiteisinimų. Na, greičiau 
maukit pas saviškius, mikliai, abudu! 

— Bet... 

— Lubokai!- subliuvo ilgšis. 

— Aš čia, pone. 

— Duokite šiems bičams kokią nors geldą, kad jie galėtų nu- 
sikapstyti iki sankryžos ties Grifino bulvaru arba areštuokite už 
nepaklusnumą. 

— Klausau. Tėnai kaip tik ruošiasi važiuoti sunkvežimis su 
šaudmenimis. 

Lubokas stumtelėjo šachą su Chašdrachru į sunkvežimio 
kėbulą, tiesiai ant dėžių su rankų darbo granatomis. 

— Brouha batouli, nibo. Nibo!- gailiai ėmė klykti šachas.— 
Nibo! 

Sugirgždėjęs visomis traukėmis, sunkvežimis išnyko dūmų de- 
besyse. 

— Aš noriu pasakyti... - pradėjo Holjardas pasipiktinęs. 

— Finerti!- šūktelėjo kresnas dručkis klaikiai storo stiklo aki- 
niais, tarsi iš po žemių išdygęs salūno duryse.- Policija bando 
pralaužti užkardą Grifino bulvare! Ar turime kokių nors rezervų? 

Finertis išpūtė akis ir suleido pirštus į tankius susivėlusius savo 
plaukus. 

— Pasiunčiau tenai du atsilikėlius, štai ir visi mūsų rezervai. 
VFV ir Pitijos karžygiai kažkur nusiplovė, o masonai ir visai 
nepasirodė. Pasakyk jiems, kad neturime jokių rezervų! 

Kitoje upės pusėje virš Ailiumo gamyklų ūmai trykštelėjo ug- 
nies ir plytų skaldos salvė, ir Holjardas pamatė, kad ten, kur 
anksčiau virš kontoros plevėsavo žvaigždėtoji Valstijų vėliava, da- 
bar padūmavusiame ore ėmė blaškytis baltas skarmalas. 

— Jėzusmarija!- suriaumojo Finertis.— Nedelsiant susisie- 
kite su Briedžiais ir Elniais ir liepkit jiems tučtuojau liautis. Juk 
buvo įsakyta užimti gamyklas, o ne suskaidyti jas į atomus! 

— Vilkų ruja trys,- tarė Lašeris į mikrofoną.— Vilkų ruja trys! 
Nelieskite gamyklos įrengimų iki atskiro nurodymo. Ar girdite ma- 
ne, Vilkų ruja trys? 

Visi, kas buvo salūne, pritilo, norėdami išgirsti, ką atsakys 
Briedžiai su Elniais. 

— Vilkų ruja trys — ar girdite mane?- jau visa gerkle šaukė 
Lašeris. 

“Būūūūbt!"— garsintuve pasigirdo tolimas sprogimo garsas 
ir virš gamyklų iškilo dar vienas ugnies stulpas. 

— Lubokai!- šūktelėjo Finertis.— Pavaduokite mane. O aš 
vykstu tenai įkrėsti tiems vaikėzams šiek tiek drausmės. Dar 
pažiūrėsim, kas čia vyriausias! 

Jis įsiropštė mašinon ir nurūko per tiltą gamyklų link. 

— Solt Leik Sitis mūsiškių rankose! —- suklykė salūne kitas ra- 
distas. 

— Vadinasi, Oklendas, Solt Leik Sitis ir Ailiumas,- skaičiavo 
Lašeris.— O kaip su Pitsburgu? 

— Neatsako. 

— Pitsburgas dabar svarbiausia, tarė Lašeris.- Pabandykit 
su juo susisiekti. 

Jis dirstelėjo per petį pietų pusėn, ir jo veidą iškreipė siaubas. 

— Kas padegė muziejų?— suriko nesavu balsu į mikrofoną.— 
Visiems postams! Visiems postams! Visiems postams! Saugoti visą 

kilnojamąjį ir nekilnojamąjį turtą! Naikintojus ir grobikus bausi- 
me mirties bausme. Dėmesio visiems postams! Ar girdite mane? 

Lašeriui niekas neatsakė. 

— Ei, Briedžiai, Elniai! Pitijos karžygiai! VFV! Arai! Alio, 
alio! Ar kas nors girdite mane? Alio! 

Ir vėl tyla. 

— Proteušai!- sušuko arabas, ūmai išdygęs salūno tarpdury 
su buteliu rankose. Jis buvo labai girtas ir smarkiai šveplavo.— Kur 
taš Proteušaš?— vebleno jis svyruodamas tarsi švytuoklė čia į vieną, 
čia į kitą pusę.— Tegu pašako mumš norš žodelį. 

Gerokai gunktelėjęs ir susenęs salūno duryse kartu su Lašeriu 
pasirodė Polas. 

— Tepadeda mums Dievas, džentelmenai, — tarė jis iš lėto.— 
Tepadeda mums Dievas. Jei mes dabar laimėsime, tai tik tada ir 
prasidės tikrieji sunkumai. 

— Jėžau, tai jumš regiši, kad meš turėšim pašiduot?-— nusi- 
minęs tarė arabas.— Gailiuoši prašęš juš pašišakyti! 

— Lu! 

— Aš šišia,— atsiliepė nusikaušėlis arabas. 

— Lu, vaikeli, mes visiškai užmiršome kepyklą. Ji vis dar te- 
bekepa duoną lyg niekur nieko. 

— Siaubaš, kokia neteišybė!- pasipiktino Lu.- Eišiu ir 
šušpardyšiu jai višaš kepeniš. 

— Palaukit, paklausykit, - susiėmė už galvos Polas.— Juk ke- 
pykla mums patiems reikalinga. 

— Tašiau tai be jokioš abejonėš mašina, jei neklyštu pašakęš?— 
nustebo Lu. 

— Na, taip, bet nėra prasmės... 

— Tuomšyk eišiu ir išleišiu jai paškutinę dvašią. Ir prišiekiu 
Viešpašiu, šeniukaš Alaš eiš šu mumiš. Kur šlaišteiši, šenaš 
plevėša? 

— Sprogdinome miesto kanalizaciją, kad ją kur blusos 
užkapotų!- išdidžiai atsakė Alas. 

— Va šia tai bent! Svaruš pašauliš — švariemš žmonėm! 

TRISDEŠIMT KETVIRTAS 
ŠKYRIUS 


— NIEKAIP negaliu suprasti, kas darosi su tuo Pitsburgu,-— 
susirūpinęs kalbėjo Finertis.— Buvo aišku, kad Sietle ir Mineapo- 
lyje viskas iš piršto laužta, tačiau Pitsburge! 

— O Sent Lujis, o Cikaga,- tarė Polas, linguodamas galva. 

— O Birmingamas, o Niujorkas, Bostonas? -— liūdnai šyp- 
sodamasis pridūrė Lašeris, nors šiaip atrodė stebėtina ramus ir net 
patenkintas. 

— Ufff!—- sunkiai atsiduso Finertis. 

— Tačiau Ailiume, ką ir sakyti, viskas ėjo kaip iš pypkės, taip 
pat Oklende bei Solt Leik Sityje, - paprieštaravo profesorius fon 
Noimanas.- Todėl, manau, galima drąsiai teigti, kad ginkluoto su- 
kilimo planas pasirodė esąs teisingas ir davė lauktų vaisių. Pati ei- 
ga, pats vykdymas — tai jau kita kalba. 

— Taip visuomet būna,- linksmai numojo ranka Lašeris. 

— Nematau, ko čia džiaugtis, - neiškentė Polas. 

— Ar jums būtų lengviau, jei mes dabar čia lietume gailesčio 
ašaras? — atrėmė Lašeris. 

— Siuo metu būtina suvienyti savo jėgas su Oklendu bei Solt 
Leik Sičiu ir pamėginti priversti vyriausybę sudėti ginklus, — tvir- 
tai tarė Finertis. 

— Dabar jau gailiuosi, kad laiku nepasiuntėm vienos iš Ailiu- 
mo grupių užimti EPIKAKO,- nusiminė fon Noimanas.- EPI- 
KAKAS XIV vertas trijų Pitsburgų. | 

— Kad jau taip, tai taip. Rožių Saltinio Briedžiai gerokai 
prašovė pro šikšnelę,— pritarė jam Lašeris.- D-71 pasakojo, kad 
jie lyg pamišę veržėsi kuo greičiau atlikti operaciją. 

— Pernelyg pamišę,— burbtelėjo Polas. 

— Nitroglicerinas gana klastingas net ir tada, kai jį į butelius 
pilsto visai sveiko proto žmonės, paaiškino Finertis. 

Ketvertas Užkeiktųjų Odmarškinių Bendrijos minties vadų 
sėdėjo aplink stalą, kuris kadaise stovėjo Polo kabinete Ailiumo 
gamyklų valdytojo būstinėje. 

Nuo revoliucijos pradžios nespėjo praeiti nė para. Buvo anks- 
tyvas metas, dar prieš saulėtekį, tačiau šen bei ten liepsnojantys 
gaisrai apšvietė ir kaitino Ailiumo griuvėsius ne blogiau nei tropikų 
vidurdienio saulė. 

— Ak, greičiau jie pradėtų puolimą, ir visa tai baigtųsi, — vėl 
prašneko Polas. 

— "Turės dar praeiti kiek laiko, kol jie atgaus pusiausvyrą po 
to, kai Kandacharo riteriai nusiaubė policijos būstinę Grifino bul- 
vare,- tarė Finertis. Jis giliai atsiduso.- Dievuliau mano, jei 
būtume atlikę nors keletą tokių operacijų Pitsburge... 

— Arba Sent Lujyje,- pridūrė Polas.—- Arba Sietle, Minea- 
polyje, Bostone, arba... 

— Verčiau pakalbam apie ką nors kita,- nutraukė jį Finer- 
tis.— Kaip tavo ranka, Polai? 

— Nieko, neblogai, — atsakė Polas, tapšnodamas per rankų 
darbo įtvarą. 

Užkeiktųjų Odmarškinių Bendrijos mesijui ranką sulaužė ak- 
muo, sviestas tuo metu, kai jis, pasitelkęs savo dvasinę jėgą, mėgino 
sutrukdyti miniai, isigeidusiai pasižiūrėti, kaip atrodo sprogdina- 
ma elektros stotis. 

— O kaip jūsų galva, profesoriau? 

— Užia,- atsiliepė fon Noimanas, pasitaisydamas tvarstį. 
Kažkas jam užvožė šventąja Siaurės Auroros Ordino kuoka tuo 
metu, kai jis bandė įtikinti minią, jog neverta griauti dviejų šimtų 
pėdų aukščio radijo bokšto. 

— O kaip jūsų guzai ir mėlynės, Edai?— pasiteiravo Laše- 
ris. 

Finertis atsargiai pasukiojo galvą ir pakilnojo rankas. 

— Pakenčiamai. Bet jei skausmas sustiprėtų, galima tiesiog 
pykštelėt sau kulką į kaktą. 

Jį partrenkė ir vos nesutrypė besiblaškydami Briedžiai ir El- 
niai tuo metu, kai aiškino jiems, jog gamyklų įrangą reikia palikti 
kaip yra ligi to laiko, kol viską gerai apsvarsčius bus galutinai 
nuspręsta, kurias mašinas naikinti, o kurių — ne. 

Virš Sodžiaus plykstelėjo pašvaistė. 

— Ar viską tiksliai žymite žemėlapyje, profesoriau? — susirū- 
pino Lašeris. 

Profesorius fon Noimanas, dirstelėjęs pro žiūronus į naują 
gaisrą, pažymėjo priešais gulinčiame žemėlapyje dar vieną juodą 
kryžiuką. 

— Sprendžiant iš visko, tai paštas. 

Kampanijos pradžioje šis žemėlapis buvo švarutėlis ir gurg- 
ždantis. Mažais raudonais apskritimais jame buvo pažymėti svar- 
biausi Ailiumo pučo objektai: policijos nuovada, teismo rūmai, 
ryšių centrai, svarbiausios automagistralės bei gamyklos. Užimant 
minėtuosius objektus, buvo sumanyta pralieti kuo mažiau kraujo 
ir padaryti kuo mažiau nuostolių, o paskui pamažu vietoj mašinų 
grąžinti į darbą žmones. Tie objektai, kuriuose antrąją sumanymo 
dalį reikėjo vykdyti pirmiausia, buvo apvedžioti žaliai. 

Šiuo metu žemėlapis buvo pajuodęs, dėmėtas ir siaubingai 
suglamžytas. Žalių ir raudonų skrituliukų žvaigždynus bjaurojo 
juodų kryžiukų debesys, reiškiantys užimtus ir dažniausiai jau su- 
griautus objektus. 

Lašeris dirstelėjo į laikrodį. 

— Manasis rodo keturias ryto. Ar tiek ir yra? 

— Kas žino, — tingiai atsiliepė Finertis. 

— Jums iš ten nematyti rotušės laikrodžio? 

— Taigi ją užėmė prieš keletą valandų. 

— Ir, regis, tuojau ateis tavojo žadintuvo. Geriau kišk jį kuo 
greičiau į kišenę, —- nusišaipė Polas. 

— Bet labiausiai stebina tas savotiškas darbo pasiskirstymas, — 
tarė Finertis.— Kai kurie iš jų negali pakęsti tam tikros rūšies 
mechanizmų, o visus kitus palieka ramybėje. Vienas toks spalvo- 
tasis bastosi po miestą, pyškindamas tik į gatvių eismo reguliavi- 
mo automatus. | 

— Viešpatie!- sudejavo Polas.- Niekad nemaniau, kad vis- 
kas klostysis štai šitaip. 

— Jūs kalbate apie pralaimėjimą? 

— Pergalė, pralaimėjimas — koks skirtumas. Vis ta pati ne- 
tvarka ir suirutė. 

— Jei dar pridėsime Linčo teismą, — pritarė jam profesorius. — 
Nors viskas vyksta tokiais mastais, kad greičiau panašu į genocidą. 
Krinta kaip lapai išvien — ir kalti, ir teisuoliai, ir klozetai, ir staklių 
valdymo sistemos. 

— Gal viskas klostytųsi kitaip, jei ne tos girtuoklystės, — 
nedrąsiai tarė Polas. . 

— Bet juk negalima reikalauti, kad žmonės atakuotų šaudymo 
lizdus, nė lašo burnoj neturėję, - paprieštaravo Finertis. 

— Lygiai kaip beprasmiška prašyti girtų baigti siautėti, — 
atrėmė Polas. 

— Niekas ir nesitikėjo ypatingo sklandumo, - įsiterpė Lašeris. 

Pastatą iki pamatų supurtė baisus sprogimas, ūmai drioks- 
telėjęs visai netoliese. 

— Vajetau!- klyktelėjo Lukas Lubokas, eidamas sargybą ten, 
kur kadaise buvo Katarinos Finč kabinetas. 

— Kas tai, Lukai?— paklausė Lašeris. 

— Atrodo, naftos saugyklos cisternos. Nieko sau! 

— Na va, pasigrožėkit,— niūriai burbtelėjo Polas. 

— Ailiumo gyventojai! - sugriaudėjo balsas iš dangaus. Ger- 
biami Ailiumo gyventojai! 

Polas, Lašeris, Finertis ir fon Noimanas galvotrūkčiais puolė 
prie angos, kuri kadaise buvo langas nuo lubų iki grindų. Užvertę 


KURTAS VONEGUTAS K PIANOLA 307 


galvas aukštyn jie pamatė automato valdomą malūnsparnį, kurio 
papilvę ir mentes gaisro atšvaitas buvo nudažęs kraujo raudonu- 
mo spalva. 

— Ailiumo gyventojai!-- riaumojo balsas iš aukštybių.— Skubėkite 
sudėti ginklus! Oklende ir Solt Leik Sityje vėl atkurta senoji tvarka. 
Jūsų padėtis beviltiška. Nuverskite savo melagingus vadeivas... 

... Jūs apsupti iš visų pusių ir atkirsti nuo viso pasaulio. Ap- 
gultis tęsis tol, kol Proteusas, Lašeris, Finertis ir fon Noimanas 
atsidurs valdžios rankose sankryžoje ties Grifino bulvaru. 

Mes galime jus subombarduoti arba gyvus supleškinti, bet 
amerikiečiai taip nesielgia. Galėtume pasiųsti prieš jus tankus, 
tačiau Amerikoje taip neįprasta. 

Taigi skelbiame štai tokį ultimatumą: išduokite mums savo 
apsišaukėlius vadeivas ir sudėkit ginklus per artimiausias šešias 
valandas, antraip artimiausius šešis mėnesius merdėsite atkirsti 
nuo viso pasaulio tuose griuvėsiuose, kuriais jūs pavertėt miestą. 
Trakšt. 

Ailiumo gyventojai! Skubėkite sudėti ginklus! Oklende ir Solt 
Leik Sityje vėl atkurta senoji tvar... 

Lukas Lubokas kilstelėjo šautuvą, prisitaikė ir pykštelėjo. 

— Te te ty, ta ta tū, ta te ty to...— pypčiojo dabar garsiakal- 
bis.— Iyriri bababū badžiūrabu... 

— Pribaik tą vargšą, - paprašė Finertis. 

Lukas pykštelėjo dar sykį. 

Malūnsparnis negrabiai apsigręžė ir nubirbė, vis dar kalbin- 
damas miesto gyventojus: “Te te ty, ta ta tū, te te ty to, tyriri 
bababū, babadžybu..." 

— Polai, kur tu susiruošei?— nustebo Finertis. 

— Noriu pasivaikščioti. 

— (Galima, ir aš su tavim? 

— Dėl Dievo meilės! 

Jie dviese išėjo iš kontoros ir nužingsniavo plačiu apšnerkštu 
bulvaru, kertančiu gamyklų teritoriją. Abipus stūksojo sunumeruo- 
ti cechų korpusai — tylūs, tušti, nuniokoti. | 

— Mažai kas čia beprimena senus gerus laikus, ar ne?-— pa- 
galiau prabilo Finertis po to, kai galą kelio jiedu nupėdino netar- 
dami nė žodžio. 

— Zengia naujoji era,— niūriai burbtelėjo Polas. 

— Išgerkim už ją!- pasiūlė Finertis, iš savo užkeiktųjų 
odmarškinių kišenės traukdamas gal pintos talpos butelį. 

— Už naująją erą, kad ją kur devynios! 

Jiedu susėdo ant žemės priešais penkiasdešimt aštuntąjį 
korpusą ir tylėdami pakaitomis gurkšnojo iš butelio. 

— O žinai, - pagaliau prabilo Polas, - viskas būtų ne taip jau 
blogai, jei padėtis būtų išlikusi tokia, kokią radome čionai atvykę 
pirmą kartą. Tuomet dar buvo visai pakenčiama, ar ne? 

Ir juodu su Finerčiu apėmė gilus liūdesys besėdint čia, tarp 
sulaužytų ir nusiaubtų inžinerinio meno šedevrų, tarp puikiai 
sumanytų ir nė kiek ne blogiau atliktų gudrių ir darbščių me- 
chanizmų. Ką ir sakyti — gera dalis jų gyvenimo prabėgo tuos me- 
chanizmus kuriant, marios jėgų išeikvota tam darbui, kurį jie pa- 
tys ką tik padėjo vos per keletą valandų paleisti plėnimis. 

— Niekas nestovi vietoje, lyg teisindamasis pradėjo Finer- 
tis.— Permainos visada masina. Ar pameni, kaip džiūgavom įrašę 
Rudžio Herco judesius, o paskui derinome automatinį staklių 
valdymą? 

— Ir mums pavyko! 

— Dar kaip, velniai rautų! | 

— O vėliau į vieną daiktą sujungėm visą trečiąją tekinimo 
staklių grupę! Zinoma, sumanymas buvo ne mūsų. 

— Taip, bet laikui bėgant ir mums ėmė rastis sumanymų. Net 
labai puikių, sakyčiau, paprieštaravo Finertis.— Jaučiausi laimin- 
gas kaip niekuomet ir toks išdidus, kad nė į galvą ncateidavo pa- 
sidairyti, kas darosi aplinkui. 

— Ar gali būti kas saldžiau, nei priversti gyvenimą tekėti nau- 
jaip? 

— Ak, jei ne Žmonės, tie nelemti žmogeliai, kurie nuolat 
kaišioja pagalius į ratus technikos pažangai, žemė inžinieriams būtų 
tikras rojus. 

— Už tai ir išgerkim. 

Jie išgėrė. 

— Buvai puikus inžinierius, Polai. 

— Kaip ir tu, Edai. Ir man to visai negėda. 

Abu širdingai pakratė vienas kitam ranką. 

Kai jie pagaliau grįžo į buvusio gamyklų valdytojo kabinetą, 
Lašeris ir fon Noimanas miegojo. 

Finertis papurtė Lašerį už peties. 

— Meistre! Maestro! Metre! 

— Hmmm?..- striukas neišvaizdus dručkis apgraibomis susi- 
rado akinius neregėto storio stiklais ir užsikorė juos ant nosies.— 
Kas nutiko? 

— Stai daktaras Proteusas ką tik uždavė man be galo įdomų 
klausimą, tarė Finertis,- į kurį aš nepajėgiau sumesti jokio 
pakenčiamo atsakymo. 

— Jūs girtas. Eikit sau ir leiskit ssnam Žmogui pamiegoti. 

— Tai neužims daug laiko, - neatlyžo Finertis.— Na, rėžk, Polai. 

— O kas nutiko indėnams? 

— Kokiems indėnams? -— suvaitojo Lašeris pavargusiu balsu. 

— Nagi iš tikrosios Užkeiktųjų Odmarškinių Bendrijos, tiems, 
kurie šokdavo indėniškus šokius? — patikslino Finertis.— Na, pa- 
menat, tūkstantis aštuoni šimtai devyniasdešimtieji metai ir taip 
toliau? 

— Jie gangreit patyrė, kad jų marškinius lyg niekur nieko var- 
po kulkos, o Jungtinių Valstijų kavalerijai nė motais visokie burtai. 

— Taigi... 

— Taigi vieni jų krito, iškeliavo į dausas, o kiti liovėsi būti ge- 
ri indėnai ir ėmė darytis antrarūšiais baltaisiais. 

— Tai ką gi tuomet įrodė visas tas užkeikimų ir šokių 
judėjimas?— paklausė Polas. 

— Jis įrodė, kad būti geram indėnui ne mažiau svarbu kaip ir 
geram baltajam. Ir kad dėl to verta padėti galvą mūšyje su daug 
galingesnėmis jėgomis. Juk jie anuomet, kaip ir mes dabar, kovo- 
jo su nepalyginamai stipresniu priešininku — vienas prieš tūkstantį 
ar net daugiau. 

Polas ir Edas Finertis žiūrėjo į jį išpūtę akis. 

— Tai jūs žinojote, kad mes pralaimėsim?- kimiu balsu 
išspaudė Polas. 

— Suprantama, - ramiai atsakė Lašeris ir dėbtelėjo į Polą taip, 
lyg tas būtų paklausęs didžiausios pasaulyje kvailystės. 

— Bet jūs visuomet kalbėjote taip, lyg nė per nago juodymą 
ncabejotumėt pergale, Polas atrodė priblokštas. 

— O kaip jūs manote, daktare,- globėjišku tonu nė kiek 
nesutrikęs atrėmė Lašeris.— Jei būtume kitaip kalbėję, nebūtų likę 
nė tos vienos galimybės iš tūkstančio! Tačiau aš stengiuos niekad 
neprarasti blaivaus požiūrio į gyvenimą. 

Umai Polui toptelėjo, kad Lašeris išties vienintelis iš jų visų 
nėsyk neprarado blaivaus proto. Todėl, skirtingai nei kiti trys su- 
kilimo vadai, nesijautė nei pritrenktas, nei nustebintas įvykių rai- 
dos. Kaip tik priešingai — atrodė ramus, patenkintas ir susikaupęs. 

O Polas, ko gero, iš jų visų labiausiai atitrūko nuo realybės, 
kai neturėdamas kada nei pamąstyti, nei susivokti, stačia galva 
puolė broliautis su tuo milžinišku sąjūdžiu, kuris jo akims regėjosi 
patikimas ir išties pajėgus atsakyti į visus seniai jam rūpimus klau- 
simus, dėl kurių nebesinorėjo gyventi šiame pasaulyje. 

Finertis, kaip ir derėjo save gerbiančiam apaštalui, akies 
mirksniu susivaldė ir, kaip sakoma, apžarstė senais lapais savo 
sumišimą dėl tokio originalaus Lašerio atsakymo. Didžiausias jo 
troškimas, matyt, buvo bet kokia kaina likti pranašo šešėliu, todėl 
jis paskubėjo irgi įsmeigti į Polą nuostabos kupiną žvilgsnį, tarsi 

nesuprasdamas, kaip toks protingas žmogus gali nesusigaudyti, kas 
darosi aplinkui. 

— Bet jei laimėti nėra jokios galimybės, tai kam tada...- Po- 
las nutilo ir rankos mostu parodė į rūkstančius Ailiumo griuvėsius. 

Lašeriui galutinai visi miegai išgaravo, ir jis ėmė neramiai ma- 
tuoti žingsniais kambarį, aiškiai susinervinęs dėl to, kad yra 
verčiamas aiškinti tokius akivaizdžius ir savaime suprantamus da- 
lykus. 

— Koks skirtumas, ar laimėsime, ar ne, daktare. Svarbiausia, 
kad bandėme tai padaryti. Ir šito istorija neužmirš! 

Dabar jis žirgliojo anapus rašomojo stalo ir kartkartėmis su- 
stodamas įsmeigdavo žvilgsnį čia į Polą, čia į Finertį. 

— Kokia dar istorija? — nesuprato Polas. 

Lašeris tarytum persimainė. Bet iš tikrųjų jis tik atgręžė 
žiūrovams tą savo asmenybės pusę, apie kurią Polas buvo daug 
girdėjęs, tačiau nepajėgė net įsivaizduoti. Ūmai jis tapo šven- 
takupriu, o Polo rašomasis stalas — sakykla. 

— Revoliucija — ne mano amatas,- įtaigiai tarė jis iš pamal- 
dumo virpančiu balsu.- Esu pamokslininkas, daktare, ir prašom 
nepamiršti šito. O tai reiškia, kad pirmiausia mano pareiga — tar- 
nauti Dievui ir neapkęsti velnio! 

TRISDEŠIMT PENKTAS SKYRIUS 


KAI PAGALIAU virš Ailiumo patekėjo už devyniasdešimt 
trijų milijonų mylių danguje kabantis šviesulys, vardu Saulė, mies- 
tas jo spinduliuose atrodė tarsi pražilęs nuo dūmų. Gatvėmis lėtai 
šliaužė Valstybės departamento limuzinas su užkeiktaisiais marš- 
kiniais, plevėsuojančiais ant aukštai iškeltos antenos. 

Visur tysojo žmonių kūnai, iš kurių padėties galėjai įtarti juos 
esant mirusius ne savo mirtimi, tačiau knarkimas, niurnėjimas ir 
kartkartėmis ant lūpų išsipučiantys seilių burbulai rodė juose dar 
rusenant gyvybę. | 

Apyaušrio žaroje miestas atrodė panašus į didžiulę bran- 
genybių dėžę, išmuštą juodu ir pelenų pilkumo aksomu, ant kurio 
išžarstyti žibėjo milijonai įvairiausių brangakmenių — šukių ir 
skeveldrų, likusių sudaužius, sukūlus, subakinus į šipulius, 
nesuskaičiuojamą daugybę visokiausių acetileno lempų, adapterių, 
aerofiltrų, oro pūtimo agregatų, akseleratorių, akvalangų, akva- 
riumų, ampermetrų, amortizatorių, analizatorių, ampulių, 
anastigmatų, anemometrų, aneroidų, ardometrų, barografų, 
baterijų, barostatų, batimetrų, batiskafų, beltingų, betatronų, 
belstukų, bidonų, bokalų, butirometrų, celostatų, centrifugų, 
chemotronų, chiroplastų, chordofonų, chromoskopų, chronometrų, 
ciklografų, cilindrų, citostatų, čiaupų, dalbų, dantiračių, deburberių, 
defektoskopų, defibrerių, defoliantų, degazatorių, deguonmačių, 
dehidratantų, dendroskopų, detektorių, detonatorių, dezodorantų, 
diapozityvų, diaprojektorių, didintuvų, difraktometrų, difuzorių, 
diktofonų, dinamometrų, dinatronų, dinistorių, diodų, dioptrų, 
distiliatorių, domkratų, dozimetrų, dražatorių, drenų, droselių, 
dulcifikatorių, dumpkarų, dumplių, dviračių, džigerių, džiovyklų, 
džiovintuvų, ebulioskopų, eguterių, ekonomaizerių, ekranų, 
ekskavatorių, elektrodų, elektrokarų, emiterių, endoskopų, 
eskalatorių, espanderių, faringoskopų, fenų, ferozondų, fiksatorių, 
filtrų, fleksotonų, fonoskopų, fotolinzių, fotoaparatų, 
galvanokauterių, gazotonų, generatorių, geofonų, geogramdiklių, 
giljoširuoklių, girokompasų, girošvytuoklių, gležnintuvų, gnybtų, 
gongų, grafinų, gramofonų, gulsčiukų, halogenų, hantelių, harpūnų, 
heksodų, hektografų, heliostatų, hidrofonų, indų, indikatorių, 
inspektų, įtvarų, irazorių, jonizatorių, jungiklių, kaloriferių, 
kampainių, kandeliabrų, kanistrų, kapotų, kapstyklių, kapsulių, 
karbiuratorių, kardanų, karkasų, kartingų, katapultų, kateterių, 

kėglių, kineskopų, kioskų, klarnetų, klistronų, koklių, kolbų, 
kompasų, kompiuterių, komposterių, kompresorių, kondicionierių, 
kontrabosų, koštuvų, kserografų, kurantų, kvapa-gaudžių, langų, 
ladarų, laidynių, laužtuvų, lempų, lingių, lagofonų, lokatorių, 
lokomotyvų, magnetofonų, majolikos, malūnsparnių, mėgintuvėlių, 
mikroskopų, mikserių, monoklių, muštuvų, navigatorių, nefoskopų, 
niutonmetrų, nukvakintojų, obeliskų, objektyvų, oblių, obojų, 
ozonatorių, padėklų, pavarų, penalų, piknozondų, pipečių, 
pipirmalių, platformų, pjedestalų, protezų, pulverizatorių, 
purvasargių, radarų, radiatorių, rotatorių, ro-tometrų, rotoprintų, 
saksofonų, salotinių, sankabų, seismografų, sintezatorių, spiralių, 
sterilizatorių, stetoskopų, stūmoklių, svertų, sūrmaišių, šarnyrų, 
šarvų, šaukštų, šluotų, štangų, štucerių, šturvalų, švytuoklių, tarpinių, 
telefonų, transformatorių, traukių, trombonų, turbogeneratorių, 
tūtų, tvarsčių, ugniasvaidžių, unformerių, uratorių, uždangų, vagonų, 
valiklių, vamzdžių, vantų, veidrodžių, virdulių, vitrinų, zondų, 
zumpfų, zurnų, žaibolaidžių, žaislų, žarsteklių, žemsiurbių, žindukų, 
žnybtų ir žvaigždėlapių... 

Limuziną vairavo daktaras Edvardas Fransis Finertis. Šalia jo 
sėdėjo daktaras Polas Proteusas. Užpakalinėje sėdynėje įsitaisė 
dvasiškasis tėvas Džeimsas Dž. Lašeris ir profesorius Liudvigas fon 
Noimanas. Jiems po kojų ant grindų saldžiai miegojo ponas Juin- 
gas Dž. Holjardas, Valstybės departamento tarnautojas. Siame 
plėnimis paleistame bei mirtino miego surakintame pasaulyje ant 
automobilio grindų sukniubusio Holjardo kūnas niekam nekėlė nei 
nuostabos, nei pasipiktinimo, nci juo labiau noro padėti. 

Užkeiktųjų Odmarškinių Bendrijos smegenų centras išvyko 
inspektuoti svarbiausių gynybinių taškų savo Utopijos pasieniuo- 
se. Padėtis visur buvo labai panaši: išmėtyti ginklai, palikti postai, 
krūvos tuščių gilzių, suknežintos ir išdarkytos mašinos, staklės, 
įrengimai — žodžiu, bet kokia aparatūra. 

Tad ypatingajam ketvertui neliko nieko kito, kaip tik priimti 
jaudinantį nutarimą per šešis mėnesius visiškos blokados, kuriuos 
jiems skyrė užsirūstinusi vyriausybė, šias griuvėsių, nuolaužų ir 
šiukšlių krūvas paversti laboratorija ir atlikti joje istorinį eks- 
perimentą, kuriuo vaizdžiai ir įtikinamai bus įrodyta, kaip puikiai, 
kaip smagiai gali gyventi žmonės visai be jokių mašinų. Umai jiems 
toptelėjo, jog giliausia liaudies išmintis ir pasireiškė tuo, kad bu- 
vo išsprogdinta, sulaužyta ir sugadinta viskas. Galų gale tik šitaip 
ir reikėjo padaryti. Todėl šalin svyravimus, abejones ir kon- 
formizmą! 

— Puikumėlis! Dabar kūrensim malkomis! Gyva ugnis išvirs mums 
valgį, kaitins vandenį, šildys būstus, - patenkintas bambėjo Lašeris. 

— Ir visur vaikščiosime pėsti,- pridūrė Finertis. 

— Skaitysime knygas, o ne spoksosim televizorių, - nenorėjo 
atsilikti fon Noimanas.— Niujorko valstijoje prasidės renesansas! 
Mes vėl atrasime du didžiausius pasaulio stebuklus — Žmogaus ran- 
kas ir protą. 

— Puikiausiai išsiversim be niekieno pagalbos, bet ir mūsų nie- 
kas tenedrįsta ko nors paprašyti — virsim savo sultyse,- rimtai 
tarė Polas, kai jie apžiūrinėjo išluptą, laukan ištrauktą ir į šipulius 
subakintą M-11 namo vidaus įrangą. 

— Panašu į pogromą, indėnų surengtą Kasterui ir jo vyru- 
kams,- pridūrė Lašeris, matyt, pasinėręs į Amerikos istorijos 
apmąstymus.— Didžiaragio slėnio dramos atgarsis, savotiškas kar- 
totinis, sumažinta jos kopija. Viena mažytė pergalė prieš nesulai- 
komą, nepermaldaujamą ir neišvengiamą veržimąsi. Kaip kad iš 
ten, iš kur atsibastė Kasteras, plūdo vis nauji ir nauji baltieji, taip 
dabar pasaulį baigia užtvindyti vis naujos ir naujos mašinos. Ir vis 
dėlto mes dar galime laimėti. Nagi! Koksai čia triukšmas? Nejau 
kas nors nemiega? 

Iš už kampo, kur stovėjo smarkiai pasikeitusi geležinkelio sto- 
tis, atsklido neaiškus gaudesys. Finertis pasuko automobili už kam- 
po, ketindamas iš arčiau pasidomėti, kas gi ten vyksta. 

Stoties keleivių salė šiurpsojo klaikiai suniokota. Ant mozai- 
ka išklotų terasos grindų, vaizduojančių pirmuosius ailiumiečius, 
niokojamus oneidų genties indėnų, visur buvo prikreikta bilietų 
automatų, kojinių automatų, kavos automatų, laikraščių, dantų 
šepetėlių ir draudimo polisų automatų, batų valymo, fotografavi- 
mo, bilietų tikrinimo ir kitokių automatų viduriuose buvusio 
turinio, riogsojo tiesiai čia pat išversti patys viduriai ir krūvos 
detalių. 

Beje, aplinkui vieną tokią dėžę būriavosi žmonės. Jie šur- 
muliavo tankiai susispietę, vienas per kitą tiesdami kaklus, tary- 
tum rato vidury būtų vykę kaži kas įdomaus ir Jaudinančio. 

Polas ir Finertis išlipo iš automobilio, norėdami iš arčiau 
pasižiūrėti, kas vyksta, ir pamatė, kad minia taip smarkiai susi- 
domėjusi oranžado “O" pilstymo automatu. Kiek Polas galėjo pri- 
siminti, tas oranžadas “O" buvo pardavinėjamas tik dėl akių, kaip 
sakoma, cause celebre*, nes niekas nepajėgdavo jo nė į burną pa- 
imti, išskyrus, žinoma, vyriausiąjį Valstybės pramonės, prekybos, 
ryšių, maisto prekių bei gamtos resursų direktorių daktarą Frensį 
Eldgriną Gelhorną. Taigi tuos oranžado “O" automatus galėjai lai- 
kyti tarsi kokiais išimtinai tam asmeniui skirtais paminklais: nors 


* Garbės reikalas (pranc.) Vert. 

jie stovėjo ties kiekvienu kampu petys į petį su kitomis žmonių 
patogumui sukurtomis pardavinėjimo mašinomis, jų viduriuose 
pinigų rinkėjai terasdavo nepalytėtas ir seniai prarūgusias oranžado 
“O" atsargas. 

Tačiau dabar šis gaižus sulos, maisto dažų ir apelsinų skonį 
imituojančios esencijos bei paprasčiausio vandenėlio bizalas traukė 
publiką tarsi nimfomanė veteranų pobūvyje. 

— Puiku. Dabar pamėginkim įmesti dar vieną pinigėlį — 
pažiūrėsim, ar veiks, iš už automato dėžės pasigirdo Bado Kol- 
hauno balsas. 

“Kliunkt",- įkrito pinigėlis. 

Pasigirdo šnypštimas ir iš tam tikros angos trykštelėjo skystis. 
Minia nesitvėrė džiaugsmu. 

— Na va, dabar jis pripylė artipilnę stiklinę. Be to, šį sykį 
gėrimas gardus ir šaltas, - oriai tarė vyriškis, matyt, išrinktas de- 
gustatoriumi. 

— Bet lemputė, rodanti, kad oranžado dar yra, vis tiek nede- 
ga,- tarė viena moteris.— O juk turėtų degti. 

— Mes ir tai sutvarkysim, ar ne, Badai?- atsiliepė dar vienas 
balsas iš už automato dėžės.- Jūs, vyručiai, atrėžkite man kokias 
tris pėdas to raudono laido, kur antai kyšo iš batų valytuvo, ir kas 
nors paskolinkite sekundėlei kišeninį peilį. 

Zmogus išsitiesė visu ūgiu ir patenkintas nusišypsojo. Polas jį 
pažino: tas aukštas pusamžis vyras raudonu veidu andai pataisė 
Polui mašiną, išpjovęs gabalėlį odinės juostos iš savo skrybėlės. 
"Tuomet jisai atrodė liūdnas ir labai nelaimingas. Dabar jo veidas 
švietė išdidžiu pasitenkinimu, nes jo sumanios rankos vėl galėjo 
dirbti mėgstamą darbą — taisyti mašinas. Jis dar kiek pakrapštinėjo 
lempą užpakalinėje automato sienelėje. 

— Stai ir viskas. | 

Badas Kolhaunas ėmė prisukinėti sienelės varžtus. 

— Na, pabandykite dabar. 

Minia ėmė ploti ir net palinko į priekį, degdama nekantrumu 
kuo greičiau gurkštelėti oranžado “O". Laimingasis, gavęs ištuštin- 
ti pirmąją stiklinę, tučtuojau nubėgo į eilės galą laukti dar vie- 
nos. 

— Nagi dabar pažiūrėsim, kas tam vargšiukui bilietų 
pardavėjui,- tarė Badas.— Ojojoj, kažkas bus trinktelėjęs jam tie- 
siai per mikrofoną. 

— O aš kaip tik pamaniau, kad mums dar pravers ana tas te- 
lefonas gatvėje, - tarė raudonveidis.— Einu dirstelėsiu. 

Minia, lig valios prisiplempusi oranžado “O", nusekė nagin- 
gajam meistrui iš paskos, pasišovusi paremti jį dvasiškai. 

Kai Polas ir Finertis pagaliau grįžo prie limuzino, Lašeris ir 
fon Noimanas baisiausiai susiraukę šnekučiavosi su malonios 
išvaizdos paaugliu berniūkščiu. 

— Gal matėt čia kur nors aštuonių arklio jėgų motoriuką?-— 
paklausė vaikinukas.— Dar ne visai subyrėjusį. 

Lašeris niūriai papurtė galvą. 

— Na ką gi, reikės paieškoti, - tarė keldamas nuo žemės 
kartoninę dėžę, pilną prikrautą krumpliaračių, neoninių lempų, 
jungiklių ir kitokio panašaus turto.— Dabar čia tikros aukso ka- 
syklos, bet kartais vis tiek keblu susirasti reikiamą daiktą. 

— Įsivaizduoju,— tarė Lašeris. 

— Taigi. Jei prie to, ką jau turiu, dar pavyktų prisidurti nediduką 
apygerį varikliuką, - susijaudinęs šūktelėjo paauglys, - kertu lažybų, 
sunarpliočiau tokį striukumbildeliauską, kad nieks už jį pasaulyje 
geriau dar netratino būgnais. Užtenka tik paimti triodą... 

— Proteusai! Finerti!-- susierzinęs klyktelėjo Lašeris.— Ar jūs 
ten užmigot, ar kurį galą? 

— Neatrodė, kad kur nors skubate,- nustebo Finertis. 

— O dabar skubu. Važiuojam. 

— Kurgi, jei ne paslaptis? — pasidomėjo Finertis užvesdamas 
motorą. 

— Į Grifino bulvarą. Prie kryžkelės. 

— O kas ten nutiko?— paklausė Polas. 

— Valdžios vyrai laukia, kad Ailiumo gyventojai išduotų jiems 
savo.apsišaukėlius vadeivas,— paaiškino Lašeris.— Jei kas nors pa- 
geidaujate išlipti, tai labai prašom, aš ir pats galiu vairuoti. 

Finertis sustabdė automobilį. 

— Nagi,- tarė Lašeris. 

— Manau, dabar pats laikas!- kuo ramiausiai pridūrė fon 
Noimanas. 

Polas nepasakė nieko, bet ir neketino lipti iš mašinos. 

Finertis, dar kiek palūkėjęs, vėl nuspaudė akseleratorių. 

Niekas nepratarė nė žodžio, kol neprivažiavo spygliuotos vie- 
los gniužulo su kyšančiomis telefono būdelėmis bei smėlio maišų 
rietuvėmis, kuo dabar buvo pavirtusi puikioji sankryža Grifino bul- 
vare. Du tamsiaodžiai piliečiai, itin prabangiai apsitaisę, miegojo 
susirietę į kamuoliuką apkase šiek tiek į kairę nuo barikados. Ki- 
tapus spygliuotos vielos užtvaros užvertę ratus į viršų riogsojo du 
policijos automobiliai. 

Profesorius fon Noimanas prisikišo prie akių žiūronus ir ėmė 
dairytis aplinkui. 

— Ogi štai ir valdžios vyrai! 

Jis ištiesė žiūronus Polui. 

— Ana ten, kairiau, už tramvajų parko. Matote? 

Polas šnairomis dėbtelėjo į tris kovines mašinas nurodytoje 
vietoje, kur keletas policininkų, ginkluotų šautuvais, ilsėjosi 
rūkydami ir apie kažką smagiai šnekučiuodamiesi. 

Lašeris nekantriai paplekšnojo Polui per petį, ir Polas padavė 
žiūronus jam. | 

— Nenusiminkite, daktare Proteusai! Pagaliau jūs tapot 
įžymybe, kaip ir jūsų senis kadaise. Kas nutvėrėt butelį? 

Finertis ištiesė butelį Lašeriui. 

Lašeris jį paėmė ir pasakė tostą: 

— Už visus gerus indėnus — buvusius, esamus ir būsimus. Ar- 
ba, tiksliau pasakius — už istoriją. 

Butelis nukeliavo aplinkui. 

— Už istoriją, — tarsi aidas atkartojo Finertis. Tostas jam, ma- 
tyt, pasirodė labai vykęs. Revoliucija, sprendžiant iš visko, davė 
šiam žmogui tai, ko jam labiausiai trūko: galimybę gerai užvožti 
tai saujelei pasipūtėlių išrinktųjų, tarp kurių jis taip ir nesugebėjo 
prigyti. 

— Užistoriją, - mąsliai atsiliepė fon Noimanas. Jis irgi atrodė 
kaip niekad užganėdintas. Noimanui, kaip suprato Polas, revoliu- 
cija tebuvo įdomus žaidimas, savotiškas eksperimentas. Jis, ko ge- 
ro, visai nesuko sau galvos, ar bus pasiektas norimas tikslas. Jam 
terūpėjo pamatyti, kas iš viso to išeis. 

Atėjus Polo eilei, šis paėmė butelį ir kurį laiką pro skaidrų jo 
kakliuką įdėmiai tyrinėjo Lašerį. Lašeris, visos šios kerbelynės 
įkvėpėjas, irgi atrodė gana patenkintas. Visą gyvenimą praklai- 
džiojęs tarp simbolių, jis ir revoliuciją kūrė kaip simbolį, o dabar 
ruošėsi mirti taip, lyg ir pats būtų buvęs ne kas kita, kaip simbolis. 

Taigi beliko Polas... 

— Už geresnį pasaulį...- Norėjo dar kažką sakyti, bet 
prisiminęs Ailiumo gyventojus, taip smagiai besiveržiančius vėl at- 
kurti buvusį slogutį, pritilo ir nusipurtė.- Už istoriją, tai už 
istoriją, — ryžtingai užbaigė nė nepradėtą savo kalbą ir tėškė tuščią 
butelį į akmenį. 

Fon Noimanas įdėmiai nužvelgė Polą, paskui — stiklo šukes. 

— Nemanykit, kad jau galas. Jo nebuvo, nėra ir niekad nebus 
— net paskutiniojo teismo dieną. 

— Na, rankas aukštyn!-— linksmai sukomandavo Lašeris.- Į 
priekį žengte marš! 

TRUMPAI APIE AUTORIŲ 


“Pianola" — pirmasis amerikiečių rašytojo Kurto Voneguto 
romanas, pirmąsyk išleistas 1952 metais (Player Piano, New York, 
Scribner) mokslinės fantastikos gerbėjų klubo pastangomis. Pas- 
taroji aplinkybė pačiam autoriui atrodė gana komiška. “Juk rašiau 
apie tai, ką matė mano akys ir girdėjo mano ausys Senektedyje..." — 
stebėjosi jis. Iš tiesų, knyga gimė iš nevilties ir abejonių, ypač 
sustiprėjusių ką tik iš karo grįžusiam kareiviui padirbėjus 
Senekdetyje, didžiulėje “Dženeral elektrik" korporacijoje, kurios 
devizas buvo: “Mūsų produkcija — progresas!" 

“Mums nuolat tvirtino, kad mokslas ir jo saldūs vaisiai pada- 
rys gyvenimą nepaprastai laimingą. Tačiau išėjo taip, kad puikiau- 
sias mokslinės minties vainikas galiausiai nukrito ant Hirosimos... 
Tuomet ir nusprendžiau būti su savimi atviresnis. “Klausyk, kap- 
rale Vonegutai,-— tariau aš sykį, — kurių galų toksai optimistas?" 
Žodžiu, nuo tada suėmiau save į rankas ir pasidariau nuoseklus 
pesimistas. Ir toks nuolat esu. Su labai retomis išimtimis". 

Taigi “Pianola" tapo pamatiniu akmeniu jo kūryboje, žyminčiu 
savito, daug kam nesuvokiamo ar nepriimtino kelio pradžią. Salyje, 
kur optimizmas nuo seno vos ne tautinė ideologija, “nuoseklus pe- 
simistas" vieną po kitos rašo savo keistas, labai juokingas ir kartu 
labai graudžias knygas, tarsi siūlančias mūsų akims, įpratusioms 
žiūrėti vienon kurion pusėn, geriau apsidairyti, įdėmiau pažvelgti 
ten, kur dirstelėti kartais sąmoningai vengiame. Juk paprastai 
žmogus daug ką suvokia ir vertina mechaniškai, dažnai priima sve- 
timas idėjas ir mintis be jokių įrodymų tarsi savas, nes taip daro 
visi. Vonegutas meistriškai nubraukia tas dvasinės inercijos 
apnašas, ir ūmai savimi patenkinta bei neginčijamu teisumu 
įpratusi puikuotis kasdienybė nustebusi pamato ne itin simpatingą, 
tačiau tikrą, be saviapgaulės nėrinukų savo atvaizdą vaiskiame me- 
nininko ironijos veidrodyje. 

Kaip ir priklauso kertiniam akmeniui, knyga išėjo gan solidžios 
apimties (šiaip ar taip — stambiausias Voneguto veikalas), labai 
sudėtinga ir daugiaplanė — matyt iš didelio noro aprėpti ir susa- 
kyti jei ne viską, tai bent kiek įmanoma daugiau. Iš tiesų, nuo au- 
toriaus akies nepaspruko nei armija, nei švietimas, nei budri ir ra- 
finuota slopinimo sistema, nei meno profanacija, nei visuotinis 
nudvasėjimas apskritai — kliuvo visoms didžiosioms blogybėms, o 
svarbiausia — visai netikėtai debiutantas, paklusdamas jautriai ir 
skvarbiai savo įžvalgai, sugebėjo parodyti labai rimtą ir pavojingą, 

nors daug kam ligi šiol nematomą, mūsų visuomenės negalią — 
sparčiai progresuojantį vis labiau plintančios ne tik buitinio, bet 
ir dvasinio gyvenimo mechanizacijos sukeltą pačios žmogiškumo 
esmės žmoguje paralyžių. 

Todėl nenuostabu, kad pasirodžiusi tuo laiku, kuomet pasau- 
lis plyšdamas iš puikybės didžiavosi neregėtais technikos 
laimėjimais ir aidėjo nuo šūkių “Mes nelauksime malonių ir gam- 
tos!", “Mes nugalėsime kosmoso platybes!" — knyga ypatingo pa- 
sisekimo neturėjo. Kritikų ir publikos pakrikštyta futuristine pro- 
za, ramiai leido dienas bibliotekų bei knygų lentynose, retsykiais 
pavartoma vieno kito fantastikos mėgėjo, beje, ne itin sėkmingai 
konkuruodama su tuo metu populiaria mažorine, veržlia, skaitytoją 
kosminiams žygdarbiams įkvėpt pasišovusia tokios rūšies literatūra. 
Juolab kad autorius nė neketino su ja varžytis. Iš tikrųjų, atidžiau 
pažvelgus pro neginčijamą, bet gana nestorą fantastikos elementų 
luobą, gana aiškiai matyti, kad jis nėra nei labai svarus, nei 
reikšmingas, o svarbos knygai turi maždaug tiek, kiek Dž. Svifto 
“Guliverio kelionėse". Tiesiog piešdamas technokratijos stabo 
ištiktą dabarties visuomenę, rašytojas leido jai lyg “žvirblį ranko- 
je" turėti jau sugautą, įgyvendintą didžiąją mūsų laikų svajonę — 
visuotinę taiką, gerovę ir perteklių, paramstytus trimis didžiaisiais 
nūdienės mistikos banginiais — visuotine elektrifikacija, automa- 
tizacija bei racionalizacija. Pats didžiai abejodamas šių madingų 
užkeikimų galia, jis garbiuosius Ailiumo gyventojus dosniai apdo- 
vanoja begale visokiausių mechanizmų ir automatų, nudirbančių 
už Žmones net pačius sudėtingiausius darbus. Negana to, lyg burtų 
lazdele mostelėjęs pateikia taip ilgai lauktą ir tiekoje perversmų 
bei revoliucijų išgodotą kuo tobuliausią ir be galo racionalią val- 
dymo sistemą, galiausiai atleidžia nuo tokios sunkios pareigos 
mąstyti, abejoti ir išvis ką nors spręsti ir tarsi klausia: "Na, kaip, 
ar dabar tu „patenkintas, žmogau?" 

Deja, žmonės vis tiek liko tokie pat nelaimingi, 0 jų gyveni- 
mas — vis toks pat menkas ir nereikšmingas. Rašytojas su graudžiu 
liūdesiu vaizduoją tą irzlumą ir nepasitenkinimą, kuris paprastai 
apima žmoniją kaskart nusivylus kokiais nors burtažodžiais — taigi 
ji nuolat nepatenkinta ir nuolat prisigalvoja naujų burtažodžių. Iš 
esmės likdama vis tokia pat silpna, pikta ir netikusi, ji vaizduojasi 
septynmyliais žingsniais žirgliojanti žvaliose civilizacijos eitynėse, 
nors kažkuriuo jai pačiai labai svarbiu aspektu visąlaik trypčioja 
vietoje, kaip tas vargo karys Elmas Haketsas per iškilmingą savo 
bataliono paradą. 

Nepasidarė žmonės laimingesni nė atsisakę išsvajotojo gėrio, 
kai įsismaginęs autorius leido jiems sunaikinti taip ilgai puoselėtas 
ir brangintas mašinas ir paleisti plėnimis taip ilgai kurtą ir tobulintą 

sistemą, tarytum norėdamas parodyti, kad svarbiausia žmogui nėra 
nei viena, nei kita. O kas gi tada? Kas galėtų paremti jį šiame pa- 
saulyje? Gal meilė? Tuojau iškyla graudžiai naivus Katarinos Finč 
paveikslas. Talentas? Pats savaime jis, kaip ir Baeris arba Finertis, 
bejėgis. Kūryba? Kodėl toksai juokingas Badas Kolhaunas? Au- 
kojimasis? Bene labiausiai apgailėtinas atrodo Fredas Gartas. 
Ryžtas? Kodėl toks nemielas Kroneris? Veržiumas? Ogi Fransis 
Gelhornas stačiai atkarus. Gal Dievas? Pabendravus su dvasiškuoju 
tėvu Lašeriu išgaruoja ir ši viltis. Net patsai noras tobulinti pasaulį 
atrodo ne toks jau išganingas, kai jį jaučia pilkutį mažą žvirblį ran- 
koje nusitvėręs apgailėtinas žmogelis. Zodžiu, pasiraitojęs 
rankovęs jaunasis Vonegutas kimba į pačias pamėgtąsias, pačias 
plūdriąsias gelbėjimosi valtis, kurių paprastai griebiamasi vos 
pradėjus samprotauti apie žmogaus būties prasmę. Beje, skirtin- 
gai nuo daugelio kitų autorių, K. Vonegutas niekuomet nepasidavė 
pagundai žongliruoti minėtomis pamatinėmis visų ideologijų bei 
religijų sąvokomis ir kurti dar vieną jų, kad ir labai originalią ir 
patrauklią. Būdamas itin doras žmogus, knygos pabaigoje jis tarsi 
skėsteli rankomis. Alternatyva jam pačiam nelabai aiški. Gal čia 
senoji dilema “turėti" ir “būti"? O gal visa paslaptis archetipų pa- 
sirinkime? Gal ne visuomet “žvirblis rankoje" geriau nei “gervė 
raiste"? Lyg kanarėlė šachtoje jausdamas, kas ne taip, rašytojas 
tegali tik įspėti, nepateikdamas jokių receptų. Išskyrus nebent 
vieną — kuo skeptiškiau žiūrėti į bet kokius receptus, kuo 
savarankiškiau mąstyti, lyginti, dorai vertinti ir guiti lauk bet kokią 
saviapgaulę. O šiaip — kas jį žino, kaip ten su tomis gervėmis? Ir 
dar raistuose. Protarpiais jos, regis, šmėkšteli tai šen, tai ten 
platėliausiame rašytojo akiraty, lyg kokia nesučiuopiama užuomina 
ar kažko seniai užmiršto priminimas, kartais tampanti žydrąja Ti- 
tano paukšte, kartais kitų, geresnių pasaulių nostalgija. 

Toji paslaptinga, dar niekieno neįvardinta, tačiau dėl to ne 
mažiau svarbi esmė tapo ne tik šios knygos, bet ir visos margos 
Kurto Voneguto kūrybos ašimi, o pati knyga — savotiška versme 
vėlesnėms jo knygoms — į jos pamatą sudėtos idėjos, mintys, net 
atskiri įvaizdžiai, metaforos, veikėjai tarsi gyvena, auga, plečiasi 
toliau. 

Ypač populiarus šis romanas tapo septintojo pabaigoje ir 
aštutajame dešimtmetyje, kai mitai apie mechanizuotą žemės rojų 
galutinai subliuško. Jis buvo išverstas į daugelį pasaulio kalbų. ir 
vien anglų kalba išeidavo kasmet šešetą —aštuonetą kartų, po 
25-20 tūkstančių egzempliorių kaskart. 

"Puiki naujųjų laikų satyra...it nepaprasta įžvalga". 
THE NEW YORK TIMES 
Tai vienas geriausių dabartinių rašytojų". 
GRAHAM GREENE 
"Retas kuris autorius geba taip šmaikščiai Ir 
taikliai pastebėti didžiausias nūdienos bėdas, jų 
esmę Ir visumą, kaip tai padarė KVonegutas 
romane "Pianola". 
BOOK REVIEW 
"Tai pasakojimas, kas atsitiktų, jei didžiumos 
žmonių svajonės imtų pildytis. Tal perspėjimas, 
kaip labai svarbu, apie ką svajojame. Ir 
bandymas narplioti vieną skaudžiausių Mūsų 
laikų dilemų-turėti ar būti." 
BOOKS AND BOOKMEN 


